Alvin Toffler Socul viitorului 


Alvin Voffler 


SOCUL VIITORULUI 


FUTURE SHOCK 


Alvin Toffler Socul viitorului 





Cuprins 


Cuvânt înainte 
Introducere 

PARTEA întâi: MOARTEA PERMANENTEI 
A 800-a perioadă de viaţă 
Musafirul nepregătit 
Ruptura cu trecutul 
Tendinţa de accelerare 
Timp şi schimbare 

Oraşe subterane 

Motorul tehnologic 
Ştiinţa e combustibil 
Fluxul situaţiilor 

Ritmul vieţii 

Oamenii viitorului 


Aşteptarea duratei 





Alvin Toffler 


Conceptul de tranzientá 


PARTEA A DOUA: 7RANZIENTA 
Obiecte: societatea care azvárle 
Mireasa în rochie de hârtie 
Supermarket-ul dispărut 
Economia nepermanentei 
Terenul de joc portabil 

„Palatul de distracţii” modular 
Revolutia inchiriatului 
Necesitáti temporare 

Maşina de fabricat bagatele 
Locuri: noii nomazi 

Clubul celor 3.000.000 de mile 
Flamenco in Suedia 

Migratie cátre viitor 

Sinucideri si autostop 

Migrantii trişti 


Instinctul reintoarcerii acasá 


Socul viitorului 








Alvin Toffler Socul viitorului 





Demiterea geografiei 

Oameni: omul modular 

Preţul „angajării” 

Durata relaţiilor umane 
Bun-venit în grabă 

Prieteniile în viitor 

Prieteni de luni până vineri 
Recruti şi dezertori 

Ínchiriati o persoană 

Cum să pierzi prieteni 

Câţi prieteni? 

Deprinderea copiilor cu fluctuatia 
Organizaţii: viitoarea ad-hocratie 
Catolici, bisericuțe şi pauze de cafea 
Răsturnarea organizaţională 
Noua ad-hocratie 

Prábusirea ierarhiei 

Dincolo de birocratie 


Informatia: imaginea cineticá 





Alvin Toffler 


Twiggy şi mezonii K 

Valul freudian 

O avalanşă de best-sellers 
Mesajul elaborat tehnic 
Mozart sincopat 
Semianalfabetul Shakespeare 
Arta: cubisti si cineticieni 


Investiţia neuralá 


PARTEA A TREIA: NOUTATEA 
Traiectoria stiintificá 

Noua Atlantidá 

Soarele si personalitatea 

Vocea delfinului 

Fabrica biologică 

Corpul proiectat 

Organul tranzient 

Cyborgii printre noi 


Negarea schimbării 


Socul viitorului 








Alvin Toffler 


Făcătorii de experienţe 
Prăjitura psihică prefabricată 
„Fetişcane servante” în cer 
Industrii experimentale 

Medii înconjurătoare simulate 
Medii înconjurătoare reale 


Economia sănătăţii mintale 


PARTEA A PATRA: DIVERSITATE 
Originile excesului de opţiuni 
Proiectati-vá un Mustang 
Computere si sáli de clasá 

Filme specializate 


Proliferarea subcultelor 


Oamenii de ştiinţă şi oamenii banilor 


Specialiştii distractiilor 
Ghetoul tinerilor 
Triburile matrimoniale 


Hippies Incorporated 


Socul viitorului 








Alvin Toffler 


Socul viitorului 





Fluctuatia tribală 

Umilul sălbatic 

O diversitate de stiluri de viaţă 
Motociclistii şi intelectualii 
Creatori de stiluri şi minieroi 
Uzine de stiluri de viață 

Forţa stilului 

O supraabundentá de euri 


Societatea liberă 


PARTEA A CINCEA: LIMITELE ADAPTABILITATII 
$ocul viitorului: dimensiunea fizică 

Schimbările vieţii şi boala 

Reacţia faţă de nou 

Reacţia de adaptare 

Şocul viitorului: dimensiunea psihologică 

Individul suprasolicitat 

Bombardarea simţurilor 


Suprasolicitarea informaţională 


Alvin Toffler Socul viitorului 





Stressul decizional 
Victimele şocului viitorului 


Societatea victimă a şocului viitorului 


PARTEA A ŞASEA: STRATEGII PENTRU 
SUPRAVIEȚUIRE 


Înfruntând ziua de mâine 
Influentarea directă 

Zone de stabilitate personală 
Gruparea situationalá 
Sfătuirea persoanelor în criză 
Refugii la jumătatea drumului 
Enclave ale trecutului 

Enclave ale viitorului 


Sărbătorirea la scară mondialăa cuceririi spaţiului 
cosmic 


Învăţământul la timpul viitor 
şcoala erei industriale 
Noua revoluţie a învățământului 


Atacul organizatoric 





Alvin Toffler Socul viitorului 





Actualizarea programei analitice 
Diversificarea datelor 
Unificarea tehnicilor 

Tacticile de previziune 
Supunerea tehnicii 
Repercusiunile tehnicii 
Alegerea unui stil de civilizaţie 
Tranzistorii şi sexul 

Un consiliu pentru tehnologie 
Pavăza ambientală 

Strategia prospectivei sociale 
Moartea tehnocratiei 
Umanizarea planificatorului 
Orizonturile temporale 
Anticiparea democratică 
Multumiri 


Bibliografie 





Alvin Toffler Socul viitorului 





Cuvânt înainte 


„Şocul viitorului” este un produs tipic al ambianţei americane 
de la sfârşitul anilor '60, când mutații demografice de o amploare 
fără precedent au dus la sufocarea urbană, când răsturnări bruşte în 
modul de viaţă pricinuite de revoluţia tehnologică s-au împletit cu 
explozia rasială şi cu rebeliunea din universităţi şi când pe deasupra 
acestor fenomene copleşitoare a izbucnit ceea ce se numeşte „criza 
ecologică”, descoperirea alarmantă că poluarea apei, aerului şi 
solului ameninţă însăşi existenţa umană. 


$55 
l 


»$ocul viitorului” este strigătul unei societăţi asediate de crize 
şi speriate de incapacitatea instituţiilor ei de a le controla. 


Cartea lui Alvin Toffler este în acest sens extrem de 
reprezentativă. Aşa se explică vâlva pe care a produs-o, succesul ei 
de librărie şi faptul că titlul ei a intrat în limbajul curent şi a devenit 
o formulă de referinţă în literatura socială, în presă, în jargonul 
omului de cultură contemporan. 


Tot combătând teoria „excepţionalismului american”, istoricii 
şi sociologii care cad în cealaltă extremă a unor legitáti universale 
absolute scapă din vedere că în această ţară imensă cât un continent 
s-au vărsat patru mari fluvii migratoare din celelalte continente, 
care au dus la contopirea unor rase şi naţionalităţi diferite într-un 
imens creuzet demografic, că aici s-a produs o evoluţie istorică în 
care dinamica productivităţii industriale şi puterea de expansiune a 
capitalismului, lipsit de frânele rămășițelor feudalismului european, 
s-au afirmat ca nicăieri altundeva; dacă la începutul acestui secol, 


MM ——————————————————— 

60% din populaţia americană trăia încă în mediul rural, în prezent 
muncitorii şi funcţionarii formează majoritatea absolută a populaţiei 
active, iar în agricultură au rămas ocupați doar 3,6%! Într-o singură 
generaţie, marile oraşe şi-au dublat şi chiar triplat populaţia, şi 
concomitent numărul americanilor care au evadat din metropolele 
zgomotoase şi poluate spre suburbii a trecut de 70.000.000. Paralel 
cu legendarul exod spre vest şi middle-west a avut loc năvala 
negrilor din sud spre nord, unde reprezintă acum peste un milion 
jumătate în New York, peste un milion în Chicago şi Detroit, iar în 
capitală, Washington, peste 709/o! 


În campusurile universitare mişună peste 7.000.000 de tineri. 
Toate au crescut în proporţii neliniştitoare, ca acele animale uriaşe 
care apar deasupra oraşelor în filmele de groază ale televiziunii 
americane. Nu-i de mirare că mutații demografice şi dezrădăcinări 
sociale atât de formidabile pricinuiesc tensiuni, nevroze, anxietăţi la 
o scară fără precedent, că consumul de calmante şi somnifere, 
pentru a nu mai vorbi de marijuana, haşiş, L. $. D. si alte 
stupefiante, bate toate recordurile, cá bolile cardiace sunt pe primul 
loc, iar numărul psihiatrilor şi specialiştilor in boli nervoase a crescut 
cu 44% în numai cinci ani. 


Toate aceste procese sociale şi calamitáti sociale au fost 
impulsionate, accelerate, iar uneori generate de revoluţia stiintificá- 
tehnică contemporană: în numai două decenii, comunicațiile au 
devenit universale şi instantanee, informaţiile au făcut explozie, 
transporturile aviatice au întrecut sunetul, armele au devenit 
planetare ca rază de acţiune şi putere distructivă. lar caracteristica 
acestei revoluţii rezidă în aceea că descoperirile ei şi inovațiile 
tehnice se aplică cu atât mai rapid cu cât nivelul de dezvoltare 
economico-tehnologică este mai înalt. În America viteza impactului 
social al revoluţiei tehnice a depăşit atât de mult limitele normale, 

încât oamenii au început să privească tehnologia modernă ca pe o 
forță supranaturală imposibil de stăpânit, amenințătoare şi ostilă 
societăţii. Imperativul tehnologic lansat de Galbraith a surclasat 
chiar şi mitul sacrosanct al ideologiei capitaliste — free enterprise, 
libera întreprindere. 


Pentru a înțelege „șocul viitorului”, cititorul trebuie să-l 
proiecteze pe acest enorm ecran american. Meritul lui Alvin Toffler 
este de a fi reușit să prindă aspectele caracteristice ale noii 
fenomenologii sociale, operând pe întreaga gamă extraordinar de 
diversă a rapidelor transformări moderne în producţie, comunicaţii, 
transporturi, informaţii şi a schimbărilor pe care acestea le produc în 
ritmul de viaţă al omului, în deprinderile şi habitudinile sociale, în 
mobilitatea şi relaţiile oamenilor, în organizaţiile şi instituţiile lor 
sociale. Teoria lui este că aceste schimbări constituie procesul prin 
care viitorul invadează viaţa oamenilor, că ritmul accelerat în care 
se produc pune la încercare însăşi capacitatea de adaptare a omului, 
şi că atunci când această capacitate este covârşită, consecinţa este 
şocul viitorului. Definit laconic, şocul viitorului este reacţia la 
suprastimulare. 


Într-adevăr, în mod ideal, revoluţia stiintifici-tehnicá ar fi 
trebuit să se producă într-o societate umană în care omul 
controlează toate mecanismele economice şi sociale, inclusiv 
tehnica. În cadrul conceptual al unui asemenea model social, şocul 
viitorului pe care-l suferă astăzi societatea americană ar putea fi 
descris ca tributul pe care ea îl plăteşte pentru întârzierea ei istorică. 


t^ 


Când Toffler se întreabă dacă se poate trái într-o societate care 
a scăpat de sub control, el nimereşte — cum sună o expresie 
americană — drept în ochiul taurului. Aici e aici şi nu poti să nu fii de 
acord cu autorul când, după ce înşiră asemenea fenomene sociale 





12 


Alvin Toffler Socul viitorului 





explozive ca urbanizarea, conflictul etnic, migraţia, populaţia, 
crima, face constatarea că efortul de a le capta şi tine sub control 
este din ce în ce mai ineficace în cadrul sistemului social respectiv. Şi 
atunci — se întreabă el din nou — cum putem preîntâmpina şocul 
viitorului în proporţii de masă, ajustând selectiv ritmul schimbării, 
ridicând sau coborând nivelul stimulării, când guvernele par 
incapabile chiar şi să îndrepte schimbarea în direcţia corectă?Până 
aici totul este în regulă. Ideea că trăim într-o societate în schimbare, 
într-o lume în schimbare şi în genere conceptul de schimbare socială 
(social change) este acceptată cvasiunanim în literatura social- 
politică americană. Fenomenele descrise în această carte s-au impus 
atenţiei cu o asemenea forță, încât chiar si acele şcoli de gândire 
care respingeau în trecut ideea de schimbare socială, acum o 
acceptă. Dar, aşa cum vom vedea, revizuirea acestei păreri are un 
caracter tactic, fiind subordonată în ultimă instanţă scopului strategic 
al salvgardării sistemului în ansamblu. 


Poate în nici un alt domeniu al ştiinţelor sociale nu apare acest 
substrat ideologic mai transparent ca în futurologie. Caracteristica 
principalelor proiecţii în viitor elaborate în America constă în aceea 
că sunt extrem de lungi în privinţa schimbărilor tehnologice şi 
extrem de scurte în privinţa schimbărilor sociale. Scenariul tipic 
începe ca o prezentare impresionantă a descoperirilor ştiinţifice care 
în următoarele trei decenii vor instaura era electronicii şi a 
calculatoarelor, a ciberneticii, a automatizării si energiei nucleare, 
pentru ca în cele din urmă să aterizeze lin într-o societate în care 
structurile sociale sunt păstrate în forma actuală ca într-un freezer 
istoric. 


În Lumea Standard a anului 2000 anticipată de Tierman Kahn 
şi Anthony Wiener, revoluția cibernetico-informatică va permite 
guvernelor să conducă societatea aşa cum un pilot mânuieşte 

avionul, dar „oamenii de afaceri vor continua să fie intens ocupați 
cu afacerile lor” ca într-o adevărată businessopia! Revoluţia 
tehnetronică, descrisă în termeni temerari de Brzezinski ca o forţă 
care răstoarnă totul — moravuri, structuri sociale, valori şi concepții 
—, până la urmă lasă capitalismul intact. Chiar şi cutremurătoarele 
proiecţii ale dezechilibrului ecologic gen „Limitele creşterii”, care 
anunţă prăbuşiri cataclismice în anul 2000 sau 2100, au drept 
premisă că „nu vor avea loc schimbări mari în valorile umane şi nici 
în funcţionarea sistemului populatie-capital aşa cum a operat în 
ultimele secole”. Alvin Toffler se fereşte cu grijă de aceste „părți 
esenţiale” cum le-ar numi Caragiale. Câmpul lui de cercetare nu se 
extinde asupra sistemului global; el nu urmăreşte nici efectele pe 
care tehnologia modernă le are asupra structurii sociale şi a relaţiilor 
de clasă şi nici asupra funcţionării sistemului economic. Problematica 
socială este limitată la patologia socială, la maladiile sociale pe care 
le provoacă supraindustrializarea şi la stress-ul la care este supus 
organismul biologic, biosistemul uman, când este confruntat cu 
schimbări atât de rapide încât depăşesc capacitatea lui de adaptare. 
Preocuparea esenţială a autorului este stabilirea unui diagnostic 
corect şi prescrierea unui tratament, a unei terapii menite a vindeca 
sau măcar a alina durerile pricinuite de şocul viitorului, ceea ce el 
numeşte „strategie pentru supravieţuire”. Retetele oferite încep cu 
cele la nivel personal, şi apoi la nivel de grup, reorganizarea 
învăţământului, supunerea tehnicii, planificarea şi, în sfârşit, educaţia 
futurologică, inclusiv forme organizate pentru a-i obişnui pe oameni 
să trăiască colectiv în viitor — democraţia anticipatoare. 


Dar problema esenţială pe care o ridică Toffler însuşi, cea a 
controlului social, fără de care omul nu poate domestici forţa 
tehnologiei moderne şi năvala ei în viaţa socială, rămâne deschisă. 
Autorul nu oferă nici o reţetă în această privinţă. El nici măcar nu se 





14 


Alvin Toffler Socul viitorului 





întreabă dacă se poate realiza controlul social într-un sistem care 
funcţionează pe baza proprietăţii şi a iniţiativei private şi al cărui 
stimulent principal este profitul maxim. 


Departe de noi gândul că răspunsul la problema controlului 
social este simplu sau că există vreo reţetă gata preparată, cu atât 
mai mult cu cât este vorba de o societate atât de complexă ca cea 
americană. Ceea ce ţinem însă să subliniem este că a preconiza drept 
soluţie modificări de comportament personal sau de grup, reforme 
în învăţământ şi educaţie, măsuri de planificare şi de trăire colectivă 
în viitor înseamnă a rămâne la suprafaţa lucrurilor. Controlul social 
reclamă transformări profunde şi radicale nu numai în 
suprastructura, ci şi în bază, reclamă schimbarea întregului sistem. 


În mod evident, Toffler nu este dispus să abordeze problema 
într-un mod atât de radical. Ca fost editor al cunoscutei reviste 
„Fortune”, care s-a specializat în ierarhia corporațiilor miliardare pe 
plan mondial, el nici nu simte chemare spre o asemenea comandă 
socială. Ceea ce însă el reuşeşte să facă cu succes este să prezinte 
pregnant acest „cancer al istoriei”, acest conflict între o tehnologie 
avansată şi o societate întârziată. 


Dat fiind că revoluţia stiintificá-tehnicá este un fenomen 
mondial, iar efectele ei se resimt peste tot, modelul lui Toffler, în 
care aceste efecte sunt ridicate la pătrat, are, ca să spunem aşa, O 
însemnătate internaţională. Terenul sáu de predilecție fiind America, 
vedem aceste efecte printr-o lupă care are darul de a revela 
puternic fenomene şi procese imperceptibile cu ochiul liber sau 
aflate aiurea doar într-o formă incipientă, embrionară. 


Numai că tehnologia nu acţionează în mod direct asupra vieţii 
sociale şi politice, ci prin intermediul forțelor sociale, al claselor si 

naţiunilor, şi de aceea consecinţele umane şi sociale ale revoluţiei 
tehnologice nu sunt identice în toate tipurile de organizare socială, 
după cum cunosc grade şi intensitáti diferite în raport cu nivelul de 
dezvoltare economică al unei ţări sau alteia. Asemenea fenomene 
descrise de Toffler sub noţiunea de „tranzienţă”, ca rochiile de 
hârtie purtate o singură dată şi apoi zvârlite la coş, ca şcolile 
construite temporar pentru a fi ulterior mutate după necesităţi sau 
ca automobilele care nu trebuie să dureze decât doi, maximum trei 
ani, potrivit concepţiei „demodării planificate”, tin în mod evident 
de un sistem economic care are nevoie de o stimulare artificială a 
consumului pentru a maximiza profiturile şi a preîntâmpina crizele 
de supraproductie. Viziunea toffleriană a unei societăţi industriale 
general valabile care se află în faza trecerii la „supraindustrialism”, 
ca şi conceptul „societăţii postindustriale” al lui Daniel Bell nu 
reprezintă decât forme de escamotare a diferenţelor de orânduire 
socială şi de camu flare a conflictelor de clasă din sânul societăţii 
capitaliste, într-un anumit sens, aceste formule sunt oferite ca o 
alternativă la teoria marxistă, la modelul marxist de rezolvare a 
contradicţiilor societăţii capitaliste, care constituie un răspuns la 
problema fundamentală ridicată de Toffler — controlul social. 


În acelaşi timp, noi, marxiştii, ştim prea bine că revoluţia 
ştiinţifică-tehnică, prin însăşi forța ei obiectivă, produce o serie de 
efecte în orice societate, indiferent de sistemul economic şi social. 
Industrializarea este însoţită peste tot de urbanizare, iar accelerarea 
acestui proces prin efectul revoluţiei stiintifice-tehnice constituie un 
fenomen social căruia sociologii români i-au şi consacrat câteva 
studii remarr cabile. Cititorului român nu-i va fi greu să identifice în 
paginile cărţii de faţă şi alte efecte pe care le resimte societatea 
noastră, chiar dacă ele nu capătă proporţiile unui şoc al viitorului. 
Dealtfel, ele au constituit şi constituie obiectul unei preocupări 

constante a partidului şi statului nostru, iar măsurile şi deciziile 
adoptate pe acest plan, inclusiv iniţierea unei acţiuni de prospectare 
ştiinţifică a dezvoltării  economico-sociale ca metodă de 
fundamentare a actualelor planuri economice, sunt binecunoscute. 
Aici se deschide în fata cercetătorilor marxisti din România un vast 
câmp de investigaţie concretă şi de elaborare teoretică creatoare, 
deoarece marele salt în ştiinţă şi tehnică, precum şi prefacerile 
sociale adânci din lumea contemporană ridică probleme noi, care 
cer soluţii noi. „şocul viitorului” este în acest sens un stimulent, 
demonstrmd o dată mai mult că aceste probleme noi reclamă o 
viziune revoluţionară nu numai asupra tehnologiei, ci şi asupra 
societăţii. 


Silviu Brucan 


Introducere 


Această carte îşi propune să înfăţişeze ce li se întâmplă 
oamenilor atunci când schimbările care intervin în viața lor îi 
copleşesc. Ea tratează despre felul în care reuşim — sau nu reuşim — 


să ne adaptăm viitorului. 


S-a scris mult despre viitor. Cărţile despre lumea ce va să vină 
au, în majoritatea lor, un timbru aspru, metalic. Paginile de faţă se 
ocupă însă cu aspectul „moale” sau uman al zilei de mâine. De 
asemenea se ocupă de căile pe care vom ajunge probabil la acest 
„mâine”. Ele tratează probleme banale din viața noastră zilnică: 
produsele pe care le cumpărăm şi le aruncăm, locurile pe care le 
părăsim, comunităţile în sânul cărora trăim, oamenii care se perindă, 

cu paşi tot mai grăbiţi, prin viața noastră. Prietenia şi viața de 
familie sunt cercetate în perspectiva viitorului. 


Sunt investigate noi şi ciudate subculturi şi moduri de viaţă, 
împreună cu o diversitate de alte teme, de la politică si terenuri de 
joc la salturi în spaţiu şi la sex. 


Ceea ce uneşte toate acestea — în carte ca şi în viaţă — este 
curentul năvalnic al schimbării, care a devenit atât de puternic încât 
răstoarnă instituţiile, modifică valorile şi ne usucă rădăcinile. 
Schimbarea reprezintă procesul prin care viitorul irupe în viaţa 
noastră, şi e necesar să ne ocupăm mai îndeaproape de ceea ce se 
întâmplă nu numai ca perspectivă istorică, dar şi sub aspectul 


interesului indivizilor care trăiesc fremătând această experienţă. 


ft ^ 


Acceleratia schimbării în vremurile noastre este ea însăşi o forţă 
elementară. Tendinţa de accelerare areconsecinte atât personale si 
psihologice cât şi sociologice, în paginile ce urmează vor fi cercetate 
pentru prima oară sistematic efectele accelerației. Cartea 
demonstrează, în mod convingător, sper, că suntem háráziti a suferi 
o dezastruoasă prăbuşire adaptionalá dacă nu vom reuşi, în timpul 
cel mai scurt posibil, să controlăm ritmul schimbării în problemele 
personale, ca şi în problemele societăţii în general. 


În 1965 am folosit pentru prima oară, într-un articol publicat 
în revista „Horizon”, termenul „șocul viitorului” pentru a descrie 
tensiunea distrugătoare şi dezorientarea cărora le cad pradă indivizii 
când trebuie să suporte schimbări foarte mari într-un timp foarte 
scurt. Obsedat de această idee, mi-am petrecut următorii cinci ani 
vizitând zeci de universităţi, centre de cercetare, laboratoare şi 
agenţii guvernamentale, citind nenumărate articole şi studii 
ştiinţifice şi stând de vorbă cu sute de experţi care se ocupă cu 

diversele aspecte ale schimbării, ale comportării de adaptare, ale 
problemelor viitorului. Laureati ai Premiului Nobel, hippies, 
psihiatri, medici, oameni de afaceri, futurologi de profesie, filozofi 
şi educatori şi-au manifestat preocuparea în legătură cu schimbarea, 
neliniştea în legătură cu adaptarea, temerile în legătură cu viitorul. 
Două idei tulburătoare mi s-au conturat în urma tuturor acestor 
investigaţii. 


În primul rând a devenit limpede că șocul viitorului nu mai e 
un pericol potenţial, îndepărtat, ci o adevărată boală de care suferă 
deja un număr mare de oameni. Această condiţie psiho-biologică 
poate fi descrisă în termeni medicali şi psihiatrici. Este boala 
schimbării. 


În al doilea rând, pe măsură ce progresam în cercetările mele, 
eram din ce în ce mai înspăimântat văzând cât de puţine lucruri 
cunosc despre adaptabilitate atât cei care promovează şi determină 
schimbări imense în societatea noastră, cât şi cei care pretind că se 
ocupă cu pregătirea noastră pentru a putea face faţă acestor 
schimbări. Intelectuali de vază vorbesc frumos despre „educaţia în 
vederea schimbării” sau despre „pregătirea oamenilor pentru 
viitor”. În realitate însă nu ştim nimic despre felul în care ar trebui 
să ne pregătim. Într-un mediu înconjurător atât de rapid 
schimbător, cum nu i-a mai fost dat omului niciodată să cunoască, 
rămânem într-o stare de jalnică ignoranță asupra posibilităţilor de 
adaptare ale animalului uman. 


Psihologii, la fel ca şi politicienii noştri, sunt nedumeriti de 
rezistenţa, aparent iraţională, faţă de schimbare pe care o manifestă 
anumiţi indivizi şi anumite grupuri. Şeful unei corporaţii care vrea să 
reorganizeze un departament, educatorul care vrea să introducă o 
nouă metodă de învăţământ, primarul care vrea să realizeze o 

integrare paşnică a raselor din oraşul său — toti, la un moment dat, 
se lovesc de această rezistenţă oarbă. Ştim însă foarte puţin despre 
cauzele care o generează. Pe de altă parte, de ce sunt unii oameni 
insetati de schimbare şi chiar se înflăcărează de dragul ei, făcând tot 
ce le stă în putere ca să-i dea viaţă, pe când alţii fug de ea? Nu 
numai că n-am găsit răspunsuri la aceste întrebări, dar am 
descoperit că ne lipseşte o teorie adecvată a adaptării, fără de care 
e puţin probabil că vom reuşi vreodată să aflăm răspunsurile. 


Scopul acestei cărţi este deci de a ne ajuta să cădem la o 
înţelegere cu viitorul — de a ne ajuta să facem faţă în mod mai 
eficient atât schimbărilor din viaţa personală cât şi celor din viaţa 
socială, prin cunoaşterea mai profundă a modului cum răspund 
oamenii la schimbare. În vederea realizării acestui obiectiv, cartea 
prezintă o nouă şi cuprinzătoare teorie a adaptării. 


Ea atrage, de asemenea, atenţia asupra unui aspect important, 
care adesea e trecut cu vederea. Aproape întotdeauna analiza 
efectelor produse de schimbare se -concentrează mai mult asupra 
destinaţiei spre care ne duce schimbarea decât asupra vitezei cu care 
se face călătoria. În această carte încerc să arăt că ritmul schimbării 
are implicaţii diferite, uneori chiar mai importante decât cele legate 
de direcţiile schimbării. Pentru a putea înţelege ce înseamnă 
adaptabilitatea, trebuie mai întâi să pătrundem sensul acestei idei. 
Orice încercare de a defini „conţinutul” schimbării trebuie să 
includă ca parte integrantă a acestui conţinut şi consecinţele pe care 
le are ritmul în care se face schimbarea. 


William Ogburn, cu celebra sa teorie a decalajului cultural, a 
arătat cum se nasc tensiunile sociale din cauza ritmurilor inegale de 
schimbare în diferitele sectoare ale societăţii. Conceptul de şoc al 


Moe 


viitorului — si teoria adaptárii care derivá din el — presupune cá 

trebuie să existe un echilibru nu numai între ritmurile schimbării în 
diferite sectoare, dar şi între rapiditatea schimbării din mediul 
înconjurător şi ritmul lent al adaptării umane. Căci şocul viitorului 
se naşte din prăpastia crescândă dintre aceste două ritmuri. 


Cartea îşi propune însă mai mult decât expunerea unei simple 
teorii. Ea vrea să demonstreze, de asemenea, o metodă. Pe vremuri 
oamenii studiau trecutul pentru a arunca oarecare lumină asupra 
prezentului. Eu însă am întors oglinda timpului, convins fiind că o 
imagine coerentă a viitorului ne va putea furniza informaţii 
preţioase şi pentru prezent. Căci e din ce în ce mai greu să înţelegi 
problemele personale ale individului, ca şi cele de ordin general 
fără a face uz de viitor ca de un instrument intelectual, în paginile 
ce urmează, mă voi folosi de acest instrument pentru a demonstra 
ce se poate realiza cu ajutorul lui. 


În sfârşit, şi acesta nu e, desigur, aspectul cel mai puţin 
important, cartea îşi propune să-l transforme pe cititor printr-o 
metodă subtilă, dar foarte pertinentă. Pentru a reuşi să facem faţă 
în mod corespunzător schimbărilor rapide din existenţa noastră, va 
fi necesar să adoptăm o nouă atitudine faţă de viitor, să devenim 
conştienţi de rolul pe care viitorul îl joacă în prezent. Cartea 
aceasta îşi propune să dezvolte conştiinţa viitorului la cititor. În 
măsura în care, după ce va fi terminat de citit cartea, cititorul se va 
surprinde gándind la evenimentele viitoare, făcând speculaţii în 
privinţa lor sau încercând să le anticipeze, cartea îşi va fi dovedit 
utilitatea. 


Odată aceste obiective stabilite, urmează la rând rezervele pe 
care le avem de făcut. Mai întâi, trebuiesă ţinem seama de 
perisabilitatea faptelor. Orice reporter ştie din experienţă că se 
intâmplă adesea ca, lucrând la un reportaj, lucrurile să-şi schimbe 

aspectul şi sensul chiar înainte de a-şi aşterne frazele pe hârtie. In 
prezent, întreaga noastră lume e o poveste în care întâmplările se 
succed cu repeziciune. De aceea este inevitabil ca într-o carte scrisă 
de-a lungul mai multor ani anumite fapte să fie depăşite în 
intervalul dintre perioada cercetării, perioada redactării si 
momentul publicării. Unii profesori de la Universitatea A se mută 
între timp la Universitatea B. Anumiți oameni politici care aveau 
poziţia X trec între timp la poziţia Y. 


Deşi m-am străduit în tot cursul elaborării cărţii să tin Socul 
viitorului în pas cu timpul, unele date prezentate sunt fără îndoială 
deja perimate. (Aceasta se întâmplă, bineînţeles, cu multe cărţi, deşi 
autorilor nu le prea place să vorbească despre acest lucru.) 
Perimarea datelor are însă o semnificaţie deosebită în cazul de faţă, 
întrucât serveşte la verificarea tezei înseşi a cărţii privind rapiditatea 
schimbărilor. Scriitorilor le este din ce în ce mai greu să ţină pasul 
cu realitatea. Încă nu am învăţat să concepem, să cercetăm, să 
scriem şi să publicăm într-un „timp real”. 


De aceea, cititorii vor trebui să se preocupe mai mult de 
probleme generale decât de amănunte. 


Trebuie să facem, de asemenea, o rezervă în legătură cu 
auxiliarul „va”. Nici un futurolog nu lucrează cu „preziceri”. 
Acestea sunt lăsate pe seama oracolelor de la televiziune şi a 


astrologilor din ziare. 


Oricine cunoaşte cát de cât complexitátile previziunii nu va 
pretinde că poate face prognoze absolute. Este ceea ce cu subtilă 
ironie spune un proverb chinezesc: „E foarte greu să faci profeţii, 
mai ales în privinţa viitorului”. 

Aceasta înseamnă că orice afirmaţie cu privire la viitor ar 
trebui de fapt să fie însoţită de un şir întreg de rezerve: „dacă, şi, 
dar, pe de altă parte”. A introduce însă într-o carte ca cea de faţă 
toate rezervele necesare ar însemna să-l înăbuşim pe cititor sub o 
avalanşă de „s-ar putea ca”. Şi, pentru că n-am vrut să folosesc 
această modalitate, mi-am permis să vorbesc ferm, fără ezitări, 
având încredere cá cititorul inteligent va înţelege că este o 
chestiune de stil. Cuvântul „va” trebuie citit întotdeauna ca și cum 
ar fi precedat de „probabil” sau „după părerea mea”. De 
asemenea, toate datele cu privire la evenimente viitoare trebuie 
judecate la justa lor valoare. 


Imposibilitatea de a vorbi cu precizie şi certitudine despre 
viitor nu înseamnă însă a nu vorbi deloc. Acolo unde există „date 
ferme”, desigur că ele trebuie luate în consideraţie. Dar acolo unde 
acestea lipsesc scriitorul conştient de răspunderea sa — chiar şi omul 
de ştiinţă — are atât dreptul cât si obligaţia de a recurge la alte feluri 
de probe, inclusiv date anecdotice, impresii, precum şi părerile 
unor oameni bine informaţi. Am procedat astfel ori de câte ori a 
fost necesar si nu consider că trebuie să-mi cer iertare pentru asta. 


Când te ocupi de viitor, cel puţin în scopul arătat aici, e mai 
important să ai imaginaţie şi intuiţie decât să fii „exact” sută la sută. 
Chiar dacă o teorie nu e absolut exactă, ea poate fi extrem de 
folositoare. Până şi erorile pot fi folositoare. Hărțile globului 
pământesc trasate de cartografii medievali erau atât de imprecise, 
atât de pline de erori flagrante încât astăzi, când aproape întreaga 
suprafață a Pământului a fost cartografiată, ele suscită doar 
zâmbete condescendente. 


Totuşi fără aceste hărţi marii exploratori n-ar fi putut 
descoperi niciodată Lumea Nouă. lar hărţile mai bune şi mai exacte 

de astăzi n-ar fi putut fi elaborate dacă oamenii care lucrau cu 
datele limitate ce le stăteau pe atunci la dispoziţie nu şi-ar fi 
aşternut pe hârtie concepţiile îndrăzneţe despre lumi pe care nu le 
văzuseră niciodată. 


Noi, care explorăm viitorul, suntem asemenea acelor vechi 
cartografi, şi în acest spirit sunt prezentate aici conceptul de şoc al 
viitorului şi teoria adaptabilitátii — nu ca ultimul cuvânt, ci ca o 
primă aproximare a noilor realităţi, pline de primejdii şi de 
făgăduieli, pe care le-a creat tendinţa de accelerare. 


Partea întâi 
MOARTEA PERMANENŢEI 
A 800-A PERIOADĂ DE VIAŢĂ 


În cele trei scurte decenii ce ne mai despart de secolul al XXI- 
lea, milioane de oameni obişnuiţi, normali din punct de vedere 
psihologic vor avea de făcut faţă unei coliziuni bruşte cu viitorul. 
Mulţi cetăţeni ai celor mai bogate şi mai avansate naţiuni din punct 
de vedere tehnologic din lume vor găsi că e din ce în ce mai greu 
să ţină pasul cu schimbările neîncetate care caracterizează vremea 
noastră. Pentru ei viitorul va fi sosit prea devreme. 


Această carte tratează despre schimbare şi despre felul cum ne 
putem adapta la ea. Tratează despre cei cărora schimbarea se pare 
că le prieşte, care călăresc cât mai sus pe valurile ei, precum şi 
despre mulţimea celor care-i opun rezistenţă sau caută să fugă de 

ea. Tratează despre capacitatea noastră de adaptare. Tratează 
despre viitor şi despre şocul pe care-l provoacă. 


În ultimii trei sute de ani, societatea occidentală a fost prinsă 
într-un iureş al schimbării. Furtuna, departe de a se potoli, pare că- 
şi adună acum noi forţe. Schimbarea îşi rostogoleşte talazurile peste 
țările supraindustrializate tot mai repede şi cu o forță 
nemaipomenită. În urma ei răsare o faună socială cu tot felul de 
ciudátenii — de Iti biserici psihedelice si „universităţi libere” până la 
oraşe ale ştiinţei în Arctica şi cluburi pentru troc de neveste în 
California. 


H 


De asemenea se ivesc specimene stranii: copii care la 
doisprezece ani nu mai au nimic copilăresc în ei; adulti care la 
cincizeci de ani se comportă ca nişte copii de doisprezece ani. Apar 
oameni bogaţi care se joacă de-a sărăcia, programatori de 
calculatoare care se îndoapă cu LSD; anarhişti care, sub cámásile lor 
murdare de doc, sunt de fapt nişte conformişti revoltători si 
conformişti care, sub gulerele lor scrobite, sunt în realitate nişte 
anarhiști revoltători. Apar preoţi căsătoriţi şi predicatori atei şi evrei 
budişti zen. 


Avem pop... şi op... şi artă cinetică... Există cluburi de 
playboys ... amfetamine si tranchilizante... mânie, belşug şi uitare. 
Multă uitare. 


Se poate oare explica un peisaj atât de straniu fără a recurge 
la jargonul psihanalizei sau la clişeele sumbre ale existentialismului? 
E ca şi cum o nouă şi curioasă societate ar irupe în mijlocul nostru. 
Există oare o cale de a o cunoaşte, de a-i modela dezvoltarea? Cum 
se poate ajunge la un acord cu această societate? 

Multe din lucrurile ce ne par de neînțeles ar deveni mult mai 
limpezi dacă am lua în consideraţie ritmul accelerat al schimbării, 
care transformă uneori realitatea într-un fel de caleidoscop ce se 
mişcă încontinuu. Căci acceleraţia schimbării loveşte nu numai 
industriile sau naţiunile. E o forţă concretă care pătrunde adine în 
existenţa noastră personală, ne sileşte să interpretăm noi roluri şi 
ne ameninţă cu o boală nouă, de un mare impact psihologic. 
Această boală nouă poate fi numită „șocul viitorului”, iar 
cunoaşterea originii şi a simptomelor ei poate explica multe lucruri 


care altfel desfid orice analiză raţională. 


Musafirul nepregătit 


Termenul paralel „şocul cultural” a şi început să se introducă 
în vocabularul curent. $ocul cultural este efectul pe care imersiunea 
într-o cultură străină îl are asupra vizitatorului nepregătit. 
Voluntarii Corpului Păcii suferă de această boală în Borneo sau 
Brazilia. Marco Polo a suferit şi el probabil de ea în Katay. $ocul 
cultural este ceea ce se întâmplă când un călător se pomeneşte 
deodată într-un loc unde „dă” poate să însemne „nu”, unde 
„preţul fix” e supus tocmelii, unde a fi lăsat să aştepţi în anticamera 
unui birou nu reprezintă un motiv de supărare, unde râsul poate să 
însemne mânie. Este ceea ce se întâmplă când regulile psihologice 
familiare, care-l ajută pe individ să existe într-o societate, sunt 
deodată anulate şi înlocuite cu altele care apar ciudate sau de 
neînțeles. 


Fenomenul de şoc cultural explică într-o mare măsură 
sentimentele de înstrăinare, dezorientare şi frustrare care îi chinuie 


= 

pe americani când au de-a face cu alte societăţi. El provoacă o 
întrerupere a comunicării, o interpretare greşită a realităţii, o 
incapacitate de adaptare. Totuşi şocul cultural este relativ blând în 
comparaţie cu boala mult mai serioasă care e șocul viitorului. Şocul 
viitorului este dezorientarea extremă cauzată de sosirea prematură 
a viitorului. 


Şi n-ar fi exclus să devină cea mai importantă boală a zilei de 
mâine. 


$ocul viitorului nu va fi găsit în Index Medicus sau în vreo altă 
listă de anormalitáti psihologice. Totuşi, dacă nu se iau măsuri 
inteligente pentru a-l combate, milioane de fiinţe umane se vor găsi 
din ce în ce mai dezorientate şi vor deveni într-o măsură crescândă 
incapabile de a se descurca în mediul lor înconjurător. 


Neliniştea, nevroza de masă, irationalitatea şi violenta 
nestăvilită, care se manifestă deja în viaţa contemporană, sunt doar 
o imagine premergătoare a ceea ce ne aşteaptă dacă nu vom reuşi 
să înţelegem boala şi s-o tratăm. 


Socul viitorului este un fenomen al timpului, un produs al 
ritmului foarte rapid de schimbare în societate. El se naşte din 
suprapunerea unei noi culturi pe o cultură veche. Este şocul cultural 
în propria noastră societate. Dar impactul lui e cu mult mai grav. 
Căci membrii Corpului Păcii, ca şi majoritatea călătorilor în ţări 
străine, au în general sentimentul reconfortant că vor regăsi la 
reîntoarcere cultura pe care au lăsat-o în urmă. Pe când victimele 


şocului viitorului nu beneficiază de acest refugiu. 


Dacă scoatem un individ din mediul său cultural şi-l 
transpunem subit într-un mediu complet diferitde al lui, cu un 

complex de reguli diferite la care trebuie să reacționeze — concepţii 
diferite despre timp, spaţiu, muncă, dragoste, religie, sex şi toate 
celelalte —, dacă îi luăm apoi orice nădejde de a reveni într-un 
peisaj mai familiar, dezrădăcinarea pe care o va suferi va fi de două 
ori mai grea. În plus, dacă această nouă cultură se află ea însăşi 
într-o permanentă frământare şi dacă — ceea ce e chiar mai rău — 
valorile sale sunt în permanentă schimbare, senzaţia de 
dezorientare va deveni şi mai intensă. Dispunând de puţini indici cu 
privire la ce tip de comportament este raţional în împrejurări 
radical schimbate, victima poate să devină un pericol pentru ea 
însăşi ca şi pentru ceilalţi. 


Închipuiţi-vă acum că e vorba nu numai de un individ, ci de o 
întreagă societate, o întreagă generaţie, inclusiv membrii săi cei mai 
slabi, cei mai puţin inteligenţi, cei mai irationali, care deodată se 
găsesc transportaţi în această lume nouă. Rezultatul este 
dezorientarea în masă, șocul viitorului pe scară largă. 


Aceasta este perspectiva pe care omul o are acum în faţă. 
Schimbarea se prăvăleşte peste capetele noastre ca o avalanșă și 
majoritatea oamenilor sunt complet nepregátiti pentru a-i face faţă. 


Ruptura cu trecutul 


Oare toate acestea sunt exagerate? Cred că nu. 


A devenit o banalitate să afirmi că trecem în prezent prin „a 
doua revoluţie industrială”. Această formulare e menită să ne dea o 
idee despre rapiditatea şi profunzimea schimbării din jurul nostru. 
Dar, pe lângă faptul că e banală, este şi înşelătoare. Căci ceea ce se 

întâmplă în prezent are probabil o semnificaţie mult mai mare, mai 
profundă şi mai cuprinzătoare decât revoluţia industrială. De fapt, 
unele opinii autorizate — şi care devin tot mai numeroase — susţin că 
momentul de faţă reprezintă nimic mai puţin decât un al doilea 
punct de revoluţionară discontinuitate din istoria umanităţii, 
comparabilă ca dimensiuninumai cu prima mare ruptură în 
continuitatea istorică — trecerea de la barbarie la civilizaţie. 


Această idee apare tot mai des în scrierile unor oameni de 
ştiinţă şi ale unor tehnologi. Fizicianul britanic sir George Thomson, 
laureat al Premiului Nobel, afirmă în Viitorul previzibil că paralela 
istorică cea mai apropiată de timpul prezent nu este revoluţia 
industrială, ci „inventarea agriculturii în era neolitică”. John 
Diebold, expertul american în automatică, atrage atenţia că 
„efectele revoluţiei tehnice pe care o trăim în prezent vor fi mai 
profunde decât orice transformări sociale pe care le-am cunoscut în 
trecut”. Sir Leon Bagrit, constructorul britanic de calculatoare, 
subliniază că automatizarea reprezintă ea însăşi „cea mai mare 
transformare din întreaga istorie a omenirii”. 


Oamenii de ştiinţă şi inginerii nu sunt însă singurii care 
împărtăşesc aceste opinii. Sir Herbert Read, filozof al artei, afirmă 
că trăim „o revoluţie atât de fundamentală încât trebuie să ne 
întoarcem cu multe secole în urmă ca să-i găsim o paralelă. E 
posibil ca singura transformare comparabilă să fie aceea care a avut 
loc între epoca veche si epoca nouă de piatră... ". lar Kurt W. 
Marek, cunoscut sub numele de C. W. Ceram ca autor al cărţii Zei, 
morminte şi savanţi spune: „Noi, cei din secolul al XX-lea, încheiem 
o eră a omenirii de cinci mii de ani... Nu ne aflăm, după cum 
presupunea Spengler, în situaţia Romei la începutul istoriei 
Occidentului creştin, ci în situaţia din anul 3000 î.e.n. Ochii noştri 

se deschid ca aceia ai omului preistoric şi vedem o lume cu totul 


RAE) 


noua . 


Una din declaratiile cele mai remarcabile asupra acestui subiect 
i se datoreazá lui Kenneth Boulding, economist eminent si sociolog 
plin de imaginatie. 


Afirmând că momentul de faţă reprezintă o cotitură capitală 
în istoria omenirii, Boulding observă că „în ceea ce priveşte 
numeroase serii statistice legate de activităţile omenirii linia care 
desparte istoria umană în două părţi egale e cuprinsă în istoria 
prezentă”, „într-adevăr, secolul nostru reprezintă Marea Linie 
Mediană care trece prin centrul istoriei umane. Astfel, susţine el, 
lumea de astăzi... e tot atât de diferită de lumea în care m-am 
născut pe cât era de diferită lumea de atunci de cea a lui luliu 
Cezar. M-am născut, s-ar putea spune, la mijlocul istoriei omeneşti. 
Aproape tot atât de mult s-a întâmplat de când m-am născut eu cât 
s-a întâmplat în toată istoria omenirii până atunci. ” Această 
declaraţie surprinzătoare poate fi ilustrată în mai multe feluri. S-a 
spus, de exemplu, că dacă ultimii 50.000 de ani ai existenţei 
omului ar fi împărţiţi în perioade de viaţă de circa 62 de ani, s-ar 
ajunge la cifra de 800 de asemenea perioade. Din aceste 800 de 
perioade, 650 au fost petrecute în peşteri. 


Abia în ultimele 70 de perioade de viaţă a devenit posibil să 
se comunice efectiv de la o perioadă la alta, şi aceasta datorită 
scrisului. Abia în ultimele şase perioade de viaţă, masele de oameni 
au ajuns să vadă cuvântul tipărit. Abia în ultimele patru perioade a 
devenit posibil să se măsoare timpul cu oarecare precizie. Abia în 
ultimele două a fost folosit pentru prima oară motorul electric. lar 
majoritatea covârşitoare a tuturor bunurilor materiale pe care le 





30 


Alvin Toffler Socul viitorului 





folosim în viaţa noastră zilnică au fost produse în ultima perioadă — 
cea prezentă, a 800-a. 


A 800-a perioadă de viaţă reprezintă o ruptură bruscă cu 
întreaga experienţă trecută a omenirii, deoarece în cursul acestei 
perioade relaţia dintre om şi resurse a suferit o răsturnare, ceea ce 
apare în chip evident în domeniul dezvoltării economice. În cursul 
unei singure perioade de viaţă, agricultura, baza iniţială a 
civilizaţiei, şi-a pierdut caracterul predominant la o naţiune după 
alta. În prezent, în douăsprezece dintre cele mai dezvoltate ţări, 
agricultura foloseşte mai puţin de 15% din populaţia activă din 
punct de vedere economic. În Statele Unite, unde fermele agricole 
hrănesc 200.000.000 de americani, plus alte 160.000.000 de 
oameni de pe întregul glob pământasc, această cifră a scăzut deja 
sub 6% şi continuă să scadă rapid. 


Dealtfel, dacă agricultura este primul stadiu al dezvoltării 
economice, lar industrialismul cel de-al doilea, constatăm în 
prezent că şi al treilea stadiu a fost brusc atins. Aproximativ din 
1956, Statele Unite au devenit prima mare putere unde peste 50% 
din forţa de muncă a încetat să mai poarte gulerul albastru al 
muncitorului manual sau de fabrică. Numărul muncitorilor cu 
gulere albastre a fost depăşit de către cel al aşa-numiţilor lucrători 
cu gulere albe — din comerţul cu amănuntul, administraţie, 
comunicaţii, cercetare, învăţământ şi alte categorii de servicii. 


Pentru prima oară în istoria omenirii, o societate s-a eliberat 
în cursul unei singure perioade de viaţă nu numai de jugul 
agriculturii, dar în câteva scurte decade a reuşit să se elibereze, de 
asemenea, de jugul muncii manuale. S-a născut prima economie din 
lume bazată pe servicii. 

De atunci ţările avansate din punct de vedere tehnologic au 
păşit, una după alta, în aceeași direcţie. 


Astăzi, dintre naţiunile a căror agricultură a scăzut la nivelul 
de 15% sau mai jos, gulerele albe depășesc pe cele albastre în 
Suedia, Anglia, Belgia, Canada şi Olanda. Zece mii de ani pentru 
agricultură. Un secol sau două pentru industrializare. $i acum, în 
fata noastră se deschide era supraindustrializárii. 


Jean Fourastie, planificatorul şi filozoful social francez, afirmă 
că „nimic nu va fi mai puţin industrial decât civilizaţia născută din 
revoluţia industrială”. 


Semnificaţia acestei idei uimitoare se cere bine analizată. U 
Thant, secretarul general al Naţiunilor Unite, a reuşit să sintetizeze 
poate cel mai bine semnificaţia trecerii la supraindustrialism când a 
spus: „Caracteristica principală şi cea mai extraordinară a 
economiilor dezvoltate în prezent constă în faptul că ele pot obţine 
— în cel mai scurt timp imaginabil — resurse în sorturile şi cantităţile 
pe care decid să le aibă. Deciziile nu mai sunt limitate de resurse. 
Acum deciziile sunt cele care creează resursele. lată schimbarea 
revoluţionară fundamentală — poate cea mai revoluţionară pe care 
omul a cunoscut-o vreodată”. 


Această răsturnare monumentală a avut loc în a 800-a 
perioadă de viaţă. 


Actuala perioadă de viaţă este, de asemenea, diferită de toate 
celelalte din cauza extinderii nemăsurate a mărimii şi scopului 
schimbării. Evident că au existat şi alte perioade de viaţă în care s- 
au produs răsturnări epocale. Războaiele, epidemiile, cutremurele 
de pământ şi foametea au zguduit multe orânduiri sociale 


anterioare. Dar toate aceste şocuri şi răsturnări au fost cuprinse în 

graniţele unei societăţi sau ale unui grup de societăţi adiacente. A 
durat mai multe generaţii, uneori chiar secole, până când impactul 
lor s-a făcut simţit dincolo de aceste graniţe. 


În actuala perioadă de viaţă însă, graniţele au fost sfărâmate. 
Legăturile sociale formează o reţea atât de strânsă încât 
consecinţele evenimentelor contemporane iradiază instantaneu în 
toată lumea. Un război în Vietnam schimbă aliniamentele politice 
fundamentale la Pekin, Moscova şi Washington, provoacă proteste 
la Stockholm, afectează tranzacţiile financiare la Zurich, declanşează 
mişcări diplomatice secrete în Algeria. 


Într-adevăr, nu numai evenimentele contemporane iradiază 
instantaneu; se poate spune că în prezent simţim şi impactul tuturor 
evenimentelor trecute într-un fel nou. Căci trecutul se repercutează 
asupra noastră. Suntem prinşi în ceea ce s-ar putea numi „un salt al 


.99 


timpului”. 


Un eveniment care în trecut a afectat doar o mână de oameni 
în momentul când s-a produs poate să-şi facă simţite consecinţele 
pe scară mare în prezent. 


Războiul peloponesiac, de exemplu, a fost doar o mică 
încăierare potrivit standardelor moderne. În timp ce Atena, Sparta 
şi alte câteva oraşe-state vecine se războiau, populaţia de pe restul 
globului nu avea cunoştinţă şi nici nu era tulburată de acest război. 
Indienii zapoteci care trăiau pe atunci în Mexic au rămas absolut 
neatinşi de război, iar vechii japonezi nu i-au simţit în nici un fel 
impactul. 


Totuşi războiul peloponesiac a schimbat în mod profund 
cursul ulterior al istoriei Greciei. Modificând deplasarea oamenilor, 
repartiţia geografică a genelor, a valorilor şi a ideilor, el a influenţat 

evenimentele petrecute ulterior la Roma şi, prin intermediul Romei, 
în întreaga Europă. Într-o oarecare măsură, europenii de astăzi sunt 
oameni diferiţi deoarece a avut loc acest conflict. 


Pe de altă parte, în reţeaua strânsă a lumii de astăzi, aceşti 
europeni îi influenţează atât pe mexicani cât şi pe japonezi. Orice 
urmă a impactului pe care războiul peloponesiac l-a avut asupra 
structurii genetice, asupra ideilor şi a valorilor europenilor de astăzi 
este exportată în prezent în toate părţile lumii. Mexicanii şi 
japonezii de astăzi resimt impactul îndepărtat şi de două ori 
transferat al acelui război, în timp ce strămoşii lor, desi au trăit 
chiar în vremea când a avut loc, n-au ştiut nimic de el. 


Astfel, evenimentele trecutului, sărind oarecum peste generaţii 
şi secole, reapar, urmărindu-ne şi transformându-ne fără să ştim. 


Dacă ne gândim nu numai la războiul peloponesiac, ci şi la 
construirea Marelui Zid al Chinei, la ciuma neagră, la luptele 
bantuşilor împotriva  hamitilor — într-un cuvânt la toate 
evenimentele importante din trecut —, implicaţiile cumulative ale 
saltului vremii devin tot mai sensibile. Tot ce s-a întâmplat unor 
oameni din trecut îi afectează în mod virtual pe toţi oamenii de 
astăzi. Nu întotdeauna s-au petrecut însă lucrurile astfel. Acum 
întreaga istorie ne ajunge din urmă, şi această deosebire, în mod 
paradoxal, este la baza rupturii noastre cu trecutul. Astfel, sensul 
schimbării se modifică fundamental. Străbătând spaţiul şi timpul, 
schimbarea capătă în această a 800-a perioadă de viaţă o putere şi 
o rază de acţiune cum n-a avut nicicând până acum. 


Deosebirea calitativă decisivă între această perioadă de viaţă 
şi toate celelalte anterioare este însă tocmai cea care e trecută cel 
mai uşor cu vederea. 

Căci nu numai că am extins scopul şi scara schimbării, dar i- 
am modificat în mod radical rapiditatea. 


Am eliberat o forţă socială cu totul nouă — un curent de 
schimbare atât de accelerat încât influenţează noţiunea noastră de 
timp, revolutioneazá tempoul vieţii zilnice şi afectează însuși felul in 
care ,simtim" lumea din jurul nostru. Noi nu mai „simţim” viaţa aga 
cum o „simţeau” oamenii în trecut. În aceasta constă deosebirea 
finală, diferenţa care separă pe adevăratul om contemporan de toţi 
ceilalţi. Căci această acceleraţie se află la baza impermanentei — a 
tranzientei — care pátrunde in constiinta noastrá si o conditioneazá, 
afectând în mod radical raporturile noastre cu ceilalţi oameni, cu 
lucrurile, cu întregul univers de idei, artă şi valori. 


Pentru a înţelege ce se întâmplă cu noi în timp ce ne 
îndreptăm spre era supraindustrialismului, trebuie să analizăm 
procesul accelerației şi să elucidăm conceptul tranzientei. Dacă 
acceleraţia este o nouă forţă socială, tranzienta este echivalentul ei 
pe plan psihologic; atâta timp cât nu vom înţelege rolul pe care 
aceasta îl joacă în comportarea omului contemporan, toate teoriile 
noastre despre personalitate, toată psihologia noastră vor rămâne 
premoderne. 


Lipsită de conceptul tranzientei, psihologia nu va putea tine 
seama de fenomenele specific contemporane. 


Modificând raporturile noastre cu resursele ce ne înconjură, 
extinzând în mod brutal câmpul de acţiune al schimbării şi, ceea ce 
e hotărâtor, accelerându-i demersul, am rupt în mod ireversibil cu 
trecutul. Ne-am rupt de vechile moduri de gândire, de simtire, de 
adaptare. Am aranjat scena pentru o societate complet nouă şi 
acum alergăm în mare grabă spre ea. 

Aceasta e crucea pe care o poartă a 800-a perioadă de viaţă. 
Capacitatea de adaptare a omului e pusă sub semnul întrebării — 
Cum îi va merge lui în această nouă societate? Va putea el oare să 
se adapteze noilor comandamente? Sau, în caz negativ, va putea el 
să modifice aceste comandamente? 


Înainte de a încerca să răspundem la aceste întrebări, trebuie 
să ne îndreptăm atenţia spre forţele îngemănate ale accelerației şi 
tranzientei. Trebuie să aflăm în ce fel modifică ele textura existenţei 
şi cum se dăltuiesc vieţile şi sufletele în forme noi şi nefamiliare. 
Trebuie să înţelegem în ce mod - $i de ce — suntem confruntati, 
pentru prima oară, cu potenţialul exploziv al şocului viitorului. 


TENDINŢA DE ACCELERARE 


La începutul lunii martie 1967, în Canada de est, un copil de 
unsprezece ani a murit de bătrâneţe. 


Ricky Gallant avea doar unsprezece ani din punct de vedere 
cronologic, dar suferea de o boală ciudată numită progerie — 
bătrâneţe prematură — şi prezenta caracteristicile unei persoane în 
vârstă de nouăzeci de ani. Simptomele progeriei sunt senilitatea, 
arterele sclerozate, calvitia, muşchii vláguiti şi pielea zbârcită. şi 
când a murit, Ricky era cu adevărat un om bătrân. În cei 
unsprezece ani ai săi a parcurs toate transformările biologice ale 
unei vieţi întregi. 


Cazurile de progerie sunt extrem de rare. Într-un sens 
metaforic însă, societăţile cu o tehnică dezvoltată suferă toate de 

această boală curioasă. Ele nu îmbătrânesc, nu devin senile. Dar 
suferă toate de ritmuri de schimbare supranormale. 


Multi dintre noi au o vagă „senzaţie” că lucrurile se mişcă mai 
repede. Medicii, la fel ca şi cadrele de conducere, se plâng că nu 
pot ţine pasul cu ultimele noutăţi din domeniul lor. Aproape că nu 
există consfătuire sau conferinţă în ziua de azi la care să nu se 
pomenească, ca un fel de ritual, despre „sfidarea schimbării”. Mulţi 
se simt nelinistiti — ii obsedează ideea că schimbarea a scăpat de sub 
control. 


Dar nu toti împărtăşesc această nelinişte. Milioane de oameni 
trec prin viaţă ca nişte somnambuli şi-şi văd de drum ca şi cum 
nimic nu s-ar fi schimbat din deceniul al patrulea până acum, ca şi 
cum nimic n-ar avea să se schimbe vreodată. Trăind într-o 
perioadă care, fără îndoială, e una dintre cele mai fascinante din 
întreaga istorie a Omenirii, ei încearcă să se dea la o parte, să-i 
bareze calea, ca şi cum, ignorând-o, ar fi posibil s-o facă să dispară. 


Ei caută o „pace separată”, o imunitate diplomatică faţă de 
schimbare. 


li poti vedea pretutindeni: oameni bătrâni, resemnati în fata 
morții ce-i aşteaptă şi care încearcă să evite cu orice preţ intruziunea 
noului. Oameni îmbătrâniţi, de treizeci şi cinci sau patruzeci şi cinci 
de ani, preocupaţi de agitaţiile studenţeşti, de problemele sexuale, 
de LSD sau de fustele mini şi care caută cu tot dinadinsul să se 
convingă pe ei înşişi că, la urma urmelor, tineretul a fost totdeauna 
revoltat şi că ceea ce se întâmplă astăzi nu se deosebeşte cu nimic 
de ceea ce a fost în trecut. Chiar şi în sânul tineretului se vădeşte o 
neînțelegere a schimbării: există studenti atât de ignoranti ín 
privinţa trecutului încât nu observă nimic neobişnuit trăind 
prezentul. 


MM ————————————————— 

Lucrul cel mai neliniştitor este cá marea majoritate a 
oamenilor, inclusiv oamenii culti şi rafinati, socotesc ideea 
schimbării atât de amenințătoare încât încearcă să-i nege existenţa. 
Chiar şi mulţi dintre cei care din punct de vedere intelectual înţeleg 
acceleraţia schimbării în realitate nu sunt pătrunşi de acest lucru si 
când îşi fac proiecte personale de viitor nu iau în consideraţie acest 
fapt social crucial. 


Timp si schimbare 


De unde ştim cá schimbarea se accelerează? În fond nu există 
o modalitate absolută de măsurare a schimbării, într-un univers 
atât de îngrozitor de complex, fiecare societate în parte 
înregistrează în mod simultan un număr virtual infinit de curente de 
schimbare. 


Toate „lucrurile” — de la cel mai infim virus până la cea mai 
mare galaxie — în realitate nu sunt lucruri, ci procese. Nu există un 
punct static, o stare de neschimbare asemenea Nirvanei, în raport 
cu care să putem măsura schimbarea. Schimbarea este, prin urmare, 
în mod necesar relativă. 


Ea este, de asemenea, inegală. Dacă toate procesele ar avea 
loc cu aceeaşi rapiditate, sau dacă s-ar acce lera sau s-ar încetini 
concomitent schimbarea, ar fi imposibil de observat. Viitorul însă 
invadează prezentul cu viteze diferite. Devine astfel posibil să 
compari viteza diferitelor procese pe măsură ce se desfăşoară. Ştim, 
de exemplu, că, în comparaţie cu evoluţia biologică a speciilor, 
evoluţia culturală şi socială este extrem de rapidă. Ştim că unele 

societăţi se transformă din punct de vedere tehnologic sau 
economic mai rapid decât altele. Ştim, de asemenea, că diferite 
sectoare din sânul aceleiaşi societăţi prezintă rate diferite de 
schimbare — acea disparitate pe care William Ogburn a denumit-o 
„decalaj cultural”. Tocmai această inegalitate a schimbării o face 
măsurabilă. 


Avem totuşi nevoie de un etalon care să ne dea posibilitatea 
de a compara procese atât de diverse, iar acest etalon este timpul. 
Fără timp schimbarea n-are nici un sens. lar fără schimbare timpul 
s-ar opri în loc. Timpul poate fi conceput ca intervale în cursul 
cărora au loc evenimentele. Tot aşa cum banii ne dau posibilitatea 
să stabilim atât valoarea merelor cât şi valoarea portocalelor, 
timpul ne permite să comparăm diferite procese. Când spunem că 
construcţia unui stăvilar durează trei ani, în realitate spunem că ea 
durează de trei ori atât oit îi trebuie Pământului ca să înconjure 
Soarele sau de 31.000.000 de ori atât cât e necesar ca să ascuti un 
creion. Timpul este moneda de schimb care face posibilă 
compararea ritmurilor în care se înfăptuiesc procese foarte 
deosebite unele de celelalte. 


Mc 


Dată fiind însă inegalitatea schimbării, desi suntem înarmaţi cu 
acest etalon, ne găsim totuşi în faţa unor greutăţi infinite când vrem 
să măsurăm schimbarea. 


Când vorbim de ritmul schimbării, ne referim la numărul de 
evenimente ce se ingrámádesc într-un interval de timp fixat în mod 
arbitrar. Astfel e necesar să definim „evenimentele”. E necesar să 
selectăm cu precizie intervalele. E necesar să fim foarte atenţi în 
privinţa concluziilor pe care le tragem din diferenţele pe care le 
observăm. De altfel suntem astăzi mult mai avansați în ceea ce 
priveşte măsurarea schimbării în procesele fizice decât în procesele 

sociale... De exemplu, ştim mult mai bine cum să măsurăm ritmul 
în care curge sângele prin corp decât ritmul în care un zvon se 
răspândeşte în societate. 


În ciuda tuturor acestor limite, există totuşi un consens foarte 
larg, începând de la istorici şi arheologi şi, trecând prin toată gama, 
până la savanţi care se ocupă cu ştiinţele naturii, sociologi, 
economişti şi psihologi, în legătură cu faptul că multe procese 
sociale se accelerează într-un mod impresionant, mai mult chiar: 
spectaculos. 


Oraşe subterane 


Vorbind în cifre rotunde, biologul Julian Huxley afirmă că 
„ritmul evoluţiei umane în cursul istoriei cunoscute este cel puţin de 
100.000 de ori mai rapid decât ritmul evoluţiei preumane". Invenţii 
sau perfectionári de o amploare care în paleoliticul timpuriu ar fi 
necesitat poate 50.000 de ani pentru a fi realizate, spune el, „se 
realizează într-un singur mileniu către sfârşitul erei, iar odată cu 
instaurarea civilizaţiei unitatea schimbării se reduce la un secol”. 
Ritmul schimbării, accelerându-se în cursul ultimilor 5.000 de ani, a 
devenit, după cum spune el, „deosebit de evident în ultimii 300 de 


255 


ant . 


Romancierul şi omul de ştiinţă C. P. Snow vorbeşte, de 
asemenea, despre actuala vizibilitate a schimbării. 


„Până în acest secol... ”, scrie el, schimbarea socială era „atât 
de lentă încât trecea neobservată într-o viaţă de om. Acum lucrurile 
stau altfel. Ritmul schimbării a crescut atât de mult încât imaginaţia 

noastră nu mai poate ţine pasul”. Într-adevăr, spune psihologul 
social Warren Bennis, pedala de acceleraţie a fost apăsată atât de 
tare în ultimii ani încât „nici o exagerare, nici o hiperbolă, nici o 
enormitate nu va reuşi să infátigeze amploarea şi ritmul schimbării... 
În fapt, numai exagerările mai pot aproxima într-o oarecare 
măsură adevărul”. 


Oare ce schimbări justifică un asemenea limbaj supraîncărcat? 
Să ne ocupăm de unele dintre ele — schimbarea intervenită în 
procesul in care oamenii constituie orașe. În prezent are loc cea mai 
rapidă şi mai vastă urbanizare din câte a cunoscut vreodată lumea. 
În 1850 numai patru oraşe de pe suprafaţa Pământului aveau o 
populaţie de 1000000 sau mai mult. În 1900 numărul lor crescuse 
la nouăsprezece, în 1960 însă existau deja o sută patruzeci şi unu, 
iar în prezent populaţia urbană din lume creşte într-un ritm de 
6,5% pe an, după cum afirmă Edgar de Vries şi J. P. Thysse de la 
Institutul de stiinte sociale din Haga. Aceastá singurá cifrá statisticá 
inseamná o dublare a populatiei urbane din lume in decurs de 
unsprezece ani. 


Ca să ne dám seama ce înseamnă schimbarea pe o scară atât 
de colosală, să ne imaginăm ce s-ar întâmpla dacă toate oraşele 
existente, în loc să se extindă, şi-ar păstra dimensiunile actuale. 
Pentru a crea condiţii de locuit noilor milioane de orăşeni, ar trebui 
să construim în acest caz câte un duplicat pentru fiecare dintre 
sutele de oraşe care aglomerează deja globul. 


Un nou Tokio, un nou Hamburg, o nouă Romă şi un nou 
Rangoon, şi toate acestea în decurs de unsprezece ani. (Aceasta 
explică de ce arhitecţii urbani francezi proiectează oraşe subterane — 
magazine, muzee, depozite şi fabrici ce urmează să fie construite 
sub pământ, iar un arhitect japonez a făcut proiectul unui oraş ce ar 

urma să fie construit pe stâlpi în largul oceanului.) Aceeaşi tendinţă 
acceleratoare se manifestă în mod direct şi în consumul de energie 
al omului. Dr. Homi Bhabha, atomistul indian de curând decedat, 
care a prezidat prima Conferinţă internaţională pentru folosirea 
paşnică a energiei atomice, analizând această tendinţă, făcea 
următoarea demonstraţie: „Să spunem că litera «Q» reprezintă 
energia obţinută prin arderea a circa 33 miliarde de tone de 
cărbune. În primele optsprezece secole şi jumătate ale erei noastre, 
totalul energiei consumate se ridica în medie la mai puţin de o 
jumătate de Q pe secol. Dar în 1850 ritmul a crescut la un Q pe 
secol. În prezent ritmul este de circa 10 Q pe secol”. Înseamnă, în 
linii mari, că jumătate din energia consumată de oameni în ultimii 
2000 de ani a fost consumată în ultima sută de ani. 


Un aspect dramatic îl capătă accelerarea creşterii economice la 
naţiunile care se întrec acum pe tărâmul supraindustrialismului. În 
ciuda faptului că pornesc de la o bază industrială largă, 
procentajele anuale ale creşterii producţiei în aceste ţări sunt 
formidabile. 


lar ritmul cresterii este si el in crestere. 


În Franţa, de exemplu, în cei 29 de ani care s-au scurs între 
1910 şi izbucnirea celui de-al doilea război mondial, producţia 
industrială a crescut doar cu 5%. 


Între 1948 şi 1965 însă, deci numai în 17 ani, a crescut cu circa 
220%. În prezent, rate de creştere de 5 — 10”>/o pe an nu sunt 
neobişnuite la naţiunile cele mai industrializate. Există, desigur, 
suişuri şi coborâşuri, dar direcţia schimbării a rămas aceeaşi. 


Astfel, în cele douăzeci şi una de ţări aparţinând Organizaţiei 
pentru cooperare şi dezvoltare economică — naţiunile „avute” —, 

rata medie anuală de creştere a produsului national brut în 1960 — 
1968 s-a aflat între 4,5 şi 5,0%. Statele Unite s-au dezvoltat într-un 
ritm de 4,5%, iar Japonia s-a plasat în fruntea tuturora, cu creşteri 
anuale medii de 9,8%. 


Implicatia revoluţionară a unor asemenea cifre este cá în 
societăţile dezvoltate producţia totală de bunuri şi servicii se 
dublează la fiecare cincisprezece ani, iar timpul de dublare se 
reduce în continuare. 


Aceasta înseamnă, cu alte cuvinte, că într-o asemenea 
societate adolescentul are în jurul său practic de două ori mai multe 
lucruri noi făcute de mâna omului decât aveau părinţii săi pe când 
el era copil mic. Înseamnă că în momentul când adolescentul de 
astăzi va ajunge la vârsta de treizeci de ani, poate chiar mai 
devreme, se va fi produs o nouă dublare a bunurilor. În decursul 
unei vieţi de şaptezeci de ani vor avea loc probabil cinci asemenea 
dublări, şi, având în vedere că creşterea are loc în progresie 
geometrică, în momentul când individul va ajunge la bătrâneţe 
societatea din jurul lui va produce de treizeci şi două de ori atât cât 
producea când s-a născut. 


Asemenea schimbări în proporţia dintre vechi şi nou au, după 
cum vom arăta, un impact electrizant asupra obiceiurilor, 
credințelor şi imaginii pe care şi-ofac milioane de oameni despre ei 
înşişi. Niciodată încă în istoria anterioară, această proporţie nu a 
suferit o transformare atât de radicală într-o perioadă atât de scurtă 
de timp. 


Motorul tehnologic în spatele acestor prodigioase fapte 
economice se aude huruind marele motor al schimbării — tehnica. 

Nu vrem să spunem prin aceasta că tehnica e singurul izvor al 
schimbării în societate. Răsturnări sociale se pot declanşa din cauza 
schimbării compoziţiei chimice a atmosferei, a alterării climatului, a 
modificării fertilităţii şi a numeroşi alţi factori. Tehnica însă este fără 


doar şi poate o forţă majoră, care activează tendinţa de accelerare. 


Pentru majoritatea oamenilor, termenul de tehnică înseamnă 
uzine cu coşuri fumegânde sau hale de maşini care fac un zgomot 
infernal. Simbolul clasic al tehnicii mai este poate si astăzi linia de 
asamblare, creată de Henry Ford cu o jumătate de secol în urmă şi 
pe care Charlie Chaplin a transformat-o într-o icoană socială 
pregnantă a vremurilor noastre în Timpuri noi. Acest simbol n-a 
fost însă niciodată corespunzător, dimpotrivă a fost chiar derutant, 
căci tehnica a însemnat întotdeauna mai mult decât fabrici şi 
maşini. Inventarea jugului de ham în evul mediu a dus la schimbări 
radicale în metodele agricole şi a reprezentat un progres tehnic tot 
atât de important ca şi inventarea cuptorului Bessemer cu câteva 
secole mai târziu. În plus, tehnica include şi tehnologia, precum şi 
maşinile care pot fi necesare sau nu pentru a o aplica. Ea include 
metodele de provocare a reacției chimice, de creştere a peştilor, de 
plantare a pădurilor, de iluminare a teatrelor, de numărare a 
voturilor sau de predare a istoriei. 


Vechile simboluri ale tehnicii sunt încă şi mai derutante astăzi, 
când procesele tehnologice cele mai înaintate sunt executate 
departe de linii de asamblare sau de cuptoare deschise. Într-adevăr, 
în electronică, în tehnica spaţiului, în majoritatea noilor industrii, o 
linişte relativă şi un mediu curat înconjurător sunt caracteristice — 
uneori chiar esenţiale. lar linia de asamblare — organizarea unor 
armate de oameni care execută operaţii simple ce se repetă — este 
un anacronism. E timpul ca simbolurile tehnicii să fie modificate — 
să ţină pasul cu schimbările tot mai rapide ale tehnologiei înseși. 


= 

Accelerarea apare uneori în mod spectaculos în unele cifre 
statistice, ca de exemplu, cele privind progresul realizat în 
transporturi. S-a amintit astfel că în anul 6000 î.e.n. cel mai rapid 
mijloc de transport pe care omul îl avea la dispoziţie pentru a 
străbate distanţe mari era caravana de cămile, care parcurgea în 
medie 13 km pe oră. Abia în anul 1600 î.e.n., când a fost inventat 
carul, viteza maximă s-a ridicat la circa 30 km pe oră. 


Această invenţie a fost atât de impresionantă şi s-a dovedit că 
era atât de greu să se depăşească acea limită de viteză, încât peste 
circa 3 500 de ani, când prima diligentá a început să circule în 
Anglia în 1784, ea nu realiza în medie mai mult de 16 km pe oră. 


Prima locomotivă cu aburi, care a început să circule în 1825, 
avea o viteză maximă de numai 20 km pe oră, iar marile corăbii 
ale timpului străbăteau oceanul cu jumătate din această viteză. 
Abia în anii '80 ai secolului al XIX-lea, omul, cu ajutorul unei 
locomotive cu aburi perfecţionate, a reuşit să atingă viteza de 160 
km pe oră. Omenirea a avut deci nevoie de milioane de ani ca să 
atingă acest record. 


A fost însă nevoie de numai cincizeci şi opt de ani pentru a 
depăşi de patru ori limita atinsă, astfel că în 1938 omul străpungea 
în aer bariera de 500 km pe oră. A durat doar cât o scăpărare de 
douăzeci de ani până când s-a dublat şi această limită. În 1960 
avioane rachetă s-au apropiat de viteze de 6.000 km pe oră, iar 
oameni în capsule spaţiale înconjurau Pământul cu 28.000 km pe 
oră. Dacă s-ar întocmi un grafic, linia reprezentând progresul 
înregistrat de generaţia trecută ar sări afară din pagină, pe 
verticală. 

Fie că ne ocupăm de distanţe parcurse, de altitudini atinse, de 
minerale extrase sau de energie explozivă domesticită, este 
evidentă aceeaşi tendinţă accelerată. Schema aici, ca şi în o mie de 
alte serii statistice, este absolut limpede şi precisă. Se scurg milenii 
sau secole şi apoi, în vremurile noastre, se produce o explozie 
subită a limitelor, o săritură fantastică înainte. 


Explicaţia acestei situaţii rezidă în faptul că tehnica se hrăneşte 
cu propria ei substanţă. Tehnica face posibilă mai multă tehnică, 
după cum putem constata dacă examinăm ce se petrece cu procesul 
inovației. 


Inovația tehnică constă dintr-un ciclu de trei stadii inlántuite si 
care se nasc unul din celălalt. Întâi e ideea creatoare şi realizabilă. 
Apoi vine aplicaţia practică. A treia fază este difuzarea în sânul 
societăţii. 


Procesul se încheie, cercul se închide, dar difuzarea tehnicii 
cuprinzând noua idee face să prolifereze, la rândul ei, noi idei 
creatoare. Apare în mod evident că în prezent intervalul dintre 
stadiile acestui ciclu 3-a scurtat. 


E un fapt cunoscut că 90% din totalul oamenilor de ştiinţă 
din toate timpurile trăiesc în prezent şi că zilnic se fac noi 
descoperiri ştiinţifice. În plus, noile idei sunt puse în aplicare mult 
mai repede decât înainte. Timpul dintre concepere şi darea în 
folosinţă a fost redus în mod radical. Aceasta reprezintă una dintre 
deosebirile esenţiale dintre noi şi strămoşii noştri. Apollonios din 
Perga a descoperit secţiunile conice, dar abia peste 2.000 de ani 
acestea au fost aplicate în problemele de mecanică. Au trecut secole 
întregi între momentul când Paracelsus a descoperit că eterul poate 

fi folosit ca anestezic şi momentul când a început să fie folosit în 
acest scop. 


Chiar şi în vremuri mai apropiate se observă acelaşi fenomen 
de întârziere. În 1836 a fost inventată o maşină care secera, treiera, 
lega paiele în snopi şi umplea sacii cu gráunte. Această maşină era şi 
ea bazată pe o tehnologie veche de cel puţin douăzeci de ani la 
data aceea. Totuşi abia peste un secol, după 1930, au putut fi găsite 
în comerţ asemenea combine. 


Primul patent englez pentru o maşină de scris a fost emis în 
1714. Dar a trebuit să treacă un secol şi jumătate pentru ca maşinile 
de scris să apară pepiatá. A durat un secol întreg până ce ideea lui 
Nicholas Appert, care a descoperit modul de conservare a 
alimentelor, şi-a găsit o aplicare largă în industria alimentară. 


În prezent, un asemenea interval între idee şi aplicaţie e 
aproape de neînchipuit. $i asta nu pentru cá am fi mai isteti sau mai 
puţin leneşi decât strămoşii noştri. Dar odată cu scurgerea timpului 
s-au inventat o seamă de procedee sociale în vederea accelerării 
procesului. Constatăm astfel că intervalul dintre primul şi al doilea 
stadiu al ciclului de inovaţie — între idee si aplicare — a fost redus în 
mod substanţial. 


Astfel, examinând douăzeci de inovaţii importante, cum sunt 
alimentele congelate, antibioticele, circuitele integrate, pielea 
sintetică ş.a., Frank Lynn a constatat că de la începutul acestui secol 
şi până în prezent timpul mediu necesar pentru ca o descoperire 
ştiinţifică majoră să fie transpusă într-o formă tehnologică utilă s-a 
redus cu peste 60%. În prezent, o vastă şi înfloritoare industrie de 
cercetare şi dezvoltare acţionează în mod deliberat în vederea 
scurtării intervalului într-o măsură tot mai mare. 

Dacă însă o idee nouă are nevoie de mai puţin timp pentru ca 
să ajungă pe piaţă, ea are, de asemenea, nevoie de mai puţin timp 
ca să se răspândească în societate. Astfel, intervalul dintre al doilea 
şi al treilea stadiu al ciclului — între aplicare şi difuzare — a fost, de 
asemenea, micşorat, iar ritmul difuzării devine ametitor de rapid. 
Istoria a numeroase aparate de uz casnic e grăitoare în acest sens. 
Robert B. 


Young, de la Institutul de cercetări Stanford, a urmărit să afle 
cât timp se scurge între prima apariţie comercială a unui nou aparat 
electric şi momentul când industria producătoare atinge producţia 
de vârf a articolului în cauză. 


Young a constatat că pentru un grup de aparate introduse în 
Statele Unite înainte de 1920 — cuprinzând, între altele, aspiratorul 
de praf, maşina de gătit electrică şi frigiderul — intervalul mediu 
dintre introducere şi producţia de vârf a fost de treizeci şi patru de 
ani. Pentru alt grup însă, apărut în perioada 1939 — 1959 — 
cuprinzând tigaia electrică, televizorul sicombinatia spálátor-uscátor 
—, intervalul a fost de numai opt ani. Intervalul s-a redus cu peste 
76%. 


„Grupul postbelic — spunea Young — a demonstrat în mod 
elocvent cit de repede creşte viteza ciclului modern”. 


Viteza crescândă a  inventării, exploatării şi difuzării 
accelerează, de asemenea, întregul ciclu. Căci maşinile şi utilajele 
noi reprezintă nu numai produsul unor idei creatoare, ci totodată o 
sursă de alte idei creatoare. 


Orice maşină sau utilaj nou schimbă într-un anumit sens toate 
maşinile şi utilajele existente prin faptul că ne dă posibilitatea de a 
le combina într-un fel nou. În timp ce numărul noilor maşini sau 

tehnici creşte în progresie aritmetică, numărul combinațiilor 
posibile creşte în mod exponential. Într-adevăr, fiecare nouă 
combinaţie poate fi considerată în sine ca o nouă supermaginá. 


Calculatorul, de exemplu, a creat posibilitatea de a se 
întreprinde o foarte complicată acţiune spaţială. 


În combinaţie cu aparate de percepţie, cu echipament de 
comunicaţie şi cu surse energetice, calculatorul a devenit parte a 
unui agregat care reprezintă o supermaşină — o maşină cu care se 
poate ajunge în spaţiul cosmic pentru a-l investiga. Dar, pentru ca 
maşinile şi aparatele să poată fi combinate într-un fel nou, ele 
trebuie să fie modificate, adaptate, perfecţionate. Astfel, însuşi 
efortul de a integra maşini în supermaşini ne obligă să facem noi 
inovaţii tehnice. 


De asemenea este foarte important a se înţelege că inovaţia 
tehnică nu se limitează la combinarea şi recombinarea maşinilor şi 
aparatelor. Noile maşini sugerează sau determină nu numai 
transformarea altor maşini, ele oferă şi noi soluţii pentru probleme 
de ordin social, filozofic sau chiar personal. Ele modifică întregul 
mediu înconjurător intelectual al omului — felul în care gândeşte si 
concepe lumea. 


Noi învăţăm cu toţii de la mediul nostru înconjurător, pe care 
îl scrutăm neîncetat — deşi uneori poate în mod inconştient —, în 
căutare de modele pe care să le imităm. Dar nu numai oamenii 
reprezintă asemenea modele. Maşinile ocupă un loc din ce în ce 
mai important. Prezenţa lor ne condiţionează în mod inconştient 
gândirea în anumite direcţii. E ştiut, de exemplu, că ceasornicul a 
apărut cu mult înainte ca Newton să fi formulat imaginea sa despre 
lume ca fiind un imens mecanism de ceasornic — un concept 

filozofic ce a avut o influenţă extraordinară asupra dezvoltării 
intelectuale a omului. Imaginea cosmosului ca un mare ceasornic 
implică ideea cauzei şi a efectului, precum și importanţa 
stimulentilor externi în raport cu cei interni şi care în prezent 
modelează comportarea noastră, a tuturora. Ceasornicul a 
influenţat şi concepţia noastră despre timp, astfel încât ideea că ziua 
este împărţită în douăzeci şi patru de segmenti egali, de câte şaizeci 
de minute fiecare, a devenit aproape o parte integrantă din fiinţa 
noastră. 


De curând, calculatorul a stârnit o furtună de noi idei cu 
privire la om ca făcând parte din sisteme mai mari, despre 
fiziologia lui şi felul cum învaţă, cum îşi aminteşte, cum ia hotărâri. 
Efsctiv, toate disciplinele intelectuale, de la politologie până la 
psihologia familiei, au fost asaltate de un val de ipoteze pline de 
fantezie, declanşat de inventarea şi răspândirea calculatorului, şi 
impactul său încă nu s-a făcut în întregime resimţit. Astfel, ciclul 
inovator, alimentându-se singur, capătă o viteză tot mai mare. 


Dacă însă tehnica poate fi comparată cu un motor uriaş, cu 
un accelerator puternic, atunci ştiinţa trebuie considerată drept 
combustibilul care îl alimentează. Şi astfel ajungem la punctul 
cardinal al procesului de acceleraţie în societate, căci motorul este 
alimentat cu un combustibil din ce în ce mai îmbogăţit. 


Ştiinţa e combustibil Ritmul în care omul a adunat cunoştinţe 
folositoare despre el şi despre univers a crescut în spirală timp de 
circa 10.000 de ani. Ritmul a făcut un salt mare înainte odată cu 
inventarea scrierii, dar chiar şi după aceea a rămas destul de lent 
timp de secole. 

Următorul mare salt înainte în dezvoltarea cunoştinţelor a 
avut loc abia odată cu inventarea tiparului mobil, în secolul al XV- 
lea, de către Gutenberg şi alţii. Până la 1 500, luînd drept bază 
evaluări cât se poate de optimiste, Europa producea cărţi într-un 
ritm de 1.000 de titluri pe an. Grosso modo, aceasta înseamnă că 
trebuia să dureze un secol întreg pentru a produce o bibliotecă de 
100.000 de titluri. În 1950, după patru secole şi jumătate, ritmul se 
accelerase în aşa măsură încât Europa producea 120.000 de titluri 
pe an. Ceea ce înainte durase un secol acum se realiza în numai 
zece luni. În 1960, cu numai zece ani mai târziu, ritmul făcuse alt 
salt important, astfel încât activitatea unui secol putea fi înfăptuită 
în numai şapte luni şi jumătate. lar pe la mijlocul anilor '60 
producţia de cărţi pe scară mondială, inclusiv Europa, se apropia de 
cifra fantastică de 1000 de titluri pe zi. 


Fără îndoială că nu orice carte reprezintă un câştig net pentru 
progresul cunoaşterii. Totuşi se constată că, de fapt, curba apariţiei 
accelerate a cărţilor merge paralel cu ritmul în care omul câştigă noi 
cunoştinţe. De exemplu, până la Gutenberg erau cunoscute numai 
11 elemente chimice. Antimoniul, cel de-al 12-lea element, a fost 
descoperit cam în perioada când Gutenberg lucra la invenţia sa. 
Trecuseră două sute de ani de când fusese descoperit cel de-al 11- 
lea, arsenicul. Dacă descoperirea elementelor ar fi continuat în 
acelaşi ritm, până în prezent am fi avut de adăugat doar două sau 
trei elemente la tabelul periodic de la Gutenberg încoace. În 
realitate, în cei patru sute cincizeci de ani ce s-au scurs după 
Gutenberg, s-au descoperit şaptezeci de elemente şi din 1900 
încoace au fost izolate şi restul de elemente, nu într-un ritm de unul 
la două secole, ci de unul la fiecare trei ani. 


De altfel se pare că ritmul creşte în continuare, în prezent, de 
exemplu, numărul revistelor şi articolelor ştiinţifice se dublează cam 





51 


Alvin Toffler Socul viitorului 





la fiecare cincisprezece ani, la fel ca şi producţia industrială din 
ţările avansate. După cum arată biochimistul Philip Siekevitz, 
„cunoştinţele căpătate în ultimele trei decenii asupra naturii fiinţelor 
vii reduc aproape la zero importanţa oricărei perioade comparabile 
din istoria omenirii în ceea ce priveşte descoperirile ştiinţifice”, în 
prezent, guvernul Statelor Unite singur produce 100.000 de 
referate în fiecare an, plus 450.000 de articole, cărţi şi comunicări. 
Pe plan mondial, literatura ştiinţifică şi tehnică creşte în fiecare an 
cu aproximativ 60.000.000 de pagini. 


Calculatorul a făcut iruptie pe scenă în jurul anului 1950. Cu 
capacitatea lui nemaipomenită de analiză şi diseminare de date 
extrem de variate, în cantităţi incredibile şi la viteze ce depăşesc 
orice putere de închipuire, calculatorul a devenit o forță majoră în 
sprijinul achiziţiei accelerate de cunoştinţe. În combinaţie cu alte 
puternice instrumente analitice, care slujesc la cercetarea universului 
invizibil din jurul nostru, el a făcut să crească cu o viteză uluitoare 


e ege e 


ritmul achiziției de cunoştinţe. 


Francis Bacon spunea că „cunoaştere înseamnă putere”. 
Transpusă în termeni contemporani şi în contextul nostru social, 
această reflecţie ar suna „cunoaştere înseamnă schimbare”, iar 
achiziţia accelerată de cunoştinţe, alimentând marele motor al 
tehnicii, accelerează schimbarea. 


Fluxul situaţiilor 


Descoperire. Aplicare. Impact. Descoperire. E o reacţie în lanţ 


FD 


a schimbării, o curbă lungă care se ridică abrupt şi care reprezintă 

acceleraţia dezvoltării sociale a omului. Această tendinţă de 
accelerare a atins acum un nivel care nu mai poate fi considerat ca 
„normal”, oricâte eforturi de imaginaţie s-ar face. 


Instituţiile normale ale societăţii industriale nu o mai pot 
cuprinde, iar impactul ei zdruncină toate instituţiile noastre sociale. 
Acceleratia este una dintre forţele sociale cele mai importante şi cel 
mai puţin înţelese. 


Dar asta e doar jumătate din problemă, căci acceleraţia 
schimbării este în acelaşi timp o forţă psihologică. Deşi problema a 
fost aproape total ignorată de către psihologie, ritmul crescând al 
schimbării in lumea din jurul nostru tulbură echilibrul nostru intern, 


modificând însuşi felul în care percepem viaţa. 
Acceleraţia exterioară se transformă în acceleraţie interioară. 


Se poate ilustra această idee — bineînţeles, în rnod foarte 
schematic — dacă reprezentăm existenţa individuală ca un mare 
canal prin care curge experienţa. 


Acest curent de experienţă constă — sau e conceput ca 
constând — din nenumărate ,situatii". Acceleraţia schimbării în 
societatea înconjurătoare modifică puternic curentul situaţiilor din 
acest canal. 


Nu există o definiţie precisă a situaţiei, totuşi ar fi imposibil să 
ne adaptăm experienţei dacă mintal nu am împărţi-o în asemenea 
unităţi maniabile. Pe de altă parte, deşi graniţele dintre situaţii nu 
sunt întotdeauna precise, fiecare situaţie e în sine „un întreg”, 
reprezintă o anumită integrare. 


Fiecare situaţie are, de asemenea, anumite componente 
identificabile, în care se includ „lucruri” — o garnitură fizică de 


M ———————————————————————— 

obiecte naturale sau produse de oameni. Fiecare situaţie se petrece 
într-un „loc” — o poziţie sau o arenă în care se desfăşoară acţiunea. 
(Nu întâmplător rădăcina latină „situ” înseamnă loc.) Fiecare 
situaţie socială are şi ea, prin definiţie, o distribuţie de personaje — 
oameni. Situatiile implică, la rândul lor, o localizare în reţeaua 
organizaţională a societăţii şi un context de idei sau de informaţii. 


Orice situaţie poate fi analizată în termenii acestor cinci 
componente. 


Dar situaţiile implică şi o dimensiune separată, adesea trecută 
cu vederea deoarece se intersectează cu toate celelalte. Aceasta este 
durata — intervalul de timp în care situaţia se produce. Două situaţii 
identice în toate celelalte privinţe nu sunt la fel dacă una din ele 
durează mai mult decât cealaltă. Căci timpul intră în combinaţie 
într-un mod hotărâtor, schimbând semnificaţia sau conţinutul 
situaţiilor. Aşa cum marşul funebru cântat într-un tempo prea rapid 
devine un clinchet vesel de sunete, la fel o situaţie care trenează are 
cu totul altă savoare sau înţeles decât una care ne surprinde cu un 
stacato, producându-se subit şi dispărând tot atât de repede. 


lată deci primul punct delicat în care tendinţa de accelerare 
dintr-o societate mare se izbeşte de experienţa obişnuită, zilnică a 
individului contemporan. 


Căci acceleraţia schimbării, după cum vom arăta, scurtează 
durata multor situaţii. Aceasta nu numai că le modifică puternic 
„savoarea”, dar grăbeşte şi trecerea lor prin canalul experienţei. În 
comparaţie cu societatea în care schimbarea e mai puţin rapidă, 
mult mai multe situaţii trec acum prin canal în fiecare moment, şi 
aceasta implică transformări profunde în psihologia umană. 

Deoarece obişnuim să ne concentrăm atenţia pe rând asupra 
fiecărei situaţii, ritmul înalt în care curg situaţiile pe lângă noi 
complică nemăsurat de mult întreaga structură a vieţii, multiplicând 
numărul rolurilor pe care trebuie să le jucăm şi numărul alegerilor 
pe care suntem siliţi să le facem. Aşa se explică senzaţia de 
complexitate înăbuşitoare pe care ne-o dă viaţa contemporană. 


În plus, curentul accelerat de situaţii ce străbate canalul solicită 
o muncă mult mai intensă din partea mecanismelor complexe de 
concentrare prin care se schimbă atenţia de la o situaţie la alta. 
Comutatorul trebuie întors mai des înainte şi înapoi, există mai 
puţin timp pentru a se ocupa în linişte de fiecare situaţie în parte. 
De aici provine acea senzaţie vagă amintită mai sus că „lucrurile se 
mişcă mai repede”. 


Ele se mişcă într-adevăr mai repede. În jurul nostru. 
$i datoritá nouá. 


Mai există însă si o altă modalitate, chiar mai semnificativă, 
prin care acceleraţia schimbării din societate face să devină mai 
anevoioasă adaptarea noastră la viaţă. E vorba de invazia 
fantastică a noutátii, a noului în existenţa noastră. Fiecare situaţie e 
unicá. 


Dar adesea situaţiile se aseamănă între ele. De fapt, aşa 
reuşesc oamenii să înveţe din experienţă. Dacă fiecare situaţie ar fi 
cu totul nouă, fără nici o asemănare cu situaţiile trăite anterior, 
capacitatea noastră de adaptare n-ar avea nici o şansă de succes. 
Acceleraţia schimbării însă modifică radical echilibrul dintre 
situaţiile noi şi cele familiare. Viteza în creştere a schimbării ne 
sileşte să facem faţă nu numai unui curent mai rapid, dar şi unui 
număr crescând de situaţii care nu au nimic comun cu experienţele 

noastre anterioare. Şi implicaţiile psihologice ale acestui simplu fapt, 
pe care le vom analiza mai târziu, sunt explozive în cel mai înalt 
grad. 


„Când lucrurile pornesc să se schimbe în exterior, o schimbare 
paralelă se produce curând şi în interior” — spune Christopher 
Wright de la Institutul pentru studierea problemelor omului şi 
ştiinţei. Natura acestor schimbări interne este însă atât de profundă 
încât pe măsură ce tendinţa de accelerare face să crească viteza, va 
fi pusă la grea încercare capacitatea noastră de a trăi în cadrul 
parametrilor ce au definit până acum omul şi societatea. Sau, după 
cum arată psihanalistul Erik Erikson, „în prezent, în societatea 
noastră, cursul firesc al evenimentelor constă tocmai în faptul că 


ritmul schimbării va continua să se accelereze până la limitele 
neatinse ale adaptabilitátii umane si instituţionale”. 


Pentru a supravietui, pentru a se feri de ceea ce am denumit 
şocul viitorului, individul trebuie să devină infinit mai adaptabil si 
mai capabil decât a fost până acum. El trebuie să găsească noi 
modalităţi de a se ancora în viaţă, căci toate rădăcinile vechi — 
religia, națiunea, comunitatea, familia sau profesiunea — sunt smulse 
acum de ciclonul tendinței de accelerare. Pentru a reuşi însă în 
această direcţie, el trebuie să ajungă să înţeleagă mai bine în ce 
mod pătrund efectele accelerației în viaţa sa personală, cum se 
strecoară în comportamentul său şi modifică calitatea existenţei 
sale. Trebuie să înţeleagă, cu alte cuvinte, ce înseamnă tranzienta. 


RITMUL VIEŢII 

Până nu demult îi întâlneai figura pretutindeni: la televiziune, 
pe stâlpii de afişaj din aeroporturi şi gări, pe foi volante, cutii de 
chibrituri şi în reviste. 


Era o creaţie inspirată a lui Madison Avenue — un personaj de 
ficţiune, cu care milioane de oameni se puteau identifica în mod 
subconstient. Tânăr şi bine legat, purta o servietă, îşi cerceta ceasul 
de mână, având aerul unui om de afaceri care se grăbeşte să ajungă 
la următoarea întâlnire. Avea însă o protuberantă enormă pe 
spate. Căci dintre omoplati îi ieşea o cheie în formă de fluture, de 
tipul celor folosite pentru a întoarce arcul la jucăriile mecanice. 
Textul care însoțea această imagine îndemna pe directorii „cu arcul 
întins” să se „destindă” poposind la hotelurile Sheraton. Acest om 
grăbit, cu arcul întins, era şi mai este încă un simbol grăitor al 
milioanelor de oameni ai viitorului, care se simt la fel de grăbiţi şi 
împinşi din spate ca şi cum ar avea şi ei o cheie enormă înfiptă între 
omoplati. 


Individul mediu cunoaşte prea puţin si se preocupă încă si mai 
puţin de ciclul inovației tehnologice sau de legătura dintre achiziţia 
de cunoştinţe şi ritmul schimbării. Pe de altă parte, el îşi dă foarte 
bine seama de ritmul propriei sale vieţi — oricare ar fi acest ritm. 


Ritmul vieţii este adesea discutat de către oamenii obişnuiţi. E 
oarecum ciudat însă că nu s-a bucurat de nici o atenţie din partea 
psihologilor sau a sociologilor. 


E aici o lipsă flagrantă în ştiinţele comportamentale, căci 
ritmul vieţii influenţează în mod profund comportamentul, 
provocând reacţii puternice şi contradictorii la diverşi oameni. 


Se poate spune într-adevăr că ritmul vieţii trage o linie de-a 
curmezişul umanităţii, împărţind-o în lagăre, declanșând divergențe 

aprige între părinţi şi copii, între Madison Avenue şi Main Street, 
între bărbaţi şi femei, între americani şi europeni, între Est şi Vest. 


Oamenii viitorului Locuitorii Pământului sunt deosebiți nu 
numai prin rasă, naţiune, religie sau ideologie, ci de asemenea, într- 
un anumit sens, prin poziţia lor în timp. Dacă vom cerceta actualele 
populaţii de pe glob, vom vedea că există un grup minuscul care 
mai trăieşte vânând şi umblând în cete în căutarea hranei, aşa cum 
făceau oamenii cu milenii în urmă. Alţii, reprezentând marea 
majoritate a omenirii, nu depind de vânătoarea de urşi sau de 
culesul fructelor de pădure, ci de agricultură. Ei trăiesc în multe 
privinţe la fel cum trăiau strămoşii lor cu secole în urmă. Aceste 
două grupuri luate la un loc reprezintă probabil 70% din totalul 
omenirii actuale. Aceştia sunt oamenii trecutului. 


Pe de altă parte, ceva mai mult de 25% din populaţia 
globului trăieşte în societăţile industrializate. 


Aceşti oameni sunt produsele primei jumătăţi a secolului al 
XX-lea şi duc o viaţă modernă. Ei s-au format sub influenţa 
mecanizării şi a educaţiei de masă, dar au păstrat amintirea 
nostalgică a trecutului agricol al ţării lor. Aceştia sunt oamenii 
prezentului. 


Restul de 2 sau 3% din populaţia lumii nu mai sunt nici 
oameni ai trecutului, nici ai prezentului. Căci în principalele centre 
ale schimbării tehnice şi culturale există milioane de bărbaţi şi femei 
despre care se poate spune că trăiesc de pe acum după modul de 
viaţă al viitorului. 


Ceea ce îi caracterizează în special pe oamenii viitorului este 
faptul cá ei sunt deja angrenati într-un ritm nou, mai rapid, de 
viaţă. Ei „trăiesc mai repede” decât oamenii din jurul lor. 

Unii oameni sunt atraşi cu putere de acest ritm extrem de 
accelerat al vieţii — şi fac tot ce le stă în putinţă pentru a-i deschide 
cale liberă —, simțindu-se neliniştiţi, nervoși si nelalargul lor când 
ritmul se încetineşte. Dorinţa lor cea mai aprigă e „să fie acolo unde 
e acţiunea”. (De fapt, unora nici nu le pasă despre ce acţiune e 
vorba, numai să se desfăşoare destul de repede.) James A. Wilson a 
constatat, de exemplu, că atracţia exercitată de rapiditatea vie 
spatele mult discutatului „brain-drain” — migrarea în masă a 
savanților europeni spre Statele Unite şi Canada. Analizând cazurile 
a 517 oameni de ştiinţă şi ingineri englezi care au migrat, Wilson a 
ajuns la concluzia că aceştia s-au lăsat atraşi nu numai de salariile 
mai mari şi condiţiile mai bune de cercetare, ci şi de ritmul mai 
rapid. Migrantii, scrie el, „nu se simt dezorientati de ceea ce ei 
numesc ritmul mai rapid din America de Nord; dimpotrivă, s-ar 
spune că preferă acest ritm de viaţă”. Un veteran al mişcării pentru 
drepturi civile din Mississippi observa: „Oamenii obişnuiţi cu viaţa 
urbană mai grăbită... nu se pot acomoda multă vreme în Sudul 
rural. Din această cauză, oamenii pornesc mereu la drum fără nici 
un motiv special. Călătoria este drogul mişcării”. În aparenţă fără 
nici un rost, deplasările cu maşina reprezintă un mecanism de 
compensare. Trebuie să înţelegem atracţia puternică pe care un 
anumit ritm al vieţii o exercită asupra individului pentru a putea 
explica o comportare ce altfel apare inexplicabilă sau „fără 
finalitate”. 


Dar, în timp ce pe unii acest ritm nou şi rapid îi face să 
jubileze, pe alţii, dimpotrivă, îi ingrozeste şi ei nu ştiu ce să facă 
„pentru a scăpa de iureşul acesta infernal”, cum spun ei. A te lăsa 
antrenat de societatea supraindustrială ce se naște înseamnă a te 
angaja într-o lume ce se mişcă din ce în ce mai repede. 

Unii preferă să se dezangajeze şi să meargă în voie, cu pasul 
lor propriu. Un spectacol de revistă intitulat Opriţi lumea — vreau 
să cobor a avut un succes ră sunător la Londra şi New York acum 
câţiva ani, şi asta nu întâmplător! 


Cvietismul şi căutarea de noi modalităţi de a „opta pentru 
fugă” sau de a „o şterge din loc”, care îi caracterizează pe unii 
hippie (dar nu pe toţi), ar putea fi motivate mai curând prin 
stráduinta inconstientá de a scăpa de un ritm de viaţă pe care mulţi 
îl găsesc intolerabil decât prin aversiunea lor proclamată cu glas 
tare faţă de valorile civilizaţiei tehnologice. 


EE 


Pentru ei societatea e o „alergare de şoareci” — un termen ce 
se referă cu deosebire la ritm. 


Oamenii în vârstă vor reacţiona şi mai violent împotriva 
oricărei noi accelerări a schimbării. Concluzia că vârsta adeseori se 
corelează cu conservatorismul e bazată pe date matematice precise, 
şi anume: timpul trece mai repede pentru bătrâni. 


Când un tată în vârstă de cincizeci şi cinci de ani îi spune fiului 
său în vârstă de cincisprezece ani că va mai trebui să aştepte doi ani 
până va avea o maşină proprie, acest interval de 730 de zile 
reprezintă doar 4 la sută din existenţa tatălui până la data 
respectivă şi peste 13 la sută din existenţa băiatului. E firesc deci ca 
băiatului intervalul să i se pară de treipatru ori mai mare decât 
tatălui. Tot astfel două ore din viaţa unui copil de patru ani vor 
conta cât douăsprezece ore din viaţa mamei în vârstă de douăzeci 
şi patru de ani. A-i cere unui copil să aștepte două ore ca să capete 
o bomboană este egal cu a-i cere mamei să aştepte paisprezece ore 
o ceaşcă de cafea. 

S-ar putea să existe şi o bază biologică pentru asemenea 
deosebiri în atitudinea subiectivă faţă de timp. 


„Odată cu înaintarea în vârstă — scrie psihologul John Cohen 
de la Universitatea din Manchester —, anii calendaristici par să se 
micşoreze progresiv. Retrospectiv, fiecare an pare mai scurt decât 
ultimul an, aceasta fiind poate o consecinţă a încetinirii treptate a 
proceselor metabolice”. În raport cu încetinirea propriilor lor 
ritmuri biologice, oamenilor bătrâni li se va părea că lumea se 
mişcă mai repede chiar dacă n-ar fi aga. 


Indiferent de cauze, fapt este că orice accelerare a schimbării, 
având drept urmare aglomerarea, într-un interval dat, a unui 
număr mai mare de situaţii în fluxul experienţei, se amplifică în 
percepţia persoanelor în vârstă. Pe măsură ce ritmul schimbării în 
societate se accelerează, tot mai mulţi oameni bătrâni resimt cu 
acuitate diferenţele. Ca urmare ei „ies din coloană”, se retrag într- 
un mediu privat, rupând contactele cu lumea din afară în rapidă 
mişcare şi vegetând astfel până la moarte. Problemele psihologice 
ale oamenilor în vârstă nu vor putea fi probabil rezolvate până ce 
nu se va găsi calea — cu ajutorul biochimiei sau al reeducării — de a 
le modifica simţul timpului sau de a amenaja enclave structurate 
pentru ei, în care ritmul vieţii să fie controlat, şi poate chiar reglat, 
în raport cu un calendar cu „scară mobilă”, care să reflecte propria 
lor percepţie subiectivă a timpului. 


Numeroase alte conflicte greu de înţeles — între generaţii, între 
părinţi şi copii, între soţi şi soţii — pot fi explicate prin atitudinea 
diferențiată faţă de acceleraţia ritmului vieţii. Acelaşi lucru e valabil 
şi în privinţa ciocnirilor între culturi. 


Fiecare cultură are propriul său ritm caracteristic. 

Romancierul şi eseistul iranian F. M. Esfandiary povesteşte 
despre o ciocnire produsă între două sisteme cu ritm diferit cu 
prilejul construirii unei căi ferate în tara sa, unde au colaborat 
ingineri germani în perioada dinaintea celui de-al doilea război 
mondial. lranienii şi popoarele din Orientul Mijlociu au în general 
o atitudine mult mai nepăsătoare faţă de scurgerea timpului decât 
americanii sau vesteuropenii. Deoarece echipele de lucru iraniene 
întârziau în mod regulat dimineaţa cu câte zece minute, nemţii, care 
sunt de o punctualitate exemplară şi totdeauna foarte grăbiţi, i-au 
concediat în masă. Inginerii iranieni s-au străduit însă din răsputeri 
să le explice că după standardele din Orientul Mijlociu muncitorii 
dădeau dovadă de-a dreptul de eroism prin punctualitatea lor şi, 
dacă nu se renunţă la concedieri, în curând nu va mai fi nimeni care 
să vină să lucreze, în afară de femei şi copii. 


Această indiferenţă faţă de timp e exasperantă pentru 
oamenii obişnuiţi să se mişte repede şi să numere minutele. Astfel, 
italienii din Milano sau Torino, oraşe industriale din nord, îi privesc 
cu dispreţ pe sicilieni, care se mişcă mai încet, stilul acestora de 
viaţă fiind încă reglat de ritmurile mai domoale din agricultură. 


Popoarele opun adeseori o rezistenţă activă schimbării 
ritmului, ceea ce explică antagonismul patologic faţă de ceea ce 
mulţi privesc ca o „americanizare” a Europei. Noua tehnologie pe 
care se bazează supraindustrialismul, elaborată în mare parte în 
laboratoarele de cercetare americane, aduce cu sine o accelerare 
inevitabilă a schimbării în societate şi în acelaşi timp o accelerare a 
ritmului vieţii individuale. 


Deşi oratorii antiamericani îşi aleg adeseori drept ţintă pentru 
săgețile lor calculatoarele sau Coca-Cola, în realitate ceea ce resping 
ei s-ar putea să fie cu totul altceva, de exemplu invadarea Europei 

de către un sens al timpului străin de ei. America — vârf de lance al 
supraindustrialismului — reprezintă un tempo nou, mai rapid şi cât 
se poate de nedorit. 


Această atitudine reiese şi din furtuna de proteste care a 
intámpinat recent introducerea drugstore-urilor americane la Paris. 
Pentru multi francezi existenţa acestora reprezintă dovada 
revoltătoare a unui sinistru „imperialism cultural” din partea 
Statelor Unite. 


Americanilor, pe de altă parte, le e greu să înţeleagă o reacţie 
atât de pătimaşă faţă de un inocent rezervor de sifon cu robinet. 
Explicaţia constă în faptul că la „Le Drugstore” francezul însetat 
înghite în grabă un cocteil cu lapte, în loc să petreacă o oră sau 
două la un aperitiv, pe terasa unui bistro. Trebuie să spunem că în 
ultimii ani, pe măsură ce s-a răspândit noua tehnologie, circa 
30.000 de bistrouri au fost nevoite să-şi tragă definitiv obloanele, 
victime, după cum se exprimă revista „Time”, ale unei „culturi 
grăbite”. 


Aşteptarea duratei 


Pentru a înţelege de ce accelerarea ritmului vieţii ajunge să 
devină supărătoare şi chiar să provoace o ruptură, e necesar a 
pătrunde înţelesul conceptului de „aşteptare a duratei”. 


Percepția timpului de către om e strâns legată de ritmurile sale 
interne. Dar reacţiile sale faţă de timp sunt condiţionate de cultură. 
O parte din această condiţionare constă în elaborarea, în mintea 
copilului, a unei serii de aşteptări asupra duratei evenimentelor, a 

proceselor sau a relaţiilor. Într-adevăr, una dintre formele de 
cunoaştere cele mai importante pe care le împărtăşim copilului este 
cunoaşterea duratei lucrurilor. Această cunoaştere este transmisă pe 
căi subtile, neorganizate şi adeseori inconştiente. Totuşi nici un 
individ nu ar putea acţiona eficient fără a dispune de un număr 
însemnat de aşteptări ale duratei corespunzător experienţei sociale. 


Încă din copilărie copilul învaţă, de exemplu, că tata pleacă 
de dimineaţă la lucru şi nu se întoarce acasă timp de mai multe ore. 
(Dacă se întoarce totuşi, înseamnă că ceva nu e în regulă, 
programul s-a răsturnat. Copilul îşi dă seama de asta. Chiar şi 
câinele familiei — care, de asemenea, şi-a însuşit un număr de 
aşteptări ale duratei — îşi dă seama când se produce o întrerupere a 
rutinei.) Copilul învaţă curând că „timpul de masă” nu e o 
chestiune de un minut şi nici de cinci ore, ci că în mod obişnuit 
durează între cincisprezece minute şi o oră. Învață că a merge la un 
film înseamnă două-patru ore, dar că o vizită la medicul pediatru 
nu durează mai mult de o oră. Învață că programul de şcoală 
durează şase ore. Învață că relaţiile cu un profesor se întind de 
obicei pe un an şcolar, dar că relaţiile cu bunicii săi vor fi probabil 
mult mai îndelungate. Unele relaţii vor dura probabil toată viaţa. În 
comportarea adultului, practic tot ceea ce facem, de la expedierea 
unei scrisori şi până la dragoste, este bazat pe anumite prezumtii, 
exprimate sau neexprimate, cu privire la durată. 


Tocmai aceste aşteptări ale duratei, diferite în fiecare 
societate, care se învaţă de timpuriu şi sunt adânc înrădăcinate, 
suferă un şoc când se schimbă ritmul vieţii. 


Aceasta explică şi deosebirea fundamentală dintre cei ce 
suferă în mod acut din cauza ritmului accelerat al vieţii şi cei cărora 
acesta le prieşte. Dacă individul nu-şi ajustează aşteptările asupra 

duratei ţinând seama şi de accelerarea continuă, el va aprecia că 
două situaţii asemănătoare în alte privinţe vor fi asemănătoare şi în 
ceea ce priveşte durata. Tendinţa de accelerare implică însă că cel 
puţin anumite feluri de situaţii vor fi comprimate în timp. 


Individul' care şi-a însuşit principiul accelerației — care e 
pătruns până în măduva oaselor şi totodată a înţeles şi cu creierul 
său că lucrurile se mişcă mai repede în lumea din jurul lui — va 
compensa în mod automat, inconştient, comprimarea timpului. 
Ştiind că situaţiile vor dura mai puţin, el va fi prins mai rar pe picior 
greşit şi va fi mai rar zguduit decât cel care îşi păstrează fixe 
aşteptările asupra duratei, decât cel care n-a învăţat să anticipeze 
scurtarea frecventă a duratei situaţiilor. 


Pe scurt, ritmul vieţii trebuie considerat ca ceva mai mult 
decât un simplu mod de exprimare, o sursă de glume, de 
exclamatii, recriminări sau dispreţ faţă de alţii. Este o variabilă 
psihologică de o importanţă hotărâtoare, care a fost aproape 
complet ignorată. În cursul erelor trecute, când societatea suferea 
puţine schimbări, oamenii nu-şi dădeau seama de existenţa acestei 
variabile. În cursul unei vieţi de om, ritmul varia foarte puţin. 
Tendinţa de accelerare însă modifică fundamental această situaţie. 
Căci tocmai prin adoptarea unui ritm mai grăbit al vieţii se face 
simțită în existenţa individului viteza mărită a uriaşelor schimbări 
ştiinţifice, tehnologice şi sociale. O mare parte a comportării umane 
este motivată de atracţia sau antagonismul faţă de ritmul vieţii ce-i 
este impus individului de către societate sau de grupul înăuntrul 
căruia se află. Neputinta de a înţelege acest principiu este cauza 
eşecului pe care-l înregistrează educaţia şi psihologia, care au sarcina 
de a pregăti oamenii în vederea unui rol eficient în societatea 
supraindustrială. 

Conceptul de tranzientá 


Multe din teoriile noastre cu privire la transformările sociale şi 
psihologice prezintă o imagine valabilă a omului în societăţile 
relativ statice, dar o imagine distorsionată şi incompletă a omului 
cu adevărat contemporan. Ele nu fac o diferenţiere critică între 
oamenii trecutului sau ai prezentului şi oamenii viitorului. Această 


»! 


diferenţiere este cuprinsă în termenul ,tranzientá"'. 


Conceptul de tranzientá oferă o verigă a cărei lipsă se face de 
mult simțită în teoriile sociologice ale schimbării şi psihologia 
fiintelor umane individuale. 


Integrándu-le pe ambele, el ne permite sá analizám intr-un fel 
nou problemele transformárilor rapide. $i, dupá cum vom vedea, 
el ne oferá o metodá - elementará, dar eficientá — pentru 
măsurarea inductivá a vitezei fluxului de situaţii. 


s a 
l 


Tranzientá este noua „instabilitate” în viaţa de fiecare zi. Ea se 
exprimá printr-o senzatie, un sentiment de nepermanentá. Desigur, 
filozofii şi teologii şi-au dat întotdeauna seama cá omul este o fiinţă 
efemeră. În sensul acesta larg, tranzientá a făcut întotdeauna parte 


din viaţa omului. Astăzi însă sentimentul nepermanentei e mai acut 
$i mai profund. 


Personajul Jerry, din Grădina zoologică de Edward Albee, se 
caracterizează el însuşi ca un „permanent trecător”. lar criticul 
Harold Clurman scrie, vorbind despre Albee: „Nici unul dintre noi 
nu are un lăcaş sigur, un adevărat cămin. Toţi suntem la fel, 
«oameni în camere de închiriat de pretutindeni», încercând cu 

desperare şi înfrigurare să stabilim relaţii sufleteşti cu vecinii noştri”. 
Suntem, de fapt, cu toţii, cetăţeni ai erei tranzientei. 


Totuşi nu numai relaţiile noastre cu oamenii devin din ce în ce 
mai fragile şi mai nepermanente. Dacă examinăm experienţa 
omului cu privire la lumea din afara lui, vom identifica mai multe 
clase de relaţii. 


Astfel, în afară de legăturile sale cu ceilalţi oameni, vom 
vedea că individul are relaţii şi cu obiecte. De asemenea va trebui 
să cercetăm relaţiile sale cu locurile. Sunt de analizat şi legăturile 
sale cu mediul insti tutional şi organizational în care trăieşte, la fel 
ca şi relaţiile sale cu anumite idei sau cu curentul de informaţii din 
societate. 


Aceste cinci relaţii — plus timpul — reprezintă urzeala 
experienţei sociale. De aceea, după cum am arătat mai înainte, 
lucrurile, locurile şi oamenii, organizaţiile şi ideile sunt 
componentele de bază ale tuturor situaţiilor. Relaţia specifică a 
individului cu fiecare din aceste componente este ceea ce 
structurează situaţia. 


Şi tocmai aceste relaţii, pe măsură ce se produce acceleraţia în 
societate, se scurtează, sunt reduse în timp. Relaţiile care înainte 
durau perioade îndelungate acuma au şanse aşteptate de viaţă mai 
scurte. 


Această scurtare, această comprimare dă naştere unei senzaţii 
aproape tangibile că trăim fără rădăcini şi în nesiguranţă, printre 
dune mişcătoare. 


Tranzienţa poate fi de fapt definită în mod mai precis prin 
viteza cu care se modifică relaţiile noastre. Ar fi poate destul de 

greu de demonstrat că situaţiile, ca atare, trec mai repede prin 
experienţa noastră decât înainte; le-am putea însă descompune în 
părţi componente pentru a măsura viteza cu care aceste 
componente intră şi ies din viaţa noastră — pentru a măsura, cu alte 
cuvinte, durata relaţiilor. 


Vom înţelege mai uşor conceptul de tranzienta dacă vom 
gândi în termenii ideii de „circulaţie a mărfurilor”. Intr-o băcănie, 
de exemplu, laptele se vinde mai repede decât conservele de 
sparanghel. Se vinde şi se înlocuieşte mai repede. „înlocuirea” e mai 
rapidă. Negustorul avizat cunoaşte ritmul de desfacere al fiecărei 
mărfi din magazin, precum şi ritmul general al întregului magazin. 
El ştie că ritmul de desfacere este un indicator de bază al bunului 
mers al întreprinderii. 


Prin analogie putem spune că tranzienfa este egală cu viteza 
de ,circulatie" a diferitelor tipuri de relaţii din viaţa unui individ. De 
asemenea, fiecare dintre noi poate fi caracterizat în termenii acestei 
viteze. 


Pentru unii dintre noi, viaţa are o viteză de circulaţie mult mai 
redusă decât pentru alţii. Oamenii trecutului şi ai prezentului duc o 
viaţă de ,tranzientá rela tiv joasă” — relaţiile lor tind să aibă o 
durată îndelungată. Oamenii viitorului însă trăiesc într-o 
.tranzientá înaltă” — o condiţie în care durata relaţiilor este 
scurtată, iar „înlocuirea” relaţiilor extrem de rapidă. Pentru ei, 
lucrurile, locurile, oamenii, ideile şi structurile organizaționale „se 


uzează” mai repede. 


Aceasta influenţează neînchipuit de mult felul în care ei 
recepționează realitatea, sentimentul lor de angajare şi capacitatea 
lor — sau incapacitatea — de a face faţă realităţii. Această „înlocuire” 

rapidă, combinată cu creşterea noului şi a complexităţii în mediul 
înconjurător, pune la grea încercare capacitatea de adaptare şi 
creează primejdia şocului viitorului. 


Dacă vom reuşi să demonstrăm că relaţiile noastre cu lumea 
exterioară devin tot mai trecătoare, implicit se va dovedi 
întemeiată şi ipoteza noastră cu privire la accelerarea fluxului 
situaţiilor. Şi atunci vom ajunge să ne considerăm pe noi înşine şi pe 
ceilalţi într-un fel nou, mai profund. Să explorăm deci viaţa unei 
societăţi de înaltă tranzientá. 


Partea a doua 
TRANZIENTA OBIECTE: SOCIETATEA CARE AZVÂRLE 


„Barbie, o fetiţă de 30 cm, din material plastic, este păpuşa 
cea mai renumită, care a cunoscut cel mai mare succes de piaţă. De 
la introducerea ei în fabricaţie, în 1959, populaţia de păpuşi Barbie 
din lume a ajuns la cifra de 12.000.000, depăşind populaţia umană 
din Los Angeles, Londra sau Paris. Fetitele o adoră pe Barbie pentru 
că are o înfăţişare foarte naturală şi poate fi gătită frumos. Mattel, 
Inc, fabricantii lui Barbie, oferă spre vânzare şi o garderobă 
completă, cuprinzând rochii de fiecare zi, rochii pentru recepții, 
costume de baie şi de schi. 


De curând Mattel a anunţat că va pune în vânzare o nouă 
păpuşă Barbie, perfecționată. Noua versiune are o siluetă mai 
suplă, gene „adevărate”, se poate îndoi şi răsuci din mijloc, ceea ce 
îi dă un caracter mult mai umanoid. De asemenea, Mattel a anunţat 
că toate domnişoarele care vor dori să cumpere o nouă Barbie vor 
beneficia de o reducere dacă vor preda păpuşa veche. 

Ceea ce Mattel a omis să spună este că, schimbându-și păpuşa 
veche pentru un model mai perfecţionat din punct de vedere 
tehnologic, fetița de astăzi, cetáteaná a lumii supraindustriale de 
mâine, va învăţa o lecţie fundamentală cu privire la noua societate, 
şi anume că relaţiile omului cu obiectele sunt din ce în ce mai 
trecătoare. 


Suntem înconjurați de un ocean de obiecte fizice produse de 
oameni, ocean care, la rândul lui, se află într-un ocean şi mai vast 
de obiecte naturale. Din ce în ce capătă însă mai multă importanţă 
pentru individ mediul produs cu ajutorul tehnic. Suprafeţele de 
plastic sau de beton, luciul irizat al unui automobil sub lumina de 
neon a străzii, imaginea uimitoare a peisajului citadin văzut prin 
fereastra unui avion cu reacţie — acestea sunt realităţile ce fac parte 
din existenţa omului. Obiectele făcute de oameni pătrund în 
conştiinţă şi o modelează. Cantitatea acestor obiecte creşte cu o 
forţă explozivă, atât în mod absolut cât şi în raport cu mediul 
natural, şi va creşte tot mai rnult în societatea supraindustrială. 


Antimaterialiştii tind să minimalizeze importanţa „obiectelor”. 
Obiectele însă au o semnificaţie foarte mare, nu numai din cauza 
funcţiei lor utilitare, ci şi din cauza impactului lor psihologic. Între 
noi şi obiecte se stabilesc relaţii. Obiectele influenţează simţul nostru 
de continuitate sau discontinuitate. Ele joacă un rol în structura 
situaţiilor, iar reducerea în timp a relaţiilor noastre cu obiectele 
accelerează ritmul vieţii. 


De asemenea, atitudinea noastră faţă de obiecte reflectă 
judecăţi fundamentale de valoare. Cât de impresionantă e 
deosebirea dintre noua generaţie de fetiţe care aleargă bucuroase să 
predea păpuşile lor Barbie în schimbul noului model perfecţionat si 
cele care, asemenea mamelor şi bunicelor lor, pe vremuri, se atagau 

de o păpuşă si nu voiau să se despartă de ea până ce păpuşa nu ise 
strica din cauza vârstei înaintate. În această deosebire se oglindește 
contrastul dintre trecut şi viitor, dintre societăţile bazate pe 
permanenţă şi societatea nouă, care înaintează cu paşi repezi, 
bazată pe tranzientá. 


Mireasa in rochie de hártie 


Cultura în care trăieşte fetiţa cu păpuşa preschimbată oferă 
numeroase exemple ale caracterului din ce în ce mai trecător al 
relaţiilor dintre oameni şi obiecte. Fetiţa îşi dă foarte curând seama 
că păpuşile Barbie nu sunt singurele obiecte fizice care intră şi ies 
fără încetare din viaţa ei fragedă. Scutece, bárbite, servetele de 
hârtie Kleenex, prosoape, sticle de sifon nerecuperabile — toate se 
perindă acasă la ea şi, după folosire, sunt aruncate fără milă. 
Gogoşi de mălai se cumpără împreună cu tigaia de prăjit, care e 
apoi aruncată după o singură folosire. Spanacul, ambalat într-o 
pungă de plastic, se fierbe într-o oală cu apă clocotindă şi apoi se 
aruncă punga. Tava cu mâncare ce ti se oferă în timp ce stai la 
televizor se aruncă deseori împreună cu resturile. Casa fetiţei e un 
fel de maşină de prelucrare, prin care curg obiecte ce intră şi ies cu 
o viteză din ce în ce mai mare. Încă de la naştere, ea se află prinsă, 
fără putinţă de scăpare, într-o cultură în care obiectele sunt 
azvârlite. 


Ideea de a folosi un produs o singură dată sau un timp foarte 
scurt şi apoi de a-l înlocui e împotriva concepţiei societăţilor sau 
indivizilor care au cunoscut sărăcia. Acum câtva timp, Uriel Rone, 
care lucrează ca cercetător la Agenţia franceză de publicitate 

„Publicis”, îmi spunea: „Gospodina franceză nu e obişnuită să 
arunce vreun produs. Îi place să păstreze lucrurile, chiar şi lucrurile 
vechi. Agenţia noastră a lucrat pentru o societate care voia să 
introducă un fel de perdele de plastic ce se aruncau după folosire. 


Am întreprins un studiu al pieţei pentru această societate, dar 


am constatat că rezistenţa era prea puternică”. Rezistență care 
începe însă să dispară în toată lumea civilizată. 


Astfel, un scriitor, Edward Maze, sublinia că mulţi americani, 
călătorind în Suedia la începutul deceniului al 6-lea, au rămas uimiti 
de curăţenia ce domnea în această ţară. „Am fost pur şi simplu 
impresionați văzând cá pe marginea străzilor nu erau sticle goale 
de bere şi de suc, aşa cum, spre ruşinea noastră, există în America. 
Dar peste câţiva ani nu mică ne-a fost mirarea când am văzut că şi 
de-a lungul şoselelor suedeze zăceau tot felul de sticle azvârlite... 
Ce se întâmplase? Urmând modelul american, Suedia devenise şi ea 
între timp o societate care cumpără, foloseşte şi aruncă lucruri”. În 
Japonia de astăzi, tesáturile de hârtie „de folosit şi aruncat” sunt 
atât de răspândite încât batistele de pânză sunt consi derate 
demodate, pentru a nu mai vorbi de faptul că sunt neigienice. În 
Anglia se poate cumpăra cu 6 pence „o perie de dinţi de folosit şi 
aruncat”, având un strat de pastă de dinţi pentru o singură 
întrebuințare. Până şi în Franţa, brichetele de aruncat sunt foarte 
răspândite. De la ambalajele de carton pentru lapte până la 
rachetele care vehiculează nave spaţiale, produsele create pentru 
folosinţa de scurtă durată sau pentru o singură dată devin tot mai 
numeroase şi mai importante pentru modul nostru de viaţă. 


Introducerea recentă a îmbrăcămintei de hârtie sau din 
semihârtie a marcat un pas mai departe pe calea folosinţei de scurtă 
durată. Magazinele de lux ca şi cele ce desfac îmbrăcăminte pentru 

clasele muncitoare au făcut să răsară secţii întregi care se ocupă cu 
producerea de îmbrăcăminte din hârtie în culori vesele şi cu desene 
fanteziste. Revistele de modă prezintă rochii, pijamale si chiar 
rochii de mireasă făcute din hârtie — de o eleganţă care îţi ia ochii. 
Într-una din aceste reviste, mireasa poartă o trenă lungă, albă, din 
hârtie ce imită dantela şi din care, scrie redactorul revistei, se vor 
putea face, după ceremonie, nişte „perdele grozave de bucătărie”. 


Îmbrăcămintea de hârtie este în special indicată pentru copii. 
lată ce scrie un expert în modă: „Fetiţele vor fi în curând libere să-şi 
răstoarne inghetata pe rochiţe, să le picteze cu acuarele sau să le 
taie în bucăţi, după cum li se va năzări, în timp ce mamele vor 
zâmbi încântate de spiritul creator al progeniturii lor”. lar pentru 
adulţii care vor dori să-şi manifeste de asemenea simţul creator 
există chiar şi o „rochie pe care cumpărtoarea urmează s-o picteze 
singură” şi care se vinde împreună cu pensula. Preţul: doi dolari. 


Preţul, desigur, este un factor determinant al exploziei de 
hârtie. Astfel, un magazin universal prezintă rochii simple 
confecţionate din ceea ce denumeşte „fibră de celuloză şi nylon de 
care nu-mi pasă”. 


Dar nu numai aspectul economic prezintă importanţă; 
răspândirea civilizaţiei care îşi aruncă produsele după o singură 
întrebuințare are însă şi consecinţe psihologice grave. 


Se dezvoltă astfel o mentalitate a consumatorului care 
foloseşte şi aruncă, mentalitate corespunzătoare produselor de pe 
piaţă. Răspândirea acestei tendinţe „de descotorosire” în sânul 
societăţii implică o durată mai redusă a relaţiilor dintre om şi lucru. 
În loc să ne simţim legaţi de un singur obiect un timp relativ 

îndelungat, suntem legaţi pentru perioade scurte de obiecte 
succesive care îl înlocuiesc. 


Supermarket-ul dispărut Tendința către  tranzientá se 
manifestă chiar şi în arhitectură — tocmai acel element din mediul 
fizic înconjurător care în trecut contribuia cel mai mult la 
sentimentul de permanenţă al omului. Fetiţa care-şi predă păpuşa 
Barbie în schimbul unei reduceri de preţ îşi va da, desigur, seama şi 
de tranzienţă blocurilor sau a altor clădiri mari din jurul ei. 
Distrugem pietrele de hotar. Dărâmăm străzi întregi şi oraşe şi 
ridicăm altele noi cu o viteză ameţitoare. 


„Vârsta medie a locuinţelor s-a redus în mod continuu — scrie 
E. F. Carter, de la Institutul de cercetări Stanford —, de la o durată 
virtualmente nelimitată pe vremea cavernelor până la aproximativ 
o sută de ani pentru casele construite în Statele Unite în perioada 
colonială şi la circa patruzeci de ani în prezent”. lar Michael Wood, 
un scriitor englez, spunea: Americanul „şi-a construit lumea abia ieri 
şi el îşi dă prea bine seama cât de fragilă şi de schimbătoare este 
această lume. La New York se întâmplă ca blocuri întregi să dispară 
literalmente peste noapte, iar faţa unui oraş se schimbă adeseori pe 
de-a-ntregul în cursul unui an”. 


Romancierul Louis Auchincloss îşi vărsa necazul: „E îngrozitor 
să trăieşti la New York, căci e un oraş fără istorie... Toţi cei opt 
străbunici ai mei au trăit în acest oraş... şi numai una dintre casele 
în care au locuit... se mai află în picioare. Asta este ceea ce vreau să 
spun când vorbesc de trecutul care nu lasă urme”. Alţi new-yorkezi 
mai puţin patricieni, ai căror strămoşi au debarcat în America mai 
de curând, sosind aci din Puerto Rico, din satele Europei răsăritene 
sau de pe plantațiile din Sud, îşi vor exprima sentimentele probabil 
într-un fel diferit. Totuşi „trecutul care nu lasă urme” e un fenomen 

real şi va continua probabil să se răspândească, înghițind chiar si 
multe din oraşele îmbibate de istorie ale Europei. 


Buckminster Fuller, urbanistul-filozof, a descris o dată New 
Yorkul ca un „proces evolutiv continuu de evacuări, demolări, 
mutări, terenuri temporar virane, instalări noi şi da capo. Acest 
proces este identic în principiu cu rotația anuală a culturilor la 
ferme — aratul, semănatul noii seminţe, recoltatul, aratul din nou şi 
semănatul unui alt tip de plantă. Majoritatea oamenilor socotesc că 
şantierele de construcţii care blochează străzile New Yorkului... sunt 
impedimente temporare, care vor dispărea curând, îndată ce 
situaţia va redeveni normală. Ei mai trăiesc încă cu ideea că 
permanenta reprezintă normalul, ceea ce e o rămăşiţă a concepţiei 
newtoniene despre univers. Despre cei care au trăit în New York de 
la începutul secolului se poate spune că au făcut direct experienţa 
relativităţii einsteiniene”. 


Mi-am dat seama şi eu printr-o experienţă personală de ceea 
ce înseamnă integrarea „relativităţii einsteiniene” în conştiinţa 
copiilor. Acum câtva timp, soţia mea a trimis-o pe fiica noastră, în 
vârstă de doisprezece ani, la un supermarket situat la câteva corpuri 
de case depărtare de apartamentul nostru din Manhattan. Fetiţa 
mai fusese la acest magazin o dată sau de două ori. Peste o 
jumătate de oră însă se întoarse nedumerită acasă. „Probabil că a 
fost demolat — zise ea —, nu l-am găsit”. Nu fusese demolat; Karen 
căutase magazinul în alt loc căci nu cunoştea încă bine 
împrejurimile. Dar ea e un copil al erei tranzientei. O asemenea 
idee nu i-ar fi trecut niciodată prin cap unui copil aflat într-o 
situaţie asemănătoare în urmă cu numai o jumătate de secol. 
Mediul ambiant era atunci mult mai durabil, iar legăturile noastre 
cu el mai puţin tranzitorii. 

Economia nepermanentei în trecut, permanenţa reprezenta 
idealul. Fie că era vorba de o pereche de cizme, fie că se construia 
o catedrală — întreaga energie creatoare şi productivă a omului 
tindea către maximalizarea durabilitátii produsului. Ceea ce 
construia omul era menit să dureze, asta era legea lui. Atât timp cât 
societatea din jur rămânea relativ neschimbată, fiecare obiect avea 
o funcţie precis determinată, iar logica economică impunea o 
politică a permanentei. Chiar dacă trebuiau reparate din când în 
când, cizmele care costau cincizeci de dolari şi durau zece ani erau 
mai ieftine decât cele care costau zece dolari şi durau doar un an. 


Pe măsură ce ritmul general al schimbărilor se accelerează în 
societate, economia permanentei este înlocuită — şi trebuie să fie 
înlocuită — de economia tranzientei. 


În primul rând, progresul tehnic tinde să reducă costurile 
producţiei mult mai repede decât costurile reparatiilor. În timp ce 
producţia se automatizează, reparaţiile rămân în rnare măsură 
operaţii meşteşugăreşti. Aceasta înseamnă că adeseori e mai ieftin 
să înlocuieşti un obiect decât să-l repari. Din punct de vedere 
economic e mai raţional să produci obiecte ieftine, nereparabile, 
care se aruncă, chiar dacă nu sunt atât de durabile ca obiectele 
reparabile. 


În al doilea rând, progresul tehnic face posibilă perfecţionarea 
obiectelor pe măsură ce înaintăm în timp. Calculatorul din 
generaţia a doua e mai bun decât cel din prima generaţie, iar al 
treilea e mai bun decât al doilea. Deoarece putem anticipa că în 
viitor progresul tehnologic va continua, cá perfectionárile vor avea 
loc la intervale şi mai scurte, se pare că din punct de vedere 
economic e mai raţional să produci obiecte de folosinţă scurtă 
decât de folosinţă îndelungată. David Lewis, un arhitect şi urbanist 

din cadrul Asociaţiei pentru proiecte urbane din Pittsburgh, 
vorbeşte despre unele blocuri de apartamente din Miami care sunt 
demolate după numai zece ani de existenţă. Sistemele perfecţionate 
de condiționare a aerului din noile blocuri afectează 
rentabilitateaacestor blocuri ,vechi". Ţinând seama de toate 
costurile implicate, revine mai ieftin să demolezi blocuri vechi de 
zece ani decât să le transformi. 


În al treilea rând, pe măsură ce schimbarea se accelerează si 
pătrunde în colţurile cele mai îndepărtate ale societăţii, creşte şi 
incertitudinea cu privire la viitoarele necesităţi. Recunoscând 
inevitabilitatea schimbării, dar ignorând care vor fi cerinţele pe care 
ni le va impune, nu îndrăznim să angajăm resurse importante 
pentru anumite obiecte fixate în mod rigid şi menite să servească 
unor scopuri neschimbătoare. Evitând angajarea în forme şi funcţii 
fixe, producem pentru folosinţă pe termen scurt sau căutăm să 


facem ca produsul însuşi să devină adaptabil. 


„Procedăm cu prudenţă” pe plan tehnic. 


Răspândirea culturii care isi foloseşte şi îşi aruncă produsele, 
obisnuinta de a ne descotorosi de tot mai multe lucruri sunt 
ráspunsul la aceste presiuni puternice. Pe másurá ce schimbarea se 
accelereazá, iar complexitátile se inmultesc, ne putem astepta la o 
dezvoltare şi mai mare a principiului de descotorosire, la o 
amputare şi mai serioasă a relaţiilor omului cu obiectele. 


Terenul de joc portabil În afară de descotorosire există şi alte 
reacţii care au acelaşi efect psihologic. De exemplu, asistăm în 

prezent la crearea pe scară mare a unor obiecte menite să servească 
pentru mai multe scopuri pe termen scurt, în loc de un singur scop. 
Acestea nu sunt obiecte de aruncat. De obicei sunt prea mari şi 
costisitoare pentru a fi azvârlite. Dar sunt construite în aşa fel încât 
pot fi demontate dacă e necesar şi repuse în funcţiune după fiecare 
folosire. 


Astfel, Comitetul pentru învăţământ din Los Angeles a hotărât 
ca 25% din clasele de şcoală să fie în viitor construcţii temporare, 
care să poată fi mutate după necesităţi. Toate districtele şcolare 
principale din Statele Unite folosesc în prezent un număr de clase 
temporare. $i se fac în continuare asemeneaconstrucţii. Clasele 
temporare reprezintă în industria construcţiilor şcolare ceea ce 
îmbrăcămintea de hârtie reprezintă în industria îmbrăcămintei — un 
preaviz al viitorului. 


Construcţiile şcolare temporare dau posibilitatea de a se face 
față modificărilor rapide în densitatea populaţiei. Dar construcţiile 
şcolare temporare, la fel ca şi îmbrăcămintea de aruncat, presupun 
relaţii între om şi obiect de o durată mai redusă decât în trecut. 


^ 


Construcţia şcolară temporară îi învaţă, aşadar, pe copii 
anumite lucruri chiar în absenţa învățătorului. 


La fel ca şi păpuşa Barbie, ea îi oferă copilului o lecţie vie 
despre nepermanenta mediului său înconjurător. Abia ajunge 
copilul să-şi facă o imagine despre încăperea clasei — felul în care se 
încadrează în arhitectura înconjurătoare, rezonanţa pe care o are, 
senzaţia pe care i-o dă pupitrul într-o zi călduroasă, materialele şi 
mirosurile nedefinite care dau o individualitate proprie oricărei 
construcţii şi o integrează în realitate — când iată că această 

construcţie ca obiect fizic e mutată din mediul său în altă localitate 
pentru a servi altor copii. 


Localurile şcolare mobile nu sunt, dealtfel, un fenomen pur 
american. În Anglia, arhitectul Cedric Price a proiectat ceea ce el 
numeşte „centura ideilor” — o întreagă universitate mobilă menită 
să servească pentru 20.000 de studenţi în North Staffordshire. „Ea 
va fi constituită -mai mult din clădiri temporare decât din clădiri 
permanente”. Va folosi „în mare măsură despártituri mobile, cu 
geometrie variabilă” — săli de clasă, de exemplu, construite în 
vagoane de cale ferată, astfel încât să poată fi garate în orice punct 
al incintei de 6 km. 


Pe planşetele de desen ale inginerilor şi arhitecţilor se nasc 
fără încetare domuri geodezice care pot adăposti expoziţii, baloane 
din plastic umplute cu aer folosite ca posturi de comandă sau 
birouri de şantiere, o întreagă varietate de structuri temporare care 
pot fi demontate şi mutate. În oraşul New York, Departamentul 
parcurilor a hotărât să construiască douăsprezece „terenuri de joc 
transportabile” — mici terenuri de joc temporare, ce vor fi instalate 
pe spaţiile virane din oraş, până ce li se va găsi acestora o altă 
folosinţă, terenurile de joc urmând a fi atunci demontate şi mutate 
în altă parte. A fost o vreme când terenul de joc era un loc fix, în 
apropierea casei, unde se jucau copiii şi poate, la rândul lor, aveau 
să se joace şi copiii copiilor, fără să intervină schimbări deosebite. 
Terenurile de joc supraindustriale însă refuză să rămână unde sunt 
aşezate. Ele sunt temporare chiar de la naşterea lor. 


„Palatul de distracţii” modular 

Reducerea duratei relaţiilor dintre om şi lucruri a determinat 
proliferarea obiectelor de folosit şi aruncat, iar structurile 
temporare se înmulțesc datorită răspândirii rapide a 
„modularismului”. Modularismul poate fi definit ca încercarea de a 
atribui o permanență mai mare unor structuri pe seama reducerii 
permanentei structurilor. Proiectul lui Cedric Price pentru „centura 
ideilor”, de exemplu, prevedea ca locuințele pentru studenţi şi 
localurile facultăţilor să fie construite din moduli de oţel presat, 
care să poată fi ridicați cu macarale şi introduşi în scheletul 
construcţiei, scheletul devenind astfel singura parte oarecum 
permanentă a structurii. Modulii apartamentelor pot fi mutaţi 
dintr-un loc într-altul după nevoie sau chiar, în principiu, pot fi 
înlocuiţi cu alţii. 


Trebuie să subliniem aici că din punctul de vedere al duratei 
relaţiilor deosebirea dintre mobilitate şi aruncarea lucrurilor este 
foarte redusă. Chiar dacă modulii nu sunt înlăturați, ci doar 
rearanjati, rezultatul este o configuraţie nouă, o entitate nouă. În 
realitate e acelaşi lucru ca şi cum o structură fizică ar fi fost 
înlăturată şi s-ar fi creat una nouă, deşi o parte dintre părţile 
componente sau chiar toate rămân aceleaşi. 


În prezent, chiar şi unele construcţii presupuse „permanente” 
sunt construite după un plan modular, astfel încât pereţii interiori şi 
despártiturile să poată fi schimbate după nevoie, pentru a forma o 
nouă distribuire de încăperi. De fapt, peretele mobil ar putea servi 
foarte bine ca simbol al societăţii tranziente. Aproape nu există 
birouri de societăţi unde să nu te împiedici, când intri, de o 
mulţime de muncitori care mută birourile din loc în loc si 
reorganizează spaţiul interior prin mutarea despártiturilor, în Suedia 
s-a obţinut de curând un nou triumf al modularismului: într-un bloc 
model din Uppsala, toti pereţii sunt mobili. Chiriaşul are nevoie 

doar de o şurubelniţă pentru a-şi transforma în întregime spaţiul de 
locuit, creîndu-şi astfel un nou apartament. 


Uneori însă  modularitatea este direct combinată cu 
posibilitatea de a folosi şi arunca. Obişnuitul creion cu pastă, pe 
care-l găseşti pretutindeni, poate servi drept exemplu în acest sens. 
Vechea pană de gâscă avea o aşteptare de viaţă îndelungată. Dacă 
nu survenea vreun accident, dura foarte mult şi putea fi ascuţită 
(adică reparată) din când în când, prelungindu-i-se viaţa. Stiloul a 
reprezentat un mare progres tehnic, deoarece beneficiarul îl poate 
purta asupra sa, când se deplasează. E o unealtă de scris cu propria 
sa rezervă de cerneală şi deci cu un grad de utilitate mai mare. 
Inventarea creionului cu pastă a consolidat şi extins acest progres. 
Este, de asemenea, un toc cu rezervă proprie de cerneală, dar în 
plus atât de ieftin încât îl arunci când rezerva se termină. A fost 
creată prima combinaţie de toc cu cerneală pe care îl poţi folosi şi 
arunca. 


Cu toate acestea nu am depăşit încă atitudinile psihologice 
determinate de penuria de obiecte. Mai există încă şi în ziua de azi 
oameni care au un sentiment de vinovăţie când aruncă un creion 
cu pastă folosit. Răspunsul dat de industria tocurilor acestei realităţi 
psihologice a fost crearea unui creion cu pastă construit pe 
principiul modular — un cadru exterior, pe care beneficiarul poate 
să-l păstreze, şi o rezervă, respectiv un modul cu pastă, care se 
aruncă şi se înlocuieşte. Prin expulzarea rezervei cu pastă, întreaga 
structură capătă o viaţă mai lungă pe socoteala substructurii. 


Există însă mai multe părţi decât intreguri. Şi fie că le schimbă 
aranjamentul pentru a crea noi întreguri, fie că le aruncă şi le 
înlocuieşte, beneficia rul provoacă o trecere mai rapidă a obiectelor 

prin viaţa lui, o scădere generală a duratei medii a relaţiilor sale cu 
obiectele. Rezultă de aci o nouă fluiditate, mobilitate si tranzientà. 


Unul dintre exemplele cele mai pregnante de arhitectură 
menită să întruchipeze aceste principii a fost planul preconizat de 
Joan Littlewood, directoare de teatru engleză, cu ajutorul lui Frank 
Newby, inginer constructor, Gordon Pask, consultant de sisteme, şi 
Cedric Price, arhitectul „centurii de idei”. 


Domnişoara Littlewood dorea să se construiască un teatru în 
care versatilitatea să fie maximalizată, în care să poată prezenta 
orice, de la o piesă de teatru obişnuită la un miting politic, de la un 
spectacol de dans la un meci de lupte greco-romane - de preferinţă 
toate în acelaşi timp. Dorea, după cum se exprima criticul Reyner 
Banham, o „zonă de probabilitate totală”. Rezultatul a fost un plan 
fantastic pentru „Palatul de distracţii”, cunoscut, de asemenea, sub 
denumirea de „Primul spaţiu uriaş mobil din lume”. Planul nu 
prevedea o clădire cu destinaţii multiple, ci un fel de joc constructiv 
de dimensiuni mari, o garnitură de părţi modulare care pot fi 
îmbinate într-o varietate aproape infinită de feluri. 


Câteva turnuri verticale, mai mult sau mai puţin 
„permanente”, adăpostesc diverse servicii — ca, de exemplu, WC-uri 
şi unităţi de control electronic —, iar în vârful lor sunt instalate 
poduri rulante care ridică modulii şi-i asamblează, formând orice 
configuraţie temporară dorită. După ce se termină spectacolul, 
apar macaralele, care dezasamblează sălile de spectacol, sălile de 
expoziţie şi restaurantele şi le depozitează în magazie. 


lată cum îl descrie Reyner Banham: „... Palatul de distracţii 
este un echipament urban folosibil timp de zece ani. Zi de zi, 


o^. 


această maşină uriaşă neofuturistă îşi va deplasa şi reaşeza părţile 


M —————— 

mobile — pereţi şi podele, rampe şi coridoare, escalatoare, scaune şi 
acoperişuri, scene şi ecrane de film, sisteme de sunet şi lumină -, 
fixate doar parţial în zidărie, în timp ce publicul se va îmbulzi în 
coridoare şi pe scări, apăsând pe butoane ca să vadă cum se 
întâmplă lucrurile. 


Când se va realiza acest plan (şi e scris în stele că se va 
întâmplă, undeva, în curând), el va însemna indeterminarea 
ridicată la o nouă putere; nici un spaţiu interior, monumental şi 
permanent, nici o siluetă eroică, proiectată pe cer, nu va mai 
supravieţui pentru posteritate... Căci singurul element permanent 
vizibil al Palatului de distracţii va fi structura de «susţinere», pe care 
va parazita arhitectura tranzitorie”. 


Proiectanti ai unei arhitecturi cunoscute în prezent ca „plug- 
in” * sau „clip-on” ** au proiectat oraşe întregi bazate pe îdeea 
„arhitecturii ttranziente". 


Extinzând concepţia pe care este bazat proiectul „Palatului de 
distracţii”, ei propun construirea a diferite tipuri de moduli, cărora 
ar urma să li se stabilească diverse aşteptări de viaţă. Astfel, miezul 
unei construcţii ar fi construit pentru o durată de douăzeci şi cinci 
de ani, în timp ce pentru camerelemodul de implantat s-ar 
prevedea o durată de numai trei ani. Dând frâu liber gândurilor 
sale, ei imaginează în continuare zgârie-nori mobili care nu se 
sprijină pe fundaţii fixe, ci pe maşini gigantice „acţionând ca 
temelie” sau pe perne de aer. Invenţia cea mai recentă este o 
întreagă aglomerare urbană, eliberată de poziţia fixă, care pluteşte 
pe o pernă de aer acționată de energie nucleară şi îşi schimbă 
forma interioară într-un ritm mai rapid chiar decât se întâmplă 
astăzi cu clădirile din New York. 

Indiferent dacă aceste viziuni vor deveni sau nu realitate, fapt 
este că societatea înaintează în această direcţie. Răspândirea 
civilizaţiei care foloseşte şi aruncă lucruri, crearea unor structuri tot 
mai temporare, răspândirea modularismului merg pas în pas şi 
toate la un loc conspiră în vederea aceluiaşi ţel psihologic: 
efemerizarea legăturilor dintre om şi obiectele care-l înconjură. 


«notá» 
* a implanta, a înfige. — Nota trad. 
** a îmbina, a prinde. — Nota trad. 


</notă> 


Revoluția închiriatului 


Mai există un fenomen care modifică în mod drastic nexul 
om-obiect: revoluția închiriatului. Răspândirea închirierii, una din 
caracteristicile societăților ce aleargă spre supraindustrializare, este 
strâns legată de toate tendințele descrise mai sus. Legătura dintre 
automobile de închiriat, şervete care se folosesc şi se aruncă și. . 
Palatul de distracţii” al lui Joan Littlewood poate să nu fie vizibilă 
la prima vedere: o cercetare mai atentă însă va evidentia puternice 
asemănări interne. Căci şi închiriatul intensifică tranzienta. 


In timpul depresiunii, când milioane de oameni au rămas fără 
casă şi slujbă, dorinţa de a avea un cămin propriu reprezenta una 
dintre motivațiile economice cele mai puternice în societăţile 

capitaliste, în Statele Unite, dorinţa de a avea o casă proprie se 
manifestă încă cu putere; totuşi imediat după sfârşitul celui de-al 
doilea război mondial, procentul imobilelor noi cu apartamente de 
închiriat a crescut în mod astronomic. În 1955 apartamentele de 
închiriat reprezentau doar 8% din noile construcţii pentru locuinţe. 
În 1961 au atins 24%. În 1969, pentru prima oară în Statele Unite, 
s-au dat mai multe autorizaţii de construit pentru blocuri cu 
apartamente de închiriat decât pentru case individuale. A locui într- 
un apartament cu chirie e la modă pentru mai multe motive. 


Este mai ales la modă printre oamenii tineri, care, după cum 
se exprimă profesorul Burnham Kelly, de la Institutul tehnologic din 
Massachusetts, vor „o locuinţă cu minimum de bătaie de cap”. 


Minimum de bătaie de cap este tocmai ceea ce beneficiarul 
unui produs de folosit şi aruncat obţine pentru banii săi. Structurile 
temporare cu componenţii lor modulari promovează aceeaşi 
atitudine. 


Angajamentele pentru un apartament închiriat sunt prin 
definiţie angajamente pe termen mai scurt decât cele pentru 
cumpărarea unei case proprii. Tendinţa de a folosi pentru locuit 
apartamente cu chirie merge deci paralel cu tendinţa de a reduce 
tot mai mult legăturile cu mediul fizic *. 


Un fapt şi mai izbitor însă a fost înflorirea recentă a activităţii 
de închiriere în domenii în care aceasta era aproape necunoscută în 
trecut. David Riesman scria: „Oamenii ţin la maşinile lor; le place să 
vorbească despre ele — ceea ce se reflectă în multe interviuri —, dar 
afecțiunea lor nu este aproape niciodată atât de mare încât să 
devină de durată”. 

Industria automobilelor a fost prima care a reuşit să distrugă 
noţiunea tradiţională că o achiziţie importantă trebuie să însemne 
un angajament permanent. Schimbarea anuală a modelului, 
publicitatea intensă susţinută de industrie, care acordă cu uşurinţă 
compensaţii pentru maşinile vechi, au făcut ca achiziţia unei maşini 
noi (sau a unei noi maşini uzate) să devină un eveniment relativ 
frecvent în viaţa cetăţeanului de rând american. Astfel s-a scurtat 
intervalul dintre diversele achiziţii, scurtându-se totodată şi durata 
relaţiei dintre proprietar şi fiecare vehicul în parte. 


<notă> 


* De reţinut că milioane de proprietari americani care şi-au 
cumpărat o casă plătind un aconto de 10% sau mai puţin băncilor 
şi altor instituţii de credit reprezintă doar nişte surogate de 
proprietara. Pentru aceste familii, rata lunară plătită băncilor nu 
diferă întru nimic de rata chiriei plătite proprietarului. Proprietatea 
lor are un caracter metaforic şi, întrucât n-au avansat sume prea 
importante pentru ea, adeseori le lipseşte şi sentimentul de 
angajare, caracteristic pentru proprietarul de casă. 


</notă> 


În ultimii ani însă a apărut o nouă forţă spectaculoasă care a 
revoluţionat conceptele cele mai profund înrădăcinate ale industriei 
automobilelor, şi anume e vorba de închirierea maşinilor. În 
prezent, în Statele Unite milioane de automobilisti îşi închiriază din 
când în când automobile pentru perioade variind de la câteva ore 
până la câteva luni. Numeroşi locuitori din oraşele mari, în special 
din New York, unde parcarea reprezintă un coşmar, nu vor să-şi 
cumpere maşină, preferind să închirieze una pentru excursiile de 
weekend la ţară sau chiar pentru unele deplasări în oraş care sunt 

mai anevoios de făcut cu mijloace de transport publice. În prezent 
automobilele pot fi închiriate cu minimum de formalităţi aproape 
la orice aeroport, gară sau hotel din Statele Unite. 


Americanii au dus cu ei şi în alte ţări obiceiul de a închiria. 
Aproape jumătate milion de americani închiriază maşini în fiecare 
an în ţările de peste ocean, unde fac călătorii, şi cifra va creşte 
probabil la aproape un milion în 1975. Marile societăţi americane 
care activează în prezent în branşa închirierilor în circa cincizeci de 
ţări de pe glob încep să se lovească de concurenţa străină. Pe de 
altă parte, automobiliştii europeni încep să calce și ei pe urmele 
americanilor. O caricatură din „Paris Match” prezenta o fiinţă 
venită din alte sfere stând lângă farfuria ei zburătoare şi întrebând 
un poliţist unde poate închiria un automobil. Ideea capătă tot mai 
multă priză. 


Paralel cu închirierea de maşini s-a dezvoltat în Statele Unite 
un nou gen de magazin universal — un magazin care nu vinde 
nimic, ci închiriază totul. 


Există în prezent 9.000 de asemenea magazine în Statele 
Unite, cu un volum anual de închirieri de ordinul a un miliard de 
dolari şi cu o rată a creşterii de 10 până la 20% pe an. Cu cinci ani 
în urmă, 50% din aceste magazine nu existau. Astăzi nu există 
aproape nici un produs care să nu poată fi închiriat, de la scări şi 
echipament pentru îngrijirea gazonului până la haine de vizon şi 
tablouri originale Rouault. 


La Los Angeles există firme de închiriat care oferă copaci şi 
arbuşti agenţiilor imobiliare care vor să amenajeze peisaje 
temporare pentru case model. 

„Plantele infrumuseteazá — închiriaţi plante vii" — se poate citi 
pe pancarta fixatá pe caroseria unui camion din San Francisco. La 
Philadelphia se pot închiria cámági. În alte părţi, americanii 
închiriază aproape totul: de la rochii de seară până la cárji, 
bijuterii, aparate TV, echipament de camping, aparate de 
condiţionat aerul, cárucioare pentru invalizi, lenjerie, schiuri, 
magnetofoane, rezervoare de şampanie şi argintărie. Un club de pe 
coasta de vest a Americii a închiriat un schelet omenesc pentru o 
demonstratie,iar un anunţ publicitar apărut in „Wall Street Journal” 
recomanda: „închiriaţi o vacă”. 


Acum câtva timp, revista suedeză pentru femei „Svensk 
Damtidning” a publicat în cinci numere consecutive un articol 
despre lumea din 1985. Printre alte lucruri se prevedea că la acea 
dată „vom dormi în paturi montate în perete, iar când vom voi să 
luăm micul dejun sau să citim vom apăsa pe butoane; sau poate că 
vom închiria un pat din acelaşi loc de unde vom închiria masa şi 
tabloul, şi maşina de spălat rufe”. 


Americanii nerăbdători nu aşteaptă însă până în 1985. Unul 
din aspectele cele mai semnificative ale comerţului înfloritor cu 
obiecte de închiriat îl prezintă creşterea închirierii de mobilă. Unii 
industriaşi şi numeroase firme de închiriat se oferă să mobileze în 
întregime apartamente mici pentru numai 20 — 50 de dolari pe 
lună, inclusiv lenjeria de pat, covoarele şi scrumierele. „Soseşti în 
oraş dimineaţa — spunea o stevardesă de avion —, iar seara ai deja 
casa instalată”. lată şi părerea unui canadian transferat la New 
York: „Mobila e nouă, e veselă şi n-am nevoie să-mi bat capul cu 
transportul ei din loc în loc de câte ori sunt transferat”. 


William James scria odată că „existenţele bazate pe a avea 
sunt mai puţin libere decât existentele bazate pe a face sau pe a fi”. 

Dezvoltarea sistemului de închiriere reprezintă o îndepărtare de la 
existenţa bazată pe „a avea” şi reflectă creşterea lul „a face” şi „a 
fi”. Dacă oamenii viitorului trăiesc mai repede decât oamenii 
trecutului, ei trebuie să fie, de asemenea, mult mai flexibili. Sunt ca 
nişte alergátori pe un teren accidentat, şi e greu să ocolesti un 
obstacol când eşti încărcat cu bagaje. Ei vor să se bucure de 
avantajele bogăției şi de tot ceea ce tehnologia are de oferit mai 
nou, dar nu vor să aibă răspunderea care era legată până acum de 
acumularea posesiunilor. 


Ei îşi dau seama că pentru a supravieţui în mijlocul 
incertitudinilor provocate de schimbările rapide trebuie să se 
obişnuiască să călătorească fără bagaje. 


Închirierea are drept efect direct înmulţirea numărului 
oamenilor care intră în relaţii succesive cu acelaşi obiect, 
reducându-se astfel, în medie, durata acestor relaţii. Existând acest 
principiu la un număr foarte mare de produse diverse, reiese în 
mod clar că extinderea sistemului de închiriere merge în paralel şi 
accentuează impactul obiectelor de folosit şi aruncat, al structurilor 
temporare şi al modularismului. 


Necesitáti temporare 


Trebuie să ne ocupăm acum puţin şi de noţiunea de 
îmbătrânire, căci teama de îmbătrânire a produsului îi împinge pe 
oamenii de afaceri spre inovaţii” tot aşa cum îl împinge pe 
consumator către produse închiriate, temporare sau bune de folosit 
şi de aruncat, însăşi ideea de îmbătrânire este tulburătoare pentru 

oameni crescuţi cu idealul permanentei şi e cu atât mai 
deconcertantă când se preconizează a fi planificată. Îmbătrânirea 
planificată a fost recent ţinta unor critici sociale atât de numeroase 
încât cititorul neavizat ar putea fi tentat s-o considere drept cauza 
primă sau chiar exclusivă a tendinței de scurtare a duratei 
relationale. 


Fără îndoială cá unii oameni de afaceri caută in mod 
deliberat să reducă viaţa utilă a produselor pentru a-şi asigura 
vânzarea unor produse de înlocuire. De asemenea e cert că multe 
din noile modele, pe care consumatorii americani (şi alţii) s-au 
obişnuit să le vadă schimbându-se an de an, nu sunt consistente din 
punct de vedere tehnic. Automobilele din Detroit nu realizează în 
prezent un kilometraj mai mare per litru de benzină decât realizau 
cu zece modele în urmă, iar societăţile petroliere, în ciuda tuturor 
aditivilor cu care îşi fac reclamă, pun tot o broască ţestoasă în 
rezervor, nu un tigru. De asemenea este incontestabil că Madison 
Avenue adeseori exagerează importanţa unor noi caracteristici şi 
împinge consumatorii să se debaraseze de bunuri numai parţial 
uzate pentru a lăsa loc liber noilor produse. Consumatorul se află 
prins adeseori într-o cursă bine construită — un produs vechi, a 
cărui moarte a fost grăbită în mod voit de fabricantul său, şi 
apariţia simultană a unui „nou model îmbunătăţit”, pe care reclama 
îl prezintă ca fiind ultimul triumf al tehnicii celei mai avansate. 


Totuşi numai aceste câteva aspecte nu sunt suficiente pentru a 
explica ritmul fantastic al circulaţiei de produse din viaţa noastră. 
Îmbătrânirea rapidă este o parte integrantă a procesului de 
acceleraţie — un proces care cuprinde nu numai durata de viaţă a 


bujiilor de automobil, ci şi a unor întregi societăţi. Determinat de 
dezvoltarea ştiinţei şi de accelerarea achiziţiei de cunoştinţe, acest 

proces istoric nu, ooate fi pus numai pe seama planurilor 
tenebroase ale câtorva afacerişti contemporani. 


Fără doar şi poate, îmbătrânirea se produce fie că e 
„planificată”, fie că nu e. În ceea ce priveşte obiectele, ele 
îmbătrânesc în trei situaţii. În primul rând atunci când un produs se 
deteriorează literalmente în aşa mod încât nu-şi mai poate îndeplini 
funcțiunile — rulmentii se ard, tesáturile se rup, ţevile ruginesc. 
Presupunând că aceleaşi funcțiuni trebuie să fie îndeplinite mai 
departe în folosul consumatorilor, neputinta unui produs de a le 
îndeplini marchează momentul când devine necesară înlocuirea lui. 
Această îmbătrânire e cauzată de o incapacitate funcţională. 


Îmbătrânirea se produce, de asemenea, atunci când apare pe 
scenă un produs nou, care îndeplineşte funcțiunile produsului 
anterior cu mai multă eficienţă decât ar putea s-o facă acesta. Noile 
antibiotice acţionează mai eficient în vindecarea infecțiilor decât 
vechile antibiotice. Noile maşini de calculat sunt infinit mai rapide şi 
mai ieftine decât modelele antice de la începutul deceniului al 7-lea. 
Această îmbătrânire se datorează unui progres tehnic substanţial. 


Dar îmbătrânirea se produce, de asemenea, pe măsură ce se 
modifică necesităţile consumatorului, atunci când se schimbă şi 
funcțiunile pe care produsul le are de îndeplinit. Aceste necesităţi nu 
sunt atât de simplu de descris cum îşi închipuie uneori cei ce critică 
planificarea îmbătrânirii. Un obiect, fie că e vorba de un automobil 
sau de un cuţit de deschis conserve, poate fi evaluat pe baza mai 
multor parametri. Un automobil, de exemplu, e mai mult decât un 
mijloc de transport. El este o expresie a personalității 
proprietarului, un simbol al situaţiei sale sociale, o sursă a plăcerii 
pe care o provoacă viteza, precum şi a unei mari varietăţi de 
stirnulenti senzoriali — tactili, olfactivi, vizuali etc. Satisfactia pe care 

consumatorul o obţine de la aceşti factori poate, în funcţie de 
aprecierea sa, să cântărească mai greu decât satisfacția pe care i-o 
dă un consum mai redus de benzină sau o capacitate mai mare de 
depăşire. 


Ideea tradiţională că fiecare obiect are o singură funcţiune 
bine definită e în contradicţie cu tot ceea ce ştim despre psihologia 
umană, despre rolul valorilor în luarea de decizii, precum şi cu 
bunul-simt în general. Toate produsele sunt multifuncţionale. 


Acum câtva timp mă aflam într-o mică librărie şi priveam cum 
un băieţel cumpăra jumătate de duzină de radiere roz. Curios să 
aflu motivul pentru care avea nevoie de atâtea radiere, am luat una 
în mână ca să mă uit mai bine la ea. 


„Şterge bine?” — l-am întrebat pe băiat. „Nu ştiu — mi-a spus —, 
dar îmi plac pentru că miros frumos”. Şi într-adevăr miroseau bine. 
Fuseseră parfumate de către fabricantul japonez probabil pentru a 
acoperi un miros chimic neplăcut. Pe scurt, nevoile pe care le 
îndeplinesc produsele variază în funcţie de cumpărător şi de timp. 


Într-o societate în care mărfurile nu sunt abundente, cerinţele 
sunt oarecum universale şi neschimbătoare, deoarece sunt strâns 
legate de funcțiunile „organice”. Pe măsură ce belşugul creşte însă, 
necesităţile umane sunt mai puţin legate de supraviețuirea biologică 
şi individualizarea lor se accentuează. În plus, într-o societate 
angrenată în schimbări complexe şi foarte rapide, necesităţile 
individului — ce se nasc din interacţiunea sa cu mediul exterior — se 
schimbă, de asemenea, cu o viteză relativ mare. Cu cât mai rapid se 
schimbă societatea, cu atât mai temporare sunt necesităţile. 


Adeseori consumatorul simte o vagă dorinţă de schimbare, 
fără măcar să-şi poată da prea bine seama care necesitate ar vrea 

să o satisfacă. Publicitatea încurajează această stare de spirit, dar 
crearea ei ca atare nu poate fi pusă pe seama publicităţii. 


Tendinţa către durate relationale mai scurte se inte» grează 
astfel mult mai adine în structurile sociale decât s-ar părea, judecind 
după controversele despre îmbătrânirea planificată sau despre 
eficienţa manipulativă a lui Madison Avenue. 


Rapiditatea cu care se modifică necesităţile consumatorilor se 
reflectă în graba cu care cumpărătorii se leapădă de fidelitatea faţă 
de produse şi de mărcile de fabricaţie. Donald F. Turner, asistentul 
procurorului general şi specialist de seamă în materie de publicitate, 
afirmă că unul din obiectivele de bază ale reclamei este de a crea 
„preferinţe durabile”. În acest caz însă, publicitatea nu-şi atinge 
obiectivul, căci trecerea de la o marcă la alta a devenit atât de 
frecventă şi de obişnuită încât provoacă în momentul de faţă, după 
cum scria o revistă a industriei alimentare, „cele mai mari dureri de 
cap publicităţii naţionale”. 


Numeroase mărci dispar de pe piaţă. Printre mărcile care 
continuă să existe, se produce o permanentă schimbare de poziţii. 
Henry M. Schachte spunea nu de mult: „Nu există aproape nici o 
categorie de bunuri de consum în care mărcile care astăzi se află în 
frunte să fi avut aceeaşi poziţie cu zece ani în urmă”. Astfel, dintre 
zece mărci principale de ţigări americane, numai una, Pali Mal, şi-a 
menţinut în 1966 aceeaşi poziţie pe piaţă pe care o avea şi în 1956. 
Camei a căzut de la 18 la 9% din volumul vânzărilor totale; Lucky 
Strike s-a prăbuşit şi mai rău, de la 14 la 6%. Alte mărci s-au ridicat, 
ca Salem, de exemplu, care a crescut de la 1 la 9%. 


Între timp au mai avut loc şi alte fluctuații. 

Oricât de neînsemnate ar părea asemenea schimbări văzute în 
perspectiva istorică, această veşnică deplasare, influenţată, dar nu 
determinată de către publicitate, introduce în viaţa de toate zilele a 
individului un dinamism ametitor şi sporeşte senzaţia de viteză, de 
tumult şi de nepermanentá a societăţii. 


Maşina de fabricat bagatele 


Preferintele în continuă mişcare, ce se nasc din schimbările 
tehnice accelerate şi interacționează cu ele, nu numai că modifică 
gradul de popularitate a produselor şi mărcilor, dar le scurtează şi 
ciclul de viaţă. Expertul în automatică John Diebold nu oboseşte să 
le amintească mereu oamenilor de afaceri că trebuie să-şi conceapă 
produsele în termene de existenţă mai scurte. Firmele „Smith 
Brothers — Picături de tuse", „Bicarbonat de prăjituri Calumet” si 
„Săpun lvory” au devenit instituţii americane în virtutea 
îndelungatei lor domnii pe piaţă. În viitor, declară el, puţine vor fi 
produsele ce se vor bucura de o asemenea longevitate. Fiecărui 
consumator i s-a întâmplat să se ducă la supermarket sau la 
magazinul universal pentru a se reaproviziona cu un produs şi să 
constate că nu-şi mai poate procura aceeaşi marcă sau acelaşi 
produs. În 1966 circa 7.000 de noi produse au apărut în 
supermarket-urile americane. 


55% din articolele ce se află acum în vânzare nu existau cu 
zece ani în urmă. lar dintre produsele ce se găseau atunci 42% au 
dispărut cu totul. În fiecare an, procesul se repetă sub forme din ce 
în ce mai acute. Astfel, în 1968 au apărut 9 500 de noi articole de 
consum preambalate, dintre care numai unul din cinci a atins cota 

prevăzută de vânzare. Se produce o uzură tăcută, dar rapidă, care 
ucide produsele vechi, în timp ce produsele noi se revarsă în flux 
continuu. 


„Unele produse care înainte se mențineau pe piaţă douăzeci şi 
cinci de ani în şir — scrie economistul Robert Theobald — acum nu 
mai pot conta decât cel mult pe cinci ani. În domeniile în rapidă 
schimbare ale farmaceuticii şi electronicii, perioada este adeseori 
numai de şase luni". Pe măsură ce viteza schimbărilor se 
accelerează, corporatiile vor crea probabil noi produse, ştiind prea 


bine că vor rămâne pe piaţă numai câteva săptămâni. 


În această privinţă, de asemenea, prezentul ne serveşte o 
imagine a ceea ce va fi viitorul, şi anume pe un plan cu totul 
neaşteptat; extravagantele se revarsă peste societăţile cu tehnica 
avansată val după val. În ultimii ani, în Statele Unite, în Europa 
occidentală si în Japonia am fost martorii unei popularitáti subite si 
ai unui colaps tot atât de rapid al modei „pieptănătură Bardot”, 
„frumuseţe gen Cleopatra”, James Bond şi Batman, ca să nu mai 
vorbim de abajururi Tiffany, supermingi, cruci de fier, ochelari de 
soare pop, insigne şi butoni de manşetă cu lozinci protestatare sau 
glume pornografice, afişe cu Allen Ginsberg sau Humphrey Bogart, 
gene false şi nenumărate alte fleacuri şi ciudátenii care reflectă 
cultura pop în rapidă transformare şi se acordă cu ea. 


Cu ajutorul mijloacelor moderne de difuzare şi al unor 
metode rafinate de comercializare, asemenea bagatele explodează 
pe scenă literalmente peste noapte şi dispar tot atât de repede. 
Specialiştii în comerţul cu bagatele pregătesc dinainte produselor 
cicluri de viaţă din ce în ce mai scurte. Astfel, la San Gabriel, 
California, există o societate a cărei firmă este intitulată „Compania 
W/ham-O". Această companie e specializată în producţia de tot 

felul de năzbâtii la modă: în anii '50 a introdus hula-hoop *, iar 
mai de curând aşa-numita superminge. Această minge de cauciuc, 
care sare foarte sus, s-a bucurat de un succes atât de mare la adulţi 
ca şi la copii, încât mulţi adulţi puteau fi văzuţi jucându-se cu 
mingea în holul Bursei „Pacific Coast”. Directorii din W/all Street 
dăruiau mingi prietenilor lor, iar un funcţionar superior al 
Radiodifuziunii se plângea că „toţi directorii noştri sunt pe sală şi se 
joacă cu supermingi”. 


Wham-O şi alte asemenea societăţi nu se simt de loc 
dezorientate când produsele lor cad pradă unei morţi subite, căci 
ele înseşi o anticipează. Ele s-au specializat în proiectarea şi 
fabricarea de produse „temporare”. 


«notá» 
* un cerc pe care îl invártesti în jurul corpului. — Nota trad. 
</notă> 


Faptul că în mare măsură bagatelele sunt generate artificial 
subliniază şi mai mult semnificaţia lor. Producţia de bagatele nu e 
un lucru nou în istoria omenirii. Dar niciodată încă n-au pătruns ca 
acum, cu iuţeala fulgerului şi în asemenea profunzime în conştiinţa 
oamenilor şi niciodată încă nu a existat o asemenea coordonare 
perfectă între cei ce dau naştere bagatelei, mass media care sunt 
gata s-o popularizeze şi societăţile care pornesc de îndată la 
exploatarea ei. 


Inaintăm cu repeziciune înspre era produsului temporar, 
fabricat cu metode temporare, pentru a servi unor necesităţi 
temporare. 

Reducerea legăturilor noastre cu mediul fizic înconjurător, 
circulaţia accelerată a lucrurilor sunt doar o mică parte într-un 
context mult mai cuprinzător. 


Să mergem deci mai departe cu explorarea vieţii în societatea 
de intensă tranzientá. 


LOCURI: NOII NOMAZI 


În fiecare vineri după masă, la 4:30, Bruce Robe, un cadru de 
conducere din Wall Street, înalt, cu părul încărunţit, îşi umple 
servieta neagră de piele cu o grămadă de hârtii, îşi ia pardesiul de 
pe cuierul din vestibul şi pleacă de la birou. Apoi se succed o serie 
de etape — aceleaşi de peste trei ani. Întâi coboară cu ascensorul 
douăzeci şi nouă de etaje până la parter. Apoi merge zece minute 
pe străzile aglomerate până la eliportul din Wall Street. Acolo se 
urcă într-un elicopter, care îl lasă, peste opt minute la aeroportul 
„John F. Kennedy". Se urcă apoi într-un avion cu reacţie al 
Companiei ,Trans-World Airlines” si îşi ia cina, în timp ce maşina 
uriaşă se înalţă deasupra Atlanticului, virează şi se îndreaptă spre 
vest. Peste o oră şi zece minute, dacă avionul nu are întârziere, 
părăseşte grăbit clădirea aeroportului din Columbus, Ohio, şi se 
urcă într-un automobil care-l aşteaptă. Peste alte treizeci de minute 
ajunge, în sfârşit, la destinaţie: acasă. 


Patru nopţi pe săptămână, Robe locuieşte la un hotel din 
Manhattan. Celelalte trei nopţi le petrece cu soţia şi copiii săi, la 
Columbus, la o distanţă de 500 de mile. Căutând să îmbine părţile 


bune ale celor două lumi: o slujbă bună în centrul financiar al 

Americii şi o viaţă de familie în mediul rural relativ liniştită din 
Midwest, el face în total, dus şi întors, circa 50.000 de mile pe an. 


Distanţa nu mai are acum importanţa de pe vremuri. 
Niciodată relaţiile omului cu locul nu au fost atât de numeroase, de 
fragile şi de temporare. În societăţile avansate din punct de vedere 
tehnic, si în special pentru cei caracterizați ca „oameni ai viitorului”, 
a se deplasa, a se transfera dintr-un loc într-altul, mutându-şi regulat 
şi familia, a devenit o a doua natură. Vorbind la figurat, „ne 
folosim” de locuri şi le aruncăm la fel cum facem cu Kleenex sau cu 
cutiile de bere. Vedem cu ochii noştri cum locul îşi pierde tot mai 
mult însemnătatea în viaţa omului. 


Se dezvoltă în sânul nostru o nouă rasă de nomazi şi puţini 
sunt cei ce-şi dau seama de proporţiile, de răspândirea şi de 
semnificaţia migraţiilor lor. 


Clubul celor 3.000.000 de mile 


În 1914, după cum arată Buckminster Fuller, americanul 
obişnuit parcurgea în medie 2 500 de km pe an, în care intrau circa 
2.000 km de mers pe jos de acasă şi înapoi. Ceea ra înseamnă că 
anual parcurgea numai 500 de mile cu mijloace de tracţiune 
animală sau mecanică. Luînd drept bază această cifră de 2 500, se 
poate aprecia că americanul mijlociu din acea perioadă parcurgea 
în total 13.000 km în întreaga viaţă *. Astăzi americanul mediu, 
posedând maşină, parcurge 16.000 km pe an. El trăieşte mai mult 
decât tatăl sau bunicul său. 


<notă> 

* Calculat la o viaţă probabilă de cincizeci şi patru ani. 
Aşteptarea de viaţă pentru bărbaţii albi era în 1920, în Statele 
Unite, într-adevăr de 54,1 ani. 


</notă> 


„La 69 de ani — scria Fuller cu câţiva ani în urmă — ... fac parte 
dintr-o categorie de mai multe milioane de fiinţe umane care în 
cursul vieţii lor au parcurs fiecare câte 4 800.000 de kilometri sau 
mai mult" — de peste treizeci de ori mai mult decât parcurgea 
americanul din 1914 într-o viaţă întreagă. 


Cifrele totalizate sunt ameţitoare. În 1967, de exemplu, 
108.000.000 de americani au făcut 360.000.000 de excursii, în 
care au petrecut cel puţin o noapte la peste 160 km distanţă de 
casă. Numai aceste excursii reprezintă 500.000.000.000 
km/călător. 


Chiar fără să punem la socoteală avioanele cu reacție, 
camioanele, autocarele, trenurile, metrourile şi altele de acest fel, 
constatăm că investiţiile sociale legate de mobilitate sunt uimitoare. 
Peisajul american e înzestrat cu şosele şi drumuri pavate în ritmul 
incredibil de peste 320 km pe zi, şi asta zi de zi în ultimii douăzeci 
de ani, ceea ce reprezintă 113.000 km de noi drumuri şi şosele în 
fiecare an, adică o lungime suficientă pentru a înconjura globul de 
trei ori. În timp ce populaţia Statelor Unite a crescut în această 
perioadă cu 38,5%, lungimea drumurilor şi şoselelor a crescut cu 
100%. Calculate sub alt unghi, cifrele sunt şi mai impresionante: 
numărul kilometrilor parcurşi de călători în Statele Unite a crescut 
in ultimii douăzeci şi cinci de ani într-un ritm de 6 ori mai rapid 
decât populaţia. 

Această creştere revoluţionară a mobilităţii în spaţiu pe cap de 
om se prezintă oarecum la fel la toate naţiunile avansate din punct 
de vedere tehnic. Cine urmăreşte traficul în orele de vârf pe 
Strandveg din Stockholm, pe vremuri o stradă atât de liniştită, 
rămâne înmărmurit de priveliştea ce i se oferă. La Rotterdam şi 
Amsterdam, străzi construite cu numai cinci ani în urmă suferă de o 
aglomeratie îngrozitoare; numărul automobilelor s-a înmulţit cu o 
rapiditate pe care nimeni nu şi-ar fi putut-o închipui. 


În afară de intensificarea mişcării zilnice între casă şi diverse 
puncte din vecinătate, există, de asemenea, o creştere fenomenală 
a călătoriilor de afaceri şi de vacanţă, care implică înnoptarea în 
afara casei. 


Aproape 1 500.000 de germani îşi vor petrece vacanţa în vara 
asta în Spania, şi multe alte sute de mii vor popula plajele din 
Olanda şi Italia. Suedia primeşte în fiecare an peste 1200.000 de 
vizitatori din ţări nescandinave. Peste 1000.000 de străini vizitează 
Statele Unite, în timp ce circa 4.000.000 de americani călătoresc 
peste Ocean în fiecare an. Un ziarist scria, pe drept cuvânt, în 
„Figaro” despre „schimburi gigantice de oameni”. 


Această mişcare permanentă a oamenilor, încoace şi încolo, 
pe fata Pământului (şi uneori pe dedesubt) este una dintre 
caracteristicile societății supraindustriale. Dimpotrivă, naţiunile 
preindustriale par îngheţate, congelate, populaţiile lor fiind puternic 
ataşatede un singur loc. Expertul în transporturi Wilfred Owen 
vorbeşte despre „prăpastia dintre naţiunile imobile şi cele mobile”. 
El arată că pentru ca America Latină, Africa şi Asia să ajungă la 
acelaşi număr de kilometri de drumuri în raport cu suprafaţa lor cât 
există în prezent în Comunitatea Economică Europeană ele ar 
trebui să paveze circa 64.000.000 km de drumuri. Acest contrast 

are profunde consecințe economice, dar totodată si consecințe 
complexe culturale şi psihologice, peste care adeseori se trece cu 
vederea. Căci migrantii, călătorii şi nomazii nu sunt acelaşi gen de 
oameni ca cei ce rămân fixati în acelaşi loc. 


Flamenco în Suedia Poate că din punct de vedere psihologic 
modalitatea cea mai semnificativă de mişcare pentru individ este 
deplasarea geografică a căminului său. Această formă dramatică a 
mobilităţii geografice se manifestă, de asemenea, în chip izbitor în 
Statele Unite, precum şi la celelalte naţiuni avansate. Vorbind 
despre Statele Unite, Peter Drucker spunea: „Cea mai mare migraţie 
din istoria noastră a început în perioada celui de-al doilea război 
mondial şi a continuat de atunci fără întrerupere, cu aceeaşi 
intensitate”. lar politologul Daniel Elazar descrie marile mase de 
americani care „au început să se mişte din loc în loc, în cadrul 
fiecărui cordon (urban)... păstrând un mod de viaţă nomad, dar 
urban, fără a fi ataşaţi în mod permanent de vreun oraş anume”. 


Între martie 1967 şi martie 1968 — într-un singur an deci — 36 
600.000 de americani (fárá a pune la socotealá copiii sub un an) si- 
au schimbat locul de rezidenţă. Aceasta reprezintă mai mult decât 
populaţia din Cambodgea, Ghana, Guatemala, Honduras, Irak, 
Israel, Mongolia, Nicaragua şi Tunisia luate la un loc. 


E ca şi cum întreaga populaţie a acestor ţări ar fi fost dislocată 
dintr-o dată. $i mişcări pe scară atât de mare au loc în Statele Unite 
în fiecare an. În fiecare an, începând din 1948, un american din 
cinci şi-a schimbat adresa: şi-a luat copiii, câteva lucruri din 
gospodărie şi a început o viaţă nouă în alt loc. Până şi marile 
migrații ale istoriei, hoardele mongole, mişcarea către vest a 
europenilor în secolul al XIX-lea, par derizorii dacă ţinem seama de 
datele statistice. 

Acest ritm înalt de mobilitate geografică din Statele Unite nu- 
şi are probabil echivalent nicăieri în lume (statisticile sunt, din 
păcate, mai mult întâmplătoare); dar chiar şi în ţările avansate 
unde tradiţia mai joacă un rol important legăturile antice între om 
şi loc sunt distruse. Revista de ştiinţe sociale „New Society”, ce 
apare la Londra, informează că „englezii sunt poate o rasă mai 
mobilă decât îşi închipuiau ei înşişi... 11% din întreaga populaţie din 
Anglia şi Ţara Galilor au locuit în 1961 în actuala lor locuinţă mai 
puţin de un an... În anumite părţi din Anglia se pare chiar că 
mişcarea migratoare a căpătat un caracter frenetic. În Kensington 
peste 25% au locuit în casele lor mai puţin de un an, în Hampstead 
20%, în Chelsea 19%”. 


În Franţa, criza continuă de locuinţe determină o încetinire a 
mobilităţii interne, dar chiar şi aci un studiu făcut de demograful 
Guy Pourcher arată că în fiecare an 8 — 10% din numărul total de 
francezi îşi schimbă locuinţa. În Suedia, R. F. Germania, Italia si 
Olanda, rata migraţiei interne pare să fie în creştere. lar Europa 
întreagă cunoaşte un val de migraţie internaţională în masă cum n- 
a mai existat din perioada dislocărilor în al doilea război mondial. 


Prosperitatea economică din Europa de nord a creat în multe 
ţări o criză de mână de lucru (cu excepţia Angliei), atrăgând mase 
de muncitori agricoli şomeri din ţările mediteraneene şi ale 
Orientului Mijlociu. 


Aceştia vin cu miile din Algeria, Spania, Portugalia, lugoslavia 
şi Turcia. În fiecare vineri dupăamiază, 1.000 de muncitori turci se 
urcă la Istanbul într-un tren ce se îndreaptă spre nord, către 
pământurile fágáduintei. Staţia terminus subterană a trenului la 
Miinchen a devenit un punct de debarcare pentru mulţi dintre ei, şi 
Miinchen are acum propriul său ziar în limba turcă. La Koln, în 

uriaşa uzină „Ford”, un sfert din muncitori sunt turci. Alţi străini s- 
au răspândit în Elveţia, Franţa, Anglia, Danemarca şi departe, în 
nord, până în Suedia. Nu e mult de când soţia mea $i cu mine, 
aflându-ne în Anglia, în oraşul Pangbourne, datând din secolul al 
XII-lea, am fost serviţi de chelneri spanioli. lar la Stockholm am 
vizitat restaurantul „Vivel”, situat în centrul oraşului, devenit loc de 
întâlnire pentru spaniolii transplantaţi, cărora le e dor să audă 
muzică flamenco la masa de seară. În restaurant nu era nici un 
suedez; în afară de câţiva algerieni şi de noi, toţi vorbeau spaniola. 


De aceea nu m-a surprins să aflu că sociologii suedezi discută 
în prezent cu aprindere dacă populaţiile de muncitori străini ar 
trebui să fie asimilate de cultura suedeză sau, dimpotrivă, să fie 
încurajate să-şi păstreze propriile lor tradiţii culturale — aceeaşi 
problemă a „creuzetului” care îi preocupa pe sociologii americani 


pe vremea perioadei de imigrație liberă în Statele Unite. 


Migraţie către viitor Există totuşi deosebiri însemnate între 
categoriile de oameni care se află în mişcare în Statele Unite şi cele 
care sunt antrenate în migrațiile europene. În Europa, cea mai mare 
parte a noii mobilități trebuie atribuită tranziţiei continue de la 
agricultură la industrie sau, cu alte cuvinte, de la trecut la prezent. 
Numai o mică parte este cuprinsă în tranziţia de la industrialism la 
supraindustrialism. În Statele Unite, dimpotrivă, permanenta 
redistribuire a populaţiei nu mai este determinată, în primul rând, 
de reducerea mâinii de lucru din agricultură, ci se naşte din 
răspândirea automatizárii şi a noului mod de viaţă propriu 
societăţii supraindustriale, modul de viaţă al viitorului. 


Aceasta reiese în mod limpede dacă analizăm cine sunt cei 
care se deplasează în Statele Unite. E adevărat că unele grupuri 
înapoiate din punct de vedere tehnologic şi dezavantajate, ca, de 

exemplu, negrii din mediul urban, sunt caracterizate prin rate înalte 
de mobilitate geografică, de obicei în împrejurimi sau în acelaşi 
district. Aceste grupuri însă reprezintă doar un strat redus al 
populaţiei totale şi ar fi o mare greşeală să se presupună că ratele 
înalte de mobilitate geografică se corelează numai cu sărăcia, 
şomajul sau ignoranta. De fapt constatăm că oamenii care au 
absolvit cel puţin un an de colegiu (un grup în creştere continuă) se 
deplasează mai mult şi mai departe decât cei care n-au fost deloc la 
colegiu. Constatăm astfel că populaţiile de tehnicieni si liber- 
profesionişti sunt printre cele mai mobile dintre toţi americanii şi că 
un număr crescând de cadre de conducere prospere se deplasează 
la mari distanţe şi foarte des. (Printre cadrele de conducere ale 
Corporaţiei internationale pentru comerţul de maşini circulă gluma 
că inițialele firmei IBM înseamnă „Am fost mutat" *.) in 
supraindustrialismul ce se naşte, tocmai aceste grupuri — 
profesionale, tehnice şi manageriale — sunt cele care cresc atât ca 
număr absolut cât şi ca pondere în totalul forţei de muncă. 


De asemenea, ele dau societăţii aspectul său caracteristic, 
după cum muncitorul de fabrică, îmbrăcat în salopetă, întruchipa 
elementul caracteristic al societăţii industriale. 


Aşa cum milioane de muncitori rurali, şomeri minati de 
sărăcie, se revarsă din trecutul agricol în prezentul industrial al 
Europei, mii de savanţi, ingineri şi tehnicieni europeni afluează în 
Statele Unite şi în Canada, naţiunile cele mai supraindustriale. În 
Germania de vest, profesorul Rudolf Mossbauer, laureat al 
Premiului Nobel pentru fizică, a anunţat că se gândeşte să emigreze 
în America, deoarece nu e de acord ou unele măsuri financiare şi 
administrative din patria sa. Miniştrii guvernelor europene, 
preocupaţi de „prăpastia tehnică”, au privit neputincioşi în timp ce 
.Westinghouse", „Allied Chemical”, „Douglas Aircraft”, „General 

Dynamics” şi alte corporaţii importante americane trimiteau emisari 
la Londra sau Stockholm ca să ademenească cât mai multe talente, 
de la astrofizicieni până la ingineri de turbine. 


<notă> 


* International Business Machine = IBM; l've Been Moved = 
IBM. — Nota trad. 


</notă> 


Există însă un „brain-drain” simultan chiar înăuntrul Statelor 
Unite, unde mii de oameni de ştiinţă şi ingineri se mişcă într-un sens 
şi într-altul, asemenea particulelor dintr-un atom. Sunt de fapt 
modele binecunoscute ale mişcării. Două curente principale, unul 
dinspre nord şi unul dinspre sud, converg în California şi în celelalte 
state de pe coasta Pacificului, având drept staţie intermediară 
Denver. Alt curent principal se îndreaptă dinspre sud către Chicago 
şi Cambridge, Princeton si Long Island. Un contracurent îi duce 
înapoi pe oameni, către industriile spaţiale şi electronice din 
Florida. 


În privinţa mişcării cadrelor de conducere, modelul geografic 
e mai puţin evident, dar circulația acestora e şi mai intensă. Cu zece 
ani în urmă, William Whyte afirma, în cartea sa „Omul 
organizational", că „pentru societatea americană, omul care îşi 
părăseşte casa nu e o excepţie, ci însăşi cheia pentru înţelegerea ei. 


Aproape prin definiţie, omul organizational este un om care 
şi-a părăsit casa... şi care de atunci continuă să ducă o viaţă 
nomadă”. Caracterizarea sa, corectă încă pe atunci, este azi şi mai 
conformă cu realitatea. 

Într-un articol intitulat Cum se adaptează familia unui cadru 
de conducere la deplasările continue de-a lungul ţării, „Wall Street 
Journal” pomeneşte de „ţigani corporatişti”. În acest articol se 
descrie viaţa lui M. E. Jacobson, un director al lanţului de magazine 
cu amănuntul „Montgomery Ward”. El şi soţia sa, amândoi în 
vârstă de patruzeci şi şase de ani în momentul când apărea 
articolul, se mutaseră de douăzeci şi opt de ori în cei douăzeci şi 
şase de ani de căsătorie. „Parcă am trăi tot timpul în cort” — 
povestea soţia sa. Desigur, cazul lor este ieşit din comun; mii de 
oameni în situaţii asemănătoare se mută însă în medie o dată la 
doi ani şi numărul acestora e în creştere. Şi asta nu numai pentru că 
aşa cer interesele de serviciu, în permanentă schimbare, dar şi 
fiindcă membrii conducerii superioare a corporatiilor consideră că 
mutarea frecventă a succesorilor lorpotentiali reprezintă o cale 
necesară pentru formarea profesională. 


Această mişcare a cadrelor de conducere din casă în casă, ca şi 
cum ar fi nişte figuri de şah pe o tablă de dimensiuni continentale, 
l-a făcut pe un psiholog să propună în glumă un sistem de 
economisire a banilor denumit, "familia modulară”. Conform 
acestui sistem, cadrul îşi părăseşte nu numai casa, ci şi familia. 
Compania îi găseşte apoi o familie potrivită (selecționată pe baza 
unor caracteristici personale, identice cu cele ale soţiei şi copiilor 


mA 


párásiti). Apoi alt cadru itinerant „e implantat” în familia părăsită. 
Se pare că nimeni nu a luat ideea în serios — nu încă. 


Pe lângă marile grupuri de liber-profesionişti, tehnicieni şi 
cadre de conducere, antrenați într-o horă continuă de „cămine 
muzicale”, mai există în societate multe alte grupuri deosebit de 
mobile. O puternică instituţie militară cuprinde zeci de mii de 
familii care, fie pace, fie război, se mută neîncetat din loc în loc: 

„N-are nici un rost să mă mai obosesc cu aranjarea unei noi case — 
spunea soţia unui colonel cu ironie în glas. — De câte ori ne mutăm 
într-un nou apartament, nu se mai potrivesc nici perdelele, nici 
covoarele. De acum înainte o să-mi amenajez interiorul 
automobilului”. Zeci de mii de muncitori constructori calificaţi sunt, 
de asemenea, cuprinşi în acest şuvoi. Pe alt plan există peste 
750.000 de studenţi care urmează cursurile unor colegii din afara 
statului lor natal, plus alte sute de mii care îşi fac studiile în cadrul 
statului lor natal, dar în altă localitate decât cea în care se află 
căminul familial. Pentru milioane de oameni, şi în special pentru 
„oamenii viitorului”, căminul familial este acolo unde îl găseşti. 


Sinucideri şi autostop 


Asemenea mişcări de maree umane produc diverse efecte 
secundare, care adeseori trec neobservate. Întreprinderile care 
livrează clienţilor marfă acasă cheltuiesc sume importante cu ţinerea 
la zi a listelor de adrese. Acelaşi lucru e valabil si pentru societăţile 
de telefoane. Din cei 885.000 de abonaţi care apar în cartea de 
telefoane a anului 1969 pentru Washington, mai mult de jumătate 
aveau alte adrese decât în anul precedent. Diverse organizaţii şi 
asociaţii întâmpină, de asemenea, greutăţi pentru a se ţine la curent 
cu noile adrese ale membrilor lor. În cursul unui singur an, o treime 
din membrii Societăţii naţionale pentru învăţământ programat, o 
organizaţie de cercetări în domeniul învăţământului, şi-au schimbat 
domiciliul. Până şi prietenii pierd adeseori contactul unii cu alţii din 
cauza deselor schimbări de adrese. 

În ciuda unor asemenea inconveniente, această eliberare de 
sub tirania geografiei deschide perspective care încântă milioane de 
oameni. Viteza, mişcarea şi chiar mutarea semnifică factori pozitivi 
pentru multi. 


Aşa se explică ataşamentul psihologic pe care americanii şi 
europenii îl manifestă faţă de automobil — încarnarea tehnologică a 
libertăţii spatiale. Ernest Dichter, cercetător în domeniul motivatiei, 
a debitat la timpul său multe bazaconii freudiene, dar a dat dovadă 
de capacitate introspectivă plină de subtilitate când a afirmat că 
automobilul reprezintă „cel mai pregnant însemn al calificării”, la 
îndemâna occidentului obişnuit. „Automobilul a devenit simbolul 
modern al iniţierii. Pentru tânărul de şaisprezece ani, obţinerea 
carnetului de conducere reprezintă momentul intrării sale în 


societatea adultă”. 


În societăţile prospere, scrie el, „majoritatea oamenilor au 
suficient de mâncare şi locuiesc destul de bine. După ce au realizat 
acest vis milenar al omenirii, ei caută acum să-şi procure noi 
satisfacţii. 


Doresc să călătorească, să descopere lumea, să fie 
independenţi, cel puţin din punct de vedere fizic”. 


Eliberarea dintr-o ipozitie socială fixă este atât de strâns legată 
de eliberarea dintr-o poziţie geografică fixă încât atunci când omul 
supraindustrial se simte constrâns din punct de vedere social primul 
său impuls este de a se muta în alt loc. O asemenea idee cu greu i- 
ar trece prin cap unui ţăran care a trăit toată viaţa în satul său sau 
unui miner care munceşte în adâncul pământului. „O mulţime de 
probleme se rezolvă prin migraţie. Pleacă. Călătorește!” — spunea 
un student de-al meu care se pregătea să intre în Corpul Păcii. 

Mişcarea devine o valoare pozitivă în sine, o afirmare a libertăţii, 
nu numai o reacţie faţă de presiuni exterioare sau o fugă de ele. O 
anchetă întreprinsă printre 539 de abonaţi ai revistei „Redbook” a 
căutat să stabilească de ce s-au schimbat adresele lor în anul 
precedent. Pe lângă asemenea motive ca „familia se mărise şi casa 
devenise neîncăpătoare” sau „doream o ambiantá mai plăcută”, 
peste 10% au răspuns „voiam o schimbare”. 


Tentaţia deplasării se manifestă în mod foarte pregnant 
printre autostopiste, care au început să constituie o categorie 
sociologică aparte. Astfel, o tânără fată catolică din Anglia renunţă 
la slujba ei ca agent de publicitate pentru o revistă şi pleacă cu o 
prietenă să facă autostop până în Turcia. La Hamburg, fetele se 
despart. Prima, Jackie, face o croazieră în insulele Greciei, ajunge la 
Istanbul şi în cele din urmă se întoarce în Anglia, unde se angajează 
la altă revistă. 


Rămâne aici atâta timp cât e necesar ca să-și strângă bani 
pentru o nouă călătorie. Apoi se întoarce şi lucrează ca chelneriţă, 
refuzând să fie avansată în slujbă pe motiv că „n-am de gând să 
rămân mult timp în Anglia”. La douăzeci şi trei de ani, Jackie este o 
autostopistă experimentată, parcurge neobosită drumurile Europei, 
cu un primus cu gaze în rucsac, făcând mereu semn cu degetul 
mare; revine în Anglia pentru câte şapte-opt luni, apoi pleacă din 
nou la drum. Ruth, în virstă de douăzeci şi opt de ani, a trăit astfel 
ani de zile, durata cea mai mare a unei şederi în acelaşi loc fiind de 
trei ani. Autostopul ca mod de viaţă, spune ea, e foarte plăcut, căci 
iti dă posibilitatea să cunoşti oameni diferiţi „fără să-ţi creezi 
obligaţii”. 


Fetele tinere mai ales — dornice probabil de a scăpa de sub 
controlul familiei — sunt călătoare păşi onate. O anchetă făcută în 

rândul fetelor care citesc revista „Seventeen” („Şaptesprezece”), de 
exemplu, a arătat că 40,2% au făcut una sau mai multe călătorii 
„importante” în cursul verii dinaintea anchetei; 69% din aceste 
călătorii au fost făcute în afara statului natal, iar 9% în străinătate. 
Atracția călătoriilor începe însă cu mult înainte de adolescenţă. 
Beth, fiica unui psihiatru din New York, aflând că o prietenă de-a ei 
fusese într-o călătorie în Europa, a izbucnit în. lacrimi: „Am deja 
nouă ani şi n-am fost încă în Europa!” Această atitudine favorabilă 
față de deplasare se reflectă şi în rezultatele unor anchete care-i 
arată pe americani ca mari admiratori ai călătorilor. Din unele 
cercetări întreprinse la Universitatea Michigan reiese cá în 
răspunsurile ce se dau la anchete apar adeseori termenii de 
„norocoşi” sau „fericiţi” cu privire la cei ce pot face călătorii. A 
călători înseamnă a căpăta prestigiu, ceea ce explică de ce atât de 
mulţi călători americani păstrează pe valizele sau servietele lor 
etichetele companiilor aeriene mult timp după ce s-au întors din 
călătorie. Un mucalit povestea că cineva îşi făcuse o întreprindere 
pentru spălarea şi călcarea etichetelor vechi de avion pentru 
călătorii care vor să-şi afişeze situaţia socială. 


In schimb, mutarea într-o nouă locuinţă constituie mai curând 
un motiv de compátimire decât de invidie. 


Toată lumea se lamenteazá cu glas tare ce greu e să te muti. 
Ín realitate, cei care s-au mutat deja o datá se vor muta mult mai 
uşor din nou decât cei care nu s-au mutat niciodată. Sociologul 
francez Alain Touraine explică aceasta prin faptul că „după ce au 
făcut o schimbare oamenii se simt mai puţin atagati de comunitate şi 
sunt mai inclinati să se mute din nou... ” lar im activist sindical 
britanic, R. Clark, declara nu de mult la o conferintá internationalá 
asupra forţei de muncă că mobilitatea este poate o obişnuinţă 
formată în perioada studenţiei. El observa că aceia care studiază la 





110 


Alvin Toffler Socul viitorului 





colegii departe de casa familială au o mobilitate mai mare decât 
muncitorii manuali, fără studii superioare şi care sunt mai legaţi de 
casă. 


Aceşti oameni, care au trecut prin colegii, se deplasează şi în 
viaţa lor ulterioară mai mult decât ceilalţi, transmițând chiar si 
copiilor lor un fel de a gândi care înlesneşte mobilitatea. În timp ce 
pentru numeroase familii de muncitori o mutare reprezintă o 
necesitate la care se gândesc cu groază, consecinţă a şomajului sau a 
altor greutăţi, pentru clasele mijlocii şi superioare mutarea este 
legată de cele mai multe ori de o îmbunătăţire a condiţiilor de 
viaţă. 


Pentru ei, a călători e o plăcere şi a schimba locuinţa 
înseamnă a se muta într-o casă mai bună. 


Migrantii trişti „Imobilii” însă manifestă atitudini surprinzător 
de deosebite. Nu numai ţăranul din India sau din lran rămâne legat 
de un singur loc o viaţă întreagă. Milioane de muncitori cu guler 
albastru, mai ales din industriile înapoiate, trăiesc în acelaşi fel. Pe 
măsură ce progresul tehnic îşi croieşte însă drum în economiile 
înaintate, făcând să se demodeze industrii întregi aproape peste 
noapte şi creînd altele noi, milioane de muncitori necalificaţi şi 
semicalificati sunt obligati să-şi schimbe locuinţa. Economia pretinde 
mobilitate, şi majoritatea guvernelor occidentale — în special Suedia, 
Norvegia, Danemarca şi Statele Unite — cheltuiesc mari sume de 
bani pentru a le da posibilitate muncitorilor să se recalifice în alte 
meserii, iar aceştia îşi părăsesc apoi locuinţele în căutarea de noi 
slujbe. Pentru minerii de la minele de cărbuni din Appalachia sau 
pentru muncitorii textilişti din provinciile franceze, acest proces este 
însă cât se poate de chinuitor. Dar şi pentru muncitorii din marile 
oraşe, smulşi din casele lor în urma sistematizărilor urbane, 

dislocarea reprezintă adesea o suferinţă atroce, chiar dacă au fost 
reinstalati în apropiere de fostele lor locuinţe. 


„Aceste reacţii pot fi calificate cu adevărat ca o expresie a 
suferinţei” — spune dr. Marc Fried de la Centrul de studiere a 
comunităţii, Spitalul general din Massachusetts. Oamenii au 
sentimentul cá au suferit o pierdere dureroasă, sunt obsedati de 
nostalgii, manifestă o atitudine de deprimare generală, au 
simptome frecvente de deznădejde psihologică, socială sau 
somatică... se simt neputincioşi, se lasă împinşi de mânie, au 
tendinţa de a idealiza locuinţa pierdută. 


„Reacţiile — arată el — sunt ciudat de asemănătoare cu cele 
provocate de moartea unei fiinţe apropiate”. 


Sociologul Monique Viot, de la Ministerul Francez pentru 
Probleme Sociale, afirmă: „Francezii sunt foarte atagati de mediul 
lor geografic; chiar atunci când au slujbe la 30 sau 40 km 
depărtare, sunt refractari — extrem de refractari — la o mutare. 
Sindicatele numesc asemenea mişcări «deportări»-”. 


Există însă şi persoane culte, dispunând de suficiente mijloace 
materiale, care se arată îngrozite când sunt puse în situaţia de a-şi 
schimba locuinţa. Scriitorul Clifton Fadiman, povestind cum s-a 
mutat din liniştitul Connecticut la Los Angeles, îşi aminteşte că „mă 
simţeam zdrobit, tot felul de boli, dureri ciudate fizice şi psihice 
făcuseră parcă explozie în mine. În cursul următoarelor şase luni, 
toate bolile s-au vindecat. Neurologul... a diagnosticat «un şoc de 
cultură» ... ” Căci schimbarea locuinţei familiale, chiar şi în condiţiile 
cele mai avantajoase, impune o serie de reajustări psihologice 
foarte dificile. 

Într-un studiu celebru asupra unei suburbii canadiene numite 
Crestwood Heights, sociologii J. R. Seeley, R. A. Sim şi B. W. - 
Loosley arată: ,Rapiditatea cu care trebuie înfăptuită tranziţia si 
profunzimea schimbării pe care trebuie s-o sufere individul impun o 
flexibilitate cât mai mare a comportamentului şi o stabilitate a 
personalităţii. Ideologia, uneori şi vorbirea, obisnuintele privind 
alimentaţia, ca şi preferinţele privind aranjamentul locuinţei trebuie 
modificate aproape de la o zi la alta şi aceasta fără a dispune de o 
orientare clară asupra măsurilor de adoptat”. 


Modalitátile cu ajutorul cărora oamenii realizează aceste 
ajustări au fost schitate de psihiatrul James $. Tyhurst de la 
Universitatea din Columbia Brita nică. „Cu prilejul cercetărilor de 
teren făcute asupra indivizilor recent imigrati — spunea el — s-a putut 
stabili... un profil destul de precis. La început omul este preocupat 
de prezentul imediat, se străduieşte să găsească de lucru, să câştige 
bani, să-şi asigure un adăpost. Aceste trăsături sunt însoţite adeseori 
de neliniște si de o activitate psihomotrice crescută... ". 


Pe măsură ce se accentuează senzaţia de straniu şi de 
incongruitate pe care o resimte individul în noul mediu, apare o 


SAEI 


nouă fază, „sosirea psihologică”. 


Această fază se caracterizează prin anxietate şi depresiune, o 
preocupare continuă de sine însuşi, adeseori cu preocupări 
somatice şi simptome somatice; individul se retrage din societate, în 
contrast cu faza anterioară, când era foarte activ, şi manifestă o 
oarecare suspiciune şi ostilitate. Sentimentul de a fi neajutorat şi 
diferit de ceilalți devine tot mai intens, perioada aceasta 
caracterizându-se printr-o stare de permanentă frământare şi 
nemulţumire. O asemenea perioadă de tulburări, mai mult sau mai 
puţin intense, poate dura de la... una la mai multe luni. 

Abia pe urmă începe faza a treia. Aceasta se manifestă printr- 
o relativă adaptare la noul mediu înconjurător, printr-o încadrare 
în acest mediu sau, în cazuri extreme, „se produc tulburări şi mai 
grave, ce se manifestă printr-o puternică agitaţie psihică, 
dezvoltarea unor dispoziţii mentale anormale si pierderea simțului 
realităţii”. Pe scurt, unii oameni nu reuşesc să se adapteze niciodată. 


Instinctul reîntoarcerii acasă 


Dar chiar cei ce se adaptează nu mai sunt la fel ca înainte, căci 
orice schimbare de domiciliu impusă distruge o reţea complexă de 
vechi relaţii, stabilind o serie de altele noi. Această ruptură, mai ales 
dacă se repetă de mai multe ori, dă naştere acelei „lipse de 
angajare”, pe care mulţi scriitori au remarcat-o la oamenii cu o 
mare mobilitate. Omul în permanentămişcare e de obicei prea 
grăbit ca să poată prinde rădăcini într-un loc. Directorul unei 
companii de aviaţie, de exemplu, afirma că evită să se angajeze în 
viaţa politică a comunităţii sale, deoarece „peste câţiva ani nu voi 
mai locui probabil aici. Plantezi un pom, dar nu ajungi niciodată 
să-l vezi cum creşte mare”. 


Angajarea are multe forme. Una dintre acestea este 
ataşamentul faţă de loc. Nu putem înţelege semnificaţia mobilităţii 
fără a recunoaşte mai întâi centralitatea locului fix în arhitectura 
psihologică a omului tradiţional. Această centralitate se reflectă în 
cultura noastră în nenumărate feluri. În fond, civilizaţia a început cu 
agricultura — ceea ce înseamnă aşezare, sfârşitul jalnicelor pribegii si 
migrații ale nomadului paleolitic. Însuşi termenul de „înrădăcinare”, 
căruia îi acordăm acum atâta atenţie, e de origine agricolă. 

Nomadul precivilizat, care ar asculta o discuţie despre „rădăcini”, 
cu greu ar putea înţelege conceptul. 


Noţiunea de rădăcină e folosită în sensul unui loc fix, un 
„domiciliu” permanent ancorat. Într-o lume aspră, înfometată şi 
periculoasă, locuinţa familială, chiar dacă nu era mai mult decât o 
colibă, reprezenta un ultim refugiu, înrădăcinat în pământ, transmis 
din generaţie în generaţie, legătura omului cu natura şi totodată cu 
trecutul. Imobilitatea locuinţei era considerată ca ceva de la sine 
înţeles, iar literatura abundă în referiri pline de respect la adresa 
locuinţei familiale. „Caută-ţi liniştea acasă. Căci acasă e cel mai 
bine” sunt versuri din Instrucţiuni pentru gospodine, un manual din 
secolul al XVI-lea de Thomas Tusser, şi există zeci de asemenea 
„homilii” * întreţesute în cultura noastră. „Casa mea e castelul 
meu”... „Nicăieri nu-i mai bine ca acasă”... „Casă, scumpă casă”... 
Glorificarea siropoasă a casei familiale a atins poate apogeul în 
Anglia secolului al XIX-lea, tocmai în perioada când industrialismul 
începuse să dezrădăcineze populaţia rurală, transformând-o în 
mase urbane. În versurile lui Thomas Hood, poetul săracilor, 
„fiecare inimă şopteşte Acasă, Acasă în sfârşit... " lar Tennyson 
schiteazá searbădul tablou clasic: „Un cămin englez — amurgul 
cenuşiu cernându-se Pe pajişti umede de rouă, pe copaci, Mai blând 
chiar decât somnul — tot lucrul rostuit, O boare ce aduce liniştea 
străveche”. 


<notă> 


* Joc de cuvinte în engleză: home (casa familială); homily = 
homilie, predică. — Nota trad. 


</notă> 

Într-o lume răscolită de revoluţia industrială şi în care lucrurile 
nu erau nicidecum „rostuite”, casa familială era portul, punctul fix 
în mijlocul furtunii. În orice caz, dacă nu altceva, reprezenta 
posibilitatea de statornicire într-un loc. Dar, vai, asta era poezie, nu 
realitate, căci forţele care aveau să-l smulgă pe om din aşezarea sa 
stabilă nu puteau fi oprite în loc. 


Demiterea geografiei Nomadul din trecut pribegea prin 
furtuni şi călduri arzătoare, mânat din urmă de foame, dar îşi ducea 
cu sine cortul din piele de bivol, familia si restul tribului. Ducea cu 
el cadrul său social, precum şi, de cele mai multe ori, structura fizică 
pe care o numea cămin. Dimpotrivă, noii nomazi de astăzi îşi 
abandonează mediul fizic. (Aceasta devine o cifră în tabelele ce 
indică ritmul în care se schimbă lucrurile în decursul existenţei lor.) 
De altfel, ei abandonează totul, în afară de familie, cadrul social cel 
mai apropiat. 


Degradarea importanţei locului, declinul angajării faţă de loc 
se exprimă în nenumărate feluri. Semnificativă în acest sens este 
hotărârea luată recent de colegiile din Statele Unite de a nu mai 
pune accentul pe considerente geografice la admitere. În virtutea 
tradiţiei, aceste colegii de elită aplicau candidaţilor criterii 
geografice, dând prioritate studenţilor domiciliati la distante mari 
de localităţile unde se află colegiile, în speranţa de a putea constitui 
astfel un corp cât mai diversificat de studenţi. Între 1930 şi 1950, de 
exemplu, Harvard a împărţit în mod egal numărul studenţilor 
admişi între cei domiciliaţi în New England şi cei din New York. „în 
prezent — spunea un cadru de conducere al universităţii — nu mai 
ținem prea mult seama de împărțirea geografică”. 


Mobilitatea a amestecat toate lucrurile în aşa măsură încât 
deosebirile importante dintre oameni nu mai sunt legate în mod 

strict de loc. Se poate deci afirma că angajarea s-a deplasat de la 
structuri sociale legate de loc (oraş, stat, naţiune sau împrejurimi) la 
legături (corporație, profesiune, reţea de prieteni) ce sunt, prin 
natura lor, mobile, fluide şi, din punct de vedere practic, nelegate 
de loc. 


Angajarea însă pare să se coreleze cu durata relaţiei, înarmaţi 
cu o serie de aşteptări ale duratei condiţionate cultural, ne-am 
obişnuit cu toţii să atribuim un conţinut emoţional acelor relaţii care 
ni se par a fi „permanente” sau relativ de lungă durată, în timp ce 
ne reținem emoția, pe cât posibil, în ceea ce priveşte relaţiile de 
scurtă durată. Există, desigur, excepţii, una dintre acestea fiind 
flirturile scurte de vară. 


În general însă, luînd drept bază o largă diversitate de relaţii, 
corelatia rămâne valabilă. Descreşterea angajării faţă de loc nu este 
deci determinată de mobilitate ca atare, ci de un factor 
concomitent cu mobilitatea — durata mai scurtă a relaţiei cu locul. 


În şaptezeci de oraşe principale din Statele Unite, inclusiv 
New York, domicilierea într-un loc este în medie de mai puţin de 
patru ani, în comparaţie cu domicilierea în acelaşi loc toată viaţa, 
caracteristică pentru ţăran. Schimbarea domiciliului implică 
întreruperea a numeroase alte relaţii, astfel încât atunci când un 
individ încetează relaţia cu o locuinţă el încetează de obicei relaţia 
sa şi cu tot felul de locuri „satelite” din vecinătate. El schimbă 
supermarket-ul, staţia de benzină, staţia de autobuz şi frizeria, 
curmând astfel brusc o serie de alte relaţii odată cu relaţia sa cu 
locuinţa. Trăgând o linie, se poate spune că în cursul existenţei 
noastre nu numai că trecem prin mai multe locuri decât înainte, dar 
legătura cu fiecare loc se menţine, în medie, un interval din ce în ce 
mai scurt. 

Astfel începem să înţelegem mai bine în ce mod tendinţa de 
accelerare caracteristicá societátii afecteazá individul. Cáci aceastá 
restrângere a relațiilor omului cu locul merge în paralel cu 
trunchierea relaţiilor sale cu lucrurile. În ambele cazuri, individul 
este silit să facă şi să rupă legăturile mai repede, în ambele cazuri, 
nivelul tranzientei creşte. În ambele cazuri, omul îşi dă seama cá 
ritmul vieţii se inteteste. 


OAMENI: OMUL MODULAR 


În fiecare primăvară, pretutindeni în statele răsăritene ale 
S.U.A. începe o migraţie asemănătoare cu cea a lemingilor*. 
Individual sau în grupuri, incárcati cu saci de dormit, pături si 
costume de baie, circa 15.000 de studenţi americani îşi aruncă cât 
colo cursurile şi se lasă cáláuziti de un instinct de orientare precis 
spre ţărmul însorit de la Fort Lauderdale, Florida. Timp de 
aproximativ o săptămână, această masă înghesuită şi forfotindă de 
amatori ai soarelui şi ai dragostei înoată, dorm, flirtează, se umflă 
cu bere, urlă şi se tăvălesc în nisip. La sfârşitul perioadei, fetele în 
bikini şi curtezanii lor bronzati îşi fac bagajele şi pornesc într-un 
exod de masă. Din cabina instalată de autorităţile oraşului în semn 
de bun-venit pentru această armată sălbatică, se poate auzi acum 
megafonul bubuind: „Maşină cu două locuri poate lua un pasager 
până la Atlanta... Doresc un loc până la Washington... La 10 
pornim spre Louisville... ”. În câteva ore nu mai rămâne nimic din 
marea „Petrecere-cu-soare-şi-băutură” în afară de mucuri de ţigări şi 
cutii de bere aruncate în nisip şi circa 1,5 milioane de dolari în 
registrele de casă ale negustorilor locali, care socotesc această 


MM ——————————————————— 

invazie anuală o afacere ruşinoasă, pentru că pune în pericol 
morala publică, dar sănătoasă, pentru că asigură un profit 
frumuşel. 


<notă> 


* Leming — mamifer rozător asemănător cu hârciogul. — Nota 
trad. 


</notă> 


Ceea ce-i atrage pe tineri este nu numai marea pasiune pentru 
soare. Şi nu e vorba numai de dragoste, o problemă care se poate 
rezolva şi în altă parte. Ca să ne exprimăm cu cuvintele unei 
studente de nouăsprezece ani din New York care a participat recent 
la aceste festivități: „Aici nu-ţi pasă de ceea ce faci sau spui, căci, 
oricum, n-ai să te mai întâlneşti cu aceşti oameni”. 


Ceea ce oferă riturile de la Fort Lauderdale este o aglomerare 
tranzientă de oameni, cu posibilitatea de a se forma o mare 
diversitate de relaţii interpersonale temporare. Şi tocmai această 
temporaritate este ceea ce caracterizează tot mai mult relaţiile 
umane pe măsură ce înaintăm spre supraindustrialism. Căci, aşa 
cum lucrurile şi locurile trec precipitându-se prin viaţa noastră, tot 
aşa trec şi oamenii. 


Preţul „angajării” 


Urbanismul — modul de viaţă al orăşeanului — a constituit un 
subiect de preocupare pentru sociologi încă de la începutul 

secolului. Max Weber sublinia un fapt evident atunci când spunea 
că oamenii de la oraşe nu pot să-şi cunoască îndeaproape toţi 
vecinii, aşa cum îi cunoşteau când trăiau în comunităţi mici. 


Georg Simmel a dus această idee cu un pas mai departe, 
făcând o afirmaţie oarecum ciudată, şi anume că un individ urban 
care ar avea reacţii afective faţă de toate persoanele cu care vine în 
contact sau care şi-ar îmbâcsi creierul cu tot felul de informaţii 
despre ele „ar ajunge la o atomizare completă internă şi la o stare 
mentală de plâns”. 


Louis Wirth, la rândul său, a consemnat caracterul fragmentar 
al relaţiilor urbane. „Caracteristic pentru orăşeni este faptul că se 
întâlnesc unii cu alţii în roluri foarte segmentate... — scria el. — 
Interdependenta lor se limitează la aspecte cât se poate de 
fractionate din cercul lor de activităţi”. În loc să ne angajám faţă de 
personalitatea totală a fiecărui individ pe care-l întâlnim, susţine el, 
suntem nevoiţi să menţinem contacte parţiale şi superficiale cu unii 
dintre ei. Ne interesează vânzătorul de încălţăminte în măsura în 
care avem nevoie să ne servească bine, fără să ne preocupe câtuşi 
de puţin faptul că soţia lui e alcoolică. 


Aceasta înseamnă că stabilim relaţii cu un grad redus de 
angajare cu majoritatea oamenilor din jurul nostru. În mod 
conştient sau inconştient, definim relaţiile noastre cu cei mai mulţi 
oameni în termeni funcționali. Atâta timp cât nu ne lăsăm implicaţi 
în problemele de familie ale vânzătorului de încălţăminte, în 
speranţele lui de viitor, în visurile şi frustrările lui, el rămâne pentru 
noi perfect interşanjabil cu orice alt vânzător de egală competenţă. 
De fapt aplicăm astfel principiul modular relaţiilor umane. Am creat 
fiinţa de care ne putem debarasa: omul modular. 

În loc să ne încurcăm cu omul întreg, ne angrenăm într-un 
modul al personalităţii sale. Fiecare personalitate poate fi imaginată 
ca o configuraţie unică a mii de asemenea moduli. Nici o persoană 
nu e interşanjabilă în întregime cu alta, dar anumiţi moduli pot fi 
înlocuiţi. Deoarece intentionám să cumpărăm o pereche de pantofi 
şi nu vrem să obţinem prietenia, dragostea sau ura vânzătorului, nu 
e necesar să ne angajăm sau să intrăm în legătură cu toţi ceilalţi 
moduli care-i formează personalitatea. Relaţia noastră e bine 
delimitată. Există o răspundere limitată de ambele părţi. Relaţia 
impune anume forme reciproc acceptate de comportament şi 
comunicare. Ambele părţi îşi dau seama, în mod conştient sau nu, 
de limitări şi legi. Greutáti se pot naşte numai dacă una din părţi 
depăşeşte limitele stabilite în mod tacit, dacă încearcă să se 
conecteze cu vreun modul care nu interesează funcțiunea în cauză. 


O vastă literatură sociologică şi psihologică se ocupă în 
prezent de alienarea care s-ar naşte, pare-se, din această 
fragmentare a relaţiilor. O bună parte din retorica existentialismului 
şi a revoltelor studenţeşti deplânge această fragmentare. Se spune 
că nu suntem destul de „angajaţi” faţă de omul de lângă noi. 
Milioane de tineri sunt în căutarea unui „angajament total”. 


Înainte de a accepta concluzia — care se bucură de atâta 
popularitate — că modularizarea e în sine un rău, ar fi poate bine să 
examinám lucrurile maiindeaproape. Teologul Harvey Cox, 
repetând cele spuse de Simmel, afirmă că într-un mediu urban 
încercarea de a te „angaja” total faţă de fiecare poate duce numai 
la autodistrugere şi la vid efectiv. Omul urban, scrie el, „trebuie să 
aibă relaţii mai mult sau mai puţin impersonale cu majoritatea 
oamenilor cu care vine în contact tocmai pentru a putea alege 
anumite prietenii, pe care să le cultive şi cărora să li se dedice... 
Viaţa lui reprezintă un punct care vine în atingere cu zeci de sisteme 

şi sute de oameni. Posibilitatea de a cunoaște mai bine pe unii 
dintre ei este condiţionată de reducerea la minimum a relaţiilor sale 
cu mulţi alţii. Pentru omul urban, a apleca urechea la palavrageala 
factorului poştal devine un act de pură amabilitate, căci nu-l 
interesează probabil în nici un fel oamenii de care factorul ţine să-i 
vorbească”. 


Dealtfel, înainte de a deplânge modularizarea ar fi bine să ne 
întrebăm dacă am prefera într-adevăr să ne întoarcem la condiţia 
tradiţională a omului, în care fiecare individ era legat probabil de 
personalitatea întreagă a unui mic număr de oameni, şi tiu de 
modulii mai multor personalităţi. Omul tradiţional a fost atât de 
idealizat, s-au brodat în jurul lui atâtea floricele romantice, încât 
deseori trecem cu vederea consecințele pe care le-ar avea o 
asemenea reîntoarcere. Aceiaşi scriitori care se lamentează din 
cauza fragmentării sunt şi cei care cer libertate, uitând de 
nelibertatea oamenilor legaţi prin relaţii totale. Căci orice relaţie 
implică obligaţii şi aşteptări mutuale. Cu cât e mai profund angajată 
o relaţie, cu atât mai mare e presiunea fiecărei părţi asupra 
celeilalte în vederea împlinirii acestor aşteptări. Cu cât e mai strânsă 
şi mai totală relaţia, cu atât intră, ca să spunem aşa, mai mulţi 
moduli în joc, şi cu atât mai numeroase sunt cerinţele noastre. 


Într-o relaţie modulară, cerinţele sunt strict limitate. Atâta 
vreme cât vânzătorul de încălţăminte îşi îndeplineşte serviciul său 
destul de limitat faţă de noi, îndeplinind prin aceasta aşteptările 
noastre destul de limitate, nu-i cerem să creadă în acelaşi dumnezeu 
ca noi, nici să fie ordonat acasă, nici săîmpărtăşească vederile 
noastre politice, nici să prefere aceleaşi feluri de mâncare sau să 
asculte același gen de muzică ca noi. li dăm libertate în toate 
celelalte chestiuni, după cum şi lui îi este indiferent dacă suntem 
atei sau evrei, comunişti sau adepţi ai lui John Birch. Nu tot astfel se 

petrec lucrurile cu relaţia totală şi nici n-ar fi posibil. Într-un anumit 
sens deci, fragmentarea și libertatea merg împreună. 


Cu toţii se pare că avem nevoie de anumite relaţii totale în 
viaţa noastră. Dar a incrimina faptul că nu putem avea asemenea 
relaţii este un nonsens. $i a prefera o societate în care individul are 
relaţii integrale cu un număr mic, în loc să aibă relaţii modulare cu 
un număr mare, înseamnă a dori să te reîntorci la temniţa 
trecutului — un trecut când indivizii au fost poate mai strâns legati 
unii de alţii, dar când au fost, de asemenea, mai strict inlántuiti de 
convenţii sociale, de moravuri şi relaţiile între sexe, de restricţii 
politice şi religioase. 


Cele de mai sus nu înseamnă că relaţiile modulare nu implică 
riscuri sau că aceasta este cea mai bună lume posibilă. Există, de 
fapt, aşa cum vom încerca să arătăm, riscuri serioase în situaţia 
dată. Până în prezent însă, toate discuţiile publice şi de specialitate 
cu privire la aceste probleme n-au atins punctul nevralgic, căci au 
trecut cu vederea o dimensiune critică a tuturor relaţiilor 
interpersonale: durata lor. 


Durata relaţiilor umane 


Sociologi ca Wirth s-au referit în treacăt la caracterul 
tranzitoriu al legăturilor umane în societatea urbană. N-au făcut 
însă nici o încercare sistematică de a pune în legătură durata mai 
scurtă a legăturilor umane cu durata mai scurtă a altor feluri de 
relaţii. 

De asemenea nu s-au străduit să demonstreze reducerea 
progresivă a acestor durate. Totuşi atâta timp cât nu vom fi 
analizat caracterul temporal al legăturilor umane, vom interpreta 
greşit înaintarea către supraindustrialism. 


În primul rând, reducerea duratei medii a relaţiilor umane e 
un corolar al creşterii numărului acestor relaţii. Individul urban 
mediu de astăzi vine probabil în contact cu mai mulţi oameni într-o 
săptămână decât ţăranul feudal într-un an sau poate chiar în toată 
viaţa lui. Legăturile ţăranului cu alţi oameni cuprindeau, fără 
îndoială, şi unele relaţii trecătoare, dar cei mai mulţi oameni pe 
care îi cunoştea erau aceiaşi de-a lungul întregii sale vieţi. Omul 
urban are poate un grup de bază de oameni cu care interacționează 
o perioadă îndelungată de timp, dar, pe de altă parte, el 
interacționează cu alte sute, poate chiar mii de oameni, pe care îi 
va întâlni o dată sau de două ori şi care apoi vor dispărea din nou 
în anonimat. 


Noi toti abordám relaţiile umane, aşa cum abordăm şi alte 
feluri de relaţii, cu o serie de aşteptări implicite ale duratei. 
Presupunem că anumite feluri de relaţii vor dura mai mult decât 
altele. De altfel, relaţiile cu ceilalţi pot fi clasificate în funcţie de 
durata lor prezumată. Ele variază, bineînţeles, de la cultură la 
cultură şi de la om la om. Cu toate acestea, se poate stabili 
următoarea ordine ca fiind tipică în cadrul unor mari categorii ale 
populaţiei din societăţile industriale avansate. 


Relaţii de lungă durată. Socotim că legăturile cu membrii cei 
mai apropiaţi ai famliei şi, într-o măsură mai mică, cu celelalte rude 
se vor extinde de-a lungul vieţii persoanelor respective. Această 
aşteptare nu se realizează întotdeauna, după cum indică numărul 
crescut al divorturilor şi al familiilor destrămate. Totuşi teoretic 

contractăm mai departe căsătorii „până ce moartea ne va 
despărţi”, iar idealul social preconizează o relaţie pe viaţă. Se poate 
discuta dacă o asemenea așteptare este caracteristică sau realistă 
într-o societate de mare tranzientá. Fapt este însă că legăturile de 
familie sunt prezumate a fi de lungă durată, dacă nu chiar pe viaţă, 
şi că persoanele care rup asemenea relaţii se expun oprobriului 
societăţii. 


Relaţii de durată mijlocie. Patru clase de relaţii intră în această 
categorie. În ordinea descendentă a aşteptărilor de durată, acestea 
sunt relaţiile cu prietenii, vecinii, colegii de muncă şi persoanele 
care fac parte din aceeași biserică, aceleaşi cluburi sau aceeași 
organizaţie voluntară ca şi noi. 


Se presupune cá prieteniile supraviețuiesc de obicei aproape 
atâta timp ca şi legăturile familiale. Societăţile civilizate pun mare 
preţ pe „prieteni vechi”, iar ruperea unei prietenii e considerată 
oarecum ca un lucru blamabil. Se admite totuşi că un anumit tip de 
prietenie, cunoştinţa, e mai puţin durabil. 


Relaţiile dintre vecini nu mai sunt considerate ca angajamente 
de lungă durată — deoarece viteza circulaţiei geografice e prea 
mare. Se presupune deci că vor dura atâta timp cit individul 
rămâne în aceeaşi locuinţă interval care, în medie, devine tot mai 
scurt. A rupe relaţiile cu un vecin poate să implice alte dificultăţi, 
dar nu reprezintă un cap de acuzaţie. 


Relaţiile dintre colegii de muncă adeseori echivalează relaţiile 
de prietenie şi, uneori, relaţiile de vecinătate. Mai ales printre 
gulerele albe, printre tehnicieni şi cadre, relaţiile create de locul de 
lucru comun durează de obicei un timp mai îndelungat. 

Această aşteptare însă e pe cale de a suferi mari schimbări, 
după cum vom vedea în continuare. 


Relaţiile de coasociere — legăturile cu oamenii care fac parte 
din aceleaşi organizaţii cetăţeneşti sau religioase, partide politice sau 
altele — se transformă uneori în prietenie, dar asocierile individuale 
de acest fel, ca atare, sunt considerate a fi mai perisabile decât 
prieteniile, legăturile cu vecinii sau tovarăşii de muncă. 


Relaţii de scurtă durată. Majoritatea relaţiilor cu personalul 
din sfera serviciilor, dacă nu chiar toate, intră în această categorie. 
Aci sunt cuprinşi vânzătorii, furnizorii la domiciliu, lucrătorii de la 
staţiile de benzină, lăptarii, frizerii, coaforii etc. Circulaţia acestor 
relaţii e relativ rapidă, iar persoana care întrerupe asemenea relaţii 
în general nu e blamará Fac excepţie de la regulă profesionistii, ca, 
de exemplu, medicii, avocaţii şi notarii, cu care relaţiile sunt 
presupuse a fi oarecum mai durabile. 


Această categorie nu e, desigur, absolută. Mulţi dintre noi ar 
putea cita o relaţie în sfera „serviciilor” care a durat mai mult decât 
o relaţie de prietenie, de slujbă sau de vecinătate. De asemenea, cei 
mai mulţi dintre noi vor putea cita un număr de relaţii destul de 
durabile în propria noastră viaţă — acelaşi medic pe care l-am 
consultat ani de-a rândul sau un prieten de şcoală cu care am 
păstrat legături foarte strânse. Fără a fi neobişnuite, asemenea 
cazuri sunt relativ puţine la număr în viaţa noastră. Ele apar 
asemenea unor flori cu tulpine lungi, care se înalţă deasupra unui 
câmp de iarbă, în care fiecare fir reprezintă o relaţie pe termen 
scurt, un contact tranzient. Tocmai durabilitatea acestor legături le 
face să iasă în evidenţă. Asemenea excepţii nu infirmă regula, ele 
nu schimbă cu nimic esenţa problemei, şi anume că una peste alta, 

în medie, relaţiile interpersonale din viaţa noastră au o durată fot 
mai scurtă. 


Bun-venit în grabă Urbanizarea continuă este doar una dintre 
presiunile care acţionează asupra noastră şi ne împing către o 
„instabilitate” mai mare în relaţiile noastre umane. Urbanizarea, 
după cum am arătat mai înainte, aduce mari mase de oameni 
foarte aproape unii de alţii, făcând să sporească astfel numărul 
contactelor. 


Acest proces este accentuat prin mobilitatea geografică 
crescândă, descrisă în capitolul precedent. Mobilitatea geografică 
accelerează nu numai fluxul locurilor prin viaţa noastră, dar şi 
fluxul oamenilor în acelaşi timp. 


Călătoriile tot mai numeroase fac să crească numărul relaţiilor 
întâmplătoare, trecătoare, cu tovarăşi de călătorie, funcţionari de 
hotel, şoferi de taxi, funcţionari ai birourilor de bilete, portari, 
personal de serviciu, chelneri, colegi şi prieteni ai prietenilor, 
vameşi, voiajori şi nenumărați alţii. Cu cât e mai mare mobilitatea 
individului, cu atât e mai mare şi numărul întâlnirilor scurte, al 
contactelor umane, fiecare din ele reprezentând o relaţie, în felul ei, 
fragmentară, dar mai ales comprimată în timp. (Asemenea contacte 
ni se par fireşti şi lipsite de importanţă. Dacă am sta să ne gândim, 
oare câţi dintre cele şaizeci şi şase de miliarde de oameni care ne-au 
precedat pe planetă au înregistrat în viaţa lor acest ritm înalt de 
tranzientá în relaţiile lor personale?) Dacă voiajurile măresc 
numărul contactelor — in mare măsură cu personalul de deservire 
de un fel sau altul —, schimbarea locuinţei intensifică, de asemenea, 
fluxul oamenilor în existenţa noastră. Mutarea pune capăt relaţiilor 
de aproape toate categoriile. Tânărul inginer de submarine care e 
transferat de la $antierele navale din Mare Island, California, la 

instalaţiile din Newport News, Virginia, îşi ia cu el numai membrii 
cei mai apropiaţi ai familiei. El lasă în urma lui părinţii şi socrii, 
vecinii, negustorii şi personalul de deservire, precum şi colegii de 
serviciu şi alţii. Toate aceste legături sunt curmate brusc. 


Întegrându-se în noua comunitate, el, soţia sa şi copilul vor 
trebui să-şi formeze un mănunchi de noi relaţii (şi acestea tot 
temporare). 


lată cum descrie acest proces o tânără soţie, veterană a 
unsprezece mutări în ultimii saptesprezece ani: „Când locuiesti 
câtva timp în acelaşi loc, observi cum se produc mereu diverse 
schimbări. Într-o zi apare un nou factor poştal. Peste câteva 
săptămâni, fata de la ighişeul de control, la supermarket, dispare şi 
alta îi ia locul. Apoi afli că mecanicul de la staţia de benzină a fost 
înlocuit. Între timp un vecin se mută din apartamentul de alături şi 
o nouă familie îl ocupă. 


Aceste schimbări au loc tot timpul, dar în mod treptat. Când 
te muţi însă, rupi toate aceste legături dintr-o dată şi trebuie s-o iei 
de la început. Trebuie să găseşti un nou medic pediatru, un nou 
dentist, un nou mecanic pentru maşină care să nu te înşele, 
părăseşti toate organizaţiile la care eşti afiliat şi o iei de la început”. 
Această ruptură simultană a unei întregi serii de relaţii face ca 
mutarea să provoace multora o tensiune psihologică. 


Cu cât mai frecvent se va repeta ciclul în viaţa individului, cu 
atât mai scurtă va fi, bineînţeles, durata relaţiilor contractate. Acest 
proces se desfăşoară în prezent cu atâta rapiditate în sânul unor 
importante categorii ale populaţiei încât modifică pro fund 
noţiunile tradiţionale de timp pe linia relaţiilor umane. lată ce se 
putea citi, nu de mult, în „New York Times”: „Aseară, la un coctail 

ce avea loc pe Frogtown Road, oaspeţii au început să discute de cât 
timp locuia fiecare la New Canaan. Nimeni nu a fost surprins să 
afle că perechea cu cea mai mare vechime locuia acolo de cinci 
ani”. În vremuri şi locuri cu un ritm mai lent de viaţă, cinci ani 
reprezenta doar o perioadă de acomodare pentru familiile ce se 
mutau într-o nouă comunitate. Aveai nevoie de aproximativ atâţia 
ani ca să te „introduci”. Astăzi perioada de acomodare trebuie să 
fie foarte comprimată şi în timp. 


A 


În numeroase suburbii americane îşi oferă serviciile o 
întreprindere comercială, „Căsuţa de bun-venit”, care accelerează 
procesul introducându-i pe noii veniţi în principalele magazine şi 
agenţii din comunitate. Un funcţionar plătit al „Căsuţei de bun- 
venit" — de obicei o doamnă de vârstă mijlocie — le face o vizită 
noilor veniţi, le furnizează informaţii cu privire la comunitate si le 
oferă broşuri şi uneori câteva bonuri de cadouri ieftine ce pot fi 
obţinute la magazinele locale. Întrucât afectează doar relaţiile din 
sectorul serviciilor şi reprezintă, de fapt, o formă de reclamă, 
influenţa integratoare a „Căsuţei de bun-venit" e doar superficială. 


Procesul stabilirii de legături cu noii vecini sau prieteni este 
însă adeseori accelerat prin prezenţa anumitor persoane — de obicei 
femei mai în vârstă, divortate sau nemăritate — care joacă rolul de 
„integratori” neoficiali în comunitate. Asemenea persoane se găsesc 
în numeroase suburbii sau cartiere de locuit. Funcţia lor a fost 
descrisă de sociologul urbanist Robert Gutman de la Universitatea 
Rutgers, care observă că, deşi integratoarea însăşi rămâne adesea 
izolată de desfăşurarea vieţii sociale a comunităţii, ea îşi găseşte 
satisfacția în faptul că serveşte ca „punte” pentru noii veniţi. îi 
invită la diverse reuniuni la ea acasă, iar noii veniţi se simt, 
bineînţeles, máguliti cá o rezidentá cu „vechime” — în multe 
comunităţi „vechime” înseamnă şi doi ani — e dispusă să-i invite. 

Dar, vai, foarte curând noii veniţi află că integratoarea este şi ea un 
„Outsider” şi atunci de multe ori se întâmplă să se dezasocieze de 
ea. 


„Din fericire pentru integrator — scrie Gutman —, până ce el 
sau ea reuşeşte să introducă în comunitate pe noul venit, iar acesta, 
la rândul său, ajunge la punctul când îl abandonează pe integrator, 
sosesc în localitate noi persoane, cărora integratorul are prilejul să 
le întindă, o dată mai mult, o mână prietenoasă”. 


Sunt şi alţii în comunitate care contribuie la accelerarea 
procesului de formare a relaţiilor. Astfel, arată Gutman în 
continuare, „persoanele anchetate au răspuns că agenţii de case le- 
au făcut cunoştinţă cu vecinii înainte de mutare. În unele cazuri, 
soțiile au fost vizitate de alte soţii din vecinătate, uneori individual, 
alteori în grup. Soții sau soţi din vecinătate s-au întâlnit 
întâmplător, în timp ce se aflau afară, ocupându-se cu grădinăritul 
sau curátind curtea sau jucându-se cu copiii. Şi, bineînţeles, unele 
cunoştinţe s-au legat prin intermediul copiilor, adesea primii care 
stabilesc contacte cu populația umană din noul mediu 
inconjurátor". 


Organizatiile locale joacă, de asemenea, un rol important în 
integrarea rapidă a individului în comunitate. Organizațiile 
religioase, partidele politice şi asociaţiile de femei asigură o mare 
parte din relaţiile umane de care au nevoie noii veniţi. După cum 
spune Gutman, „câteodată un vecin îl va informa pe noul venit 
despre existenţa unei asociaţii voluntare şi îl va lua cu el la prima 
adunare; dar chiar şi în aceste cazuri migrantul va trebui să-şi 
găsească el însuşi grupul primar în cadrul asociaţiei” 

Ştiind că nici o mutare nu e definitivă, că la un moment dat 
nomazii îşi vor aduna din nou bagajele şi vor migra, oamenii nu 
pot stabili altfel de relaţii decât de tip modular, ceea ce înseamnă 
că dacă vor neapărat să-şi creeze relaţii trebuie s-o facă foarte 
repede. 


Atunci când perioada de introducere este însă comprimată în 
timp, bun-rámasul — plecarea — este, de asemenea, restrâns. Aceasta 
se aplică mai ales la relaţiile din sfera serviciilor, care, fiind 
unidimensionale, pot fi prompt iniţiate şi terminate. „Vin şi pleacă — 
spunea directorul unui magazin suburban alimentar —, într-o zi îţi 
dai seama că lipsesc si afli că s-au mutat la Dallas”. ,,Comerciantii 
din Washington nu prea au prilejul să-şi creeze legături de durată 
cu clienţii” — observa un publicist în „Business Week”. „Mereu apar 
noi feţe” — spunea un conductor de tren pe linia de corespondenţă 


New Haven. 


Până şi copiii mici îşi dau curând seama de tranzienta 
legăturilor umane. „Bona” din trecut a fost înlocuită cu serviciul de 
„supraveghetoare de copii”, care trimite de fiecare dată pe 
altcineva ca să stea cu copiii. Aceeaşi tendinţă de trunchiere în timp 
a relaţiilor se reflectă şi în dispariţia doctorului de familie. Medicul 
de familie din trecut, atât de regretat acum, practicianul de 
medicină generală, nu poseda experienţa complexă şi precisă a 
specialistului de astăzi, în schimb prezenta avantajul de a fi 
cunoscut pacientul de la naştere până la moarte, cum s-ar zice. 


Astăzi pacientul nu rămâne într-un loc. În loc să cultive o 
relaţie de lungă durată cu un singur doctor, el se zbate, aleargă pe 
la diverşi specialişti, schimbând aceste relaţii de fiecare dată când se 
mută într-o nouă comunitate. Dar şi în cadrul aceleiaşi relaţii 
contactele devin tot mai scurte. Vorbind despre interacţiunea 

experţilor şi a profanilor, autorii romanului Crestwood Heights 
menţionează „durata scurtă a expunerilor pe care le face fiecare... 
Natura contactelor lor — care sunt o expresie a existenţei lor active, 
veşnic sub presiunea timpului — face ca orice mesaj să fie rezumat 
într-un comunicat cât mai scurt, iar acestea, de asemenea, nu 
trebuie să fie prea multe la număr... ” Impactul pe care-l au 
fragmentarea şi reducerea relaţiilor pacient-medic asupra sănătăţii 
ar trebui analizat cu mai multă atenţie. 


Prieteniile în viitor De fiecare dată când familia se mută, ea 
tinde să se debaraseze de un anumit număr de prieteni ocazionali şi 
de cunoştinţe. Rămaşi în urmă, ei vor fi curând uitaţi. Despărțirea 
nu pune însă capăt tutu ror relaţiilor; se menţine contactul cu unul 
sau doi prieteni din locul părăsit şi există tendinţa de a se ţine o 
legătură sporadică cu rudele. Dar cu fiecare mutare se produce o 
uzură crescândă. La început scrisorile zboară repede încolo şi 
încoace, se fac eventual şi vizite sau chemări la telefon. Cu timpul 
acestea devin mai puţin frecvente şi, în cele din urmă, încetează cu 
totul. lată ce spunea un locuitor de periferie englez tipic după ce se 
mutase din Londra: „N-o poţi uita (Londra). Mai ales când ai toată 
familia acolo. Mai avem încă prieteni care locuiesc în Plumstead şi 
în Eltham. Obişnuiam să plecăm la ei la fiecare sfârşit de 
săptămână, dar acum nu mai reuşim s-o facem”. 


John Barth a sesizat sensul acestui flux de prietenii într-un 
pasaj din romanul său Opera Plutitoare: „Prietenii noştri trec 
plutind pe lângă noi; stabilim relaţii cu ei; ei plutesc mai departe si, 
în continuare, sau aflăm despre ei din auzite sau le pierdem cu totul 
urma; apoi se întorc plutind, şi trebuie ori să ne reînnoim prietenia 
— s-o aducem la zi — ori să constatăm cá nu ne mai înţelegem unii 
cu alţii”. Singurul lucru care nu corespunde aici este ideea 
subánteleasá cá prieteniile plutesc şi se balanseazá pe un fluviu ce 

curge lent şi cu meandre. Curentul din zilele noastre devine însă tot 
mai rapid. 


Prietenia se aseamănă acum cu o canoe gonind peste 
pragurile fluviului schimbării. „Foarte curând — spunea profesorul 
Eli Ginzberg de la Universitatea Columbia, expert în mobilitatea 
forţei de muncă — vom deveni cu toţii oameni de tip metropolitan, 
fără legături sau angajamente de durată cu prieteni sau vecini”. 


Într-un studiu excelent despre „Prieteniile în viitor”, 
psihologul Courtney Tall afirmă că „stabilitatea bazată pe relaţii 
strânse cu un număr mic de oameni va deveni inoperantă, datorită 
mobilităţii înalte, diversităţii mari de interese, precum şi capacităţii 
variabile de adaptare şi schimbare ce va exista la membrii unei 
societăţi foarte automatizate... Indivizii se vor obişnui să stabilească 
relaţii strânse de tipul «camaraderiei», pe bază de interese comune 
sau afi lieri la subgrupuri, şi vor abandona uşor aceste prietenii, fie 
că se vor muta în altă locuinţă şi vor intra într-un grup cu interese 
similare, fie că se vor alătura unui grup cu interese diferite din 
aceeaşi vecinătate... Interesele se vor modifica rapid... 


Această capacitate de a stabili în grabă relaţii strânse şi apoi de 
a le curma cu tot atâta grabă sau de a le reduce la nivelul unor 
relaţii de simple cunoştinţe împreună cu mobilitatea mărită vor 
avea drept rezultat că fiecare individ în parte va contracta mult mai 
multe prietenii decât e posibil, în general, în prezent... Modelele de 
prietenie în viitor vor oferi multe satisfacţii, deşi vor înlocui 
prieteniile pe termen lung, puţine la număr, aşa cum existau în 
trecut, cu numeroase relaţii apropiate, dar de scurtă durată”. 

Prieteni de luni până vineri Impactul noii tehnologii asupra 
ocupaţiilor este unul din elementele care ne fac să credem că 
tendinţa către relaţii temporare va continua şi în viitor. 


Chiar dacă ar înceta goana către marile oraşe şi oamenii s-ar 
imobiliza în punctele lor geografice, s-ar produce totuşi o creştere 
accentuată a numărului relaţiilor şi o descreştere a duratei lor ca 
urmare a schimbărilor de slujbe. Căci introducerea tehnicii 
avansate, fie că o numim automatizare sau altfel, aduce cu sine 
schimbări profunde ale tipurilor de însuşiri şi personalităţi de care 
are nevoie economia. 


Specializarea face să crească numărul diverselor ocupaţii. În 
acelaşi timp, inovaţia tehnologică reduce durata aşteptată a vieţii 
oricărei ocupaţii. „Apariţia şi dispariţia ocupatiilor vor fi atât de 
rapide — scrie economistul Norman Anon, expert în probleme de 
forţă de muncă - încât oamenii se vor simţi mereu în nesiguranţă”. 
Profesiunea de mecanic de zbor pe liniile aeriene, observă el, a 
apărut şi apoi a început să dispară în cursul unei perioade de numai 
cincisprezece ani. 


Dacă arunci o privire în paginile cu „oferte de serviciu” ale 
oricărui ziar de mare tiraj, îţi dai seama că noile ocupaţii se 
înmulţesc într-un ritm ametitor. Analist de sisteme, operator de 
pupitru de comandă, codificator, bibliotecar de benzi, operator la 
calculatoare sunt doar câteva dintre cele legate de operaţii de 
computerizare. Recuperarea informaţiei, explorarea optică, tehnica 
filmului îngust, toate necesită noi tipuri de specialişti, în timp ce 
vechile profesiuni pierd din importanţă sau dispar pur şi simplu. 


Cu prilejul studiului întreprins de revista „Fortune” pe la 
mijlocul anilor şaizeci, s-a constatat că din cei 1 003 tineri directori 





134 


Alvin Toffler Socul viitorului 





chestionaţi, angajaţi la cele mai importante corporaţii americane, 
unul din trei deţinea o slujbă înfiinţată odată cu numirea lui în post. 


Alt grup numeros deţineau slujbe în care avuseseră câte un 
singur predecesor. Uneori, chiar dacă denumirea ocupaţiei rămâne 
aceeaşi, conţinutul muncii se transformă, iar oamenii care ocupă 
slujbele se schimbă. 


Fluctuatia ocupationalá nu este doar o consecinţă directă a 
progresului tehnic. Ea reflectă, de asemenea, fuzionările şi 
preluările ce au loc pe măsură ce industriile se organizează şi 
reorganizează cu frenezie pentru a se adapta la mediul 
înconjurător, în veşnică schimbare, şi pentru a ţine pasul cu miile de 
modificări ale preferințelor consumatorilor. Există multe alte 
presiuni complexe care agită neîncetat forța de muncă. Dintr-un 
studiu recent întocmit de Ministerul Muncii din Statele Unite, a 
reieşit că cele 71000.000 de persoane reprezentând forţa de muncă 
americană depneau, la data respectivă, locurile lor de muncă, în 
medie, de 4,2 ani. În comparaţie cu media de 4,6 ani numai cu 3 
ani mai înainte, rezultă o scădere a duratei de aproape 9%. 


„În condiţiile existente la începutul anilor '60 — arată un alt 
raport al Ministerului Muncii — se poate prevedea că persoanele 
care în prezent sunt în vârstă de 20 de ani îşi vor schimba locul de 
muncă în medie de circa 6 sau 7 ori”. Astfel, în loc de a gândi în 
termeni de „carieră”, cetăţeanul societăţii supraindustriale va gândi 


în termeni de „cariere seriale”. 


În prezent, oamenii sunt clasificați conform actualelor lor 
servicii în vederea stabilirii evidenţei forţei de muncă. Un lucrător 
este „operator de maşină” sau „vânzător” sau „programator de 


calculatoare”. 

Acest sistem, care a luat naştere într-o perioadă mai puţin 
dinamică, nu mai este corespunzător conform părerii multor 
experţi în forţă de muncă. Se depun eforturi pentru a se obţine 
caracterizarea fiecărui lucrător nu numai în termenii serviciului 
deţinut în prezent, ci în termenii „traiectoriei” urmate în cariera sa. 
Traiectoria sau linia carierei va fi diferită pentru fiecare individ în 
parte, dar anumite tipuri de cariere se vor repeta. Când va fi 
întrebat: „Cu ce te ocupi?”, omul supraindustrial se va defini nu în 
termenii slujbei sale la data respectivă (tranzientă), ci în termenii 
tipului său de traiectorie, după modelul său general de activitate. 
Asemenea definiţii corespund mai bine cu piaţa de locuri de muncă 
supraindustriale decât descrierile statice folosite în prezent, care nu 
tin seama de ceea ce individul a făcut în trecut sau de ceea ce ar fi 
în măsură să facă în viitor. 


Ritmul înalt al fluctuatiei slujbelor, evident acum în Statele 
Unite, devine din ce în ce mai răspândit şi în ţările vest-europene. 
În Anglia, fluctuatia din industriile de prelucrare este evaluată la 
circa 30 — 40% pe an. În Franţa aproximativ 20% din totalul forţei 
de muncă este antrenată, anual, în schimbări de slujbe, cifra fiind în 
creştere, după cum arată Monique Viot. În Suedia, Olof Gustafsson, 
directorul Asociaţiei industriaşilor suedezi, afirmă că „socotim cu o 
fluctuatie medie de 25 până la 30% anual a forţei de muncă. În 
multe locuri, fluctuatia forţei de muncă atinge acum 35 până la 


40%”. 


E însă mai puţin important dacă ritmul măsurabil, pe bază 
statistică, al fluctuatiei slujbelor creşte sau nu, căci schimbările 
măsurabile reprezintă doar o parte a problemei. Astfel, statisticile 
nu tin seama de schimbările de slujbe în cadrul unei societăţi sau 
fabrici, sau de transferurile efectuate de la un departament la altul. 
A. K. Rice de la Institutul Tavistock din Londra afirmă că 

„transferurile de la o secţie la alta par să aibă efectul unui început 
de «viaţă nouă» în cadrul fabricii”. Deoarece statisticile generale 
referitoare la fluctuaţia slujbelor nu iau în consideraţie asemenea 
schimbări, volumul real al fluctuatiei ce are loc e subestimat in mare 
măsură, iar fiecare schimbare aduce cu sine încetarea vechilor relaţii 


umane şi iniţierea altora. 


Orice schimbare a muncii implică o anumită cantitate de 
stress. Individul trebuie să se rupă de vechile sale obişnuinţe, de 
vechile moduri de adaptare şi să înveţe să facă lucrurile în alt fel. 
Chiar dacă munca, ca atare, e asemănătoare, mediul în care se 
desfăşoară e altul. Tot aşa cum se întâmplă când se mută cu 
locuinţa în altă comunitate, noul venit trebuie să-şi facă în mare 
viteză noi relaţii. $i în acest caz procesul e înlesnit de oamenii care 
joacă rolul de integratori neoficiali. şi aici individul caută să-şi 
formeze relaţii umane prin afilierea la diverse organizaţii — de obicei 
mai mult la grupurile informale decât la cele ce figurează formal în 
tabloul întreprinderii. Şi aici sentimentul că nici o muncă nu e cu 
adevărat „permanentă” face ca relaţiile formate să fie condiţionate, 
modulare, într-un cuvânt — temporare. 


Recruti şi dezertori Analizând mobilitatea geografică, am 
văzut că unele persoane şi grupuri sunt mai mobile decât altele. În 
ceea ce priveşte mobilitatea ocupatiilor, constatăm, de asemenea, 
că unele persoane sau grupuri schimbă mai des muncile decât 
altele. Într-un sens foarte general se poate spune că oamenii care au 
mobilitate geografică vor fi probabil mobili şi în ceea ce priveşte 
ocupaţia lor. O dată mai mult trebuie să constatăm că unele 
grupuri din societate, dintre cele mai puţin calificate şi mai puţin 
înstărite, prezintă ritmuri înalte de fluctuatie. Într-o economie care 
pretinde lucrători cultivați, calificaţi, ei sunt expuşi celor mai brutale 

lovituri şi afronturi, aruncaţi dintr-o slujbă într-alta ca nişte mingi. Ei 
sunt ultimii angajaţi şi primii concediati. 


În rândul oamenilor cu educaţie si stare mijlocie, un mare 
număr sunt relativ stabili, deşi sunt fără îndoială mai mobili decât 
populaţia agricolă. În sfârşit, la fel ca la celelalte capitole, găsim 
rate neobişnuit de înalte — si în creştere — de mobilitate la grupurile 
cele mai caracteristice pentru viitor — oameni de ştiinţă şi ingineri, 
profesionişti şi tehnicieni cu studii de specialitate, directori si 
manageri. 


Conform unui studiu recent, fluctuatia ocupationalá a 
oamenilor de ştiinţă şi inginerilor din industria de cercetare şi 
dezvoltare din Statele Unite atinge rate de două ori mai mari decât 
în restul industriei americane. Cauza e uşor de stabilit căci această 
industrie reprezintă poziţia cea mai înaintată a schimbării 
tehnologice — punctul în care uzura cunoştinţelor se produce cel 
mai rapid. La Westinghouse, de exemplu, se apreciază că aşa-zisul 
„timp de înjumătățire” al unui inginer diplomat e de numai zece 
ani, aceasta însemnând că jumătate din ceea ce a învăţat va fi 
depăşit în decursul unui deceniu. 


O rată înaltă este caracteristică şi pentru industriile 
comunicaţiilor de masă, în special pentru publicitate. 


Un studiu recent întocmit cu privire la 450 de angajaţi 
americani din sectorul de publicitate a arătat că 70% din ei îşi 
schimbaseră slujba în cei doi ani precedenţi. Aceeaşi frecvenţă a 
schimbărilor de slujbe se practică şi în Anglia ca urmare a 
modificărilor rapide ce intervin în gusturile consumatorilor, în 
stilurile artelor şi în produsele de masă. Circulaţia intensă a 
personalului de la o agenţie la alta a devenit supărătoare pentru 

industrie, astfel încât unele agenţii refuză să mai încadreze un 
funcţionar definitiv până ce acesta nu împlineşte un an de serviciu. 


Schimbarea cea mai dramatică s-a produs probabil în 
rândurile cadrelor de conducere, care până nu de mult fuseseră la 
adăpost de loviturile soartei, rezervate în trecut altora, mai puţin 
norocoşi. „Pentru prima oară în istorie — spune dr. Harold Leavitt, 
profesor de psihologie şi administraţie industrială —, uzura pare să 
devină o problemă actuală pentru conducere, deoarece pentru 
prima oară intervine o descreştere rapidă a avantajului relativ pe 
care experienţa o are asupra cunoştinţelor”. Deoarece pregătirea 
pentru conducerea modernă durează mai mult, iar pe de altă parte 
această pregătire se perimează în circa zece ani, aşa cum se 
întâmplă şi cu inginerii, Leavitt propune ca în viitor „să se planifice 
cariere care să meargă în jos, în loc să urce în timp... Oamenii ar 
urma să atingă punctul culminant în profesiunea lor chiar la 
începutul carierei, iar apoi să coboare pe scara răspunderilor sau să 
treacă în alte slujbe, mai simple şi mai odihnitoare”. 


Fie că se va desfăşura în sus, în jos sau lateral, cert este că 
viitorul va aduce cu sine o fluctuatie şi mai intensă a slujbelor. 
Această idee se reflectă, de altfel, şi în atitudinea schimbată a celor 
care fac angajările. „De câte ori primeam o ofertă în care 
solicitantul înşira mai multe slujbe la activul său, aveam un 
sentiment de neîncredere — mărturiseşte un funcţionar superior de 
la Celanese Corporation. Mă temeam că omul ar putea fi neserios 
sau oportunist. 


Acum însă gândesc altfel. Ceea ce mă interesează este de ce şi- 
a părăsit de fiecare dată serviciul. Cinci sau şase slujbe schimbate în 
decurs de douăzeci de ani ar putea chiar reprezenta un punct în 
favoarea lui... De fapt, dacă aş avea de ales între doi oameni cu o 

calificare egală, l-aş alege mai curând pe omul care şi-a schimbat 
slujba de vreo două ori, din motive bine întemeiate, decât pe cel 
care a rămas în acelaşi loc. De ce? Pentru că aş avea astfel garantia 
că e un om adaptabil”. Directorul personalului de conducere al 
Companiei „International Telephone and Telegraph”, dr. Frank 
McCabe, afirmă: „Cu cât reuşeşti să atragi mai mulţi noi veniţi, cu 
atât mai mare va fi rata potenţială de fluctuatie. Căci noii veniţi 
sunt mobili”. 


Creşterea fluctuatiei pe piaţa slujbelor de conducere urmează 
anumite căi specifice. Citim în revista „Fortune”: „Dezertarea unui 
cadru de conducerecheie provoacă un lant de schimbări de 
personal nu numai în mod direct, ci şi datorită unor mişcări 
colaterale. Când şeful îşi schimbă slujba, subordonații lui imediati îl 
asaltează cu cereri să-i ia cu el; dacă nu-i ia, atunci încep imediat să 
facă alte tatonări”. Nu e deci de mirare că într-un studiu întocmit 
de Institutul de cercetări Stanford cu privire la mediul de muncă în 
1975 se prevede că „la nivelul superior al gulerelor-albe va exista 
multă agitaţie şi frământare... mediul de muncă managerial va fi 
instabil şi în acelaşi timp instabilizant”. 


Adeseori noul loc de muncă implică nu numai un nou patron, 
o nouă locuinţă şi un nou grup de colegi de muncă, ci şi un mod de 
viaţă cu totul nou. Modelul de „carieră serială” se evidenţiază şi în 
faptul că un număr crescând de oameni, odată ce situaţia 
economică prosperă le-a asigurat un standard de viaţă confortabil, 
se hotărăsc să facă o întoarcere de 180 de grade în cariera lor 
profesională într-un moment din viaţă când alţii se gândesc deja la 
pensionare. Aflăm astfel de un jurist specializat în probleme 
imobiliare care părăseşte firma unde lucrează ca să studieze 
sociologia. O expertă în afişe de la o agenţie de publicitate, după 
douăzeci şi cinci de ani petrecuţi pe Madison Avenue, ajunge la 

concluzia că „strălucirea aceea falsă a devenit monotonă şi 
plicticoasă. Nu mai puteam să rabd”. Ea s-a făcut bibliotecară. Un 
director comercial din Long Island şi un inginer din Illinois îşi 
părăsesc slujbele pentru a deveni profesori la o şcoală de meserii. 
Un decorator renumit de interioare îşi reia studiile şcolare şi se 
angajează la Comitetul pentru înlăturarea sărăciei. 


Închiriaţi o persoană 


Fiecare schimbare a locului de muncă implică o creştere a 
vitezei cu care oamenii trec prin viaţa noastră, şi pe măsură ce 
viteza circulaţiei creşte durata relaţiilor descreşte. Aceasta se 
manifestă în mod izbitor în dezvoltarea extraordinară luată de 
posturile de servicii temporare — echivalentul uman al revoluţiei 
închiriatului. Astăzi, în Statele Unite, aproape unul din 100 de 
lucrători este angajat, un anumit timp din an, de către un așa-zis 
„oficiu pentru prestări de servicii temporare”, care, la rândul lui, îl 
închiriază industriei pentru nevoi temporare. 


În prezent, circa 500 de agenţii de prestări de servicii 
temporare aprovizionează industria cu aproximativ 750.000 de 
lucrători pe termen scurt, începând de la secretare şi receptioneri 
până la ingineri în domeniul apărării. Având nevoie de 150 de 
ingineri proiectanți pentru executarea unor contracte urgente 
încheiate cu autorităţile, Secţia „Lycoming” a Corporatiei „Avco” i-a 
obţinut de la mai multe oficii de închiriere. În loc să piardă luni 
întregi cu selectionarea lor, a reuşit să adune întregul personal într- 
un timp foarte scurt. Lucrători temporari au fost folosiţi în 
campaniile politice ca telefonişti şi operatori de maşini de 

multiplicat. De asemenea au fost solicitati pentru lucrări de urgenţă 
în tipografii, spitale şi fabrici. Au fost folosiţi în activităţi de 
publicitate. (La Orlando, Florida, lucrători temporari au distribuit 
printre cumpărători bonuri de un dolar pentru a face publicitate 
unui magazin.) Alte zeci de mii de lucrători temporari îndeplinesc 
sarcini mai banale, de exemplu lucrări curente de birou, pentru a 
ajuta personalul permanent din marile companii în perioadele de 
vârf. lar una dintre societăţile de închiriat, Sistemul de servicii 
„Arthur Treacher”, face publicitate pentru închiriere de femei de 
serviciu, şoferi, lachei, bucătari, hamali, supraveghetoare de copii, 
bone, instalatori, electricieni şi alţi lucrători pentru prestare de 
servicii la domiciliu. „La fel ca firmele care închiriază automobile” — 
adaugă societatea respectivă. 


Închirierea de lucrători temporari pentru nevoi temporare se 
răspândeşte în întreaga lume industrializată, la fel ca şi încheierea 
de obiecte fizice. 


Firma ,Manpower" (,Fortá de muncă”), cea mai mare 
agenţie pentru servicii temporare, a început să activeze în Franţa în 
1956. De atunci şi-a dublat capacitatea în fiecare an, iar în prezent 
există 250 de asemenea agenţii în Franţa. 


Cei care lucrează pentru agenţiile de prestări de servicii 
temporare declară că au numeroase motive pentru care preferă 
acest gen de muncă. lată ce spuneHoke Hargett, inginer 
electromecanic: „Fiecare slujbă de acest fel înseamnă o treabă care 
arde, şi când presiunea e la maximum lucrez cel mai bine”. 


În opt ani a lucrat la unsprezece companii diferite, făcând 
cunoştinţă cu sute de colegi, de care apoi s-a despărţit. Pentru un 
anumit personal calificat, această peregrinare organizată de la un 

loc de muncă la altul prezintă de fapt mai multă siguranţă decât 
situaţia aşa-zişilor lucrători permanenţi din anumite industrii foarte 
expuse reducerilor de personal. În industriile de armament sunt atât 
de curente reducerile de activitate sau concedierile bruşte încât 
lucrătorul „permanent” se poate oricând trezi aruncat în stradă, 
fără multe formalitáti. Pe când inginerul care prestează servicii 
temporare pur şi simplu trece la altă treabă după ce şi-a terminat 
proiectul. 


Ceea ce e şi mai important pentru majoritatea celor ce 
prestează o muncă temporară este faptul că îşi pot stabili singuri 
programul de lucru. Pot lucra foarte mult când şi unde doresc, iar 
pentru unii e un mod de a-şi crea un cerc mai larg de relaţii. O 
tânără mamă, mutându-se în oraşul unde soţul ei fusese transferat 
cu serviciul, se simţea izolată în timpul zilei, când copiii se aflau la 
şcoală. Angajându-se la o agenţie de servicii temporare, a început 
să lucreze câte opt, nouă luni pe an şi, schimbând mereu locul de 
muncă, a cunoscut un număr mare de oameni, dintre care şi-a 
putut alege câţiva prieteni. 


Cum să pierzi prieteni... 


Ritmul crescând al mobilităţii ocupaţionale şi răspândirea 
închirierii în domeniul relaţiilor de muncă va face să crească şi mai 
mult viteza cu care se fac şi se desfac relaţiile umane. Această 
accelerare însă afectează diversele grupuri din societate în diverse 
feluri. În general, membrii clasei muncitoare au tendinţa să trăiască 
mai aproape de rudele lor şi sunt mai legaţi de ele decât cei din 
clasele mijlocii şi superioare. După cum remarca psihiatrul Leonard 

Duhl, „legăturile lor de rudenie înseamnă mai mult pentru ei, şi 
deoarece dispun de mai puţini bani distanţa reprezintă un handicap 
mai mare”. Muncitorii sunt in general mai puţin înclinați să se 
acomodeze cu relaţii temporare. Ei stabilesc mai greu legături şi 
renunţă cu mai multă greutate la ele. Aceasta se reflectă si în faptul 
că se decid cu mai multă greutate să se mute sau să-şi schimbe locul 
de muncă. Când sunt nevoiţi, îl schimbă, dar arareori o fac din 
plăcere. 


Spre deosebire de muncitori, arată psihiatrul Duhl, „liber- 
profesioniştii, universitarii şi cadrele de conducere din administraţie 
(în Statele Unite) sunt legaţi prin interesele lor de vaste spaţii fizice 
şi se poate spune că au mai multe relaţii funcţionale. Acest grup este 
caracterizat prin indivizi mobili, relaţii uşor de înlocuit şi legături de 
interese”. 


Creşterea fluxului de oameni în viaţa fiecăruia presupune nu 
numai capacitatea de a contracta legături, ci şi capacitatea de a le 
rupe, nu numai afilierea, dar şi dezafilierea. Cei care posedă într-o 
măsură mare această capacitate de adaptare sunt de asemenea cel 
mai bine recompensati de societate. Seymour Lipset şi Reinhard 
Bendix, în Mobilitatea socială în societatea industrială, afirmă că 
„cadrele de conducere care au mobi” tate socială manifestă o 
capacitate neobişnuită de a rupe relaţiile cu cei care implică riscuri 
pentru ei şi de a-şi face relaţii cu cei care le pot fi de folos”. 


Această observaţie merge în acelaşi sens cu constatările 
sociologului Lloyd Warner, care socoteste că „elementul cel mai 
important în personalitatea directorilor şi a proprietarilor apreciaţi 
de corporaţii constă în faptul că, o dată ce s-au debarasat de 
identificarea afectivă cu familia în care s-au născut, nu se mai simt 

inlántuiti de trecut şi, prin urmare, sunt în măsură să se lege uşor de 
prezent şi de viitor. 


Aceşti oameni şi-au părăsit familia, atât fiziceşte cât si 
spiritual... Ei se pot înrudi şi dezrudi uşor”. 


lar în Conducătorii de mari întreprinderi din America, un 
studiu pe care l-a întreprins împreună cu James Abegglen, Warner 
scrie: „în primul rând, aceşti oameni sunt mereu în mişcare. Şi-au 
părăsit căminele şi tot ceea ce implică aceasta. Au lăsat înurma lor 
un standard de viaţă, un nivel de venit şi un stil de viaţă, pentru a 
adopta un mod de viaţă cu totul diferit de cel în care s-au născut. 
Omul mobil în primul rând părăseşte locul fizic unde s-a născut. 
Acesta include casa în care a trăit, împrejurimile pe care le cunoştea 
şi, în multe cazuri, chiar si oraşul, statul şi regiunea în care s-a 
născut. 


„Această plecare fizică este doar o mică parte a procesului 
total de despărţire prin care trebuie să treacă omul mobil. El 
trebuie să lase în urma lui oameni şi locuri. Prietenii din primii ani 
vor fi párásiti, căci cunoştinţele făcute în trecutul cu statut inferior 
sunt incompatibile cu prezentul glorios. Adesea părăseşte şi religia 
în care s-a născut, împreună cu cluburile şi cercurile familiei şi 
tinereţii sale. Dar cel mai important din toate acestea, şi ceea ce 
reprezintă marea problemă a omului în mişcare, este că trebuie să- 
şi părăsească într-un anumit sens tatăl, mama, fraţii şi surorile, 
odată cu celelalte relaţii umane ale trecutului său”. 


Aşa stând lucrurile, nu te mai miră când citeşti într-o revistă 
de afaceri o serie de sfaturi de un gen special, împărtăşite pe un ton 
degajat noului director promovat în post şi soţiei sale. Directorul e 
sfătuit să rupă treptat relaţiile cu vechii prieteni care-i sunt acum 

subordonați, astfel încât să nu creeze resentimente. Va trebui să 
„găsească pretexte valabile pentru a evita să ia cafeaua sau dejunul 
împreună cu ceilalţi în timpul pauzelor”. De asemenea „aranjaţi-vă 
să lipsiţi de la partidele de popice sau de cărţi la început 
întâmplător, apoi din ce în ce mai des”. Se pot accepta invitaţii la 
un subordonat, dar acesta nu va fi invitat decât sub forma unei 
invitaţii generale făcute unui întreg grup de subordonați deodată. 
După un oarecare timp, asemenea vizite vor trebui să înceteze de 
tot. 


Sotiile constituie o problemá specialá, ni se spune, deoarece 
ele „nu înţeleg protocolul organizării administrative". Omul care a 
reuşit în cariera lui e sfătuit să aibă răbdare cu soţia sa, care s-ar 
putea să rămână mai mult timp ataşată de vechile relaţii decât el. 
După cum arată un cadru de conducere, „o soţie poate să devină 
de-a dreptul periculoasă dacă persistă să păstreze legături strânse 
de prietenie cu soțiile subordonatilor soţului ei. Prieteniile ei se vor 
răzbuna pe el, îi vor influenţa judecata în privinţa oamenilor din 
subordinea lui, îi vor periclita slujba”. 


De asemenea, arată alt cadru, „când părinţii se îndepărtează 
de foştii prieteni, şi copiii trebuie să facă la fel”. 


Câţi prieteni? 


Aceste instrucţiuni atât de pragmatice privind modul de a te 
detaşa de prieteni îi fac să se înfioare pe cei care au crescut în 
mentalitatea tradiţională că prieteniile sunt făcute să dureze. Dar 
înainte de a afirma că lumea de afaceri este lipsită de suflet trebuie 

să recunoaştem că acest procedeu este folosit — adesea sub vălul 
unor regrete fátarnice — şi în alte straturi ale societăţii. Profesorul 
care e numit rector, ofiţerul care e înaintat în grad, inginerul care 
devine şef de proiect adesea aplică aceeaşi procedură socială. 
Dealtfel e de prevăzut că acest mod de comportare se va extinde şi 
în afara relaţiilor de muncă şi a organismelor publice. Căci dacă 
prietenia se bazează pe interese sau înclinații comune, relaţiile de 
prietenie se schimbă în mod necesar atunci când interesele se 
schimbă, chiar dacă nu sunt implicate deosebiri de ordin social. 
Într-o societate prinsă în menghinele celei mai rapide schimbări din 
istorie, ar fi de mirare dacă interesele indivizilor n-ar suferi şi ele 
schimbări caleidoscopice. 


O mare parte din activitatea socială a indivizilor în prezent 
poate fi definită ca un comportament de căutare — un proces 
neîncetat de descoperire socială, în cursul căruia se caută noi 
prieteni pentru a-i înlocui pe cei care fie nu mai sunt prezenţi, fie nu 
mai împărtăşesc aceleaşi interese. Această mişcare împinge oamenii, 
şi în special oamenii de cultură, înspre oraşe şi înspre modele 
temporare de ocupaţie. Căci identificarea oamenilor care 
împărtăşesc aceleaşi in terese si înclinații, pe baza cărora poate să ia 
naştere prietenia, nu este un proces simplu într-o societate în care 
specializarea creşte văzând cu ochii. Creşterea specializării se 
manifestă nu numai în sfera profesională şi a muncii, dar şi în 
preferinţele privind folosirea timpului liber. Nu există societate care 
să fi oferit vreodată o diversitate atât de mare de activităţi 
agreabile pentru timpul liber puse la îndemâna oamenilor. Cu cât e 
mai mare diversitatea în ceea ce priveşte munca şi timpul liber, cu 
atât mai mare este şi specializarea şi cu atât mai dificil devine să 
găseşti prieteni potriviti. 

Profesorul Sargant Florence a calculat, de exemplu, că în 
Anglia, în prezent, este nevoie de o populaţie de minimum un 
milion pentru a procura unui lucrător specialist douăzeci de 
prieteni interesanti. Femeia care căuta slujbe temporare ca un 
mijloc pentru a găsi prieteni era cât se poate de inteligentă. 
Datorită numărului mai mare de oameni cu care venea în contact 
la lucru, ea făcea să crească probabilitatea matematică de a găsi un 
număr oarecare de persoane care să împărtăşească interesele şi 
înclinațiile ei. 


Ne alegem prietenii dintr-un mare număr de cunoştinţe. 
Michael Gurevitch, de la Institutul tehnologic din Massachussetts, a 
făcut o anchetă în cadrul unui grup format din oameni diferiţi, 
cerându-le să-şi noteze toate persoanele cu care au intrat în contact 
într-o perioadă de 100 de zile. În medie, fiecare a trecut pe listă 
circa 500 de nume. Psihologul social Stanley Milgram, care a iniţiat 
o serie de experienţe interesante privind comunicaţia prin reţelele 
de cunoştinţe, afirmă că fiecare american are un fond de cunoştinţe 
mergând de la 500 până la 2 500. 


În realitate însă, majoritatea oamenilor au mult mai puţini 
prieteni decát cei douázeci mentionati de profesorul Florence, desi 
poate că definiţia sa era mai puţin restrictivă decât cea de folosinţă 
curentă. 


O anchetă organizată la Lincoln, Nebraska, a stabilit listele 
prietenilor a treizeci şi nouă de perechi căsătorite din clasa de 
mijloc. Se urmărea să se afle dacă soţii sau soțiile exercitau mai 
multă influenţă în selectarea prietenilor familiei. Studiul a arătat 


căcuplul mediu înregistra aproximativ şapte „unităţi de prieteni”, o 
asemenea unitate reprezentând fie un individ, fie un cuplu 

căsătorit. Aceasta presupune că numărul indivizilor înregistraţi ca 
prieteni de către cuplul mediu se ridica de la şapte la paisprezece. 


Dintre aceştia” un număr însemnat nu erau din localitate, şi 
faptul că soțiile înregistrau mai multi prieteni nelocali decât soţii lor 
poate să însemne că ele sunt mai puţin înclinate decât soţii să 
renunţe la o prietenie din cauza unei mutări. Cu alte cuvinte, se 
pare că bărbaţii sunt mai apti să rupă relaţiile decât femeile. 


Deprinderea copiilor cu fluctuatia în vremea noastră însă, 
pregătirea pentru dezafiliere sau dezrudire începe de timpuriu. De 
fapt, aceasta reprezintă poate una din deosebirile importante dintre 
generaţii. Copiii de şcoală din zilele noastre sunt expuşi la ritmuri 
foarte înalte de fluctuatie în clasele lor. După cum informează 
Laboratoarele de echipamente de învăţământ aparţinând Fundaţiei 
„Ford”, „în şcolile urbane e un lucru obişnuit să se înregistreze o 
fluctuaţie mergând până la jumătate din numărul elevilor în 


decursul unui an şcolar”. 


Acest ritm fenomenal nu poate să rămână fără urmări asupra 
copiilor. 


William Whyte a arătat în Omul organizational că impactul 
unei asemenea mobilități „afectează nu numai pe copii, ci şi pe 
profesori, căci aceştia sunt privati în mare măsură de sentimentul 
împlinirii pe care-l au atunci când pot urmări dezvoltarea copiilor”, 
în prezent însă problema se complică prin ritmul înalt al fluctuatiei 
chiar printre profesori. Aceasta se întâmplă nu numai în Statele 
Unite, dar şi în alte părţi. Într-un raport întocmit în Anglia se arată: 
„În zilele noastre se întâmplă adeseori chiar în şcolile medii ca o 
materie să fie predată la o clasă în decurs de un singur an de către 
doi sau trei profesori. 

Dacă însuşi profesorul se simte atât de puţin legat de şcoală, 
nu se poate cere nici copiilor să se simtă mai legaţi. Fiind gata să 
părăsească şcoala pentru o slujbă mai bună, pentru un cartier mai 
bun, profesorii se vor simţi mai puţin angajaţi, îşi vor da mai puţină 
osteneală şi vor fi mai puţin conştiincioşi”. 


Se pot face diverse speculaţii cu privire la influenţa acestei stări 
de lucruri asupra formării copiilor în general. 


Într-un studiu recent cu privire la elevii de liceu, întocmit de 
Harry R. Moore de la Universitatea din Denver, se arată că 
punctajul testelor copiilor care trecuseră graniţa statului sau a 
districtului între o dată şi de zece ori nu era mult diferit de 
punctajul celorlalţi copii. Exista însă din partea copiilor mai nomazi 
o tendinţă vădită de a evita participarea la activităţile voluntare 
din viaţa şcolii — cluburi, sporturi, probleme obşteşti şi alte activităţi 
din afara programului. S-ar părea că doreau să evite pe cât posibil 
contractarea de noi legături umane care aveau să fie iar rupte în 
scurt timp, că doreau, cu alte cuvinte, să încetinească fluxul 
oamenilor din viaţa lor. 


Care este ritmul în care copiii — sau adulţii — ar trebui să 
contracteze sau să rupă relaţiile umane? 


Există oare un ritm optim pe care e periculos să-l depăşim? 
Cine ştie! Totuşi, dacă la acest tablou al duratelor în continuă 
scădere adăugăm factorul diversităţii — faptul că fiecare relaţie nouă 
umană pretinde un model diferit de comportament din partea 
noastră —, un lucru devine cât se poate de evident: pentru a fi în 
măsură să facem aceste mutații tot mai numeroase si mai rapide în 
viaţa noastră interpersonală, trebuie să atingem un nivel de 
adaptabilitate cum nu s-a mai cerut niciodată unor fiinţe umane. 


= 

Adăugind la toate acestea fluxul accelerat de locuri şi lucruri, 
precum şi de oameni, vom începe să ne dăm seama, în sfârşit, de 
complexitatea comportamentului de adaptare pe care îl pretindem 
oamenilor din zilele noastre. Desigur, ţinta logică a direcţiei în care 
mergem în prezent este o societate bazată pe un sistem de întâlniri 
temporare şi o moralitate cu totul nouă, bazată pe convingerea, 
atât de succint exprimată de către studenta de la Fort Lauderdale, 
că, „sincer vorbind, nu te vei mai întâlni niciodată cu oamenii 
aceştia”. Ar fi absurd să presupunem că viitorul nu conţine altceva 
decât o proiectare lineară a tendinţelor actuale şi că va trebui în 
mod inevitabil să ajungem la acest ultim grad de tranzientá a 
relaţiilor umane. Dar e necesar să ne dăm seama de direcţia în care 
înaintăm. 


Până nu de mult, majoritatea dintre noi obişnuiam să gândim 
că relaţiile temporare sunt relaţii superficiale, că numai legături de 
lungă durată pot ajunge la o adevărată angajare interpersonală. 
Poate că această prezumție e falsă. S-ar putea ca relaţii integrale, 
nemodulare, să înflorească rapid într-o societate cu o tranzienţă 
înaltă. S-ar putea să devină posibilă o accelerare a formării 
relaţiilor, precum şi a procesului de „angajare”. Între timp însă 
rămâne deschisă o întrebare obsedantă: „Oare Fort Lauderdale 
reprezintă viitorul?” Am observat până acum creşterea ratei fluxului 
pentru cele trei componente tangibile ale situaţiilor: oamenii, 
locurile, lucrurile. 


E cazul să ne ocupăm puţin şi de componentele intangibile, 
care sunt la fel de importante pentru formarea experienţei, şi 
anume informaţiile pe care le folosim şi cadrul organizational 
înăuntrul căruia trăim. 

ORGANIZAŢII: VIITOAREA AD-HOCRATIE 


Unul dintre miturile cele mai răspândite în legătură cu viitorul 
îl prezintă pe om ca pe o rotitá neputincioasă, angrenată într-o 
imensă maşinărie organizaţională. În această fantasmagorie, fiecare 
om apare imobilizat pe veci într-o cușcă strimtá, ca într-o 
crescătorie de iepuri condusă de birocratie. Pereţii custii îi strivesc 
fiinţa, fac să-i dispară orice urmă de personalitate; omul e silit să se 
conformeze sau să moară. Deoarece organizaţiile devin mai mari şi 
mai puternice pe zi ce trece, viitorul, conform acestei viziuni, 
ameninţă să ne transforme pe toţi în creaturi de cea mai josnică 
speţă, fără şira spinării şi fără faţă, omul organizational. 


Această profeție pesimistă are o putere extraordinară asupra 
gândirii oamenilor de pe stradă, în special a tinerilor. Nenumărate 
filme le sugerează aceleaşi idei, la fel ca și piesele de teatru şi cărţile, 
alimentate de o echipă prestigioasă de autori, de la Kafka până la 
Orwell şi White, Marcuse si Ellul, astfel încât teama de birocratie le 
pătrunde până în adâncul fiinţei. 


În Statele Unite fiecare „ştie” că aceşti birocrati invizibili sunt 
cei care inventează numere de telefon cu multe cifre şi cartoteci 
însemnate cu recomandarea „A nu se îndoi, mototoli sau rupe”; ei 
sunt cei care dezumanizează în mod barbar studenţii şi care nu pot 
fi atacați la City Hali. Teama de a fi înghiţit de această bestie 
mecanizată îi împinge pe directori la orgii de autoexaminare, iar pe 
studenţi la paroxisme de proteste. 


Ceea ce face ca subiectul să devină atât de preocupant este 
faptul că organizaţia reprezintă o parte inevitabilă din viaţa 
noastră, a tuturora. La fel ca şi legăturile sale cu lucrurile, locurile şi 

oamenii, legăturile organizaționale ale omului sunt componente 
situationale de bază. Aşa cum fiecare fapt din viaţa unui om se 
petrece într-un loc geografic anume, tot astfel el se petrece şi într- 
un loc organizational, o aşezare specială în geografia invizibilă a 
organizaţiei umane. 


Dacă vom lăsa de o parte clişeele curente de gândire şi vom 
analiza faptele, vom descoperi că birocraţia însăşi, despre care se 
spune că ne va zdrobi pe toţi sub greutatea ei, se zvârcoleşte în 
chinurile prefacerii. 


Modurile de organizare pe care criticii le proiectează în chip 
necugetat în viitor sunt tocmai cele mai puţin apte a domina în 
condiţiile zilei de mâine. Căci asistăm în prezent nu la triumful, ci la 
prăbuşirea birocrației. Asistăm la naşterea unui nou sistem 
organizational, care va intra tot mai mult in conflict cu birocraţia si 
în cele din urmă o va înlocui. Aceasta este organizaţia viitorului, pe 
care eu o numesc ,ad-hocratie". 


Pentru a se putea adapta la această organizare în stil nou, 
omul va întâmpina multe greutăţi. Dar, în loc să rămână prizonier 
într-o nişă fixă, în care personalitatea sa va fi anihilată, omul se va 
simţi eliberat, regăsindu-se străin într-o lume nouă cu forme libere, 
de organizaţii cinetice. În acest peisaj necunoscut, poziţia sa va fi în 
continuă schimbare, fluidă şi variată. Şi legăturile sale 
organizaționale, la fel ca şi legăturile sale cu lucrurile, locurile si 
oamenii, se vor transforma într-un ritm din ce în ce mai frenetic. 


Catolici, bisericuțe şi pauze de cafea înainte de a putea 
pătrunde înţelesul acestui termen ciudat, ad-hocraţie, trebuie să 
recunoaştem cá nu toate organizaţiile sunt birocratii. Există diverse 
feluri de a organiza oamenii. După cum a subliniat Max Weber, 

birocraţia a devenit modul dominant de organizare umană în Vest 
abia după apariţia industrialismului. 


Nu e locul aci să facem o descriere amănunţită a tuturor 
caracteristicilor birocraţiei, trebuie însă să precizăm trei aspecte 
fundamentale. În primul rând, în acest sistem de organizare, 
individul ocupa întotdeauna un anume loc, strict delimitat, în 
diviziunea muncii. În al doilea rând, el se încadra într-o ierarhie 
verticală, un lanţ de comandă care mergea de la patron până la cel 
mai simplu muncitor. În al treilea rând, relaţiile sale 
organizaționale, cum subliniază Weber, tindeau către permanenţă. 


Prin urmare, fiecare individ ocupa un loc precis stabilit, o 
poziţie fixă într-un mediu mai mult sau mai puţin fix. Ştia exact 
unde se termină sectorul său şi unde începe celălalt; graniţele dintre 
organizaţii şi substructurile lor erau bine demarcate. Intrând într-o 
organizaţie, individul accepta o serie de obligaţii fixe în schimbul 
unor anumite recompense. 


Aceste obligaţii şi recompense rămâneau aceleaşi de-a lungul 
unor perioade relativ lungi de timp. Individul intra astfel într-o 
reţea oarecum permanentă de relaţii nu numai cu alţi oameni (care, 
de asemenea, tindeau să rămână în tiparele lor un timp 
îndelungat), dar şi cu cadrul organizational, cu structura însăși. 


Unele dintre aceste structuri sunt mai durabile decât altele. 
Biserica catolică este un cadru de oţel care durează de 2.000 de 
ani, iar unele din substructurile sale interne au rămas uneori practic 
neschimbate timp de secole. Dimpotrivă, Partidul nazist din 
Germania, care a reuşit să înece Europa în sânge, a existat ca 
organizaţie oficială mai puţin de un sfert de secol. 

Aşa cum organizaţiile rezistă un timp mai mult sau mai puţin 
îndelungat, tot aga se întâmplă şi cu relaţiile pe care le are individul 
cu o anume structură organizaţională. Astfel, legătura unui om cu 
un anume departament, divizie, partid politic, regiment, club sau 
alte asemenea unităţi are un început şi un sfârşit în timp. La fel se 
întâmplă şi în ceea ce priveşte organizaţiile informale din care face 
parte — bisericuțe, facţiuni, grupuri care iau cafeaua împreună în 
pauză şi altele. Legătura sa începe în momentul când acceptă 
obligaţiile de membru intrând într-o organizaţie sau fiind înregistrat 
în ea. Legătura sa se sfârşeşte în momentul când o părăseşte ori este 
demis sau când organizaţia însăşi încetează de a mai exista. 


Aceasta are loc, bineînţeles, atunci când o organizaţie se 
dizolvă în mod oficial ca urmare a faptului că membrii săi nu mai 
sunt interesaţi şi încetează de a o mai frecventa. Organizaţia poate 
însă „înceta de a mai fi” şi în alt sens. O organizaţie, la urma 
urmelor, nu e nimic altceva decât o colecţie de obiective, aşteptări 
şi obligaţii umane. Cu alte cuvinte, e o structură de roluri 
îndeplinite de oameni. lar atunci când o reorganizare modifică în 
mod abrupt această structură, prin redefinirea sau redistribuirea 
rolurilor, se poate afirma că vechea organizaţie a murit şi că s-a 
născut alta, care-i ia locul. Aceasta e adevărat chiar dacă ea îşi 
păstrează vechea denumire şi are aceiaşi membri. Reaşezarea 
rolurilor creează o nouă structură, exact la fel cum rearanjarea 
pereţilor mobili ai unei construcţii o transformă într-o nouă 
structură. 


Prin urmare, relaţia dintre o persoană şi o organizaţie e ruptă 
fie prin părăsirea acesteia, fie prin dizolvarea ei, fie prin 
transformarea ei datorită reorganizării. Dacă e vorba de 
reorganizare, individul rupe legăturile cu vechea structură familiară, 

care de fapt nu mai există, şi stabileşte o relaţie cu noua structură 
care o înlocuieşte. 


În prezent devine tot mai evident că durata relaţiilor 
organizaționale ale omului se micşorează şi că aceste relaţii se 
schimbă într-un ritm din ce în ce mai rapid. Vom vedea că 
numeroase forţe puternice, inclusiv acest fapt în aparenţă 
neînsemnat, condamnă birocraţia la pieire. 


Răsturnarea organizaţională Era o vreme când un tablou al 
organizaţiei — cunoscut sub denumirea de ,T/O" — prezenta un 
număr de pătrate frumos aranjate, fiecare din ele indicând un 
funcţionar şi subunitățile organizaționale de care răspundea. Orice 
birocraţie, indiferent de mărime, fie cá era o corporație, o 
universitate sau o agenţie guvernamentală, avea propriul său T/O, 
care oferea conducerii ei o hartă amănunţită a geografiei 
organizatorice. Odată trasată, această hartă devenea parte 
componentă a regulamentului de funcționare a organizației, 
rămânând în vigoare uneori timp de ani de zile. În prezent, liniile 
organizaționale se schimbă uneori atât de des încât un tablou vechi 
de trei luni este adesea considerat ca un obiect istoric, ceva 
asemănător cu Sulurile de la Marea Moartă. 


Organizațiile îşi schimbă acum forma internă atât de frecvent 
— şi uneori atât de brusc — încât îți taie respirația. Titulaturile se 
schimbă în fiecare săptămână. Posturile se transformă. 
Răspunderile se deplasează. Vaste structuri organizaționale sunt 
dezmembrate, apoi îmbinate sub alte forme şi din nou aranjate. Se 
nasc peste noapte departamente şi secţii, care dispar tot atât de 
repede în cursul altei şi mereu altei reorganizări. 

În parte, această frământare neîncetată s-a născut din valul de 
fuzionări şi „defuzionări” care s-au răspândit în industria din Statele 
Unite şi Europa de vest. În ultimii ani ai deceniului al 7-lea s-a 
produs un flux nemaipomenit de achizitionári, am fost martorii 
creşterii unor conglomerate uriaşe şi a unor corporatii-monstri de 
tot felul. În deceniul al 8-lea s-ar putea să asistăm la un val tot atât 
de furtunos de dezinvestituri, iar mai târziu de reachiziţii, societăţile 
căutând să se consolideze şi să digere noile achiziţii, iar apoi 
încercând să revândă componentele ce nu pot fi integrate. Între 
1967 şi 1969, Questor Corporation (anterior Dunhill International) 
a cumpărat opt societăţi şi a vândut cinci. Nenumárate alte 
corporaţii au făcut experienţe similare. După cum arată 
consultantul managerial Alan J. Zakon, „se vor face şi desface încă 
multe alte combinaţii”. Dat fiind că piaţa consumatorului e mereu 
în mişcare şi schimbare, societăţile vor fi silite să-şi ajusteze mereu 


pozițiile pe piață. 


Reorganizările interne sunt în mod aproape inevitabil o 
consecință a unor asemenea întrepătrunderi ale corporațiilor, dar 
ele se pot naşte şi din numeroase alte cauze. Recent, în cursul unei 
perioade de trei ani, şaizeci şi şase din cele o sută de companii 
industriale principale din Statele Unite au anunţat în mod public 
răsturnări organizatorice importante. Aceasta era însă doar partea 
vizibilă a aisbergului, cum se spune. 


Au loc mult mai multe reorganizări decât se ştie. 


Majoritatea firmelor caută să evite publicitatea când îşi 
revizuiesc modul de organizare. În afară de aceasta se produc în 
permanenţă reorganizări mai mici, parţiale, la nivelul 
departamentului sau secției, sau chiar mai jos, considerate prea mici 
sau neimportante pentru a fi anuntate. 

„Pe baza propriilor mele observaţii în calitate de consultant — 
spune D. R. Daniel, de la importanta firmă de Consulting pentru 
conducerea McKinsey & Co. 


— pot spune că o restructurare cuprinzătoare la fiecare doi ani 
reprezintă probabil o estimaţie modestă a ritmului curent de 
schimbare organizaţională în rândul marilor corporaţii industriale. 
Firma noastră a elaborat anul trecut peste 200 de studii de 
organizare din însărcinarea unor clienti-corporatii din Statele Unite, 
dar problemele de organizare reprezintă o parte şi mai însemnată a 
activităţii noastre în afara Statelor Unite. ” De remarcat, adaugă el, 
că acest curent nu pare să se încetinească. S-ar putea spune că, 
dimpotrivă, (frecvenţa răsturnărilor organizaționale este în creştere. 


Pe de altă parte, aceste schimbări se repercutează cu putere în 
mai multe direcţii. lată ce afirmă profesorul L. E. Greiner de la 
Şcoala Harvard de administraţie comercială: „Pe când în urmă cu 
numai câţiva ani schimbările organizatorice se limitau la mici 
grupuri de lucru sau la câte un singur departament... 


În prezent obiectivul îl constituie organizaţia în întregul ei, cu 
tendinţa de a include mai multe secţii şi nivele în acelaşi timp, până 
şi directorii din conducerea firmei”. El vorbeşte despre „încercări 
revoluţionare” de a transforma organizaţia „la toate nivelele de 
conducere”. 


Dacă schema organizatorică, pe vremuri fixă, nu rămâne 
stabilă în industrie, cu atât mai puţin se întâmplă asta în marile 
agenţii guvernamentale. Nu există aproape nici un departament 
mai important sau minister în guvernele naţiunilor tehnologice care 
să nu fi trecut prin mai multe transformări organizaționale în cursul 
ultimilor ani. În intervalul de patruzeci de ani dintre 1913 şi 1953, în 

Statele Unite, în ciuda depresiunii economice, a războiului şi a altor 
frământări sociale, nu a fost înfiinţat în cadrul guvernului nici un 
departament nou de nivel ministerial, în 1953 însă Congresul a 
creat Departamentul Sănătăţii, Educaţiei şi Bunăstării Sociale. În 
1965 s-a format Departamentul Constructiei de Locuinţe si al 
Dezvoltării Urbane. În 1967 s-a înființat Departamentul 
Transporturilor (concentrând astfel activităţile răspândite până 
atunci în treizeci de agenţii diferite), si cam în același timp 
preşedintele a cerut să fie contopite departamentele Muncii şi 


Comerţului. 


Acestea fac parte din modificările de structură administrative 
cele mai vizibile, dar cutremure organizatorice similare se resimt în 
toate agenţiile din subordinea lor. Reorganizarea internă a devenit 
un fel de lozincă la Washington. În 1965, când John Gardner a fost 
numit ministru la Departamentul Sănătăţii, Educaţiei şi Bunăstării 
Sociale, a avut loc o reorganizare care a răscolit departamentul de 
sus până jos. Agenţiile, birourile şi oficiile au fost restructurate într- 
un ritm care i-a adus pe funcţionarii mai vechi într-o stare de 
epuizare mintală. (în perioada culminantă a acestei răsturnări, una 
din funcţionare, o prietenă de a mea, obişnuia să lase în fiecare 
dimineaţă, când pleca la lucru, o notă pentru soţul ei — cu numărul 
ei de telefon pentru ziua respectivă. 


Schimbările erau atât de dese încât ea nu ajungea să păstreze 
un număr de telefon atât cit să aibă timp să-l înregistreze în lista de 
telefoane a departamentului.) Succesorii d-lui Gardner au continuat 
să mes terească la organizare, iar în 1969 Robert Finch, după ce a 
funcţionat unsprezece luni, a cerut să se procedeze la o nouă 


PSP 


reorganizare, deoarece între timp îşi dăduse seama cá practic 


A 


departamentul nu era viabil în forma în care se găsea. 

În Autoreînnoire, o lucrare scrisă înainte de intrarea sa în 
guvern şi care a exercitat o mare influenţă, Gardner afirma: 
„Administratorul cu o viziune largă... reorganizează pentru a 
dărâma structurile organizatorice osificate. El mută personalul... 
redefineşte posturile pentru a le smulge din categoriile rigide în care 
sunt fixate”. În altă parte, Gardner se referă la „crize de 
organizare” în guvern şi afirmă că atât în sectorul public cit şi în cel 
particular „majoritatea organismelor au o structură stabilită în 
vederea rezolvării unor probleme ce nu mai există în prezent”. El 
defineşte ,autoreinnoirea" ca un sistem de organizare care îşi 
schimbă în permanenţă structura corespunzător cerinţelor, care se 
schimbă întruna. 


Mesajul lui Gardner înseamnă o chemare la revoluţie 
permanentă în viaţa organizaţională, şi din ce în ce mai mulli 
directori cu concepţii moderne sunt de părere că într-o lume în care 
schimbarea devine tot mai rapidă reorganizarea este şi trebuie să fie 
un proces continuu, şi nicidecum o măsură traumatizantă, care se 
aplică odată pentru totdeauna. Această concepţie se răspândeşte şi 
în afara corporațiilor şi a agenţiilor guvernamentale. Astfel, „New 
York Times”, în aceeaşi zi în care informa despre unele fuziuni în 
discuţie în industria materialelor plastice, a hârtiei, a placajelor, scria 
despre o mare reorganizare administrativă la radio B. B. C., despre 
o renovare fundamentală a structurii Universităţii Columbia şi chiar 
despre o reorganizare completă a celei mai conservatoare dintre 
instituţii, Muzeul metropolitan de artă din New York. Ceea ce 
rezultă din toate aceste activităţi nu este o tendinţă întâmplătoare, 
ci o mişcare istorică. Reorganizarea — autoreînnoirea, cum o 
numeşte Gardner — este o reacţie necesară, inevitabilă la accelerarea 
schimbării. 





160 


Alvin Toffler Socul viitorului 





Pentru salariatul acestor organizaţii, schimbarea creează un 
climat cu totul nou şi o nouă serie deprobleme. Modificarea 
schemelor organizaționale înseamnă că relaţia individului cu fiecare 
structură în parte (inclusiv obligaţiile și recompensele) este 
trunchiată, scurtată în timp. După fiecare schimbare el trebuie să se 
reorienteze. În prezent individul mediu este foarte des transferat, 
deplasat dintr-o substructură în alta. Chiar dacă rămâne însă în 
cadrul aceluiaşi departament, adesea constată că departamentul 
însuşi a fost mutat pe tabloul de organizare, în permanentă 
schimbare, astfel încât poziţia sa în labirintul general nu mai e 
aceeaşi. 


Rezultatul este că relaţiile organizaționale ale omului de astăzi 
tind să se schimbe într-un ritm nemaicunoscut şi că durata lor 
medie este mai puţin stabilă, mai provizorie decât a fost vreodată. 


Noua ad-hocratie Ritmul înalt al circulaţiei se manifestă în 
mod pregnant în expansiunea rapidă a ceea ce cadrele numesc 
„echipe de proiect” sau „grupe operative”. E vorba de echipe 
formate în vederea rezolvării unor probleme specifice pe termen 
scurt. Apoi, la fel ca terenurile de joc mobile, sunt desfiinţate, iar 
participanţii sunt redistribuiti. Uneori asemenea echipe sunt 
alcătuite numai pentru câteva zile. Alteori sunt menite să dureze 
câţiva ani. Spre deosebire însă de departamentele sau secţiile 
funcţionale ale organizaţiei tradiţionale birocratice, care sunt 
presupuse a fi permanente, echipele de proiect sau operative sunt 
temporare prin însăşi natura lor. 


În momentul când Lockheed Aircraft Corporation a obţinut 
un contract foarte disputat pentru construirea a cincizeci şi opt de 
avioane militare gigant de transport C-5A, a creat o organizaţie 
complet nouă de 11000 de oameni în acest scop. Pentru a realiza 

această afacere de multe miliarde de dolari, Lockheed trebuie să 
coordoneze nu numai munca propriilor săi salariaţi, dar şi 
activitatea a sute de firme subcontractante. În total 6.000 de firme 
sunt angajate în producţia celor peste 120000 de piese necesare 
pentru fiecare din aceste uriaşe avioane. Organizaţia proiectului 
Lockheed, creată în acest scop, are propria sa conducere şi propria 
sa structură internă complexă. 


Primul C-5A a ieşit din uzină, exact conform planului, în 
martie 1969, la douăzeci şi nouă de luni după semnarea 
contractului. Ultimul dintre cele cincizeci şi opt de avioane de 
transport urma să fie livrat după doi ani. Ceea ce înseamnă că 
întreaga organizaţie impunătoare, creată în acest scop, are o durată 
de viaţă planificată de cinci ani. Cu alte cuvinte a fost creată o 
organizaţie „bună de folosit şi de aruncat” - echivalentul 
organizational al rochiilor de hârtie sau al prosoapelar de hârtie, 
care se folosesc o dată şi se aruncă. 


Echipele de proiect sunt foarte răspândite în industriile 
aerospatiale. Un mare industrias, vrând să obţină un contract 
important de la N. A. $. A., a adunat o echipă de circa o sută de 
oameni, imprumutati de la diverse sectii ale intreprinderii. Echipa a 
lucrat aproape un an $i jumátate, pentru a aduna date si a analiza 
problema, cu mult înainte ca guvernul să fi cerut în mod oficial 
oferte. Când a venit momentul de a se pregăti o ofertă oficială — o 
„propunere”, cum se spune în industrie —, „echipa de anteproiect” a 
fost dizolvată, iar membrii ei au fost trimişi înapoi la secţiile de 
unde veniseră. S-a creat o nouă echipă, care a întocmit oferta 
propriu-zisă. 


Echipele pentru întocmirea propunerilor adesea lucrează 
împreună timp de câteva săptămâni. După ce propunerea este 

înaintată însă, echipa de propunere e dizolvată. Dacă se obţine 
contractul, se stabilesc succesiv noi echipe pentru elaborarea şi, în 
cele din urmă, pentru producţia mărfurilor necesare. O parte dintre 
oameni vor merge poate mai departe împreună cu proiectul, 
făcând parte din fiecare echipă succesivă. 


De remarcat însă că, în general, oamenii sunt folosiţi numai 
într-un singur stadiu sau în câteva stadii ale proiectului. 


Deşi această formă de organizare este răspândită în cadrul 
societăţilor aerospatiale, ea este din ce în ce mai mult folosită si în 
industriile mai tradiţionale,şi anume atunci când sarcina trasată nu 
se încadrează in programul obişnuit, ci e vorba de o misiune 
singulară. 


„Au trecut abia câţiva ani — scria „Business Week” — şi 
directorul de proiect a devenit ceva obişnuit”. Mai mult, 
conducerea echipelor de proiect în sine a fost recunoscută ca o artă 
specializată de conducere şi există un grup restrâns, dar în creştere, 
de directori, atât în Statele Unite cât şi în Europa, care trec de la 
proiect la proiect, de la societate la societate, şi nu se fixează într-o 
slujbă regulată sau în operaţii pe termen lung. Au început să apară 
cărţi despre echipele de proiect sau operative. lar Comandamentul 
sistemelor de aviaţie al Statelor Unite din Dayton, Ohio, a înfiinţat 
O şcoală pentru pregătirea directorilor de proiecte. 


Echipe operative şi alte grupuri ad-hoc proliferează acum în 
toate birocratiile administrative şi de afaceri, atât în Statele Unite 
cât şi în alte ţări. Grupuri provizorii, ai căror membri se adună 
pentru a rezolva o problemă anume şi apoi se despart, sunt 
caracteristice mai ales în domeniul ştiinţei şi contribuie la crearea 
caracterului cinetic al comunităţii ştiinţifice. 

Membrii săi se află permanent în mişcare din punct de vedere 
organizational, dacă nu şi geografic. 


George Kozmetsky, cofondator al Companiei ,Teledyne", 
actualmente decanul şcolii de comerţ de la Universitatea din Texas, 
face o distincţie între organizaţii de „rutină” şi de „nonrutină”. Cele 
din urmă se ocupă în general de probleme unice în felul lor. 


El citează statistici pentru a demonstra că sectorul de 
nonrutină, în care include administraţia federală şi numeroase 
întreprinderi cu tehnologie înaintată, creşte atât de repede încât 
până în anul 2001 va ajunge să folosească 65% din totalul forţei de 
muncă din Statele Unite. Organizațiile din acest sector sunt însă 
tocmai cele ce se bazează, în mare măsură, pe echipe provizorii şi 
operative. 


Evident că ideea de a aduna un grup care să lucreze la 
soluţionarea unei anumite probleme şi dea-l desfiinţa apoi nu are 
nimic nou în ea. Nou este faptul că organizaţiile sunt nevoite să 
recurgă atât de des la asemenea alcătuiri temporare. Structurile 
aparent permanente ale multor organizaţii mari au fost năpădite de 
asemenea celule provizorii, adeseori din cauză că se împotrivesc 
schimbărilor. 


La prima vedere s-ar putea crede că apariţia organizaţiei 
temporare nu are prea mare importanţă. Totuşi acest mod de a 
opera face ravagii in conceptia traditionalá a organizatiei eonstánd 
din structuri mai mult sau mai puţin permanente. Organizațiile de 
folosit şi de aruncat, echipele sau comitetele ad-hoc nu înlocuiesc 
întotdeauna structurile funcţionale permanente, dar le transformă 
în aşa măsură încât devin de nerecunoscut, golindu-le de oameni şi 
de putere. 

Deşi în prezent continuă să existe subdiviziuni functionate, din 
sânul lor răsar tot mai multe echipe de proiect, echipe operative şi 
alte structuri organizaționale similare, care apoi dispar. lar oamenii, 
în loc să rămână pe locuri fixe în organizarea funcţională, trec de la 
o sarcină la alta în mare viteză. Adesea ei îşi menţin „baza 
funcţională”, dar sunt detaşaţi în repetate rânduri pentru a servi ca 
membri temporari în echipă. 


Vom vedea în curând cum acest proces, repetat de mai multe 
ori, modifică ataşamentul oamenilor respectivi,  zdruncină 
autoritatea şi accelerează ritmul în care indivizii sunt siliți să se 
adapteze schimbărilor organizaționale. Pentru moment însă, ceea 
ce am vrea să subliniem este că organizația ad-hoc este un rezultat 
direct al accelerării schimbărilor în societate în general. 


Cât timp societatea e relativ stabilă și neschimbătoare, 
problemele ce se ridică în faţa oamenilor sunt cele obişnuite, 
previzibile. Într-un asemenea mediu, organizațiile pot fi relativ 
permanente. Atunci însă când schimbarea se accelerează şi apar tot 
mai multe probleme noi, formele tradiționale de organizare se 
dovedesc necorespunzătoare față de noile condiții, nu le mai pot 
face faţă. În consecinţă, spune dr. Do naid A. Schon, preşedintele 
Organizaţiei pentru inovaţii sociale şi tehnice, trebuie să creăm 
„Organizaţii care să se autodistrugă... o mulţime de unităţi 
autonome, semiataşate, care pot fi lichidate, distruse, vândute 
eventual după ce nu mai e nevoie de ele”. 


Structurile funcţionale tradiţionale, create pentru a face faţă 
unor condiţii previzibile, cunoscute, se dovedesc incapabile de a 
face faţă cu adevărat la schimbările radicale ce se produc în mediul 
înconjurător. Astfel se creează structuri cu rol temporar, în timp ce 


întreaga organizaţie luptă să se menţină şi să progreseze. Procesul e 

analog cu tendinţa către modularism şi arhitectură. Mai înainte am 
definit modularismul ca o modalitate de prelungire a durabilitátii 
întregii structuri prin scurtarea duratei de viaţă a componentelor 
sale. Aceasta se aplică şi organizaţiei şi constituie explicaţia pentru 
răspândirea componentelor organizaționale de scurtă durată care 
se folosesc şi se aruncă. 


Pe măsură ce accelerația continuă,  reproiectarea 
organizaţională devine o funcţie permanentă. După cum arată 
consultantul de management Bernard  Muller-Thym, noua 
tehnologie, combinată cu tehnica înaintată de conducere, creează o 
situaţie cu totul nouă. 


„Avem acum la dispoziţie — spune el — un fel de capacitate 
productivă alimentată cu inteligenţă, cu informaţie, astfel încât în 
forma ei cea mai bună este absolut flexibilă; fabrica ar putea fi 
reorganizată la nevoie din oră în oră”. Şi ceea ce se afirmă despre 
o fabrică se adevereşte tot mai mult despre organizaţie în 
ansamblul ei. 


Cu alte cuvinte, este de prevăzut că geografia organizaţională 
a societăţii supraindustriale va deveni tot mai cinetică, mai 
schimbătoare şi mai fluctuantă. 


Cu cât mai repede se schimbă mediul înconjurător, cu atât e 
mai scurtă durata de viaţă a formelor organizaționale. La fel ca si 
pentru structurile arhitecturale, înaintăm în ceea ce priveşte 
structurile administrative de la forme de durată îndelungată la 
forme temporare, de la permanenţă la tranzientá. De la birocratie 
înaintăm spre ad-hocratie. 


In acest fel, tendinţa de accelerare se rásfrángeasupra 
organizării. Permanenta, una dintre caracteristicile fundamentale 





166 


Alvin Toffler Socul viitorului 





ale birocraţiei, este subminată, şi ni se impune o concluzie 
implacabilă: legăturile omului cu geografia invizibilă a organizaţiei 
se modifică din ce în ce mai rapid, la fel ca si relaţiile sale cu 
lucrurile, locurile şi cu fiinţele umane ce populează aceste structuri 
organizaționale, în veşnică schimbare. După cum noii nomazi 
migrează din loc în loc, tot astfel şi omul migrează tot mai mult de 
la o structură organizaţională la altă structură organizaţională. 


Prăbuşirea ierarhiei 


Se mai întâmplă şi altceva: o mutație revoluţionară în relaţiile 
de putere. Nu numai că marile organizaţii sunt nevoite să-şi 
transforme structura internă şi să creeze unităţi temporare, dar 
totodată lor le vine tot mai greu să menţină ierarhiile tradiţionale. 


Este un fapt evident că ierarhiile birocratice, care îi despart pe 
cei ce „iau hotărârile” de cei care trebuie să le execute, sunt pe cale 
de a fi modificate, ocolite sau desfiinţate. 


Acest proces se poate observa în industrie, unde, după cum 
spune profesorul William H. Read de la Şcoala superioară 
comercială a Universităţii McGill, „presiuni irezistibile” dau peste 
cap ierarhiile stabilite. 


„Problemele importante, cruciale, centrale ale organizaţiilor 
constau — declară el — în deplasarea tot mai accentuată de la 
circuitele de «sus în jos» şi de «jos în sus» la circuitele «laterale»,. O 
asemenea deplasare însă implică o revoluţie virtuală în structura 
organizaţională — şi în relaţiile umane. 

Căci oamenii care comunică... „lateral” — adică cu alti oameni, 
la aproximativ acelaşi nivel de organizare — se comportă altfel, 
acţionează sub presiuni cu totul diferite decât cei ce trebuie să 
comunice pe verticala ierarhiei în sus şi în jos. 


Ca exemplificare să vedem cum operează într-un cadru tipic 
de muncă ierarhia birocratică tradiţională, în tinereţea mea am 
lucrat timp de doi ani ca ajutor de mecanic într-o turnătorie. Acolo, 
în caverna mare şi întunecoasă a clădirii, mii de oameni munceau la 
turnatul de arbori cotiti. Atmosfera amintea de Infernul lui Dante — 
feţele noastre erau mânjite cu fum şi funingine, podeaua era plină 
de murdărie, iar mirosul pătrunzător şi greu de sulf şi de nisip ars 
ne înăbuşea şi ne usca nările. Deasupra noastră un conveier 
transporta piese proaspăt turnate cu metalul incandescent şi 
împrăştia nisip fierbinte peste capetele oamenilor. Metalul ce 
curgea din cuptor scapără scântei, cuptoarele scoteau flăcări 
galbene, şi peste toate acestea domnea un vacarm înnebunitor: 
oamenii strigau, lanţurile zornăiau, malaxoarele ciocăneau, aerul 
comprimat şuiera. 


Pentru un străin, scena părea haotică. Cei dinăuntru însă ştiau 
că totul era foarte bine organizat. 


Domnea o ordine birocratică. Oamenii făceau iar şi iar aceeaşi 
operaţie. Fiecare situaţie avea regulile ei stabilite. $i fiecare om ştia 
exact care era locul său în ierarhia verticală, începând de la 
miezuitorul cel mai prost plătit şi până la invizibilii „ăia” care 
ocupau birourile conducerii din altă clădire. 


In hardughia imensă unde lucram, întotdeauna se întâmpla 
câte ceva. Se ardea un rulment, se rupea o curea sau se strica un 
angrenaj. De câte ori survenea un asemenea accident într-o secţie, 

munca se oprea cu un scrâşnet şi începeau să zboare mesaje și 
ordine frenetice în susul şi în josul ierarhiei. Muncitorul care se afla 
cel mai aproape de locul întreruperii îl anunţa pe maistrul său. 
Acesta, la rândul său, îi comunica şefului de producţie. Şeful de 
producţie îi trimitea vorbă şefului de întreţinere. Şeful de întreţinere 
trimitea o echipă care să remedieze defectiunea. 


În acest sistem, informaţia trece de la muncitor „în sus”, prin 
intermediul maistrului, la şeful de producţie. Şeful de producţie o 
trece „lateral” unui om ce ocupă un pátrátel aproximativ la acelaşi 
nivel în ierarhie (şeful de întreţinere), care, la rândul său, o trece „în 
jos”, mecanicilor, care în cele din urmă pun lucrurile la punct. 
Înainte de începerea reparatiilor, infor maţia trebuie să parcurgă 
astfel, in total, patru trepte în sus si în jos pe scara verticală plus un 
pas lateral. 


Un asemenea sistem se întemeiază pe premisa că oamenii 
murdari si  asudati din turnătorie nu pot lua hotărâri 
corespunzătoare. Numai cei ce se află pe treptele superioare ale 
ierarhiei pot avea o judecată limpede. Funcţionarii din vârf iau 
hotărârile; oamenii de jos le execută. Un grup reprezintă creierul 
organizaţiei; celălalt grup, braţele. 


Această întocmire tipic birocratică este ideală pentru 
rezolvarea în ritm moderat a unor probleme de rutină. Când 
lucrurile se accelerează însă sau când problemele încetează de a 
mai fi probleme de rutină, se produce adesea un haos. şi e lesne de 
înţeles de ce. 


În primul rând, accelerarea ritmului vieţii (şi în special grăbirea 
producţiei determinată de automatizare) înseamnă că fiecare minut 
de „timp mort” costă mult mai mult decât a costat vreodată, 

socotind în produse pierdute. Intârzierea devine din ce în ce mai 
scumpă. Informaţiile trebuie să circule cât mai repede. În acelaşi 
timp, schimbările rapide, făcând să crească numărul problemelor 
noi, neprevăzute, fac să crească şi volumul de informaţii necesare. 


E nevoie de mai multe informaţii pentru a putea face faţă unei 
probleme noi decât pentru o problemă pe care am mai rezolvat-o 
de zece sau de o sută de ori. Această cerinţă combinată de mai 
multă informaţie cu mai mare rapiditate subminează în prezent 
marile ierarhii verticale atât de caracteristice pentru birocratie. 


S-ar fi putut obţine în turnătorie o grăbire considerabilă a 
remedierii dacă s-ar fi permis pur şi simplu muncitorului să 
raporteze defectiunea direct şefului de întreţinere sau chiar echipei 
de întreţinere, în loc să transmită informaţia prin maistru şefului de 
producţie. Cel puţin una, dacă nu chiar două trepte ar fi putut fi 
suprimate astfel din procesul de comunicare cu patru trepte — o 
economisire de timp de 25 până la 50%. De subliniat că treptele 
care ar fi putut fi suprimate erau cele în sus şi în jos, adică cele 
verticale. 


Astăzi managerii sunt preocupaţi neîncetat de găsirea unor 
asemenea posibilităţi de eliminare a treptelor pentru a putea ţine 
pasul cu schimbările care au loc. Se folosesc tot mai mult scurtături 
ce ocolesc ierarhia în mii de fabrici, birouri, laboratoare şi chiar în 
armată. Rezultatul final al acestor mici schimbări este o deplasare 
masivă de la sistemele de comunicaţie verticală la cele de 
comunicaţie laterală. 


Obiectivul urmărit este o comunicaţie mai rapidă. 

Acest proces nivelator reprezintă însă o lovitură grea pentru 
sacrosancta ierarhie de pe vremuri şi destramă cu brutalitate 
analogia cu „creierul şi braţul”. 


Căci, pe măsură ce lanţul vertical de comandă este tot mai 
mult ocolit, se observă că „braţele” iau şi ele hotărâri. Atunci când 
muncitorul ocoleşte maistrul şi şeful de producţie, chemând direct 
echipa de reparaţii, el ia o hotărire care în trecut era rezervată 
„celor de sus”. 


Această deteriorare semnificativă a ierarhiei, care are loc pe 
tăcute, atât în birourile direcţiei cât şi la nivelul de bază al 
întreprinderii, se intensifică prin intrarea în scenă a hoardelor de 
experţi — specializaţi în domenii esenţiale, dar atât de înguste încât 
oamenilor din vârf le vine adeseori greu să-i înţeleagă. Or, 
managerii sunt siliţi să se bizuie într-o măsură tot mai mare pe 
avizul acestor experti. Fizicieni, programatori de computere, 
proiectanți de sisteme, cercetători de operaţiuni, specialişti în 
mecanică — acestor oameni le revine acum rolul de a lua deciziile. 
Până nu de mult, directorii îi consultau numai, rezervându-şi 
dreptul de a lua decizii pe linie de conducere. 


În prezent directorii sunt pe cale de a-şi pierde monopolul 
asupra luării de decizii. 


Tot mai des se întâmplă, spune profesorul Read de la McGill, 
„ca specialiştii să nu se încadreze într-un sistem de lant-de- 
comandă” şi „să nu poată aştepta până ce avizul lor va fi aprobat 
la un nivel mai înalt”. Deoarece nu mai e timp ca hotărârile să-şi 
urmeze în tihná drumul ín sus şi în jos pe scara ierarhiei, 


„consilierii” încetează de a mai face numai recomandări şi încep să 
ia ei înşişi decizii. Aceste aspecte, după cum afirmă profesorul Read, 

„demonstrează o schimbare uimitoare în felul de a gândi, de a 
acţiona şi de a lua decizii în cadrul organizaţiei”. E foarte posibil, 
declară el, ca „singura cale cu adevărat eficientă pentru a evita sau 
a face faţă problemelor de coordonare şi comunicare în tehnologia 
noastră schimbătoare să constea într-un nou mod de organizare a 
oamenilor şi sarcinilor, o organizare care va rupe definitiv cu 
tradiţia birocratică.” Va mai dura încă mult timp până ce ultima 
ierarhie birocratică va fi dispărut. Căci birocraţiile sunt foarte 
potrivite pentru sarcini ce necesită mase de oameni cu o pregătire 
medio pentru a executa operaţiuni de rutină, şi, fără îndoială, 
unele dintre aceste operaţiuni vor continua să fie executate de 
oameni şi în viitor. Dar tocmai asemenea sarcini pot fi îndeplinite 
mult mai bine de computere şi de echipamente de automatizare 
decât de oameni. E cert că în societatea supraindustrială multe din 
aceste sarcini vor fi executate de către mari sisteme de maşini cu 
autoreglare, eliminându-se necesitatea unei organizaţii birocratice. 
Departe de a întări impactul birocraţiei asupra civilizaţiei, 
automatizarea duce la eliminarea lui. 


Pe măsură ce maşinile preiau sarcinile de rutină, iar procesul 
de accelerare face să crească volumul de noutăţi din mediul 
înconjurător, o parte tot mai mare din energia societăţii (şi a 
organizaţiilor ei) trebuie să se îndrepte către soluţionarea 
problemelor de nonrutină. Aceasta necesită un grad de imaginaţie 
şi de creativitate pe care birocraţia, cu organizarea ei de om-în- 
cutiutá, cu structurile ei permanente şi ierarhiile ei, nu este în 
măsură să le ofere. Astfel nu e de mirare că acolo unde 
organizaţiile sunt prinse în curentul schimbărilor tehnologice sau 
sociale acolo unde cercetarea şi dezvoltarea prezintă importanţă, 
acolo unde omul trebuie să facă faţă unor probleme ce apar pentru 
prima oară, declinul formelor birocratice este tot mai pronunţat. În 

aceste organizaţii deschizătoare de drumuri se naşte un nou sistem 
de relaţii umane, Pentru a supravieţui, organizaţiile trebuie să 
lepede practicile birocratice, care le imobilizează, care le fac mai 
puţin sensibile faţă de schimbare şi mai puţin capabile de a 
reacţiona rapid. 


După cum afirmă Joseph A. Raffaele, profesor de economie la 
Institutul de tehnologie Drexel, rezultatul va fi „o societate activă 
de membri egali pe plan tehnic”, în care „linia de demarcaţie între 
conducător şi condus se estompeazá. " Omul supraindustrial, în loc 
să ocupe un pátrátel permanent şi bine precizat, unde să execute 
sarcini simple, de rutină, pe baza ordinelor primite de sus, 
consideră că trebuie să-şi asume răspunderea de a lua hotărâri, şi 
aceasta în cadrul unei organizaţii cu structură în continuă 
schimbare, bazată pe relaţii umane foarte tranziente. Orice s-ar 
spune, aceasta nu mai este vechea şi cunoscuta birocraţie 
weberiană, împotriva căreia numeroşi romancieri şi critici sociali îşi 
mai aruncă, cu întârziere, săgețile ruginite. 


Dincolo de birocratie 


Dacă Max Weber e primul care a definit birocraţia şi i-a prezis 
triumful, Warren Bennis e cel care va rămâne în manualele de 
sociologie ca omul care a prezis primul, în mod convingător, 
moartea ei, schitánd totodată conturul organizaţiilor ce apar pentru 
a-i lua locul. Tocmai în momentul când protestele împotriva 
birocraţiei ajunseseră la punctul culminant în universităţile 
americane şi în alte locuri, Bennis, psiholog social şi profesor de 
ştiinţă a conducerii întreprinderilor industriale, a prezis pur şi simplu 

că „în următorii douăzeci şi cinci până la cincizeci de ani” vom 


asista cu toţii la „sfârşitul birocraţiei”. El insista chiar să începem să 
privim „dincolo de birocratie." 


Bennis susţinea că, „deşi numeroşi adepţi ai «bunelor relaţii 
umane» au atacat birocraţia din raţiuni umaniste şi în numele 
valorilor creştine, se pare totuşi că birocraţia se va prăbuși din 
cauza incapacității sale de a se adapta la schimbările rapide... 
Birocratia — spunea el — prosperă într-un mediu foarte competitiv, 
nediferentiat si stabil, aşa cum era climatul tinereţii ei, în timpul 
revoluţiei industriale. 


O structură primordială de autorităţi, cu puterea concentrată 
în mâinile unui număr mic de persoane a fost şi este un sistem 
social cât se poate de potrivit pentru îndeplinirea unor sarcini de 
rutină. Mediul înconjurător însă s-a schimbat tocmai în direcţiile 
care fac existenţa acestui mecanism foarte problematică. Stabilitatea 
a dispărut”. 


Fiecare epocă dă naştere unei forme de organizare potrivite 
cu ritmul său. În cursul lungii perioade a civilizaţiei agricole, 
societăţile erau caracterizate printr-o tranzientá joasă. Întârzierile în 
comunicaţii şi transporturi încetineau ritmul în care circulau 
informaţiile. Ritmul vieţii individuale era relativ lent. 


Arareori se aflau organizaţiile în situaţia de a lua ceea ce am 
numi noi decizii foarte rapide. 


Era industrialismului a introdus atât în viaţa indivizilor cât şi în 
viaţa organizaţiilor un ritm accelerat. 


Tocmai din această cauză au devenit necesare formele 
organizaționale birocratice. Deşi nouă ni se par greoaie şi 

ineficiente, ele erau, în general, în stare să ia decizii mai bune şi mai 
rapide decât organizaţiile dezlânate care le-au precedat. Având 
toate regulile codificate şi o colecţie de principii fixe, care stabileau 
cum trebuie să se procedeze in privinţa diverselor probleme de 
muncă, curentul hotărârilor putea fi accelerat pentru a putea ţine 
pasul cu ritmul mai rapid de viaţă determinat de industrialism. 


Weber era destul de perspicace ca să-şi dea seama de acest 
fapt: „Creşterea nemaipomenită a vitezei cu care circulă declaraţiile 
publice, precum şi informaţiile economice şi politice exercită o 
presiune constantă şi puternică asupra ritmului în care au loc 
reacţiile administrative... ” Greşea însă când afirma că „timpul 
optim al unor asemenea reacţii poate fi atins în mod normal numai 
de o organizaţie strict birocratică”. Căci în prezent a devenit 
evident că acceleraţia schimbării a atins un ritm atât de rapid încât 
nici birocraţia nu mai poate ţine pasul. Informaţiile se răspândesc în 
societate atât de repede, întehnologie se produc schimbări radicale 
în mod atât de brusc încât viitorul trebuie să scoată la iveală forme 
noi de organizare, în stare să reacționeze pe loc la toate aceste 
schimbări. 


Care vor fi deci caracteristicile organizaţiilor din societatea 
supraindustrială?  „Cuvântul-cheie — spune Bennis - va fi 
«temporar»; vor exista sisteme temporare, capabile de adaptare şi în 
permanentă schimbare”. Problemele vor fi rezolvate de echipe 
operative, compuse din „persoane care, practic, nu se cunosc si au 
diverse calificări profesionale”. 


În acest sistem, directorii şi managerii vor funcţiona în calitate 
de coordonatori între diferitele echipe de muncă tranziente. Ei vor 
avea capacitatea de a înţelege jargonul diferitelor grupuri de 
specialişti şi vor asigura comunicațiile dintre grupuri, traducând si 


M ———————————————— 

interpretând limbajul unui grup în limbajul altui grup. După cum 
arată Bennis, în acest sistem oamenii „se vor diferenţia nu vertical, 
după rang şi rol, ci în mod flexibil si functional, după capacitate şi 
pregătire profesională”. 


Din cauza ritmului înalt de deplasare într-un sens şi într-altul, 
de la o echipă tranzientă la alta, continuă el, „sentimentul de 
angajare faţă de echipa de lucru... se va reduce... În timp ce 
capacitatea de interacţiune va deveni mai importantă, datorită 
cerinţelor crescânde de colaborare în vederea îndeplinirii unor 
sarcini complexe, se va produce de fapt o reducere a coeziunii de 
grup... Oamenii vor trebui să se obişnuiască cu stabilirea unor relaţii 
rapide şi intense de muncă, respectiv cu lipsa unor relaţii de muncă 
mai durabile”. 


lată deci cum va arăta viitoarea ad-hocraţie, organizaţia 
cinetică a viitorului, în permanentă mişcare, alimentată cu 
informaţii, plină de celule tranziente şi de indivizi extrem de mobili. 
Din această schiţă se pot deduce, de asemenea, unele dintre 
caracteristicile fiinţelor umane care vor popula aceste noi organizaţii 
şi care, într-o oarecare măsură, se găsesc deja în prototipurile 
organizaţiilor de astăzi. Ceea ce se naşte prezintă un contrast 
dramatic faţă de stereotipul omului organizational. Căci în aceeaşi 
măsură în care accelerarea schimbărilor şi extinderea noului în 
mediul înconjurător pretind o nouă formă de organizare, ele 
necesită şi un nou tip de om. 


Trei dintre principalele caracteristici ale birocraţiei erau, după 
cum am văzut, permanenţa, ierarhia şi diviziunea muncii. Aceste 
caracteristici modelau fiinţele umane din care se compunea 
personalul organizaţiilor. 

Permanenta — ideea că legătura dintre om şi organizaţie va 
dura în timp — dădea naştere unei atitudini de angajare faţă de 
organizaţie. Cu cât stătea mai mult în acelaşi cadru, cu atât omul îşi 
considera trecutul ca o investiţie în organizaţie, cu atât mai mult 
socotea că viitorul său personal depinde de viitorul organizaţiei. 
Din durabilitate se năştea loialitatea. În organizaţiile de muncă, 
această tendinţă naturală se afla mult întărită de faptul că omul era 
conştient că ruperea legăturilor cu organizaţia adeseori însemna 
pierderea mijloacelor de supravieţuire economică. Într-o lume 
bântuită de sărăcie pentru cei mulţi, slujba era un lucru preţios. 
Birocratul era deci imobil, străduindu-se din toate puterile să-şi 
asigure securitatea economică. Pentru a-şi păstra slujba era dispus 
să-şi subordoneze interesele şi convingerile proprii celor ale 
organizaţiei. 


lerarhii învestite cu putere, din care se revărsa autoritate, 
mânuiau biciul cu care individul era pus la respect. Știind că relaţia 
sa cu organizaţia avea să fie relativ permanentă (sau nădăjduind, 
cel puţin, că va fi), omul organizational căuta să corespundă cât 
mai -bine la locul său de muncă. Recompensele şi pedepsele îi 
veneau individului de sus pe cale ierarhică, astfel încât acesta, 
obişnuindu-se să privească mereu în sus, spre următoarea treaptă 
ierarhică, era condiţionat pentru subordonare. Aşa se prezenta 
omul organizational: şters, fără convingeri personale (sau fără a 
avea curajul de a le manifesta). Era bine să fii conformist. 


În sfârşit, omul organizational trebuia să-şi cunoască locul în 
schema organizaţiei; el ocupa un pátrátel bine definit, executa 
operaţiuni care erau, de asemenea, bine definite de către regulile 
organiza tiei şi era judecat după precizia pe care o punea în 
respectarea regulamentului. Confruntat cu probleme oarecum de 
rutină, i se cerea să găsească rezolvări de rutină. Neortodoxia, 

creativitatea, îndrăzneala erau condamnate, căci puneau în pericol 
posibilitatea organizaţiei de a prevedea acţiunile părţilor sale 
componente, previzibilitatea pe care ea le-o cerea. 


Ad-hocraţiile embrionare de astăzi necesită o combinaţie de 
caracteristici umane cu totul diferite. În locul permanentei există 
tranzientá — o înaltă mobilitate între organizaţii, reorganizări fără 
sfârşit înăuntrul lor şi o permanentă naştere şi dispariţie de grupuri 
temporare de lucru. Nu e de mirare că în acelaşi timp se constată 
un declin al „loialităţii” demodate faţă de organizaţie $i de 
substructurile ei. 


Vorbind despre tinerii directori din industria americană de 
astăzi, Walter Guzzardi junior declara: ,Conventiile dintre omul 
modern şi organizaţia modernă nu sunt ca legile mezilor şi perşilor. 
Ele nu sunt făcute să dureze veşnic... Omul îşi revizuieşte periodic 
propria sa atitudine faţă de organizaţie şi judecă cu un ochi sever 
atitudinea acesteia faţă de el. 


Dacă rezultatul nu-l satisface, încearcă să-şi îmbunătăţească 
situaţia. Dacă nu reuşeşte, pleacă”. lată ce spune George Peck, care 
se ocupă cu recrutarea de directori: „E uimitor cât de mulţi directori 
principali au gata pregătit în sertar curriculum vitae”. 


S-ar spune că vechiul ataşament al omului faţă de organizaţie 
s-a evaporat. În schimb se observă creşterea ataşamentului faţă de 
profesiune. În toate tehnosocietăţile creşte neîncetat numărul 
specialiştilor, al tehnicienilor şi al experţilor în toate domeniile. 


În Statele Unite, numai între 1950 şi 1969, numărul lor a 
crescut la mai mult de dublu, şi această categorie continuă să se 
dezvolte mai mult decât oricare alt grup profesional. În loc să 
activeze ca profesionişti individuali, pe cont propriu, milioane de 

ingineri, oameni de ştiinţă, psihologi, contabili şi alţi profesionişti au 
intrat în rândurile organizaţiei. Ca urmare s-a produs o răsturnare 
dialectică. Veblen a scris despre industrializarea profesionistului. În 
prezent se poate constata profesionalizarea industriei,lată de ce 
John Gardner spune: „Specialistul e ataşat de profesiunea sa, şi nu 
de organizaţia care îl adăposteşte la un moment dat. Comparati, de 
exemplu, pe chimistul sau inginerul electronist dintr-o fabrică cu 
directorii nespecialişti. Oamenii pe care chimistul îi consideră colegii 
săi nu sunt cei ce se află în birourile învecinate, ci specialiştii din 
profesiunea sa, oriunde s-ar afla răspândiţi, în ţară sau chiar în 
întreaga lume. Din cauza acestor legături frátesti cu contemporani 
dispersati în lumea largă, chimistul va fi foarte mobil. Chiar dacă 
rămâne însă în acelaşi loc, ataşamentul său faţă de organizaţia 
locală nu va fi la fel cu cel al adevăratului om organizational. Nu 
va putea fi un ataşament real. 


Afirmarea profesiunilor înseamnă că în organizaţiile moderne 
de mari proporţii s-au infiltrat un număr însemnat de oameni cu o 
concepţie total diferită în ceea ce priveşte scopul organizării... ” De 
fapt, aceşti oameni sunt „outsideri”, care lucrează înăuntrul 
sistemului. 


În acelaşi timp, şi termenul de „profesiune” capătă un nou 
înţeles. Tot astfel cum ierarhiile verticale ale birocraţiei se prăbuşesc 
sub impactul combinat al noii tehnologii, al noilor cunoştinţe si al 
schimbărilor sociale, şi ierarhiile orizontale, care în trecut divizau 
cunoştinţele umane, au aceeaşi soartă. Vechile frontiere dintre 
specialităţi se năruie, oamenii îşi dau seama tot mai rnult că noile 
probleme cu care sunt confruntati pot fi rezolvate numai prin 


înlăturarea barierelor dintre disciplinele înguste. 


179 


Alvin Toffler Socul viitorului 





Birocratul tradiţional îi aşeza pe inginerii electricieni într-un 
compartiment, iar pe psihologi în altul. De fapt, înşişi inginerii şi 
psihologii ridicau despártituri etanșe între sferele lor de cunoştinţe si 
competente. Astăzi însă, în industria aerospațială, în învăţământ, ca 
şi în alte domenii, inginerii şi psihologii sunt reuniți în echipe 
tranziente. În jurul profesiunilor de bază se nasc noi organizaţii, 
reflectând combinaţii oarecum exotice de intelectuali, astfel încât 
apar subgrupuri de biomatematicieni, psihofarmacologi, ingineri- 
bibliotecari şi muzicieni-calculatori. 


Nu dispar deosebirile dintre discipline, dar ele de vin mai 
subtile, mai permeabile şi are loc un proces permanent de 
prefacere. 


În aceste condiţii, chiar şi ataşamentul profesional devine un 
angajament pe termen scurt, iar munca însăşi, sarcina de îndeplinit, 
problema de rezolvat suscită acea atitudine de angajare rezervată 
în trecut organizaţiei. Specialiştii profesionişti, după cum arată 
Bennis, „se simt, pare-se, recompensati prin aprecierile de capacitate 
făcute de societăţile lor profesionale si prin satisfacția intrinsecă pe 
care le-o procură munca lor. De fapt ei se simt angajaţi fată de 
munca lor, nu faţă de slujbă; faţă de standardele lor, nu faţă de 
patron. Şi deoarece au diplome ei călătoresc. Nu sunt «oameni de 
nădejde» ai întreprinderii; nu se simt legaţi decât de locurile unde se 
pot juca cu problemele”. 


Aceşti oameni ai viitorului fac deja parte din unele ad-hocratii 
existente în prezent. Există pasiune şi imaginaţie în industria 
calculatoarelor, în tehnologia învăţământului, în aplicarea 
tehnicilor de sisteme la problemele urbane, în noua industrie 
oceanografică, în agenţiile guvernamentale care se ocupă de 
problemele mediului înconjurător şi în alte domenii. 


M ————————————————————— 

În fiecare din aceste ramuri, care sunt mai reprezentative 
pentru viitor decât pentru trecut, există un nou spirit de aventură, 
cu totul opus ortodoxismului, conformismului şi dorinţei de 
securitate care îl caracterizează pe omul organizational. 


Noul spirit ce domneşte în aceste organizaţii tranziente este 
mai aproape de cel al întreprinzătorului decât de cel al omului 
organizational. Întreprinzătorul cu iniţiativă, care a pus pe picioare 
uzine uriaşe fără să-i fie teamă de eşec sau de criticile altora e un 
erou popular al industrialismului, mai ales în Statele Unite. 


A devenit un truism să afirmi că epoca îndrăznelii a apus şi că 
acum nu se întâlnesc decât oameni organizationali şi birocraţi. 
Totuşi ceea ce se întâmplă în prezent nu este decât o renaștere a 
spiritului întreprinzător chiar în sânul marilor organizaţii. „Secretul 
acestei răsturnări se află în noua tranzientá si în dispariţia 
insecuritátii economice pentru marea masă de oameni calificaţi. 
Odată cu creşterea prosperității a apărut din nou dorinţa de 
asumare a riscurilor. Oamenii sunt dispuşi să rişte eşecuri pentru că 
socotesc cá nu vor mai suferi niciodată de foame. Charles Elwell, 
directorul relaţiilor industriale de la firma „Hunt Foods”, afirmă: 
„Directorii se consideră ca nişte antreprenori care îşi vând 
cunoştinţele şi competenţa. ” într-adevăr, aşa cum arăta Max Ways 
în revista „Fortune”, „specialistul din conducere dispune de o bază 
puternică de independenţă — poate că o bază mai solidă chiar 
decât a micului om de afaceri stăpân pe averea sa”. 


Vedem astfel cum se naşte un nou tip de om organizational — 
un om care, în ciuda numeroaselor sale afiliaţii, rămâne de fapt 
neangajat faţă de vreo organizaţie. El e dispus să-şi folosească 
talentele şi energia creatoare pentru a rezolva diversele probleme 

cu mijloacele puse la dispoziţie de organizaţie şi în cadrul unor 
grupe temporare formate de aceasta. 


Dar o face numai atâta timp cât problemele îl interesează pe 
el. E angajat faţă de propria sa carieră, faţă de propria sa realizare. 


Nu este deci întâmplător, în lumina celor de mai sus, dacă 
termenul de „asociat a devenit extrem de răspândit în marile 
organizaţii. Există acum „directori asociaţi de marketing” şi 
„cercetători asociaţi”; până şi agenţiile guvernamentale sunt pline 
cu „directori asociaţi” şi „administratori asociaţi”. Termenul de 
asociat implică un coegal, şi nu un subordonat, iar răspândirea lui 
reflectă cu claritate trecerea de la ierarhiile verticale la noile modele 


de comunicare care se dezvoltă în linie orizontală. 


În timp ce omul organizational era subordonat organizaţiei, 
omul asociativ este aproape nepăsător faţă de ea. În timp ce omul 
organizational era paralizat de grija pentru securitatea economică, 
omul asociativ nu-şi face probleme în această privinţă. În timp ce 
omul organizational se temea de riscuri, omul asociativ merge în 
întâmpinarea lor (ştiind că într-o societate prosperă şi în 
permanentă schimbare până şi eşecul e tranzient). 


În timp ce omul organizational respectă ierarhia, căutând să-și 
facă o situaţie şi să câştige prestigiu în cadrul organizaţiei, omul 
asociativ urmăreşte să le obţină în afara organizaţiei. 


În timp ce omul organizational ocupa un anumit pátrátel 
prestabilit, omul asociativ se mişcă din pátrátel in pátrátel conform 
unui model complex, în mare parte dictat de aspiraţiile lui 
personale. În timp ce omul organizational se ocupa de soluţionarea 
unor probleme de rutină, pe baza unor reguli bine stabilite, 
ferindu-se să dea dovadă de lipsă de ortodoxie sau să manifeste 

creativitate, omul asociativ, confruntat cu probleme noi, se simte 
împins să inoveze, în timp ce omul organizational trebuia să-şi 
înfrângă propria sa personalitate pentru „a juca în echipă”, omul 
asociativ îşi dă seama că şi echipa însăşi e tranzientă. Îşi va 
subordona personalitatea un timp în condiţiile pe care singur le-a 
ales, dar asta nu va însemna nicidecum o subordonare permanentă. 


În toate aceste situaţii, omul asociativ posedă un secret: el ştie 
că însăşi temporaritatea relaţiilor sale cu organizaţia îl eliberează de 
multe dintre legăturile care îl constrângeau pe predecesorul său. În 
acest sens, tranzienţa e eliberatoare. 


Moneda are însă şi un revers, pe care omul asociativ, de 
asemenea, îl cunoaşte.  Fluctuatia relaţiilor cu structurile 
organizaționale formale aduce cu sine o fluctuatie mai intensă a 
organizaţiilor neformale şi o trecere mai rapidă a curentului de 
oameni. Fiecare schimbare aduce cu sine necesitatea de a învăţa. El 
trebuie să înveţe regulile jocului. Regulile se schimbă însă mereu. 
Introducerea ad-hocratiei măreşte gradul de adaptabilitate a 
organizaţiilor, dar îl slăbeşte pe cel al adaptabilitátii oamenilor. 
Tom Burns, în urma unui studiu întreprins în industria electronică 
britanică, constată că există un contrast izbitor între managerii din 
structurile organizaționale stabile şi cei ce se află în locuri unde 
schimbările sunt foarte rapide. Adaptarea repetată, spune el, „avea 
loc cu preţul renunţării la satisfactiile lor şi al pierderii echilibrului 
personal. Exista o diferenţă vizibilă între gradul de nervozitate al 
persoanelor din posturile-cheie de conducere şi cel al persoanelor 
de aceeaşi vârstă care ajunseseră la aceleaşi poziţii, dar într-un 
cadru mai stabil”. lar Bennis afirmă: „A face faţă la schimbări 
rapide, a trăi în sisteme de muncă temporară, a înnoda în mare 
viteză relaţii importante pentru ca apoi să le rupi înseamnă a 
provoca în mod sigur tensiuni sociale şi psihologice”. 

Pentru mulţi oameni, probabil, viitorul va sosi prea repede, 
atât în domeniul relaţiilor lor organizaționale cât şi în alte domenii. 
Pentru individ înaintarea către ad-hocraţie reprezintă o accelerare 
bruscă a fluxului de relaţii organizaționale în viaţa sa. În felul acesta, 
încă o piesă se aşază la locul ei în studiul nostru despre societatea 
de înaltă tranzientá. Devine evident că accelerarea restrânge 
legăturile noastre cu organizaţia cam în acelaşi fel în care trunchiază 
relaţiile noastre cu lucrurile, locurile şi oamenii. Fluxul mărit al 
tuturor acestor relaţii cauzează mari dificultăţi de adaptare 
indivizilor crescuţi şi educati pentru o viaţă cu un ritm mai lent. 


Aici se află primejdia şocului viitorului, primejdie care, după 
cum vom vedea, creşte din cauza impactului exercitat de tendinţa 
de accelerare în domeniul informaţiei. 


INFORMAŢIA: IMAGINEA CINETICĂ 


într-o societate în care alimentele se prepară instantaneu, 
educaţia se face instantaneu şi până şi oraşele se construiesc 
instantaneu, nici un produs nu se fabrică atât de repede şi nu se 
distruge cu atâta ferocitate ca celebritatea instantanee. Naţiunile 
care înaintează spre supraindustrialism îşi intensifică în ritm rapid 
producția acestor articole — ,psihoeconomice". — Celebritátile 
instantanee explodează în conştiinţa milioanelor de oameni ca nişte 
imaginibombă, ceea ce de fapt şi sunt. 


În decursul unui singur an de la data când o fetiţă londoneză, 
poreclită „Twiggy” *, a obţinut prima ei slujbă ca model, milioane 
de oameni de pe tot globul şi-au înmagazinat imaginea ei în minte. 
O blondă cu ochi spălăciţi, cu pieptul plat, cu picioarele ca nişte 
bete, Twiggy a devenit celebră peste noapte, in 1967. Chipul ei 

atrăgător şi silueta ei de copil subnutrit a apărut deodată pe 
copertele revistelor în Anglia, America, Franţa, Italia şi în alte ţări. 


Peste noapte au început să se reverse, din fabricile de 
bagatele, gene, manechine, parfumuri şi rochii Twiggy. Criticii au 
început să peroreze despre semnificaţia ei socială. Ziariştii i-au 
acordat un spaţiu egal cu cel rezervat de obicei tratatelor de pace 
sau alegerilor papale. 


<notă> 
* rămurică. — Nota trad. 
</notă> 


În prezent însă, imaginile lui Twiggy pe care ni le-am 
înmagazinat în minte s-au deteriorat în cea mai mare parte. Ea a 
dispărut aproape cu totul de pe scena publică. Realitatea a 
confirmat propria ei apreciere plină de perspicacitate: „S-ar putea 
să nu durez mai mult de şase luni”. Căci imaginile au devenit şi ele 
tot mai tranziente, şi nu numai imaginile modelelor, sportivilor sau 
artiştilor. Acum câtva timp, stând de vorbă cu o adolescentă 
extrem de inteligentă, am întrebat-o dacă ea sau colegele ei au 
vreun erou preferat. „îl consideri, de exemplu, pe John Glenn ca un 
erou?” — am întrebat-o eu. (Glenn fiind, în cazul când cititorul ar fi 
uitat, primul astronaut american care a efectuat un zbor orbital.) 
Răspunsul fetei a iost semnificativ. „Nu — mi-a spus —, e prea 
bătrân”. 


La început am crezut că vrea să spună că un om trecut de 
patruzeci de ani e prea bătrân ca să fie un erou. Dar mi-am dat 
curând seama că înţelesesem greşit. Ceea ce voia ea să spună era că 
isprăvile lui Glenn avuseseră loc cu prea mult timp în urmă ca să 

mai prezinte interes. (Zborul istoric al lui John H. Glenn a avut loc 
în februarie 1962.) în prezent, Glenn s-a îndepărtat de prim-planul 
atenţiei publice, iar imaginea lui s-a degradat. 


Twiggy, Beatles-ii, John Glenn, Billie Sol Estes, Bob Dylan, 
Jack Ruby, Norman Mailer, Eichmann, Jean-Paul Sartre, Jacqueline 
Kennedy - mii de „personalităţi” defilează pe scena istoriei 
contemporane. Oameni în carne şi oase, supradimensionaţi si 
proiectati de mass-media, ei sunt inmagazinati ca imagini în minţile 
a milioane de oameni care nu i-au întâlnit niciodată, n-au vorbit cu 
ei, nu i-au văzut niciodată „în persoană”. Ei capătă o realitate 
aproape tot atât de intensă (şi uneori chiar mai intensă) ca cea a 


multor oameni cu care avem relaţii „personale”. 


Intrăm în relaţii cu aceste „imagini de oameni” tot aşa cum 
intrăm în relaţii cu prietenii, vecinii şi colegii. Şi la fel cum creşte 
circulaţia persoanelor reale, în carne şi oase, în viaţa noastră, iar 
durata medie a relaţiilor noastre cu ele descrește, tot astfel se 
întâmplă şi cu legăturile noastre cu imaginile de oameni care ne 
populează mintea. 


Ritmul fluxului lor este influenţat de ritmul real al schimbării 
în lume. În politică, de exemplu, constatăm că primii miniştri 
britanici s-au schimbat din 1922 într-un ritm cu circa 13% mai rapid 
decât în perioada 1721-1922. În sport, campionii mondiali de box 
la categoria grea se schimbă de două ori mai repede decât în 
tinereţea tatilor nostri *. Evenimentele succedându-se mai rapid, 
mereu alte personalităţi sunt împinse în cercul fermecat al 
celebrităţi, iar vechile imagini decad, făcând loc altora noi. 


Acelaşi lucru se aplică şi personajelor plăsmuite ce se revarsă 
din paginile cărţilor, de pe ecranele televizoarelor, de pe scenele 

teatrelor, din filme şi reviste. Nici o generaţie de până acum nu a 
suferit un asemenea bombardament cu personaje plăsmuite ca cea 
actuală. 


Aceste imagini de oameni reali sau generati de ficţiune au un 
rol important în viaţa noastră, prezentând modele de 
comportament, interpretând roluri şi situaţii din care tragem 
concluzii pentru propria noastră viaţă. Fie că ne dăm seama sau nu, 
din activităţile lor rezultă şi pentru noi unele invátáminte. Învăţăm 
din victoriile si din tribulatiile lor. Datorită lor avem posibilitatea de 
a „încerca” diverse roluri sau stiluri de viaţă fără a suferi 
consecinţele pe care le-ar putea avea asemenea experienţe în viaţa 
reală. 


Fluxul accelerat al imaginilor de oameni contribuie la 
instabilitatea modelelor de personalitate pentru mulţi oameni reali 
care întâmpină dificultăţi în privinţa alegerii unui stil de viaţă 
potrivit. 


<notă> 


* Între 1882 şi 1932 au existat zece noi campioni de box la 
categoria grea, fiecare menținându-și supremaţia în medie câte 5 
ani. Intre 1932 şi 1951 au fost 7 campioni, fiecare cu o medie de 3,2 
ani. Intre 1951 Şi 1967, când Asociaţia Mondială de Box a declarat 
titlul vacant, 7 boxeri au deţinut titlul de campion, cu o medie de 
2,3 ani fiecare. 


</notă> 


Aceste imagini de oameni nu sunt însă independente unele de 
altele. Ele îşi interpretează rolurile într-o vastă şi complexă „dramă 
publică”, care este, după cum precizează sociologul Orrin Klapp, 

autorul unei extraordinare cărţi intitulate Lideri simbolici, în mare 
parte produsul noii tehnologii a comunicaţiei. Această dramă 
publică, în care celebrităţile se urcă pe scenă şi înlocuiesc alte 
celebrităţi într-un ritm tot mai accelerat, are drept rezultat, după 
cum spune Klapp, o instabilitate mai mare a conducerii. Dezordini, 
răsturnări, scandaluri, dispute, acte dementiale se combină într-un 
mare spectacol, spre bucuria publicului, sau pun în mişcare ruleta 
politică. Moda apare şi dispare într-un ritm ametitor... Într-o ţară 
ca Statele Unite are loc o dramă publică neîntreruptă, în care apar 
zilnic noi figuri, există mereu o competiţie pentru a monopoliza 
luminile rampei, aproape orice se poate întâmpla şi adeseori chiar 
se întâmplă. „Observăm -— spune Klapp - un flux rapid de lideri 
simbolici”. 


Această idee poate fi însă dezvoltată într-o constatare mult 
mai cuprinzătoare: se produce nu numai un flux de oameni reali 
sau chiar de personaje de ficţiune, dar şi un flux mai rapid de 
imagini şi de structuri de imagini în creierul nostru. Relaţiile noastre 
cu aceste imagini ale realului, pe care ne  intemeiem 
comportamentul, devin în ansamblu din ce în ce mai tranziente. 
Întregul sistem de cunoaştere în societate e supus unor răsturnări 
violente. Înseşi conceptele si codurile cu ajutorul cărora gândim se 
schimbă într-un ritm înnebunitor. Se accelerează cadenta în care 
suntem nevoiţi să formăm şi să uităm imaginile realităţii. 


Twiggy şi mezonii K Fiecare om are în minte un model al 
lumii, o reprezentare subiectivă a realităţii exterioare. Acest model 
e format din zeci şi zeci de mii de imagini, unele simple, ca tabloul 
mental al norilor ce aleargă pe cer, altele abstracte, cum ar fi unele 
păreri asupra modului de organizare a societăţii. Am putea să ne 
închipuim acest model mintal ca un depozit intern imens sau un 
magazin universal de imagini, în care depozităm imaginile noastre 

interioare despre Twiggy, Charles de Gaulle sau Cassius Clay, 
împreună cu asemenea Idei atotcuprinzátoare ca „Omul e bun la 
origine” sau „Dumnezeu a murit”. 


Orice model mintal va cuprinde unele imagini apropiate de 
realitate, iar altele, deformate sau inexacte. Dar pentru ca omul să 
poată funcţiona, sau chiar supravieţui, modelul lui trebuie să 
semene în linii mari cu realitatea. lată ce scrie V. Gordon Childe în 
Societate şi cunoaştere: „Orice reproducere a lumii exterioare, 
elaborată si folosită ca un ghid în acţiune de către o societate 
istorică, trebuie să corespundă într-o măsură oarecare acelei 
realităţi. Căci altfel societatea n-ar fi putut să se menţină; dacă ar fi 
acţionat conform unor judecăţi complet incorecte, membrii ei n-ar 
fi reuşit să producă nici cele mai simple unelte şi nici să procure cu 


x yy 


ajutorul lor hraná si adápost din lumea exterioará". 


Nici un model al realitátii nu este un produs pur personal. 
Deşi unele dintre imaginile noastre sunt bazate pe observaţii 
proprii, un număr tot mai mare se întemeiază în prezent pe mesaje 
răspândite de mass-media şi de oamenii din jurul nostru. În 
consecinţă, gradul de precizie a modelului nostru reflectă într-o 
oarecare măsură nivelul general de cunoaştere al societăţii. Dat 
fiind că experienţa şi cercetarea ştiinţifică pompează cunoştinţe mai 
precise şi mai valoroase în societate, noile concepte, noile moduri 
de gândire înlocuiesc, contrazic şi fac să se perimeze ideile si 
concepţiile mai vechi despre lume. 


Dacă societatea însăşi ar sta pe loc, nu ar exista o presiune 
pentru ca individul să-şi aducă la zi propria sa provizie de imagini, 
să le pună de acord cu cele mai noi cunoştinţe de care dispune 
societatea. Atâta timp cât societatea în care se află adăpostit e 

stabilă sau se schimbă încet, imaginile pe care îşi întemeiază 
comportarea pot, de asemenea, să se schimbe încet. 


Pentru a putea trăi însă într-o societate în rapidă schimbare, 
pentru a putea face faţă schimbărilor rapide şi complexe, individul 
trebuie să-şi schimbe propriul său stoc de imagini într-un ritm care 
să se coreleze oarecum cu ritmul schimbărilor. Modelul său trebuie 
adus la zi. În măsura în care se produce un decalaj, reacţiile sale la 
schimbări vor deveni neCorespunzătoare, iar el se va dovedi tot 
mai ineficient. 


Există deci o presiune intensă asupra individului pentru a-l 
face să ţină pasul cu ritmul general. 


În prezent în tehnosocietáti schimbarea are loc atât de repede 
şi continuu încât adevărurile de ieri devin ficțiuni astăzi, iar membrii 
cei mai calificaţi şi inteligenţi ai societăţii mărturisesc că le vine greu 
să se ţină la curent cu potopul de cunoştinţe noi chiar şi în domenii 
foarte înguste. 


„Nu e posibil să urmăreşti tot ceea ce ai dori”, se plânge dr. 
Rudolph Stohler, zoolog la Universitatea din California, la 
Berkeley. „îmi consum 25 până la 50% din timpul de lucru 
căutând să mă tin la curent cu ceea ce e nou în lume" — spune dr. |. 
E. Wallen, şeful secţiei de oceanografie de la Instituţia Smithson din 
W/ashington. Dr. Emilio Segre, laureat al Premiului Nobel pentru 
fizică, declară: „Chiar şi numai în problema mezonilor K e 
imposibil să consulti toate publicaţiile”. lar oceanograful dr. Arthur 
Stump recunoaşte: „Nu ştiu într-adevăr ce soluţie s-ar putea găsi; 
singura posibilitate ar fi să se declare un moratoriu al publicaţiilor 
pe zece ani”. 

Cunostintele noi le dezvoltă pe cele vechi sau le scot din uz. 
În ambele situaţii îi obligă pe cei care sunt interesaţi să-și 
reorganizeze depozitul de imagini. Îi obligă să reinvete azi ceea ce 
credeau ieri că ştiu. 


Lord James, vicepreşedintele Universităţii din York, afirmă: 
„Mi-am luat licenţa în chimie la Oxford în 1931. Când mă uit la 
întrebările ce se pun în prezent la examene la Oxford, îmi dau 
seama nu numai că nu ştiu să răspund la ele, dar că n-aş fi putut să 
răspund la ele niciodată, deoarece cel puţin două treimi din 
probleme presupun cunoştinţe care pur şi simplu nu existau la data 
când mi-am luat licenţa”. lar dr. Robert Hilliard, specialistul 
principal în emisiuni radiofonice şcolare din Comisia federală 
pentru comunicaţii, merge chiar mai departe: „în ritmul în care se 
înmulţesc cunoştinţele, la vremea când copilul ce se naşte acum va fi 
absolvit colegiul, cantitatea de cunoştinţe în lume va fi de patru ori 
mai mare. La data când acelaşi copil va atinge vârsta de cincizeci de 
ani, va fi de treizeci şi două de ori mai mare, iar 97% din toate 
cunoştinţele din lume vor fi fost obţinute in perioada de când s-a 
náscut". 


Admiţând cá definiţia ,,cunostintelor" e vagă şi cá asemenea 
statistici au un caracter hazardat, rămâne totuşi un fapt evident că 
fluxul crescând de noi cunoştinţe ne obligă să ne specializăm într-un 
domeniu din ce în ce mai îngust şi ne sileşte să ne revizuim 
imaginile interioare ale realităţii într-un ritm tot mai rapid. Aceasta 
nu se referă însă numai la informaţii ştiinţifice greu accesibile despre 
particule fizice sau structuri genetice. Se aplică în aceeași măsură 
diverselor categorii de cunoştinţe care afectează direct viaţa de 
fiecare zi a milioane de oameni. 

Valul freudian 


Evident că multe din cunoştinţele noi nu au o legătură directă 
cu interesele imediate ale cetăţeanului de pe stradă. Nu îl intrigă şi 
nici nu îl impresionează faptul că un gaz nobil ca xenonul poate 
forma compuşi — un lucru despre care până nu de mult majoritatea 
chimiştilor jurau că este imposibil. 


Probabil că şi aceste cunoştinţe vor avea o influenţă asupra sa 
când vor fi cuprinse într-o nouă tehnologie, dar până atunci îşi 
poate permite să le ignoreze. Pe de altă parte însă, o bună parte 
din cunoştinţele noi afectează în mod direct preocupările sale 
imediate, slujba sa, politica pe care o face, viaţa sa de familie, chiar 
şi comportarea sa sexuală. 


Un exemplu dureros îl constituie dilema în care se află în 
prezent părinţii ca urmare a schimbărilor radicale succesive privind 
imaginea copilului în societate şi teoriile noastre despre creşterea 
copiilor. 


La începutul secolului, de exemplu, în Statele Unite, teoria 
dominantă reflecta concepţia ştiinţifică foarte răspândită pe atunci 
despre primordialitatea eredității în determinarea caracterelor. 
Mame care nu auziseră niciodată despre Darwin sau Spencer îşi 
creşteau copiii după canoane corespunzând cu concepţiile despre 
lume ale acestor gânditori. Vulgarizate şi simplificate, circulând din 
gură în gură, aceste concepţii despre lume se reflectau în 
convingerea, împărtăşită de milioane de oameni obişnuiţi, că 
„copiii răi provin dintr-un soi rău”, că „instinctul criminal e 
ereditar” etc. 

În primele decenii ale secolului, aceste atitudini au dat înapoi 
în faţa progresului concepţiilor asupra rolului hotărâtor al mediului. 
Credinţa că mediul modelează personalitatea şi că primii ani sunt 
cei mai importanţi a creat o nouă imagine a copilului. Lucrările lui 
W/atson şi Pavlov au început să pătrundă în conştiinţa publicului. 
Mamele urmau noul behaviorism, refuzând să-şi alăpteze sugarii 
când aceştia cereau de mâncare, refuzând să-i ia în braţe când 
plângeau, intárcándu-i de timpuriu ca să-i facă independenţi. 


Martha- Wolfenstein a scris un studiu în care compară sfaturile 
oferite părinţilor în şapte ediţii succesive ale lucrării îngrijirea 
copilului, un manual editat între 1914 şi 1951 de către Biroul 
copiilor din Statele Unite. A constatat modificări însemnate în 
privinţa metodelor preferate recomandate în legătură cu intárcatul, 
sugerea degetelor, masturbatia, obişnuirea copilului cu curăţenia. 
Din acest studiu rezultă în mod limpede că spre sfârşitul deceniului 
al 4-lea începuse să prevaleze o altă imagine a copilului. 
Conceptele freudiene s-au revărsat ca un talaz, revoluţionând 
practicile de creştere a copiilor. Deodată, mamele au început să 
audă vorbindu-se despre „drepturile copiilor” şi despre necesitatea 
„gratificaţiei orale”. La ordinea zilei era permisivitatea. 


În paranteză fie spus, în acelaşi timp când imaginile freudiene 
ale copilului începeau să determine modificarea comportării 
părinţilor din Dayton, Dubuque si Dallas, imaginea psihanalistului s- 
a modificat şi ea. Psihanaliştii au devenit eroii culturii. În filme, 
emisiuni de televiziune, romane şi nuvele publicate în reviste 
apăreau ca nişte oameni înţelepţi, cu suflet bun, nişte făcători de 
minuni care erau în stare să regenereze personalităţile deteriorate. 
Începând cu filmul Sub puterea blestemului, din 1945 şi până la 
sfârşitul deceniului al 6-lea, psihanalistul a fost înfăţişat de mass- 
media în culori cât se poate de trandafirii. 

Pe la mijlocul deceniului al 7-lea însă, el se transformase deja 
într-o figură comică. Peter Sellers, în filmul Ce mai e nou, Pisicuţă?, 
juca rolul unui psihanalist care se dovedea mult mai nebun decât 
majoritatea pacienţilor săi. Au început să circule „anecdote cu 
psihanalişti” nu numai în cercurile sofisticate din New York şi 
California, dar şi în rândul cetăţenilor de pe stradă, încurajați de 
aceleaşi mass-media care creaseră mitul psihanalistului. 


Această răsturnare bruscă a imaginii publice a psihanalistului 
(imaginea publică nefiind altceva decât însumarea imaginilor 
particulare din societate) era determinată şi de schimbările 
survenite în cercetare. 


Căci devenise din ce în ce mai evident că terapia psihanalitică 
nu era în măsură să corespundă aşteptărilor, iar noile descoperiri 
făcute în domeniul ştiinţelor behavioriste, şi în special în 
psihofarmacologie, făceau ca multe din procedeele terapeutice 
freudiene să pară ciudat de arhaice. Totodată cercetarea a luat un 
mare avânt în domeniul teoriei învăţării, iar creşterea copiilor a 
căpătat o nouă orientare, de data aceasta în direcţia unui gen de 
neobehaviorism. 


În fiecare stadiu al acestei dezvoltări, un ansamblu de imagini 
foarte răspândite au fost atacate de un ansamblu de imagini opuse. 
Indivizii fideli unor anumite concepţii au fost asaltati de informaţii, 
articole, filme documentare, precum şi de sfaturi provenind de la 
autorităţi, prieteni, rude şi chiar de la cunoştinţe întâmplătoare care 
aveau păreri contrare. Aceeaşi mamă, adresându-se acelorași 
autorităţi în două momente diferite în cursul creşterii copilului ei, 
va primi, într-adevăr, sfaturi oarecum diferite, bazate pe anumite 
concluzii diferite privind realitatea. În timp ce pentru oamenii din 
trecut, modelele de crescut copii rămâneau stabile uneori timp de 

secole, pentru oamenii prezentului şi ai viitorului creşterea copiilor 
a devenit, la fel ca atâtea alte domenii, o arenă în care valuri 
succesive de imagini se războiesc unele cu altele, multe dintre ele 
generate de cercetarea ştiinţifică. 


În acest fel, noile cunoştinţe le modifică pe cele vechi. Mass- 
media împrăştie în mod instantaneu şi cu o mare putere de 
convingere noi imagini, iar indivizii obişnuiţi, în căutarea unei 
modalităţi de a face faţă mediului social înconjurător tot mai 
complex, încearcă să se ţină la curent. În acelaşi timp, faptele — care 
se deosebesc de cercetare ca atare — distrug, de asemenea, vechile 
noastre structuri de imagini. 


Apariţia lor fugitivă pe ecranul atenţiei noastre şterge vechile 
imagini şi generează altele noi. După marşurile pentru libertate si 
răscoalele din ghetourile negrilor, numai un arierat mintal şi-ar mai 
putea păstra iluzia, atât de îndrăgită pe vremuri, că negrii sunt nişte 
„copii fericiţi”, mulţumiţi în sărăcia lor. 


În educaţie, în politică, în teoriile economice, în medicină, în 
probleme internaţionale, valuri de noi imagini pătrund prin 
apărarea noastră, ne zdruncină modelele mintale ale realităţii. 
Rezultatul acestui bombardament cu imagini îl constituie o 
degradare accelerată a vechilor imagini, o circulaţie intelectuală mai 
rapidă şi apariţia unui înţeles nou, mai profund al impermanentei 
cunoştinţelor înseşi. 


O  avalanşă de best-sellers Această | impermanentá se 
oglindeşte în societate în diverse moduri subtile. Un exemplu 
dramatic este impactul pe care explozia cunoştinţelor îl are asupra 
acelui conteiner clasic de cunoştinţe care e cartea. 

Pe măsură ce cunoştinţele noastre au devenit mai abundente 
şi mai puţin permanente, am putut observa cum vechea legătură de 
carte din piele, durabilă şi solidă, practic a dispărut, fiind înlocuită 
la început prin pânză şi apoi prin coperte de carton. Cartea însăşi, 
la fel ca şi mare parte din informaţiile pe care le cuprinde, a devenit 
mai tranzientă. 


Cu zece ani în urmă, Sol Cornberg, proiectant de sisteme de 
comunicaţii, un profet radical în domeniul tehnicii de bibliotecă, 
afirma că cititul va înceta în curând de a mai fi o formă primară de 
ingurgitare de informaţii. „Scrisul şi cititul — spunea el — vor deveni 
lucruri perimate”. (Printr-o ironie a soartei, soţia d-lui Cornberg e 
romancieră.) Oricum ar sta lucrurile, un fapt e evident, şi anume, 
din cauza dezvoltării de neînchipuit a cunoştinţelor, fiecare carte 
(vai, inclusiv cea de faţă) contine o fracțiune tot mai mică din 


volumul total de cunoştinţe. 


lar revoluţia cărţilor broşate, punând la dispoziţia tuturora 
ediţii ieftine, a redus valoarea pe care o avea o carte datorită 
raritátii sale tocmai în momentul când perimarea tot mai rapidă a 
cunoştinţelor îi reduce şi valoarea ce i-o dădeau anterior 
informaţiile de lungă durată. Astfel, în Statele Unite o carte broşată 
apare simultan în peste 100.000 de chioşcuri, pentru ca numai 
după o lună să dispară sub un alt val uriaş de publicaţii. Cartea se 
apropie astfel de tranzienta publicaţiei lunare. De fapt, multe cărţi 
nu sunt decât nişte reviste cu număr unic. 


De asemenea, durata interesului manifestat de public pentru o 
carte — chiar pentru o carte de mare succes — se reduce tot mai 
mult. De exemplu, durata de viaţă a cărţilor cu tirajul cel mai mare 
de pe lista publicaţiei „New York Times" e în continuu declin. 

Există, desigur, mari variaţii de la an la an, iar unele cărţi 
reuşesc chiar să ţină piept valului. Cu toate acestea, dacă examinăm 
primii patru ani pentru care există date complete în legătură cu 
această temă, 1953 — 1956, şi îi comparăm cu o perioadă similară 
din deceniul următor, 1963 - 1966, constatăm cá în prima 
perioadă best-seller-ul a rămas pe listă în medie 18,8 săptămâni. În 
deceniul următor, intervalul s-a micşorat la 15,7 săptămâni. În 
decursul unei perioade de numai zece ani, aşteptarea medie de 
viaţă a best-seller-ului s-a redus cu aproape o şesime. 


Asemenea tendinţe pot fi înţelese numai dacă vor fi sesizate 
elementele ce stau la baza lor. Suntem martorii unui proces istoric 
care în mod inevitabil va schimba psihicul omului. Căci, una peste 
alta, de lacosmetice la cosmologie, de la faptele cotidiene cum e 
povestea lui Twiggy la realizările strălucite ale tehnicii, imaginile 
noastre interioare despre realitate, răspunzând la accelerarea 
schimbării din afara noastră, trăiesc tot mai puţin, devin tot mai 
temporare. 


Creăm şi epuizăm idei şi imagini într-un ritm din ce în ce mai 
rapid. Cunostintele, la fel ca şi oamenii, locurile, lucrurile şi formele 
organizaționale devin un produs de folosit si aruncat. 


Mesajul elaborat tehnic 


Dacă imaginile noastre despre realitate se perindă tot mai 
repede, una din cauze ar putea fi creşterea ritmului cu care mesajele 
încărcate cu imagini sunt lansate asupra simţurilor noastre. S-au 
depus puţine stráduinte până în prezent pentru a investiga această 

problemă în mod ştiinţific, dar faptele arată că individul este tot 
mai mult expus unor stimuli purtători de imagini. 


Pentru a putea păşi mai departe în acest sens, trebuie să 
vedem mai întâi care sunt sursele primare ale imaginilor. De unde 
provin miile de imagini clasate în modelul nostru mintal? Mediul 
înconjurător ne bombardează cu stimuli. Semnalele ce-şi au 
originea în afara noastră — undele sonore, lumina etc. — ne izbesc 
organele senzoriale. După ce sunt percepute, aceste semnale sunt 
convertite, printr-un proces înconjurat încă de mister, în simboluri 
ale realităţii, în imagini. 


Aceste semnale ce ne parvin sunt de diferite tipuri. 


Unele ar putea fi numite necodificate. Astfel, de exemplu, un 
om umblă pe stradă şi observă o frunză pe care vântul o împinge 
pe trotuar. El percepe acest fapt prin organul său senzorial. Aude 
un foşnet. Vede mişcare şi verdeață. Simte vântul. Pe baza acestor 
percepții senzoriale, el îşi formează într-un fel sau altul o imagine 
mintală. Putem considera aceste semnale senzoriale ca un mesaj. 
Acest mesaj nu a fost însă întocmit de om, în sensul obişnuit al 
termenului. Nimeni nu intenţionase să comunice ceva prin 
intermediul lui, iar înţelegerea lui nu depinde direct de un cod 
social — o serie de semne şi definiţii convenite pe plan social. 
Suntem cu toţii înconjurați de astfel de întâmplări si participăm la 
ele. Când au loc în raza simţurilor noastre, putem extrage mesaje 
necodificate din ele, pe care le convertim în imagini mintale. De 
fapt, o anumită cantitate de imagini din modelul mintal al fiecărui 
individ derivă din asemenea mesaje necodificate. 


Primim însă şi mesaje codificate din afară. Mesaje codificate 
sunt toate cele care depind de convenţii sociale în ceea ce priveşte 

semnificaţia lor. Toate limbajele, fie că sunt bazate pe cuvinte sau 
gesturi, pe ritmuri de tobă sau pași de dans, pe hieroglife, 
pictografie sau noduri înşirate pe o sfoară, sunt coduri. 


Toate mesajele transmise prin mijlocirea unor asemenea 
limbaje sunt codificate. 


Putem afirma cu oarecare precizie că pe măsură ce societăţile 
s-au dezvoltat şi au devenit mai complexe, proliferând coduri 
pentru transmiterea imaginilor de la om la om, procentul de mesaje 
necodificate primite de omul obişnuit a scăzut în favoarea 
mesajelor codificate. Se poate presupune, cu alte cuvinte, că în 
prezent o parte mai mare din imagistica noastră provine din mesaje 
întocmite de oameni decât din observarea personală a unor 
întâmplări brute, „necodificate”. 


În plus, se poate constata o deplasare subtilă, dar 
semnificativă a tipurilor de mesaje codificate. Pentru ţăranul 
analfabet dintr-o societate agricolă a trecutului, majoritatea 
mesajelor intrate erau de felul comunicărilor întâmplătoare sau 
elementare. Țăranul putea să discute lucruri obişnuite, legate de 
casă, să zeflemisească, să se certe sau să spună trivialităţi, să 
bombăne, să se lamenteze, să imite copiii (şi, în acelaşi sens, 
animalele) etc. Aceasta determina natura celor mai multe mesaje 
codificate pe care le primea, şi una din particularităţile acestui fel de 
comunicare este caracterul ei puţin riguros, anarhic, flecar şi inedit. 
să comparăm aceste mesaje cu tipul de mesaje codificate pe care le 
primeşte cetăţeanul obişnuit din societatea industrială de astăzi. În 
afară de toate cele de mai sus, el mai primeşte mesaje — mai ales 
prin mass-media — ce au fost modelate cu pricepere de experti in 
materie de comunicare. El ascultă ştiri; urmăreşte filme, piese de 
teatru, spectacole de televiziune, toate regizate cu mare grijă; 

ascultă mult mai multă muzică (o formă de comunicare cât se 
poate de organizată); aude numeroase discursuri. Şi mai presus de 
toate el face un lucru pe care strămoșul său, ţăranul, nu putea să-l 
facă: citeşte mii de cuvinte în fiecare zi, care toate au fost redactate 
cu multă grijă. 


Revoluţia industrială, care aduce cu sine o cantitate enormă 
de mesaje elaborate de mass-media, modifică, prin urmare, în mod 
radical natura mesajelor primite de către individul obişnuit. Pe 
lângă mesajele necodificate pe care le primeşte din mediul 
înconjurător şi mesajele codificate, dar întâmplătoare, de la 
oamenii din jurul său, individul începe să primească acum un 
număr crescând de mesaje codificate, dar preelaborate tehnic. 


Aceste mesaje elaborate tehnic se deosebesc de produsele 
întâmplătoare sau „elementare” sub un aspect esenţial: în timp ce 
acestea din urrnă sunt puţin riguroase, produsele elaborate tehnic 
tind să fie mai exacte, mai condensate, mai puţin redundante. Sunt 
orientate înspre un scop anume, fiind prelucrate dinainte pentru a 
se elimina orice repetiţie inutilă, în vederea transmiterii unui 
conţinut informational maxim. Ele sunt, după cum spun 
teoreticienii comunicaţiei, „bogate în informaţii”. 


Acest fapt deosebit de semnificativ, dar care adesea este trecut 
cu vederea, poate fi observat foarte uşor dacă îţi dai osteneala să 
compari un eşantion de 500 de cuvinte de conversaţie obişnuită, 
înregistrată pe bandă (adică codificat, dar întâmplător), cu 500 de 
cuvinte dintr-un text de ziar sau dintr-un dialog de film (de 
asemenea codificat, dar elaborat tehnic). Conversaţia întâmplătoare 
va fi probabil plină de pauze şi de repetiţii. Ideile vor fi repetate de 
mai multe ori, adesea cu aceleaşi cuvinte sau cu mici variaţii. 

Dimpotrivă, cele 500 de cuvinte de material de ziar sau de 
dialog de film sunt redactate în prealabil cu grijă, într-o formă cât 
mai concisă, fără repetări de idei. În principiu, ele sunt mai corecte 
din punct de vedere gramatical decât conversaţia obişnuită, iar 
atunci când este vorba de un text oral ideile sunt enunțate mai clar. 
Materialul de prisos e eliminat. 


Scriitorul, editorul, directorul — toti cei ce sunt implicaţi în 
producţia mesajului elaborat tehnic — luptă pentru ca „acţiunea să 
nu stea pe loc”, să aibă o „desfăşurare rapidă”. Nu e întâmplător 
faptul că reclamele pentru cărţi, filme, teatru de televiziune 
adeseori anunţă „aventuri care nu-ţi dau răgazul să respiri”, „cărţi 
care se citesc, pe nerăsuflate”. Nici unui editor sau producător de 
filme nu i-ar trece prin gând să facă reclamă producţiei sale 
afirmând că sunt „repetitive” sau „redundante”. 


Prin urmare, pe măsură ce radioul, televiziunea, ziarele, 
revistele şi romanele se revarsă în societate, pe măsură ce proporţia 
mesajelor elaborate primite de individ creşte (iar proporţia de 
mesaje necodificate şi de mesaje întâmplătoare codificate descreşte 
în mod corespunzător), suntem martorii unei profunde schimbări: 
o continuă acceleraţie a ritmului mediu în care mesajele 
producătoare de imagini sunt prezentate individului. Masa de 
informaţii codificate care îl înconjură începe să asalteze simţurile 
sale cu o insistenţă reînnoită. 


Aceasta explică în parte frenezia vieţii cotidiene. 


Dacă industrialismul se caracterizează printr-o accelerare a 
comunicaţiilor, tranziţia la supraindustrialism este însoţită de 
eforturi intense pentru a accelera şi mai mult procesul. Valurile de 
informaţii codificate se transformă în talazuri furioase, care iau un 

avânt din ce în ce mai mare, atacându-ne, căutând să intre în 
sistemul nostru nervos. 


Mozart sincopat 


În prezent, în Statele Unite timpul mediu folosit de adulţi 
pentru citirea ziarelor e de 52 de minute pe zi. Aceeaşi persoană 
care dedică zilnic aproape o oră ziarelor cheltuieşte timp şi cu 
citirea revistelor, cărţilor, indicatoarelor, notelor de plată, 
chitantelor, instrucţiunilor, etichetelor de pe cutii, reclamelor de pe 
cutiile cu alimente pentru imicul dejun etc. Înconjurat din toate 
părţile de tipărituri, omul „ingerează” între 10.000 şi 20.000 de 
cuvinte editate pe zi din totalul cu mult mai mare la care este 
expus. 


Aceeaşi persoană mai foloseşte probabil o oră şi un sfert pe zi 
pentru a asculta radioemisiuni — poate chiar mai mult în cazul când 
posedă un aparat de recepţie cu modulator de frecvenţă. Dacă 
ascultă ştiri, informaţii comerciale, comentarii sau alte asemenea 
programe, va auzi în acest timp peste 11.000 de cuvinte prelucrate 
în prealabil. Mai petrece câteva ore la televizor, ceea ce înseamnă 
încă vreo... 10.000 de cuvinte, dublate de o succesiune de imagini 
elaborate cu multă grijă şi având o orientare foarte precisă *. 


De fapt, nici o emisiune nu e atât de precis orientată ca 
reclama, şi în prezent americanul adult obişnuit e asaltat zilnic de 
cel puţin 560 de mesaje de publicitate. Dintre cele 560 la care este 
expus, nu înregistrează însă decât 76, eliminând 484 de mesaje 
publicitare pe zi, pentru a-şi putea consacra atenţia altor probleme. 

Toate acestea reprezintă presiunea mesajelor elaborate asupra 
simţurilor sale. Şi presiunea creşte mereu. Străduindu-se să transmită 
mesaje producătoare de mai multe imagini într-un ritm tot mai 
rapid, oamenii care se ocupă de comunicaţii, artiştii şi alţii se 
străduiesc în mod conştiincios să obţină ca fiecare clipă de 
expunere la mass-media să aibă o şi mai mare încărcătură 
informațională $i emoțională. 


<notă> 


* Asta nu înseamnă că numai cuvintele şi ilustrațiile transmit 
sau evocă imagini. $i muzica pune în mişcare mecanismul intern de 
imagini, deşi imaginile produse pot fi absolut nonverbale. 


</notă> 


Constatăm astfel că simbolismul e folosit în măsură tot mai 
mare pentru concentrarea informaţiei. În prezent, oamenii care se 
ocupă de publicitate, căutând cu tot dinadinsul să vâre cât mai 
multe mesaje în mintea individului, în cadrul unui timp limitat, se 
folosesc din ce în ce mai mult de tehnica simbolistică a artei. Să 
luăm de exemplu „tigrul” care este pus în rezervor. Un singur 
cuvânt transmite în acest caz publicului o imagine vizuală distinctă, 
care încă din copilărie a fost asociată cu puterea, viteza si forţa. 


Revistele ce se ocupă cu probleme de publicitate, ca, de 
exemplu, „Printer's Ink”, sunt pline de articole tehnice sofisticate 
privind folosirea simbolismului vizual şi verbal în vederea 
accelerării fluxului de imagini. 


Actualmente, mulţi artişti ar putea învăţa de la oamenii care se 
ocupă de publicitate noi tehnici de accelerare a imaginilor. 

Dacă cei care se ocupă de publicitate şi care trebuie să 
plătească pentru fiecare frântură de secundă la radio sau 
televiziune se luptă, în reviste şi ziare, să capteze atenţia volatilă a 
cititorului şi să-i comunice maximum de imagini în minimum de 
timp, fără îndoială că şi o parte din public ar dori să mărească 
viteza cu care poate recepta mesaje şi prelucra imagini. Aşa se 
explică succesul fenomenal pe care-l înregistrează cursurile de citire 
rapidă în rândul studenţilor, al directorilor de întreprinderi, al 
oamenilor politici şi al altora. Una dintre şcolile renumite de citire 
rapidă afirmă că poate mări de trei ori viteza de absorbţie a 
oricărei persoane, iar unii cititori declară că sunt în măsură să 
citească literalmente zeci de mii de cuvinte pe minut, ceea ce 
numeroşi experţi contestă pur şi simplu. Indiferent dacă asemenea 
viteze sunt într-adevăr posibile sau nu, fapt este că ritmul 
comunicaţiei se accelerează. Oamenii foarte ocupați dau în fiecare 
zi o bătălie ca să poată absorbi cât mai multe informaţii. Citirea 
rapidă îi ajută, desigur, în această privinţă. 


Impulsul către accelerare în comunicaţii nu se limitează însă 
nicidecum la publicitate sau la cuvântul tipărit. Dorinţa de a 
maximiza conţinutul mesajului în minimum de timp stă la baza 
experienţelor ini tiate de psihologii de la institutele americane de 
cercetare, care au transmis prelegeri înregistrate pe bandă la o 
viteză mai mare decât cea normală şi au testat apoi gradul de 
înțelegere la auditoriu. Scopul lor era de a stabili dacă studenţii ar 
putea învăţa mai mult în cazul când conferentiarii ar vorbi mai 
repede. 


Aceeaşi intenţie de accelerare a fluxului de informaţii rezultă şi 
din recenta obsesie cu filme pe ecrane fragmentate şi pe ecrane 
multiple. La Expoziţia mondială din Montreal, spectatorii erau 
confruntati, pavilion după pavilion, nu cu ecranul traditional de 

film, pe care apar în ordine imagini vizuale consecutive, ci cu câte 
două, trei sau cinci ecrane, care-i bombardau în acelaşi timp cu 
mesajele lor. Pe aceste ecrane se desfăşoară în acelaşi timp acţiuni 
diferite, care pretind spectatorului capacitatea de a accepta mult 
mai multe mesaje simultane decât spectatorul de filme din trecut 
sau, în caz contrar, de a cenzura sau a bloca anumite mesaje pentru 
a putea menţine ritmul absorbției de mesaje sau al stimulării vizuale 
la un nivel rezonabil. 


Autorul unui articol din „Life”, intitulat O revoluţie a filmului 
menită să zdruncine mintea omului, descrie cu acuratețe această 
experienţă: „A privi şase imagini în același timp şi a urmări în 
douăzeci de minute echivalentul unui film de lung metraj înseamnă 
pentru creier o excitație incredibilă si un factor de saturație”. În altă 
parte arată că un film pe ecrane multiple, „condensând mai multe 
lucruri într-un interval de timp dat, comprimă timpul”. 


Şi în muzică se observă tot mai mult impulsul accelerator. La 
un congres al compozitorilor şi specialiştilor de computere care a 
avut loc nu demult la SanFrancisco, s-a afirmat că de mai multe 
secole încoace se constată în muzică „o creştere a volumului de 
informaţii transmis auditoriului în cadrul unui anumit interval de 
timp” şi se pare, de asemenea, că muzicienii de astăzi cântă muzica 
lui Mozart, Bach şi Haydn într-un tempo mai rapid decât cel la care 
această muzică era executată pe vremea când a fost compusă. 


Astfel, Mozart ne parvine sincopat. 


Semianalfabetul Shakespeare 

Paralel cu schimbările care afectează imaginile noastre despre 
realitate şi cu accelerarea mecanismului nostru de transmisie a 
imaginilor, şi codurile pe care le folosim se modifică. Căci si 
limbajul e supus convulsiilor. După cum arată lexicograful Stuart 
Berg Flexner, redactor-şef al Dicţionarului limbii engleze, Random 
House, „cuvintele pe care le folosim se modifică tot mai repede pe 
zi ce trece, şi nu numai la nivel de jargon, ci la toate nivelele. Viteza 
cu care cuvintele vin şi se duc a căpătat o mare acceleraţie. Şi asta 
se aplică nu numai la engleză, ci şi la franceză, rusă şi japoneză”. 


Flexner a ilustrat această afirmaţie cu unele date uimitoare; 
astfel, din cele 450.000 de cuvinte „utilizabile” în limba engleză de 
astăzi, conform evaluărilor existente, doar circa 250.000 ar fi 
inteligibile pentru William Shakespeare. Dacă Shakespeare s-ar 
întruchipa, la Londra sau la New York, în zilele noastre, el n-ar fi în 
măsură să înţeleagă, în medie, decât cinci din fiecare nouă cuvinte 
din vocabular. Bardul ar fi un semianalfabet. 


Aceasta înseamnă că, dacă limba a avut acelaşi număr de 
cuvinte pe vremea lui Shakespeare ca acum, cel puţin 200.000 de 
cuvinte — poate chiar de câteva ori această cifră — au dispărut şi au 
fost înlocuite în decursul celor patru secole scurse de atunci. 


Flexner presupune, dealtfel, că cel puţin o treime din această 
mişcare de cuvinte a avut loc numai în ultimii cincizeci de ani. Dacă 
aceste ipoteze corespund cu realitatea, ar rezulta că în prezent 
cuvintele sunt eliminate din limbă şi înlocuite într-un ritm cel puţin 
de trei ori mai rapid decât în perioada de referinţă 1564 — 1914. 


Această mişcare rapidă reflectă schimbările ce se produc în 
lucrurile, procesele şi calităţile mediului înconjurător. Unele cuvinte 

noi provin direct din domeniul tehnologiei şi al produselor de 
consum. 


La nivelul jargonului, ritmul mişcării a fost atât de rapid încât 
i-a silit pe autorii de dicţionare să-şi schimbe criteriile de selecţie a 
cuvintelor. „În 1954 — spune Flexner —, când am început să lucrez la 
Dicţionarul jargonului american, nu includeam un cuvânt nou decât 
în cazul când îl găseam consemnat în trei surse diferite într-o 
perioadă de cinci ani. În prezent, un asemenea criteriu ar fi 
imposibil. Limba, la fel ca şi arta, urmează fluctuațiile modei”. 


Unul din elementele care contribuie la rapida introducere şi 
perimare a cuvintelor constă în viteza de necrezut cu care un 
cuvânt nou poate fi impus în limbajul curent. Pe la sfârşitul 
deceniului al 6-lea şi începutul deceniului al 7-lea, se putea stabili cu 
precizie calea pe care anumiţi termeni de jargon special, ca, de 
exemplu, „rubrică” sau „subsumate”, fuseseră preluaţi din revistele 
universitare şi folosiţi în unele periodice cu un tiraj mic, ca, de 
exemplu, „New York Review of Books” sau „Commentary”, apoi 
adoptate de „Esquire”, cu tirajul pe care-l avea atunci de 800.000 
până la 1000.000 de exemplare, pentru a fi difuzat mai departe în 
cercuri largi de „Time”, „Newsweek” şi marile reviste de masă. În 
prezent se trece peste aceste etape. Redactorii revistelor de masă nu 
se mai mulţumesc să preia vocabularul publicaţiilor intelectuale 
intermediare; în goana lor de a-şi asigura „locul din vârf”, ei ridică 
acum produsele direct din presa ştiinţifică. 


Într-o bună zi, în toamna anului 1964, Susan Sontag a 
dezgropat cuvântul „camp” * şi l-a folosit ca temă a unui eseu 
publicat in „Partisan Review". ,Time" a aşteptat doar câteva 
săptămâni şi a dedicat un articol termenului şi celei care i-a dat o 
nouă tinereţe. 

După alte câteva săptămâni, termenul proliferase în ziare si în 
alte mass-media. În prezent cuvântul a ieşit practic din folosinţă. 
„Teenybop” ** e alt cuvânt care a traversat vocabularul cu o viteză 
ameţitoare. 


«notá» 

* Ín acest caz, grup de adepti ai unei doctrine. — Nota trad. 
** Un gen de jazz pentru tineri. — Nota trad. 

</notă> 


Un exemplu şi mai semnificativ de modificare a limbii îl 
înfăţişează deplasarea bruscă a înţelesului atribuit termenului etnic 
„black”. Ani de-a rândul, americanii de culoare au considerat 
termenul ca un calificativ rasist. Albii liberali îşi învățau copiii în 
mod conştiincios să folosească termenul „Negro”, scris cu N 
majuscul *. Scurt timp după ce Stokely Carmichael a proclamat 
doctrina Black Power (Puterea neagră) la Greenwood, Mississippi, 
în iunie 1966 „black” a devenit un termen cu care se mândreau atât 
negrii cât şi albii din mişcarea pentru dreptate rasială. 


Luaţi pe neaşteptate, albii liberali au trecut printr-o perioadă 
de incertitudine, deoarece nu mai ştiau dacă să folosească „Negro” 
sau „black”. Curând „black” a fost legitimat, căci mass-media au 
adoptat noul său sens. În decurs de câteva luni, „black” intrase şi 
„Negro” ieşise din uz. 


Sunt cunoscute cazuri si mai rapide de difuzare a unor 
termeni. „Când Beatles-ii — spunea lexicograful Flexner — se aflau la 
apogeul gloriei lor, ei puteau să creeze orice cuvânt, să-l strecoare 
pe un disc, şi în cel mult o lună el făcea parte din limbă. La un 
moment dat nu existau probabil mai mult de cincizeci de oameni la 

NASA care să folosească expresia «A-OK>. Dar atunci când un 
astronaut l-a folosit în timpul unui zbor televizat cuvântul s-a 
integrat în limbă peste noapte. Acelaşi lucru s-a întâmplat şi cu alţi 
termeni spaţiali, ca «sputnik» sau «toate sistemele merg»". 


Pe măsură ce noi cuvinte sunt introduse, cuvintele vechi 
dispar. Fotografia unei fete nu mai este o „pin-up” (de agăţat pe 
perete) sau o „cheesecake shot” (cheesecake — o prăjitură, shot — 
fotografie), ci o „playmate” (tovarăşă de joacă). „Hep” s-a 
transformat în „hip”; „hipster” în „hippiee”. „Go-go” a pătruns în 
limbă ca un bolid, dar s-a dus, laolaltă cu celelalte de acelaşi fel. 


<notă> 


* În englezeşte, black are înţelesul de negru în general; Negro 
se foloseşte pentru desemnarea unei persoane de rasă mai mult sau 
mai puţin neagră. — Nota trad. 


</notă> 


Transformarea limbii implică, de asemenea, forme nonverbale 
de comunicare. Există gesturi de jargon, tot aşa cum există cuvinte 
de jargon — degetul mare în sus sau în jos, degetul mare la nas: 
gestul copiilor care înseamnă „să-ţi fie ruşine”, mâna care trece pe 
lângă gât făcând gestul de a tăia beregata. Specialiştii care urmăresc 
evoluţia limbajului gesturilor socotesc că şi acesta ar putea să sufere 
schimbări mai rapide. 


Unele gesturi, considerate cvasiobscene, au devenit oarecum 
mai puţin şocante, dată fiind modificarea valorilor sexuale în 
societate. Altele, adoptate numai de anumite persoane, au căpătat 
o răspândire mai largă. Un exemplu de difuzare, observă Flexner, 

este folosirea mai frecventă în prezent a gestului de dispreţ şi sfidare 
— pumnul ridicat şi agitat în aer. 


Invazia de filme italieneşti, care s-a abătut asupra Statelor 
Unite în deceniile al 6-lea şi al 7-lea, a contribuit probabil la 
adoptarea acestui gest. De asemenea, degetul ridicat — gestul de 
„ştii la ce mă gândesc” — se pare că se bucură de mai mult respect si 
a căpătat o mai largă răspândire decât a avut înainte. Totodată 
alte gesturi practic au dispărut sau au fost înzestrate cu o 
semnificaţie complet schimbată. 


Cercul format din degetul mare $i arătător pentru a arăta cá 
totul e în ordine este, pare-se, pe cale de dispariţie; semnul lui 
Churchill „V pentru Victorie” este folosit acum de protestatari 
pentru a sublinia noua sa semnificaţie: „pace”, nu „victorie”. 


Era o vreme când omul învăţa limba societăţii sale şi o 
folosea, cu puţine schimbări, de-a lungul întregii sale vieţi. „Relaţia” 
sa cu fiecare cuvânt sau gest învăţat era durabilă. Acum e 
extraordinar cât de puţin durabilă a devenit. 


Arta: cubişti şi cineticieni Arta, la fel ca şi gestul, e un fel de 
exprimare nonverbală şi un canal excelent pentru transmiterea 
imaginilor. Aci manifestarea efemerizării este şi mai pronunţată. 
Dacă vom considera fiecare curent în artă ca pe un limbaj bazat pe 
cuvinte, vom observa cá se produc nu numai înlocuiri succesive de 
cuvinte, ci de limbi întregi dintr-o dată. În trecut, arareori se 
întâmpla ca oamenii să aibă prilejul să asiste în cursul unei 
existente, la schimbări esenţiale într-unstil de artă. Un stil sau un 
curent dura, de obicei, timp de mai multe generaţii. Astăzi viteza 


Ie. A 


schimbării în artă creează un văl în faţa ochilor, omul nu mai are 

timp „să vadă” cum se desfăşoară un curent, să-i pătrundă 
limbajul, că acesta a şi dispărut. 


Făcând iruptie pe scenă în ultimul pătrar al secolului al XIX- 
lea, impresionismul a fost doar prima dintr-o serie de schimbări 
epatante. A apărut într-o perioadă când industrialismul se afla în 
plin progres, aducând cu sine un ritm sensibil mai rapid al vieţii de 
toate zilele. „în special viteza nebună a dezvoltării (tehnologice) şi 
felul în care pasul e forţat apar ca ceva patologic, mai ales când le 
compari cu ritmul progresului din perioadele anterioare ale istoriei 
culturii şi artei — scrie istoricul de artă Arnold Hauser, vorbind 
despre schimbările ce intervin în stilurile artei. — Căci dezvoltarea 
rapidă a tehnologiei nu numai că accelerează schimbările de modă, 
dar accelerează şi modificările criteriilor de bază ale gusturilor 
estetice... Înlocuirea continuă şi tot mai rapidă a articolelor de 
folosinţă zilnică vechi cu altele noi... redimensionează viteza cu 
care se produc reevaluările filozofice şi artistice... ” 


Dacă incadrám impresionismul, în linii mari, în intervalul 
dintre 1875 şi 1910, constatăm o perioadă de predominantá ce 
durează aproximativ treizeci şi cinci de ani. De atunci, nici o şcoală, 
nici un curent, de la futurism la fauvism, de la cubism la 
suprarealism, nu a mai dominat scena atâta timp. Stilurile se succed 
fără întrerupere. Curentul care a durat cel mai mult în secolul al 
XX-lea — expresionismul abstract — şi-a menţinut preponderența 
timp de cel mult douăzeci de ani, din 1940 până în 1960, fiind 
urmat într-o succesiune frenetică de „pop”, care a durat circa cinci 
ani, „0p”, care a reuşit să reţină atenţia publicului timp de doi sau 
trei ani, şi apoi de „arta cinetică”, a cărei motivaţie însăşi este 
tranzienta. 

Acest balet fantastic se petrece nu numai la New York sau San 
Francisco, ci şi la Roma, Paris, Stockholm şi Londra — oriunde se 
află pictori. Robert Hughes scria nu demult în „New Society”: 
„Descoperirea noilor pictori a devenit acum unul din sporturile 
anuale ale Angliei... Entuziasmul pentru descoperirea unei noi 
orientări în arta engleză, o dată pe an, a devenit un fel de cult 
euforic, aproape isteric, al reînnoirii”. Ideea că fiecare an trebuie să 
aducă o nouă modă şi o nouă recoltă de artişti este „o parodie 
semnificativă a unei situaţii care în sine este parodistică — fluxul 


_ 9 


accelerat al avangardei de astăzi”. 


Dacă curentele în artă pot fi asemănate cu limbile, atunci 
putem compara fiecare operă de artă cu un cuvânt. Dacă facem 
această transpunere, vom constata că în artă are loc un proces 
absolut analog cu cel ce se petrece în limbajul verbal. Aci, de 
asemenea, „cuvintele” — adică operele de artă luate una câte una — 
intră în folosinţă şi apoi ies din vocabular cu viteze tot mai mari. 
Opere de artă ne străfulgera conştiinţa în galeriile de artă sau în 
paginile revistelor de mare tiraj; a doua oară când le căutăm, s-au 
dus. Uneori însăşi opera dispare literalmente — multe din ele sunt 
colaje sau construcţii făcute din materiale fragile, care se desfac 
după puţin timp. 


O mare parte din confuzia ce domneşte în lumea artelor de 
astăzi se naşte din faptul că societatea nu vrea să înţeleagă, odată 
pentru totdeauna, că domnia elitelor şi permanenta au murit si în 
domeniul cultural — cel puţin aşa afirmă John McHale, scotianul 
plin de fantezie, pe jumătate artist, pe jumătate sociolog, care 
conduce Centrul pentru studii intregrative al Universităţii de stat 
din New York la Binghamton. 





212 


Alvin Toffler Socul viitorului 





Într-un eseu strălucit, intitulat Partenonul de plastic, el 
subliniază că ,traditionalele canoane ale criticii literare şi artistice... 
obişnuiesc să pună mare preţ pe permanenţă, originalitate şi pe 


valoarea universală şi durabilă a unor anumite opere artistice”. 


Asemenea standarde estetice, susţine el, erau adecvate pentru 
o lume în care se producea meşteşugăreşte şi după gustul unor elite 
reduse ca număr. Asemenea standarde însă „nu-ţi mai permit să te 
raportezi în mod corespunzător la situaţia noastră prezentă, când 
se produc, se pun în circulaţie şi se consumă în masă un număr 
astronomic de opere artistice. Acestea pot să fie identice sau să 
prezinte deosebiri neglijabile. Ele sunt, mai mult sau mai puţin, 
neimportante, înlocuibile şi lipsite de orice «valoare» unică sau 
«adevăr» intrinsec”. 


Artiştii de astăzi, afirmă McHale, nu lucrează pentru o elită 
infimá şi nici nu iau în serios ideea cá permanenta e o virtute. 
Viitorul artei, spune el, „nu mai este legat de crearea unor 
capodopere durabile”. 


Dimpotrivă, artiştii lucrează pentru un termen scurt. 


Concluzia lui McHale este că „schimbările accelerate ale 
condiţiei umane pretind o diversitate de imagini simbolice ale 
omului care să corespundă cerinţelor unei schimbări constante, 
imagini volatile, precum şi un ritm înalt de perimare”. Avem 
nevoie, spune el, „de serii de imagini care să poată fi folosite şi 
înlocuite”. 


Poţi să nu fii de acord cu teza lui McHale că tranzienta în artă 
ar fi un lucru de dorit. Poate că fuga de permanenţă este o eroare 
tactică. S-ar putea chiar argumenta că artiştii noştri folosesc o magie 
homeopatică, comportándu-se ca nişte primitivi care, ingroziti de o 





213 


Alvin Toffler Socul viitorului 





forţă pe care nu o înţeleg, încearcă în naivitatea lor s-o stăpânească 
imitând-o. Oricare ar fi însă atitudinea noastră faţă de arta 
contemporană, tranzienta rămâne un fapt implacabil, o tendinţă 
socială şi istorică atât de primordială a vremurilor noastre încât nu 
poate fi ignorată. Şi evident că artiştii reacţionează la această stare 
de fapt. 


Impulsul către tranzienta în artă explică apariţia celei mai 
tranziente dintre manifestările artistice, „happening”-ul *. Allan 
Kaprow, căruia i s-a atribuit adeseori crearea acestei forme de 
spectacol, a arătat în mod explicit raportul acesteia cu cultura de 
folosit şi de aruncat în care trăim. Happening-ul, după cum susţin 
iniţiatorii săi, în mod ideal are loc o dată, dar numai o dată. 
Happening-ul este Kleenex-ul artei. 


Astfel stând lucrurile, arta cinetică poate fi considerată ca 
întruchipare estetică a modularismului. 


«notá» 
* spectacol bazat pe improvizatii spontane. — Nota trad. 
</notă> 


Sculpturile sau construcţiile cinetice se târăsc, fluieră, gem, se 
învârtesc, se răsucesc, se leagănă sau pulsează, în timp ce luminile 
lor sclipesc, benzile lor magnetice se învârtesc, elementele lor din 
plastic, oţel, sticlă şi cupru se aşază şi se reaşază în forme efemere, 
într-un cadru stabilit, dar uneori invizibil. Aci conectoarele şi 
sârmăria vor fi partea cea mai puţin tranzientă a structurii, tot astfel 
cum macaralele rulante şi turnurile de sustinere ale „Palatului de 
distracţii” al Joanei Littlewood sunt menite să supravieţuiască 
oricărui aranjament anume al componenților modulari. Intenţia 

lucrării cinetice este însă de a crea maximum de variabilitate şi 
maximum de tranzientá. 


Jean Clay spune că într-o operă de artă tradiţională „relaţiile 
părţilor cu întregul au fost stabilite odată pentru totdeauna”. În 
arta cinetică însă, spune el, „echilibrul formelor se compune din 
mişcare”. 


Multi artişti lucrează actualmente împreună cu ingineri şi 
oameni de ştiinţă în speranţa că vor putea exploata cele mai noi 
procese tehnice pentru propriul lor ţel, şi anume simbolizarea 
tendinței de accelerare în societate. „Viteza — scrie Francastel, 
criticul de artă francez — a devenit ceva la care nimeni n-a visat 
vreodată, iar mişcarea continuă, o experienţă personală a 
fiecăruia”. Arta reflectă această nouă realitate. 


Vedem astfel cum artişti din Franţa, Anglia, Statele Unite, 
Scoţia, Suedia, Israel şi din alte ţări creează imagini cinetice. Crezul 
lor l-a exprimat poate cel mai bine Yaacov Agam, un cinetician 
israelian, care spune: „Suntem altfel decât am fost cu trei minute în 
urmă, şi peste alte trei minute vom fi din nou altfel. Încerc să dau 
acestei idei o expresie plastică, creînd o formă vizuală ce nu există. 
Imaginea apare şi dispare, dar nimic nu se poate reţine”. 


Punctul culminant al acestor eforturi îl reprezintă poate 
crearea acelor noi „palate de distracţii” care îşi merită numele — aşa- 
numitele cluburi de noapte cu environment total, unde căutătorul 
de distracţii se cufundă într-o atmosferă în care luminile, culorile şi 
sunetele se modifică încontinuu. De fapt, clientul păşeşte aci 
înăuntrul unei opere de artă cinetică. 


În cazul acesta, de asemenea, cadrul, clădirea însăşi reprezintă 
doar partea ce durează cel mai mult din întreg, în timp ce interiorul 

este menit să producă combinaţii tranziente de stimuli senzoriali. 
Dacă se poate numi asta distracţie sau nu, depinde, desigur, de 
gusturile personale, ceea ce rezultă însă în mod evident este direcţia 
generală a unor asemenea tendinţe. În domeniul artei, ca şi în cel al 
limbajului, înaintăm cu paşi mari către impermanenta. Relaţiile 
omului cu imaginile simbolice devin din ce în ce mai temporare. 


Investiţia neurală 


Evenimentele se precipită în faţa ochilor noştri, silindu-ne să 
ne revizuim evaluările şi imaginile despre realitate formate anterior. 
Cercetările ştiinţifice răstoarnă concepţiile mai vechi despre om şi 
natură. 


Ideile vin şi se duc într-un ritm frenetic. (Un ritm care, cel 
puţin în ştiinţă, a fost apreciat la de douăzeci până la o sută de ori 
mai rapid decât în urmă cu numai un secol.) Mesaje încărcate cu 
imagini ne percutează simţurile. Între timp, limbajul şi arta, codurile 
prin intermediul cărora ne transmitem reciproc mesaje purtătoare 
de imagini se transformă şi ele mai repede. 


Toate acestea nu ne pot lăsa — si nu ne lasă — neschimbati. Se 
accelerează ritmul în care individul trebuie să prelucreze imaginile 
dacă vrea să se adapteze la mediul înconjurător tumultuos în care 
trăieşte. Nimeni nu ştie de fapt în ce mod reuşim să convertim 
semnale din afară în imagini interioare. 


Totuşi psihologia şi ştiinţa informaţiei aruncă o oarecare 
lumină asupra celor ce se întâmplă odată ce imaginea s-a născut. 





216 


Alvin Toffler Socul viitorului 





Astfel, în primul rând, se pare că modelul mintal este 
organizat în numeroase structuri de imagini foarte complexe şi că 
noile imagini sunt de fapt clasate în aceste structuri conform 
anumitor principii de clasificare. O imagine recent generată este 
clasată împreună cu alte imagini referitoare la aceeaşi ches tiune. 
Concluzii de proporţii mai mici şi cu semnificaţie mai limitată sunt 
încadrate în generalizări mai largi şi mai cuprinzătoare. Imaginea e 
controlată în ceea ce priveşte corespondenţa sa cu imaginile deja 
clasificate. (S-a constatat existenţa unui mecanism specific neural 
care efectueazá aceastá procedurá de control al corespondentei.) Se 
ia o hotărâre cu privire la imagine, şi anume dacă are un raport 
strâns cu obiectivele noastre sau dacă, dimpotrivă, e îndepărtată de 
ele şi, prin urmare, fără importanţă pentru noi. De asemenea, 
fiecare imagine e evaluată — e „bună” sau „rea” pentru noi? în 
sfârşit, oricum am proceda în continuare cu noua imagine, o 
apreciem însă şi din punctul de vedere al adevărului pe care-l 
prezintă. Stabilim câtă încredere putem să-i acordăm. 


Reflectă realitatea în mod exact? Putem să-i dăm crezare? 
Putem să ne bizuim pe ea când actionám? 


O imagine nouă care se potriveşte în mod evident în 
compartimentul stabilit pentru o problemă şi care corespunde cu 
imaginile deja înmagazinate acolo nu ne creează prea mari 
dificultăţi. Dacă însă, aşa cum se întâmplă din ce în ce mai des, 
imaginea e ambiguă, dacă nu corespunde sau, ceea ce şi mai rău, 
dacă se bate cap în cap cu concluziile noastre anterioare, în mod 
inevitabil modelul mintal va trebui revizuit. S-ar putea să fie nevoie 
ca un mare număr de imagini să fie reclasificate, deplasate, 
redistribuite până ce se găseşte o integrare corespunzătoare. Uneori 
vor trebui să fie demolate grupuri întregi de structuri de imagini şi 

apoi să fie reconstruite. În cazuri extreme, forma de bază a 
întregului model va trebui categoric să fie revizuită. 


În consecinţă, modelul mintal nu trebuie considerat ca o 
bibliotecă statică de imagini, ci ca o entitate vie, plină de energie şi 
de putere de acţiune. 


El nu este un „dat”, pe care-l primim în mod pasiv din afară. 
Dimpotrivă, este un factor pe care-l construim şi reconstruim în 
mod activ, clipă de clipă. 


Investigând fără încetare lumea exterioară cu simţurile 
noastre, căutând să obţinem informaţii adecvate nevoilor şi 
dorințelor noastre, ne angajăm într-un proces continuu de 
reaşezare şi aducere la zi a imaginilor. 


În orice moment, nenumărate imagini se  dezagregá, 
cufundându-se în imensitatea neagră a uitării. Alte imagini pătrund 
în sistem, fiind prelucrate şi clasate, în același timp scoatem imagini 
din depozit, le „folosim” şi le clasăm din nou, poate în alt loc. 
Comparăm fără încetare imagini, le asociem, le raportăm în noi 
chipuri şi le repozitionám. Aceasta este ceea ce se numeşte 
„activitate mintală”. La fel ca şi activitatea musculară, ea este o 
formă de muncă. E nevoie de multă energie pentru a menţine 
sistemul în funcţiune. 


Schimbarea, rostogolindu-se tumultuos prin societate, lărgeşte 
ruptura dintre ceea ce credem că există şi ceea ce există în realitate, 
dintre imaginile existente şi realitatea pe care se presupune că o 
reflectă. 


Atâta timp cât această ruptură se menţine în limite 


FEE 


acceptabile, ne putem adapta schimbárii in mod mai mult sau mai 

puţin raţional, putem avea reacţii sănătoase la noile condiţii, 
suntem încă stăpâni pe realitate. Când această ruptură devine prea 
mare însă, nu mai suntem în stare să ne adaptăm, reactionám 
inadecvat, devenim ineficienti, ne dăm la o parte sau pur şi simplu 
intrăm în panică. În final, când ruptura a devenit peste măsură de 
mare, cădem pradă unor psihoze sau chiar murim. 


Pentru a ne menţine echilibrul, pentru a menţine ruptura în 
limitele unor proporţii rezonabile, ne luptăm să ne reîmprospătăm 
stocul de imagini, să-l aducem la zi şi să reinvátám realitatea. Astfel, 
tendinţa de accelerare a lumii exterioare întâlneşte o accelerare 
corespunzătoare a adaptării la individ. Mecanismele noastre de 
prelucrare a imaginilor, oricare ar fi ele, sunt constrânse să opereze 
cu o viteză tot mai mare. 


Acest fapt are însă consecinţe care până în prezent au fost în 
mare parte neglijate. Căci atunci când clasificăm o imagine, orice 
imagine, facem o investiţie de energie precisă, eventual chiar 
măsurabilă, într-un model specific organizational din creier. În 
vátarea necesită energie, iar reinvátarea necesită şi mai multă 
energie. „Toate cercetările cu privire la învăţare — scrie Harold D. 
Lasswell de la Yale — par să confirme părerea că există «energii»- 
angajate în vederea protejării învăţăturii trecute şi că e nevoie 
neapărat de noi energii pentru a le elibera pe cele vechi... ” La nivel 
neurologic, continuă el, „orice sistem stabilit cuprinde combinaţii 
nemaipomenit de complexe de material celular, încărcături 
electrice şi elemente chimice. În orice moment... structura somatică 
reprezintă o investiţie formidabilă de forme fixe şi potentiale...". 
Cu alte cuvinte, aceasta înseamnă un lucru foarte simplu: 
reinvátarea implică cheltuieli, sau, folosind terminologia noastră, 
reclasificarea imaginilor implică cheltuieli. 

Toate discuţiile despre necesitatea educaţiei continue, despre 
învăţare, lasă să se înţeleagă că posibilităţile omului în această 
direcţie sunt nelimitate. 


Aceasta este, în cel mai bun caz, o supozitie, nu un fapt, şi o 
supozitie ce necesită a fi cercetată îndeaproape, in spirit ştiinţific. 
Procesul formării şi clasificării imaginilor este, în ultimă analiză, un 
proces fizic, depinzând de caracteristicile date ale celulelor nervoase 
şi elementelor chimice din corp. În sistemul neural, aşa cum se află 
constituit, există probabil limite inerente privind cantitatea şi viteza 
prelucrării imaginilor de către individ. Cât de repede şi cât de des 
este individul în măsură să-şi revizuiască imaginile interioare înainte 
de a se lovi de aceste limite? 


Nimeni nu ştie. S-ar putea ca limitele să se întindă atât de 
mult peste actualele necesităţi încât aceste speculaţii sumbre să fie 
nejustificate. Există totuşi un fapt evident: accelerând schimbarea în 
lumea extrioară, îl silim pe individ să reevalueze mediul său 
înconjurător în fiece moment. Aceasta, în sine, reprezintă o nouă 
solicitare a sistemului nervos. Oamenii din trecut, trăind într-un 
mediu înconjurător relativ stabil, păstrau legături mai durabile cu 
propriile lor concepţii despre „starea de lucruri”. Noi, care trăim 
într-o societate de înaltă tranzienta, suntem siliţi să trunchiem aceste 
relaţii. Tot astfel cum stabilim şi rupem, într-un ritm tot mai rapid, 
relaţiile cu lucrurile, locurile, oamenii şi organizaţiile, suntem nevoiţi 
să ne modificăm şi imaginile noastre mintale despre lume la 
intervale din ce în ce mai scurte. 


Prin urmare, tranzienta, scurtarea impusă a relaţiilor umane, 
nu este doar o condiţie a lumii exterioare. Ea isi are reflectia si în 
interiorul nostru. 

Noile descoperiri, noile tehnologii, noile structuri sociale în 
lumea exterioară irup în existenţa noastră sub forma unor ritmuri 
accelerate de schimbare, a unei scurtări progresive a relaţiilor. Ele 
împing către o viteză tot mai mare a cursului vieţii zilnice. Ele 
pretind un nou nivel de adaptabilitate şi pregătesc condiţiile pentru 
acea boală socială cu un mare potential de distrugere — şocul 
viitorului. 


Partea a treia 
Noutatea 


TRAIECTORIA ŞTIINŢIFICĂ 


Revoluţia sfărâmă instituţiile şi ierarhiile. Şi asta se întâmplă 
acum în toate ţările cu tehnologie înaintată. Studenţii din Berlinul 
Occidental şi New York, din Torino şi Tokio îi sechestrează pe 
decanii şi rectorii facultăţilor, scot din funcţiune mari uzine de 
învăţământ făcându-le să scrâşnească din toate încheieturile şi 
ameninţă cu răsturnarea guvernelor. În ghetourile din New York, 
W/ashington şi Chicago, poliţia stă cu braţele încrucişate, în timp ce 
sacrosanctele legi ale proprietăţii sunt violate în mod public. 


Marile oraşe sunt paralizate de greve, pene de curent, revolte. 
Aliantele internationale dintre puteri sunt zdruncinate. Conducători 
financiari şi politici tremură pentru că întregul sistem începe să 
scape întrucâtva de sub controlul lor. 


Sunt semne indiscutabile ale unei structuri sociale bolnave, ale 
unei societăţi care nu-şi mai poate îndeplini nici măcar funcțiunile 


M ——————————————————— 

de bază pe căile obişnuite. Societatea e cuprinsă de frenezia 
schimbărilor revoluţionare. 


Suntem în plină revoluţie supraindustrială. 


Neintelegerea acestui fapt reduce capacitatea oamenilor de a 
judeca prezentul şi totodată face ca oameni dealtfel inteligenţi să 
devină complet stupizi când vorbesc despre viitor şi să se complacă 
în a gândi în linii simple şi drepte. Văzând că în prezent există 
birocraţie, ei presupun cu naivitate cá în viitor va exista si mai 
multă birocratie. Asemenea previziuni lineare sunt caracteristice 
pentru majoritatea lucrurilor care se spun sau se scriu despre 
viitor. împingându-ne să ne preocupám de chestiuni care n-au 
importantá. 


E nevoie de imaginaţie ca să poti înţelege o revoluţie. Căci 
revoluţia nu înaintează numai în linii drepte, ci face salturi, se 
răsuceşte, merge înapoi. Numai dacă acceptăm premisa că ne 
îndreptăm cu toată viteza spre un stadiu cu totul nou al dezvoltării 
ecotehnologice - stadiul supraindustrial —, putem înțelege 
semnificaţia epocii noastre. Numai dacă acceptăm premisa 
revoluţiei, putem să dăm frâu liber imaginaţiei pentru a fi în stare 
să înfruntăm viitorul. 


Revoluţia implică noul. Ea aduce un flux de noutate în viaţa a 
nenumărați indivizi, confruntându-i cu instituţii neobişnuite si cu 
situaţii nemaiîntâlnite. 


Schimbările enorme ce ne așteaptă vor transforma structurile 
familiale şi atitudinile sexuale tradiţionale, pătrunzând adânc în 
viaţa noastră personală. Vor sfărâma relaţiile convenţionale dintre 
bătrâni şi tineri. 

Vor răsturna valorile noastre privind banii şi succesul. 


Vor modifica munca, jocul şi educaţia în aşa fel încât vor 
deveni de nerecunoscut. Şi toate acestea vor avea loc într-un 
context de progres ştiinţific spectaculos, elegant şi totuși 
infricogátor. 


Dacă tranzienta este deci prima cheie pentru înţelegerea 
societăţii de mâine, noutatea este a doua cheie. Viitorul se va 
desfăşura ca o succesiune neîntreruptă de incidente bizare, de 
descoperiri senzaţionale, de conflicte neverosimile şi de dileme 
înnebunitoare prin aspectul lor insolit. Prin urmare, mulţi membri ai 
societăţii supraindustriale nu vor reuși niciodată să se „simtă acasă” 
în această societate. Asemenea călătorului care, după ce s-a instalat 
într-o ţară străină şi a reuşit să se acomodeze, e nevoit să plece în 
altă ţară şi apoi în alta, vom ajunge să ne simţim mereu ca nişte 
„străini într-o ţară străină”. 


Revoluţia industrială poate  eradica foametea, boala, 
ignoranţa şi violenta. Mai mult încă, în ciuda profetiilor pesimiste 
ale gândiforilor care privesc lucrurile unilateral, supraindustrialismul 
nu-l va îngrădi pe om, nu-l va strivi reducându-l la o uniformitate 
cenuşie şi respingătoare. 


Omul se află acum pentru prima oară într-un mediu 
înconjurător plin de nou. Una este să trăieşti într-un ritm accelerat 
când situaţiile de viaţă îţi sunt mai mult sau mai puţin familiare, şi 
alta este să faci faţă unor situaţii neobişnuite, străine sau fără 
precedent. Dezlántuind forţele noului, il proiectám pe om în 
nonrutină, în neprevăzut. Şi astfel facem ca problemele adaptării să 
escaladeze un nivel nou şi primejdios. Căci tranzienţa şi noutatea 
formează un amestec exploziv. 

Dacă unora toate cele de mai sus ar putea să li se pară 
îndoielnice, cel mai bun lucru e să cercetăm împreună unele din 
noutăţile care ne aşteaptă. Combinând judecata raţională cu 
capacitatea de imaginaţie de care dispunem, să ne proiectăm cu 
elan în viitor, fără să ne temem de eventuale erori, căci imaginaţia 
se simte liberă numai atunci când lasă pe moment la o parte teama 
de a greşi. Dealtfel, când e vorba să facem speculaţii în legătură cu 
viitorul, mai bine să greşeşti din prea multă îndrăzneală decât din 
prea multă prudenţă. 


Şi de acest lucru îţi dai prea bine seama atunci când îi auzi pe 
oamenii care încă de pe acum creează viitorul descriind anumite 
invenţii care vor ţâşni din laboratoarele şi fabricile lor. 


Noua Atlantidă 


„În cursul următorilor cincizeci de ani — scrie dr. F. N. Spiess, 
şeful Laboratorului de fizică maritimă de la Institutul Scripps de 
oceanografie —, omul se va mişca pe mare şi în mare, ocupând-o şi 
exploatând-o exact ca pe o parte integrantă a planetei pentru 
recreare, pentru extragerea mineralelor, pentru  Procurarea 
alimentelor, ca rampă de gunoaie, pentru operaţiuni militare şi de 
transport şi, pe măsură ce Populaţia globului se va inmulti, ca spaţiu 
de locuit”. 


Peste două treimi din suprafaţa planetei este acoperită de 
ocean, şi din acest teren submersionat doarcinci la sută este 
cartografiat cu precizie. Totuşi se ştie că acest pământ de sub apă e 
bogat în petrol, gaze, cărbuni, diamante, sulf, cobalt, uraniu, 

cositor, fosfati şi alte minerale. De asemenea abundă în peşte şi 
viaţă vegetală. 


Aceste bogății imense sunt pe cale de a fi capturate şi 
exploatate pe o scară imensă. Actualmente, în Statele Unite numai, 
peste 600 de societăţi, incluzând asemenea giganţi ca „Standard 
Oii" şi „Union Carbide", se pregătesc pentru o bătălie 
monumentală competitivă sub oceane. 


Cursa se va intensifica an de an şi va influenţa societatea în 
multiple feluri. Cui îi „aparţin” fundul oceanului şi viaţa marină care 
îl acoperă? Deoarece exploatarea minieră submarină a devenit 
realizabilă şi avantajoasă din punct de vedere economic, se poate 
prevedea că balanţa resurselor va suferi modificări în cadrul 
diverselor ţări. Japonezii extrag de pe acum 10.000.000 de tone de 
cărbuni anual din mine submarine; cositorul se extrage deja din 
mine submarine de către Malaezia, Indonezia şi Tailanda. S-ar 
putea ca în curând naţiunile să pornească războaie pentru câte un 
petic din fundul oceanului. De asemenea s-ar putea să se producă 
schimbări accentuate în ritmul de industrializare a unor naţiuni care 
în momentul de faţă sunt sărace în resurse. 


Din punct de vedere tehnologic vor apărea noi industrii de 
prelucrare a tot ceea ce provine din oceane. 


Alte industrii vor produce unelte complexe şi foarte scumpe 
pentru exploatarea mărilor — mecanisme de cercetare a adâncurilor, 
submarine de salvare, echipament electronic pentru dirijarea 
bancurilor de peşti şi altele. Ritmul perimării în aceste domenii va fi 
foarte mare. Lupta competițională va fi un stimulent permanent 
pentru inovaţie. 

Pe tărâm cultural se poate prevedea că noi cuvinte vor 
apărea curând în limbă. „Acvacultura” — termenul pentru cultivarea 
ştiinţifică a resurselor alimentare maritime — va lua loc alături de 
„agricultură”. 


„Apa” însăşi, un termen încărcat de asociaţii simbolice şi 
afective, va căpăta înţelesuri cu totul noi. 


Împreună cu noul vocabular vor apărea noi simbo luri în 
poezie, pictură, cinematografie şi în celelalte arte. Reprezentări ale 
vieţii oceanice îşi vor face drum în grafică şi în desenul industrial. 
Moda va reflecta dependenţa de ocean. Se vor descoperi noi 
textile, noi materiale plastice şi alte materiale. Se vor găsi alte 
substanţe pentru vindecarea maladiilor sau pentru modificarea 
stărilor psihice. 


Ceea ce va fi însă şi mai important, folosirea oceanului ca 
producátor de hraná va modifica modul de alimentare a milioane 
de oameni — o schimbare care ea însăşi e purtătoare de 
necunoscute însemnate. Ce se va întâmpla cu potenţialul energetic 
al oamenilor, cu tendinţa lor de perfecţionare, pentru a nu mai 
vorbi de biochimia lor, de înălţimea $i greutatea lor medie, de 
ritmul maturizárii lor, de durata vieţii lor, de bolile lor 
caracteristice, chiar şi de reacţiile lor psihologice atunci când vor 
trece de la un regim de agricultură la unul de acvacultură? 


Exploatarea mărilor ar putea aduce cu sine şi un nou „spirit de 
frontieră” — un mod de viaţă ce oferă primilor exploratori 
aventură, primejdii, îmbogăţire sau celebritate rapidă. Ulterior, 
după ce oamenii vor începe să colonizeze platformele continentale, 
poate chiar şi regiuni situate la mai mare adâncime, pionierii vor fi 
poate urmaţi de alţii, care se vor aşeza în acele locuri şi vor construi 

oraşe artificiale sub valuri — oraşe industriale, oraşe de ştiinţă, oraşe 
de medicină şi oraşe de jocuri, toate amenajate cu spitale, hoteluri 
şi locuinţe. 


Pentru cazul când cele de mai sus ar părea a fi fanteziste, e 
bine poate să arătăm că dr. Walter L. Robb, un om de ştiinţă de la 
„General Electric”, a menţinut în viaţă un hârciog în apă, 
închizându-l într-o cutie care este, de fapt, o branhie artificială — o 
membrană sintetică ce extrage aer din apa înconjurătoare fără să 
lase apa să pătrundă înăuntru. 


Pereţii cutiei în care se afla hârciogul erau făcuţi din 
membrane de acest fel. Fără această branhie animalul s-ar fi 
sufocat; aşa însă a putut să respire sub aPă. „General Electric” 
afirmă că asemenea membrane ar putea fi folosite într-o zi pentru a 
furniza aer locuitorilor din staţiunile experimentale subma rine. Ele 


ar putea fi încadrate în pereţii locuinţelor, hotelurilor şi altor edificii 
submarine sau poate - cine ştie? — chiar în corpul omenesc. 


Într-adevăr, vechile speculaţii ale povestirilor stiintifico- 
fantastice despre oameni cu branhii implantate pe cale chirurgicală 
nu ne mai par atât de fanteziste ca pe vremuri. Vor fi creaţi (sau 
poate chiar crescuţi) specialişti pentru munca în ocean, bărbaţi şi 
femei, care nu numai din punct de vedere intelectual, dar şi din 
punct de vedere fizic vor fi conditionati pentru a munci, a se juca şi 
a face dragoste sub apă. Dar chiar dacă, în graba noastră de a 
cuceri terenurile virgine ale oceanelor, nu vom recurge la asemenea 
măsuri dramatice, apare foarte probabil că exploatarea oceanelor 
va da naştere nu numai unor noi profesiuni, ci şi unor noi stiluri de 
viaţă, unor noi subculturi orientate spre ocean, poate chiar şi unor 
noi secte religioase sau culte mistice care îşi vor stabili ca obiect de 
adoratie oceanele. 

Nu e nevoie însă să mergi atât de departe cu speculaţiile 
pentru a-ţi da seama că noile medii înconjurătoare la care va fi 
expus omul vor aduce cu ele, în mod inevitabil, o modificare a 
perceptiilor sale, noi senzaţii, noi sensibilitáti la culoare şi formă, un 
nou mod de gândire şi simtire. Dealtfel, invazia oceanului, al cărei 
prim val ne va ajunge din urmă cu mult înainte de sosirea anului 
2000, reprezintă doar una dintr-o serie de tendinţe stiintifico- 
tehnologice care sunt strâns inlántuite între ele şi se precipită spre 
viitor — toate încărcate cu noi implicaţii sociale şi psihologice. 


Soarele şi personalitatea Cucerirea oceanelor e legată direct 
de progresul prognozei exacte a vremii şi, în cele din urmă, de 
controlul climei. Ceea ce numim noi vreme este în mare parte o 
consecinţă a interacțiunii soarelui, aerului şi oceanului. 
Supraveghind curentele oceanice, salinitatea şi alți factori, lansând 
sateliți meteorologici vom face să crească foarte mult capacitatea 
noastră de a prevedea în mod corect vremea. După cum afirmă dr. 
Walter Orr Roberts, fost preşedinte al Asociaţiei americane pentru 
progresul ştiinţei, „urmărim să punem până către mijlocul anului 
1970 întregul glob sub observaţie continuă privind vremea, şi 
aceasta cu cheltuieli rezonabile. $i presupunem că astfel vom putea 
obţine prognoze incomparabil mai bune asupra furtunilor, 
ingheturilor, secetelor, păturilor de smog şi în consecinţă vom avea 
posibilitatea de a evita calamitátile. În spatele acestor avantaje pe 
care ni le aduce ştiinţa, se zăreşte însă stând la pândă primejdia 
unei arme de război potenţiale îngrozitoare — manipularea 
deliberată a vremii în favoarea unui număr mic de oameni 
dispunând de putere, în detrimentul inamicului şi poate al celor ce 
stau deoparte”. 


Într-o povestire stiintifico-fantasticá intitulată Meteorologul, 
Theodore L. Thomas înfăţişează o lume în care instituţia politică 

centrală este un „Consiliu al vremii”. Reprezentanţi ai diverselor 
naţiuni care fac parte din acest consiliu elaborează o politică 
meteorologică şi dirijează popoarele cu ajutorul climei, stabilind aci 
o secetă, dincolo o furtună pentru a-şi putea impune hotărârile. 
Suntem probabil încă departe de un asemenea control precis 
calibrat. Dar fără îndoială că au trecut timpurile când omul nu 
putea face nimic decât să accepte ceea ce cerul binevoia să-i trimită 
în materie de vreme. Ca să ne exprimăm în termenii direcţi ai 
Societăţii meteorologice americane, „modificarea vremii este în 
prezent o realitate”. 


Aceasta reprezintă unul din punctele de cotitură în istorie şi îl 
înzestrează pe om cu o armă care ar putea afecta în mod radical 
agricultura, transporturile, comunicațiile, timpul liber. Dacă însă 
acest dar al controlului vremii nu va fi mânuit cu cea mai mare 
grijă, s-ar putea ca el să ducă la pieirea omului. Sistemul 
meteorologic pe pământ formează un tot: o schimbare minimă 
într-un loc poate avea urmări dezastruoase în altă pare. Chiar fără 
intenţie agresivă, există pericolul ca încercarea de a evita o secetăpe 
un continent să dezlántuie o tornadá pe alt continent. 


Pe de altá parte, consecintele sociopsihologice necunoscute 
ale manipulárii vremii ar putea fi enorme. 


Milioane dintre noi, de exemplu, suntem avizi de soare, a$a 
cum arată migratiile în masă către Florida, California sau coasta 
mediteraneaná. Va deveni posibil, poate, sá producem soare — sau 
un înlocuitor al lui — la comandă. NASA studiază conceperea unei 
oglinzi gigantice care să orbiteze în spaţiu şi să reflecte lumina 
soarelui asupra părţilor din pământ învăluite în noapte. Un 
funcţionar NASA, George E. Mueller, a declarat în faţa Congresului 
că Statele Unite vor fi în măsură să lanseze sateliți mari pentru 

reflectarea soarelui pe la mijlocul anului 1970. (Prin analogie nu 
trebuie să pară imposibilă lansarea unor sateliți care să blocheze 
razele solare deasupra unor regiuni prestabilite, cufundându-le într- 
o semiobscuritate.) Actualul ciclu natural lumină-întuneric este legat 
de ritmurile biologice umane într-un chip care n-a fost încă cercetat. 
Se poate presupune că oglinzile de soare orbitale vor fi folosite 
pentru a schimba orele de lumină conform necesităţilor agriculturii, 
ale industriei sau chiar din raţiuni psihologice. De exemplu, 
prelungirea zilelor în Scandinavia ar putea avea o influenţă 
puternică asupra culturii şi tipurilor de personalitate ce sunt în 
prezent caracteristice pentru această regiune. Pentru a pune 
problema într-un mod oarecum umoristic, ce se va întâmpla cu arta 
sumbră a lui Ingmar Bergman atunci când atmosfera mohorâtă din 
Stockholm se va fi luminat? Ar fi putut fi concepute oare în altă 
climă Al şaptelea sigiliu sau Lumină de iarnă? 


Posibilităţile tot mai mari de a modifica vremea, apariţia de 
noi surse de energie, de noi materiale (unele dintre ele având 
însuşiri aproape suprarealiste), de noi mijloace de transport, de noi 
alimente (extrase din ocean sau produse în imense uzine alimentare 
hidroponice) — toate acestea lasă doar să se prevadă natura 
schimbărilor accelerate care ne stau în faţă. 


Vocea delfinului În Războiul salamandrelor, frumosul roman 
al lui Karel Capek, prea puţin cunoscut, omul provoacă distrugerea 
civilizaţiei încercând să domesticească o varietate de salamandre. 
Astăzi, printre alte lucruri, omul învaţă să exploateze animale şi 
peşti într-un chip care l-ar fi făcut pe Capek să zâmbească acru. 


Porumbei dresați sunt folosiţi pentru a identifica şi elimina 
pilulele cu defecte din liniile de asamblare ale fabricilor de 
medicamente. În Ucraina, oamenii de ştiinţă sovietici folosesc o 

anumită specie de peste pentru a curăța de alge filtrele din staţiile 
de pompare. Delfinii au fost dresați să transporte unelte 
„acvanauţilor” submersionati în largul coastei Californiei şi să 
gonească rechinii care Încearcă să se apropie de zona de lucru. Alţii 
au fost dresați să lovească minele submersionate, făcându-le astfel 
să explodeze şi sinucigându-se de dragul oamenilor, fapt care a 
provocat o discuţie aprinsă în legătură cu etica raporturilor dintre 
specii. 


Cercetările cu privire la modalităţile de comunicare între om 
şi delfin s-ar putea dovedi extrem de folositoare dacă omul ar lua 
contact cu fiinţe extraterestre — o eventualitate pe care mulli 
astronomi renumiţi o consideră aproape certă. Între timp, 
cercetările asupra delfinilor aduc noi date cu privire la deosebirile 
dintre aparatul senzorial al omului şi cel al celorlalte animale. Ele 
evidenţiază astfel o serie de limite exterioare în cadrul cărora poate 
funcţiona organismul uman - sentimente, stări de spirit, percepții ce 
nu sunt accesibile omului din cauza constituţiei sale biologice, dar 
care pot fi cel puţin analizate sau descrise. 


Nu avem însă de-a face numai cu speciile animale existente. O 
serie de autori au propus să fie crescute noi forme animale pentru 
scopuri speciale. Sir George Thomson afirmă că, „pe măsură ce 
genetica va progresa, se vor putea opera, fără îndoială, mari 
modificări în caracteristicile speciilor sălbatice”. Arthur Clarke a scris 
despre posibilitatea de a face să „crească inteligenţa animalelor 
noastre domestice sau de a dezvolta alte specii, complet noi, cu un 
coeficient de inteligenţă mult mai mare decât oricare existent în 
prezent”. Se dezvoltă, de asemenea, posibilitatea de a controla 
comportarea animalelor de la distanţă. 

Dr. Jose M. R. Delgado, în cadrul unor experienţe care 
impresionează prin puterea formidabilă a omului, a implantat 
electrozi în craniul unui taur. Agitând o pelerină roşie, Delgado l-a 
provocat pe animal să atace. Apoi, cu un semnal emis de un 
minuscul emiţător de radio pe care-l tinea în mână, l-a făcut pe 
animal să se întoarcă din mijlocul arenei şi să se îndrepte cuminte 
spre ieşire. 


Dacă vom creşte animale specializate pentru a ne servi sau 
dacă vom dezvolta industria roboților casnici e o chestiune ce 
depinde în mare parte de întrecerea inegală dintre ştiinţele vieţii şi 
ştiinţele fizice. 


Va fi poate mai ieftin să se construiască maşini pentru 
scopurile noastre decât să se crească şi să se dreseze animale. Dar 
ştiinţele biologice se dezvoltă atât de repede încât balanţa s-ar 
putea răsturna chiar în perioada vieţii noastre. De fapt am putea 
apuca chiar ziua când vom începe să creştem maşini. 


Fabrica biologică 


Creşterea şi dresarea animalelor sunt poate costisitoare. Cum 
stau însă lucrurile dacă coborâm pe scara evoluţiei până la nivelul 
bacteriilor, virusurilor şi al altor microorganisme? Aci putem 
înhăma viaţa în formele ei primitive, aşa cum am înhămat pe 
vremuri calul. În prezent se naşte o nouă ştiinţă, bazată pe acest 
principiu şi care promite să schimbe însăşi natura industriei aşa cum 
o cunoaștem noi. 

„Strămoşii noştri domesticeau diverse specii de plante şi 
animale în trecutul preistoric” — scrie biochimistul Marvin J. 
Johnson de la Universitatea din Wisconsin. Dar „microorganisme n- 
au fost domesticite decât de curând, în primul rând pentru că omul 
nu cunoştea existenţa lor”. Acum, că o cunoaşte, sunt deja folosite 
în producţia pe scară mare de vitamine, enzime, antibiotice, acid 
citric şi alţi compuşi folo sitori. Dacă nevoia de hrană va continua 
să crească, până în anul 2000 biologii vor creşte microorganisme 
pentru hrana animalelor şi eventual chiar pentru alimentaţia 
oamenilor. 


La Universitatea Uppsala din Suedia am avut prilejul să discut 
această problemă cu Arne Tiselius, biochimist, deţinător al 
Premiului Nobel, în prezent el însuşi preşedinte al Fundaţiei Nobel. 
„Se poate oare concepe - l-am întrebat eu — că într-o zi vom crea 
cu adevărat maşini biologice — sisteme care să poată fi folosite 
pentru scopuri productive şi care să nu fie compuse din părţi 
metalice sau din plastic, ci din organisme vii?” Răspunsul a fost 
indirect, dar fără echivoc. „Ne aflăm deja în acest stadiu. Viitorul 
industriei aparţine biologiei. De fapt, unul din domeniile cele mai 
uimitoare ale uriaşei dezvoltări tehnologice a Japoniei de la război 
încoace l-au constituit nu numai construcțiile navale, ci şi 
microbiologia. Japonia este foi prezent cea mai mare putere din 
lume în ceea ce priveşte industria bazată pe microbiologic. . 


O mare parte din alimentele şi din industria ei alimentară se 
bazează pe procese în care se folosesc bacterii. În prezent produce 
tot felul de lucruri folositoare — aminoacizi, de exemplu. În Suedia, 
toată lumea vorbeşte acum de necesitatea de a ne întări poziţia în 
microbiologie. 

Vedeţi, nu e vorba să discutăm numai în termeni de bacterii şi 
viruşi... Procesele industriale, în general, se bazează pe procedee 
inventate de oameni. 


Oţelul se obţine prin reducerea minereului de fier cu cărbune. 
să ne gândim la industriile de materiale plastice, la produsele 
artificiale obţinute din petrol. 


Este totuşi semnificativ că astăzi, în ciuda dezvoltării 
fenomenale a chimiei şi a tehnologiei chimice, nu există nici un 
aliment produs pe scară industrială care să poată concura cu 
produsele obţinute pe cale naturală de fermieri. 


În acest domeniu, ca şi în multe alte domenii, natura e cu mult 
superioară omului, chiar şi celor mai buni cercetători şi ingineri 
chimisti. Ce concluzie se poate trage de aci? După ce vom ajunge, 
cu timpul, să descoperim în ce chip realizează natura aceste lu cruri 
şi când vom fi în măsură să imităm natura, procesele producţiei vor 
fi de un fel cu totul nou. Pe baza acestor procese se vor constitui 
industrii noi — un fel de fabrici biotehnice, cu o tehnologie 
biologică. 


Plantele verzi produc amidon cu ajutorul bioxidului de carbon 
din atmosferă şi din Soare. E un mecanism foarte eficient... Frunza 
verde e o maşină minunată. Cunoaştem mult mai multe lucruri 
despre ea decât ştiam acum doi sau trei ani, dar încă nu suficient 
pentru a o putea imita. Există multe asemenea «maşini» în natură”. 
Astfel de procese, a adăugat Tiselius, vor fi folosite în producţie. În 
loc să sintetizăm produse pe cale chimică, le vom cultiva conform 
unor specificaţii stabilite. 


Se poate imagina, de asemenea, că unele maşini, computerele 
de exemplu, vor putea avea componenti biologici. „E evident — a 


M ——————————————————— 

continuat Tiselius — că deocamdată computerile sunt doar nişte 
imitații proaste ale creierului nostru. După ce vom ajunge însă să 
aflăm mai multe despre modul în care acţionează creierul, n-ar fi de 
mirare dacă am reuşi să construim un fel de computer biologic... 
Un asemenea computer ar putea avea componenti modelaţi după 
componenţii biologici ai creierului adevărat. lar într-un viitor ceva 
mai îndepărtat se poate prevedea că o serie de elemente biologice 
ar putea face parte ele înseşi din maşini”. Tocmai asemenea idei l- 
au făcut pe Jean Fourastie, economist şi planificator francez, să 
declare categoric: „Omul este pe cale de a integra țesutul viu în 
procesul mecanismelor fizice... 


În viitor vom avea maşini făcute din metal şi din substanţe 
vii... ” în această perspectivă, Fourastie afirmă: „Corpul omenesc 
însuşi capătă o nouă semnificaţie”. 


Corpul proiectat La fel ca și geografia planetei, corpul 
omenesc a reprezentat până acum un punct fix în experienţa 
umană, un lucru „dat”. În prezent ne apropiem cu paşi mari de 
ziua când corpul nu va mai putea fi considerat ceva fix. Omul va fi 
în măsură, într-o perioadă relativ scurtă, să reproiecteze nu numai 
trupurile individuale, dar şi rasa umană în întregime. 


În 1962, dr. J. D. Watson şi dr. F. H. C. Crick au primit 
Premiul Nobel pentru descrierea moleculei ADN. De atunci s-au 
făcut în genetică progrese neîncetate, într-un ritm rapid. Biologia 
moleculară este pe cale de a exploda, ţâşnind în afara 
laboratoarelor. 


Noile cunoştinţe în genetică ne vor permite să influentám 
ereditatea umană şi să manipulăm genele pentru a crea versiuni cu 
totul noi ale omului. 

Una din posibilităţile cele mai fantastice pe care le va avea 
omul va fi aceea de a face copii biologice exacte după el însuşi. 
Printr-un procedeu denumit „cloning” se va putea creşte din nucleul 
unei celule adulte un nou organism, cu aceleaşi caracteristici 
genetice ca cele ale parsoanei de la care provine nucleul celulei. 
„Copia” umană rezultată va începe viaţa cu o înzestrare genetică 
identică cu cea a donatorului, deşi deosebirile de cultură ar putea 
modifica ulterior personalitatea sau dezvoltarea fizică a „clonei”. 


Cloningul va da posibilitate oamenilor de a se vedea 
renăscând şi de a-şi răspândi în lume gemenii. 


Printre altele, cloningul ne va putea furniza dovezi empirice 
solide pentru a ne ajuta să rezolvăm, odată pentru totdeauna, 
vechea controversă cu privire la „natură şi cultură” sau „ereditate şi 
mediu”. Solutionarea acestei probleme, prin determinarea rolului 
jucat de fiecare din aceste elemente, ar reprezenta una din marile 
pietre de hotar ale dezvoltării intelectuale umane. Biblioteci întregi 
de speculaţii filozofice ar deveni astfel, dintr-o singură lovitură, 
inutile. Răspunsul la această problemă ar deschide calea pentru 
progrese rapide şi de mare valoare în psihologie, filozofie morală şi 
în zeci de alte domenii. 


Cloningul ar putea crea însă complicaţii inimaginabile pentru 
rasa umană. Ideea cá Albert Einstein ar fi putut lăsa posterităţii 
copii după el însuşi e, desigur, atrăgătoare. Dacă însă şi Adolf 
Hitler ar fi făcut la fel? Ar trebui oare să existe legi care să 
reglementeze cloningul? Joshua Lederberg, laureat al Premiului 
Nobel, un savant care îşi ia în serios responsabilitatea socială, 
socoteşte că este de presupus că cei ce vor dori să se multiplice vor 
fi cei mai narcisişti şi că clonele pe care le vor produce vor fi, de 
asemenea, narcisiste. 

Chiar dacă narcisismul se transmite mai curând pe cale 
culturală decât pe cale biologică, există totuși alte ipoteze 
înfricoşătoare. Astfel, Lederberg ridică problema dacă nu cumva 
cloningul uman, în cazul când ar fi permis, ar putea „deveni 
primejdios". 


„Folosesc această expresie — mi-a spus el — exact în acelaşi sens 
care se referă şi la energia nucleară. 


Va deveni însă cu siguranţă primejdios în cazul când vor 
rezulta suficiente avantaje dintr-o asemenea situaţie... Se pune 
întrebarea dacă eficienţa comunicării, în special pe linia educaţiei, 
este mai mare între genotipuri identice sau nu. Similaritatea 
«hardware»ului neurologic ar putea înlesni unor copii identice 
transmiterea anumitor cunoştinţe tehnice sau de altă natură de la o 
generaţie la alta”. 


Care sunt perspectivele cloningului? „El a fost deja realizat pe 
amfibii — spune Lederberg —, şi s-ar putea ca cineva să fie pe cale s-o 
facă acum pe mamifere. N-ar fi de mirare dacă am afla într-una din 
zilele acestea că e un lucru deja făcut. Nu am însă nici cea mai vagă 
idee când va avea cineva curajul să încerce şi pe om. 
Experimentarea ar putea avea loc oricând în cursul următorilor 
cincisprezece ani, începând chiar de azi. Fără îndoială însă că nu 
mai târziu de următorii cincisprezece ani”. 


În cursul aceloraşi cincisprezece ani, oamenii de ştiinţă vor 
afla, desigur, cum se dezvoltă diversele organe ale corpului şi vor 
porni să experimenteze diverse mijloace în vederea modificării lor. 
După cum spune Lederberg, „dezvoltarea unor asemenea elemente 
ca dimensiunea creierului şi anumite însuşiri senzoriale vor fi supuse 
unui control direct... 

Cred că asta se va întâmpla în curând”. 


E bine ca cei neinitiati să stie cá Lederberg nu este singurul din 
comunitatea stiintificá care isi face griji cu privire la viitor. Temerile 
sale în privinţa revoluţiei biologice sunt impártágite de multi 
dintrecolegii săi. Problemele etice, morale $i politice pe care le 
suscitá noua biologie fac sá rásune un semnal de alarmá. Cine va 
trăi şi cine va muri? Ce este omul? Cine va controla cercetările din 
acest domeniu? Cum vor fi aplicate noile descoperiri? Oare nu vom 
dezlántui grozávii faţă de care oamenii sunt complet nepregátiti? 
După părerea multor eminenti savanţi din lumea întreagă, a 
început deja să bată ceasul pentru o „Hiroshimă biologică”. 


să ne închipuim, de exemplu, ce implicaţii ar putea avea o 
descoperire biologică în ceea ce s-ar putea denumi „tehnologia 
naşterii”. Dr. E. S. E. Hafez, un biolog de la Universitatea de stat 
din Washington care se bucură de renume internaţional, a declarat 
în mod public, pe baza propriilor sale cercetări uimitoare privind 
reproducţia, cá în cel mult zece, cincisprezece ani orice femeie îşi va 
putea cumpăra un minuscul embrion congelat, pe care-l va duce la 
doctor ca să i-l implanteze în uter, îl va purta nouă luni şi apoi îl va 
naşte, ca şi cum ar fi fost conceput în trupul ei. Embrionul va fi 
vândut cu garanţia că copilul care se va naşte nu va avea defecte 
genetice. 


Cumpărătoarea va afla de la început culoarea părului şi a 
ochilor copilului, sexul, înălţimea sa probabilă la maturitate, 
precum şi coeficientul de inteligenţă probabil. 


Dealtfel, la un moment dat se va putea renunţa de tot la 
uterul femeii. Copiii vor fi conceputi, crescuţi şi aduși la maturitate 
în afara corpului omenesc. Fără îndoială că este doar o chestiune 

de ani până ce lucrările începute de dr. Daniele Petrucci din 
Bologna şi alţi oameni de ştiinţă din Statele Unite şi Uniunea 
Sovietică vor permite femeilor să aibă copii fără să fie nevoie să 
suporte neplăcerile sarcinii. 


Aplicațiile potentiale ale unor asemenea descoperiri amintesc 
de Admirabila Lume Nouă şi Uimitoarea ştiinţă fantastică. Dr. 
Hafez, de exemplu, într-un elan de imaginaţie, socotește că ovulele 
umane fertilizate ar putea fi utilizate pentru colonizarea planetelor, 
în loc să trimitem adulţi pe planeta Marte, am putea expedia o 
cutie de pantofi plină cu asemenea celule, din care va creşte o 
populaţie de fiinteumane suficientă pentru a constitui un oraş 
întreg. 


„Având în vedere cât de mult costă numai combustibilul 
pentru a ridica de pe rampa de lansare fiecare funt, remarcă dr. 
Hafez, ce rost are să trimitem bărbaţi şi femei adulti la bordul 
navelor spaţiale? 


De ce n-am îmbarca mai curând embrioane minuscule, care ar 
fi date în grija unui biolog competent? Miniaturizăm o serie de 
părţi componente ale navelor spaţiale, de ce n-am face același lucru 
şi cu pasagerii?” Cu mult înainte însă ca asemenea progrese să se 
înregistreze în spaţiul cosmic, impactul noii tehnologii a naşterii se 
va abate asupra Pământului, făcând tándári noţiunile noastre 
tradiţionale cu privire la sexualitate, maternitate, dragoste, creşterea 
copiilor şi educaţie. Discuţiile în legătură cu viitorul familiei se 
ocupă mai ales de pilulă, dar ignorează fiertura ce se pregăteşte în 
cazanele vrăjitoarelor din laboratoarele de biologie. Dilemele 
morale şi afective cu care vom fi confruntati în următoarele decenii 
sunt de natură să-ţi facă părul măciucă. 

În prezent se desfăşoară deja o controversă acerbă între 
biologi cu privire la problemele etice pe care le ridică eugenia. 
Trebuie oare să creştem o rasă mai bună? Şi în acest caz ce 
înseamnă de fapt „mai bună”? Cine va trebui să hotărască? 
Asemenea întrebări nu şi le pun oamenii pentru prima oară. Insă 
tehnicile ce vor fi în curând accesibile depăşesc limitele tradiţionale 
ale discuţiei, Remodelarea rasei umane ne apare azi nu în stilul unui 
fermier care îşi „ameliorează” cireada pe îndelete si cu migală, ci în 
stilul unui pictor care ar utiliza o gamă ameţitoare de culori şi 


forme neobişnuite. 


Nu departe de Şoseaua 80, în apropierea orășelului Hazard, 
Kentucky, se află o localitate cunoscută sub numele pitoresc de 
Valea Râului Neastâmpărat. În această comunitate izolată locuieşte 
o familie ai cărei membri suferă, din moşi-strămoşi, de o ciudată 
anomalie: toţi au pielea albastră. Dr. Madison Cawein, de la 
Universitatea Colegiului de medicină din Kentucky, care s-a ocupat 
de această familie şi i-a reconstituit istoricul, afirmă că aceşti 
oameni cu pielea albastră sunt perfect normali în toate celelalte 
privinţe. Culoarea lor neobişnuită se datorează unei deficienţe de 
enzime foarte rar întâlnită, care s-a moştenit din generaţie în 
generaţie. 


Date fiind noile cunoştinţe de genetică ce se acumulează 
foarte repede, vom fi în măsură să creştem rase întregi de oameni 
albaştri sau, la alegere, verzi, roşii ori portocalii. Într-o lume care 
mai suferă încă de maladia morală a rasismului, ideea aceasta 
prezintă o oarecare atracţie. Trebuie oare să ne străduim să facem 
o lume în care toţi să aibă aceeaşi culoare? Dacă dorim acest lucru, 
vom avea, desigur, mijloacele tehnice de a-l realiza. Sau poate, 
dimpotrivă, ar trebui să ne orientăm spre o diversificare chiar mai 
mare decât există în prezent? Ce se va întâmpla cu însuşi conceptul 

de rasă? Cu standardele de frumuseţe fizică? Cu noţiunile de 
superioritate sau inferioritate? 


Ne îndreptăm în grabă spre o epocă în care vom fi în măsură 
să creştem atât suprarase cât şi subrase. 


După cum scria Theodore J. Gordon în „The Future”: „Dată 
fiind posibilitatea de a croi rasa după măsură, mă întreb dacă am 
dori să «creăm toţi oamenii egali» sau am prefera să fabricăm 
apartheid. Rasele viitorului ar putea fi: un grup superior, având sub 
controlul său ADN-ul; servitori umili; atleti speciali pentru «jocuri 
sportive»; oameni de ştiinţă pentru cercetare cu un coeficient de 
inteligenţă de 200 şi trupuri diminuate... ” Vom avea capacitatea 
de a produce rase de moroni * sau de savanţi matematicieni. 


Vom fi, de asemenea, în măsură să producem copii cu vedere 
sau auz supranormal, cu o sensibilitate supranormală pentru a 
discerne schimbări de mirosuri, cu o musculatură supranormală sau 
cu aptitudini muzicale supranormale. Vom putea crea supraatleti 
sexuali, fete cu supramamele (şi poate cu mai multe sau mai puţine 
decât standardul de două), precum şi nenumărate alte varietăţi de 
fiinte umane până atunci monomorfice. 


<notă> 


* moronul are un coeficient de inteligenţă de 50 — 75: este 
deasupra unui ,idiot". — Nota trad. 


EIO P 

In ultimă analiză, problemele nu sunt de ordin ştiinţific sau 
tehnic, ci de ordin etic şi politic. Alegerea — şi criteriile alegerii — va 
implica numeroase riscuri. 


Excelentul autor de romane stiintifico-fantastice William Tenn 
făcea odată unele reflecţii asupra posibilităţilor manipulării genetice 
şi a dificultăţilor alegerii. 


„Nădăjduind din inimă că nu va exista nici un dictator, nici 
un comitet de planificare cu puteri arbitrare, nici o cutie neagră 
omnipotentă care să facă selectiuni genetice pentru următoarea 
generaţie, ne întrebăm: cine sau ce le va face? Desigur că nu 
părinţii... — spunea el —, ei se vor duce cu această problemă la 
vecinul Arhitect Diplomat de Gene, cu care sunt în bune relaţii. 


În mod necesar vor exista probabil şcoli competitive de 
arhitectură genetică... Funcţionaliştii îi vor convinge pe părinţi să 
producă copii potriviti pentru necesităţile societăţii; futuriştii vor 
propune copii care să-şi poată asigura un loc în cultură aşa cum va 
fi evoluat ea peste douăzeci de ani; romanticii vor cere ca fiecărui 
copil să i se cultive cel puţin un talent principal; iar naturaliştii vor 
recomanda producerea unor indivizi cu o compoziţie genetică care 
să le asigure un echilibru aproape perfect... Moda corpului 
omenesc, la fel ca şi moda îmbrăcămintei omeneşti, se va schimba 
după cum «croitorii» care vor desena modelele vor fi sau nu en 
vogue". 


Ín spatele acestor parodii se aflá insá probleme serioase, a 
căror gravitate creşte pe măsura imensitátii posibilităţilor — unele 
dintre ele fiind atât de grotesti încât par să fi descins direct din 
tablourile lui Hieronymus Bosch. Am vorbit mai înainte de ideea 

creşterii oamenilor cu branhii sau a implantării branhiilor pentru a 
putea lucra în mediul subacvatic. 


La o adunare a biologilor de renume mondial ce a avut loc la 
Londra, J. B. $. Haldane a expus pe larg posibilitatea de a crea 
forme noi, cu totul diferite, ale omului în vederea explorării 
spaţiului. 


„Anormalităţile cele mai evidente din mediile extraterestre — 
observă Haldane - sunt deosebirile de gravitație, temperatură, 
presiune a aerului, compoziţie a aerului si radiaţii... Desigur că un 
gibon e mai bine adaptat decât omul pentru a trăi într-un câmp 
gravitațional redus, aşa cum este într-o navă spaţială, pe un 
asteroid sau chiar pe Lună. Platirinele, cu coada prehensilă, sunt şi 
mai potrivite. Altoirea genelor ar face posibilă încorporarea acestor 
însuşiri în specia umană”. 


Deşi savanții prezenţi la această conferinţă s-au arătat foarte 
preocupaţi de consecinţele morale şi de pericolele revoluţiei 
biologice, nimeni nu s-a sesizat de afirmaţia lui Haldane că am 
putea face la un moment dat oameni cu coadă dacă vom găsi 
necesar acest lucru. Lederberg a menţionat numai că s-ar putea găsi 
alte căi decât cele genetice pentru realizarea aceloraşi obiective şi în 


condiţii mai lesnicioase. 


„Vom modifica omul experimental prin transformări 
fiziologice şi embriologice şi prin înlocuirea anumitor părţi din 
trupul sáu cu mecanisme — a declarat Lederberg. — Dacă vrem un 
om fără picioare, n-avem nevoie să-l creştem astfel, putem să i le 
tăiem; dacă vrem un om cu coadă, vom găsi modalitatea de a i-o 
altoi”. 

La altă conferinţă a oamenilor de ştiinţă şi savanților, dr. 
Robert Sinsheimer, un biofizician californian, a pus problema direct: 
„în ce fel veţi dori să modificaţi vechile modele ale omului create 
de natură? Vreti să stabiliti sexul progeniturii dv? Veţi putea să vă 
satisfaceti această dorinţă. Aţi vrea ca fiul dv. să aibă înălţimea de 
180 de centimetri, 2 metri? 2 metri 40? De ce anume boli suferiti — 
alergie, obezitate, artroză? 


Sunt uşor de lecuit. Pentru cancer, diabet, fenilcetonurie va 
exista o terapie genetică. Va fi administrat ADN-ul adecvat în doze 
corespunzătoare. Vor fi uşor de vindecat bolile virotice şi 
microbiene. Până şi modelele eterne ale creşterii, ale maturizării şi 
îmbătrânirii vor fi prestabilite de noi. Pentru noi nu există limite 
intrinsece ale duratei vieţii. Cât doriţi să trăiţi?” Şi, pentru ca să fie 
sigur că a fost bine înţeles, Sinsheimer s-a adresat celor prezenţi: 
„Oare toate aceste anticipări vi se par nişte fantezii provocate de 
LSD sau o imagine reflectată de o oglindă distorsio nantá? Nici una 
din ele nu depăşeşte totuşi potenţialul cunoştinţelor noastre actuale. 
Poate că nu vor fi dezvoltate în sensul pe care-l prevedem astăzi, 
dar sunt realizabile, pot deveni realitate, şi asta destul de curând”. 


Nu numai că asemenea minuni pot deveni reale, dar 
perspectivele arată că vor deveni. În ciuda problemei etice dacă ele 
trebuie să devină reale, fapt este că curiozitatea ştiinţifică în sine 
este una dintre cele mai puternice forte motrice ale societăţii 
noastre. 


Dupá cum spunea dr. Eollin D. Hotchkiss de la Institutul 
Rockefeller: „Mulţi dintre noi simt o repulsie instinctivă faţă de 
riscurile pe care le implică intervenţia în sistemele atât de complexe 
şi de subtil echilibrate care constituie personalitatea unui individ. 
Cred totuşi că oricum se va ajunge aici sau se vor face încercări în 

acest sens. Drumul către acest ţel va fi pavat cu o combinaţie de 
altruism, profit particular şi ignoranță”. La această înşiruire ar fi 
putut adăuga, ceea ce e şi mai rău, conflicte politice şi nepăsare 
crasă. 


Pe scurt, e bine să se ştie că, dacă nu se vor lua contramăsuri 
corespunzătoare, cineva, undeva va face ceea ce se poate face. 
Natura acelor lucruri ce pot şi vor fi făcute întrece, atât pe plan 
psihologic cât şi moral, capacitatea actuală a omului de a le face 
față. 


Organul tranzient 


Refuzăm în mod persistent să luăm în considerare asemenea 
fapte. Căutăm să închidem ochii, refuzând cu încăpățânare să 
admitem rapiditatea schimbărilor. 


Ne simțim mai bine amânând viitorul. Chiar cei ce se află cel 
mai aproape de muchia de cuțit a cercetării ştiinţifice nu reuşesc să 
vadă realitatea aşa cum e. 


Chiar şi ei subestimează viteza cu care valurile viitorului se 
rostogolesc pe țărmurile noastre. Astfel, dr. Richard J. Cleveland, 
vorbind la un congres al specialiştilor în transplanturi de organe, 
anunţa în ianuarie 1967 că prima operaţie de transplant de inimă la 
om va avea loc „în următorii cinci ani”. Dar chiar în cursul aceluiaşi 
an dr. Christiaan Barnard opera unbăcan în vârstă de cincizeci şi 
cinci de ani, cu numele de Louis Washkansky, şi imediat au făcut 
explozie în conştiinţa omenirii, ca un foc de artificii, o întreagă serie 


de operaţii de transplanturi de inimă. În acelaşi timp se 

înregistrează un număr crescând de transplanturi reuşite de rinichi. 
De asemenea s-au realizat o serie de transplanturi reuşite de ficat, 
pancreas şi ovare. 


Asemenea progrese rapide în medicină vor determina 
schimbări profunde în modul nostru de a gândi, precum şi în 
modul de a îngriji bolnavii. Se nasc noi şi chinuitoare probleme de 
ordin juridic, etic, filozofic. De exemplu, ce înseamnă moartea? 
Moartea survine când inima încetează de a bate, aşa cum am crezut 
dintotdeauna? Sau survine când creierul încetează de a mai 
funcţiona? În spitale sunt cazuri din ce în ce mai frecvente când 
bolnavii sunt mentinuti în viaţă cu ajutorul unor tehnici medicale 
noi, fiind însă condamnaţi să vegeteze în stare de inconştienţă. 
Oare din punct de vedere etic poate fi condamnată o asemenea 
persoană la moarte pentru a obţine un organ sănătos, necesar la un 
transplant, salvându-se astfel viaţa unei persoane cu o prognoză 
mai bună? 


Deoarece ne lipsesc linii diriguitoare sau precedente, bâjbâim 
în probleme de morală şi de legalitate. Printre medici se răspândesc 
zvonuri fantastice. La Washington, Academia naţională de ştiinţe, 
cu ajutorul unui fond alocat de Fundaţia „Russell Sage”, a început 
un studiu asupra problemelor de politică socială ce rezultă din 
progresele ştiinţelor vieţii. La Stanford, un simpozion, finanţat tot 
de Russell Sage, examinează modalitatea înfiinţării unor bănci de 
organe pentru transplanturi, problemele economice ale unei pieţe 
de organe, precum şi aspecte de discriminare de clasă sau rasială în 
legătură cu organele puse la dispoziţie medicilor. 


Posibilitatea de a desface în bucăţi trupuri sau cadavre pentru 
a extrage organele utilizabile la transplanturi, deşi e înfiorătoare, va 
servi totuşi la accelerarea ritmului schimbării, urgentând cercetarea 

în domeniul organelor artificiale — înlocuitori electronici sau din 
plastic pentru inimă, ficat sau splină. (Acestea vor putea deveni şi 
ele inutile atunci când se. 


va reuşi regenerarea organelor deteriorate sau a membrelor 
amputate, făcând să crească altele, noi, aşa cum îi creşte şopârlei 
coada.) Tendinţa de a produce piese de schimb pentru trupurile 
umane în suferinţă va deveni mai puternică pe măsură ce se va 
intensifica cererea. „Doar câteva eşecuri trecătoare”, afirmă 
profesorul Lederberg, ne mai despart de inventarea unei inimi 
artificiale economice. Profesorul R. M. Kenedi, din grupul 
biomecanic de la Universitatea Strathclyde din Glasgow, socotește 
că „până în 1984 înlocuitorii artificiali pentru ţesuturi şi organe vor 
deveni lucruri banale”. Pentru unele organe, acest termen 
reprezintă de fapt un punct de vedere conservator. În Statele Unite, 
peste 13.000 de bolnavi cardiaci — inclusiv un judecător al Curtii 
Supreme — au reuşit să supravieţuiască datorită unui minuscul 
„aparat” înfipt în cavitatea lor toracică care emite pulsatii electrice 
pentru a activiza inima *. 


Alti 10.000 de pionieri sunt deja echipați cu valve artificiale 
ale inimii, făcute din ţesuturi de dacron. 


Aparate auditive implantabile, rinichi, artere, articulaţii 
femurale, plămâni, globuri oculare şi alte părţi artificiale ale 
organismului uman — toate se află în diverse stadii de dezvoltare. 
Nu vor trece multe decenii, şi vom ajunge să implantăm în corp 
receptori minusculi, de mărimea unei aspirine, pentru reglarea 
tensiunii arteriale, a pulsului, a respirației şi a altor funcțiuni, 
precum şi emitátori minusculi care vor transmite semnale când se va 
defecta ceva. 

<notă> 


* De curând, la un mare spital din Midwest, în mijlocul nopţii 
s-a prezentat un bolnav la serviciul de urgenţă. Sughita violent de 
şaizeci de ori pe minut. După cum s-a constatat, bolnavul era unul 
dintre primii purtători de asemenea aparate care stimulează inima. 
Un intern ager la minte îşi dădu Imediat seama de ceea ce se 
întâmplase: una din sârmele aparatului se desfăcuse şi intrase în 
diafragmă, provocând sughitul prin impulsurile electrice pe care le 
transmitea. Actionând repede, internul băgă un ac în pieptul 
pacientului, lângă aparat, trase un fir de la ac şi îl legă de instalaţia 
de apă a spitalului. Sughitul se opri, astfel încât medicii putură 
opera pentru a pune la loc sârma cu pricina. Oare aşa va arăta 
medicina viitorului? 


</notă> 


Aceste semnale vor fi introduse în centre uriaşe de computere 
pentru diagnostice, care vor sta la baza medicinei viitorului. Unii 
dintre noi vom purta o plácutá de platină şi un „stimulator” de 
mărimea unui ban, ataşate de coloana vertebrală. Învârtind 
butonul unui „radio”-muscă, vom putea activa stimulatorul, 
eliminând durerea. La Institutul de tehnologie Case se fac deja 
lucrări pregătitoare în legătură cu aceste mecanisme de suprimare a 
durerilor. Anumiti bolnavi cardiaci folosesc deja nişte aparate cu 
butoane care calmează suferinţa. 


Aceste progrese vor da naştere unor noi şi vaste industrii 
biomecanice, unor reţele de staţiuni pentru reparaţii medico- 
electronice, unor noi profesiuni tehnice, precum şi unei reorganizări 
a întregului sistem de apărare a sănătăţii. Ele vor modifica durata 

vieţii, vor face inutilizabile tabelele de longevitate ale societăţilor 
de asigurare şi vor determina importante deplasări în concepțiile 
oamenilor. Chirurgia nu va mai inspira teama omului obişnuit; 
implantările vor deveni o operaţie de rutină. Corpul omenesc va 
începe să fie considerat ca un organism modular. Aplicând 
principiul modular - menținerea întregului prin înlocuirea 
sistematică a componenților tranzienti —, am putea adăuga două, 
trei decenii la durata medie de viaţă a populaţiei. Aceasta ar putea 
duce însă la una din cele mai mari absurditáti din istoria omenirii în 
cazul când nu vom reuşi să căpătăm cunoştinţe mai profunde 
asupra creierului. Sir George Pickering, profesor de medicină la 
Oxford, ne-a prevenit că, dacă nu vom avea grijă, „cei cu mintea 
senilă vor constitui o fracțiune creseindá a locuitorilor Pământului”, 
adăugind, în mod oarecum inutil: „Găsesc că perspectiva asta e 
îngrozitoare”. Tocmai asemenea perspective îngrozitoare ne vor 
împinge către cercetări mai accelerate asupra creierului, care, la 
rândul lor, vor da naştere unor noi schimbări radicale în societate. 


În prezent ne străduim să facem valve de inimă sau instalaţii 
artificiale care să imite originalul pe care sârit destinate să-l 
înlocuiască. Ne luptăm să obţinem echivalente funcţionale. După ce 
vom ajunge însă să stăpânim problemele de bază, nu ne vom mai 
mulţumi să instalăm aorte de plastic în locul unor aorte originale 
care nu mai funcţionează. Vom instala părţi elaborate în mod 
special, care vor fi mai bune decât originalul, iar apoi vom trece la 
instalarea unor părţi care vor asigura celor ce le folosesc capacităţi 
superioare celor iniţiale. Tot aşa cum mecanica genetică promite să 
producă  „supraoameni”, şi tehnologia organelor lasă să se 
întrevadă posibilitatea unor atleti de pistă cu plămâni şi inimi de 
capacitate specială; sculptori cu un aparat neural care le intensifică 
simţul compoziţiei; îndrăgostiţi cu mecanisme neurale care le 

intensifică impulsul sexual. Cu alte cuvinte, vom face implantări nu 
numai pentru a salva viaţa omului, ci şi pentru a-i da mai multă 
strălucire, pentru a crea posibilitatea unor stări de spirit, situaţii, 
condiţii sau extaze care în prezent nu ne sunt accesibile. 


În aceste condiţii, ce se va alege din definițiile noastre 
milenare ale „umanității? Cum ne vom simţi când vom fi pe 
jumătate protoplasma, pe jumătate tranzistor? Care vor fi de fapt 
posibilităţile ce se vor deschide în faţa noastră? Care vor fi 
îngrădirile pe care le vom avea de suportat în muncă, joc, sex, în 
reacţiile noastre intelectuale sau estetice? Ce se întâmplă cu 
gândirea când corpul suferă schimbări? 


Asemenea întrebări nu pot fi amânate multă vreme, căci 
fuziunea omului cu maşina — așa-numitul „Cyborg” — e mult mai 
aproape decât îşi închipuie majoritatea oamenilor. 


Cyborgii printre noi în ziua de azi, omul cu un stimulator al 
inimii sau cu o aortă de plastic rămâne totuşi un om. Partea 
mecanică a trupului său este încă relativ lipsită de importanţă în 
ceea ce priveşte personalitatea şi conştiinţa sa. Dar, pe măsură ce 
proporţia componenților săi mecanici va creşte, ce se va întâmpla 
cu conştiinţa sa, cu experienţa sa interioară? Dacă admitem că 
creierul este lăcaşul conştiinţei şi al inteligenţei şi că nici o altă parte 
a trupului nu influenţează prea mult personalitatea sau Constiinta 
omului, atunci e posibil să concepem un creier fără trup — un creier 
fără braţe, picioare, coloană vertebrală sau alte anexe —, în sine, ca 
personalitate, ca întruchipare a conştiinţei. Acest creier ar putea să 
fie combinat cu o întreagă aparatură artificială senzorială, cu 
receptori şi efectori, şi acest amalgam de sârme şi plastic ar putea fi 
denumit atunci o fiinţă umană. 

Toate acestea s-ar părea că sună la fel cu speculaţiile 
medievale privind numărul îngerilor ce pot încăpea pe vârful unui 
ac, totuşi primii paşi mărunți către o formă de simbiozá om-maşină 
s-au făcut deja. 


În plus, aceşti paşi sunt făcuţi nu de către un savant singular şi 
nebun, ci de mii de ingineri, matematicieni... biologi, chirurgi, 
chimişti, neurologi şi specialişti în comunicaţii, toti foarte bine 
pregătiţi. 


„Broaştele țestoase” mecanice ale doctorului W. G. Walter 
sunt maşini care se comportă ca şi cum ar fi fost condiţionate din 
punct de vedere psihologic. 


Aceste broaşte țestoase au fost primele specimene ale unei rase 
de roboţi, începând cu „Perceptron”, care putea să înveţe (şi chiar 
să generalizeze), până la recentul „Wanderer”, un robot în stare să 
exploreze o zonă, compunându-şi în memorie o „imagine” a 
terenului, şi să procedeze la anumite operaţiuni, comparabile, cel 
puţin în anumite privinţe, cu „speculaţia contemplativă” şi 
„fantezia”. Ross Ashby, H. D. Block, Frank Rosenblatt şi alţii au 
făcut experimente care au demonstrat că maşinile pot învăţa din 
propriile lor greşeli, că-şi pot îmbunătăţi performanţele şi că, în 
anumite cunoştinţe, îi pot chiar depăşi pe savanţi. 


Block, profesor de matematici aplicate la Universitatea 
Corneli, afirmă: „Cred că nu există un lucru pe care, în principiu, o 
maşină să nu-l poată face. 


Dacă poţi defini o sarcină pe care un om o poate îndeplini, 
atunci şi maşina e în stare s-o îndeplinească, cel puţin în teorie. 
Inversul însă nu e valabil”. S-ar spune că inteligenţa si creativitatea 
nu sunt un monopol al oamenilor. 

În ciuda unor eşecuri şi greutăţi, roboții merg înainte. De 
curând au avut prilejul să-şi bată joc, încolectiv, de unul dintre 
criticii principali ai constructorilor de roboţi, Hubert L. Dreyfus, fost 
specialist de computere la RÂND Corporation. Dreyfus a scris un 
lung articol pentru a demonstra că computerele nu vor fi niciodată 
în măsură să ajungă la nivelul inteligenţei umane, împroşcându-i 
totodată cu dispreţ pe toţi cei ce nu erau de aceeaşi părere cu el. 
Printre altele afirma: „Un program de şah nu poate juca nici măcar 
un şah de amatori”, implicând, în context, că nici în viitor nu se va 
putea realiza aceasta. Dar n-au trecut nici doi ani, când un student 
de la Institutul tehnologic din Massachusetts, Richard Greenblatt, a 
compus un program de joc de şah pentru computer, l-a provocat 
pe Dreyfus la o partidă şi a avut imensa satisfacţie de a constata că 
computerul l-a învins pe Dreyfus, în aclamaţiile cercetătorilor de 
„inteligenţă artificială”. 


Se fac progrese şi într-un domeniu de robotologie cu totul 
diferit. Tehnicienii de la Disneyland au creat umanoizi dirijaţi de 
computere foarte asemănători cu oamenii, care îşi mişcă braţele şi 
picioarele, se strâmbă, zâmbesc, râd, simulează frica, bucuria şi o 
gamă largă de alte emoţii. Construiti din plastic translucid, care, 
după cum spunea un reporter, „poate face orice, în afară de a 
sângera”, roboții aleargă după fete, cântă la instrumente, trag cu 
pistolul şi par atât de reali încât vizitatorii la început se sperie, se 
dau în lături, reactionánd ca şi cum ar avea de-a face cu fiinţe 
umane adevărate. Scopul în care sunt folosiţi aceşti roboţi nu 
prezintă poate importanţă, dar tehnica ce stă la baza lor e de o 
mare complexitate. Ea e legată în cea mai mare parte de 
cunoştinţele căpătate în cadrul programului spaţial, şi aceste 
cunoştinţe se acumulează rapid. 

Nu există motive, în principiu, ca să nu putem progresa de la 
actualii roboţi primitivi şi fără utilitate practiuă la maşini umanoide 
capabile de o comportare cât se poate de variată, capabile şi de 
erori „umane” şi de alegeri aparent „la întâmplare”, pe scurt să 
construim astfel de roboţi încât să nu poată fi deosebiți de oameni 
din punctul de vedere al comportării decât cu ajutorul unor teste 
foarte laborioasesi complexe. Vom cunoaşte atunci senzaţia 
excitantă de a trebui să ghicim dacă umanoidul zâmbitor, sigur de 
sine, din spatele ghişeului pentru rezervarea biletelor de avion, este 


o fată drăguță sau un robot plin de sârme electrice *. 
Foarte probabil că va fi şi una, şi alta. 


Impulsul de a crea o formă oarecare de simbioză om-maşină 
este alimentat şi de faptul că omul desfăşoară o inventivitate tot 
mai mare în ceea ce priveşte comunicarea cu maşinile. Se publică 
un mare număr de lucrări pentru a facilita interacţiunea dintre 
oameni şi computeri. Dar pe lângă asta atât savanții ruşi cât şi cei 
americani au făcut experienţe, plasând sau implantând detectori 
care prind semnalele de la capetele nervilor unui ciot de membru 
amputat. 


Aceste semnale sunt apoi amplificate şi folosite pentru a activa 
un membru artificial, făcând astfel ca maşina să răspundă direct şi 
cu sensibilitate la sistemul nervos al fiinţei umane. Omul nu are 
nevoie „să-şi gândească” dorinţele, chiar şi impulsurile involuntare 
sunt transmisibile. Comportarea responsivă a maşinii se produce tot 
atât de automat ca şi comportarea mâinii proprii, a ochiului sau 
piciorului propriu. 


În Fuga la Arras, Antoine de Saint-Exupery, romancier, poet şi 
aviator pionier, a descris cum trebuia să se lege de scaunul de pilot 

în timpul zborului de luptă din cursul celui de-al doilea război 
mondial. 


„Toată această complicatie de tuburi de oxigen, de 
echipament de încălzire; aceste tuburi de vorbit care formează 
comunicaţia interioară dintre membrii echipajului. Această mască 
prin care respir. Sunt ataşat de avion printr-un tub de cauciuc, la fel 
de indispensabil ca şi cordonul ombilical. Fiintei mele i-au fost 
adăugate organe, şi ele par să intervină între mine şi inima mea... ” 
Suntem acum departe de zilele acelea. 


<notă> 


* Se nasc de aci o serie de probleme, pe jumătate serioase, pe 
jumătate amuzante, în legătură cu relaţiile dintre oameni şi maşini. 
Profesorul Block de la Corneli subliniază că oamenii adeseori se 
ataşează de maşinile pe care le folosesc şi atrage atenţia asupra 
problemelor „etice” ce se vor naşte în legătură cu modul de a trata 
„aceste obiecte mecanice ale afecțiunii şi pasiunii noastre”. Roland 
Puccetti s-a aplecat cu seriozitate asupra acestor probleme înt'--un 
articol apărut în. Journal of the Philosophy of Science”, nr. 
18/1967, P- 39 — 51, Londra. 


</notă> 


Biologia spațiului înaintează irezistibil către ziua când 
astronautul va fi nu numai ataşat de capsula sa, dar va deveni o 
parte din ea în sensul total simbiotic al expresiei. 


Unul din obiective este de a face ca nava spațială să devină 
un univers în sine, unde să se cultive alge pentru hrană, apa 
necesară să fie recuperată din eliminările corpului, aerul să fie 
reciclat pentru a-l purifica de amoniacul ce pătrunde în atmosferă 

din urină etc. În această lume închisă, care se regenerează în 
întregime, fiinţa umană devine o parte integrantă dintr-un proces 
continuu microecologic, ce goneste prin vastitatea spaţiului. 
Theodore Gordon, autorul cărţii Viitorul, el însuşi un inginer spatial 
de seamă, scrie: „Poate că ar fi mai simplu să se asigure 
aprovizionarea necesară cu ajutorul unor aparate angrenate chiar în 
trupul astronautului. 


Acesta ar putea fi hrănit intravenos cu o hrană lichidă, 
înmagazinată sub presiune într-un rezervor aşezat la o oarecare 
depărtare. S-ar putea realiza eventual o prelucrare directă a 
eliminărilor lichide din corp şi transformarea lor în apă cu ajutorul 
unui nou tip de rinichi artificial, încastrat în însuşi corpul navei 
spaţiale. Poate că somnul i-ar putea fi provocat pe cale 
electronică... pentru a-i reduce metabolismul... ” Şi aşa mai departe. 
Una după alta, funcțiunile trupului omului se întrepătrund, devin 
dependente, apoi devin o parte din funcțiunile mecanice ale 
capsulei Dezvoltarea ultimă în această direcţie nu trebuie căutată 
însă neapărat în spaţiile extraterestre; s-ar putea prea bine întâmpla 
să devină un aspect obişnuit al vieţii de toate zilele aici, pe planeta 
mamă. E vorba de legătura directă a creierului uman — dezbrăcat 
de suportul structurilor sale fizice — cu computerul. S-ar putea, într- 
adevăr, ca supercomputerele viitorului să aibă drept componenti 
biologici mase de creieri umani. Posibilitatea de a augmenta 
inteligenţa umană (şi a maşinii) legându-le organic una de alta 
deschide probabilitáti enorme si fascinante, atât defascinante încât 
dr. R. M. Page, directorul Laboratorului de cercetări navale din 
Washington, a abordat în mod public posibilitatea realizării unui 
sistem pe baza căruia ideile umane să fie introduse în mod automat 
în unitatea de înmagazinare a unui computer, constituind baza 
pentru deciziile luate de maşină. Participanţii la un studiu întreprins 

de RÂND Corporation cu mai mulţi ani în urmă au fost întrebaţi 
când ar putea avea loc realizarea acestui proiect. Răspunsurile au 
fost diverse, de la anul 1990 până la „niciodată”. 


Data medie indicată a fost însă 2020, adică în cadrul 
perioadei de viaţă a actualilor adolescenţi. 


Între timp, cercetări din nenumărate surse contribuie la 
eventuala simbioză. Profesorul Robert White, directorul secţiei de 
neurochirurgie de la Metropolitan General Hospital din Cleveland, 
a dovedit printr-un experiment dintre cele mai fascinante, mai 
înfricoşătoare şi mai provocatoare sub aspect intelectual din câte s- 
au înregistrat vreodată că creierul poate fi izolat de corp şi 
menţinut în viaţă după „moartea restului organismului. 
Experimentul, descris într-un articol strălucit de Oriana Fallaci, a 
fost realizat de o echipă de neurochirurgi, care au tăiat creierul unei 
maimuțe rhesus, l-au separat de trup, apoi au prins cu agrafe 
arterele carotide ale creierului de altă maimuţă, al cărei sânge a 
continuat să irige organul fără trup, menţinându-l în viaţă. 


Unul dintre membrii echipei medicale, dr. Leo Massopust, 
neurofiziolog, afirma în legătură cu acest experiment: „Activitatea 
creierului este cu mult mai bună decât atunci când avea un trup... 
Acesta e un lucru cert. Bănuiesc că, în lipsa simţurilor, poate să 
gândească mai repede. Ce fel de gândire, asta nu ştiu. 


Presupun că reprezintă în primul rând o memorie, un depozit 
al informaţiei acumulate pe vremea când avea încă trup; nu se 
poate însă dezvolta mai departe, deoarece nu mai este alimentat 
de experienţă. Totuşi $i aceasta înseamnă o nouă experienţă. " 
Creierul a supravieţuit timp de cinci ore. Ar fi putut dura mult mai 
mult dacă ar fi fost necesar pentru scopurile cercetării. Profesorul 

White a reușit să menţină în viaţă alti creieri zile întregi, folosind 
meca nisme în locul unei maimuțe vii pentru a iriga creierul cu, 
sânge. „Nu cred că am ajuns în stadiul în care oamenii să poată fi 
transformați în roboţi, în ovine ascultătoare — i-a spus el ziaristei 
Pallaci. — Totuşi... acest lucru s-ar putea întâmpla, nu e imposibil. 
Dacă te gândeşti că putem să transferăm capul unui om pe 
trunchiul altui om, dacă te gândeşti că putem să izolăm creierul 
unui om şi să-l facem să funcţioneze fără trupul său... Pentru mine 
nu mai există nici o diferenţă între ştiinţa fantastică şi ştiinţă... Am 
putea să menţinem în viaţă creierul lui Einstein şi să-l facem să 
functioneze normal". 


Dar, spune profesorul W/hite, nu numai cá putem transfera 
capul unui om pe umerii altuia, nu numai cá putem mentine un cap 
sau un creier „în viaţă” şi în stare de funcţionare, dar toate acestea 
pot fi realizate cu „tehnica existentă”. De fapt, declară el, 
„japonezii vor fi primii [care vor menţine un cap izolat de om în 
viaţă]. Eu nu vreau s-o fac, pentru că n-am rezolvat încă dilema: E 
bine sau nu?” Dr. White, care e un catolic practicant, se simte 
profund tulburat de implicaţiile filozofice şi morale ale cercetărilor 
sale. 


În timp ce chirurgii pe creier şi neurologii experimentează mai 
departe, în timp ce bioinginerii şi matematicienii, experţii în 
comunicaţii şi constructorii de roboţi realizează lucruri tot mai 
complicate, pe măsură ce cosmonauţii şi capsulele lor devin tot mai 
legaţi unii de alţii, pe măsură ce maşinile încep să capete 
componenti biologici, iar oamenii îşi zornăie aparatele senzoriale şi 
organele mecanice, se apropie simbioza ultimă. Lucrările tuturora 
converg în această direcţie. Şi totuşi minunea cea mai mare nu este 
transplantarea organelor sau simbioza sau tehnica subacvatică. 

Minunea cea mai mare nu rezidă în tehnologie si nici chiar în 
ştiinţă. 


Minunea cea mai mare şi cea mai periculoasă dintre toate 
constă în orientarea către trecut, în care se complace rasa, în 
refuzul său de a privi în faţă realitatea accelerării. Omul înaintează 
rapid într-un univers neexplorat, într-un stadiu cu totul nou de 
dezvoltare ecotehnologică, fiind în acelaşi timp ferm convins că 
„natura umană e eternă” sau că „stabilita tea va reveni”. El se 
repede, poticnindu-se, în viitoarea celei mai violente revoluţii din 
istoria omenirii, bolborosind, asemenea acelui celebru, deşi cam 
miop, sociolog, că „procesul modernizării... s-a «încheiat» mai mult 
sau mai puţin”. El refuză pur şi simplu să-şi imagineze viitorul. 


Negarea schimbării 


În 1865 directorul unui ziar comunica cititorilor săi: „Oamenii 
bine informati ştiu că e imposibil să transmiti vocea omului prin 
sârme şi, admițând chiar că ar fi posibil acest lucru, el nu ar avea 
nici o valoare practică”. Nu a trecut decât un deceniu şi telefonul a 
făcut iruptie din laboratorul d-lui Bell, schimbând fata lumii. 


Chiar în ziua când fraţii Wright şi-au luat zborul, ziarele au 
refuzat să informeze despre acest eveniment, deoarece editorii 
sobri, serioşi, cu picioarele pe pământ pur şi simplu nu puteau 
crede că zborul avusese într-adevăr loc. La urma urmelor, Simon 
Newcomb, un cunoscut astronom american, n-a asigurat oare 
lumea cu câtva timp înainte că „nu există nici o combinaţie de 
substanţe cunoscute, de forme cunoscute de maşini şi de forme 

cunoscute de forţă care adunate la un loc într-o maşină practică să 
permită omului să zboare pe distanţe lungi”. 


Nu mult după aceea, alt expert a anunţat în mod public că „e 
o dovadă de înapoiere mintală să-ţi închipui că poate rezulta ceva 
din mişcarea trăsurilor fără cai”. Peste şase ani, maşina cu numărul 
un milion ieşea pe porţile Uzinelor „Ford”. $i a mai fost apoi însuşi 
marele Rutherford, descoperitorul atomului, care, în 1933, a spus 
că energia din nucleul atomului nu va putea fi niciodată eliberată. 
Nouă ani mai târziu: prima reacţie în lanţ. 


Din nou şi mereu mintea umană - inclusiv minţile ştiinţifice 
cele mai luminate — n-a ştiut să înţeleagă noile posibilităţi ale 
viitorului, şi-a limitat câmpul de preocupări pentru a-şi putea păstra 
pentru moment liniştea, dar a fost ulterior cu atât mai brutal 
zdruncinată de impulsul accelerativ. 


Cele de mai sus nu înseamnă că toate progresele ştiinţifice sau 
tehnologice discutate până aci se vor materializa neapărat. De 
asemenea nu înseamnă că toate se vor realiza până la sfârşitul 
secolului. Unele dintre ele se vor naşte probabil moarte. Altele vor 
nimeri poate într-o fundătură. Altele vor reuşi în laborator, dar se 
vor dovedi, din anumite motive, fără valoare practică. Toate 
acestea n-au însă importanţă. Chiar dacă nici una din aceste 
dezvoltări nu se va produce, vor avea loc altele, poate şi mai 
tulburătoare. 


N-am atins decât în treacăt revoluţia computerilor şi 
schimbările cu vaste ramificații ce vor urma. N-am făcut decât să 
menţionăm implicaţiile pătrunderii în spaţiul cosmic, o aventură 
care încă înainte de sosirea noului mileniu ar putea schimba viaţa şi 
concepţiile noastre în mod radical, deşi încă neprevizibil. (Ce s-ar 





259 


Alvin Toffler Socul viitorului 





întâmpla, de exemplu, dacă un astronaut sau un vehicul spaţial s-ar 
reîntoarce pe Pământ contaminat cu vreun microorganism mortal, 
care se înmulțește repede?) N-am vorbit nimic despre laser, despre 
holograf, despre noile şi puternicele instrumente de comunicaţie 
personală şi de masă, despre noile tehnologii ale crimei şi 
spionajului, noile forme de transport şi construcţie, despre 
îngrozitoarele tehnici de război chimice şi bacteriologice, despre 
promisiunea radioasă a energiei solare, despre descoperirea în 
perspectivă a vieţii în eprubetă, despre uimitoarele noi instrumente 
şi tehnici în învăţământ, despre lista nesfârşită a diverselor domenii 
în care ne aşteaptă în curând schimbări de mare însemnătate. 


În următoarele decenii, progresele ce se vor face în toate 
aceste domenii vor exploda ca nişte rachete, care ne vor smulge din 
trecut, proiectându-ne mereu mai adânc în noua societate. lar 
această nouă societate nu se va stabiliza prea repede. $i ea se va 
zbuciuma, va trosni din încheieturi şi va geme, căci va fi mereu 
zdruncinată de noi schimbări la înaltă tensiune. 


Individului care vrea să fie în pas cu vremea, să facă parte din 
viitor revoluţia supraindustrială nu-i lasănici un răgaz, nu-i permite 
să se întoarcă la trecutul familiar. Îi oferă doar o mixtură extrem de 
combustibilă de tranzientá şi noutate. 


Această injecție masivă de viteză şi noutate în textura 
societăţii ne va sili nu numai să ne adaptám mai repede unor 
situaţii, întâmplări şi dileme morale familiare, dar să ne adaptăm, 
într-un tempo progresiv tot mai rapid, unor situaţii ce ne sunt 
categoric nefamiliare, unor situaţii care apar „prima dată”, ciudate, 
neregulate, imprevizibile. 

Aceasta va modifica în mod semnificativ balanţa ce există în 
fiecare societate între elementele familiare şi cele nefamiliare din 
viaţa zilnică a oamenilor, între rutină şi nerutină, între previzibil şi 
imprevizibil. 


Raportul dintre aceste două feluri de elemente ale vieţii de. 
toate zilele ar putea fi denumit „rata de noutate” a societăţii, iar pe 
măsură ce nivelul noului sau al noutátii creşte o parte tot mai mică 
din viaţă rămâne în cadrul formelor rutiniere ale comportării 
adaptionale. Tot mai mult suntem cuprinşi de oboseală şi 
aprehensiune, de o pală de pesimism, o diminuare a sentimentului 
nostru de siguranţă. Tot mai mult, mediul înconjurător ne apare 
haotic, scăpând de sub controlul omului. 


Astfel, două mari forţe sociale converg: înaintarea neîncetată 
către tranzientá este stimulată şi devine potential mai periculoasă 
prin creşterea ratei de noutate. Dar această noutate, după cum 
vom vedea în curând, nu trebuie căutată numai în rânduielile 
tehnologice ale viitoarei societăţi. Şi în ceea ce priveşte rânduielile 
sociale se pot anticipa situaţii bizare, nefamiliare, fără precedent. 


FĂCĂTORII DE EXPERIENŢE 


Anul 2000 e mai aproape de noi decât criza cea mare, totuşi 
economiştii lumii, traumatizati încă de acea catastrofă istorică, 
rămân inchistati în atitudinile trecutului. Economiştii, chiar şi cei ce 
folosesc limbajul revoluției, sunt nişte fiinte deosebit de 
conservatoare. Dacă ar fi posibil să le extragi din creier imaginea pe 

care o au, în general, despre economia anului 2025, de exemplu, 
ea ar semăna probabil foarte mult cu cea din 1970. 


Ei nu văd în creşterea organizaţiilor pe scară mare decât o 
expansiune lineară a birocraţiei de modă veche. Pentru ei progresul 
tehnologic e o extensiune simplă, nerevoluţionară a ceea ce există. 
Născuţi în condiţii de sărăcie a societăţii, obişnuiţi să gândească în 
termeni de resurse limitate, ei nu-şi pot închipui o societate în care 
necesităţile materiale de bază ale omului sunt satisfăcute. 


Una din cauzele lipsei lor de imaginaţie provine din faptul că 
atunci când se gândesc la progresul tehnologic se concentrează 
numai asupra mijloacelor activității economice. Revoluția 
supraindustrială însă pune în discuţie si telurile. Ea amenință să 
modifice nu numai modul în care se produce” ci şi scopul pentru 
care se produce. Cu alte cuvinte, ea va transforma înseşi rosturile 
activităţii economice. 


Faţă de o asemenea răsturnare, până şi cele mai complexe 
instrumente ale economiştilor de astăzi sunt neputincioase. Tabele 
de input-output, modele econometrice, întregul bagaj de analize pe 
care le folosesc economiştii pur şi simplu nu reuşesc să cuprindă 
forţele externe — politice, sociale şi etice — care vor transforma viaţa 
economică în deceniile ce urmează. 


Ce semnificaţie poate avea noţiunea de „productivitate” sau 
de „eficienţă” într-o societate care pune mare pret pe satisfacția 
psihică? Ce se întâmplă cu o economie în care, aşa cum e probabil, 
întregul concept de proprietate va fi golit de sens? în ce mod vor fi 
afectate economiile ca urmare a dezvoltării planificării 
supranationale, a inmultirii agenţiilor de reglementare şi de taxare 
sau, mai curând, ca urmare a unei reîntoarceri dialectice la „cottage 


MM —————————————————————————— 

industry” (industria casnică), bazată pe cele mai înaintate tehnologii 
cibernetice? Şi, ceea ce e cel mai important, ce se întâmplă când 
„nici o creştere” înlocuieşte „creşterea” ca obiectiv economic, când 
produsul social total încetează de a mai fi Sfântul Graal? 


Numai ieşind din cadrul gândirii economice ortodoxe pentru 
a examina toate aceste posibilităţi vom putea începe să ne 
pregătim pentru ziua de mâine. 


Şi dintre acestea nici una nu e mai importantă decât aceea a 
mutaţiei valorilor ce va însoţi fără îndoială revoluția 
supraindustrială. 


În condiţii de penurie, oamenii se luptă pentru a-şi putea 
satisface nevoile materiale imediate. În prezent, în condiţii de mai 
mare abundență, reorganizám economia în vederea unui nou nivel 
al nevoilor umane. De la un sistem menit să procure satisfacţii 
materiale trecem rapid la crearea unei economii orientate către 
asigurarea satisfactiilor psihice. Acest proces de „psihologizare”, una 
din temele centrale ale revoluţiei supraindustriale, a fost aproape în 
întregime trecut cu vederea de către economişti. Totuşi de aci va 
rezulta o nouă economie, plină de surprize, cu totul diferită de 
economiile cunoscute până în prezent. 


Prăjitura psihică prefabricată 


A produs multă vâlvă descoperirea că, odată ce 
tehnosocietatea atinge un anumit stadiu de dezvoltare industrială, 
ea începe să-şi deplaseze energia în sectorul producţiei de servicii, 
considerate ca fiind deosebite de bunuri. Numeroşi experţi socotesc 

că valul viitorului se va produce în sectorul serviciilor. Ei afirmă că 
în toate ţările industriale fabricarea bunurilor va fi în curând 
depăşită de activitatea serviciilor — o profeție ce este deja pe cale să 
se realizeze. 


Ceea ce însă economiştii omit să facă este de a-şi pune 
întrebarea evidentă. Încotro se îndreaptă economia după aceea? 
După servicii ce urmează? 


Naţiunile cu tehnologie avansată vor trebui să dirijeze în anii 
următori vaste resurse pentru reabilitarea environmentului lor fizic 
şi ameliorarea a ceea ce se numeşte acum „calitatea vieţii”. Lupta 
împotriva poluării, a deteriorării frumuseţilor naturii, a 
aglomerației, a zgomotului, a murdăriei va absorbi o energie 
imensă. Dar, pe lângă aceste probleme de ordin public, putem 
prevedea că se va produce o schimbare complexă şi în natura 
producţiei pentru folosinţă personală. 


Interesul pe care l-a stârnit proliferarea sectorului de servicii a 
sustras atenţia specialiştilor de la o altă mutație, care va afecta în 
viitor atât bunurile cât şi serviciile. Această mutație va determina 
următorul pas înainte al economiei, şi anume e vorba de 
dezvoltarea unui nou sector ciudat, bazat pe ceea ce s-ar putea 
oarecum numi „industriile de experienţă”, Căci cheia economiei 
care urmează după economia de servicii rezidă în psihologizarea 
întregii producţii, începând cu industria. 


Unul din aspectele curioase ale producţiei în toate 
tehnosocietatile de astăzi, şi în special în Statele Unite, este că 
bunurile sunt din ce în ce mai mult menite să corespundă unor 
cereri psihologice  „speciale” ale consumatorului. Fabricantul 

adaugă „o încărcătură psihică” produsului de bază, iar 
consumatorul plăteşte bucuros pentru acest avantaj intangibil. 


Un exemplu clasic îl constituie cazul fabricantului de aparate 
sau de automobile care adaugă butoane, cadrane sau comutatoare 
pe tabloul de control chiar fără o utilitate vizibilă. Fabricantul ştie 
că, mărind până la un anumit punct numărul „gadget”-urilor *, el 
procură mánuitorului maşinii sentimentul de a fi stăpân pe un 
mecanism mai complex, îl face să se simtă superior. Acest element 
psihologic este cuprins în proiectul produsului. 


Pe de altă parte, se caută ca consumatorul să nu fie frustrat de 
un avantaj psihologic existent. Astfel, o mare societate americană 
de produse alimentare a lansat cu mult zgomot pe piaţă o prăjitură 
prefabricată care scuteşte de muncă, la care se adaugă numai apă. 
A avut însă surpriza de a constata că clientele refuzau produsul în 
favoarea unor amestecuri ce necesitau oarecare muncă - de 
exemplu, adăugarea unui ou împreună cu apa. Incluzând praf de 
ouă în produs, societatea a simplificat prea mult sarcina gospodinei, 
răpindu-i sentimentul de a participa în mod creator la procesul de 
pregătire a prăjiturii. 


Praful de ouă a fost eliminat imediat, iar femeile au fost 
multumite, putând să spargă singure ouăle necesare. O dată mai 
mult un produs a fost modificat pentru a procura un avantaj psihic. 


Asemenea exemple se pot găsi în număr nelimitat în aproape 
toate industriile principale, de la săpun şi ţigări la maşini de spălat 
vase şi băuturi dietetice. 


După cum arată dr. Emanuel Demby, preşedintele firmei 
pentru cercetări „Motivational Programmers”, folosită în Statele 
Unite şi în Europa de corporaţii de talia lui „General Electric”, 

„Caltex” şi „IBM”, „încorporarea factorilor psihologici în bunurile 
fabricate va reprezenta marca de calitate a producţiei în viitor nu 
numai pentru bunurile de consum, dar şi pentru instalaţiile 
industriale”. 


<notă> 


* un aparat sau obiect oarecare menit să „modernizeze” o 
operaţie sau să amuze. — Nota trad. 


</notă> 


Chiar şi în construcţia macaralelor şi a sondelor uriaşe se ţine 
seama de acest principiu. Cabinele lor au o linie aerodinamică, 
fluidă, care anticipează construcțiile secolului al XXI-lea. 
„Caterpillar”, „International Harvester”, „Ferguson” — toate caută 
să se întreacă una pe alta în această direcție. De ce? Aceşti monştri 
mecanici nu forează mai bine şi nu ridică mai bine deoarece cabina 
e mai bine proiectată din punct de vedere estetic. Dar 
cumpărătorului îi plac mai mult. Oamenilor care lucrează pe ele le 
plac mai mult. $i clienţilor pentru care execută lucrări cumpărătorul 
le plac mai mult. Astfel încât şi fabricantii de echipamente pentru 
răscolit pământul au început să acorde atenţie factorilor neutilitari, 
adică psihologici”. 

Pe lângă aceasta, afirmă Demby, fabricantii se preocupă de 
reducerea tensiunii provocate de folosirea anumitor produse. 
Fabricanţii de bandaje sanitare, de exemplu, ştiu că femeilor le e 
întotdeauna teamă să nu înfunde WC-ul cu ele. „S-a fabricat deci 
un nou tip de bandaj — spune el — care se dizolvă imediat când vine 
în contact cu apa. Nu îşi îndeplineşte funcţia de bază cu nimic mai 
bine decât înainte, însă înlătură întrucâtva neliniştea cauzată de 
folosirea sa. 





266 


Alvin Toffler Socul viitorului 





Aceasta se poate numi într-adevăr producţie psihologică!” 
Consumatorii bogaţi sunt dispuşi să plătească pentru asemenea 
comoditáti. Pe măsură ce veniturile suplimentare cresc, preţurile 
încep să-i preocupe mai puţin, şi insistă tot mai mult asupra a ceea 
ce ei numesc calitate. Pentru multe produse, calitatea mai poate fi 
încă măsurată în termenii tradiţionali de execuţie, durabilitate şi 
materiale folosite. Pentru o categorie de produse care se înmulţesc 
tot mai mult, asemenea deosebiri sunt însă în mod practic imposibil 
de perceput. Consumatorul, deşi nu e în stare să deosebească 
marca A de marca B, adeseori susţine cu înverşunare că una e 
superioară celeilalte. 


Acest paradox dispare îndată ce se tine seama de componenţa 
psihică în producţie. Căci, chiar dacă în toate celelalte privinţe sunt 
identice, vor exista probabil deosebiri psihologice precise între un 
produs şi altul. Agenţii de publicitate se străduiesc să imprime 
fiecărui produs o imagine distinctă. Aceste imagini sunt funcţionale, 
ele împlinesc o nevoie a consumatorului. Nevoia aceasta este însă 
mai mult psihologică decât utilitară în sensul obişnuit al cuvântului. 
Constatăm astfel că termenul „calitate” se referă tot mai mult la 
ambiantá, la asociaţii de statut social — în fapt, la conotatiile 
psihologice ale produsului. întrucât nevoile materiale de bază ale 
consumatorului sunt satisfăcute într-o măsură tot mai mare, se 
poate prevedea cu certitudine că o cantitate crescândă de energie 
economică va fi dirijată în scopul satisfacerii cerinţelor subtile, 
variate şi strict personale ale consumatorului, legate de frumusețe, 
prestigiu, individualizare şi delectare a simţurilor. Sectorul 
producţiei va dirija resurse tot mai importante în vederea elaborării 
conştiente a unor diferențieri şi împliniri psihologice. Componenţa 
psihică a producţiei de bunuri va căpăta o importanţă din ce în ce 
mai mare. 

„Fetişcane servante” în cer 


Acesta este însă doar primul pas către psihologizarea 
economiei. Următorul pas va consta în expansiunea componentei 
psihice a serviciilor. 


În această privinţă, de asemenea, înaintăm deja în direcţia 
previzionată, după cum ne putem da seama aruncând o privire 
asupra condiţiilor actuale din traficul aerian. Pe vremuri a zbura 
însemna a ajunge dintr-un loc în altul. N-a trecut mult, şi liniile 
aeriene au început să-şi facă concurenţă cu stewardese drágute, 
bucate alese, amenajări luxoase şi filme rulate în timpul zborului. 
Recent, Trans-World Airlines a făcut un pas mai departe în acest 
sens, oferind ceea ce a denumit zboruri „cu accent străin” între 
principalele oraşe americane. 


Pasagerul de pe TWA poate acum să aleagă un avion cu 
reacţie în care masa, muzica, revistele, filmele şi minifustele 
stewardeselor sunt toate frantuzesti. El poate să aleagă un zbor 
„roman”, cu fete purtând togi, un zbor stil „baracă din Manhattan” 


sau un zbor „Olde English”, în care fetele se numesc „fetişcane 
servante”, iar decorul pretinde să înfăţişeze o circiumă britanică. 


Evident că TWA nu mai vinde transport ca atare, ci şi un 
ambalaj psihologic, elaborat cu multă atenţie. Ne putem aştepta ca 
nu peste multă vreme liniile aeriene să înceapă a folosi lumini şi 
proiectiimulti-media, pentru a crea environmente totale, desi 
temporare, oferind astfel pasagerilor ceva asemánátor cu o 
experientá teatralá. 

Experienţa ar putea, de fapt, să meargă mai departe decât 
teatrul propriu-zis. British Overseas Airways Corporation a indicat 
cu degetul arătător în direcţia viitorului atunci când nu de mult a 
anunţat un proiect care prevede aranjarea unor întâlniri cu 
necunoscute în Londra „alese în mod ştiinţific” pentru pasagerii 
americani de sex masculin necăsătoriți, în cazul când persoana 
selecționată de computer nu se prezintă, ea va fi înlocuită. De 
asemenea se va organiza o serată la care vor fi invitaţi „mai mulţi 
londonezi de ambele sexe şi de diverse vârste”, astfel încât 
călătorul, care va puea face şi o rundă a discotecilor şi 
restaurantelor, nu va rămâne în nici un caz singur. Programul, 
denumit „Frumoasele călătorii de unul singur la Londra”, a fost 
însă brusc retras, deoarece BOAC, care e societate de stat, a fost 
criticată în parlament. Cu toate acestea, putem anticipa că vor 
exista şi alte încercări pitoreşti de a îmbrăca într-un înveliş psihic 
serviciile din multe domenii, inclusiv comerţul cu amănuntul. 


Oricine s-a plimbat prin Newport Center, un centru comercial 
cu o varietate extraordinară de mărfuri din Newport Beach, 
California, a rămas, fără îndoială, impresionat de atenţia pe care 
proiectantii au acordat-o factorilor estetici şi psihologici. Arcade si 
coloane, albe şi înalte, profilate pe cerul albastru, fântâni, statui, un 
sistem de iluminare bine gândit, o incintă pentru teatru pop şi un 
enorm clopot de vânt japonez — toate sunt folosite pentru a crea 
un climat de eleganţă pentru client. Nu numai abundența, ce se 
revarsă de jur împrejur, ci mai ales ambianța încântătoare face ca 
vizitarea acestor magazine pentru târguieli să-ţi rămână în amintire 
pentru multă vreme. Ne putem imagina variatiuni şi elaborári 
fantastice, pe baza aceloraşi principii, în proiectarea magazinelor cu 
amănuntul ale viitorului. 

Se va merge cu mult peste orice necesitate „funcţională”, 
transformând serviciul, fie că va fi vorba de cumpărături, cină sau 
tunsul părului, într-un eveniment prefabricat. 


Vom urmări un film sau vom asculta muzică de cameră în 
timp ce ni se va tunde părul, iar casca mecanică ce se aşază pe 
capul femeilor în salonul de coafură nu se va limita să le usuce 
părul. Dirijándu-le unde electronice în creier, li s-ar putea 
literalmente „gâdila” fantezia. 


Bancherii şi agenţii de bursă, companiile imobiliare şi de 
asigurări vor folosi decoruri alese cu grijă, muzică, televiziune în 
culori, cu circuit închis, mirosuri şi gusturi elaborate, împreună cu 
cele mai noi instalaţii de mijloace de comunicare mixte, pentru a 
intensifica (sau neutraliza) încărcătura psihologică ce însoţeşte chiar 
şi tranzacţia cea mai obişnuită. Nici un serviciu de oarecare 
importanţă nu va fi oferit consumatorului înainte de a fi fost 
analizat de echipe de ingineri comportamentali în vederea 
îmbunătăţirii încărcăturii sale psihice. 


Industrii experimentale 


Lăsând în urmă aceste simple elaborări ale prezentului, vom 
avea de înregistrat o expansiune revoluţionară a anumitor industrii, 
a căror unică producţie constă nu în bunuri fabricate şi nici în 
servicii curente, ci în „experienţe” preprogramate. 


Pe măsură ce prosperitatea şi tranzienta fac să dispară vechea 
tendinţă către posesiune, consumatorii încep să colectioneze 
experienţe în mod tot atât de conştiincios şi cu pasiune cum 

colectionau pe vremuri lucruri. În prezent, după cum indică 
exemplul liniei aeriene, experienţele sunt vândute ca anexă la 
anumite servicii mai tradiţionale. Cu alte cuvinte, s-ar putea spune 
că experienţa este crema de pe prăjitură. Pe măsură ce înaintăm 
însă în viitor, tot mai multe experienţe vor fi vândute numai pentru 


propriile lor merite, exact ca şi cum ar fi într-adevăr nişte produse. 
Acest lucru a şi început, de altfel, să se practice. 


Rata înaltă de creştere pe care o înregistrează anu mite 
industrii angajate dintotdeauna, cel puţin parţial, în producţia de 
experienţe ca atare este un exemplu în acest sens. În artă fenomenul 
apare deosebit de pregnant. O mare parte din „industria culturală” 
se ocupă de crearea sau regizarea unor experienţe psihologice 
specializate, în prezent putem observa cum „industriile de 
experienţe” bazate pe artă înfloresc în aproape toate 
tehnosocietátile. Acelaşi lucru se aplică şi în ceea ce priveşte 
recrearea, distracţiile de masă, educaţia şi anumite servicii 
psihiatrice, care participă toate la ceea ce s-ar putea numi producţia 
experienţială. 


Atunci când Club Mediterranee vinde unei secretare din 
Franţa o vacantá-pachet şi o duce în Tahiti sau în Israel pentru o 
săptămână, două, îi fabrică acesteia o experienţă tot atât de atent 
şi de sistematic cum fabrică „Renault” automobile. Reclamele pe 
care le publică subliniază acest fapt. Având baza în Franţa, Club 
Mediterranee dispune acum de treizeci şi patru de „sate” de 
vacanţă, răspândite în toată lumea. 


De asemenea, când Institutul Esalen din Big Sur, California, 
oferă în weekend seminarii asupra „comunicaţiilor nonverbale” şi a 
„cunoaşterii propriului trup” la preţul de şaptezeci de dolari de 

persoană sau cinci zile de atelier la preţul de 180 de dolari, el se 
angajează nu numai să-i instruiască pe clienţii săi înstăriți, ci şi să-i 
cufunde în noi şi „vesele” experienţe interpersonale. Terapie de 
grup şi şedinţe de educare a sensitivitátii reprezintă experiente- 
pachet. De asemenea, $i anumite cursuri. Astfel, frecventarea unui 
studio Arthur Murray sau Fred Astaire, pentru a învăţa ultimele 
dansuri la modă, îl înzestrează pe elev cu un talent care îi va 
procura satisfacţii în viitor, dar în acelaşi timp oferă celibatarilor 
singuratici bărbaţi şi femei o experienţă plăcută imediată. Însăşi 
experienţa învăţării reprezintă o atenţie în sine pentru client. 


Toate acestea însă nu dau decât o vagă idee cu privire la 
natura industriei de experienţe a viitorului si a marilor corporaţii 
psihologice care o vor domina. Medii înconjurătoare simulate O 
categorie importantă de produse experientiale o vor constitui 
mediile înconjurătoare simulate, care oferă clientului senzaţia 
aventurii, a primejdiei sau a altor plăceri fără a implica riscuri 
pentru viaţa sau reputaţia sa. Astfel, specialişti de computere, 
constructori de roboţi, desenatori, istorici şi muzeologi îşi vor uni 
eforturile pentru a crea enclave experientiale, ce vor reproduce, cu 
maxima perfecţiune pe care tehnologia înaintată o va face posibilă, 
splendorile vechii Rome, fastul de la curtea reginei Elizabeta, 
atmosfera unei case de geishe japoneze din secolul al XVIII-lea si 
altele. Intrând în aceste catedrale ale plăcerilor, clienţii îşi vor 
abandona îmbrăcămintea (şi grijile) de toate zilele, vor îmbrăca 
costume şi vor parcurge o succesiune planificată de activităţi menite 
să le procure o imagine de primă calitate a realităţii originale, adică 
nesimulate. De fapt vor avea posibilitatea să trăiască în trecut sau 
poate chiar în viitor. 


Producţia unor asemenea experienţe e mult mai aproape de 
noi decât s-ar putea crede. E prefigurată în mod evident în tehnicile 

participative folosite în prezent în artă. Astfel, „happening”-urile, la 
care iau parte şi spectatorii, pot fi considerate nişte primi paşi timizi 
către aceste simulatii ale viitorului. Acelaşi lucru se aplică şi unor 
lucrări mai serioase. Când Dionysos în 69 a fost reprezentat la New 
York, un critic a rezumat astfel teoriile dramaturgului Richard 
Schechner: „Teatrul traditional spunea spectatorilor: «Stati jos şi am 
să vă spun o poveste». De ce n-ar putea spune acum: «Ridicati-và în 
picioare şi hai să ne jucám»?". Piesa lui Schechner, inspirată 
întrucâtva din Euripide, tocmai asta face, iar spectatorii sunt direct 
invitaţi să danseze împreună cu actorii şi să celebreze riturile lui 
Dionysos. 


Artiştii au început, de asemenea, să creeze opere întregi de 
artă „environmentală”, în care vizitatorii pot să se plimbe şi 
înăuntrul cărora se întâmplă diverse lucruri. În Suedia, Moderna 
Museet a expus o femeie uriaşă din carton numită „Hon” („Ea”), 
înăuntrul căreia se aflau rampe, scări, proiectoare, sunete ciudate şi 
ceva ce se numea „o maşină de spart sticle”. 


Zeci de muzee şi galerii din Statele Unite şi Europa prezintă 
acum asemenea „environmente”. Criticul de artă al revistei „Time” 
consideră că intenţia lor e de a bombarda spectatorul cu „viziuni 
trăsnite, sunete ciudate şi senzaţii extraterestre, începând cu senzaţia 
de imponderabilitate şi până la halucinaţii psihedeiice săltăreţe”. 
Artiştii care produc asemenea opere sunt cu adevărat „ingineri 
experienţiali”. 


Nu de mult am vizitat „Cerebrum”. Un „studio electronic de 
participare”, adăpostit într-o clădire cu o faţadă neașteptat de 
mizeră, de pe o stradă din partea de jos a Manhattan-ului, unde se 
află numai fabrici şi depozite de mărfuri. În schimbul unei taxe cu 


Le A 


ora, musafirii sunt primiţi într-o încăpere izbitor de albă, cu tavanul 

foarte înalt. După ce îşi dezbracă hainele şi îşi pun un fel de robe 
semitransparente, se întind în voie pe nişte platforme albe, bine 
capitonate. Femei şi bărbaţi frumoşi „ghizi” oferă fiecărui musafir 
câte un aparat cu căşti stereofonice, o mască transparentă şi apoi, 
la intervale, baloane, caleidoscoape, tamburine, perne de plastic, 
oglinzi, cupe de cristal, prăjituri, diapozitive şi diascoape. Se aude 
muzica folk şi rock, intercalată cu frânturi de programe comerciale 
de televiziune, zgomote de stradă şi o conferinţă de sau despre 


Marshall McLuhan. 


Pe măsură ce muzica devine mai excitantă, musafirii şi ghizii 
încep să danseze pe platforme şi pe pasarelele, acoperite cu 
covoare, care le leagă între ele. Din tavan coboară baloane suflate 
de maşini. Fete-gazde plutesc printre musafiri, răspândind diverse 
parfumuri în aer. Luminile îşi schimbă mereu culoarea şi tot felul de 
imagini fantastice se învolburează pe pereţi, în jurul musafirilor şi al 
ghizilor. Atmosfera, la început rezervată, devine mai caldă, mai 
apropiată... 


Deşi încă la un nivel primitiv, atât din punct de vedere artistic 
cât şi tehnologic, „Cerebrum” apare totuşi ca un premergător la 
scară redusă al „Complexului de distracţii «super» environmental în 
valoare de 25.000.000 de dolari”, pe care constructorii visează să-l 
realizeze într-o zi. Independent de meri tele lor artistice, 
experimentele de felul acesta anticipează construirea în viitor a 
unor enclave mult mai sofisticate. Tinerii artişti şi antreprenorii 
environmentali de astăzi fac operă de cercetare şi dezvoltare 
pentru corporatiile psihologice de mâine. 


..A 


Medii înconjurătoare reale 

Cunostintele obţinute pe baza acestor cercetări vor permite 
construirea unor simulaţii fantastice. În acelaşi timp însă vor 
determina crearea unor medii înconjurătoare reale foarte 
complexe, care vor supune pe client la riscuri şi recompense pline 
de semnificaţie. Safari-ul african de astăzi e doar un exemplu palid. 


Pe de altă parte, experienţe simulate şi nesimulate vor fi 
combinate în aşa fel încât vor pune la grea încercare simţul 
realităţii. În romanul plin de fantezie al lui Ray Brandtoury 
Fahrenheit 451, familiile din suburbii strâng ban cu ban ca să-şi 
poată cumpăra aparate video cu trei sau patru pereţi, care să le 
permită să intre într-un fel de psihodramă televizată. Ele devin 
actori-participanti în seriale, care continuă timp de săptămâni sau 
luni de zile. 


Participarea lor la aceste întâmplări le angajează existenţa într- 
o măsură tot mai mare. De fapt, am şi început să ne îndreptăm 
către crearea în realitate a unor asemenea filme „interactive” cu 
ajutorul tehnologiei înaintate a comunicaţiilor. Combinarea 
simulatiilor şi a „realului? va multiplica la infinit numărul si 
diversitatea produselor experientiale. 


Marile corporaţii psihologice de mâine nu vor vinde însă 
numai experienţe individuale, discrete. Ele vor oferi o serie de 
experienţe astfel organizate încât intercombinarea lor va adăuga 
colorit, armonie sau contrast în existenţa unor oameni care duc 
lipsă de asemenea elemente. Oferind asemenea lanţuri sau secvenţe 
experienţiale, corporaţiile psihologice (acţionând, desigur, în strânsă 
legătură cu centrele publice de sănătate mintală) vor asigura cadre 
parţiale deviatá celor care au o existenţă haotică sau insuficient 

structurată. Le vor spune acestora: „Lăsaţi-ne să vă facem noi un 
plan (parţial) de viaţă”. În lumea tranzientă de mâine, supusă 
tuturor schimbărilor, această propunere va fi acceptată bucuros de 
multi. 


Experientele-pachet ce vor fi oferite în viitor vor depăşi cu 
mult tot ceea ce imaginaţia consumatorului obişnuit şi-ar putea 
închipui şi vor popula environmentul cu nenumărate noutăţi. 
Companiile se vor lua la întrecere pentru a crea experienţe cât mai 
exotice, cât mai atrăgătoare. 


Diversitatea noilor experienţe înşirate în faţa consumatorului 
va fi opera proiectantilor de experienţe, selecționați din rândul 
oamenilor cu capacitate creatoare maximă. Motto-ul acestei 
profesiuni va fi următorul: „Dacă nu poţi oferi ceva real, caută să 
înlocuieşti cu ceva cât mai asemănător. Dacă eşti priceput, clientul 
nu-şi va da seama că l-ai dus!” Această escamotare a liniei dintre 
real şi nereal, implicată în motto, va pune societăţii probleme 
serioase, dar nu va împiedica şi nici nu va încetini apariţia 
„industriilor de  psihoservicii” şi  „psihocorporaţii”. Sindicate 
răspândite pe tot globul vor crea super-Disneyland-uri de o 
diversitate, de proportii si cu o putere sugestivá care cu greu ni le- 
am putea imagina în prezent. 


Incercăm în felul acesta să schiţăm contururile încă 
întunecoase ale economiei supraindustriale, ale economiei viitorului 
ce va urma economiei serviciilor. 


Agricultura şi fabricarea bunurilor vor ajunge pe planul al 
doilea al economiei, folosind din ce în ce mai puţini oameni. 
Fabricarea şi cultivarea bunurilor se vor realiza în condiţii 
lesnicioase, pe baza unei automatizări complexe. Proiectarea de noi 

bunuri şi prezentarea lor în învelişuri cu semnificaţii mai pregnante, 
mai atrăgătoare, cu o încărcătură afectivă mai mare va pune însă 
la grea încercare ingeniozitatea celor mai buni şi mai capabili 
producători de mâine. 


Sectorul serviciilor, aşa cum e definit astăzi, va căpăta o vastă 
extindere, proiectarea de recompense psihologice urmând să ocupe 
şi aci o proporţie tot mai mare a timpului, a energiei şi fondurilor 
corpo ratiilor. Serviciile de investiţii, ca, de exemplu, societăţile 
mutuale, ar putea introduce elemente de jocuri experientiale, 
procurând astfel membrilor săi atât distracţii suplimentare cât şi 
câştiguri nebánesti. Societăţile de asigurare se vor oferi nu numai să 
plătească despăgubiri pentru decese, dar şi să aibă grijă de văduvă 
sau de văduv timp de câteva luni după pierderea soţului sau soţiei, 
să le pună la dispoziţie infirmiere, sfaturi psihologice, precum şi altă 
asistenţă. Pe baza unor tabele de date amănunțite asupra clienţilor, 
ele le vor oferi poate şi un serviciu matrimonial computerizat, 
menit să-l ajute pe supravieţuitor să-şi găsească un nou partener de 
viaţă. 


Pe scurt, serviciile vor fi elaborate cu multă grijă. 


Se va da atenţie fiecărei nuanţe psihologice a componenților 
produsului. 


În sfârşit vom asista la creşterea nestăvilită a companiilor din 
domeniul experiential, precum si la formarea unor întreprinderi cu 
totul noi, cu şi fără profit, pentru proiectarea, ambalarea şi 
distribuirea experienţelor planificate sau programate. Artele se vor 
extinde, devenind, aşa cum ar fi putut spune Ruskin sau Morris, 
servantele industriei. Corporatiile psihologice şi alte întreprinderi 
vor folosi actori, dirijori, muzicieni şi desenatori în mare număr. 

Industriile recreationale se vor dezvolta în condiţii în care folosirea 
timpului liber va fi redefinitá în termeni experienţiali. Educaţia, care 
de pe acum explodează în afara limitelor ei, va deveni una din 
industriile de experiente-cheie pe măsură ce va începe să folosească 
tehnici experientiale pentru a împărtăşi studenţilor atât cunoştinţe 
cât şi valori etice. Industriile de mijloace de comunicaţie şi de 
computere vor găsi în producţia experientialá una din principalele 
lor pieţe pentru maşini, ca şi pentru software-ul lor. Cu alte cuvinte, 
acele industrii care, într-un fel sau altul, se asociază cu tehnologia 
comportamentală, acele industrii care depăşesc producţia bunurilor 
palpabile şi a serviciilor tradiţionale se vor dezvolta cel mai rapid. 


În ultimă instanţă, făcătorii de experienţe vor forma un sector 
de bază — dacă nu chiar sectorul de bază — al economiei. Procesul 
psihologizării va fi încheiat. 


H 


Economia sănătăţii mintale Esenţa economiei de mâine, 
declară Institutul de cercetări Stanford într-un raport întocmit de 
serviciul sáu de planificare pe termen lung, va consta în 
„importanţa acordată atât cerinţelor interioare cât şi celor materiale 
ale indivizilor şi grupurilor”. Această nouă importanţă, afirmă 
Institutul de cercetări Stanford, se va naşte nu numai ca urmare a 
cerinţelor consumatorilor înşişi, ci şi din cauza necesităţii economiei 
de a supravieţui. „La o naţiune în care toate nevoile materiale 
esenţiale pot fi împlinite cu numai trei pătrimi sau poate chiar cu 
jumătate din capacitatea productivă, este necesar să se procedeze 
la o ajustare fundamentală pentru a se menţine economia 


B 4L rl 


sănătoasă”. 


Această convergenţă a presiunilor — din partea consumatorilor 
şi din partea celor ce vor ca economia să se dezvolte în continuare 

— va împinge tehnosocietăţile către producţia experientialá a 
viitorului. 


Înaintarea în această direcţie poate fi încetinită. 


Multimile inrobite de sărăcie din lume nu vor sta probabil cu 
braţele încrucişate în timp ce popoare, puţine la număr, favorizate 
de soartă vor păşi pe calea satisfacerii psihologice. Apare 
moralmente respingátor ca un grup să ajungă în stadiul de a-şi 
putea satisface cerinţe psihologice, urmărind să obţină plăceri cât 
mai noi şi mai extravagante, în timp ce majoritatea omenirii 
trăieşte în mizerie sau suferă chiar de foame. Tehnosocietátile ar 
putea amána epoca experientialismului, ar putea menţine o 
economie mai convenţională câtva timp, maximizând producţia 
tradiţională, dirijând resurse mai importante pentru controlul 
calităţii environmentului şi lansând programe masive antisărăcie şi 
de ajutorare a ţărilor străine. 


Smântânind „excesul” de productivitate şi dând altora acest 
exces, fabricile pot fi menținute în funcţiune, surplusurile agricole 
pot fi lichidate, iar societatea poate continua să se concentreze 
asupra satisfacerii nevoilor materiale. O campanie de cincizeci de 
ani pentru eradicarea foametei din lume, de exemplu, ar reprezenta 
nu numai o realizare excelentă din punct de vedere moral, dar ar 
asigura în acelaşi timp tehnosocietátilor intervalul atât de necesar în 
vederea unei tranzitii mai lesnicioase către economia viitorului. 


O atare pauză ne-ar permite să medităm puţin asupra 
impactului filozofic şi psihologic al producţiei experientiale. Dacă 
consumatorii nu vor mai fi în măsură să deosebească realul de 
simulatie, dacă porţiuni întregi din viaţa omului vor putea fi 
programate pe cale comercială, înseamnă că vom avea de făcut 

faţă unei serii de probleme psihoeconomice de o complexitate 
ameţitoare. Aceste probleme vor pune în discuţie concepţiile 
noastre fundamentale nu numai în privinţa democraţiei şi a 
economiei, dar şi în privinţa raţiunii şi a sănătăţii mintale ca atare. 


Una din marile întrebări nepuse ale vremii noastre se referă la 
balanţa dintre experienţele substituibile şi cele nesubstituibile din 
viaţa noastră. Nici o generaţie înaintea noastră nu a fost expusă nici 
la a zecea parte din volumul de experienţe substituibile ce se 
revarsă asupra noastră si a copiilor noştri în prezent, şi nimeni, 
nicăieri, nu are nici cea mai mică idee ce impact are această mutație 
monumentală asupra personalităţii. Copiii noştri se maturizează 
fizic mai repede decât ne-am maturizat noi. Vârsta primei 
menstruatii continuă să scadă cu patru până la şase luni la fiecare 
deceniu. Populaţia creşte în înălţime mai devreme. E evident că o 
mare parte din tineri, conditionati de televiziune şi de imensitatea 
de informaţii ce le sunt accesibile, devin, de asemenea, precoci 
intelectualiceşte. Ce se întâmplă însă cu dezvoltarea afectivă atunci 
când creşte proporţia experienţei substituite faţă de experienţa 
„reală”? Contribuie oare creşterea substituibilitátii la maturizarea 
afectivă? Sau, dimpotrivă, o întârzie? 


Şi ce se întâmplă când o economie în căutare de noi obiective 
porneşte în mod serios să producă experienţe de dragul lor, 
experienţe care  voalează deosebirea dintre  substituibil şi 


nesubstituibil, dintre simulat şi real? Una din definițiile sănătăţii 
mintale estetocmai capacitatea de a distinge între real şi nereal. 


Va fi nevoie oare să găsim o nouă definiţie? 


Trebuie să începem să medităm asupra acestor probleme, căci 
altfel — sau poate chiar dacă vom medita - serviciile vor triumfa în 

cele din urmă asupra fabricaţiei, iar producţia experientialá asupra 
serviciilor. Dezvoltarea sectorului experiential ar putea deveni o 
consecinţă inevitabilă a prosperității. 


Căci satisfacerea nevoilor materiale elementare ale omului 
deschide calea pentru gratificări noi, mai sofisticate. Înaintăm de la 
o economie a stomacului la o economie „psihică”, deoarece 
stomacul nu are mai multă capacitate de absorbţie. 


În afară de aceasta înaintăm rapid în direcţia unei societăţi în 
care obiectele, lucrurile, construcţiile fizice sunt tot mai tranziente. 
Nu numai relaţiile omului cu ele, dar înseşi lucrurile sunt tranziente. 
Poate că experienţele vor fi singurele produse care, odată 
cumpărate de consumator, nu-i vor mai putea fi luate şi nu vor 
putea fi aruncate ca sticlele de sifon nereturnabile sau ca lamele de 
ras tocite. 


Pentru vechea nobilime japoneză, fiecare floare, fiecare cupă 
de servit şi fiecare fundă de chimono aveau un înţeles suplimentar; 
fiecare avea o încărcătură grea de simbolism codificat şi de 
semnificaţie rituală. Calea către  psihologizarea bunurilor 
manufacturate ne duce în această direcție, dar ea intră în coliziune 
cu impulsul puternic către tranzientá, care face ca obiectele înseși să 
devină foarte perisabile. 


Astfel vom constata că e mai uşor să ornamentăm serviciile 
noastre cu semnificații simbolice decât produsele noastre. lar în cele 
din urmă vom trece dincolo de economia serviciilor, dincolo de 
imaginaţia economiştilor de astăzi; vom deveni prima civilizaţie din 
istorie care va folosi o tehnologie înaintată pentru a fabrica cel mai 
tranzient şi totuşi cel mai durabil produs: experienţa umană. 

Partea a patra 
DIVERSITATE 
ORIGINILE EXCESULUI DE OPŢIUNI 


În prezent, în societăţile tehnice există un consens, foarte 
riguros, în privinţa viitorului libertăţii. Maximum de alegere 
individuală este considerat ca idealul democraţiei. Totuși, 
majoritatea scriitorilor prezic că ne vom îndepărta tot mai mult de 
acest ideal. Ei prezintă o viziune întunecată a viitorului, în care 
oamenii apar ca nişte fiinte-consumatoare lipsite de rațiune, 
înconjurate de mărfuri standardizate, crescute în şcoli standardizate, 
îndopate cu cultură de masă standardizată şi obligate să adopte 
stiluri de viaţă standardizate. 


Asemenea preziceri au făcut să răsară, după cum era de 
aşteptat, o generaţie de tehnofobi şi futurofobi. Unul dintre aceşti 
extremişti e un mistic religios francez, Jacques Ellul, ale cărui cărţi se 
bucură de mare succes în incintele universităţilor. După Ellul, omul 
era mult mai liber în trecut, când „alegerea reprezenta pentru el o 
posibilitate reală”. Astăzi, dimpotrivă, „finta umană nu mai este în 
nici un sens agentul alegerii”. lar în ceea ce priveşte ziua de mâine: 
„În viitor, omul va fi probabil limitat la rolul unui mecanism de 
înregistrare”. Lipsit de alegere, el nu va mai fi activ, ci va fi acţionat. 
Omul va trăi, ne previne Ellul, într-un stat totalitar, condus de un 
Gestapo cu mánugi de catifea. 


Aceeași temă — pierderea alegerii — străbate o mare parte din 
opera lui Arnold Toynbee. Şi toată lumea repetă acelaşi lucru de la 
predicatorii hippie până la judecătorii de la Curtea supremă, de la 

redactorii gazetelor de scandal la filozofii existenţialişti. În forma sa 
cea mai simplá, aceastá teorie a alegerii pe cale de disparitie se 
bazează pe un silogism primitiv: ştiinţa şi tehnologia au generat 
standardizarea; ştiinţa şi tehnologia vor progresa, făcând ca viitorul 
să fie şi mai standardizat decât prezentul. 


Ergo: Omul îşi va pierde treptat libertatea alegerii. 


Dacă însă, în loc să acceptăm orbește acest silogism, vom 
încerca mai întâi să-l analizăm, vom face o descoperire 
extraordinară. Nu numai că logica ce stă la baza lui e defectuoasă, 
dar însăşi ideea ca atare provine dintr-o ignorare a faptelor cu 
privire la natura, semnificaţia şi direcţia revoluţiei supraindustriale. 


Printr-o ironie a soartei, oamenii viitorului s-ar putea să sufere 
nu de o lipsă a alegerii, ci de un exces paralizant de alegere. Şi n-ar 
fi exclus să devină chiar victimele unei dileme specific 
supraindustriale: excesul de opţiuni. 


Proiectaţi-vă un Mustang 


Oricine călătoreşte prin Europa sau prin Statele Unite va 
rămâne, fără îndoială, impresionat de cât de mult se aseamănă 
arhitectura unei staţii de benzină cu a alteia, a unui aeroport cu a 
celuilalt. Dacă ţi-e sete şi vrei să bei o băutură nealcoolică, vei 
constata că orice sticlă de Coca-Cola e aproape la fel cu cealaltă. 
Urmare a tehnicii producţiei de masă, uniformitatea anumitor 
aspecte ale mediului nostru fizic înconjurător îi irită de multă 
vreme pe intelectuali. Unii se ridică împotriva hiltonizării 

hotelurilor noastre; alţii ne acuză că omogenizăm întreaga rasă 
umană. 


Desigur, ar fi greu de negat că industrialismul a avut un efect 
nivelator. Capacitatea de a produce milioane de unităţi aproape 
identice reprezintă suprema realizare a erei industriale. Atunci când 
intelectualii deplâng uniformitatea bunurilor noastre materiale, ei 
nu fac decât să ateste starea de lucruri reală din industrialism. 


Pe de altă parte însă, ei manifestă o ignoranță surprinzătoare 
cu privire la caracterul supraindustrialismului. Concentrându-şi 
atenţia asupra situaţiei societăţii în trecut, ei sunt orbi la 
transformările rapide ce se petrec sub ochii lor. Căci societatea 
viitorului nu va oferi o masă limitată, standardizată de bunuri, ci, 
dimpotrivă, o varietate nemaipomenită de bunuri şi servicii 
nestandardizate. Nu ne îndreptăm către o dezvoltare mai mare a 
standardizării materiale, ci către negația ei dialectică. 


Sfârşitul standardizării se profilează deja la orizont, dar durata 
ei variază de la industrie la industrie şi de la ţară la ţară. În Europa 
nu a fost încă atins punctul maxim al standardizării. (S-ar putea să 
mai treacă douăzeci-treizeci de ani până ce se va ajunge la acest 
maximum.) în Statele Unite însă există dovezi indubitabile că a 
avut deja loc cotitura istorică. 


Acum câţiva ani, de exemplu, un expert american în 
marketing, Kenneth Schwartz, a făcut o descoperire surprinzătoare. 
„Piaţa consumatorului de masă a suferit în ultimii cinci ani o 
transformare de-a dreptul revoluţionară — scria el. — Piaţa de masă a 
explodat, transformându-se dintr-o singură unitate omogenă într-o 
serie de pieţe segmentate, fragmentate, fiecare cu propriile sale 


necesităţi, gusturi şi mod de viaţă”. Acest fapt a transformat 

industria americană în aşa măsură încât aproape nu mai e de 
recunoscut; s-a produs o schimbare uimitoare în producţia de 
bunuri oferite consumatorului. 


„Philip Morris”, de exemplu, a vândut o singură marcă 
principală de ţigări timp de douăzeci şi unu de ani. Începând din 
1954 însă, a introdus şase noi mărci, precum şi ţigări de diverse 
dimensiuni cu filtru şi mentol, astfel încât fumătorul are acum de 
ales între şaisprezece variante. Acest exemplu n-ar prezenta 
importanţă dacă nu s-ar repeta în aproape orice domeniu mai 
important de produse. Benzină? Până acum câţiva ani, 
automobilistul american avea de ales între „obişnuită” şi „specială”. 
În prezent, când se opreşte la o staţie „Sunoco”, i se cere să aleagă 
între opt amestecuri diferite. Articole de băcănie? Între 1950 şi 
1963, numărul sortimentelor de detergenti şi săpunuri din bácániile 
americane a crescut de la 65 la 200; alimente congelate — de la 121 


la 350; făină şi amestecuri gata de copt — de la 84 la 200. 


Până şi sortimentele de alimente pentru animalele de casă s- 
au înmulţit de la 58 la 81. 


Una din societăţile importante, „Corn Products”, produce un 
sirop pentru clătite numit „Karo”. În loc să ofere însă un singur 
produs pe plan national, oferă două, cu vâscozităţi diferite, 
deoarece a constatat că locuitorii din Pennsylvania, din anumite 
motive regionale, preferă un sirop mai gros decât alţi americani. 


În domeniul mobilei şi echipamentului de birou are loc acelaşi 
proces. „Există de zece ori mai multe stiluri şi culori decât existau cu 
zece ani în urmă - declară John A. Saunders, preşedintele 
Companiei generale de ignifugare, producătoare de frunte în acest 

domeniu. — Fiecare arhitect vrea să aibă propria sa nuanţă de 
verde”. 


Cu alte cuvinte, companiile descoperă o mare diversitate în 
cererile consumatorilor şi îşi adaptează liniile de produse în vederea 
satisfacerii lor. Există doi factori economici care încurajează această 
tendinţă; în primul rând consumatorii au mai mulţi bani de cheltuit 
pentru cerinţele lor speciale; în al doilea rând, şi ceea ce contează 
chiar mai mult, pe măsură ce tehnica devine mai complexă, costul 


diversificării scade. 


Acesta este aspectul pe care criticii noştri sociali — dintre care 
majoritatea sunt cu totul nevinovaţi în ceea ce priveşte tehnica — nu 
reuşesc să-l înţeleagă: numai o tehnică primitivă impune 
standardizarea. Dimpotrivă, automatizarea croieşte cale liberă unei 
diversitáti infinite, ameţitoare, pe care mintea omului nici n-o poate 
concepe. 


„Uniformitatea rigidă şi seriile mari de produse identice care 
caracterizează fabricile noastre tradiţionale, cu producţie de masă, 
nu mai au aceeași importanţă - declară inginerul industrial 
BorisYavitz. — Maşinile cu comandă numerică pot trece uşor de la 
un model la altul sau de la o dimensiune la alta printr-o simplă 
schimbare de program... Seriile mici de produse devin realizabile 
din punct de vedere economic”. După cum arată profesorul Van 
Court Hare junior de la Şcoala superioară de comerţ a Universităţii 
Columbia, „echipamentul automatizat permite fabricarea unei vaste 
varietăţi de produse în serii mici, la costuri aproape identice cu cele 
ale producţiei de masă. Numeroşi ingineri şi experţi comerciali 
prevăd că va veni ziua când diversitatea nu va costa mai mult decât 
uniformitatea. 

Faptul că tehnica preautomată generează standardizarea, în 
timp ce tehnica înaintată permite diversitatea, reiese în mod şi mai 
evident dacă cercetăm inovaţia americană atât de controversată — 
supermarketul. La fel ca si staţiile de benzină şi aeroporturile, 
supermarketurile au tendinţa să semene unele cu celelalte, fie că se 
află la Milano sau la Milwaukee. 


Ştergând de pe suprafaţa oraşului mii de prăvălioare de 
máruntisuri, fără îndoială cá ele au contribuit la uniformizarea 
mediului arhitectonic. Totuşi sortimentele de mărfuri pe care le 
oferă un supermarket consumatorilor sunt incomparabil mai 
diversificate decât şi-ar putea permite să depoziteze vreun magazin 
individual. Astfel, deşi contribuie la uniformizarea arhitectonică, 
supermarketul răspândeşte diversitatea gastronomică. 


Explicaţia acestui contrast este simplă: tehnica industriei 
alimentare şi a ambalării alimentelor este mult mai înaintată decât 
tehnica construcţiilor. De fapt industria construcţiilor abia a ajuns la 
nivelul producţiei de masă; ea a rămas în mare măsură un meşteşug 
preindustrial. Tinut în frâu de regulamentele locale pentru 
construcţii şi de sindicatele conservatoare, progresul tehnologic în 
această industrie este cu mult în urma progresului oricărei alte 
industrii. Cu cât e mai avansată tehnica, cu atât e mai ieftină 
introducerea variaţiei în producţie. Se poate deci prevedea cu 
certitudine că, atunci când industria construcţiilor va ajunge din 
urmă celelalte industrii în ceea ce priveşte perfecțiunea tehnică, 
staţiile de benzină, aeroporturile şi hotelurile, ca şi supermarketurile 
nu vor mai arăta ca şi cum ar fi fost turnate după acelaşi tipar. 
Uniformitatea va ceda locul diversităţii *. 


În timp ce în unele părţi din Europa şi în Japonia se 
construiesc primele supermarketuri universale, Statele Unite au 

trecut deja la stadiul următor — crearea unor supermagazine 
specializate, care lărgesc şi mai mult (cu adevărat, dincolo de orice 
putere de închipuire) varietatea bunurilor ce sunt puse la dispoziţia 
consumatorului. La Washington, unul din aceste magazine, 
specializat în alimente de import, oferă asemenea delicatese ca 
muşchi de hipopotam, carne de crocodil, iepuri polari şi treizeci şi 
cinci de sorturi de miere. 


Ideea că tehnica industrială primitivă generează 
uniformitatea, în timp ce tehnica automată înaintată favorizează 
diversitatea se reflectă în mod pregnant în schimbările recent 
intervenite în industria automobilelor. Introducerea pe scară largă a 
maşinilor europene şi japoneze pe piața americană la sfârşitul 
deceniului al 6-lea a oferit cumpărătorului numeroase noi opţiuni, 
făcând să crească alegerea sa de la jumătate de duzină la circa 50 
de mărci. Astăzi până şi această gamă largă pare îngustă şi limitată. 


Confruntat cu concurenţa străină, Detroit a început să 
privească cu alti ochi pe așa-zisul „consumator de masă”. $i a 
constatat că nu există o piaţă unică şi uniformă de masă, ci un 
agregat de minipiete tranziente. A constatat de asemenea, după 
cum scria cineva, că „clienţii doresc maşini care să le dea iluzia că 
au o maşină unică”. Cu vechea tehnică ar fi fost imposibil să li se 
procure această iluzie. Noile sisteme computerizate de asamblare 
însă fac posibilă nu numai iluzia, ci chiar — într-un viitor apropiat — 
şi realitatea. 


<notă> 


* Acolo unde procesul a şi început, rezultatele sunt uimitoare. 
La W/ashington, de exemplu, există un bloc cu apartamente 
proiectate de un computer — Watergate East — în care nici un etaj 

nu e la fel cu celălalt. Din 240 de apartamente, 167 se află pe 
paliere diferite. $i nu există în tot blocul nici o lini? dreaptă 
continuă. 


</notă> 


Astfel, frumosul Mustang, care se bucură de un succes atât de 
spectaculos, e popularizat de „Ford” ca „maşina pe care ţi-o 
proiectezi singur”, deoarece, după cum arată criticul Eeyner 
Banham, „nu mai există un Mustang bine definit, ci o mulţime de 
opţiuni care pot fi aranjate în combinaţii de 3 (caroserii) X 4 
(motoare) X 3 (transmisii) X 4 (seturi de bază de modificări la 
motorul pentru performanţe înalte) — 1 (maşina de şase cilindri la 
care nu se aplică aceste modificări) + 2 (echipamente pentru maşini 
Shelby de drumuri lungi şi pentru maşini de curse aplicabile la un 
singur tip de caroserie şi fără toate combinaţiile respective de 
motoare-transmisii)". 


Plus opţiunile în ceea ce priveşte o diversitate de culori, 
tapiterii şi echipamente. 


Atât cumpărătorii cât şi vânzătorii de automobile se simt tot 
mai  dezorientati din cauza multiplicării opţiunilor. Pentru 
cumpărători problema alegerii a devenit mult mai complicată, 
fiecare opţiune în plus creînd necesitatea de a se obţine mai multe 
informaţii, de a lua mai multe hotărâri şi subhotărâri. Astfel, cine a 
vrut să cumpere o maşină în ultimul timp, ca mine, de exemplu, şi- 
a dat curând seama că sarcina de a te informa asupra diverselor 
mărci, linii, modele şi opţiuni (chiar având anumite limite de preţ 
stabilite) necesită zile întregi de umblat prin magazine şi timp de 
citit. Pe scurt, industria automobilelor va atinge probabil curând 

punctul în care tehnica ei va putea produce, în mod economic, o 
diversitate mai mare de produse decât necesită sau doreşte 
consumatorul. 


Suntem însă abia la începutul marşului către destandardizarea 
culturii noastre materiale. Marshall McLuhan observa că „şi în 
prezent majoritatea automobilelor din Statele Unite sunt produse, 
într-un anumit sens, conform cererii clientului. Calculând, de 
exemplu, toate combinaţiile posibile de stiluri, opţiuni şi culori 
disponibile la o anumită familie nouă de maşini sport, un expert în 
computere a ajuns la cifra de 25.000.000 de versiuni diferite 
pentru un cumpărător... În momentul când producţia electronică 
automatizată va atinge întregul său potenţial, va fi aproape tot atât 
de ieftin să produci un milion deobiecte diferite ca şi un milion de 
copii identice. Singurele limite ce vor exista pentru producţie şi 
consum vor fi cele impuse de imaginaţia omului”. Numeroase alte 
asertiuni făcute de McLuhan sunt discutabile. Cea de mai sus încă e 
corectă. Are perfectă dreptate în ceea ce priveşte direcţia în care 
înaintează tehnica. Oricum vor fi bunurile materiale ale viitorului, 
în orice caz standardizate nu vor fi. Fapt este că păşim cu viteză 
maximă către era „excesului de opţiuni”, — punctul în care 
avantajele diversităţii şi ale individualizării vor fi anulate prin 
complexitatea procesului de luare de hotărâri de către cumpărător. 


Computere şi săli de clasă 


Ce importanţă au toate acestea? Unii susţin că diversitatea 
mediului înconjurător material nu înseamnă nimic, dată fiind 
tendinţa către omogenizare culturală sau spirituală. „Ceea ce e 

EA] 


înăuntru contează” — spun ei parafrazând o binecunoscută reclamă 
comercială pentru ţigări. 


Acest punct de vedere subestimeazá în mod flagrant 
importanţa bunurilor materiale ca expresie simbolică a deosebirilor 
dintre personalităţile umane şi neagă în mod absurd legătura dintre 
mediul interior şi cel exterior. Aceia care se tem de standardizarea 
ființelor umane ar trebui să binecuvânteze destandardizarea 
mărfurilor. Căci prin creşterea diversităţii bunurilor ce se află la 
dispoziţia oamenilor, creşte şi probabilitatea matematică a 
diferentierii în modul lor de viatá., Mai gravă este ipoteza că ne 
îndreptăm spre o omogenitate culturală, dar, cercetând-o mai 
îndeaproape, rezultă că tocmai contrariul este adevărat. Deşi 
părerea aceasta nu se bucură de prea mare popularitate, adevărul 
este că ne îndreptăm cu mare viteză spre fragmentare și 
diversificare nu numai în producţia materială, ci şi, în aceeași 
măsură, în artă, educaţie şi cultură de masă. 


Testul cel mai concludent privind diversitatea culturală într-o 
societate cultivată îl reprezintă numărul de cărţi diverse publicate la 
fiecare milion de locuitori. Cu cât gusturile publicului vor fi mai 
standardizate, cu atât se vor publica mai puţine titluri per milion; cu 
cât gusturile vor fi mai diferite, cu atât numărul titlurilor va fi mai 
mare. Creşterea sau descreşterea acestei cifre în timp ce este un 
indicator semnificativ al direcţiei în care se îndreaptă schimbarea 
culturală în societate. Pe baza acestui raţionament, UNESCO a 
întreprins un studiu al tendinţelor privind publicarea cărţilor pe 
scara globului. 


Elaborat sub conducerea lui Robert Escarpit, directorul 
Centrului pentru sociologia literaturii de la Universitatea din 
Bordeaux, raportul a demonstrat cât se poate de limpede o 

deplasare accentuată pe plan internaţional către destandardizarea 
culturală. 


Astfel, între 1952 şi 1962 indexul diversităţii a crescut în 
douăzeci şi unu din cele douăzeci şi nouă de ţări principale 
producătoare de cărţi. Printre ţările care au înregistrat deplasările 
cele mai mari către o diversitate literară au fost Canada, Statele 
Unite şi Suedia, unde creşterea a depăşit 50%. 


Anglia, Franţa, Japonia şi Olanda au trecut de la 10 la 25% în 
acelaşi sens. Cele opt ţări care au mers în direcţia opusă — adică spre 
o standardizare mai mare a producţiei literare — au fost India, 
Mexic, Argentina, ltalia, Polonia, lugoslavia, Belgia şi Austria. Cu 
alte cuvinte, cu cât e mai înaintată tehnica dintr-o ţară, cu atât e 
mai probabil că aceasta se va îndrepta în direcţia diversităţii 
literare, îndepărtându-se de uniformitate. 


Aceeași tendinţă către pluralism este evidentă şi în pictură, 
unde putem constata un spectru neînchipuit de vast al producţiei. 
Reprezentationalism, expresionism, suprarealism, expresionism 
abstract, muchiedură, pop, artă cinetică şi o sută de alte stiluri sunt 
pompate în societate în acelaşi timp. Unul sau altul dintre acestea 
va domina poate temporar în expoziţii, dar nu există standarde sau 
stiluri universale. Piaţa este pluralistă. 


Pe vremea când arta era o activitate tribal-religioasă, pictorul 
lucra pentru întreaga comunitate. Mai târziu a lucrat pentru o mică 
elită aristocrată. Şi mai târziu publicul apare ca o unică masă 
nediferentiatá. 


În prezent, pictorul se află in fata unui public numeros, 
împărţit într-o masă fărâmiţată de subgrupuri. 

După cum spune John McHale, „contextele culturale 
uniforme sunt nişte enclave tipic primitive. Trăsătura cea mai 
uimitoare a culturii noastre contemporane de «masă» este numărul 
mare al algerilor sale alternative culturale şi diversitatea lor... 
«masa», chiar la o cercetare superficială, se împarte în numeroase 
«publicuri» diferite”. 


De fapt, pictorii nici nu mai încearcă să lucreze pentru un 
public universal. Chiar când îşi închipuie că o fac, ei răspund de 
obicei gusturilor sau stilurilor preferate ale unui sau altui subgrup 
din societate. 


La fel ca fabricanţii de sirop de clătite și de automobile, 
pictorii produc şi ei pentru ,minipiete". $i, pe măsură ce aceste 
pieţe se înmulţesc, se diversifică şi producţia artistică. 


Tendinţa spre diversitate provoacă însă conflicte aprige în 
domeniul învăţământului. Încă de la începuturile industrialismului, 
învăţământul în Occident, şi în special în Statele Unite, a fost 
organizat în vederea fabricării în masă a unor produse educaţionale 
fundamental standardizate. Nu este întâmplător că în momentul 
când consumatorul a început să pretindă şi să obţină o diversitate 
mai mare, în momentul când noua tehnică face posibilă 
destandardizarea un val de rebeliune a cuprins universităţile. Desi 
oamenii nu-şi dau de obicei seama de legătura ce există între aceste 
două serii de fenomene, în realitate ceea ce se întâmplă în 
universităţi şi ceea ce se întâmplă pe piaţa consumatorului sunt 
lucruri strâns legate între ele. 


Una dintre doleantele principale ale studentului se referă la 
faptul cá nu e tratat ca persoană, că i se serveşte un terci 


nediferentiat, în locul unui produs individualizat. La fel ca şi 

cumpărătorul Mustangului, studentul doreşte să-şi proiecteze el 
însuşi învăţământul. Deosebirea este că, în timp ce industria ţine 
seama în cel mai înalt grad de cererile consumato rului, 
învăţământul s-a dovedit întotdeauna indiferent faţă de dorinţele 
studentului. (în primul caz, se spune: „Clientul este cel mai în 
măsură să ştie”; în al doilea caz, se afirmă: „Iata — sau surogatul 
lui, profesorul — e cel mai în măsură să ştie”.) De aceea, studentul- 
consumator este silit să lupte pentru a obţine ca industria 
învăţământului să dea curs cererii sale de diversitate. 


Deşi majoritatea colegiilor şi universităţilor şi-au lărgit în mare 
măsură sortimentul de cursuri oferite, ele sunt încă legate de 
sisteme standardizate complexe, bazate pe diplome, teze de 
doctorat şi altele asemănătoare. Aceste sisteme stabilesc căile de 
bază pe care trebuie să le urmeze toţi studenţii. Deşi educatorii 
înmulţesc tot mai mult numărul căilor alternative, studenţii socotesc 
că ritmul diversificării nu e suficient de rapid. De aceea, unii dintre 
ei au organizat „parauniversităţi” — colegii experimentale şi aşa- 
numite universităţi libere —, în care fiecare student este liber să 
aleagă ce doreşte dintr-un smorgasbord * ametitor de cursuri, 
cuprinzând orice, de la tactica de guerilă şi tehnica stocurilor de 
piaţă până la budismul Zen şi teatrul „underground” **. 


Întregul sistem învechit al titlurilor, disciplinelor principale, 
obligatorii, adeverintelor de frecvenţă se va prábugi cu mult înainte 
de anul 2000. Nici un student nu va urma exact acelaşi drum 
educaţional cu altul. Căci studenţii care luptă în prezent pentru 
destandardizare, pentru diversificarea — supraindustrială a 
învăţământului superior vor câştiga bătălia. 


Este semnificativ, de exemplu, că unul dintre principalele 
rezultate ale grevei studenţilor din Franţa a fost descentralizarea 

masivă a sistemului universitar. Descentralizarea permite o mai 
mare diversitate regională, autorităţile locale având astfel 
posibilitatea de a modifica planurile de învăţământ şi regulamentele 
pentru studenţi, ca şi metodele administrative. 


<notă> 


* termen suedez desemnând diverse aperitive, felurite 
pescării, mâncăruri, deserturi, servite sub formă de bufet rece. — 
Nota trad. 


** subteran. — Nota trad. 
«/notá» 


În acelaşi timp a luat naştere si în şcolile publice o revoluţie 
asemănătoare, care se manifestă deja cu violenţă. La început s-ar fi 
zis că e vorba de o problemă pur locală, aşa cum părea să fie 
cazul, la prima vedere, cu tulburările de la Universitatea Berkeley, 
care au însemnat însă punctul de pornire al unui val de proteste 
studenţeşti ce s-a răspândit pe tot globul. 


Astfel, oraşul New York, al cărui sistem de educaţie publică 
cuprinde circa 900 de şcoli, cu circa 2,5% din totalul elevilor 
americani din şcolile publice, a fost afectat de una din cele mai mari 
greve ale profesorilor din istorie tocmai în legătură cu problema 
descentralizării. Pichete de profesori, acţiuni de boicotare din 
partea părinţilor şi izbucnirea unor cvasirăscoale au devenit un 
fenomen obişnuit în şcolile din oraş. Înfuriaţi de lipsa de eficienţă a 
şcolilor si de ceea ce ei consideră, pe drept, ca o grosolaná 
prejudecatá rasialá, párintii negri, sustinuti de diverse cercuri ale 
comunităţii, au cerut ca întregul sistem şcolar să fie împărţit în 
sisteme şcolare mai mici, „administrate de comunitate”. 


MM ————————————————— 

Deoarece nu a reuşit să obţină integrarea rasială şi o educaţie 
de calitate, populaţia neagră din New York cere un sistem şcolar 
propriu. Cere cursuri despre istoria negrilor. Cere o participare mai 
mare & părinţilor la viaţa şcolii decât o îngăduie actualul sistem 
birocratic şi osificat. Pe scurt, cere dreptul de a fi altfel decât ceilalţi. 


Problemele esenţiale depăşesc însă cu mult prejudecățile 
rasiale. Până în prezent, marile sisteme urbane şcolare din Statele 
Unite au exercitat o puternică influenţă omogenizatoare. Stabilind 
standarde şi planuri de învăţământ, alegând textele şi personalul — 
totul pe o bază largă urbană -, aceste sisteme au impus o 
uniformitate excesivă şcolilor. 


În prezent tendinţa puternică de descentralizare, care a 
cuprins deja localităţile Detroit, Washington, Milwaukee şi alte 
oraşe mari din Statele Unite (şi care se va întinde, sub diferite 
forme, şi în Europa), reprezintă nu numai o încercare de a 
îmbunătăţi învăţământul pentru negri, ci urmăreşte să distrugă 
însăşi ideea de politică şcolară centralizată pe plan urban. Se tinde 
spre o diversificare a învăţământului public pe plan local prin 
trecerea controlului şcolilor în competenţa autorităţilor locale. 
Aceasta face parte din lupta dusă pe un plan mai larg în ultimii 
treizeci de ani pentru diversificarea învăţământului. Faptul că aceste 
stráduinte au fost temporar blocate la New York, mai ales din 
cauza impotrivirii încăpăţânate a unui sindicat încuiat, nu înseamnă 
că forţele istorice ce împing către destandardizare vor fi veşnic 
reduse la tăcere. 


Imposibilitatea de a diversifica învăţământul în cadrul 
sistemului va duce pur şi simplu la creşterea modalitátilor 
alternative educaţionale în afara sistemului. Există în prezent 
propuneri din partea unor eminenti educatori şi sociologi, printre 

care şi Kenneth B. Clark, Christopher Jencks, pentru crearea unor 
noi şcoli în afara sistemelor oficiale de şcoli publice, care să le facă 
concurenţă acestora. Clark preconizează şcoli pe regiuni şi pe state, 
şcoli federale, administrate de colegii, de sindicate, de corporaţii şi 
chiar de unităţi militare. Asemenea şcoli competitive ar crea, susţine 
el, diversitatea de care învăţământul are atâta nevoie. Totodată au 
luat fiinţă, într-un mod mai puţin oficial, diferite „paraşcoli”, 
organizate de către comunele de hippie şi alte grupuri, care 
socotesc sistemul educaţional central prea omogen. 


Vedem deci cum o forţă culturală majoră a societăţii — 
învăţământul — este silită să-şi diversifice producţia, la fel cum se 
întâmplă şi în economie. Şi, tot la fel ca în domeniul producţiei 
materiale, noua tehnologie în învăţământ nu numai că nu 
încurajează standardizarea, ci, dimpotrivă, duce spre diversitatea 
de tip supraindustrial. 


Computerele, de exemplu, înlesnesc şcolilor mari să 
întocmească programele. De asemenea, ele înlesnesc organizarea 
studiului individual, a unui număr mai mare si mai variat de cursuri 
şi de activităţi în afara programei şcolare. Ceea ce e mai important 
însă, învăţământul ajutat de computere, învăţământul programat si 
alte asemenea tehnici, în ciuda prejude cátilor larg răspândite, 
măresc în mod substanţial posibilitatea de diversificare a lecţiilor. 
Ele permit fiecărui elev să înainteze în interesul său propriu pe una 
din căile ce-i stau la dispoziţie pentru obţinerea cunoştinţelor 
necesare, în loc să-l oblige la învăţarea rigidă a unui compendiu, 
aşa cum se face în şcoala tradiţională a erei industriale. 


În sistemul de educaţie al zilei de mâine, locul de muncă 
centralizat, această relicvă a producţiei de masă, va pierde, de 
asemenea, din importanţă. Aşa cum producţia materială de masă 

necesita concentrarea unui număr mare de muncitori în fabrici, la 
fel şi producţia de masă educaţională necesita concentrarea unui 
număr mare de studenţi în şcoli. Această concentrare, cu obligaţiile 
sale de disciplină uniformă, cu ore regulate, cu controlul prezenţei 
şi alte reguli, reprezintă în sine o forţă de standardizare. Tehnica 
înaintată va face ca în viitor multe din aceste constrângeri să devină 
inutile. O bună parte din studiu se va realiza chiar în camera 
studentului, acasă sau într-un dormitor comun, la orele pe care el 
însuşi le va alege. Având la dispoziţie vaste biblioteci cu date pe 
care le va putea obţine prin intermediul sistemelor informaţionale 
computerizate, posedând aparate proprii video şi de înregistrare, 
un laborator propriu pentru învăţarea limbilor străine şi cabina sa 
proprie de studiu cu echipament electronic, el va fi eliberat, în mare 
parte, de restricţiile şi neplăcerile care îl apăsau în şcoala 
disciplinară din trecut. 


Tehnica pe care se vor baza aceste noi libertăţi se va introduce 
în anii următori în majoritatea şcolilor, marile corporaţii, ca IBM, 
RCA şi XEROX, făcând în acest sens eforturi majore. În următorii 
treizeci de ani, sistemele educaţionale din Statele Unite, precum şi 
din numeroase ţări vest-europene vor fi eliminat pentru totdeauna 
pedagogia producţiei de masă a trecutului şi vor înainta într-o eră a 
diversităţii educaţionale, bazată pe puterea eliberatoare a noilor 
maşini. 


Prin urmare, în educaţie ca şi în producţia bunurilor materiale, 
societatea se îndepărtează în modinevitabil de standardizare. Nu e 
vorba deci numai de o mai mare varietate de automobile, 
detergenti şi ţigări. Impulsul social către diversitate şi către 
posibilităţi de alegere individuale numeroase afectează atât mediul 
spiritual care ne înconjură cât şi cel material. 

Filme specializate Dintre toate forțele acuzate de 
omogenizarea minții moderne, mass media au fost cel mai mult şi 
mai aspru criticate. Intelectuali din Statele Unite şi din Europa au 
incriminat televiziunea mai ales pentru că standardizează vorbirea, 
obiceiurile şi gusturile. Ei au înfăţişat-o ca pe un táválug care 
nivelează deosebirile noastre regionale, strivind până şi ultimele 
vestigii ale diversităţii culturale. O prosperă industrie academică a 
lansat critici similare împotriva revistelor şi a filmelor. 


Deşi unele dintre aceste critici sunt în parte întemeiate, ele nu 
tin seama din păcate de anumite contra-curente importante, care 
generează diversitate şi nicidecum standardizare. Televiziunea, 
având costuri mari de producţie şi un număr limitat de canale, 
depinde în mod necesar de marele public. Dar aproape în toate 
celelalte mass media se poate constata o descreştere a dependenţei 
de public. Pretutindeni acţionează procesul de „segmentare a 


pietii". 

Cu o generaţie în urmă, spectatorii americani de filme nu 
vedeau aproape nimic altceva decât filme făcute la Hollywood, 
destinate a capta aga-zisul public larg. În prezent, în toate oraşele 
Statelor Unite, la aceste filme „pentru toti" se adaugă filme străine, 
filme de artă, filme pornografice şi o întreagă pleiadă de filme 
specializate, făcute exclusiv pentru cerinţele unor sub-grupuri — fie 
cá sunt surfişti, automobilişti, motociclişti sau alţii. 


Toate acestea explică în parte tendinţa de a face săli de 
cinematograf mai mici atât în Statele Unite cât şi în Europa. După 
cum scrie „Economist”, „Vremurile unor săli ca Trocadero cu 4000 
de locuri... au trecut. Marele public de odinioară, care mergea 
regulat la cinema o dată pe săptămână a dispărut pentru 
totdeauna”. Acum există numeroase grupuri mici de spectatori care 

merg la filme de un anumit gen, şi industria cinematografică se 
orientează în acest sens. Astfel, Cinecenta a deschis patru 
cinematografe a câte 150 de locuri într-un singur cartier din Londra, 
iar alte întreprinderi de cinematografie intenționează să 
construiască mini-săli de cinema. 


lată deci că şi în acest caz, tehnologia înaintată încurajează 
dezomogenizarea; dezvoltarea cinematografului pentru un public 
restrâns a dus la utilizarea unor noi sisteme ieftine de proiecție de 
16 mm, care se fac la comandă pentru mini-cinematografe. Ele au 
nevoie doar de un aparat, în loc de obişnuitele două aparate, şi nu 
necesită operator. Compania United Artists comercializează aceste 
„cineautomate” pe bază de patent. 


Radio-ul, de asemenea, deşi încă foarte mult orientat spre 
piaţa de masă, arată unele semne de diferenţiere. Unele posturi 
americane de emisie difuzează numai muzică clasică pentru 
ascultătorii cultivați şi înstăriți, altele sunt specializate în ştiri, iar 
altele în muzică rock. (Posturile de rock, la rândul lor, încep să se 
subdividă în mod rapid în categorii şi mai specializate: unele tind să 
se consacre celor de sub optsprezece ani; altele, unui grup ceva mai 
vârstnic; iar altele, negrilor). Există chiar încercări timide de a 
înfiinţa posturi de radio care să emită programe pentru câte o 
profesiune — pentru medici, de exemplu. 


Putem prevedea că în viitor se vor organiza reţele care vor 
difuza programe pentru grupuri foarte specializate, cum sunt 
inginerii, contabilii şi procurorii. 


Ulterior, segmentarea pieţei se va produce nu numai după 
criterii profesionale, ci şi după criterii socioeconomice şi 
psihosociale. 

Semnele destandardizării se manifestă însă cel mai pregnant în 
publicistică. Până la apariţia televiziunii, revistele de mare tiraj au 
fost, în majoritatea ţărilor, principalii agenţi de standardizare. 
Difuzând aceleaşi povestiri, aceleaşi articole şi aceleaşi reclame în 
sânul a sute de mii, chiar milioane de familii, ele difuzau cu 
repeziciune mode, opinii politice şi stiluri. 


La fel ca producătorii de filme şi de programe de radio, 
publiciştii tindeau să capteze un public cât mai larg şi universal. 


Concurența televiziunii a eliminat o serie de mari reviste 
americane, ca de exemplu Collier's şi Woman's Home Companion. 
Publicaţiile pentru piaţa de masă care au supravieţuit cutremurului 
provocat de TV au reuşit să se salveze în parte, datorită faptului că 
s-au transformat într-o colecţie de ediţii regionale segmentalizate. 
Între anii 1959 şi 1969, numărul revistelor americane care ofereau 
ediţii specializate a crescut de la 126 la 235. Astfel, fiecare revistă de 
mare tiraj din Statele Unite scoate în prezent ediţii uşor diferite 
pentru diversele regiuni ale ţării — unii editori mergând chiar până 
la o sută de variante. Există de asemenea ediţii speciale destinate 
unor grupuri în funcţie de profesiunile lor, precum şi altor grupuri. 
Cei 80.000 de medici şi dentişti care primesc în fiecare săptămână 
Time citesc o revistă oarecum diferită de cea pe care o primesc 
profesorii, iar cea pe care o citesc aceştia este de asemenea diferită 
de cea pe care o primesc studenţii. Aceste „ediţii demografice” 
devin din ce în ce mai perfecţionate şi mai specializate. Cu alte 
cuvinte, editorii de reviste de mare tiraj sunt preocupaţi să-şi 
destandardizeze publicaţiile, diversifirindu-şi producţia, aşa cum au 
procedat constructorii de automobile si fabricantii de articole de uz 
casnic. 

De altfel, numărul noilor reviste devine din ce în ce mai mare. 
După cum afirmă Asociaţia editorilor de reviste, pentru fiecare 
revistă care a dispărut în cursul deceniului trecut, s-au creat 
aproximativ alte patru. Nu e săptămână în care să nu apară o 
nouă revistă cu tiraj redus la chioşcuri sau prin poştă, reviste ce se 
adresează mini-pietelor de surfişti scafandri şi cetăţeni în vârstă, 
automobilişti de cursă, deținători de librete de credit, schiori si 
pasageri de avioane cu reacţie. A răsărit o bogată recoltă de reviste 
pentru adolescenţi, iar de curând am putut constata un fapt pe care 
nici un profet al „societăţii de masă” n-ar fi îndrăznit să-l prezică cu 
câţiva ani în urmă: o renaştere a publicaţiilor lunare locale. În 
prezent, numeroase oraşe americane ca Phoenix, Philadelphia, San 
Diego şi Atlanta se mândresc cu noi reviste, groase şi lucioase, care 
tratează numai teme de interes local sau regional şi dispun de un 
mare număr de suporteri. În orice caz aceasta nu denotă dispariţia 
deosebirilor regionale. Dimpotrivă, se poate afirma că avem la 
dispoziţie o gamă mult mai bogată şi mai complexă de reviste 
decât a existat vreodată. Şi, după cum a arătat raportul UNESCO, 
acelaşi lucru se adevereşte şi în privinţa cărţilor. 


Numărul diverselor titluri publicate în fiecare an a crescut atât 
de mult şi e atât de mare acum (peste 30.000 în Statele Unite), 
încât o matroană dintr-o suburbie se plângea că „e tot mai greu să 
găseşti pe cineva care a citit aceeaşi carte ca tine. Cum să mai duci 
atunci o conversaţie despre literatură?” S-ar putea să fi exagerat 
întrucâtva, dar fapt este că cluburile de lectură, de exemplu, găsesc 
că e tot mai complicat să facă selecţii lunare care să intereseze un 
număr mare de cititori cu preocupări diferite. 


Procesul de diferenţiere a mijloacelor de comunicaţie nu se 
limitează însă la publicistica comercială, în aceeaşi măsură 
proliferează şi revistele literare necomerciale. „Niciodată în istoria 

Americii nu au existat atâtea reviste câte există astăzi”, constată 
The New York Times Book Review. De asemenea, zeci de ziare 
„underground” (subterane) au răsărit în oraşele americane și 
europene. Există cel puţin 200 asemenea ziare în Statele Unite, 
multe dintre ele datorându-şi existenţa reclamelor industriilor 
prospere. 


Adresându-se în special hippie-lor, studenţilor radicali si 
amatorilor de muzică rock, aceste ziare au devenit o forţă reală în 
formarea opiniei tineretului. 


De la IT din Londra și East Village Other din New York, până 
la Kudzu din Jackson, Mississippi, toate sunt bogat ilustrate, adesea 
în culori, şi abundă în anunţuri de „delicatese psihedelice" si oferte 
de întâlniri. Ziare underground se publică chiar şi în licee. 


A constata creşterea numărului acestor publicaţii in 
dependente şi a vorbi despre „cultură de masă” sau despre 
„standardizare” înseamnă a te înşela singur asupra noilor realităţi. 

E semnificativ că acest avânt către diversitate a mijloacelor de 
comunicaţie este determinat nu numai de prosperitate, ci, după 
cum am văzut mai înainte, şi de noua tehnologie — tocmai de acele 
maşini despre care se afirmă că ne vor omogeniza, nimicind orice 
vestigii de diversitate. Progresele realizate de tiparul offset şi în 
xerografie au făcut să scadă în mod sensibil costurile publicaţiilor cu 
un tiraj mic, astfel încât elevii de liceu îşi pot finanța (si o fac) din 
banii de buzunar presa lor underground. Într-adevăr, maşina de 
multiplicat de birou — unele modele putând fi cumpărate cu numai 
treizeci de dolari — înlesneşte producţii cu un tiraj atât de mic, încât 
după cum spune McLuhan, fiecare cetăţean poate să-şi publice 
acum propriile sale scrieri. În America, unde maşina de multiplicat 

de birou e aproape tot atât de universală ca şi maşina de calculat, s- 
ar putea spune că s-aşi ajuns la acest stadiu. Numărul fabulos de 
periodice care ţi se îngrămădesc pe masa de lucru constituie o 
dovadă grăitoare a facilitátii cu care se pot scoate orice fel de 
publicaţii. 


Între timp, aparate de filmat de mână şi noi aparate video cu 
bandă magnetică revolutioneazá şi ele regulile de bază ale 
cinematografiei. Noua tehnologie a permis miilor de studenţi şi 
amatori să se folosească de aparatul de filmat, şi filmele 
underground -— brutale, pline de culoare, perverse, cát se poate de 
individualizate şi de localizate — înfloresc într-o măsură chiar mai 
mare decát presa underground. 


Asemenea progrese tehnologice se inregistreazá si in domeniul 
comunicaţiilor auditive, unde  omniprezenţa  magnetofoanelor 
permite oricui să devină propriul sáu  ,emitátor". Andre 
Moosmann, expert principal al Radioteleviziunii franceze pentru 
Europa de răsărit, scria despre existenţa unor cântăreţi de muzică 
pop foarte cunoscuţi, care n-au apărut niciodată la radio sau 
televiziune, dar ale căror voci şi cântece au fost popularizate numai 
prin mijlocirea benzilor de magnetofon. Benzile trec din mână în 
mână, fiecare ascultător imprimându-le la rândul său. „Merge 
foarte repede, — spunea Moosmann - dacă unul imprimă o bandă, 
iar altul imprimă două benzi, ritmul de răspândire devine foarte 
rapid". 


Contestatarii s-au pláns mereu cá mijloacele de comunicatie 
sunt monopolizate de un numár mic de oameni. Sociologul C. 
Wright Mills a mers chiar atât de departe, dacă-mi aduc bine 
aminte, încât i-a îndemnat pe lucrătorii culturali să pună mâna pe 
mijloacele de comunicaţie. Aceasta nu pare însă să fie necesar. 

Progresele realizate de tehnologia comunicaţiilor sunt pe cale 
de a demonopoliza, repede şi în linişte, mijloacele de comunicaţie, 
fără să fie nevoie să se tragă vreun foc. Rezultatul este o mare 
destandardizare a producţiei culturale. 


Deci, chiar dacă televiziunea mai contribuie la uniformizarea 
gusturilor, celelalte mijloace de comunicaţie, în schimb, au depăşit 
deja stadiul tehnologic în care standardizarea mai este necesară. În 
momentul când progresele tehnice vor modifica politica economică 
a televiziunii, permiţând înfiinţarea unui număr mai mare de canale 
şi reducând costurile de producţie, vom putea afirma că şi acest 
mijloc de comunicaţie îşi va fragmenta producţia şi va aproviziona 
publicul consumator corespunzător diversităţii sale crescânde. 


Asemenea progrese nu sunt prea îndepărtate. Inventarea 
magnetoscopului, răspândirea televiziunii prin cablu, posibilitatea 
de a transmite în direct de la satelit până la sisteme de cabluri, 
toate acestea prevestesc o mare dezvoltare a diversificării 
programelor. 


Căci ar trebui să fie limpede acum cá tendinţele către 
uniformitate reprezintă doar un stadiu în dezvoltarea oricărei 
tehnologii. Se desfăşoară un proces dialectic, şi noi ne aflăm la 
începutul unui salt uriaş către o diversitate culturală fără precedent. 


Nu mai e departe ziua când cărţile, revistele, ziarele, filmele şi 
alte mijloace de comunicaţie vor fi oferite consumatorului, la fel ca 
Mustanigul, „pe măsura” lui. 


Astfel, pe la mijlocul deceniului al şaptelea, Joseph Naughton, 
matematician şi specialist în calculatoare la Universitatea Pittsburgh, 
a propus un sistem de memorare a profilului consumatorului — date 

privind profesiunea şi preocupările sale — într-un calculator central. 
Maşinile ar investiga apoi ziare, reviste, benzi de magnetoscop, 
filme şi alte materiale, le-ar confrunta cu profilul de interese ale 
persoanei respective si ar înştiinţa-o îndată ce ar apare ceva ce ar 
putea-o interesa. Sistemul ar putea fi cuplat la mașini de copiat şi la 
relee de televiziune, care i-ar comunica sau tipări materialul în 
propriul său apartament, încă în 1969, cotidianul japonez Asahi 
Shimbun a făcut o demonstraţie publică cu un sistem ieftin de 
„teleştiri” pentru tipărirea ziarelor la fiecare cititor acasă, iar firma 
Matsushita din Osaka a prezentat un sistem competitiv denumit TV 
Fax (H). Aceştia sunt primii paşi către ziarul viitorului — un gen 
special de ziar, care ar oferi fiecărui cititor-spectator un conţinut 
diferit. Într-un asemenea sistem, comunicațiile de masă sunt 
„demasificate”. Trecem de la omogenitate la eterogenitate. 


Date fiind toate aceste fapte, apare absurd să continui a 
pretinde cu încăpătânare că maşinile de mâine ne vor transforma 
pe toţi în roboţi, ne vor răpi individualitatea, vor face să dispară 
diversitatea culturală etc. etc. Faptul că la început producţia de 
masă a impus o anumită uniformitate, nu înseamnă că același lucru 
se va întâmpla şi cu maşinile erei supraindustriale. Adevărul este că 
întregul curent al viitorului se îndepărtează de standardizare — se 
îndepărtează de mărfuri uniforme, de artă omogenizată, de 
educaţie de masă şi de cultură de masă. Am ajuns la o cotitură 
dialectică în dezvoltarea tehnologică a societăţii. lar tehnologia nu 
numai că nu ne va restrânge individualitatea, ci, dimpotrivă, va - 
multiplica alegerile şi libertatea noastră. 


Dacă omul e pregătit să facă faţă acestei alegeri dintr-un 
număr mare de bunuri materiale şi culturale ce-i vor sta la dispoziţie 
este însă o cu totul altă problemă. Căci vine un moment când 
alegerea, în loc să-l elibereze pe individ, devine atât de complexă, 

de dificilă şi de costisitoare, încât se transformă în contrariul ei. Cu 
alte cuvinte, vine o vreme când op tiunea se transformă în exces de 
opţiuni, iar libertatea în nelibertate. 


Pentru a înţelege cauzele acestor mutații, trebuie să împingem 
cercetarea noastră dincolo de problema alegerii dintr-un număr în 
creştere de bunuri materiale şi culturale. Trebuie să ne ocupăm mai 
îndeaproape şi de alegerea socială. 


PROLIFERAREA SUBCULTELOR 


La 30 de mile nord de oraşul New York, destul de aproape de 
zgârie-norii săi, de traficul şi de tentaţiile sale urbane, trăieşte un 
tânăr şofer de taxi, fost soldat, care se laudă că trupul lui poartă 
urma a 700 de suturi făcute de medici. Aceste suturi nu sunt 
rezultatul unor răniri suferite în război şi nici al vreunui accident 
suferit de taxiul sáu. Ele sunt rezultatul distractiei sale favorite din 
timpul liber: întrecerile de cowboy (rodeo). 


Din salariul său modest de şofer de taxi, acest om cheltuieşte 
mai mult de 1.200 de dolari pe an pentru a avea un cal al său 
propriu, a-l adăposti şi a-l ţine în formă perfectă. Periodic el 
ataşează o remorcă pentru cai la maşina sa şi parcurge ceva mai 
mult de 100 de mile până într-un loc în apropiere de Philadelphia 
numit „Cow Town”. Acolo, împreună cu alţii ca el, participă la 
prinderea cailor cu lasoul, la trântele cu tăuraşi, la îmblânzirea 
cailor sălbatici şi la alte concursuri înverşunate, principalul premiu 
fiind vizitele repetate la secţiile de urgenţă ale spitalelor. 

În pofida apropierii sale, New York-ul nu exercită nici un fel 
de fascinatie asupra acestui tânăr. Când l-am întâlnit eu, avea 23 de 
ani şi nu vizitase oraşul decât o dată sau de două ori. Întregul său 
interes este concentrat asupra arenei şi face parte dintr-un mic grup 
de fanatici ai rodeoului, care formează o grupare „tainică”, puţin 
cunoscută în Statele Unite. Ei nu sunt profesionişti, care să-şi câştige 
existenţa depe urma acestui sport atavic. Şi nu sunt nici pur şi 
simplu nişte oameni pasionaţi de cizmele, pălăriile, jachetele din 
dril sau centurile de piele ale cowboyilor. Ei constituie un subcult 
mic, dar autentic, pierdut în vastitatea şi complexitatea civilizaţiei. 


Acest grup ciudat nu numai că acaparează pasiunea şoferului 
de taxi, ci îi consumă banii şi timpul, îi afectează familia, prieteniile, 
ideile. El îi oferă o scară de valori în raport cu care se poate situa 
pe el însuşi. 


Pe scurt, îl răsplăteşte cu ceva ce mulţi dintre noi găsim cu 
greu: o identitate. 


Departe de a fi monotone şi omogenizate, tehnosocietátile 
sunt presárate cu tot felul de grupári originale de acest tip: hippies 
şi motocicliştii furibunzi, teosofii şi fanaticii farfuriilor zburătoare, 
scufundătorii şi plonjorii aerieni, homosexualii, computeriştii, 
vegetarienii, culturiştii şi musulmanii negri. 


În prezent, manifestările ^ violente ale revolutiei 
superindustriale fac literalmente să explodeze societatea. Aceste 
enclave sociale, triburi şi miniculte se înmulţesc în rândurile noastre 
aproape tot atât de repede ca şi opţiunile pentru automobil. 
Aceleaşi forte destandardizante, care lárgesc gama posibilităţilor de 
alegere individuală în domeniul material si cultural, 
destandardizează şi structurile noastre sociale. Aşa se şi explică 

apariţia peste noapte a unor noi subculte, cum este cel al hippielor. 
De fapt, trăim într-o epocă de „explozie a subcultelor”. 


Importanţa acestui fenomen nu poate fi contestată, deoarece 
noi toti suntem profund influenţaţi, identitățile noastre sunt 
modelate de subcultele cu care am hotărât, inconştient sau nu, să 
ne indentificam. Este uşor de ridiculizat un hippie sau un tânăr fără 
cultură care suportă 700 de suturi în efortul de a se verifica şi de „a 
se găsi” pe sine însuși. Şi totuşi, într-un anumit sens, noi toti suntem 
călăreţi de rodeo sau hippie; şi noi suntem în căutarea unei 
identități atunci când ne ataşăm de culte şi triburi informale sau de 
diverse alte grupări. Şi cu cât alternativele sunt mai numeroase, cu 


atât căutarea este mai dificilă. 


Oamenii de ştiinţă şi oamenii banilor 


Proliferarea subcultelor este deosebit de evidentă în lumea 
muncii. Numeroase subculte se formează în jurul specializărilor 
profesionale. Aşadar, îndreptându-se spre o mai mare specializare, 
societatea generează o varietate din ce în ce mai mare de subculte. 


Comunitatea ştiinţifică, de exemplu, se fárámiteazá în 
fragmente din ce în ce mai fine. În ea se împletesc organizaţii şi 
asociaţii oficiale, ale căror reviste, conferinţe şi întruniri de 
specialitate se înmulţesc într-un ritm rapid. Dar acestor deosebiri 
„patente”, determinate de conţinut, le corespund deosebiri 
„latente”. 


Aceasta nu înseamnă doar că cercetătorii care studiază 
cancerul fac lucruri care diferă de cele făcute de astronomi. Ei 

vorbesc limbaje diferite şi tind să aibă tipuri de personalitate 
diferite, gândesc, se îmbracă şi trăiesc diferit. (Aceste deosebiri sunt 
atât de accentuate încât adeseori vin în conflict cu relaţiile 
interpersonale. lată ce spune o cercetătoare: „Soţul meu este 
microbiolog, iar eu mă ocup cu fizica teoretică şi uneori mă întreb 
dacă existăm unul pentru celălalt”.) Oamenii de ştiinţă legaţi de o 
specialitate tind să se asocieze cu cei de acelaşi fel cu ei, grupându- 
se în mici celule ermetice cu caracter de subcult, în care caută 
aprobare sau prestigiu, precum şi îndrumare în legătură cu lucruri 
ca îmbrăcămintea, opiniile politice şi stilul de viaţă. 


Pe măsură ce ştiinţa se extinde, iar numărul cercetătorilor 
creşte, apar noi specialităţi, care favorizează o diversitate tot mai 
mare la acest nivel „ascuns” sau informai. Pe scurt, specializarea 
zămisleşte subculte. 


Acest proces de diviziune celulară în cadrul unei profesiuni îl 
regăsim foarte pregnant în lumea finanţelor. Odinioară, Wall 
Street-ul era o comunitate relativ omogenă. „într-adevăr — spune 
un proeminent sociolog, observator al bancherilor —, veneai de la 
St. Paul, fáceai o mulţime de bani, apartineai Racquet Clubului si 
aveai o proprietate pe North Shore, iar fiicele tale îşi făceau ieşirea 
în lume la 18 ani. Obţineai toate acestea vânzând acţiuni foştilor 
colegi de clasă”. Observaţia este poate puţin exagerată, dar de lapt 
W/all Street-ul era un mare subcult protestant, anglo-saxon şi alb, iar 
membrii săi tindeau să meargă la aceleaşi şcoli şi la aceleaşi cluburi, 
să practice aceleaşi sporturi (tenis, golf şi squash *), să frecventeze 
aceleaşi biserici (presbiteriană şi episcopală) şi să voteze pentru 
acelaşi partid (republican). 


Cei care mai gândesc încă despre Wall Street în felul acesta se 
inspiră mai degrabă din romanele lui Auchincloss sau Marquand 

decât din realitatea nouă, în rapidă schimbare. Astăzi Wall Street-ul 
s-a scindat, şi tânărul care intră în afaceri are de ales între o 
multitudine de afilieri la subculte concurente. În cercurile băncilor 
de investiţii, vechea grupare conservatoare WASP** supravieţuieşte. 
Mai există încă unele firme „cu pantofi albi” din vechea gardă, 
despre care se spune că „mai degrabă îşi vor lua un partener de 
afaceri negru decât să angajeze un evreu”. Şi totuşi în domeniul 
fondului mutual ***, un sector relativ recent specializat al activităţii 
financiare, numele greceşti, evreieşti şi chinezeşti abundă, iar unii 
misiti de primă mână sunt negri. Aici întregul stil de viaţă, valorile 
potenţiale ale grupului sunt total diferite. 


Oamenii din cadrul fondului mutual formează o sectă aparte. 


„Nu mai este prima dorinţă a fiecărui cetăţean aceea de a face 
parte din WASP" — spune un scriitor de seamă specializat în teme 
financiare. Într-adevăr, numeroşi tineri deosebit de dinamici de pe 
Wall Street, chiar dacă la origine au făcut parte din WASP, părăsesc 
secta tradiţională a W/all Street-ului şi se identifică cu una sau mai 
multe din grupările sociale mai diversificate care mişună în prezent 
şi uneori chiar se înfruntă în canioanele din sudul Manhattanului. 


<notă> 


* Un fel... de tenis în care jucătorul loveşte mingea de perete 
în loc să o trimită unui partener. — Nota trad. 


** W/ASP-W/hite, Anglo-saxon, protestant = alb, anglo-saxon, 
protestant. — Nota trad. 


*** (Companie de investiții care investeşte depunerile 
acţionarilor săi într-o gamă de titluri şi valori foarte diverse ale 
altor corporaţii. — Nota trad. 

</notă> 


Pe măsură ce specializarea va creşte, pe măsură ce cercetările 
vor îmbrăţişa noi domenii şi le vor aprofunda pe cele vechi, pe 
măsură ce economia va continua să creeze tehnici şi servicii noi, 
grupurile mici vor continua să se înmulțească. Acei critici ai 
societăţii care pe de o parte tună şi fulgeră împotriva „societăţii de 
masă”, iar pe de altă parte denunţă „supraspecializarea” nu fac 
altceva decât să flecărească. Specializarea înseamnă o mişcare 
opusă uniformizării. 


Deşi se vorbeşte atâta despre nevoia de „generalişti”, este 
aproape evident că tehnica zilei de mâine nu se va putea lipsi de o 
întreagă armată de specialişti cu înaltă calificare. Tipurile de experţi 
de care avem nevoie evoluează cu repeziciune; sunt solicitati mai 
degrabă „multispecialiştii” (oameni care cunosc un domeniu în 
profunzime, dar care pot trece la fel de bine la altul) decât 
„monospecialişti” rigizi. Dar vom avea nevoie şi vom produce în 
continuare specializări şi mai subtile, pe măsură ce va creşte 
complexitatea bazei tehnice a societăţii. Fie şi numai pentru acest 
motiv, trebuie să ne gândim că în sânul societăţii se vor naşte 
subculte tot mai numeroase şi mai diferite. 


Specialiştii distracţiilor Chiar dacă tehnica ar urma să scuteascá 
în viitor milioane de oameni de nevoia de a munci, am vedea că 
aceeași dorinţă de diversitate va acţiona si în rândul acelora ce nu 
vor avea altceva de făcut decât să se distreze. Căci noi am şi ajuns 
să producem un mare număr de „specialişti ai timpului liber”, 
tipurile de distracţii inmultindu-se cu repeziciune, ca şi tipurile de 
ocupaţii. 

Numărul amuzamentelor, hobiurilor, jocurilor, sporturilor şi 
divertismentelor acceptabile sporeşte rapid, iar naşterea unui 
subcult distinct conturat în jurul surfului, de exemplu, demonstrează 
că pentru unii, cel puţin, stilul de viaţă se poate baza pe angajarea 
totală într-o formă oarecare de distracţie. Subcultulsurfului este un 
indicator de direcţie îndreptat spre viitor. 


„Surful a dezvoltat întotdeauna un fel de simbolism care-i dă 
un caracter de tagmă secretă sau de ordin religios — scrie Remi 
Nadeau. — Semnul identificator este un dinte de rechin, o medalie a 
Sf. Cristofor sau crucea de Malta legănându-se la gâtul cuiva... Timp 
îndelungat, mijlocul de transport la modă a fost bătrâna maşină 
Ford de tip familial, cu tabloul de bord din lemn”. Mândri, adepţii 
surfului fac caz de plăgile şi nodulii de pe genunchi şi gambe, 
mărturie a sportului pe care îl practică. A fi bronzat este de rigoare. 


Părul are o coafură aparte. Membrii tribului îşi petrec ore 
nesfârşite discutând despre vitejia unor eroi din cadrul grupului, ca 
J. J. Moon, în timp ce discipolii săi cumpără tricouri şi planşe 
pentru surf „ă la J. J. Moon" si se înscriu în acelaşi club de distracţii 
ca ei. 


Surfiştii nu sunt decât unul din numeroasele subculte bazate pe 
modul de distracţie. Paraşutiştilor, de exemplu, numele lui J. J. 
Moon le este practic necunoscut şi la fel le sunt şi ritualurile şi 
obiceiurile „alergătorilor pe valuri”. În schimb, plonjorii aerieni 
vorbesc despre isprava lui Rod Pack, care, nu cu mult timp în urmă, 
a sărit dintr-un avion fără paraşută, a primit una de la un coleg pe 
la mijlocul căderii, şi-a pus-o, a deschis-o, şi a aterizat cu bine. 
Paraşutiştii au propria lor lume, de dimensiuni reduse, aşa cum au şi 
entuziaştii planorismului, plonjorii subacvatici, pescarii amatori, 
automobiliştii sportivi şi motocicliştii. Fiecare din aceste grupuri 

reprezintă o sectă bazată pe o distracţie şi organizată în jurul unei 
invenţii tehnice. 


Cum progresele tehnicii fac posibile noi sporturi, putem 
anticipa formarea unor noi subculte extrem de variate, bazate pe 
modul de distracţie. 


Dat fiind că societatea însăşi se deplasează de la orientarea 
spre muncă la o mai mare participare la timpul liber, îndeletnicirile 
specifice acestuia vor deveni un criteriu important de diferenţiere a 
oamenilor, în Statele Unite, de la începutul secolului până acuma, 
timpul consacrat muncii s-a redus cu aproape o treime. Aceasta este 
o adevărată revoluţie în folosirea timpului şi a energiei societăţii. Pe 
măsură ce acest proces continuă, înaintăm într-o epocă de 
specializare uluitoare a distracţiilor, bazată în mare măsură pe o 
tehnică perfecționată. 


Putem anticipa formarea unor subculte constituite în jurul 
activităţii spatiale, a holografiei, dirijării gândurilor, explorării 
adâncurilor submarine, vieţii pe fundul mării, calculatoarelor şi 
altele. Putem întrezări chiar la orizont apariţia anumitor grupuri de 
distracţii antisociale, grupuri de oameni bine organizaţi care vor 
vrea să tulbure funcţionarea societăţii nu pentru a obţine vreun 
câştig material, ci pentru simpla plăcere de a „nimici sistemul” — o 
evoluţie prefigurată în filme ca Duffy şi Afacerea Thomas Crown. 


Oricât de bizar ar părea aceasta, ar fi bine să nu se excludă 
sistematic ceea ce pare a fi improbabil, deoarece domeniul timpului 
liber spre deosebire de cel al muncii nu cunoaşte graniţe fixate de 
considerente de ordin practic. Aici imaginaţia este liberă, iar mintea 
omului poate náscoci „distracţii” uluitor de variate. 

Ghetoul tinerilor 


Subcultele se înmulţesc — societatea se fisurează — şi în funcţie 
de vârstă. Suntem din ce în ce mai mult „catalogaţi în funcţie de 
vârstă”, aşa cum suntem în funcţie de muncă sau de timpul nostru 
liber. A fost o vreme când în linii mari oamenii erau împărţiţi în 
copii, tineri şi adulţi. Abia prin anii '40 termenul foarte vag de tineri 
a început să fie înlocuit prin termenul mai restrictiv de 
adolescenti" („teenager”) referitor la cei între 13 şi 19 ani. (De fapt 
cuvântul a fost practic necunoscut în Anglia până după cel de-al 
doilea război mondial.) Astăzi, această împărţire rudimentară în 
trei categorii este total nepotrivită şi ne străduim să inventăm altele 
mai precise. Avem în prezent o grupare a „celor sub 13 ani”, 
denumită ,preadolescenti" sau ,subadolescenti", care se situează 
între copilărie şi adolescenţă, începem, de asemenea, să auzim de 
„cei de peste 20 de ani” — „postadolescenţii” şi apoi de „tineri 
căsătoriţi”. Fiecare din aceşti termeni este o recunoaştere lingvistică 
a faptului că nu mai putem îngrămădi toti „tinerii” laolaltă. 
Diferenţieri din ce ce mai profunde separă un grup de vârstă de 
altul. Aceste deosebiri sunt atât de pronunţate încât sociologul John 
Lofland de la Universitatea din Michigan prevede că vor deveni 
sursa unor conflicte „echivalente celor care i-au opus în trecut sau îi 
opun încă pe sudişti şi nordisti, capitalişti şi imuncitori, imigranţi şi 
băştinaşi, sufrăgete şi bărbaţi, albi şi negri”. 


Lofland aduce în sprijinul acestei şocante idei documente 
legate de apariţia a ceea ce el numeşte „ghetoul tineretului”, vaste 
comunităţi, constituite aproape în întregime din studenţi. Ca şi 
ghetoul negrilor, ghetoul tinerilor este deseori caracterizat prin 


maghernite, chirii şi preţuri exorbitante, o foarte mare mobilitate, 

tulburări şi conflicte cu poliţia. Ca şi ghetoul negrilor, şi acesta este 
foarte eterogen, cu numeroase subculte care-şi dispută interesul şi 
încrederea celorlalţi membri. 


Deposedati de eroii adulti şi de toate celelalte modele de rol, 
cu excepţia părinţilor lor, copiii din familiile nucleare, cu structuri 
rigide, sunt împinşi tot mai mult în braţele singurelor persoane care 
par să-i înţeleagă: ceilalţi copii. Ei petrec mai mult timp împreună, 
devin mai sensibili la influenţa semenilor lor decât până acum. Mai 
degrabă decât să idolatrizeze un unchi, îl idolatrizează pe Bob 
Dylan, sau pe Donovan sau pe oricare altul pe care acest grup de 
egali îl consideră un model de stil de viaţă. Astfel încep să se 
formeze nu numai un ghetou studenţesc, dar chiar semighetouri ale 
preadolescentilor sau adolescenților, fiecare cu propriile sale 
caracteristici tribale, propriile sale manii, obiceiuri, eroi şi secáturi. 


Simultan şi populaţia adultă se segmentează după vârstă. 
Există suburbii ocupate în mare măsură de tineri căsătoriţi cu copii 
mici sau de perechi de vârstă mijlocie cu copii la vârstă adolescenţei 
sau chiar de perechi în vârstă ai căror copii au părăsit deja căminul 
părintesc. Avem comunităţi proiectate special pentru pensionari. „S- 
ar putea să vină o zi — avertizează profesorul Lofland — când unele 
oraşe vor constatacă viaţa lor politică gravitează în jurul forţei 
electorale a ghetourilor constituite în funcţie de vârstă, tot aşa cum 
viaţa politică a Chicagoului a gravitat în jurul unor enclave etnice 
sau rasiale”. 


Apariţia acestor mici subculte bazate pe vârstă poate fi privită 
în prezent ca un element al uluitoarei mutații istorice produse în 
fundamentul diferenţierii sociale. Importanţa timpului ca sursă de 
deosebiri între oameni creşte, iar cea a spaţiului scade. 

Astfel, teoreticianul comunicaţiilor James W/. Carey, de la 
Universitatea din Illinois, subliniază că „în rândul societăţilor 
primitive şi în primele etape ale istoriei occidentale distanţe relativ 
mici în spaţiu au dus la deosebiri vaste de cultură... Societăţi tribale 
aflate la o distanţă de o sută de mile puteau avea... sisteme flagrant 
diferite de simboluri expresive, de mituri şi ritualuri”. În cadrul 
aceloraşi societăţi există totuşi „o mare continuitate... de-a lungul 
generaţiilor... deosebiri ample între societăţi, dar o variaţie relativ 
mică între generaţiile dintr-o societate dată”. 


Astăzi, continuă el, spaţiul „dispare treptat ca factor de 
diferenţiere”. Dacă totuşi s-a produs o oarecare reducere a 
particularitátilor regionale, se stráduieste Carey să sublinieze, „nu 
trebuie să presupunem că deosebirile dintre grupuri se şterg, aşa 
cum sugerează unii teoreticieni ai societăţii de masă. Axul 
diversităţii, arată Carey, se deplasează mai degrabă de la o 
dimensiune spaţială... la una temporală sau chiar la dimensiunea 
unei singure generaţii”. În felul acesta se produc breşe adânci între 
generaţii, lucru pe care Mario Savio l-a rezumat în lozinca sa de 
frondă: „Nu vă încredeţi în nimeni care a depăşit 30 de ani”. În 
nici o societate anterioară nu ar fi putut să prindă atât de repede o 
asemenea lozincă. 


Carey explică această deplasare de la diferenţierea spaţială la 
cea temporală, atrăgând atenţia asupra tehnicii comunicaţiilor şi 
transporturilor, care reduce la minimum distanţele mari şi de fapt 
cucereşte spaţiul. 


$i totuşi mai există un factor, trecut uşor cu vederea: 
accelerarea schimbărilor. Căci este normal ca în timp ce ritmul 


schimbării mediului exterior creşte deosebirile interne dintre nou şi 
vechi să devină mai preg nante. De fapt, ritmul acestei schimbări a 

şi ajuns atât de uluitor încât chiar si o diferenţă de vârstă de câţiva 
ani poate modifica puternic experienţa de viaţă a individului. De 
aceea, unii fraţi între care diferenţa nu este mai mare de trei sau 
patru ani au sentimentul subiectiv cá fac parte din ,generatii" total 
diferite. 


Aşa se şi explică de ce, cu prilejul grevei de la Universitatea 
Columbia, studenţii din ultimul an au vorbit despre prăpastia dintre 
generaţii care îi desparte de studenţii din primul an. 


Triburile matrimoniale Dacă societatea se fărâmiţează în 
funcţie de profesiuni, distracţii şi vârste, ea se fárámiteazá şi după 
criterii familiale şi sexuale. Chiar şi în prezent se creează noi 
subculte distincte bazate pe statutul matrimonial, înainte oamenii 
erau clasificați destul de imprecis în trei categorii: celibatari, 
căsătoriţi sau văduvi. În prezent, această clasificare nu mai 
corespunde. Numărul divorturilor a crescut atât de mult în 
majoritatea tehnosocietátilor actuale încât o nouă grupare socială 
distinctă şi-a făcut apariţia — cei ce nu mai sunt căsătoriţi sau se află 
între două căsătorii. 


lată cum descrie Morton Hunt, o autoritate în materie, ceea 
ce el numeşte „lumea foştilor căsătoriţi”. 


Acest grup, spune el, este „o subcultură... cu propriile sale 
mecanisme de grupare a oamenilor, cu propriile sale modele de 
adaptare la viaţa de oameni despărțiți sau divortati, cu propriile sale 
condiţii favorabile prieteniei, vieţii sociale şi dragostei”. Pe măsură 
ce membrii săi se rup de prietenii lor căsătoriţi, ei se izolează de cei 
ce sunt încă „căsătoriţi sau de „excăsătoriţi”, la fel ca 
„adolescenţii” sau „surfiştii”, şi tind să formeze enclave sociale 

proprii, cu locuri de întâlnire preferate, cu atitudini proprii faţă de 
timp, cu coduri şi convenţii sexuale distincte. 


Este foarte probabil ca această categorie socială să ia proporţii 
în viitor. lar când se va întâmpla acest lucru lumea foştilor căsătoriţi 
se va fărâmiţa, la rândul său, în lumi multiple, în grupări 
subculturale din ce în ce mai numeroase. Căci cu cât o sectă devine 
mai mare, cu atât este mai probabil ca ea să se fragmenteze şi să 
dea naştere unor noi secte. 


Dacă prima cheie a organizării sociale viitoare se află în ideea 
proliferării subcultelor, cea de-a doua se află în dimensiunea mare 
la care ele pot ajunge. 


Acest principiu fundamental este adeseori trecut cu vederea de 
către cei a căror principală preocupare este „societatea de masă” şi 
explică în parte persistenta diversităţii chiar în condiţiile unor 
presiuni extrem de standardizante. Din cauza limitelor inerente 
comunicaţiilor sociale, dimensiunea ca atare acţionează ca o forţă 
ce duce spre diversificarea structurală. De pildă, cu cât populaţia 
unui Oraş este mai numeroasă, cu atât mai multiple şi mai variate 
vor fi subcultele din cadrul său. Şi, în mod similar, cu cât un subcult 
devine mai numeros, cu atât mai mari vor fi şansele ca el să se 
fragmenteze şi să se diversifice. Hippii constituie un exemplu 
perfect. 


Hippies Incorporated 


Pe la mijlocul anilor '50, un mic grup de scriitori, artişti şi 
paraziți de toate felurile s-a strâns la San Francisco şi în jurul 

localităţilor Cármei şi Big Sur de pe coasta californiană. Porecliti 
prompt „beat” sau „beatnik”, ei şi-au format un stil de viaţă 
original. 


Caracteristicile sale cele mai pregnante erau glorificarea 
sărăciei — „blugi”, sandale, cocioabe; o predilecție pentru jazz si 
jargonul negrilor; interesul pentru misticismul oriental si 
existentialismul francez şi o ură generală faţă de societăţile bazate 
pe tehnică. 


În ciuda abundentei publicitáti pe care le-a făcut-o presa, 
beatnicii au rămas o mică sectă până la apariţia pe scenă a unui 
nou produs chimic, acidul lisergic, mai bine cunoscut sub numele de 
LSD. Lansat prin reclama mesianică a lui Timothy Leary, Allen 
Ginsberg şi Ken Kesey, distribuit gratuit miilor de tineri de către 
fanatici iresponsabili, LSD-ul a început curând să facă adepţi în 
universităţile americane şi aproape la fel de repede s-a răspândit în 
Europa. Pasiunea pentru LSD a fost însoţită de un nou interes 
pentru marijuana, un drog pe care beatnicii îl experimentează timp 
îndelungat. Din aceste două surse, subcultul beatnicilor de la 
mijlocul anilor '50 şi subcultul „acidului” de la începutul anilor '60, 
a ieşit un grup mai mare, un nou subcult, care ar putea fi descris ca 
o fuziune a celor două: mişcarea hippie. Îmbinând „blugii” 
beatnicilor cu mărgelele şi brátárile adepților acidului, hippies au 
devenit subcultul cel mai nou $i cel mai larg cunoscut pe scena 
americană. 


Curând totuşi greutatea numărului şi-a spus cuvântul. Mii de 
adolescenti au intrat în rândurile lor; milioane de preadolescenti 
urmăreau cu nesat emisiunile de televiziune şi citeau articolele 
apărute în revistele despre „mişcare”, simpatizând cu ea; unii adulţi 

din suburbii făceau chiar pe hippies „plastici” sau „de duminică”. 
Rezultatul a fost uşor de prevăzut. 


Subcultul hippie — la fel ca „General Motors" sau „General 
Electric” — a fost nevoit să se divizeze, să se despartă în filiale. Si 
astfel din subcultul hippie a rezultat o droaie de progenituri. 


Pentru un neinitiat, toti tinerii cu păr lung sunt identici. Şi 
totuşi în cadrul mişcării au apărut numeroase subunități. După 
părerea lui David Andrew Seeley, un tânăr observator perspicace, 
la apogeul ei existau „poate vreo douăzeci de grupuri identificabile 
şi distincte”. Acestea se deosebeau nu numai prin anumite subtilităţi 
de îmbrăcăminte, dar şi prin preocupările lor. Astfel, menţionează 
Seeley, activităţile lor mergeau „de la chefuri cu bere la lectura 
poeziilor, de la fumatul marijuanei la dansul modern, şi adeseori cei 
ce se lăsau în voia unuia nu se apropiau de celelalte”. Apoi Seeley a 
încercat să explice deosebirile care despart grupuri ca adolescenţii 
amatori de bebop (în prezent în mare măsură dispăruţi de pe 
scenă), beatnicii activişti politici, beatnicii folclorici si hippie 
autentici, per se. 


Membrii acestor  grupulete aveau semne distinctive 
identificatoare, pline de înțeles pentru cei inițiați. 


Adolescentii amatori de bebop, de pildă, nu purtau bárbi, 
mulţi dintre ei fiind de fapt prea tineri pentru a se rade. Sandalele 


erau „la modă” în rândul grupului „folcloric”, dar nu şi la ceilalţi. 
Îngustimea pantalonilor varia în funcţie de subcult. 


Pe planul ideilor au existat numeroase nemulțumiri comune 
faţă de cultura dominantă. Pe planul acţiunii politice si sociale s-au 
manifestat însă puternice divergențe. 

Corporaţia hippie, ca să spunem aşa, a devenit prea mare 
pentru a-şi administra toate treburile într-un mod standardizat. A 
trebuit să se diversifice şi a făcut-o, dând naştere unei multitudini 
de „filiale” subculturale. 


Fluctuatia tribală 


Şi, cu toate acestea, mişcarea a intrat în agonie. 


Cei mai aprinşi apărători de ieri ai LSD-ului au început să 
recunoască că „acidul nu este chiar atât de bun”, iar diverse ziare 
clandestine au început să-i avertizeze pe adepţi contra pericolului 
de a se amesteca prea mult cu „amatorii de călătorii”. La San 
Francisco a fost organizat un simulacru de funeralii pentru a 
„înmonmânta” subcultul hippie, iar locurile favorite — Haight 
Ashbury şi East Village — au devenit un fel de Mecca pentru turişti, 
în timp ce secta iniţială se zvârcolea și se dezintegra, formând noi 
subculte şi minitriburi, şi mai bizare, dar mai mici şi mai slabe. Apoi, 
ca pentru a reîncepe întregul proces de la capăt, a apărut un alt 
grup, grupul „tunşilor”. 


Decesul mişcării hippie şi ascensiunea „tunşilor” pun într-o 
lumină nouă şi esenţială structura subculturală a societăţii de mâine, 
căci subcultele nu se multiplică pur şi simplu. Ele dispar la fel de 
repede. Principiul tranzientei acţionează si aici. Pe măsură ce ritmul 
mişcării se accelerează în toate celelalte sectoare ale societăţii, 
subcultele devin şi ele mai efemere. 


O dovadă care arată cât de puţin supraviețuiesc aceste 
subculte constă şi în dispariţia acelui subcult violent al anilor '50, 

bandele care angajau lupte de stradă. În cursul acelui deceniu, o 
serie de străzi din New York au fost treptat devastate de un gen 
specialde lupte urbane numite „bubuieli”. În timpul unei „bubuieli”, 
zeci, dacă nu sute, de tineri se atacau unii pe alţii cu lanţuri, sisuri, 
sticle sparte şi arme automate. „Bubuieli” au avut loc la Chicago, 
Philadelphia, Los Angeles şi chiar Londra şi Tokio. 


Deşi nu a existat o legătură directă între aceste explozii de 
violenţă, fără îndoială că ele nu au fost întâmplătoare. Ele erau 
pregătite şi conduse cu o precizie militară de către bande de 
bătăuşi perfect organizate. La New York, aceste bande îşi atribuiau 
nume pline de culoare: „Cobrele”, „Seniorii corsari”, „Apaşii”, 
„Regii egipteni” şi altele. Acestea se luptau între ele pentru 
dominație în cadrul „turfurilor” lor — perimetrul geografic respectiv 
pe care şi-l delimitau. 


În epoca lor de glorie au existat circa 200 de asemenea bande 
numai în New York, şi într-un singur an, 1958, ele s-au făcut 
vinovate de nu mai puţin de 11 crime. Şi totuşi, în 1966, după 
părerea oficialităților poliției, bandele de  bátáugi practic 
dispăruseră. În New York rămăsese o singură bandă, iar „The New 
York Times” scria: „Nu se ştie pe ce stradă aşternută cu gunoaie... a 
avut loc ultima bubuială. Dar s-a întâmplat cu vreo 4 sau 5 ani în 
urmă (ceea ce ar stabili data morţii bubuielii la numai doi sau trei 
ani după anul de vârf 1958). Atunci, după un deceniu de creştere a 
violenţei, epoca bandelor războinice din New York a luat brusc 
sfârşit”. Acelaşi lucru s-a întâmplat şi la Washington, Newark, 
Philadelphia şi în alte părţi. 


Desigur că dispariţia acestor bande violente nu a dus la o 
perioadă de linişte urbană. 

Asistăm la un proces prin care subcultele se înmulţesc într-un 
ritm tot mai accelerat şi dispar, la rândul lor, aproape la fel de 
repede pentru a face loc unor noi şi noi subculte. Se produce un fel 
de proces metabolic în circulaţia sanguină a societăţii, şi aceasta se 
accelerează tot aşa cum se accelerează şi alte aspecte ale 
interacțiunii sociale. 


Pentru individ, aceasta face ca problemele opțiunii să atingă 
un nivel de intensitate cu totul nou. Nu numai pentru că numărul 
triburilor creşte cu repeziciune. Nici măcar pentru că aceste triburi şi 
subculte se înlocuiesc unele pe altele, se transformă şi îşi modifică 
relaţiile dintre ele din ce în ce mai repede. 


Ci mai ales pentru faptul că multe dintre ele nu vor rezista 
suficient pentru a permite unui individ să examineze cu luciditate 
presupusele avantaje sau dezavantaje ale afilierii. 


Individul care caută un anumit sentiment de apartenenţă, un 
gen de legătură cu societatea care să-i confere o oarecare 
identitate, se mişcă într-un mediu confuz, în care obiectivele 
posibile ale afilierii sunt într-o mişcare ameţitoare. El trebuie să 
aleagă dintr-un număr din ce în ce mai mare de obiective mobile. 
Aşadar, problemele opțiunii cresc nu aritmetic, ci geometric. 


Chiar în momentul când opţiunile sale în domeniul bunurilor 
materiale, al învăţământului, al consumului de cultură, al recreatiei 
şi distractiei se înmulţesc, el este pus, de asemenea, în fata unui 
evantai uluitor de larg de opţiuni sociale. $i, aşa cum există o limită 
impusă volumului de opţiuni pe care el ar dori să le exercite când 
cumpără un automobil, la un moment dat acumularea de opţiuni 
posibile implică luarea unui număr de decizii mai mare decât 

merită de fapt aceste opţiuni: ne apropiem, poate, de momentul 
unei supraabundente de opţiuni pe plan social. 


Gradul de răspândire a tulburărilor de personalitate, al 
nevrozelor şi chiar al simplei epuizări psihice în societatea noastră 
denotă că multor indivizi le-a şi devenit greu să-şi elaboreze un stil 
personal rational, integrat şi suficient de stabil. $i totuşi totul ne 
îndeamnă să credem că aspiraţia către diversificare socială, în 
paralel cu cea la nivelul bunurilor materiale şi al culturii, se află abia 
la început. Ne găsim în faţa unei ispititoare şi înspăimântătoare 
extinderi a libertăţii. 


Umilul Sălbatic 


În pofida miturilor romantice care îl prezintă într-o lumină 
contrară, omul preindustrial a suferit amarnic de pe urma lipsei de 
opţiuni. 


Deşi sentimentalii plâng după presupusa libertate totală a 
oamenilor primitivi, dovezile strânse de o serie de antropologi şi 
istorici îi contrazic. John Gardner exprimă răspicat această idee: 
„Tribul primitiv sau comunitatea preindustrială au cerut de obicei 
individului o supunere mai profundă faţă de grup decât oricare 
societate modernă”. După cum un membru al tribului temne din 
Sierra Leone îi spunea unui sociolog australian: „Atunci când 
populaţia temne hotărăşte un lucru, noi toţi trebuie să fim de acord 
cu el, aceasta numim noi cooperare”. 


Evident, noi numim aceasta supunere totală. 

Motivul pentru care omul preindustrial este redus la această 
supunere zdrobitoare, motivul pentru care membrul tribului temne 
trebuie „să fie de acord” cu tovarăşii săi este tocmai acela că nu are 
de ales. 


Societatea sa este monolitică, încă nu a fost împărţită într-o 
multitudine eliberatoare de părţi componente. 


Aceasta este ceea ce sociologii numesc o societate 
„nediferenţiată”. 


Această scindare a organizării sociale este perfect analogă 
procesului de creştere din biologie. Embrionii se diferenţiază pe 
măsură ce se dezvoltă, formând organe din ce în ce mai 
specializate. Întregul mers al evoluţiei, de la virus la om, face 
dovada unei înaintări neobosite spre grade de diferenţiere din ce în 
ce mai mari. Se pare că există o mişcare aparent irezistibilă a 
fiinţelor vii şi a grupurilor sociale de la forme mai puţin diferenţiate 
spre forme mai diferenţiate. 


Astfel nu este întâmplător faptul că suntem martorii unor 
tendinţe paralele spre diversitate — în economie, în artă, în 
învăţământ, în cultura de masă şi în organizarea socială însăşi. 
Toate aceste tendinţe se unesc şi se integrează într-un proces istoric 
incomparabil mai cuprinzător. Acum se poate vedea ce este cu 
adevărat „revoluţia supraindustrială”: mersul societăţii umane spre 
o etapă de diferenţiere imediat superioară. 


De aceea ni se si pare adeseori că societatea noastră plesneşte 
pe la cusături. Aşa se şi întâmplă. De aceea totul devine din ce în ce 
mai complex. Acolo unde odinioară existau 1000 de entităţi 
structurale, în prezent există 10.000, unite între ele prin legături din 
ce în ce mai tranziente. Acolo unde odinioară existau câteva 

subculte relativ permanente, cu care se putea identifica oricine, 
acum sunt mii de subculte temporare, care se fac şi se desfac, se 
ciocnesc şi se înmulţesc. Puternicele legături care au făcut ca 
societatea industrială să devină o societate integrantă — legături 
juridice, valori comune, învăţământ şi producţie culturală 
centralizate şi standardizate — se fráng. 


Toate acestea explică de ce oraşele par dintr-o dată 
„inadministrabile”, iar universităţile „neguvernabile”: deoarece 
vechile căi de integrare a unei societăţi bazate pe uniformitate, 
simplitate şi permanenţă nu mai sunt eficiente. Apare o nouă 
ordine socială, mai fin fragmentată, ordinea supraindustrială. 


Ea se bazează mai mult decât oricare alt sistem social anterior 
pe numeroase elemente componente, mai diverse şi cu o viaţă mai 
scurtă, şi încă nu am învăţat cum să le unim, cum să le integrăm 
într-un întreg. 


Pentru individ, această trecere bruscă spre un nou nivel de 
diferenţiere are implicaţii uimitoare. Dar nu acelea de care se tem 
majoritatea oamenilor. Ni s-a spus de atâtea ori că ne îndreptăm 
spre o uniformitate amorfă, încât nu suntem în stare să apreciem 
condiţiile fantastice pentru individualitate pe care le aduce cu sine 
„revoluţia supraindustrială”. Şi abia am început să ne gândim la 
pericolul supraindividualismului pe care îl implică de asemenea. 


93 


Teoreticienii „societăţii de masă” sunt obsedati de o realitate 
care a şi început să fie depăşită. Casandrele care nutresc o ură 
oarbă împotriva tehnicii şi prezic un viitor de tipul „muşuroaielor 
de furnici” reacţionează cu întârziere la condiţiile industrialismului. 
Şi totuşi acest sistem este în curs de a fi depăşit. 

A denunța condiţiile care îl inlántuiesc astăzi pe muncitorul 
industrial este un lucru admirabil. Dar a extrapola aceste condiţii în 
viitor şi a prezice dispariţia individualitátii, a diversităţii şi a posibi 
lităţii de opţiune înseamnă a pune în circulaţie nişte clişee 


periculoase. 


Atât oamenii de azi cât si cei de ieri continuă să fie závoriti în 
moduri de viaţă relativ lipsite de opţiuni. Oamenii viitorului însă, al 
căror număr creşte cu fiecare zi, sunt puşi nu în faţa unei selecţii, ci 
a unei supraabundente de opţiuni posibile. 


Căci, dacă tehnica industrialismului cerea la începuturile sale 
oameni roboţi, lipsiţi de inteligenţă, pentru a face la nesfârşit 
aceleaşi munci, tehnica zilei de mâine preia tocmai aceste munci, 
lăsându-le oamenilor doar funcţiile care necesită judecată, 
îndemânare, imaginaţie. Supraindustrialismul necesită şi va crea nu 
„oameni de masă” lipsiţi de personalitate, ci oameni sensibili diferiţi 
unii de alţii, indivizi, iar nu roboți. 


Specia umană, departe de a se cufunda într-o uniformitate 
monotonă, va deveni din punct de vedere social mult mai variată 
decât oricând în trecut. Noua societate, societatea supraindustrială, 
care începe acum să se contureze, va încuraja un model mozaicat 
de stiluri de viaţă efemere. 


O DIVERSITATE DE STILURI DE VIAŢĂ 


La San Francisco, cadrele de conducere iau prânzul în 
restaurante în care sunt servite de ospătărese cu sânii descoperiţi. La 
New York însă, o încântătoare violoncelistă este arestată pentru 





328 


Alvin Toffler Socul viitorului 





vina de a fi interpretat sumar îmbrăcată muzică de avangardă. La 
St. Louis, oamenii de ştiinţă angajează prostituate, precum şi alte 
persoane, în faţa unui aparat de luat vederi, în cadrul unui studiu 
despre fiziologia organismului. Dar la Columbus, în statul Ohio, 
izbucneşte o controversă publică în legătură cu vânzarea unor 
păpuşi botezate ,Frátiorul", care vin de la fabrică înzestrate cu 
organe bărbăteşti. 


Rareori o naţiune a dovedit o mai mare confuzie în ce 
priveşte valorile sale sexuale. Acelaşi lucru se poate spune şi despre 
alte tipuri de valori. America este chinuită de incertitudine în ce 
priveşte banii, proprietatea, legea şi ordinea, problemele rasiale, 
religia, Dumnezeu, familia şi eul. Şi Statele Unite nu sunt singura 
țară care suferă de un fel de vertij din cauza valorilor. Toate 
tehnosocietăţile sunt prinse în aceeaşi prefacere masivă. Această 
prăbuşire a valorilor trecutului nu a trecut neobservată. Fiecare 
preot, politician şi părinte este prins de o anxietate în faţa căreia nu 
poate face altceva decât să clatine din cap. Şi totuşi majoritatea 
discuţiilor despre schimbarea valorilor rămân sterile, deoarece le 
lipsesc două elemente esenţiale. Primul este acceleraţia. 


Fluctuaţia valorilor este în prezent mai rapidă decât oricând în 
istorie. În timp ce în trecut un om care trăia într-o societate putea 
să spere că sistemulde valori public va rămâne practic acelaşi în 
cursul vieţii sale, astăzi o asemenea supoziţie nu mai este 
indreptátitá cu excepţia poate a celor mai izolate comunităţi 
pretehnice. 


Aceasta face ca structura sistemelor de valori publice sau 
personale să fie temporară şi sugerează că, indiferent de conţinutul 
lor, valorile care apar în locul celor ale erei industriale vor avea o 
viaţă mai scurtă, vor fi mai efemere decât valorile trecutului, în 

situaţia actuală, nimic nu ne permite să credem că sistemele de 
valori ale tehnosocietátilor vor reveni la „stabilitate”. Pentru 
viitorul previzibil, trebuie să anticipám o schimbare şi mai rapidă a 
valorilor. 


În acest context însă apare o a doua tendinţă puternică. Căci 
fragmentarea societăţilor aduce cu sine o diversificare a valorilor. 
Asistăm la un faliment al consensului. 


Majoritatea societăţilor anterioare aveau un amplu nucleu 
central de valori împărtăşite de toată lumea, în prezent, acest 
nucleu se contractă şi avem puţine motive să credem că în deceniile 
viitoare se va forma un nou consens pe plan larg. Presiunile actuale 
duc mai degrabă spre diversificare decât spre unificare. Aceasta 
explică propaganda fantastic de discordantă care asaltează spiritele 
în cadrul tehnosocietátilor. Căminul, şcoala, corporatia, biserica, 
mass-media şi nenumărate subculte — toate acestea oferă game de 
valori diferite. Pentru mulţi, rezultatul este o atitudine de genul 
„merge orice”, atitudine care ea însăşi este o poziţie axiologică. 
Noi, declară revista „Newsweek”, suntem „o societate care şi-a 
pierdut consensul... o societate care nu poate cădea de acord 
asupra normelor de conduită, limbă şi obiceiuri, asupra a ceea ce 
este demn de a fi văzut şi auzit”. 


Această imagine a unui consens fisurat este confirmată de 
constatările lui Walter Gruen, coordonator de cercetări în 
domeniul ştiinţelor sociale la Spitalul Rhode Island, care a condus o 
serie de studii statistice în legătură cu ceea ce el numeşte „esenţa 
culturii americane”. În loc de acel sistem monoliticde convingeri 
atribuite clasei de mijloc de unii cercetători anteriori, Gruen a 
descoperit — spre propria sa surprindere — că „diversitatea 
convingerilor este mai impresionantă decât uniformitatea care 

rezulta din statistici. Poate că în prezent este eronat —, conchide el — 
să vorbim despre un complex cultural «american»-". 


Gruen sugerează că, în special în cadrul grupului celor bogaţi 
şi culti, consensul pierde teren in fata a ceea ce el numeşte ,insulite" 
de valori. Se poate prevedea că, pe măsură ce numărul şi 
diversitatea subcultelor continuă să sporească, aceste insulițe vor 
prolifera şi ele. 


Puşi în fata unor sisteme de valori opuse, confruntati cu o 
gamă orbitoare de noi opţiuni în materie de bunuri de consum, 
servicii, învăţământ, profesiune şi timp liber, oamenii viitorului sunt 
obligaţi să aleagă într-un mod nou. Ei încep să „consume” stiluri de 
viaţă tot aşa cum oamenii dintr-o perioadă anterioară, mai puţin 
sufocată de opţiuni, consumau produsele obişnuite. 


Motociclistii şi intelectualii în epoca elisabetană, termenul de 
„gentleman” se referea la un întreg stil de viaţă, şi nu la un simplu 
accident de naştere. Este posibil ca ascendenta corespunzătoare să fi 
fost o premisă obligatorie, dar pentru a fi un gentleman trebuie să 
şi trăieşti într-un anumit fel: să ai o educaţie mai bună şi maniere 
mai frumoase, să te îmbraci mai bine decât oamenii de rând, să 
practici anumite distracţii (şi altele nu), să trăieşti într-o casă mare, 
bine mobilată, să păstrezi o anumită distanţă faţă de subordonați, 
pe scurt să nu-ţi pierzi niciodată din vedere „superioritatea” de 
clasă. Clasa negustorilor avea stilul său de viaţă preferat, iar 
țărănimea pe al său. Aceste stiluri de viaţă, ca şi cel al 
gentlemanului, erau asamblate din numeroase elemente 
componente, mergând de la locuință, profesiune şi îmbrăcăminte 
până la limbaj, gesturi şi religie. 

Şi astăzi ne creăm stilurile de viaţă formând un mozaic din 
elemente componente. Totuşi multe s-au schimbat. Stilul de viaţă 
nu mai este o simplă manifestare a poziţiei sociale. Astfel încât 
astăzi nu atât situaţia socială a unui individ, cât legăturile sale cu un 
subcult determină stilul său de viaţă. Hippii împărtăşesc un stil de 
viaţă comun fără a aparţine însă aceleiași clase sociale. 


Deoarece stilul de viaţă a devenit mijlocul care permite 
individului să-şi exprime identificarea sa cu un subcult sau altul, 
înmulţirea explozivă a subcultelor în societate a adus cu sine o 
înmulţire la fel de explozivă a stilurilor de viaţă. Astfel, străinul 
catapultat astăzi în societatea americană, engleză, japoneză sau 
suedeză are de ales nu între patru sau cinci stiluri de viaţă 
caracteristice unei clase, ci literalmente între sute de posibilităţi 
diferite. Având în vedere proliferarea micilor grupuri, mâine 
numărul lor va fi şi mai mare. 


De aceea, modul în care alegem un stil de viaţă si implicaţiile 
sale pentru noi se conturează ca una dintre problemele centrale ale 
psihologiei de mâine. 


Căci alegerea unui stil de viaţă, indiferent dacă este făcută în 
mod conştient sau nu, modelează puternic viitorul individului. Într- 
adevăr, stilul de viaţă impune individului o ordine, o serie de 
principii sau de criterii ce vor sta la baza opţiunilor pe care le face 
în viaţa cotidiană. 


Această idee devine limpede dacă analizăm modul în care 
sunt de fapt făcute asemenea opţiuni. O pereche de tineri căsătoriţi 
care se apucă să-şi mobileze apartamentul vede literalmente sute de 
lămpi diferite — scandinave, japoneze, franceze, lămpi Tiffany, 
felinare de vânt, lămpi coloniale americane — zeci de lămpi de 

dimensiuni, modele şi stiluri diferite — înainte de a alege, să 
spunem, lampa Tiffany. Trecând în revistă o „lume” de posibilităţi, 
ei se opresc asupra uneia din ele. În raionul de mobilă explorează 
din nou o serie de alternative şi apoi se fixează la o lungă masă 
victoriană. Această procedură de explorare-alegere se repetă apoi 
la cumpărarea covoarelor, a canapelelor, a perdelelor, a scaunelor 
de sufragerie etc. De fapt, ei folosesc această procedură nu numai 
la mobilarea locuinţei, ci şi când e vorba de adoptarea ideilor, a 
prieteniilor şi chiar a vocabularului pe care îl folosesc şi a valorilor 
pe care şi le însuşesc. 


Deşi societatea îl bombardează pe individ cu o mulţime 
pestriță de alternative, aparent fără nici un fel de ordine, alegerile 
făcute nu sunt câtuşi de puţin întâmplătoare. Consumatorul (fie el 
de mese sau de idei) vine înarmat cu o serie de gusturi şi preferinţe 
prestabilite. Mai mult decât atât, nici o opţiune nu este total 
independentă. Fiecare este condiţionată de cele care au precedat-o. 
Alegerea unei mese de către perechea respectivă a fost condiţionată 
de alegerea anterioară a lămpii. Pe scurt, există o anumită logică, o 
tendinţă spre un stil personal în toate acţiunile noastre, fie că 
suntem sau nu conştienţi de acest lucru. 


Americanul care poartă cămăşi cu colţurile gulerelor prinse în 
nasturi şi şosete lungi probabil că poartă şi pantofi cu vârful pătrat 
şi servietă tip „diplomat”. Dacă îl privim mai atent, sunt şanse să 
găsim o expresie a feţei şi un fel de a fi dinamic care vor să le imite 
pe cele ale cadrului de conducere tipic. $ansele ca el să nu-şi lase 
părul să crească în genul cântăreţului de rock Jimi Hendrix sunt 
uriaşe. El ştie, aşa cum ştim şi noi, că anumite haine, obiceiuri, 
forme de exprimare, opinii şi gesturi merg, iar altele nu. Poate că el 
doar a „perceput” sau a „intuit” acest lucru, sesizându-l prin 

observarea altor persoane, dar faptul că-l stie îi modelează 
acţiunile. 


Motociclistul cu jachetá de piele neagră care arborează 
mánusi cu tinte şi o zvastică dezgustátoare la gât îşi completează 
costumaţia cu cizme grosolane, şi nu cu pantofi cu vârful pătrat sau 
mocasini. Merge cu un pas martial, iar oînd debiteazá platitudinile 
sale antiautoritariste parcă  groháie. Căci şi el  pretuieste 
consecvenţa. El ştie cá orice urmă de distincţie sau claritate în 
exprimare va distruge integritatea stilului său. 


Creatori de stiluri şi minieroi De ce poartă motociclistii jachete 
negre? De ce nu cafenii sau albastre? De ce preferă cadrele de 
conducere din America servieta „diplomat” servietei tradiţionale? 
Toate se petrec ca şi cum s-ar conforma unui model, încercând să 
atingă un ideal definit de o instanţă superioară. 


Nu ştim prea bine de unde provin aceste modele de stiluri de 
viaţă. Dar ştim totuşi că eroii populari şi celebrităţile, inclusiv 
personajele imaginare (James Bond, de exemplu), nu sunt total 
străini de ele. 


Marlon Brando, îmbrăcat într-o jachetă de piele neagră şi 
gonind mândru pe motocicletă, a fost poate la originea acestui 
prototip; cert este însă că el l-a popularizat. Timothy Leary, 
înveşmântat în robă, împodobit cu mărgele $i bolborosind 
pseudoprofundităţi mistice despre dragoste şi LSD, a devenit un 
model pentru mii de tineri. După cum spune sociologul Orrin 
Klapp, asemenea eroi contribuie la „cristalizarea unui tip social". El 
îi citează pe James Dean, care l-a interpretat pe adolescentul alienat 
în filmul Răzvrătit fără cauză, sau pe El vis Presley, care a fixat 
initial imaginea „cântăreţului de rock'n'roll zdrăngănind la chitară”. 

Ulterior au venit Beatles-ii, cu coafura lor extravagantă la vremea 
aceea şi costumele lor exotice. „Una dintre primele funcţii ale 
favoritilor publicului — spune Klapp —- este de a impune tipuri, care, 
la rândul lor, vor impune noi stiluri de viaţă $i noi mode". 


Şi totuşi creatorul unui stil nu trebuie să fie un idol al 
publicului larg. El poate fi aproape necunoscut în afara unui grup 
dat. Astfel, timp de multi ani, Lionel Trilling, profesor de engleză la 
Columbia, a fost modelul masculin al intelectualilor din West Side, 
un subcult newyorkez bine cunoscut în cercurile literare şi 
universitare din Statele Unite. Modelul lor feminin a fost Mary 
McCarthy, cu mult înainte de a dobândi celebritatea. 


Un articol incisiv publicat de John Speicher într-o revistă 
pentru tineret numită „Cheetah” menţiona unele din cele mai 
cunoscute modele de stiluri deviatá însuşite de tineri spre sfârşitul 
anilor '60 Printre acestea figurau Che Guevara, William Buclcley, 
Bob Dylan, Joan Baez, precum şi Robert Kennedy. „Tolba 
tineretului american - scria Speicher alunecánd în limbajul 
hippieslor — este burduşită cu eroi. $i — adăuga el — unde există eroi 
există şi discipoli”. 


La membrii unui subcult, eroul satisface ceea ce Speicher 
numeşte  „trebuinţa existențială crucială a unei identități 
psihologice”. Desigur că acesta nu este un lucru nou. Generatiile 
anterioare s-au identificat cu Charles Lindbergh sau cu Theda Bara. 
Nouă şi deosebit de semnificativă este totuşi proliferarea fantastică 
a unor asemenea eroi şi minieroi. Având în vedere înmulţirea 
acestor mici subculte şi diversificarea valorilor, ne vom trezi, după 
expresia lui Speicher, „cu un sentiment naţional de identitate 
iremediabil fragmentat”. „Aveţi la dispoziţie o gamă largă de culte 
şi de eroi. Duceti-vá din magazin în magazin şi faceţi comparatia". 

Uzine de stiluri de viaţă în timp ce persoane charismatice pot 
deveni creatoare de stiluri, stilurile sunt elaborate şi plasate în 
rândurile publicului de către subsocietátile sau micile triburi pe care 
le-am numit subculte. Preluînd fondul simbolic brut de la mass- 
media, ele reunesc într-un fel sau altul elemente disparate de 
îmbrăcăminte, opinii şi manifestări, formând un tot coerent: un 
model de stil de viaţă. După ce au asamblat un anumit model, ele 
trec, ca orice întreprindere serioasă, la plasarea lui şi îşi găsesc 
clienţi. 


Scepticii sunt sfátuiti să citească scrisorile adresate de Allen 
Ginsberg lui Timothy Leary, cei doi bărbaţi cărora le revine cea mai 
mare răspundere pentru crearea stilului de viaţă hippie, cu 
puternicul său accent pus pe folosirea drogurilor. 


Poetul Ginsberg spunea: „leri am apărut la televiziune cu N. 
Mailer şi Ashley Montagu şi am ţinut un mare discurs... 
recomandând tuturora să «călătorească»... Am intrat în contact cu 
toţi liberalii favorabili drogurilor despre care ştiu că i-au făcut 
reclamă şi au făcut-o să circule (un fel de pledoarie în favoarea 
drogurilor)... Am trimis prietenului Kenny Love de la «The New 
York Times» un rezumat în cinci pagini al situaţiei şi el a spus că 
poate va scrie un material (newswise)... care ar putea fi apoi 
preluat de un prieten de la UP la radio. Am dat un exemplar şi lui 
Al Aronowitz de la «Post» din New York, lui Rosalind Constable de 
la «Time» si lui Bob Silvers de la «Harper's»... ". 


Nu e de mirare cá LSD-ul si intregul fenomen hippie s-au 
bucurat de aceastá publicitate imensá prin mass-media. Aceastá 
relatare parţială a energicei acţiuni de presă a lui Ginsberg, 
completată cu sufixul „wise” (ca în „newswise”), tipic pentru 
Madison Avenue, seamănă cu o circulară internă dată de „Hill and 





336 


Alvin Toffler Socul viitorului 





Knowlton” sau de oricare alta din giganticele corporaţii de 
informare a publicului prin publicitate, atât de criticate de hippie 
pentru influențarea opiniei publice. Succesul „vânzării” stilului 
hippie către tinerii din toate tehnosocietátile este una din poveştile 
clasice de impunere a unei „mărfi” pe piaţă în epoca noastră. 


Nu toate subcultele sunt atât de agresive şi de talentate în ce 
priveşte publicitatea, dar cu toate acestea forţa lor cumulată în 
societate este enormă. 


Această forţă provine din dorinţa noastră aproape universală 
de a ,apartine". Primitivul resimte un ataşament puternic faţă de 
tribul sáu. El ştie că îi „aparţine” si îi este chiar greu să se imagineze 
rupt de el. Tehnosocietátile sunt totuşi atât de mari, iar 
complexitatea lor depăşeşte atât de mult puterea de înţelegere a 
oricărui individ încât el va păstra un anumit sentiment de identitate 
şi contact cu întreaga societate numai integrându-se într-unui sau 
altul din subculte. Neputinta de a ne identifica cu unul sau mai 
multe grupuri de acest fel ne condamnă la sentimente de 
singurătate, alienare şi ineficientă. Începem să ne întrebăm „cine 
suntem”. în contrast cu aceasta, sentimentul de a aparţine unei 
celule sociale mai mari decât noi înşine (si totuşi suficient de mici 
pentru a se putea înscrie în limitele noastre de înţelegere) este 
adeseori atât de minunat încât ne simţim puternic atraşi, uneori 
chiar împotriva propriului nostru raţionament, spre valorile, 
atitudinile şi stilul de viaţă preferate de grup. 


Şi totuşi noi plătim pentru avantajele de care ne bucurăm. 
Căci în momentul în care ne afiliem din punct de vedere psihologic 
la un grup, acesta începe să exercite presiuni asupra noastră. 


Constatăm că rentează să „mergem” cu grupul. 

Acesta ne recompensează prin căldura, prietenia şi aprobarea 
sa atunci când ne conformăm stilului de viaţă ales. Dar ne 
pedepseşte fără milă prin ridiculizare, ostracizare şi alte sancţiuni 
atunci când ne abatem de la el. 


Răspândind modelele preferate, subcultele reclamă atenţia 
noastră. Procedând astfel, ele acţionează direct asupra celei mai 
vulnerabile trăsături psihologice pe care o avem, şi anume părerea 
despre noi înșine. 


„Veniţi cu noi —, şoptesc ele —, şi veţi fi mai mare, mai bun, 
mai eficient, mai respectat şi mai puţin singur”. Alegând unul din 
subcultele ce proliferează cu repeziciune, nu vom sesiza decât 
foarte vag faptul că identitatea noastră va fi modelată de decizia 
noastră, dar vom simţi urgenţa acută a apelurilor lor repetate. 
Suntem asaltati din toate părţile de promisiunile lor psihologice. 


În momentul alegerii semănăm cu turistul care se plimbă pe 
Bourbon Street în New Orleans. În timp ce hoinăreşte prin faţa 
bombelor şi barurilor deocheate, portarii îl apucă de braţ, îl fac să 
se răsucească şi deschid o uşă pentru ca el să poată surprinde o 
imagine ademenitoare a „strip-tease”-ului pe scena din spatele 
barului. Subcultele fac efortul de a ne acapara şi de a ne satisface 
capriciile pe căi mult mai sigure şi mai subtile decât cele născocite 
vreodată pe Madison Avenue. 


Ceea ce oferă ele nu este pur şi simplu spectacolul unei bucăţi 
de carne, al unui săpun nou sau al unui detergent. Ele nu oferă un 
produs, ci un superprodus. 


Este adevărat că îşi respectă promisiunea de căldură umană, 
tovărăşie, respect şi sentiment al comunităţii. 

Dar la fel fac şi autorii reclamelor pentru dezodorizante şi 
bere. „Ingredientul miraculos”, componenta exclusivă, singurul 
lucru pe care îl oferă grupurile şi pe care ceilalţi nu pot să-l facă este 
o slăbire a încordării provocate de abundența de alternative. 


Căci ele oferă nu un produs sau o idee unică, ci o modalitate 
de a organiza toate produsele şi ideile, nu o marfă unică, ci un 
întreg stil, o serie de linii călăuzitoare care îl ajută pe individ să 
reducă complexitatea crescândă a opțiunii la proporţii rezonabile. 


Majoritatea dintre noi dorim cu desperare să găsim tocmai 
asemenea linii călăuzitoare. În învălmăşeala principiilor morale 
contradictorii, în confuzia provocată de abundența opţiunilor 
posibile, „superprodusul” cel mai puternic, cel mai util dintre toate 
este un principiu organizatoric pentru viaţa oamenilor. 


lată ce oferă stilul de viaţă. 


Forţa stilului 


Desigur, nu oricare stil de viaţă ne va conveni. 


Trăim într-un bazar de felul celui din Cairo, plin de modele 
concurente. În această fantasmagorie psihologică căutăm un stil, o 
cale de a ne ordona existența, care să corespundă temperamentelor 
şi condiţiilor noastre specifice. Suntem în căutarea unor eroi sau 
minieroi pe care să-i imităm. Individul care îşi caută un stil seamănă 
cu femeia care răsfoieşte revistele de modă pentru a găsi un model 
potrivit. 

Ea examinează pe rând rochiile, se opreşte la una dintre ele, 
care îi place, şi hotărăşte să-şi facă o rochie la fel. Apoi începe să 
strângă cele necesare — materialul, ata, garnitura, nasturii etc. 
Absolut la fel îşi procură accesoriile necesare creatorul unui stil de 
viaţă. Îşi lasă părul să crească, cumpără afişe în stilul „art nouveau” 
şi o ediţie de masă a operelor lui Guevara, învaţă să discute despre 
Marcuse şi Frantz Fanon şi adoptă un anumit jargon, folosind 
cuvinte ca „relevanţă” şi „establishment”. 


Aceasta nu înseamnă însă obligatoriu că acţiunile sale politice 
ar fi lipsite de sens sau că părerile sale sunt greşite sau nesăbuite. Se 
poate ca ideile sale despre societate să conţină mult bun-simt. $i 
totuşi modalitatea în care hotărăşte să le exprime face parte, în 
mod inevitabil, din căutarea stilului personal. 


Confectionándu-si rochia, doamna aduce unele modificări ici 
şi colo, abătându-se uşor de la un model, pentru a-l face să i se 
potrivească şi mai bine. Produsul final este într-adevăr făcut după 
comandă, totuşi are o asemănare izbitoare cu toate celelalte cusute 
după acelaşi model. Exact în acelaşi fel ne individualizăm stilul de 
viaţă şi, totuşi, în final acesta are o asemănare clară cu unul din 
modelele de stiluri de viaţă create şi lansate anterior de un subcult. 


Adeseori nu sesizăm momentul când optăm pentru un stil de 
viaţă dat. Hotărârea de „a fi” un Cadru de conducere sau un 
Militant negru sau un Intelectual din W/est Side este rareori 
rezultatul unei analize exclusiv logice. Şi, de asemenea, decizia nu 
este întotdeauna luată deschis, dintr-o dată. Cercetătorul ştiinţific 
care trece de la ţigări la pipă poate face aceasta din motive de 
sănătate, fără a recunoaşte că pipa face parte integrantă dintr-un 
întreg stil de viaţă spre care se simte atras. Tânăra pereche care 
alege lampa Tiffany crede că-şi mobilează apartamentul, ea nu 

priveşte acţiunile sale drept o încercare de a-şi crea un stil de viaţă 
general. 


De fapt, cei mai mulţi dintre noi nu ne gândim la vieţile 
noastre ca la un stil de viaţă şi, adeseori, ne este chiar greu să 
vorbim despre el cu obiectivitate. 


Ne este şi mai greu să precizăm scara valorilor incluse în stilul 
nostru. Sarcina aceasta implică o dublă dificultate, deoarece mulţi 
dintre noi nu adoptăm un stil integrat unic, ci un amestec de 
elemente luate din mai multe modele diferite. Putem să rivalizăm 
atât cu Hippi-ul oit şi cu Surfistul. Putem alege un compromis între 
Intelectualul din West Side şi Cadrul de conducere - o fuziune larg 
răspândită în lumea new yorkezá a editurilor. Atunci când stilul 
personal al cuiva este un hibrid, este adeseori dificil să regásesti 
numeroasele modele pe care se bazează el. 


Odată ce am optat pentru un anumit model, ne luptăm însă 
cu energie pentru a-l include în viaţa noastră şi poate chiar mai 
mult pentru a-l păstra în ciuda tuturor adversitátilor. Căci stilul 
capătă o importanţă capitală pentru noi. Acest lucru este cu atât 
mai valabil pentru oamenii viitorului, în rândul cărora preocuparea 
pentru stil este de-a dreptul pátimagá. Această preocupare intensă 
pentru stil nu este totuşi ceea ce criticii literari înţeleg prin 
formalism. Nu este pur şi simplu o preocupare pentru aparențele 
exterioare. Căci stilul de viaţă implică nu numai formele exterioare 
ale comportamentului, ci şi valorile lui implicite, şi nu ne putem 
schimba stilul de viaţă fără a opera o oarecare schimbare în 
imaginea pe care o avem despre noi înşine. Oamenii viitorului nu 


EE 


sunt „conştienţi de stil", ci „conştienţi de stilul de viaţă”. 

Acesta este motivul pentru care lucrurile mici capătă adeseori 
pentru ei o mare semnificaţie. Un detaliu unic, mărunt, din viaţa 
cuiva poate căpăta o puternică încărcătură emoţională dacă pune 
sub semnul întrebării un stil de viață edificat cu greu, dacă 
ameninţă să sfărâme integritatea stilului. Mătuşa Ethel ne face un 
cadou de nuntă. Acesta nu ne face o mare plăcere căci stilul său 
diferă de al nostru. 


Ne irită şi ne indispune chiar dacă ştim că „mătuşa Ethel nu se 
pricepe”. Îl exilăm în grabă pe raftul de sus al debaralei. 


Grătarul pentru prăjit pâine sau tacâmurile dăruite de mătuşa 
Ethel nu sunt importante în sine. Ele sunt un mesaj dintr-o lume 
diferită de a noastră şi dacă dăm dovadă de slăbiciune faţă de 
propriul nostru stil sau dacă vrem tocmai să ne schimbăm stilul ele 
reprezintă o ameninţare puternică. Psihologul Leon Festinger a 
inventat termenul de ,disonantá cognitivă”, care desemnează 
tendinţa unei persoane de a respinge sau a tăgădui tot ceea ce pune 
sub semnul întrebării ideile sale preconcepute. Nu ne place să 
auzim nimic ce ar putea răsturna edificiul părerilor pe care ni le-am 
elaborat cu atâta grijă. Tot aşa, darul mătuşii Ethel reprezintă un 
element de ,disonantá stilistică”. El ameninţă să submineze stilul 


nostru de viaţă, elaborat cu atâta grijă. 


De unde are stilul de viaţă forţa aceasta de a se apăra? Cum se 
explică ataşamentul nostru faţă de el? Stilul de viaţă este un mijloc 
prin care ne exprimăm pe noi înşine. Este o cale de a spune lumii 
cărui subcult sau căror subculte le apartinem noi. $i totuşi aceasta 
explică prea puţin importanţa uriaşă pe care o are pentru noi. 
Cauza reală pentru care stilul de viaţă are o semnificaţie atât de 
mare pentru noi — semnificaţie crescândă pe măsură ce societatea se 
diversifică — este că alegerea unui model de stil de viaţă pe care să 

îl imităm reprezintă o luptă decisivă în războiul purtat de fiecare 
dintre noi împotriva presiunilor zdrobitoare ale supraabundentei de 
optiuni posibile. 


Hotărârea, conştientă sau nu, de a fi „ca” William Buckley sau 
Joan Baez, ca Lionel Trilling sau echivalentul sáu surfist J. J. Moon 
ne scuteşte de nevoia de a lua într-o secundă mii de decizii de mică 
importanţă. Odată angajaţi în favoarea, unui stil, putem elimina 
numeroase forme de îmbrăcăminte şi comportare, numeroase idei 
şi atitudini care nu corespund stilului adoptat de noi. Tânărul care 
optează pentru tipul de Student protestatar nu-şi iroseşte energia 
punându-și întrebări chinuitoare pentru a şti dacă să voteze pentru 
W/allace, să poarte o servietă „diplomat” sau să investească în 
fondurile mutuale. 


Alegând un anumit stil de viaţă, excludem din preocupările 
noastre un număr larg de alternative. Cel care adoptă tipul 
Motocidistului nu mai trebuie să se preocupe de sutele de tipuri de 
mănuşi pe care i le oferă piaţa, dar care contravin spiritului stilului 
său. Tot ce trebuie să facă este să aleagă un tip de mănuşi din 
repertoriul cu mult mai mic care se încadrează în limitele fixate de 
modelul său. lar ceea ce spunem despre mănuși este la fel de 
valabil pentru ideile sale si relaţiile sale sociale. Angajarea într-un 
anumit gen de viaţă constituie, aşadar, o superdecizie. Este o 
decizie de un ordin superior celui al multiplelor decizii pe care le 
luăm zilnic. Este o decizie de limitare a gamei de alternative ce ne 
vor preocupa în viitor. Atât timp cât rămânem în limitele stilului pe 
care l-am ales opţiunile noastre sunt relativ simple. Liniile 
conducătoare sunt clare. Subcultul căruia îi apartinem ne ajută să 
răspundem oricăror întrebări; el apără liniile directoare. 

Dar când stilul nostru de viaţă este pus brusc sub semnul 
întrebării, când ceva ne obligă să-l reconsiderăm trebuie să luăm o 
nouă superdecizie. Suntem puşi în faţa necesităţii dureroase de a ne 
transforma nu numai pe noi înşine, dar şi imaginea pe care o avem 
despre noi înşine. 


Este o situație dureroasă, deoarece, eliberați de angajamentul 
fată de un stil dat, rupti de grupul care i-a dat naştere, noi am 
pierdut orice „apartenenţă”. 


Şi, ceea ce este şi mai rău, principiile noastre fundamentale 
sunt puse sub semnul întrebării şi trebuie să reconsiderăm fiecare 
nouă decizie vitală, singuri, fără garanţia unei politici precise, bine 
definite. Pe scurt, trebuie din nou să facem faţă poverii zdrobitoare 
a supraabundentei optiunilor posibile. 


O supraabundentá de euri 


$55 
l 


A fi „între mai multe stiluri” sau „între mai multe subculte” 
constituie o criză, şi oamenii viitorului vor petrece cea mai mare 
parte a timpului lor în această situaţie, căutând un stil, mult mai 
mult decât oamenii de astăzi sau de ieri. Modificându-şi identitatea 
în decursul timpului, omul erei supraindustriale îşi va trasa o 
traiectorie proprie printr-o lume de subculte care se ciocnesc. 
Aceasta este mobilitatea socială a viitorului: nu o simplă trecere de 
la o clasă economică la alta, ci şi de la o grupare tribală la alta. 
Viaţa de mâine se poate defini ca o mişcare perpetuă de la un grup 
efemer la altul. Această mişcare nesfârşită are o mulţime de cauze. 

Şi aceasta nu numai pentru că nevoile psihologice ale 
individului se vor schimba mai des decât în trecut. 


Subcultele se vor schimba şi ele. Pentru aceste motive şi pentru 
altele, aşa cum apartenenţa la un subcult va deveni mai instabilă, 
tot aşa în deceniile ce vor veni şi căutarea unui stil personal va 
deveni mai intensă, chiar frenetică. În repetate rânduri ne vom 
simţi amáráti sau plictisiti, sau uşor nemulţumiţi de „felul cum stau 
lucrurile” — cu alte cuvinte neliniştiţi de stilul pe care l-am adoptat. 
Atunci vom începe încă o dată să căutăm noi principii pe care să 
ne bazăm opţiunile. De fiecare dată vom ajunge la momentul 
superdeeiziei. 


În momentul de faţă, dacă cineva ar studia cu atenţie 
comportarea noastră, ar constata o creştere accentuată a ceea ce s- 
ar putea numi „indicele de tranzientá". Ritmul fluctuatiei lucrurilor, 
locurilor oamenilor, relaţiilor organizaționale şi informaţionale se 
accelerează subit. Scăpăm de rochia de mătase sau de cravată, de 
vechea lampă Tiffany, de oroarea aceea de masă în stil victorian, 
cu picioarele în formă de gheare, toate acele simboluri ale legăturii 
noastre cu vechiul subcult. Începem, puţin câte puţin, să le înlocuim 
prin noi simboluri ale noii noastre identificări. Acelaşi proces se 
produce în viaţa noastră socială: defilarea oamenilor pe care-i 
întâlnim se accelerează. Ideile pe care le adoptasem începem să le 
respingem (sau să le explicăm sau să le înţelegem într-un mod 
diferit). Suntem dintr-o dată eliberaţi de toate restricţiile pe care ni 
le-a impus subcultul sau stilul nostru. Un indice de tranzienţă s-ar 
dovedi un indicator sensibil al acelor momente din viaţă când 
suntem cel mai liberi, dar totodată şi cel mai descumpániti. 


În aceste intervale manifestăm noi acele oscilaţii puternice pe 
care inginerii le numesc „căutarea comportamentului”. Acum 

suntem cât se poate de vulnerabili la mesajele noilor subculte, la 
adevărurile şi contraadevărurile la modă. Ne aplecăm într-o parte 
sau în alta. Un prieten nou şi influent, o idee sau un capriciu nou, o 
nouă mişcare politică, vreun nouerou ridicat de mass-media, toate 
acestea ne izbesc cu o forţă deosebită într-un asemenea moment. 


Suntem mai „deschişi”, mai nesiguri, mai dispuşi ca o persoană sau 
un grup să ne spună ce să facem, cum să ne comportăm. 


Deciziile — chiar si cele mai banale — devin mai dificile. $i nu 
întâmplător. Pentru a face faţă exigenţelor vieţii zilnice, avem 
nevoie de mai multe informaţii despre chestiuni cu mult mai 
numeroase, chiar şi despre cele mai frivole, decât atunci când eram 
závoriti într-un stil de viaţă bine precizat. Şi, ca să nu ne mai simţim 
nelinistiti, apăsaţi, singuri, ne continuăm drumul. Sau alegem un 
subcult nou, sau ne lăsăm absorbiți de el. Adoptăm un stil nou. 


De aceea, în timp ce gonim spre supraindustrialism, constatăm 
că oamenii adoptă şi resping stilurile de viaţă într-un ritm care i-ar 
fi uluit pe membrii oricărei generaţii anterioare. Căci stilul de viaţă 
a devenit un articol „de folosit şi aruncat”. 


Această problemă nu este nici minoră si nici uşor de rezolvat. 
Ea contribuie mult la deplânsa „pierdere a sentimentului de 
angajare”, care este atât de caracteristică epocii noastre. Pe măsură 
ce oamenii trec de la un subcult la altul, de la un stil la altul, ei sunt 
obligaţi să se apere de durerea inevitabilă pe care o provoacă 
pierderea afilierii. Ei învaţă să se blindeze împotriva dulcei tristeti a 
despărțirii. Catolicul extrem de pios care îşi reneagă religia şi se 
avântă cu trup şi suflet în viaţa de activist al Noii Stângi, iar apoi se 
aruncă în braţele unei alte cauze sau mişcări nu poate continua să 
facă aceasta la infinit. El devine, ca să adoptăm termenul lui 

Graham Greene, „un caz de mutilare”. El învaţă din deziluziile 
trecute să nu se angajeze cu toată fiinţa. 


Astfel încât chiar atunci când aparent adoptă un suboult sau 
un stil păstrează ceva din el însuşi şi pentru sine. Se conformează 
cerinţelor grupului şi se delectează cu senzaţia de apartenenţă pe 
care i-o dă acesta. Dar această senzaţie nu este niciodată aceeaşi de 
mai înainte şi, în secret, el este gata să dezerteze la momentul 
oportun. Ceea ce înseamnă că chiar atunci când pare cel mai 
profund ataşat degrupul sau de tribul său el ascultă, în întunericul 
nopţii, semnalele emise de triburile concurente. 


În sensul acesta, apartenenţa sa la grup este superficială. EI 
rămâne în permanenţă pe o poziţie de nonangajare şi nu se 
ataşează niciodată ferm de valorile şi stilurile unui grup dat; în 
consecinţă este lipsit de acele criterii clare de care are nevoie pentru 
a-şi croi drum prin jungla înfloritoare a supraabundentei opţiunilor 
posibile. 


Astfel, revoluția  supraindustrială deplasează întreaga 
problemă a supraabundentei opţiunilor la un nou nivel calitativ. Ea 
ne obligă acum să alegem nu numai o lampă sau un abajur, ci şi 
viaţa noastră, nu numai dintre componente diferite ale stilului de 
viață, ci dintre stiluri de viață diferite. 


Această agravare a problemei supraabundentei opţiunilor ne 
împinge spre un abuz de examene de conştiinţă, de cercetări ale 
sufletului si introspectii. 


Ne obligă să înfruntăm cea mai raspândită dintre bolile 
contemporane, „criza de identitate”. Niciodată până acum masele 
de oameni nu au avut de făcut faţă unor opţiuni atât de complexe. 
Goana după o identitate nu provine din presupusa lipsă de opţiuni 

a „societăţii de masă”, ci tocmai din multitudinea şi complexitatea 
opţiunilor în faţa cărora suntem puşi. 


De fiecare dată când alegem un stil, când luăm o superdecizie, 
de fiecare dată când ne alipim unui anumit grup subcultural sau mai 
multora, ne modificăm imaginea pe care o avem despre noi înşine. 
Într-un sens devenim o persoană diferită şi ne simţim diferiţi. Vechii 
noştri prieteni, cei care ne-au cunoscut într-o „întrupare” 
anterioară, se miră. Le este din ce în ce mai greu să ne recunoască 
şi, de fapt, noi înşine întâmpinăm dificultăţi tot mai mari în a ne 
identifica sau chiar în a simpatiza cu „eurile” noastre trecute. 


Hippi-ul devine cadru de conducere, iar cadrul de conducere 
devine paraşutist fără să observe prea bine etapele de tranziţie. În 
acest proces, el renunţă nu numai la aspectele exterioare ale stilului 
sáu, dar şi la multe din atitudinile sale. $i într-o bună zi, ca un duş 
rece în plină faţă, îl izbeşte întrebarea: 


„Ce-mi rămâne?” 


Ce rămâne din „eul” meu, din „personalitatea” mea ca 
structură internă permanentă, durabilă? 


Pentru unii răspunsul este: aproape nimic. Căci ei nu au 
propriu-zis un „eu”, ci trec prin ceea ce s-ar putea numi „o serie de 
euri”. 


Revoluţia supraindustrialá implică, aşadar, o schimbare 
fundamentală în concepţia despre sine a omului, o nouă teorie a 
personalităţii, care tine seama atât de discontinuitátile cât si de 
continuitátile din viaţa omului. 

Saltul societăţii spre un nou nivel de diferenţiere aduce cu sine 
noi posibilităţi de individualizare, iar noua tehnică, noile forme 
organizaționale temporare cer cu insistenţă un nou gen de om. De 
aceea, în ciuda grăuntelui de nisip care face să scártáie angrenajul şi 
a temporarelor reveniri înapoi, calea progresului social ne duce spre 
o toleranţă mai largă, spre o acceptare mai uşoară a unor tipuri 
umane din ce în ce mai variate. 


Brusca popularitate a sloganului „vezi-ţi de treburile tale" este 
o reflectare fidelă a acestei mişcări istorice. Căci cu cât societatea 
este mai fragmentată şi rnai diversificată, cu atât este mai mare 
numărul stilurilor de viaţă pe care ea le promovează. Şi cu cât 
societatea le acceptă mai uşor, cu atât ea se apropie mai mult de 
momentul când fiecare om va face numai şi numai ceea ce îl 
interesează pe el. 


Aşadar, în pofida discursurilor antitehnice ale unor Ellul si 
Fromm, Mumforg sau Marcuse, oamenii viitorului vor avea mai 
multe şanse de autorealizare decât oricare alt grup anterior din 
istorie. 


Noua societate oferă puţine rădăcini în sensul unor legături cu 
adevărat durabile. Dar oferă, în schimb, celule mai variate, o mai 
mare libertate de intrare şi ieşire din aceste celule $i o mai mare 
uşurinţă de a-ţi crea propria celulă decât toate societăţile 
precedente luate la un loc. Ea oferă, de asemenea, suprema plăcere 
de a te lăsa purtat de schimbare, de a merge şi creşte odată cu ea — 
un proces infinit mai pasionant decât acela de a te lăsa purtat de un 
val, decât trântele cu tăuraşi, decât năpustirea pe autostrăzile cu 8 
benzi de circulaţie sau preocuparea pentru excitantele farmaceutice. 
Ea îl supune pe individ la o încercare ce necesită stăpânire de sine şi 
o mare inteligenţă. Pentru individul care vine înarmat cu aceste 

două calităţi şi care face efortul necesar pentru a înţelege structura 
socială supraindustrială ce se înalţă cu rapiditate, pentru persoana 
care-şi găseşte ritmul de viaţă „adecvat”, subcultul „adecvat” căruia 


să i se alăture şi tipurile de stiluri de viaţă pe care să le imite, 
triumful este minunat. 


Incontestabil că aceste cuvinte elevate nu se aplică la toată 
lumea. Majoritatea oamenilor de ieri şi de azi rămân închişi în 
celule pe care nici nu le-au construit ei şi din care nici nu au multe 
speranţe să evadeze în condiţiile actuale. Pentru majoritatea 
fiinţelor umane, opţiunile continuă să rămână nemaipomenit de 
puţine. 


Aceste lanţuri trebuie să fie şi vor fi sfărâmate. Şi totuşi ele nu 
vor fi sfărâmate cu ajutorul tiradelor împotriva tehnicii şi nici prin 
apelurile de a se reveni la pasivitate, misticism şi irationalitate. Nu 
vor fi sfărâmate „simţind” sau „intuind” drumul nostru în viitor în 
pofida oricărui studiu, a oricărei analize empirice şi a efortului 
rational. În loc să se dezlántuie, la fel ca luddiţii, împotriva 
maşinilor, cei ce doresc cu adevărat să sfărâme lanţurile trecutului si 
prezentului ar face bine să grăbească sosirea selectivă şi controlată 
a tehnicii zilei de mâine. Or, pentru a realiza aceasta intuiţia şi 
„viziunea mistică” nu sunt suficiente. Va fi nevoie de cunoştinţe 
ştiinţifice precise, aplicate cu discernământ la problemele vitale cele 
mai sensibile ale evoluţiei controlate a societăţii. 


- Nici considerarea principiului maximizării alegerii drept cheie 
a libertăţii nu este de vreun ajutor. Trebuie să avem în vedere 
posibilitatea, sugerată aici, că se poate ajunge de la alegere între 
câteva opţiuni la o supraabundentá de opţiuni posibile si că 
libertatea se poate transforma în lipsă de libertate. 

Societatea liberă 


În pofida discursurilor romantice, libertatea nu poate fi totală. 
A vorbi despre libertatea absolută de a alege (o noţiune lipsită de 
sens) sau de individualitatea totală înseamnă a nega orice formă de 
comunitate sau societate. Dacă fiecare persoană preocupată de 
îndatoririle sale ar fi total diferită de celelalte, nu ar exista două 
fiinţe umane care să aibă o bază de comunicaţie comună. lronia 
soartei este că cei ce se plâng cel mai tare că oamenii nu se pot 
„asocia” sau „comunica” unii cu alţii sunt adeseori aceeaşi care cer 
un mai mare individualism. Sociologul Karl Mannheiim a 
recunoscut această contra' dicţie atunci când a scris: „Cu cât 
oamenii sunt mai individualizaţi, cu atât le este mai greu să-şi 
găsească o identitate”. 


Exceptând cazul că am fi, fără exagerare, gata să ne 
întoarcem la un primitivism pretehnic şi să acceptăm toate 
consecinţele lui — o viaţă mai scurtă şi mai grea, mai multe boli, 
suferinţe, foamete, teamă, superstiție, xenofobie, bigotism şi altele — 
„ne vom îndrepta spre societăţi din ce în ce mai diferenţiate. 


Aceasta ridică probleme serioase de integrare socială. 


Ce legături de ordin educativ, politic, cultural trebuie să 
modelăm pentru a menţine o ordine supraindustrială care să 
permită buna funcţionare a societăţii? 


Se poate realiza acest lucru? „Această întrebare — scrie Bertram 
M. Gross de la Wayne State University — trebuie să se bazeze pe 
anumite valori universal recunoscute sau pe un anumit grad de 

interdependenţă conştientă dacă nu pe obiective acceptabile pentru 
toţi”. 


O societate care se dezintegrează rapid la nivelul valorilor şi 
al stilurilor de viaţă repune în discuţie toate vechile mecanisme de 
integrare şi impune o bază de reconstituire absolut nouă. Fără 
îndoială că încă nu am găsit această bază. lar dacă vom fi totuşi 
puşi în faţa problemelor alarmante ale integrării sociale, vom fi 
confruntati şi de problemele, mai dureroase chiar, ale integrării 
individuale. Căci înmul tirea stilurilor de viaţă asaltează însăşi 
capacitatea noastră de a ne menţine integritatea eului. 


Pe care din multele euri potenţiale să-l alegem? 


Ce serie de euri ni se potriveşte? Pe scurt, cum trebuie noi să 
facem faţă supraabundentei de opţiuni la acest nivel, cel mai intim 
şi cu cea mai mare încărcătură emoţională din toate? În goana 
noastră nebună după varietate, alegere şi libertate, încă nu am 
început să examinăm înspăimântătoarele implicaţii ale diversităţii. 


Atunci când totuşi diversitatea se conjugă cu tranzienta si 
noutatea, împingem societatea cu o viteză vertiginoasă spre o criză 
istorică de adaptare. Creăm un mediu ambiant atât de trecător, de 
nefamiliar şi de complex încât amenintám milioane de oameni cu 
aceeaşi criză de adaptare. lar această criză este șocul viitorului. 


Partea a cincea 
Limitele adaptabilitátii 


ŞOCUL VIITORULUI: DIMENSIUNEA FIZICĂ 

Cu miliarde de ani în urmă, mările care se retrăgeau au 
aruncat milioane de creaturi acvatice pe malurile nou create. Lipsite 
de mediul lor familiar, ele au murit horcăind şi luptându-se pentru 
fiecare frântură de eternitate în plus. Doar câteva dintre ele, mai 
norocoase şi mai bine adaptate la existenţa amfibie, au supravieţuit 
şocului schimbării. Astăzi, spune sociologul Lawrence Suhm de la 
Universitatea din Wisconsin, „trecem printr-o perioadă tot atât de 
traumatizantă ca şi evoluţia predecesorilor omului de la stadiul de 
creaturi marine la cel de creaturi terestre... Cei ce se vor putea 
adapta o vor face; cei ce nu vor reuşi fie că vor continua să 
supravieţuiască de bine, de rău la un nivel de dezvoltare inferior, 
fie că vor pieri, azvárliti pe maluri de valurile mării”. 


A afirma că omul trebuie să se adapteze pare de prisos. El s-a 
şi dovedit a fi una dintre formele de viaţă cele mai adaptabile... A 
supravieţuit verilor ecuatoriale şi iernilor polare. A păşit pe 
suprafaţa lunară. 


Asemenea realizări dau naştere ideii elocvente că posibilităţile 
sale de adaptare sunt „infinite”. $i totuşi nimic nu este mai departe 
de adevăr. Căci, în pofida eroismului şi dinamismului său, omul 
rămâne un organism biologic, un „biosistem”, şi toate sistemele de 
felul acesta acţionează în cadrul unor limite inexorabile. 


Temperatura, presiunea, ratia calorică, raportul dintre oxigen 
şi bioxid de carbon, toate acestea fixează graniţe absolute dincolo 
de care omul, aşa cum este el constituit astăzi, nu se poate 
aventura. Astfel, atunci când lansăm un om în cosmos, îl 
înconjurăm cu o microatmosferă minuţios pusă la punct, care 
menţine toţi aceşti factori în cadrul unor limite suportabile. Ce 

ciudat este deci că atunci când lansăm un om în viitor ne dăm prea 


puţin osteneala să-l protejăm de şocul schimbării. Este ca şi cum 
NASA i-ar fi aruncat pe Armstrong si Aldrin goi-goluti în cosmos. 


Teza acestei cărţi este că volumul de schimbare pe care îl 
poate absorbi organismul uman are limite identificabile şi că 
acceleránd la nesfârşit schimbarea fără a determina ín prealabil 
aceste limite putem supune masele de oameni la solicitári pe care 
pur şi simplu nu le pot tolera. Riscám să-i aducem în acea stare 
specifică pe care am numit-o şocul viitorului. 


Putem defini șocul viitorului drept suferinţa, atât fizică cât si 
psihologică, care ia naştere dintr-o suprasolicitare a organismului 
uman la nivelul sistemelor sale de adaptare fizică şi al proceselor de 
luare a deciziilor. Mai simplu spus, şocul viitorului este reacţia 
umană faţă de suprastimulare. 


Oamenii reacţionează diferit la şocul viitorului. 


Simiptomele variază şi ele în funcţie de stadiul şi de 
intensitatea bolii, mergând de la nelinişte, ostilitate faţă de orice 
formă de autoritate şi violenţă aparent lipsită de sens până la 
suferinţa fizică, depresiune şi apatie. Victimele lui fac adeseori 
cotituri stranii în ce priveşte interesul şi stilul de viaţă şi încearcă să 
se „închidă în cochilia lor” printr-un total refuz pe plan social, 
intelectual şi emoţional. Ele se simt în permanenţă, ypersecutate” şi 
hártuite şi vor cu disperare să reducă numărul deciziilor pe care 
trebuie să le ia. 


Pentru a înţelege acest sindrom, trebuie să recurgem la 
domenii diferite ca: psihologia, neurologia, teoria comunicaţiilor şi 
endocrinologia, luînd tot ce ne poate spune ştiinţa despre 
adaptarea umană. Încă nu există o ştiinţă propriu-zisă a adaptării. 


M ————————————————— 

Şi nici un catalog sistematic al bolilor sale. Cu toate acestea, 
dovezile pe care le revarsă asupra noastră diverse discipline fac 
posibilă schitarea conturului unei teorii a adaptării. Căci, în timp ce 
cercetătorii din aceste disciplinelucrează adeseori ignorând cu 
desăvârşire eforturile făcute de ceilalţi colegi, activităţile lor sunt 
perfect complementare. Alcătuind un tot distinct şi captivant, ele 
constituie o bază solidă pentru noţiunea de şoc al viitorului. 


Schimbările vieţii şi boala Ce se întâmplă de fapt cu oamenii 
atunci când li se cere să se schimbe mereu? Pentru a găsi răspunsul 
la această întrebare, trebuie să începem cu corpul, adică cu 
organismul fizic. Din fericire, o serie de experienţe senzaţionale, dar 
care nu au fost date încă publicităţii, au aruncat recent o lumină 
revelatoare asupra relaţiei dintre schimbare şi sănătatea fizică. 


Aceste experienţe sunt rodul activităţii regretatului doctor 
Harold G. Wolff de la Corneli Medical Center din New York. Wolff 
a subliniat în repetate rânduri că există o legătură intimă între 
sănătatea individului şi necesităţile de adaptare impuse de mediul 
înconjurător. Unul dintre discipolii lui Wolff, doctorul Lawrence E. 
Hinkle Jr.; a numit aceasta abordarea medicinei prin prisma 
„ecologiei umane” şi a susţinut cu înflăcărare că nu este obligatoriu 
ca boala să fie rezultatul unui agent unic, specific, cum ar fi un 
microb sau un virus, ci ea poate fi o consecinţă a mai multor 
factori, inclusiv caracterul general al mediului ambiant. Hinkle s-a 
străduit ani de-a rândul să sensibilizeze lumea medicală la 
importanţa factorilor mediului ambiant în medicină. 


Astăzi, în condiţiile pericolelor crescânde pe care le reprezintă 
poluarea aerului şi a apei, suprapopularea urbană şi alţi asemenea 
factori, autorităţi medicale tot mai numeroase se raliază în jurul 

ideii că individul trebuie considerat parte integrantă a unui sistem 
global şi că sănătatea lui depinde de un mare număr de factori 
externi. 


Un alt coleg al lui Wolff, doctorul Thomas H. Holmes, a 
formulat ideea cá schimbarea ca atare — nu o schimbare anume, ci 
ritmul general al schimbărilor in viaţa unui om — poate fi unul 
dintre cei mai importanti factori ai mediului ambiant. Dupá ce a 
lucrat un timp la Corneli Medical Center, Holmes se aflá acum la 
Facultatea de mediciná a Universitátii din Washington; acolo el a 
creat, cu concursul tánárului psihiatru Richard Rahe, un instrument 
de cercetare ingenios intitulat „Scara unităţilor de schimbare a 
vieţii”. Acesta este un instrument de măsurare a cantităţii de 
schimbare suportată de un individ într-o perioadă de timp dată. 
Elaborarea sa a constituit o importantă realizare metodologică, 
făcând posibilă pentru prima dată cuantificarea, cel puţin în linii 
mari, a ritmului schimbărilor în viaţa individului. 


Gândindu-se că diversele tipuri de schimbări din cursul unei 
vieţi ne afectează ou o intensitate diferită, Holmes şi Rahe au 
început iprin a alcătui o listă a cât mai multor schimbări de felul 
acesta. Un divorţ, o căsătorie, mutarea într-o casă nouă — 
asemenea evenimente ne pot afecta pe fiecare dintre noi în mod 
diferit. Mai mult, înrâurirea unora dintre ele este mai mare decât a 
altora. O călătorie făcută în timpul concediului, de pildă, poate 
reprezenta o schimbare plăcută în existenţa cotidiană a omului. Dar 
înrâurirea ei nu se poate compara, să zicem, cu cea a morţii unui 
părinte. 


Apoi Holmes şi Rahe au supus această listă de schimbări mai 
multor inii de persoane, bărbaţi şi femei, din diferite categorii 
sociale din Statele Unite şi Japonia. Fiecăruia i s-a cerut să aşeze 

diferitele categorii de schimbări în ordinea înrâuririi pe care au 
avut-o. Ce schimbări anume au necesitat o cantitate mai mare de 
efort sau de adaptare? Care dintre ele au fost relativ minore? 


Spre surprinderea lui Holmes şi Rahe, s-a constatat că există 
un consens larg răspândit în rândul oamenilor în legătură cu acele 
schimbări din viaţa lor care impun adaptări importante şi cele care 
sunt, comparativ, neimportante. Consensul privitor la „amploarea 
înrâuririi” exercitate de diversele evenimente din cursul vieţii se 
intinde dincolo de barierele natio nale si de limbá *. Oamenii tind 
să ştie şi să cadă de acord asupra schimbărilor care lovesc cel mai 


puternic. 


Înarmaţi cu aceste informaţii, Holmes şi Rahe au putut să 
atribuie o valoare numerică fiecărui tip de schimbare. Astfel, 
elementele de pe listă au fost clasificate în ordinea importanţei şi au 
căpătat un număr de puncte corespunzător acesteia. De exemplu, 
dacă moartea unui soţ este evaluată la 100 de puncte, mutarea într- 
o casă nouă este evaluată de majoritatea oamenilor la numai 20 de 
puncte, iar un concediu la 13 puncte. (Moartea soţului este 
considerată în mod aproape unanim drept schimbarea cea mai 
puternică care se poate abate asupra unei persoane în cursul 
normal al vieţii sale.) Acum Holmes şi Rahe erau pregătiţi pentru 
etapa următoare. Înarmaţi cu „Scara unităţilor de schimbare a 
vieţii”, ei au început să-i chestioneze pe oameni asupra modurilor 
de schimbare din viaţa lor. 


„Scara” le-a permis astfel să compare existenţa a două sau mai 
multe persoane. Studiind cantitatea de schimbare din viaţa unei 
persoane, putem oare afla ceva despre influenţa schimbării asupra 
sănătăţii? 

Pentru a afla acest lucru, Holmes, Rahe şi alţi cercetători au 
determinat „indicii de schimbare a vieţii” la mii de indivizi şi au 
început munca laborioasă de comparare a acestor bilanturi cu 
antecendentele medicale ale aceloraşi indivizi. Niciodată până 
atunci nu existase un mod de a corela schimbarea cu sănătatea. 
Niciodată până atunci nu existaseră date atât de amănunțite 
referitoare la tipul schimbărilor din viaţa indivizilor. Şi rareori au 
fost rezultatele unui experiment mai puţin ambigue. Statele Unite Şi 
Japonia, în rândul militarilor şi al civililor, în rândul femeilor 
însărcinate şi al familiilor victimelor leucemiei, în rândul tinerilor 
atleti şi al pensionarilor, acelaşi model frapant era prezent: cei cu 
un indice ridicat de schimbare a vieţii aveau mai multe şanse decât 
ceilalţi să se îmbolnăvească în anul următor. 


<notă> 


* Cercetarea din Statele Unite şi Japonia este suplimentată în 
prezent de studii efectuate în Franţa, Belgia şi Olanda. 


</notă> 


A fost pentru prima dată posibil să se arate, într-o formă 
pregnantă, că numărul şi importanţa schimbărilor în viaţa unei 
persoane — ritmul vieţii ei — sunt strâns legate de starea sănătăţii ei. 


„Rezultatele au fost atât de spectaculoase — spune doctorul 
Holmes — încât mai întâi am ezitat să le publicăm. Abia în 1967 am 
făcut cunoscute primele noastre constatări”. 


Între timp, „Scara unităţilor de schimbare a vieţii” şi 
„Chestionarul” respectiv au fost aplicate la o mare varietate de 
grupuri, de la somerii de culoare din Watts până la ofiţerii de 
marină plecaţi în misiune, în toate cazurile, corelatia dintre 

schimbare şi boală a reieşit cu claritate. S-a stabilit că „modificările 
în stilul de viaţă” care necesită o adaptare dificilă şi o mare 
stăpânire de sine se corelează cu boala, indiferent dacă aceste 
schimbări depind sau nu de individ, dacă el le doreşte sau nu. De 
asemenea, cu cât aceste transformări sunt mai importante, cu atât 
creşte şi riscul ca boala care va urma să fie gravă. 


Această dovadă este atât de puternică încât devine posibil ca, 
studiind indicii de schimbare a vieţii, să se prezică nivelul 
morbiditátii la diferite grupuri ale populaţiei. 


Astfel, în august 1967, comandorul Ransom J. Arthur, şeful 
Centrului de cercetări medicale neuropsihiatrice al Forţelor navale 
ale Statelor Unite de la San Diego, şi Richard Rahe, în prezent 
căpitan în grupul comandorului Arthur, au încercat să prevadă 
evoluţia sănătăţii într-un grup de 3.000 de oameni din cadrul 
Forţelor navale. Doctorii Arthur şi Rahe au început prin a difuza un 
chestionar asupra schimbărilor din cursul vieţii marinarilor de pe 
trei crucişătoare din portul San Diego. Navele urmau să plece în 
larg pentru aproximativ şase luni fiecare. În acest timp avea să fie 
posibil să se menţină o evidenţă exactă a stării sănătăţii fiecărui 
membru al echipajului. Este posibil ca informaţiile despre 
schimbările intervenite în existenţa fiecăruia să indice din vreme 
probabilitatea îmbolnăvirii sale în timpul călătoriei? 


Fiecărui membru al echipajului i s-a cerut să spună ce 
transformări s-au produs în viaţa sa în anul ce a precedat călătoria. 
Chestionarul aborda un spectru extrem de larg de domenii. Astfel, 
el se interesa cât de frecvente fuseseră neplăcerile cu superiorii 
avute de persoana respectivă în cursul ultimelor 12 luni. 

Continea întrebări despre modificările intervenite în 
obisnuintele sale legate de mâncare $i somn. Se interesa de 
schimbările survenite în cercul de prieteni, în îmbrăcăminte, în 
formele de recreare. Cerea să se indice dacă se produsese vreo 
schimbare în activităţile sale sociale, în raporturile sale familiale şi în 
situaţia sa financiară. A avut neplăceri persoana interogată în 
relaţiile cu rudele prin alianţă? A avut certuri cu soţia? Copilul este 
al ei sau l-a adoptat? A suferit cumva pierderea soţiei, a vreunui 
prieten sau a vreunei rude? 


Chestionarul a continuat sondajul şi în legătură cu alte 
probleme, ca, de exemplu, de câte ori s-a mutat subiectul într-o 
locuinţă nouă. A avut cumva neplăceri cu organele de ordine, 
încâlcind legile circulaţiei sau comitànd alte infracţiuni mici? A stat 
despărţit de soţia sa timp mai îndelungat din cauza deplasărilor în 
interes de serviciu sau a neînțelegerilor conjugale? şi-a schimbat 
locul de muncă? A obţinut recompense sau a fost promovat? S-au 
schimbat condiţiile sale de viaţă ca o consecinţă a renovării 
locuinţei sale sau a deteriorării raporturilor cu vecinii? 


Soţia lui a început să lucreze? sau s-a retras din activitate? A 
contractat vreun împrumut sau o ipotecă? De câte ori a plecat în 
concediu? S-a produs vreo schimbare importantă în relaţiile sale cu 
părinţii în urma unui deces, a unui divorţ, a unei recăsătoriri etc.? 


Într-un cuvânt, chestionarul încerca să cuprindă tipurile de 
schimbări ce ţin de existenţa normală a omului. Nu întreba dacă o 
schimbare este considerată „bună” sau „proastă”, ci pur şi simplu 
dacă s-a produs sau nu. 


Cele trei crucişătoare au rămas timp de şase luni Pe mare. Cu 
puţin înainte de întoarcerea lor, Arthur şi Rahe au trimis noi echipe 

de cercetători pe nave. Aceste echipe s-au apucat să examineze cu 
atenţie fişele medicale. Care oameni fuseseră bolnavi? Ce boli 
avuseseră ei? Câte zile stătuseră la infirmerie? 


Când au ieşit ultimele rezultate din calculator, legătura dintre 
importanţa schimbării şi boală a fost stabilită mai pregnant ca 
înainte. S-a dovedit că persoanele care în raport cu „Scara” se 
situau printre primii 10%, adică cei ce cunoscuseră cele mai mari 
perturbări în cursul anului precedent, s-au îmbolnăvit o dată şi 
jumătate sau de două ori mai mult decât cele ce se situau printre 
ultimii 10%. De asemenea s-a constatat o dată în plus că cu cât 
indicele de schimbare a vieţii este mai mare, cu atât boala va fi 
probabil mai gravă. Studiul tipurilor de schimbări din timpul vieţii — 
schimbarea fiind considerată factor al mediului ambiant — a 
contribuit într-o măsură însemnată la succesul anticipării volumului 
şi gravitátii bolii la grupuri de populaţie extrem de variate. 


„Pentru prima dată — spune doctorul Arthur, dând o apreciere 
cercetărilor asupra schimbării — avem un indice referitor la ea. Dacă 
s-au produs perturbări numeroase într-un timp scurt, corpul va fi 
supus unor presiuni serioase... Un număr uriaş de schimbări într-o 
perioadă de timp scurtă ar putea nimici mecanismele sale de 
rezistenţă. Este limpede — continuă el — că există o legătură între 
posibilităţile de apărare ale corpului şi nevoia de schimbare pe care 
o impune societatea. Suntem în permanenţă într-un echilibru 
dinamic... Diverse elemente «nocive», atât interioare cât şi 
exterioare, sunt întotdeauna prezente, încercând să se transforme 
brusc în boală. De exemplu, anumiţi viruşi trăiesc în corp şi 
provoacă boala numai atunci când mijloacele de apărare ale 
organismului sunt uzate. Se poate întâmpla foarte bine ca sistemele 
de apărare ale corpului să se dovedească incapabile să ţină piept 
valului de stimulări care le parvin prin sistemul nervos şi endocrin”. 

Miza cercetărilor despre schimbările intervenite în existenţa 
individului este într-adevăr mare, căci nu numai boala, ci şi 
moartea poate fi legată de importanţa solicitărilor de adaptare la 
care este supus cor pul. Astfel, un raport scris de Arthur, Rahe şi un 
coleg de-al lor, doctorul Joseph D. McKean Jr., începe cu un citat 
din autobiografia lui Somerset Maugham prezentată de autor sub 
titlul The Summing wp (Recapitularea): „Tatăl meu... a plecat la 
Paris şi a devenit avocatul Ambasadei britanice... După moartea 
mamei mele, camerista ei mi-a devenit doică... Cred că tatăl meu 
era un romantic. S-a încăpățânat să-şi construiască o casă pentru 
vară. A cumpărat o bucată de pământ pe vârful unui deal la 
Suresnes... Trebuia să semene cu o vilă de pe malurile Bosforului, 
cu etajul înconjurat de jur împrejur de logii... A fost o casă albă, cu 
obloanele vopsite în roşu. Abia a fost amenajată grădina şi au fost 
mobilate camerele, când tatăl meu a murit”. 


„La prima vedere — scriu ei — moartea tatălui lui Somerset 
Maugham pare un fapt brusc, neprevăzut. 


Şi totuşi o apreciere critică a evenimentelor petrecute cu un an 
sau doi înainte de decesul tatălui dezvăluie schimbări în ocupaţia, 
locuinţa, obiceiurile personale, finanţele şi componenţa familiei 
sale”. Aceste schimbări, sugerează ei, i-au grăbit, poate, sfârşitul. 


Acest gen de raţionament merge pe linia rapoartelor conform 
cărora numărul deceselor în rândul văduvelor şi văduvilor în cursul 
primului an după pierderea soţului depăşeşte cifra normală. O serie 
de studii efectuate în Anglia au sugerat cu tărie că şocul văduviei la 
femei, ca şi la bărbaţi, de altfel, slăbeşte rezistenţa la boală şi tinde 
să accentueze îmbătrânirea. 

Cercetătorii de la Institute of Community Studies din Londra, 
după ce au analizat documentele şi au stat de vorbă cu 4 436 de 
văduvi, declară că „surplusul de mortalitate în primele şase luni 
este în mod aproape cert real... Văduvia la bărbaţi pare să atragă 
după sine o creştere bruscă a mortalităţii de aproximativ 40% în 
primele şase luni”. 


Cum este posibil acest lucru? Se presupune că durerea însăşi 
duce la o stare patologică. $i totuşi s-ar Putea ca răspunsul să nu 
constea câtuşi de puţin în starea de durere, ci în impactul foarte 
puternic pecare îl conţine pierderea unui soţ, obligându-l pe 
supravieţuitor să facă o mulţime de schimbări majore în viaţa sa, în 
decursul unei perioade foarte scurte. 


Munca desfăşurată de Hinkle, Holmes, Rahe, Arthur, McKean 
şi alţii, explorând relaţia dintre schimbare şi boală, se află încă la 
începuturile sale. O concluzie se desprinde însă deosebit de clar: 
schimbarea se plăteşte pe plan psihologic. $i cu cât este mai 
radicală, cu atât mai mare este preţul. 


Reacţia faţă de nou „Viaţa — spune doctorul Hinkle — ... 
presupune o interacţiune constantă între organism şi mediu”. Când 
vorbim despre schimbarea provocată de un divorţ sau de decesul 
unei rude sau despre mutarea într-un alt loc de muncă, sau chiar 
despre un concediu, vorbim despre un eveniment major din viaţa 
noastră. 


Şi totuşi, după cum ştim cu toţii, viaţa constă si din 
evenimente mărunte, acestea intrând şi ieşind în flux constant din 
existenţa noastră. Orice schimbare majoră din viaţă este majoră 
numai în măsura în care ne obligă să facem şi numeroase schimbări 
mici şi acestea, la rândul lor, constau din schimbări şi mai mici. 

Pentru a înţelege ce înseamnă să trăieşti într-o societate în evoluţie 
rapidă, trebuie să vedem ce se întâmplă şi la nivelul acestor 


PIS 


„microschimbări”. 


Ce se întâmplă când se modifică ceva în mediul nostru 
ambiant? Suntem cu toţii supuşi unui bombardament de semnale 
primite de la mediu — vizuale, auditive, tactile etc. Majoritatea 
acestora constituie modele repetitive. Când se schimbă ceva în sfera 
simţurilor noastre, tipul de semnale ce se revarsă prin canalul 
simţurilor în sistemul nervos este modificat. 


Modelele repetitive, de rutină sunt întrerupte, şi la această 
întrerupere ripostăm într-un mod deosebit de violent. 


Este semnificativ faptul că atunci când asupra noastră 
acţionează stimuli noi atâf corpul cât şi creierul ştiu aproape 
instantaneu că sunt noi. Schimbarea poate să nu constea decât în 
fulgerarea unei culori văzute cu coada ochiului. Poate să fie doar 
faptul cá mângâierea unei persoane dragi are o uşoară ezitare. 
Oricare ar fi schimbarea, o parte importantă a mecanismului fizic 
intră în acţiune. 


Atunci când un câine aude un zgomot ciudat, ciuleşte urechile 
şi întoarce capul. Cu noi se petrece acelaşi lucru. Schimbarea 
stimulilor declanşează ceea ce psihologii numesc o „reacţie de 
orientare”. Această reacţie de orientare, sau RO, este o operaţie 
complexă, de implicare masivă a corpului. Pupilele ochilor se 
dilată. În retină se produc schimbări fotochimice. Auzul devine 
momentan anai ascuţit. Involuntar ne folosim muşchii pentru a 
îndrepta organele de simţ spre excitatiile care ne parvin — de 
exemplu, ne aplecăm în direcţia din care vine zgomotul sau mijim 
ochii pentru a vedea mai bine. Tonusul muscular general creşte. 


MM ————————————————————————— 

Circuitele obişnuite ale creierului sunt întrerupte. Degetele de la 
mâini şi de la picioare se răcesc, venele şi arterele din ele 
contractându-se. Ritmul respirației şi al inimii se accelerează. 


În unele cazuri, toate acestea — precum şi alte fenomene — se 
produc într-un mod foarte vădit, evidențiind ceea ce a fost numit 
„reacţia de supriză”. 


Dar chiar atunci când nu suntem conştienţi de ceea ce se 
întâmplă toate aceste schimbări au loc ori de câte ori percepem 
noutatea în mediul care ne înconjură. 


Explicaţia este că” aparent, am construit în creierul nostru un 
sistem special de detectare a noutátii care abia recent a atras atenţia 
neurologilor. Cercetătorul sovietic E. N. Sokolov, care a prezentat 
explicaţia cea mai completă a modului în care se produce reacţia de 
orientare, sugerează că celulele nervoase din creier înmagazinează 
informaţiile despre intensitatea, durata, calitatea şi succesiunea 
excitatiilor care le parvin. Atunci când vin excitatii noi, ele le 
compará cu ,modelele neurale" din cortex. Dacá excitatiile sunt 
necunoscute, dacá ele nu corespund nici unui model neural 
existent, RO se produce imediat. Dacá, dimpotrivá, procesul de 
comparare dez váluie similaritatea lor cu alte modele inmagazinate 
anterior, cortexul lanseazá semnale sistemului reticular de activitate, 
dându-i de fapt instrucţiuni să stea liniştit. 


În felul acesta, gradul de noutate din mediul ce ne înconjură 
are consecinţe fizice directe. Pe de altă parte este esenţial să 
recunoaştem că RO nu este ceva neobişnuit. La cei mai mulţi dintre 
noi, reacţia de orientare se produce de mii de ori în cursul unei 
singure zile, în măsura în care au loc diverse schimbări în mediul 





365 


Alvin Toffler Socul viitorului 





din jurul nostru. Şi aceasta în permanenţă, chiar şi în timpul 
somnului. 


„RO este ceva uriaş! — spune psihologul Ardie Lubin, un 
expert în mecanismele somnului. — Ea antrenează întregul corp. lar 
când noutatea din mediul înconjurător creşte — ceea ce înseamnă 
de fapt o schimbare de mari proporţii — ea este însoţită de RO-uri 
continue. Este probabil deosebit de stressantă pentru organism, care 
trebuie să suporte o greutate infernală. 


Dacă imediul înconjurător este supraîncărcat cu elemente noi, 
el este la originea unui număr proporţional de nevrotici anxioşi, 
oameni ale căror organisme sunt în permanenţă inundate de 
adrenalină, care-işi simt inima mereu epuizată, au mâinile reci, un 
tonus muscular omărit şi cad pradă tremurăturilor — toate 
caracteristicile obişnuite ale RO”. 


Reacţia de orientare nu este o întâmplare. Ea este un dar făcut 
de natură omului, una din cheile mecanismelor sale de adaptare. Ea 
ascute simţurile în vederea primirii de noi informaţii, pentru a 
vedea sau a auzi mai bine, de exemplu. Ea îi pregăteşte omului 
muşchii pentru un efort brusc în caz de nevoie. Într-un cuvânt, îl 
prepară pe individ pentru luptă sau pentru fugă. $i totuşi, după 
cum subliniază Lubin, fiecare RO determină o oarecare uzură a 
corpului, căci declanşarea ei necesită energie. 


Aşadar, unul din rezultatele RO este că trimite un val de 
energie anticipativá prin corp. Energia înmagazinată există în 
diverse locuri, cum ar fi muşchii sau glandele sudoripare. Atunci 
când sistemul nervos începe să pulseze, ca reacţie faţă de noutate, 
vezicu lele sale sinaptice eliberează mici cantităţi de adrenalină şi 
nor-adrenalină. Acestea, la rândul lor, eliberează în parte energie 

înmagazinată. Pe scurt, fiecare RO recurge nu numai la rezerva 
limitată de energie rapid disponibilă a corpului, ci şi la rezerva şi 
mai limitată de declanşatori de energie. 


Trebuie totuşi subliniat că RO se produce nu numai ca răspuns 
la simple excitaţii senzoriale. Ea are loc în fata unor idei sau 
informaţii noi la fel ca în cazul unor imagini sau sunete noi. Ea 
poate fi declanşată de ceva neaşteptat într-o flecăreală la birou, de 
un concept unificator sau chiar de o glumă nouă sau o întorsătură 
de frază originală. 


RO este deosebit de stressantă atunci când un eveniment sau 
un fapt nou pune sub semnul întrebării întreaga concepţie generală 
despre lume. Ideologiile pot fi considerate nişte largi fişiere mentale 


cu sertăraşe sau cásute libere, în aşteptarea noilor date. 


Din această cauză, ideologiile contribuie la reducerea 
intensității şi frecvenţei RO. 


Numai atunci când un fapt nou nu reuşeşte să-şi găsească 
locul, atunci când rezistă clasificării, se produce RO. Un exemplu 
clasic este acela al credinciosului crescut într-o atmosferă de 
încredere în pronia cerească şi lovit brusc de ceea ce el consideră a 
fi un rău coplesitor si lipsit de sens. Până ce nu va reuşi să integreze 
acest nou fapt în concepţiile sale sau mu-şi va modifica părerea 
despre lume, el va trece printr-o puternică agitaţie şi nelinişte. 


RO este în mod curent atât de stressantă încât atunci când se 
termină avem o uriaşă senzaţie de uşurare. 


La nivelul ideilor sau al cunoaşterii, este vorba de „ah”-ui pe 
care-l emitem, de reacţia de uşurare pe care o avem în momentul 
când înţelegem, în sfârşit, ceva ce ne-a intrigat. Desi nu suntem 

decât rareori conştienţi de reacţia de uşurare, reacţiile de orientare 
şi „ah”-urile se produc în permanenţă la graniţa dintre conştient si 
inconstient. 


De aceea, noutatea — orice noutate perceptibilă — dá naştere 
unei activităţi explozive în corpul nostru, Şi în special în sistemul 
nervos. Reacţiile de orientare se declanşează fulgerător în noi, ca 
un blitz, într-unritm determinat de ceea ce se petrece în jurul 
nostru. Omul şi mediul său înconjurător se află într-o interacţiune 
reciprocă constantă şi trepidantă. 


Reacţia de adaptare În timp ce noutatea din mediul ambiant 
ridică sau scade ritmul în care se produc reacţiile de orientare, unele 
condiţii noi determină reacţii şi mai puternice. 


Conducem o maşină pe o şosea monotonă, ascultând radioul, 
şi începem să visăm cu ochii deschişi. Dintr-o dată, o altă maşină 
soseşte cu viteză, obligându-ne să părăsim culoarul pe care 
mergeam. Reactionám automat şi aproape instantaneu şi RO este 
foarte pronunţată. Putem simţi cum ne bate inima şi ne tremură 
mâinile. Trebuie să treacă un timp până când încordarea scade. 


Dar ce se întâmplă dacă nu scade? Ce se întâmplă când 
suntem puşi într-o situaţie care reclamă o serie complexă de reacţii 
fizice şi psihice? Ce se întâmplă, de pildă, dacă simţim zi de zi 
respiraţia fierbinte a patronului în spatele nostru? Ce se întâmplă 
când unul din copii este grav bolnav? Sau când aşteptăm cu 
nerăbdare o „întâlnire importantă” sau încheierea unei afaceri 
mari? 


In asemenea situaţii, valul brusc de energie furnizat de RO nu 
este suficient; ca urmare se produce ceea ce s-ar putea numi „reacţia 
de adaptare”. 

Aceasta este strâns legată de RO. Într-adevăr, cele două 
procese sunt atât de intim împletite încât RO poate fi considerată 
parte integrantă sau faza iniţială a unei reacţii de adaptare mai 
largi, mai cuprinzătoare. Dar în timp ce RO se bazează în primul 
rând pe sistemul nervos, reacţia de adaptare depinde în mare 
măsură de glandele endocrine şi de hormonii pe care acestea îi 
secretă în sânge. Prima linie de apărare este nervoasă, cea de-a 
doua este hormonală. 


Atunci când indivizii sunt obligaţi să se adapteze în repetate 
rânduri la noutate, şi, mai ales, când aceasta din urmă implică 
conflicte sau incertitudine, o glandă 'de dimensiunea unui bob de 
mazăre — hipofiza -»secretă o serie de substanţe. Una din acestea, 
ACTH-ul, merge la glandele suprarenale. lar acestea, stimulate, 
fabrică, la rândul lor, anumite substanţe chimice numite 
corticosteroizi. Când sunt eliberaţi, ei grăbesc metabolismul 
corpului şi fac să crească presiunea sângelui. Trimit substanţe 
antiinflamatorii prin corp pentru a se lupta cu infecțiile din răni, în 
caz că există. Şi încep să transforme grăsimea şi proteinele în 
energie dispersabilă, recurgând la rezervele de energie ale corpului. 
Reacţia de adaptare furnizează un val de energie cu mult mai 
puternic şi mai susţinut decât RO. 


Ca şi reacţia de orientare, reacţia de adaptare nu este un 
fenomen excepţional. Este mai greu de trezit şi durează mai mult, 
dar se produce de nenumărate ori chiar şi în cursul unei singure zile, 
ca răspuns la schimbările din mediul fizic şi social care ne înconjură. 
Reacţia de adaptare, cunoscută uneori sub denumirea de „stress”, 
poate fi declanșată de deplasări sau schimbări în climatul psihologic 
care ne înconjură. Supărarea, grija, conflictul, incertitudinea, ba 
chiar aşteptarea unei bucurii, ilaritatea şi veselia, toate pun în 
funcţiune uzina de ACTH. Perspectiva însăşi a schimbării poate da 

naştere reacției de adaptare. Necesitatea de a modifica modul de 
viaţă, schimbarea locului de muncă, presiunile sociale, schimbările 
în statutul personal, modificările stilului de viaţă, de fapt tot ceea 
ce ne obligă să înfruntăm necunoscutul poate declanşa reacţia de 
adaptare. 


Doctorul Lennart Levi, director la Clinical Stress Laboratory de 
la Spitalul „Karolinska” din Stockholm, a arătat că, de exemplu, 
chiar schimbările mărunte apărute în climatul emoţional sau în 
relaţiile dintre persoane pot produce modificări pronunţate în 
chimia organismului. Stressul este adeseori măsurat prin cantitatea 
de corticosteroizi şi catecolamine (adrenalină şi nor-adrenalină, de 
pildă) găsită în sânge şi în urină. Într-o serie de experienţe, Levi a 
folosit filmele pentru a genera emoţii şi a reprezentat grafic 
schimbările chimice rezultate. 


Unui grup de studenţi suedezi în medicină de sex masculin i- 
au fost prezentate secvenţe filmate descri ind asasinate, lupte, 
torturi, execuţii şi scene de cruzime faţă de animale. Cantitatea de 
adrenalină din urina lor, măsurată înainte şi după experienţă, a 
crescut în medie cu 70%. Proporția de nor-adrenalină a crescut si 
ea în medie cu 35%. Apoi unui grup de tinere funcţionare i-au fost 
prezentate patru filme diferite, în patru seri succesive. Primul era o 
simplă descriere a unei călătorii. Sentimentele înregistrate au fost 
calmul şi seninătatea, iar producţia de catecolamine a scăzut. În cea 
de-a doua seară au urmărit filmul lui Stanley Kubrick Căile gloriei, 
iar sentimentele înregistrate au fost frământarea intensă şi mânia. 
Producţia de adrenalină a urcat brusc. În cea de-a treia seară au 
urmărit comedia Mátuga lui Charley, la care au râs în hohote. În 
ciuda sentimentelor lor plăcute şi a lipsei oricăror scene de 
agresiune sau violenţă, adrenalina a crescut din nou într-o măsură 
însemnată. În cea de-a patra seară au văzut Masca diavolului, un 

film poliţist, în timpul căruia au tipat de groază. După cum era de 
aşteptat, producţia de catecolamină a crescut vertiginos. Pe scurt, 
reacţia emoţională, indiferent de caracterul ei, este însoţită de 
activitatea glandei suprarenale (sau, de fapt, o reflectă). 


Constatări similare au fost făcute în repetate rânduri atât la 
bărbaţi cât şi la femei, ca să nu mai vorbim de șoareci, câini şi alte 
animale supuse experienţelor „materiale”, spre deosebire de cele 
„indirecte”. Marinarii care se antrenează să lucreze sub apă, 
oamenii stationati în avanposturi izolate din Antarctica, astronauții, 
muncitorii din uzine, cadrele de conducere, toti au manifestat o 
sensibilitate chimică similară faţă de schimbările din mediul 
exterior. 


Implicatiile acestei stări de fapt au început să fie sesizate abia 
de curând, dar există totuşi dovezi tot mai numeroase că 
declanşarea repetată a reacției de adaptare poate fi foarte 
dăunătoare, că excitarea exagerată a sistemului endocrin duce la o 
„uzură” ireversibilă. Astfel, ne avertizează doctorul Rene Dubos, 
autorul lucrării Adaptarea omului, asemenea factori de schimbare 
ca „situaţiile de concurenţă”, desfăşurarea activităţii într-un mediu 
aglomerat schimbă foarte puternic secreția hormonilor. 
Modificările se pot urmări în urină sau în sânge. Un simplu contact 
ca situația umană complexă provoacă aproape automat această 
stimulare a întregului sistem endocrin. 


Şi ce-i cu aceasta? 


„Este absolut incontestabil — declară doctorul Dubos — că 
stimularea sistemului endocrin poate fi excesivă şi că acest lucru are 
consecinţe fiziologice ce persistă pe parcursul întregii vieţi a 
organelor”. 

Cu ani în urmă, doctorul Hans Selye, unul dintre primii 
cercetători ai reacţiilor de adaptare ale corpului, a declarat că 
„animalele supuse unui stress intens şi prelungit, indiferent prin ce 
mijloace, suferă dereglări sexuale... Studiile clinice au confirmat 
faptul că oamenii expuşi stressului reacţionează aproape la fel ca 
animalele în aceste domenii. La femei ciclul lunar devine neregulat 
sau se opreşte cu totul, iar în cursul alăptării secreția de lapte poate 
deveni insuficientă pentru prunc. La bărbaţi atât apetitul sexual cât 
şi formarea celulelor seminale scad”. 


Între timp, experţii în problemele populaţiei şi ecologiei au 
adunat dovezi impresionante care arată că eşantioanele de şoareci, 
căprioare şi oameni supuse unui stress puternic se dovedesc mai 
puţin fecunde decât grupurile supuse unui stress mai slab. 


Aglomeratia, de pildă, o condiţie care implică numeroase 
relaţii interpersonale constante şi îl supune pe individ la reacţii de 
adaptare extrem de frecvente, atrage după sine, la animale cel 
puţin, o mărire a glandelor suprarenale şi o reducere sensibilă a 
fecundității. 


Declanşarea repetată a RO şi a reacției de adaptare, prin 
suprastimularea sistemului nervos şi a celui endocrin, este legată, de 
asemenea, de alte boli şi probleme fizice. Schimbarea rapidă a 
mediului înconjurător solicită adeseori rezerva de energie a 
organismului. Aceasta duce la o accelerare a metabolismului 
grăsimilor, lucru care, la rândul său, creează mari dificultăţi pentru 
unii diabetici. Chiar răceala banală s-a arătat că este afectată de 
ritmul schimbării mediului ambiant. În studiile menţionate de 
doctorul Hinkle s-a văzut că frecvenţa răcelilor, la un grup de 
muncitoare mewyoerkeze este corelată cu „schimbările petrecute în 
starea sufletească a femeii şi în genul ei de activitate, ca reacţie la 

schimbarea relaţiilor sale cu oamenii din jur şi la evenimentele de 
care s-a ciocnit”. 


În rezumat, în fata angrenajului fenomenelor biologice 
declanşate de eforturile noastre de a ne adapta la schimbare şi 
noutate, începem să înţelegem de ce sănătatea şi schimbarea par să 
fie inextricabil legate una de alta. Constatările lui Holmes, Rahe, 
Arthur şi alţii angajaţi în prezent în cercetări în acest domeniu sunt 
perfect compatibile cu cercetările des- j făşurate în paralel în 
endocrinologie şi în psihologia experiementalá. Este evident 
imposibil să accelerăm ritmul schimbării în societate sau să facem să 
crească procentul de noutate în societate fără a determina 
schimbări importante în chimia organismului la populaţia 
respectivă. Mărind ritmul schimbărilor ştiinţifice, tehnice şi sociale, 
intervenim în chimia şi echilibrul biologic al rasei umane. 


Trebuie să adăugăm însă fără întârziere că aceasta nu este cu 
necesitate un lucru rău. „Există lucruri mai rele decât boala” — ne 
aminteşte doctorul Hol- i mes. „Nimeni nu poate trăi fără a avea 
de-a face într-o măsură sau alta cu stressul” — a scris doctorul Selye. 
A suprima reacţiile de orientare şi reacţiile de adaptare ar însemna 
să suprimăm întreaga schimbare, inclusiv creşterea, dezvoltarea 
personală şi maturizarea. Aceasta presupune staza completă. 
Schimbarea este nu numai necesară vieţii, este viaţa însăşi. 1 în 
consecinţă, viaţa este adaptare. 


Adaptabilitatea are totuşi limite. Atunci când ne modificăm 
stilul de viaţă, când stabilim şi rupem relaţiile cu alte lucruri, alte 
locuri sau alti oameni, > când ne mişcăm neobosiţi în mijlocul 
acestei societăţi cu structuri bine definite, când asimilăm informaţii 
şi idei noi, ne adaptăm, trăim. Şi totuşi există graniţe precise, care 
nu trebuie depăşite, elasticitatea noastră nu este infinită. Pentru 


MM ——————————————— 

fiecare reacţie de orientare, pentru fiecare reacţie de adaptare 
plătim un anumit preţ, mecanismele fizice uzându-se puţin câte 
puţin ipână se ajunge la o deteriorare perceptibilă a ţesuturilor. 


Aşadar, omul rămâne până la urmă ceea ce a fost iniţial: un 
biosistem cu o capacitate de schimbare limitată. Când această 
capacitate este covârşită, omul suferă şocul viitorului. 


$OCUL VIITORULUI: DIMENSIUNEA PSIHOLOGICĂ 


Dacă şocul viitorului ar fi numai o boală somatică, poate ar fi 
mai uşor să-l prevenim şi să-l tratăm. 


Dar şocul viitorului afectează şi psihicul. Aşa cum corpul se 
năruie sub presiunea suprastimulării ambientale, „mintea” omului şi 
procesele sale de decizie au comportamente stranii atunci când sunt 
supraincárcate. Acceleránd fără discernământ motoarele schimbării, 
putem submina nu numai sănătatea celor mai puțin adaptabili, dar 
însăşi capacitatea lor de a acționa rațional. 


Simptomele frapante ale crizei confuzionale din jurul nostru — 
folosirea tot mai largă a drogurilor, creşterea misticismului, 
exploziile repetate de vandalism şi violență necontrolată, politica 
nihilismului şi nostalgia, apatia bolnăvicioasă a milioane de oameni 
— pot fi înţelese mai bine dacă recunoaştem legătura dintre ele si 
şocul viitorului. Aceste forme de psihopatie socială pot reflecta 
foarte bine deteriorarea proceselor individuale de luare a deciziilor 
în condiţiile suprasolicitării ambientale. 

Z ee 


Psihofiziologii care studiază impactul schimbării asupra 
diferitelor organisme au arătat că o adaptare reușită poate avea loc 
numai atunci când gradul de stimulare — cu alte cuvinte cantitatea 
de schimbare si de noutate din mediul înconjurător — nu este nici 
prea ridicat, nici prea scăzut. „Sistemul nervos central al unui 
animal superior — spune profesorul D. E. Berlyne de la Universitatea 
din Toronto — este construit astfel încât să facă faţă unui mediu 
înconjurător care exercită un anumit grad de... excitare... 


Evident că nu va funcționa cel mai bine într-un mediu 
înconjurător care îl suprasolicită sau îl oprimă”. 


Acelaşi lucru este valabil şi pentru un mediu înconjurător care 
îl solicită insuficient. Experiențele cu capre, câini, şoareci şi oameni 
indică toate, fără putinţă de tăgadă, existenţa a ceea ce s-ar putea 
numi un „interval de adaptabilitate”, în afara căruia capacitatea de 
adaptare a individului este pur şi simplu redusă la zero. 


Socul viitorului este răspunsul dat suprasolicită rii. 


El se produce atunci când individul este obligat să acţioneze în 
afara intervalului adaptabilitátii sale. 


Numeroase cercetări au fost dedicate studierii impactului 
schimbării şi noutăţii asupra comportamentului uman. Studiile 
asupra oamenilor din avanposturile antarctice izolate, experienţele 
legate de pierderea simţurilor, analizele rezultatelor obţinute de 
muncitori în uzine, toate acestea arată o reducere a facultăţilor 
mentale şi fizice ca răspuns la substimulare. 


Datele directe despre impactul suprastimulării sunt mai puţin 
numeroase, dar dovezile existente sunt dramatice şi tulburătoare. 





375 


Alvin Toffler Socul viitorului 





Individul suprasolicitat 


Soldaţii aflaţi pe front se trezesc adeseori prinşi în situaţii care 
evoluează cu rapiditate, care sunt nefamiliare şi imprevizibile. 
Soldatul este hărțuit din toate părţile. Obuzele explodează 
pretutindeni, gloantele şuieră în jurul său. Rachetele luminoase 
brăzdează cerul, strigătele, gemetele şi exploziile îl asurzesc, 
împrejurările se schimbă de la un moment la altul. Pentru a 
supravieţui într-un asemenea mediu, încărcat de suprasolicitare, 
soldatul este constrâns să acţioneze la limitele extreme ale 
facultăţilor sale de adaptare. Uneori este chiar depăşit de 
evenimente. 


În cel de-al doilea război mondial, un soldat cindit bărbos, 
care lupta, sub ordinele generalului W/ingate, în spatele liniilor 
japoneze în Birmania, pur şi simplu a adormit în timp ce o ploaie 
de obuze cădea în jurul său. Cercetările ulterioare au arătat că 
acest soldat nu reactionase doar la oboseala fizică sau la lipsa de 
somn, ci a cedat unei stări covârşitoare de apatie. 


De fapt, o asemenea apatie aducătoare de moarte era un 
lucru atât de obişnuit în rândul comandourilor care pătrunseseră în 
spatele liniilor duşmane încât medicii militari englezi i-au dat şi un 
nume. Ei au botezat-o „Long Range Penetration Străin” („Surmenaj 
de adâncă penetratie"). Soldatul care suferă de aşa ceva, spuneau 
ei, devine „incapabil să facă si cel mai simplu lucru pentru el însuşi 
şi pare să cadă în mintea copiilor”. Această letargie mortală nu se 
limitează însă la comandouri. La un an după incidentul menţionat, 
simptome asemănătoare au apărut în proporţie de masă în rândul 
trupelor aliate care au debarcat în Normandia; după ce au studiat 

5.000 de soldaţi americani şi englezi răniţi în luptă, cercetătorii 
englezi au tras concluzia că această apatie ciudată nu este decât 
stadiul final al unui proces complex de prăbuşire psihică. 


Deteriorarea mentală începe adeseori printr-o oboseală. 
Aceasta este urmată de confuzie mentală şi instabilitate. Omul 
devine hipersensibil la cei mai slabi stimuli din jurul său. „îi sare 
muştarul” din orice fleac. Dă semne de dezorientare. Pare incapabil 
să distingă zgomotul tirului duşman de alte sunete mai puţin 
amenințătoare. Devine încordat, obsedat şi irascibil la culme. 
Tovarăşii săi nu pot sti niciodată când are să reacționeze prin 
mânie sau chiar prin violenţă la cel mai mic inconvenient. 


Apoi soseşte şi ultima fază, cea a epuizării emoţionale. 
Soldatul pare să fi pierdut până şi voinţa de a trăi. Renuntá să mai 
lupte pentru a se apăra, renunţă să se comporte rational în luptă. El 
devine, după cum spunea R. L. Swank, care a condus ancheta 
engleză, „insensibil şi indiferent... Întârziat din punct de vedere 
mental şi fizic, preocupat”. Chiar şi faţa sa reflectă tristeţea şi apatia. 
Lupta sa pentru adaptare ia sfârşit printr-un eşec. A fost atins stadiul 
renunţării totale. 


Faptul că oamenii se comportă irațional, acţionând împotriva 
propriului lor interes atunci când suntpuşi în situaţii caracteristice 
printr-un grad înalt de schimbare şi noutate, este relevat şi de 
studiile asupra comportamentului uman cu prilejul incendiilor, 
inundaţiilor, cutremurelor de pământ şi al altor catastrofe. Chiar şi 
oamenii cei mai echilibrati, cei mai „normali” şi cu o bună formă 
fizică ipot fi azvârliţi într-o stare de antiadaptare. Adeseori reduși la 
confuzie şi indiferenţă totală, ei par incapabili să ia până şi cea mai 
elementară decizie raţională. 

Astfel, într-un studiu asupra reacţiilor la uragane în Texas, H. 
E. Moore scrie că „prima reacţie poate fi de uimire nemăsurată, 
uneori de neîncredere sau cel puţin de refuz de a accepta faptul. 
Aceasta, credem noi, este explicaţia esenţială a comportamentului 
unor persoane şi grupuri din Waco cu prilejul cataclismului din 
1953... Pe plan individual, aceasta explică de ce o fată s-a strecurat 
prin vitrina spartă într-un magazin de muzică, a cumpărat calmă un 
disc şi a ieşit afară, deşi geamurile clădirii se făcuseră tándári si 
diverse obiecte zburau prin interiorul acesteia”. 


Într-un studiu despre un uragan din Udall, statui Kansas, se 
citează o gospodină care a spus: „După ce s-a terminat, soţul meu şi 
cu amine ne-am ridicat, am sărit pe fereastră și am început să 
alergăm... Nu mă interesa nimic. Tot ce voiam era să fug”. 
Fotografia tipică a unui dezastru ne înfăţişează o mamă ţinând un 
copil mic rănit sau mort în braţe, cu faţa lipsită de expresie şi 
stupefiată, ca şi cum nu va mai putea înţelege vreodată realitatea 
din jurul său. Uneori ea sade pe pragul casei şi leagáná uşor o 
păpuşă ca şi cum ar fi copilul ei. 


De aceea, catastrofele, ca şi unele situaţii de luptă, îl pot 
depăşi pe individ din punct de vedere psihic. 


Şi o dată în plus, din cauza solicitării ambientale prea intense, 
victima catastrofei se trezeşte dintr-o dată prinsă într-o situaţie în 
care obiectele şi relaţiile familiare sunt transformate. Pe locul unde 
se înălța casa sa, nu va mai fi decât un maldăr de ruine fumegânde. 
Va întâlni o colibă plutind pe apele umflate sau o barcă plutind 
prin aer. Mediul înconjurător va fi plin de schimbări şi noutăţi. Şi 
din nou reacţia omului va fi caracteristică prin confuzie, nelinişte, 
iritabilitate şi retragere în apatie. 

»$ocul cultural”, profunda dezorientare suferită de călătorul 
care a pătruns fără o pregătire corespunzătoare într-o cultură 
străină, furnizează un al treilea exemplu de eşec în materie de 
adaptare. Aci nu găsim nici unul din elementele vizibile ale 
războiului sau catastrofei. Scena poate fi absolut pașnică şi lipsită de 
risc. Şi totuşi situaţia cere o adaptare permanentă la noile condiţii. 
După părerea psihologului Sven Lundstedt, șocul cultural este o 
„formă de neadaptare a personalităţii, adică o reacţie faţă de o 
încercare temporar nereuşită de adaptare la medii şi oameni noi”. 


Persoana care suferă un şoc cultural, la fel ca soldatul şi 
victima unei catastrofe, este obligată să lupte cu evenimente, relaţii 
şi obiecte nefamiliare şi neprevăzute. Modul în care obişnuia să 
facă anumite lucruri, chiar şi pe cele mai simple, ca formarea unui 
număr de telefon, nu mai corespunde. Poate că această societate 
străină se schimbă foarte încet, dar pentru el este ceva cu totul şi cu 
totul nou. Semnele, sunetele si alti stimulenti psihici îl asaltează fără 
ca el să le poată sesiza imediat sensul. Întreaga experienţă capătă 
un aer suprarealist. Fiecare cuvânt, fiecare acţiune sunt însoţite de o 
anumită incertitudine. 


În acest context, oboseala survine mai repede decât de obicei. 
Paralel, călătorul resimte ceea ce Lundstedt descrie drept „un 
sentiment subiectiv de a fi pierdut o senzaţie de izolare şi 
singurătate”. 


Imprevizibilitatea care decurge din nou îi subminează simţul 
realităţii. Astfel, arată profesorul Lundstedt, el tânjeşte „după un 
mediu în care satisfacerea unor trebuinte psihice şi fizice importante 
să fie previzibilă şi mai puţin incertă”. El devine „anxios, tulburat şi 
adeseori prea apatic”. De fapt, conchide Lundstedt, „şocul cultural 

poate fi privit drept o reacţie la stress prin refuz emoţional şi 
intelectual”. 


Este greu să citim toate aceste relatări (precum şi multe altele) 
despre tulburările de comportament sub influenţa unei varietăţi de 
stressuri, fără a dobândi certitudinea asemănărilor dintre ele. 
Evident, există deosebiri între un soldat pe câmpul de luptă, 
victima unei catastrofe şi călătorul dezorientat de un mediu cultural 
străin, dar, totodată, toţi trei sunt puşi în faţa unor schimbări 
rapide, a unui grad înalt de noutate sau chiar a ambelor. Toţi 
trebuie să se adapteze cu repeziciune şi în mod repetat la excitaţii 
imprevizibile, şi există asemănări uimitoare între modurile în care 
reacţionează cei trei la această suprasolicitare. 


Mai întâi, găsim aceleaşi dovezi de confuzie, aceeași 
dezorientare sau denaturare a realităţii. În al doilea rând, survin 
aceleaşi semne de oboseală, nelinişte, încordare şi iritabilitate 
extremă. În sfârşit, în toate trei cazurile pare să existe un punct 
fatal, dincolo de care se instalează apatia şi refuzul emoţional. 


Pe scurt, observaţiile făcute sugerează cá suprasolicitarea 
poate duce la o comportare bizară şi care împiedică orice adaptare. 


Bombardarea simturilor 


Noi cunoaştem încă prea puţin acest fenomen pentru a 
explica cu competenţă de ce suprasolicitarea pare să genereze un 
comportament contrar adaptării. 

Totuşi avem deja indicii importante dacă recunoaştem că 
suprasolicitarea se poate produce la cel puţin trei niveluri diferite: 
senzorial, cognitiv şi decizional *. 


<notă> 


* Granița dintre cele trei nu este absolut clară, chiar Şi pentru 
psihologi, dar dacă, aşa cum ne spune bunulsimt, punem semnul 
egal între nivelul senzorial şi percepere, între nivelul cognitiv şi 
gândire şi între c? decizional şi luarea deciziilor nu vom greşi prea 
mult. 


Eq ao» 


Cel mai uşor de înţeles este nivelul senzorial. Experientele 
legate de pierderea simţurilor în cursul cărora voluntarii sunt lipsiţi 
de stimularea normală a simţurilor lor au arătat că absenţa unor 
noi stimuli senzoriali poate duce la dezorientare şi la degradarea 
netă a facultăţilor mentale. La fel înregistrarea unui număr prea 
mare de stimuli senzoriali dezorganizati, dezordonati sau haotici 
poate avea efecte similare. 


Din aceastá cauzá, specialistii ,spálárii creierului", fie ea de 
naturá politicá sau religioasá, folosesc nu numai privatiunea 
senzorială (detentiunea solitará, de exemplu), dar şi bombardarea 
simţurilor cu fulgere luminoase, alternarea rapidă a culorilor, efecte 
de sunet haotice, adică întregul arsenal al experienţelor psihedelice. 


Pasiunea religioasă şi comportamentul bizar al unor hippie 
pot rezulta nu numai din abuzul de droguri, dar şi din 
experimentarea în grup a privatiunii de stimuli senzoriali şi a 
bombardării simţurilor. Psalmodierea incantaţiilor 'monotone, 
încercarea de a concentra atenţia individului asupra senzaţiilor 

corporale interioare, excluzând stimulii exteriori, sunt eforturi de a 
produce efectele stranii, uneori halucinante, ale subexcitării. 


În contrast cu acestea, observăm privirile fixe şi stupefiate, 
feţele lipsite de expresie ale tinerilor care dansează în marile săli de 
spectacole în care se cântă muzică „rock”, unde efectele de lumină, 
filmele proiectate dezordonat, tipetele cu un număr mare de 
decibeli, strigătele şi gemetele” costumele groteşti şi trupurile 
pictate creează un mediu senzorial caracterizat printr-un stress 
ridicat, precum şi prin imprevizibilitate şi noutate duse la extrem. 


Aptitudinea organismului de a face faţă acestor stimuli 
senzoriali depinde de structura lui fiziologică. 


Natura organelor lui de simţ şi viteza cu care circulă 
impulsurile prin sistemul lui nervos sunt tot atâtea limite biologice 
impuse cantităţii de date senzoriale pe care le poate accepta 
organismul. Dacă analizăm viteza de transmitere a semnalelor în 
diverse organisme, constatăm că, cu cât gradul de evoluţie este mai 
scăzut, cu atât propagarea este mai lentă. Astfel, de pildă, într-un 
ou de arici de mare, lipsit de sistemul nervos propriu-zis, un semnal 
parcurge membrana cu viteza de un centimetru pe oră. Evident că 
într-un asemenea ritm organismul poate reacţiona doar la o 
porţiune foarte redusă a mediului său înconjurător. Dacă urcăm 
ceva mai sus, până la meduză, care are deja un sistem nervos 
primitiv, semnalele sunt transmise de 36.000 de ori mai repede şi 
parcurg 10 cm pe secundă. La vierme, ritmul acesta face un salt, 
ajungând la 100 cm pe secundă. În ce priveşte insectele şi 
crustaceele, influxul nervos atinge 1.000 cm pe secundă. La 
antropoizi ritmul ajunge la 10.000 cm pe secundă. Oricât de 
aproximative ar fi aceste cifre, ele ne ajută să înțelegem de ce omul 
este indiscutabil una din cele mai adaptabile fiinţe. 

Şi totuşi, chiar şi la om, la care influxul nervos se propagă ou 
aproximativ 30.000 cm pe secundă, graniţele sistemului nervos 
sunt imperative. (într-un calculator semnalele electrice circulă de 
miliarde de ori mai repede.) Aceste limite impuse de organele de 
simţ şi de sistemul nervos denotă că în jurul nostru numeroase 
evenimente se produc într-un ritm prea rapid pentru a le putea 
urmări şi de aceea, în cel mai bun caz, suntem reduşi la o 
experienţă bazată pe selecţie. Atunci când semnalele care ajung la 
noi sunt regulate şi repetate, acest proces de selecţie ne poate oferi 
o reprezentare mentală destul de bună a realităţii. Dar când sunt 
foarte dezorganizate, când mediul ambiant este nou $i neaşteptat 
exactitatea imaginilor noastre este mult redusă. Imaginea noastră 
despre realitate este denaturată. Aceasta explică, poate, de ce 
atunci când suntem obiectul unei suprasolicitări senzoriale intrăm 
într-o stare confuzională, iar limita dintre iluzie şi realitate se 
estompează. 


Suprasolicitarea informaţională Dacă suprasolicitarea la nivel 
senzorial ne face să percepem realitatea într-un mod mai denaturat, 
suprasolicitarea cognitivă se opune capacităţii noastre de a „gândi”. 
În timp ce unele reacţii umane la noutate sunt involuntare, altele 
sunt precedate de gândirea conştientă; aceasta depinde de 
capacitatea noastră de a absorbi, manipula, evalua şi asimila 
informatia. 


Comportarea rațională a individului depinde de fluxul 
neîntrerupt de date provenite din mediul înconjurător. Ea depinde 
de puterea individului de a prevedea cu oarecare certitudine 
consecințele propriilor sale acțiuni. Pentru a face aceasta, el trebuie 
să poată prezice în ce fel va reacţiona mediul înconjurător. Astfel, 
sănătatea mentală însăşi este condiționată de capacitatea omului 

de a prezice viitorul său personal imediat pe baza informaţiilor 
furnizate de mediul înconjurător. 


Atunci când individul este implicat într-o situaţie care se 
schimbă într-un ritm rapid şi neregulat sau într-un context încărcat 
de noutate, exactitatea previziunilor sale scade brusc. El nu mai 
poate face evaluările pline de bun-simt şi corecte de care depinde 
comportarea sa raţională. 


Pentru a compensa aceasta, pentru a readuce exactitatea la 
nivelul normal, el este obligat să adune şi să prelucreze mult mai 
multe informaţii decât înainte, iar acest lucru trebuie să-l facă cu o 
viteză extrem de ridicată. Pe scurt, cu cât mediul înconjurător se 
schimbă mai repede şi este mai nou, cu atât trebuie să prelucreze 
individul mai multe informaţii în vederea luării unor decizii 
eficiente şi raţionale. 


Dar, aşa cum există limite ale stimulării senzoriale pe care o 
putem tolera, tot aşa capacitatea noastră de a prelucra informaţia 
are şi ea o serie de restricţii. 


După cum se exprimă psihologul George A. Miller, de la 
Universitatea Rockefeller, există „limite stricte ale cantităţii de 
informaţie pe care suntem capabili să o primim, să o prelucrăm şi 
să o păstrăm în memorie”. Prin clasificarea informaţiei, prin trierea 
şi „codificarea” ei în diverse feluri încercăm să împingem mai 
departe aceste limite, dar, după toate aparențele, fără prea mare 
succes. 


Pentru a descoperi aceste limite extreme, psihologii si 
teoreticienii comunicaţiilor au supus unui test „capacitatea de canal 
informaţional” a organismului uman. În cadrul acestor experienţe, 
ei consideră că omul este un „canal” prin care este transmisă 


—M———————— M ——————————————— 

informaţia. Informaţia vine (input) din exterior, este prelucrată şi 
iese (output) sub formă de acţiuni bazate pe decizii. Viteza si 
exactitatea prelucrării umane a informaţiilor poate fi măsurată 
comparând viteza inputului informaţional cu viteza şi exactitatea 
outputului. 


Informaţia a fost definită din punct de vedere tehnic şi a fast 
măsurată cu ajutorul unor unităţi numite „biţi” *. Până în prezent, 
experienţele făcute au permis stabilirea numărului de „biţi” necesar 
într-o gamă largă de activităţi mergând de la citit, dactilografiat şi 
cântat la pian până la formarea unui număr de telefon sau 
efectuarea mentală a calculelor aritmetice. $i, cu toate cá 
cercetătorii au opinii diferite despre cifrele exacte, ei sunt cu toţii de 
acord asupra a două principii de bază: mai întâi că omul are o 
capacitate limitată şi în al doilea rând că suprasolicitarea sistemului 
nervos duce la o diminuare serioasă a rezultatelor. 


Să ne imaginăm, de exemplu, un muncitor care lucrează la 
bandă într-o fabrică care produce cuburi pentru copii. Sarcina lui 
este să apese pe un buton ori de câte ori un cub roşu trece prin faţa 
lui pe bandă. Atâta timp cât banda se mişcă cu o viteză rezonabilă, 
el nu va avea dificultăţi. Precizia muncii sale va fi aproape de 
100%. Noi ştim că, dacă ritmul este prea lent, gândurile vor începe 
să-i rătăcească, iar randamentul lui va fi mai mic. Ştim, de 
asemenea, că dacă banda se mişcă prea repede el va ezita, îi vor 
scăpa cuburi, le va confunda şi nu-şi va mai coordona mişcările. 
Este probabil să devină încordat şi iritabil. S-ar putea chiar să 
lovească maşina respectivă, şi aceasta numai din cauza 
sentimentului de frustrare. În ultimă instanţă va renunţa să încerce 
să păstreze ritmul. 


<notă> 

* Un „bit” reprezintă cantitatea de informaţie necesară pentru 
a lua o decizie într-o alternativă cu doi termeni echiprobabili. 
Numărul de „biţi” necesari creşte cu o unitate când numărul 
alternativelor se dublează. 


</notă> 


În cazul de mai sus, informația cerută este simplă, dar să ne 
imaginăm o sarcină mai complexă. Acum cuburile care defilează pe 
bandă sunt colorate în toate felurile. Instrucţiunea primită constă în 
a apăsa pe un buton numai atunci când apare o anumită serie de 
culori: un cub galben, să spunem, urmat de două roşii şi unul 
verde. În acest caz, muncitorul trebuie să primească şi să prelucreze 
mult mai multe date înainte de a putea decide dacă să apese sau nu 
pe buton. Dacă se menţin toate celelalte condiţii, dar ritmul liniei se 
accelerează, îi va fi mai greu să ţină pasul. 


să luăm o muncă şi mai dificilă: îl obligám pe muncitor nu 
numai să prelucreze o mulţime de date înainte de a hotărî dacă 
trebuie să apese pe buton, ci şi să decidă pe care anume buton să 
apese. Putem, de asemenea, varia numărul apăsărilor de la un 
buton la altul. Acum instrucţiunile primite de muncitor sunt: pentru 
seria de culori galben-roşu-roşu-verde apasă o dată pe butonul 
numărul doi; pentru seria verde-albastru-galben-verde apasă de trei 
ori pe butonul numărul şase etc. Asemenea sarcini cer muncitorului 
să prelucreze un mare volum de date. De astă dată, când se 
măreşte viteza benzii, precizia muncitorului va scădea şi mai 
repede. 


Experiențele de acest gen au atins nivele de complexitate de 
neînchipuit. Testele au inclus fulgere luminoase, sunete, litere, 
simboluri, cuvinte vorbite şi un întreg evantai de alţi stimuli. lar 

indivizii cărora li s-a cerut să lovească uşor cu vârful degetelor, să 
formeze fraze, să dezlege cuvinte încrucişate, să facă o mulţime de 
alte lucruri au fost reduşi la o incapacitate totală. 


Rezultatele arată fără echivoc că, indiferent de sarcină, există 
o viteză dincolo de care aceasta nu mai poate fi îndeplinită şi nu 
doar din cauza unei lipse de exerciţiu fizic. Adeseori viteza maximă 
este impusă mai degrabă de limite mentale decât de cele fizice. 
Aceste experienţe dezvăluie, de asemenea, că pe măsură ce 
alternativele puse în fata individului sunt mai numeroase creşte si 
timpul care îi este necesar pentru a lua o hotărâre şi a acţiona. 


Evident, aceste constatări ne pot ajuta să înţelegem anumite 
forme de tulburări psihice. Conducătorii de întreprinderi hártuiti de 
necesitatea unor decizii rapide şi complexe, elevii asediați de o 
avalanşă de fapte şi supuşi unor teste repetate, femeile casnice în 
luptă cu copiii care ţipă, cu telefonul care zbârnâie, cu maşina de 
spălat defectă, cu urletul „rock and rollului” din camera copiilor şi 
cu cel al televizorului din camera de zi pot constata cum 
capacitatea lor de a gândi şi acţiona este clar diminuată de avalanşa 
de informaţii care le loveşte simţurile. Este mai mult decât probabil 
ca unele simptome observate la soldaţii supuşi stressului luptei, la 
victimele catastrofelor, la călătorii care au suferit şocul cultural să 
fie legate de o suprasolicitare informaţională de acelaşi gen. 


Unul dintre cei ce au desfăşurat o muncă de pionierat în 
cercetarea informaţională, doctorul James G. Miller, director la 
Mental Health Research Institute (Institutul de cercetări privind 
sănătatea mentală) al Universităţii din Michigan, afirmă cateogric 
că „bombardarea unei persoane cu mai multe informaţii deoit este 
ea capabilă să prelucreze ar putea... 

duce la tulburări grave". El sugerează de fapt că 
suprasolicitarea informaţională nu este străină de diverse forme de 
boli mentale. 


Una dintre trăsăturile pregnante ale schizofreniei o constituie, 
de exemplu, „asociaţiile incorecte”. Ideile şi cuvintele care ar trebui 
să fie legate în mintea indivizilor nu sunt, şi invers. Schizofrenicul 
tinde să gândească în funcţie de categorii arbitrare şi foarte 
personale. Pusă în faţa unui sortiment de volume de diverse feluri — 
piramide, cuburi, conuri etc. —, o persoană normală le va clasifica 
după forma lor geometrică. Schizofrenicul căruia i se va cere să le 
grupeze va putea tot atât de bine să spună „Sunt cu toţii soldaţi” 
sau „Toate mă fac să mă simt trist”. 


În volumul Tulburări de comunicaţie, Miller descrie o serie de 
experienţe care au folosit asociaţiile de cuvinte ca teste pentru 
compararea indivizilor normali cu  schizofrenicii. Persoanele 
normale sunt împărţite în două grupuri şi li se cere să asocieze 
diverse cuvinte cu alte cuvinte sau noţiuni. Un grup a lucrat în 
ritmul său propriu. Celălalt a lucrat sub presiunea timpului, adică în 
condiţiile unui flux rapid de informaţii. Indivizii presati de timp au 
avut reacţii mai asemănătoare cu cele ale schizofrenicilordecât cu 
ale unor persoane normale, lăsate să lucreze în ritmul lor propriu. 


Experiente similare efectuate de psihologii G. Usdansky şi L. J. 
Chapman au permis să se facă o analiză şi mai subtilă a tipurilor de 
erori comise de persoanele care au lucrat în ritm forţat, sub 
presiunea unui flux rapid de informaţii. Ei au ajuns, de asemenea, la 
concluzia că, obligând persoanele normale să reacționeze mai 
repede, acestea comit greşeli asemănătoare celor ale 
schizofrenicilor. 


388 


Alvin Toffler Socul viitorului 





„S-ar putea presupune - sugerează Miller — că schizofrenia 
(printr-un proces necunoscut încă, poate printr-o defectiune 
metabolică ce măreşte «zgomotul de fond» nervos) slăbeşte 
capacităţile circuitelor implicate în prelucrarea cognitivă a 
informaţiei. În consecinţă, schizofrenicilor... le este greu să 
prelucreze informaţiile într-un ritm normal, tot aşa cum indivizii 
normali întâmpină dificultăţi în condiţiile unui ritm accelerat. Deci 
în condițiile unui ritm normal  schizofrenicii comit greşeli 
asemănătoare celor făcute de persoanele normale în condiţiile unui 
ritm rapid, forţat”. 


Pe scurt, arată Miller, s-ar putea ca scăderea randamentului 
omului în condiţiile unei suprasolicitări informaţionale să fie legată 
de psihopatologie prin căi pe care noi încă nu am început să le 
explorăm. 


Şi totuşi, chiar fără a înţelege consecinţele, noi accelerăm 
ritmul general al evoluţiei societăţii. Îi obligám pe oameni să se 
adapteze la un nou ritm de viaţă, să facă faţă unor situaţii noi şi să 
le domine în intervale de timp din ce în ce mai scurte. Îi obligăm să 
se hotărască pentru una din opţiunile posibile, care se înmulţesc cu 
rapiditate. Cu alte cuvinte, îi obligám să prelucreze informaţiile într- 
un ritm mult mai rapid decât a fost necesar în societăţile care 
evoluau lent. Nu ne îndoim că îi supunem, cel puţin pe unii dintre 
ei, unei suprasolicitări cognitive. Consecințele pe care le poate avea 
acest lucru pentru sănătatea mentală în tehnosocietáti trebuie să fie 
precizate abia de acum încolo. 


Stressul decizional Indiferent dacă supunem sau nu masele de 
oameni unei suprasolicitări informaţionale, noi influentám negativ 
comportamentul lor, impunându-le o a treia formă de 
suprasolicitare — stressul decizional. 


M —————————————————— 

Numeroşi indivizi prizonieri ai unui mediu anost sau în 
schimbare lentă tânjesc după lacuri de muncă sau roluri noi, care să 
le impună luarea unor decizii mai operative şi mai complexe. 
Pentru omul viitorului, problema se pune însă invers. „Decizii, 
mereu decizii... " — mormăie el în timp ce goneşte nelinistit de la o 
treabă la alta. Motivul pentru care se simte hărțuit şi indispus este 
cá tranzienta, noutatea şi diversitatea formulează exigente 
contradictorii, punându-l astfel într-un dublu impas înfiorător. 


Tendinţa de accelerare generală şi corespondentul ei 
psihologic, tranzienta, ne obligă să grăbim ritmul luării deciziilor, 
fie ele particulare sau publice. Necesitátile noi, situaţiile inedite si 
crizele impun o reacţie rapidă. 


Cu toate acestea, noutatea însăşi a evenimentelor dă naştere 
unei schimbări revoluţionare a caracterului deciziilor pe care trebuie 
să le luăm. Pătrunderea rapidă a noului în mediul înconjurător 
perturbă echilibrul delicat al deciziilor, „programate? si 
„neprogramate” din diversele organizaţii şi din viaţa noastră 
particulară. 


O decizie programată este o decizie rutinieră, repetabilă şi 
uşor de luat. Navetistul stă la marginea peronului în momentul 
când trenul de 8,05 se opreşte cu un huruit puternic. El se urcă, aşa 
cum a făcut zi de zi, luni sau ani în şir. Dat fiind că a hotărât cu 
mult timp în urmă că trenul de 8,05 este cel mai convenabil pentru 
el, decizia reală de a se urca în tren este programată. Seamănă mai 
mult cu un reflex decât cu o decizie. Criteriile imediate pe care se 
bazează decizia sunt relativ simple şi precise, şi, deoarece toate 
împrejurările îi sunt familiare, practic el nu trebuie să mai 
gândească. Nu are de prelucrat un volum de informaţie foarte 
mare. În acest sens, deciziile programate au un cost psihic scăzut. 

Sá comparám acest gen de decizii cu cele la care se gândeşte 
acelaşi navetist în drumul său spre oraş. 


Sá accepte oare noua slujbă pe care i-a oferit-o corporatia X? 
Să cumpere o casă nouă? Să facă curte secretarei? Cum să 
procedeze pentru a determina comitetul de direcţie să accepte 
propunerile sale pentru noua campanie publicitară? Asemenea 
întrebări cer răspunsuri ieşite din făgaşul rutinei. Ele îl obligă să ia o 
singură dată sau pentru prima dată decizii care îi vor crea noi 
obişnuinţe şi proceduri comportamentale. Trebuie să studieze şi să 
evalueze un mare număr de factori şi să prelucreze un volum vast 
de informaţie. Aceste decizii nu sunt programate. Ele au un cost 
psihic ridicat. 


Pentru fiecare dintre noi, viaţa este o îmbinare a acestor două 
tipuri de decizii. Dacă această îmbinare cuprinde prea multe decizii 
programate, nu suntem stimulati şi găsim viaţa plicticoasá şi lipsită 
de orice interes. Chiar inconştient căutăm căi pentru a introduce 
ineditul în viaţa noastră, modificând astfel inlántuirea deciziilor. 
Dar dacă această înlănţuire cuprinde prea multe decizii 
neprogramate, dacă suntem confruntaţi cu atât de multe situaţii 
inedite încât programarea devine imposibilă viaţa devine dureros 
de dezorganizată, epuizantă şi plină de nelinişte. Stadiul final al 
acestei stări este psihoza. 


„Comportarea raţională... — scrie Bertram M. Gross, 
teoretician al organizării — implică întotdeauna o îmbinare strânsă a 
rutinei şi creativităţii. Rutina este esenţială... (deoarece) eliberează 
energii creatoare care vor înfrunta o gamă dezorientată de 
probleme noi, pentru care rutina este o abordare neraţională”. 

Când suntem în imposibilitatea de a programa o mare parte 
din viaţa noastră, suferim. „Nu există persoană mai nefericită — 
scria William James — decât aceea... pentru care aprinderea fiecărei 
ţigări, băutul fiecărui pahar... Începerea oricărei munci fac obiectul 
unor deliberări. ” Căci, dacă nu ne programăm o mare parte a 
comportamentului, irosim pe banalitáti o parte uriaşă a capacităţii 
de prelucrare a informaţiilor. 


Acesta este motivul pentru care ne formăm deprinderi. Priviţi 
un comitet care îşi întrerupe lucrările pentru pauza de prânz şi apoi 
revine în aceeaşi încăpere; membrii săi caută aproape invariabil 
aceleaşi locuri pe care le-au ocupat mai înainte. Pentru a explica 
acest comportament, unii antropologi au elaborat teoria 
„teritorialităţii”, care sustine că omul încearcă întotdeauna să-şi 
rezerve un domeniu sacrosanct. O explicaţie mai simplă constă în 
faptul cá programarea menţine capacitatea de prelucrare a 
informaţiilor. Alegerea aceluiaşi loc ne scuteşte de nevoia de a 


căuta şi a evalua alte posibilităţi. 


Într-un mediu familiar suntem în măsura să rezolvăm multe 
din problemele noastre de viaţă cu ajutorul deciziilor programate, 
care au un cost psihic scăzut. Schimbarea şi ineditul fac să crească 
vertiginos costul luării deciziilor. Când ne mutăm într-un cartier 
nou, de exemplu, suntem obligati să rupem vechile relaţii si să ne 
creăm deprinderi noi. Acest lucru nu poate fi făcut fără a renunţa 
mai întâi la mii de decizii programate anterior şi fără a lua pentru 
prima dată o întreagă serie de decizii noi, neprogramate și 
costisitoare pe plan psihic. De fapt, trebuie să ne reprogramăm pe 
noi înşine. 


Exact acelaşi lucru se întâmplă cu vizitatorul care pătrunde 
nepregătit într-un mediu cultural străin, precum şi cu individul care, 

deşi se află încă în propria sa societate, este lansat în viitor fără un 
prealabil avertisment. Sosirea viitorului sub forma ineditului şi a 
schimbării face ca întreaga sa rutină comportamentală, dobândită 
cu greu, să fie depășită. 


El descoperă dintr-o dată cu groază că această rutină 
învechită, în loc să-i rezolve problemele, mai degrabă le amplifică. 
El are nevoie de decizii noi, deocamdată imposibil de programat. 
Pe scurt, noutatea tulbură inlántuirea deciziilor, înclinând balanţa 
spre forme de luare a deciziei mai dificile şi cu un cost psihic mai 
ridicat. 


Este adevărat că unii oameni pot tolera un volum mai mare 
de schimbare decât alţii. Ritmul optim diferă pentru fiecare dintre 
noi. $i totuşi numărul şi tipul de decizii cerute de la fiecare nu 
depind numai şi numai de noi. Societatea este cea care determină 
în esenţă ce fel de decizii trebuie să luăm şi în ce ritm. În prezent 
există un conflict latent în viaţa noastră între presiunea exercitată 
de acceleraţie şi cea exercitată de noutate. Una ne obligă să luăm 
deciziile mai operativ, pe când cealaltă ne impune să luăm deciziile 
cele mai dificile şi care consumă mai mult timp. 


Anxietatea generată de acest conflict deschis este mult 
intensificată de creşterea continuă a diversităţii. 


Dovezi incontestabile arată că creşterea numărului de opţiuni 
aflate în faţa unui individ măreşte, de asemenea, cantitatea de 
informaţie pe care trebuie să o prelucreze dacă vrea să ia o decizie. 
Testele de laborator pe oameni $i animale dovedesc în egală 
măsură că cu cit opţiunile sunt mai numeroase cu atât reacţiile sunt 
mai lente. 

Confruntarea acestor trei exigente incompatibile este cea care 
produce în prezent o criză a luării deciziilor in tehnosocietáti. Luate 
laolaltă, aceste presiuni justifică termenul de „suprasolicitare 
decizională” şi ne ajută să înţelegem de ce mase de oameni din 
aceste societăţi se simt deja chinuite, nefolositoare, incapabile să-și 
pregătească propriul lor viitor. Convingerea că luptă cu o forţă 
care îi covârşeşte, că lucrurile au scăpat de sub control este 
consecinţa inevitabilă a acestei încleştări. Căci accelerarea 
necontrolată a schimbărilor ştiinţifice, tehnice şi sociale distruge 
puterea individului de a lua în cunoştinţă de cauză decizii raţionale 
privind propriul său destin. 


Victimele şocului viitorului 


Cumularea efectelor  stressului decizional cu cele ale 
suprasolicitării senzoriale şi cognitive generează câteva forme 
curente de inadaptare individuală. De exemplu, o reacţie larg 
răspândită la o schimbare accelerată este refuzul categoric. Cel care 
refuză orice noutate adoptă o atitudine care constă în a „bloca” 
realitatea inoportună. Atunci când este nevoit să ia decizii noi într- 
un ritm mereu accelerat, el pur şi simplu refuză să mai primească 
noi informaţii. 


Ca şi victima unei catastrofe a cărei față exprimă o 
neîncredere totală, cel ce refuză totul nu mai este capabil să 
accepte dovezile transmise de simţurile sale. Astfel, el trage 
concluzia că lucrurile sunt de fapt aceleaşi şi că toate dovezile 


Mee 


schimbárii sunt superficiale. El cautá alinare in expresii stereotipe ca 

„tinerii au fost întotdeauna refractari” sau „nimic nu este nou sub 
soare”, sau „cu cât lucrurile se schimbă, cu atât rămân aceleaşi”. 


Victimă inconştientă a şocului viitorului, el se îndreaptă spre o 
catastrofă personală. Strategia pe care o adoptă pentru a rezista 
sporeşte probabilitatea ca, atunci când va fi obligat în ultimă 
instanţă să se adapteze, întâlnirea sa cu schimbarea să ia mai 
degrabă forma unei crize de viaţă unice şi fundamentale decât 
forma unei serii de probleme uşor de rezolvat. 


O a doua strategie a victimei șocului viitorului este 
specializarea. Specialistul nu respinge orice idee nouă sau orice 
informaţie. În schimb, el depune eforturi energice pentru a ţine 
pasul cu schimbarea, dar numai într-un sector de viaţă specific şi 
îngust. Astfel vedem cum medicul sau financiarul foloseşte cele mai 
recente informaţii din profesiunea lor, rămânând însă impasibil la 
orice sugestie de inovaţie socială, politică sau economică. Cu cât 
contestaţia din universităţi se îndreaptă spre paroxism, iar 
ghetourile sunt cuprinse de flăcări, cu atât mai puţin doreşte el să 
ştie despre acestea şi cu atât mai mult închide obiectivul prin care 
priveşte lumea. 


Dacă privim lucrurile la suprafaţă, el rezistă bine. 


Dar şi el acţionează contra lui însuşi. Se poate trezi într-o 
dimineaţă că specialitatea lui este perimată sau de nerecunoscut din 
cauza transformărilor produse de evenimente din afara câmpului 
său vizual. 


O a treia reacţie răspândită la şocul viitorului este obsesia 
revenirii la obişnuinţe de adaptare altădată încununate de succes, 
dar care în prezent sunt inaplicabile şi necorespunzătoare. Cel care 
este astfel obsedat de trecut se agaţă de deciziile sale programate şi 

de deprinderile anterioare cu o desperare dogmatică. Cu cât 
schimbările din exterior îl ameninţă 'mai mult, cu atât recurge mai 
insistent la metodele trecutului. Viziunea lui socială este regresivă. 
Traumatizat de sosirea viitorului, el oferă un teren propice 
repunerii în discuţie a stătu quo-ului sau cere, sub o formă mai mult 
sau mai puţin voalată, revenirea la vremurile fericite de odinioară. 


În întreaga lume, oamenii cu mentalitatea lui Barry Goldwater 
şi a lui George W/allace fac apel la coarda lui sensibilă prin 
intermediul politicii nostalgiei. Înainte vreme ordinea era menţinută 
de poliţie; aşadar, tot ce trebuie să facem pentru a menţine ordinea 
este să asigurăm mai multe forte polițienești. Odinioară autoritatea 
părinţilor asupra copiilor a dat roade; aşadar, tulburările actuale 
sunt rezultatul ingáduintei. 


Oamenii între două vârste şi cu nostalgii de dreapta tânjesc 
după societatea simplă, ordonată din orăşelele de provincie, adică 
după un mediu social stabil, căruia îi corespundeau vechile 
obişnuinţe. În loc să se adapteze la nou, ei continuă să aplice 
automat vechile soluţii, rupându-se din ce în ce mai mult de 
realitate. 


Dacă nostalgicii de o anumită vârstă visează să reinstaureze 
un trecut provincial, tânărul nostalgic de stânga visează să reînvie 
un sistem social şi mai vechi. Aceasta explică în oarecare măsură 
fascinația vieţii rurale, romantismul bucolic care umple afişele si 
poezia subcultelor hippie şi posthippie, zeificarea lui Che Guevara 
(identificat cu munţi şi jungle, dar nu cu medii urbane sau 
suburbane), venerarea societăţilor pretehnice şi disprețul faţă de 
ştiinţă şi tehnică. 

Cu toate cererile lor înflăcărate de schimbare, cel puţin câteva 
grupări ale stângii împărtăşesc cu partizanii lui Wallace şi 
Goldwater o pasiune secretă pentru trecut. 


Similar ideilor pe care le profesează, bandourile lor indiene, 
pelerinele lor edwardiene, cizmele de vânători de cerbi şi ochelarii 
cu rame de aur imită diverse epoci din trecut. Terorismul de la 
începutul secolului şi anarhismul romatic cu steag negru în frunte 
revin dintr-o dată la modă. Cultul rousseauean al umilului sălbatic 
înfloreşte din nou. 


În sfârşit există si suprasimplificatorul. În condiţiile în care 
vechii eroi şi vechile instituţii se prábusesc, grevele, revoltele şi 
manifestatiile dau o lovitură conştiinţei sale, el caută o ecuaţie unică 
şi precisă care să explice toate noutăţile complexe ce ameninţă să-l 
înghită. Agăţându-se la întâmplare de o idee sau alta, el devine un 
dreptcredincios temporar. 


Aceasta ne ajută să înţelegem maniile intelectuale, care sunt 
pe cale să se schimbe mai repede chiar decât moda vestimentară. 
McLuhan? Profet al epocii electricităţii! Levi-Strauss? Formidabil! 
Marcuse? 


Acum înţeleg! Maharishi din Whatchmacallit? Fantastic! 
Astrologia? Ştiinţa ştiinţelor! 


Suprasimplificatorul,  bâjbâind mereu cu desperare, dă 
fiecăreia dintre ideile care-i ies în cale o aplicabilitate universală, 
adeseori spre stinghereala autorului lor. Vai, nici o idee, nici măcar 
a mea sau a ta nu este universală. Dar suprasimplificatorul nu se 
multumeste decát cu aceastá universalitate. 

Această căutare a unei soluţii unice pe plan intelectual îşi 
găseşte corespondentul în acţiune. Astfel, studentul neliniștit, 
dezorientat, presat de părinţi, ameninţat de recrutare, sâcâit de un 
sistem de învăţământ a cărui desuetudine este dezvăluită zi de zi cu 
o forţă tot mai mare, obligat să aleagă o carieră, un sistem de 
valori şi un stil de viaţă care să-i convină caută înnebunit o cale de 
a-şi simplifica existenţa. Recurgând la LSD, methedrină sau heroină, 
el face un lucru ilegal care are cel puţin avantajul de a-i contopi 
suferinţele. În schimbul unei multitudini de probleme dureroase şi 
aparent insolubile, va avea o singură problemă mare, 
simplificându-şi astfel radical, dar temporar existenţa. 


Adolescenta care nu poate rezista stressului complex şi din ce 
în ce mai accentuat poate ajunge la un act mai dramatic de 
suprasimiplificare: să facă un copil. Ca şi abuzul de droguri, 
graviditatea poate complica enorm viaţa mai târziu, dar pe 
moment va face ca toate celelalte probleme ale ei să pară relativ 
neînsemnate. 


Violenţa oferă, de asemenea, o cale „simplă” de a scăpa de 
complexitatea crescândă a alegerii şi de suprasolicitare generală. 
Pentru generaţia veche şi pentru establishmentul politic, bastoanele 
poliţiştilor şi baionetele militarilor se conturează drept remedii 
atrăgătoare, drept o cale de a pune capăt dezordinii odată pentru 
totdeauna. Atât extremistii de culoare cât şi albii din comitetele „de 
vigilentá" folosesc violenta pentru a reduce numărul opţiunilor si 
pentru a-şi clarifica vieţile. Pentru cei ce nu au un program 
inteligent şi cuprinzător şi nu pot face faţă noutátii şi complexităţii 
unei evoluţii zdrobitoare, terorismul înlocuieşte gândirea. Poate că 
terorismul nu răstoarnă regimurile, dar alungă îndoielile. 

Cei mai mulţi dintre noi identificăm uşor aceste tipuri de 
comportament la alţii — şi chiar la noi înşine —, fără a înţelege însă şi 
cauzele lor. Dar oamenii de ştiinţă care studiază problemele 
informaţiei vor recunoaşte numaidecât refuzul, specializarea, 
nostalgia trecutului şi suprasimplificarea ca tehnici clasice de 
rezistenţă la suprasolicitare. 


Toate acestea constituie o fugă periculoasă de complexitatea 
realităţii. Ele generează o imagine denaturată a realităţii. Cu cât 
individul refuză mai mult lucrurile, se specializează mai adânc în 
dauna intereselor sale mai largi, se reîntoarce mai mecanic la 
vechile obişnuinţe şi atitudini şi suprasimplifică cu şi mai mare 
disperare, cu atât mai absurd va reacţiona el la noutatea şi la 
opţiunile ce-i inundă viaţa. 


Cu cât se bazează mai mult pe această tactică, cu atât mai 
bizar şi mai dezorientat apare comportamentul sáu si cu atât va fi 
mai instabil. 


Toţi cercetătorii problemelor informaţiei recunosc că unele 
dintre aceste tactici pot fi cu adevărat necesare în anumite situaţii 
de suprasolicitare. Şi totuşi, dacă individul nu va avea de la bun 
început o viziune clară asupra realităţii şi nu va porni de la valori şi 
priorităţi definite precis, folosirea acestor tactici nu va face deoit să 
acoentueze dificultăţile sale de adaptare. 


Aceste condiţii prealabile sunt însă din ce în ce mai greu de 
îndeplinit. Astfel, victima şocului viitorului care foloseşte aceste 
subterfugii va resimti un sentiment tot mai profund de confuzie si 
incertitudine. 


Prinsă in vârtejul schimbărilor, solicitată să ia hotărâri 
importante şi urgente, ea simte nu numai o consternare pe plan 

intelectual, ci şi o dezorientare pe planul valorilor personale. Pe 
măsură ce ritmul schimbării se accelerează, această confuzie 
interioară este dublată de neîncredere în forţele proprii, de 
îngrijorare şi teamă. Omul se simte cuprins de tensiune, oboseşte 
uşor. Se poate chiar îmbolnăvi. Pe măsură ce presiunile cresc 


implacabil, tensiunea se transformă în irascibilitate, supărare şi 
uneori violenţă stupidă. 


Evenimente mărunte declanșează reacţii uriaşe; evenimente 
mari provoacă reacţii necorespunzătoare. 


Cu mulţi ani în urmă, Pavlov a numit acest fenomen „faza 
paradoxală”, descriind crizele prin care treceau câinii pe care a 
făcut experienţele sale cu reflexe condiţionate. Cercetările ulterioare 
au arătat că şi oamenii trec prin această etapă sub efectul 
suprasolicitării, şi acest lucru poate explica de ce se produc uneori 
revolte chiar în lipsa unei provocări serioase, de ce, aparent fără 
motiv, mii de adolescenţi dintr-o localitate balneară se comportă 
dintr-o dată ca nişte nebuni, spărgând geamurile, aruncând cu 
pietre şi cu sticle, distrugând maşinile. Aceasta poate explica de ce 
vandalismul gratuit este o problemă in toate tehnosocietátile într-o 
asemenea măsură încât un ziarist scria în „Japan Times”: 
„Niciodată până acum nu am cunoscut un asemenea val de 
manifestări care ţin de psihopatie”. 


Pe de altă parte, confuzia şi incertitudinea generate de 
tranzientá, noutate si diversitate pot explica profunda apatie care 
desocializează milioane de oameni, bătrâni şi tineri deopotrivă. 
Aceasta nu este retragerea temporară şi voită a individului raţional, 
care trebuie să strângă pânzele sau să frâneze pentru a putea apoi 
să facă faţă problemelor. Este o capitulare totală ân faţa efortului 
de luare a deciziei în condiţii de incertitudine şi pletoră de opţiuni. 

Belşugul permite pentru prima dattă in istorie unui mare 
număr de oameni să recurgă da o renunțare totală. Tatăl de familie 
care se retrage seara cu ajutorul câtorva pahare de „Martini” şi se 
lasă narcotizat de televizor lucrează cel puţin în timpul zilei, 
îndeplinind o funcţie socială de care depind alţii. Renuntarea lui 
este o renunțare parţială. Dar pentru unii hippie (nu pentru toti), 
pentru mulţi adepţi ai surfului şi alţi visători renunţarea este 
completă şi totală. Un cec de la un părinte indulgent poate rămâne 
singura legătură cu restul societăţii. 


Pe plaja din Matala, un mic sat scăldat în soare din Creta, 
există vreo 40 sau 50 de grote ocupate de trogloditi americani 
evazionisti, rupti de familie, tineri bărbaţi şi femei care în majoritate 
au renunţat la orice efort de a face faţă complexitátilor crescânde 
ale vieţii. Aici deciziile sunt rare, iar timp este din belşug. Opțiunile 
sunt limitate. Nici o problemă de suprasolicitare, nici o nevoie de a 
înţelege sau chiar de a simţi. Un ziarist care i-a vizitat în 1968 le-a 
adus vestea asasinării lui Robert F. Kennedy. Răspunsul lor: tăcere. 
„Nici şoc, nici furie, nici lacrimi. 


Este acesta un fenomen nou? Fuga de America şi fuga de orice 
emoție? înţeleg neamestecul, deceptia, ba chiar şi neangajarea. Dar 
ce s-a întâmplat cu toată sensibilitatea lor?” Acest ziarist ar putea 
înțelege ce s-a întâmplat cu întreaga lor sensibilitate dacă ar 
cunoaşte influenţa suprasolicitării, apatia luptătorului cindit din 
forţele de guerilă, figura impasibilă a victimei unui dezastru, refuzul 
intelectual şi emoţional al victimei şocului cultural. Căci aceşti tineri, 
la fel ca alte milioane de oameni, dezorientati, violenti si apatici, 
manifestă de pe acum simptomele şocului viitorului. Ei sunt primele 
lui victime. 

Societatea victimă a şocului viitorului 


Este imposibil ca şocul viitorului să se producă la un mare 
număr de indivizi fără a fi afectată facultatea de a rationa a întregii 
societăţi. În prezent, după părerea lui Daniel P. Moynihan, consilier 
principal pentru problemele urbane la Casa Albă, Statele Unite 
„prezintă simptomele unui individ ce trece printr-o depresiune 
nervoasă”. Căci impactul cumulat al suprasolicitării senzoriale, 
cognitive şi decizionale, ca să nu mai menţionăm efectele fizice ale 
suprasolicitării nervoase sau endocrine, dă naştere bolii în mijlocul 


nostru. 


Această boală se reflectă din ce în ce mai mult în cultura 
noastră, în concepţiile noastre şi în atitudinea noastră faţă de 
realitate. Nu este întâmplător că atâţia oameni normali privesc 
lumea ca pe o „casă de nebuni” sau că alienarea mentală a devenit 
tema principală în literatură, artă, dramaturgie si film. Peter Weiss, 
în piesa sa Marat/Sade, descrie o lume de delir văzută cu ochii 
pensionarilor azilului de la Charenton. În filme ca Morgan, viaţa 
dintr-un ospiciu de bolnavi mentali este prezentată ca fiind 
superioară celei din lumea exterioară. În filmul Blow-Up, 
momentul culminant este acela când eroul participă la un joc de 
tenis cu o minge fictivă pe care jucătorii se prefac că o aruncă într- 
o parte şi în alta peste plasă. Este acesta un simbol al acceptării de 
către el a irealului şi irationalului? El recunoaşte că nu mai poate 
face deosebirea între iluzie şi realitate. Milioane de spectatori s-au 
identificat în acel moment cu eroul. 


Afirmația că lumea „a înnebunit”, sloganul scris pe pereţi 
„Realitatea este un mit”, interesul pentru drogurile halucinogene, 

entuziasmul pentru astrologie si ştiinţele oculte, căutarea 
senzationalului, a extazului şi a „experienţelor de neuitat”, 
întoarcerea spre subiectivismul extrem, atacurile la adresa ştiinţei, 
convingerea creseindá că raţiunea l-a părăsit pe om reflectă 
experienţa de fiecare zi a unor mase de oameni normali care 
constată că nu mai pot face faţă în mod raţional schimbărilor. 


Milioane de oameni intuiesc starea patologică care-i 
înconjură, dar nu reuşesc să-i înţeleagă originea. 


Această origine se află nu într-o ideologie politică sau alta şi 
într-o măsură şi mai mică într-o înclinaţie mistică spre disperare sau 
izolare, presupusă a fi inerentă „condiţiei umane”. Nu se află nici în 
ştiinţă, în tehnologie sau în exigenţele indreptátite ale schimbării 
sociale. În schimb ele pot fi găsite în natura necontrolată şi informă 
a plonjonului nostruîn viitor, în incapacitatea noastră de a dirija 
conştient şi cu imaginaţie înaintarea spre supraindustrialism. 


Aşadar, în pofida realizărilor lor extraordinare în artă, în 
ştiinţă, în viaţa intelectuală, morală şi politică, Statele Unite sunt o 
țară în care zeci de imii de tineri fug de realitate, qptând pentru 
prostratia produsă de droguri, o ţară în care milioane de părinţi se 
retrag într-o abrutizare determinată de televizor sau de aburii 
alcoolului, o ţară în care milioane de bătrâni veghează şi mor în 
singurătate, în care fuga de  responsabilitátile familiale şi 
profesionale a devenit un exod, în care mase de oameni luptă 
contra anxietátilor care îi apasă cu ajutorul miltownului, libriumului 
sau equanilului, sau cu o duzină de alte tranchilizante ori tonifiante 
psihice. O asemenea ţară suferă, în mod conştient sau nu, de şocul 
viitorului. 

„Eu nu mă mai întorc în America — spune Ronald Bierl, un 
tânăr care s-a expatriat în Turcia. — Dacă vrei să-ţi păstrezi echilibrul 
mental, nu trebuie să te mai preocupi de cel al altor oameni. Sunt şi 
aşa prea mulţi americani nebuni de legat”. Sunt mulţi cei ce 
împărtăşesc această păifere atât de puţin măgulitoare despre 
realitatea amerifcană. Sunt americanii unici în această privinţă sau 
sunt primele victime ale asaltului unui rău care va zgudui în curând 
şi psihicul altor naţiuni? 


Facultatea individualá de a rationa depinde nu numai de o 
anumită înzestrare biologică, ci şi de continuitatea, ordinea şi 
armonia mediului ambiant. Ea se bazează pe o anumită corelaţie 
între ritmul şi complexitatea schimbării şi pe capacitatea omului de 
a lua decizii. Acceleránd orbeşte ritmul schimbărilor, inovând în 
permanenţă şi inmultind opţiunile noi, ne jucăm iresponsabil, ca 
nişte ucenici vrăjitori, cu premisele ambientale ale rationalitátii. 
Condamnăm milioane şi milioane de oameni să sufere şocul 
viitorului. 


Partea a şasea 
STRATEGII PENTRU SUPRAVIEȚUIRE 


Infruntând ziua de mâine 


Pe întinderile albastre ale părţii de sud a Oceanului Pacific, la 
nord de Noua Guinee, se află insula Manus, unde, aga cum ştie încă 
din anul întâi orice student în antropologie, o populaţie din epoca 
de piatră a pătruns în secolul al XX-lea în decurs de o singură 
generaţie. Povestea acestui miracol aparent de adaptare culturală 

ne-o spune Margaret Mead în New Lives for Old, afirmând că este 
cu mult mai greu pentru un popor primitiv să accepte un fragment 
din cultura tehnică occidentală decât să adopte dintr-o dată un 
întreg mod de viaţă nou. 


„Fiecare cultură umană, la fel ca fiecare limbă, este un întreg — 
scrie ea —, şi dacă indivizii sau grupurile de oameni trebuie să se 
schimbe... cel mai important este ca ei să înlocuiască un model 
întreg cu un altul”. 


Această observaţie este foarte judicioasă, deoarece este 
limpede că tensiunile iau naştere din incompatibilitatea elementelor 
unor culturi diferite. A construi oraşe fără reţea de canalizare, a 
distribui medicamente contra malariei fără un control al naşterilor, 
înseamnă a dezintegra o societate şi a pune în fata membrilor ei 
probleme vitale, adeseori insolubile. 


Şi totuşi acesta nu este decât un aspect al problemei, căci 
există limite precise ale cantităţii de nou pe care o poate asimila un 
individ sau un grup într-o perioadă scurtă de timp, indiferent de 
nivelul de integrare al întregului. Nimeni nu poate face un efort de 
adaptare prea mare fără a suferi o tulburare sau dezorientare. 
Totodată este periculos să se tragă concluzii generale pe baza 
experienţei acestei mici populaţii din mările sudului. 


Reuşita istorică a populaţiei din Manus, relatată în repetate 
rânduri ca o poveste populară din epoca modernă, este adeseori 
citată ca o dovadă a faptului că şi noi, cei din ţările cu o înaltă 
tehnică, vom putea face un salt spre o nouă etapă de dezvoltare 
fără să suferim prea mult. Şi totuşi, întrucât noi ne grăbim să 
intrăm în era supraindustrială, situaţia noastră este radical diferită 
de cea a acestor insulari. 

Noi nu suntem, aşa cum erau ei, în situaţia de a importa în 
bloc o cultură integrată şi bine formată, maturizată şi verificată 
într-o altă parte a lumii. 


Noi trebuie să inventám supraindustrialismul, şi nu să-l 
importăm. În următorii 30 sau 40 de ani va trebui să anticipăm nu 
un singur val de schimbări, ci o întreagă serie de convulsii şi de 
frământări teribile. 


Elementele acestei noi societăţi, în loc să se adapteze perfect 
unul altuia, vor fi tot mai disparate şi vor dezvălui viduri 
impresionante şi contradicții orbitoare. Noi nu dispunem de un 
„model complet” pe care să-l putem adopta. 


Şi mai important însă este faptul că gradul de, tranzientá a 
crescut atât de mult, ritmul evoluţiei este acum atât de forţat încât 
suntem puşi într-o situaţie fără precedent în istorie. Nouă nu ni se 
cere, după cum s-a întâmplat cu locuitorii din Manus, să ne 
adaptam unei noi culturi, ci unei succesiuni uluitoare de culturi noi 
temporare. Ca urmare, este posibil să ne apropiam de limitele 
maxime ale registrului nostru de adaptabilitate. Nici o generaţie 
anterioară nu a fost supusă unei astfel de încercări. 


De aceea, abia acum, în cursul vieţii noastre şi, până în 
prezent, numai în tehnosocietáti, s-a cristalizat ameninţarea unui 
şoc în masă al viitorului. 


A spune acest lucru înseamnă totuşi să fim sortiti unei grave 
neînţelegeri. Mai întâi, orice autor care atrage atenţia asupra unei 
probleme sociale riscă să adâncească şi mai mult pesimismul deja 
profund care domneşte în tehnosocietate. Disperarea egoistă este o 
marfă literară extrem de vandabilă astăzi. Şi totuşi disperarea nu 

este doar un refugiu pentru iresponsabilitate; ea este şi nejustificată. 
Majoritatea problemelor care ne asediază, inclusiv şocul viitorului, 
izvorăsc nu din forţele implacabile ale naturii, ci din procese 
generate de om, care sunt, cel puţin potenţial, supuse controlului 
nostru. 


În al doilea rând, există pericolul ca cei ce proslăvesc 
menţinerea stătu quo-ului să se prevaleze de noţiunea de şoc al 
viitorului ca o scuză pentru lupta lor contra progresului. O 
asemenea încercare de a suprima schimbarea ar da greş, declanşând 
schimbări şi mai mari, şi mai sângeroase, şi chiar mai greu de 
controlat deoit tot ce am cunoscut până acum, şi totodată ar fi 
nejustificată pe plan moral. În raport cu orice norme umane, 
efectuarea anumitor reforme sociale radicale se impune cu 
necesitate. Răspunsul la şocul viitorului nu este imobilismul, ci un 
tip diferit de schimbare. 


Singura modalitate de a menţine o aparenţă de echilibru în 
cursul revoluţiei supraindustriale va fi aceea de a inventa fără răgaz, 
de a elabora un nou sistem de control al schimbărilor la nivel 
personal şi social. În felul acesta, nu avem nevoie nici de acceptare 
oarbă, nici de opoziţie oarbă, ci de un număr de strategii creatoare 
pentru a modela, a devia, a accelera sau a modera selectiv 
schimbările. Individul are nevoie de noi principii pentru a-şi 
coordona şi planifica viaţa în conformitate cu un tip de învăţământ 
cu totul nou. S-ar putea, de asemenea, să aibă nevoie de noi 
ajutoare tehnice speciale pentru a-şi spori  adaptabilitatea. 
Deocamdată societatea are nevoie de noi instituţii şi forme 
organizaționale, de noi tampoane si volanti. 


Toate acestea implică, desigur, alte schimbări, dar de un tip 
prevăzut de la bun început să controleze tendinţa spre accelerare, 

să o orienteze şi să o regularizeze. Acest lucru nu va fi uşor de 
realizat. Înaintând şi afundându-ne tot mai repede într-un teritoriu 
social neexplorat, nu avem tehnici verificate în timp şi nici planuri. 
De aceea trebuie să experimentăm o gamă largă de măsuri de 
reglementare a schimbării, inventându-le si eliminându-le pe 
parcurs. Tocmai în acest spirit, de experimentare, sunt sugerate 
tacticile şi strategiile următoare; ele nu sunt panacee sigure, ci 
exemple de noi abordări care trebuie verificate şi evaluate. Unele 
sunt de ordin individual, altele de ordin tehnic şi social. Căci lupta 
pentru dominarea schimbării trebuie să aibă loc simultan la toate 
aceste nivele. 


Cu o înţelegere mai clară a problemelor şi un control mai 
inteligent al anumitor procese-cheie putem transforma criza într-o 
ocazie favorabilă,  ajutându-i pe oameni nu numai să 
supravieţuiască, ci şi să plutească pe crestele valurilor schimbării, să 
crească şi să dobândească un nou sentiment, acela de a fi stăpânii 
propriului lor destin. 


Influentarea directă 


Putem începe lupta noastră de prevenire a șocului viitorului la 
nivel strict individual. Este limpede că o mare parte a comportării 
noastre cotidiene este de fapt, cu sau fără ştirea noastră, o 
încercare de a ne proteja de şocul viitorului. Noi folosim o întreagă 
varietate de tactici pentru a reduce stimularea atunci când ea 
ameninţă să depăşească limitele adaptabilităţii noastre. În 
majoritatea lor, aceste procedee sunt folosite totuşi inconştient. Le 
putem însă mări eficienţa, folosindu-le în mod conştient. 

Putem, de pildă, să ne îndreptăm periodic atenţia asupra 
noastră înşine pentru a ne examina reacţiile fizice şi psihice în faţa 
schimbării, făcând temporar abstracţie de mediul exterior, pentru a 
ne cunoaşte mediul interior. Aceasta nu înseamnă că ne complăcem 
în subiectivitate, ci că judecăm cu sânge rece propriile noastre 
fapte. După cum spunea Hans Selye, ale cărui lucrări despre stress 
au deschis noi orizonturi de biologie şi psihiatrie, individul poate 
„căuta în mod conştient indicii ale unei prea mari incordári". 


Palpitaţiile, tremurăturile, insomnia sau oboseala neexplicată 
pot semnala suprasolicitarea, tot aşa cum confuzia, iritabilitatea 
neobişnuită, plictiseala profundă şi un sentiment alarmant că 
lucrurile ne scapă de sub control sunt semnale de alarmă 
psihologice. 


Observându-ne pe noi înşine, căutând schimbările din trecutul 
nostru apropiat, putem stabili dacă ne desfágurám activitatea 
având o marjă confortabilă până la limitele adaptabilitátii noastre 
sau suntem pe punctul de a le depăşi. Într-un cuvânt, putem fixa în 
mod conştient ritmul nostru de viaţă. 


După ce am făcut aceasta, putem începe să-l influentám 
conştient —  aceelerându-l sau încetinindu-l —, mai întâi prin 
intermediul lucrurilor mici, al microambiantei, apoi în cadrul mai 
vast al modelelor structurale ale experienţei noastre. Putem învăţa 
cum să facem aceasta examinând reacţiile noastre nepremeditate 
faţă de suprasolicitare. 


De exemplu, folosim o tactică de destimulare atunci când 
dăm buzna în camera unui tânăr şi închidem aparatul stereofonic 
care ne bombarda timpanele cu sunete nedorite şi ascuţite. Scoatem 
pur şi simplu un oftat de uşurare când nivelul zgomotului scade. 





409 


Alvin Toffler Socul viitorului 





Mai  actionám şi în alte feluri pentru a reduce 
bombardamentul senzorial — atunci când tragem jaluzelele pentru a 
face întuneric în cameră sau căutăm liniştea pe o fâşie de plajă 
pustie. Putem pune în funcţiune aparatul de condiţionare a aerului 
nu atât pentru a reduce temperatura, cât pentru a masca sunetele 
noi şi imprevizibile de pe stradă printr-un bâzâit previzibil şi 
neîntrerupt. 


Închidem uşile, purtăm ochelari de soare, evităm locurile urif 
mirositoare şi ne ferim să atingem suprafjţejxiseîite atunci când 
vrem să reducem stimularea simţurilor noastre. Tot aşa, atunci când 
mergem pe un drum familiar de la serviciu spre casă, în loc să 
alegem un itinerar nou, optăm pentru o nonnoutate senzorială. Pe 
scurt, folosim un „blindaj senzorial”, o mie de şiretlicuri 
comportamentale subtile pentru a „opri” stimulii senzoriali atunci 
când ne apropiem de limita superioară a adaptabilitátii noastre. 


Folosim tactici similare pentru a controla intensitatea 
stimulării cognitive. Chiar şi cel mai bun student priveşte din când 
în când pe fereastră, ignorându-l pe profesor şi întrerupând fluxul 
noilor date provenite din această sursă. Chiar cititorii cei mai voraci 
trec uneori prin perioade când nu pot suporta să ia în mână o carte 
sau o revistă. 


De ce în timpul unei petreceri, acasă la un prieten, unul dintre 
invitaţi refuză să înveţe un joc nou de cărţi în ciuda insistențelor 
celorlalţi? Aici joacă un rol mai mulţi factori: amorul propriu, teama 
de a părea caraghios etc. Dar un factor trecut adeseori cu vederea şi 
care-i afectează dorinţa de a învăţa poate fi nivelul general al 
stimulării cognitive din viaţa individului în acel moment. „Scuteşte- 
mă de noutăţile tale!” este o expresie rostită de obicei în zeflemea. 

Dar gluma disimulează adeseori o dorinţă reală de a evita 
abundenta de date noi. 


Aceasta explică în parte opţiunile noastre în materie de 
distracţie — lectură, filme sau emisiuni de televiziune. Uneori 
căutăm să obţinem un volum mare de noutate, o afluentá de 
informaţii. Alteori rezistăm energic stimulării cognitive şi căutăm 
distracţii „uşoare”. Romanul poliţist tipic, de exemplu, cuprinde o 
necunoscută — cine a ucis? — într-un cadru ritual structurat cu grijă, 
lipsit de noutate şi astfel uşor de prezis. În felul acesta folosim 
distracţia ca pe un mijloc de a mări sau micşora stimularea, 
adaptând ritmurile noastre de absorbţie astfel încât să nu ne 
suprasolicităm capacităţile. 


Folosind în mod mai conştient asemenea tactici, putem 
asigura un „acord fin" al microambiantei noastre. Putem, de 
asemenea, reduce stimularea nedorită micşorând povara impusă 
cunoaşterii. „încercarea de a memora prea multe lucruri este, 
desigur, una dintre principalele surse ale stressului psihic — scrie 
Selye. — Eu fac un efort conştient de a uita imediat tot ceea ce este 
neimportant şi de a-mi nota datele cu o valoare posibilă... 
Procedeul acesta poate ajuta pe oricine să atingă cea mai mare 
simplitate compatibilă cu gradul de complexitate al vieţii sale 
intelectuale”. De asemenea reglementăm fluxul luării deciziilor. 


Amânăm deciziile sau îi însărcinăm pe alţii să le ia - atunci 
când suferim de o suprasolicitare în materie de decizii. Uneori 
„demisionăm” chiar pe plan decizional. Am întâlnit într-o zi o 
sociologă care tocmaise întorsese de la o conferinţă profesională cu 
o pafticipare largă şi extrem de stimulatoare; s-a aşezat la o masă 
într-un restaurant şi a refuzat pur şi simplu bă ia vreun fel de decizie 
în legătură cu meniul. „Ce doreşti să iei?” — a întrebat-o soţul. 

„Hotărăşte tu şi pentru mine" — a răspuns ea. Când a fost presată 
să aleagă dintre mai multe alternative, ea a continuat să refuze, 
spunând supărată că nu mai are „energia” să ia vreo hotărâre. 


Prin asemenea metode căutăm să reglementăm cât putem 
mai bine fluxul stimulărilor senzoriale, cognitive şi decizionale, 
încercând poate, de asemenea, într-un mod complicat şi necunoscut 
încă, să le echilibrăm între ele. Dispunem însă şi de mijloace mai 
eficiente de a înfrunta primejdia suprastimulării. Acestea cuprind 
încercările de a controla ritmul tranzientei, al noutátii si al 


..A 


diversităţii în mediul nostru. 


Zone de stabilitate personală 


Ritmul schimbării în viaţa noastră poate fi influenţat de 
deciziile conştiente. Putem, de pildă, să limităm intensitatea 
schimbării şi a stimulării, nienţinând în mod conştient legături mai 
durabile cu diversele elemente ale mediului ambiant fizic. Astfel 
putem refuza să cumpărăm produse de scurtă folosinţă. Putem să 
ne cramponăm să mai purtăm un sezon vechiul nostru costum, 
putem refuza cu energie să ne conformăm noii mode, putem 
rezista atunci când un agent comercial ne spune că este timpul să 
ne cumpărăm o maşină nouă. În felul acesta reducem nevoia de a 
stabili şi de a rupe legături cu obiectele fizice din jurul nostru. 


Putem folosi aceeaşi tactică în relaţiile noastre cu oamenii si în 
celelalte domenii ale vieţii. Există momente când şi persoana cea 
mai sociabilă fuge de societate şi refuză invitaţiile la petreceri sau 
alte manifestări care implică raporturi sociale. Ne deconectăm în 

mod conştient. Tot aşa ne putem reduce la minimum călătoriile. 
Rezistăm reorganizărilor fără sens din cadrul companiei în care 
lucrăm, din cadrul bisericii şi grupurilor familiale sau sociale de care 
apartinem. Când luăm decizii importante, putem cântări cu grijă 
avantajele şi dezavantajele schimbării. 


Nu vrem să spunem prin aceasta că progresul poate sau ar 
trebui să fie oprit. Nimic nu este mai puţin raţional decât afirmaţia 
ducelui de Cambridge, despre care se spune că a exclamat: „Orice 
schimbare, în orice moment şi indiferent de motiv, trebuie 
deplânsă”. Teoria asupra limitelor facultăţilor de adaptare 
sugerează că, în pofida costului pe plan fizic, un anumit nivel de 
schimbare este tot atât de vital pentru sănătate pe cât de 
dăunătoare este o schimbare prea mare. 


Din motive care nu sunt încă limpezi, unii oameni au o nevoie 
de stimulare mai mare decât alţii. Ei par să tânjească după 
schimbare chiar şi atunci când alţii fug de ea. O casă nouă, un nou 
automobil, o nouă călătorie, un nou loc de muncă, noi oaspeţi în 
casă, noi vizite, riscuri şi deceptii financiare — ei par să accepte toate 
acestea şi multe altele fără să sufere vreun efect supărător. 


O analiză atentă a unor asemenea oameni dezvăluie adeseori 
existenţa în viaţa lor a ceea ce s-ar putea numi „zone de stabilitate” 
— anumite relaţii durabile, care sunt menținute cu grijă în pofida 
tuturor schimbărilor. 


Cunosc un om care a trecut printr-o serie de complicaţii 
sentimentale, un divorţ şi o recăsătorire — toate într-o perioadă de 
timp foarte scurtă. Se simte foarte bine când se schimbă ceva, îi 
plac călătoriile, mâncărurile noi, ideile noi, filmele, distractiile s 
cărţile noi. Este înzestrat cu o mare inteligenţă şi este rareori 


i 
i 

„saturat”, suportă cu greu tradiţia şi este permanent însetat de 
noutate. În aparenţă este schimbarea personificată. 


Când privim totuşi mai atent, constatăm că ocupă acelaşi post 
de zece ani, conduce un automobil uzat, vechi de şapte ani, hainele 
sale nu mai sunt de câţiva ani la modă, prietenii săi cei mai 
apropiaţi sunt vechi colegi de serviciu şi chiar câţiva camarazi de 
facultate. 


Un alt caz se referă la un om care a schimbat locurile de 
muncă într-un ritm consternant, s-a mutat împreună cu familia de 
13 ori în 18 ani, călătoreşte neîncetat, foloseşte automobile 
închiriate, utilizează produse de scurtă folosinţă, se laudă că este 
primul din cartier care încearcă noile aparate şi, în general, trăieşte 
într-un vârtej de tranzientá, noutate şi diversitate. Dar şi aici o 
privire mai atentă ne dezvăluie importanţa zonelor de stabilitate 
din viaţa sa: legături strânse cu soţia, care durează de 19 ani, relaţii 
neîntrerupte cu părinţii săi şi cu vechii prieteni de facultate, 
presărate cu noi cunoştinţe. 


O formă diferită de zonă de stabilitate este tipul de 
obişnuinţe care însoțesc persoana oriunde călătoreşte ea, indiferent 
de schimbările care intervin în viaţa sa. Cunosc un profesor care s-a 
mutat de şapte ori în zece ani, care călătoreşte permanent în Statele 
Unite, America de Sud, Europa şi Africa, care şi-a schimbat în 
repetate rânduri locul de muncă, dar care se conformează aceluiaşi 
program zilnic indiferent unde se află. Citeşte între 8 şi 9 dimineaţa, 
face mişcare timp de trei sferturi de oră la prânz şi apoi face o 
siestă de vreo jumătate de oră înainte de a se cufunda în munca sa, 
care îl tine ocupat până la 10 seara. 

De aceea, problema care se pune nu este de a suprima 
schimbarea, lucru imposibil dealtfel, ci de a ne acomoda cu ea. 
Dacă optăm pentru o evoluţie rapidă în anumite sectoare ale vieţii, 
putem încerca în mod conştient să construim zone de stabilitate în 
altele. Poate că un divorţ nu ar trebui să fie urmat prea repede de 
un transfer în alt loc de muncă. Cum naşterea unui copil modifică 
toate legăturile umane dintr-o familie, poate că nu ar trebui să fie 
urmată prea îndeaproape de o stabilire în alt loc, lucru care 
provoacă perturbări uriaşe în legăturile umane din afara familiei. 
Poate că o femeie văduvă de puţin timp nu ar trebui să se 
grăbească să-şi vândă casa. 


Pentru a crea zone de stabilitate adecvate, pentru a modifica 
modelele de viaţă mai largi, avem nevoie de instrumente mai 
eficiente. Trebuie, înainte de toate, să ne schimbăm radical 
atitudinea faţă de viitor. În primul rând, pentru a ne acomoda 
schimbării trebuie să o anticipăm. Cu toate acestea, ideea cá 
viitorul personal al unui individ poate fi în oarecare măsură 
anticipat se împotriveşte unei prejudecăţi larg răspândite a 
oamenilor, majoritatea acestora, profund deprimaţi, crezând cá 
viitorul este un mister. 


Totuşi adevărul este că noi putem stabili probabilitatea unora 
dintre schimbările care ne sunt rezervate, în special a anumitor 
schimbări structurale mari, şi că există modalităţi de a folosi aceste 
cunoştinţe în edificarea zonelor de stabilitate personală. 


Putem, de exemplu, prezice cu certitudine că, dacă nu 
intervine moartea, vom îmbătrâni, că şi copiii, rudele şi prietenii 
noştri vor îmbătrâni şi că de la un anumit punct sănătatea noastră 


se va deteriora. 

Oricât de evident ar părea aceasta, noi putem deduce, ca 
rezultat al acestei simple afirmaţii, o mulţime de lucruri despre viaţa 
noastră în următorii doi, cinci sau zece ani şi despre schimbările pe 
care va trebui să le înfruntăm între timp. 


Puţini indivizi şi puţine familii îşi fac planuri de viitor în mod 
sistematic. Şi, când le fac, acestea sunt văzute de obicei prin prisma 
bugetului. $i totuşi putem prevedea şi influenţa şi cheltuielile 
noastre de timp şi emoție la fel ca pe cele băneşti. În felul acesta ne 
este posibil să avem o imagine revelatoare a propriului nostru 
viitor şi să estimăm în linii mari importanţa schimbărilor care se 
întrevăd, elaborându-ne periodic ceea ce s-ar putea numi „un buget 
de timp şi emoţii”. Aceasta este o încercare de a determina 
procentul de timp şi de energie emoţională investit în diverse 
sectoare importante ale vieţii şi de a vedea cum ar putea evolua el 
în decursul anilor. 


Putem, de pildă, să înscriem pe o coloană acele sectoare ale 
vieţii care ni se par cele mai importante: sănătate, profesiune, timp 
liber, viață conjugală, relaţii cu copiii, legături cu părinţii etc. Apoi 
înscriem lângă fiecare rubrică timpul aproximativ pe care îl alocăm 
în prezent acestui sector. Să luăm un exemplu: un serviciu de la 9 la 
17, drumul de o jumătate de oră şi concediile şi sărbătorile 
obişnuite; cel care foloseşte această metodă va constata că dedică 
aproximativ 25% din timpul său lucrului. Deşi este, desigur, mult 
mai greu, el poate face şi o apreciere subiectivă a procentului de 
energie emoţională investit în activitatea profesională. Dacă este 
plictisit şi lipsit de griji, va investi foarte puţin, neexistând o 
corelaţie necesară între timpul consacrat şi emoția investită. 1 Dacă 
face acest exerciţiu pentru fiecare din sectoarele importante ale 
vieţii sale, străduindu-se să înscrie un procent chiar când nu este 
decât o estimare extrem de aproximativă şi totalizând cifrele pentru 

a se asigura că nu depăşesc niciodată 100%, el va fi recompensat 
prin unele constatări surprinzătoare. 


A 


Căci modul în care îşi repartizează timpul şi energia 
emoţională reflectă fidel sistemul său de valori şi personalitatea sa. 


Dar el va fi recompensat cu adevărat pentru angajarea sa în 
acest proces abia atunci când se va întreba sincer şi în amănunt cum 
vor evolua în anii ce vin situaţia, viaţa conjugală sau relaţiile sale cu 
copiii sau părinţii săi. 


Dacă, de pildă, este un cadru de conducere de nivel mediu, în 
vârstă de 40 de ani, cu doi fii adolescenţi, doi părinţi sau socri în 
viaţă şi un ulcer duodenal incipient, el poate presupune că peste 
cinci ani fiii săi vor fi la facultate sau vor fi părăsit casa părintească. 
Timpul consacrat preocupărilor părinteşti probabil că va scădea. 
Totodată poate anticipa un oarecare declin al energiilor emoţionale 
solicitate de rolul său de părinte. Pe de altă parte, pe măsură ce 
propriii săi părinţi şi socri vor îmbătrâni, responsabilitátile sale 
probabil că vor trece pe primul loc. Dacă sunt bolnavi, va trebui 
poate să consacre mult timp şi emoție îngrijirii lor. Dacă din punct 
de vedere statistic este probabil ca ei să moară în cursul perioadei 
studiate, el trebuie să privească lucrurile în faţă. Aceasta îi spune că 
se poate aştepta la o schimbare majoră în angajamentele sale. Nici 
propria sa sănătate nu va deveni mai bună între timp. 


Dar, într-un fel sau altul, se poate hazarda să facă unele 
presupuneri referitoare la situaţia sa — şansele de promovare, o 
eventuală reorganizare, schimbarea locuinţei, reciclarea etc. 


Toate acestea sunt dificile şi nu-i asigură „cunoaşterea 
viitorului”. Mai degrabă îl ajută să-şi precizeze unele supozitii în 


privinţa viitorului. Pe măsură ce va îmbătrâni, verificándu-si 

previziunile pentru anul în curs, pentru anul următor, pentru viitorii 
cinci sau zece ani, va putea desprinde tipuri de schimbări. Va vedea 
că în anumiţi ani se va putea aştepta la deplasări şi reorganizări mai 
mari decât în alţii. Unele perioade sunt mai agitate, mai pline de 
schimbări decât altele. Pe baza acestor predicții sistematice, el poate 
apoi să adopte decizii majore în prezent. 


Va trebui oare să se mute cu întreaga familie în anul următor 
sau vor exista destule schimbări şi fără aceasta? Va putea el să-şi 
schimbe locul de muncă? 


Sá cumpere o maşină nouă? Să petreacă un concediu 
costisitor? Să-l interneze pe socrul său vârstnic într-un cămin de 
bătrâni? Să aibă o aventură? îşi poate permite să-şi schimbe 
profesiunea? Trebuie oare să încerce să menţină anumite 
responsabilităţi neschimbate? 


Toate aceste tehnici sunt instrumente extrem de rudimentare 
de planificare personală. Poate că psihologii şi psihosociologii pot 
făuri instrumente mai precise, mai sensibile la variațiile 
probabilităților, mai rafinate şi care permit o înţelegere mai bună. 


Şi totuşi, dacă în loc de certitudini căutăm indicii, chiar şi 
aceste mijloace primitive ne pot ajuta să moderăm sau să 
canalizăm fluxul schimbărilor din viaţa noastră. Căci, ajutându-ne 
să identificám zonele de schimbare rapidă, ele ne ajută, de 
asemenea, să identificară — sau să creăm — zone de stabilitate, 
modele relativ constante în vârtejul care ne copleşeşte. Ele 
îmbunătăţesc şansele fiecărui individ în lupta personală pe care o 
duce pentru a rămâne stăpânul propriului său destin. 


Totodată acesta nu este un proces exclusiv negativ, o luptă 
pentru suprimarea sau limitarea schimbării. Problema care se pune 

oricărui individ care încearcă să reziste schimbării rapide este cum 
să se menţină în limitele adaptabilitátii sale şi, dincolo de aceasta, 
cum să găsească punctul optim care-i permite să trăiască cu o 
intensitate maximă. Doctorul John L. Fuller, cercetător principal la 
Jackson Laboratory, un centru de cercetări biomedicale din Bar 
Harbor, în statul Mâine, a efectuat experienţe legate de privatiunea 
şi excesul de schimbări. „Unii oameni — spune el — capătă un 
anumit sentiment de serenitate chiar în mijlocul agitatiei din jur nu 
pentru că ar fi imuni la emoție, ci pentru că au găsit modalitatea de 
a include doza «adecvată» de schimbare în viaţa lor”. Căutarea 
acestui optim este poate acelaşi lucru cu „căutarea fericirii”. 


Prizonieri temporari ai limitelor impuse de sistemele nervos şi 
endocrin pe care ni le-a dat evoluţia, trebuie să elaborăm noi 


Mc 


procedee de regularizare a stimulării căreia îi suntem supuși. 


Gruparea situationalá Nenorocirea este că asemenea tactici 
personale devin pe zi ce trece mai puţin eficiente. Când ritmul 
schimbării creşte, indivizilor le este tot mai greu să-şi creeze zonele 
de stabilitate personală de care au nevoie. Costul neschimbării 


creşte si el. 


Putem locui in continuare în vechea noastră casă, dar totul în 
jur se transformă. . Putem păstra vechiul nostru automobil, dar 
notele de plată ale reparațiilor cresc nemásurat. Putem refuza să ne 
transferăm într-un nou loc de muncă, dar în consecinţă ne pierdem 
slujba. Căci, deşi piitem lua anumite7 măsuri pentru a reduce 
înrâurirea schimbărilor în viaţa noastră personală, problema reală 
se află în afara noastră. 


Pentru a crea un mediu ambiant în care schimbarea îl 
insufleteste si îl imbogáteste pe individ, dar nu îl copleşeşte, trebuie 

să folosim nu numai tactici personale, ci şi strategii sociale. Dacă 
intentionám să-i ajutăm pe oameni să suporte acceleraţia, trebuie 
să începem acum să includem diferite tipuri de „paraşoc al 
viitorului” în textura însăşi a societăţii supraindustriale. lar acest 
lucru impune un nou mod de a concepe schimbarea şi 
neschimbarea în viaţa noastră, ba chiar un mod diferit de clasificare 
a oamenilor. 


În prezent tindem să-i situám pe oameni nu după schimbările 
pe care le suferă întâmplător la un moment dat, ci după situaţia sau 
statutul lor în perioadele dintre schimbări. Noi considerăm că un 
membru de sindicat este un om care s-a înscris într-un sindicat şi 
continuă să facă parte din el. Denumirea noastră se referă nu la 
înscriere sau la retragere, ci la „neschimbarea” care are loc între 
acestea două. Beneficiarul asistenţei sociale, studentul, metodistul, 
cadrul de conducere, toti sunt intre douá schimbári. 


Există însă şi un mod absolut diferit de a privi oamenii. De 
exemplu, „cineva care se mută într-o locuinţă nouă” face parte 
dintr-o categorie în care sunt incluşi zilnic peste 100.000 de 
americani, şi totuşi aceştia sunt rareori consideraţi un grup. „Cei 
care îşi schimbă locul de muncă” sau „cei care se afiliază unei 
biserici” sau „cei care divorţează” constituie cu toţii categorii bazate 
pe situaţii temporare, trecătoare, şi nu pe situaţiile mai durabile 


dintre perioadele de tranziţie. 


Acest punct de vedere cu totul nou, care neglijează ce „sunt” 
oamenii, pentru a studia ce „devin” ei, sugerează o întreagă serie 
de noi abordări ale problemei adaptării. 


Una dintre cele mai pline de imaginaţie şi mai simple abordări 
de acest fel îi aparţine doctorului Herbert Gerjuoy, psiholog în 

cadrul Organizaţiei de cercetare a resurselor umane. El o numeşte 
„gruparea situationala", şi, asemenea majorităţii ideilor bune, odată 
explicată, utilitatea ei pare indiscutabilă. $i totuşi nu a fost 
niciodată exploatată în mod sistematic. Se prea poate ca gruparea 
situationala să devină unul dintre serviciile sociale cheie ale 
viitorului. 


Doctorul Gerjuoy demonstrează că ar trebui create organizaţii 
temporare — „grupuri situationale" — pentru oamenii care trec prin 
schimbări similare în acelaşi moment. Asemenea grupuri, susţine 
Gerjuoy, ar trebui create „pentru familiile prinse în convulsiile 
mutării, pentru bărbaţii şi femeile pe punctul de a obţine divorţul, 
pentru oamenii pe cale de a-şi pierde un părinte sau soţul, pentru 
cei care aşteaptă un copil, pentru bărbaţii care se pregătesc să 
imbrátigeze o nouă ocupaţie, pentru familiile care tocmai s-au 
mutat într-o comunitate nouă, pentru cei ce-şi vor căsători ultimul 
copil, pentru cei care au atins vârsta pensionării — cu alte cuvinte 
pentru toţi cei puşi în faţa unei schimbări importante în viaţa lor. 


Fireşte, persoana respectivă va fi doar un membru temporar 
al grupului, doar atât cât să fie ajutată să depăşească dificultăţile 
tranziţiei. Unele grupuri se pot uni pentru câteva luni, altele însă s- 
ar putea să nu reziste decât timpul unei singure întruniri”. 


Grupând laolaltă oameni care împărtăşesc sau sunt pe cale de 
a împărtăşi o experienţă de adaptare comună, demonstrează el, îi 
ajutăm să-i facă faţă. „Individul care trebuie să se adapteze la o 
situaţie nouă pierde o parte din elementele de bază ale respectului 
de sine. El începe să se îndoiască de propriile sale capacităţi. Dacă îl 
punem în contact cu alţii care trec prin aceeaşi experienţă, oameni 
cu care se poate identifica şi pe care îi poate respecta, îl vom 
reconforta. 

Membrii grupului ajung să împărtășească, chiar dacă pentru 
scurt timp, acelaşi sentiment de identitate. Ei privesc problemele 
mai obiectiv, fac schimb de idei şi puncte de vedere utile, dar mai 
important este faptul că îşi sugerează reciproc alternative de 
viitor”. 


Acest accent pus pe viitor, spune Gerjuoy este esenţial. Spre 
deosebire de unele şedinţe de terapie în grup, adunările grupurilor 
situationale, ar trebui să fie dedicate nu disecării trecutului satf 
introspectiei, ci discutárii obiectivelor personale si planificării 
strategiilor practice spre a fi folosite in viitor, in noile conditii de 
viatá. Membrii lor pot urmári filme despre alte grupuri similare, 
care întâmpmă acelaşi gen de probleme. Ei pot asculta persoane 
care trec prin aceeași perioadă de tranziţie, dar au ajuns la un stadiu 
mai avansat. Pe scurt, li se dă prilejul să-şi reunească experienţele si 
ideile personale înainte de sosirea momentului schimbării. 


In esenţă această abordare nu conţine nimic nou. 


Există deja organizaţii care se bazează pe principii situationale. 
Un grup de voluntari ai Corpului Păcii care se pregătesc pentru o 
misiune este de fapt un grup situational, tot aga ca si grupurile care 
urmeazá cursurile pre si postnatale. Numeroase orage americane au 
un ,Club al noului venit", care-i invitá pe noii locuitori la dineuri 
rustice sau la alte manifestări, permițându-le să intre în contact cu 
alte persoane sosite recent şi să-şi compare problemele şi proiectele. 
Poate că ar trebui să existe şi un „Club al celor care pleacă”. Nouă 
însă este sugestia de a presăra societatea cu asemenea „cursuri de 


adaptare”. 


Sfătuirea persoanelor în criză Grupurile nu pot şi nu trebuie să 
fie singurele care îl ajută pe individ. In numeroase cazuri, în cursul 

crizei de adaptare, persoana aflată sub presiunea schimbării are 
nevoie în special de sfaturi „de la om la om”. În limbajul 


A 
ae 93, | 


psihiatrilor, oricare răscruce importantă în viaţă este o „criză”. 
linii mari, ea este sinonimă cu o „schimbare majoră în cursul 


$55 


existentei". 


33 


În prezent, persoanele „în criză” apelează la tot felul de 
experti — doctori, consilieri conjugali, psihiatri, specialişti în 
îndrumarea profesională si alţii — pentru a obţine sfaturi 
individualizate. Totuşi pentru multe tipuri de crize încă nu există 
experţi corespunzători. Cine ajută familia sau individul puşi în faţa 
necesităţii de a se muta într-un oraş nou pentru a treia oară în 
decurs de cinci ani? Cine îl poate sfătui pe conducătorul unui club 
sau al unei organizaţii comunitare avansat sau retrogradat în urma 
unei reorganizări? Cine o poate ajuta pe secretara trimisă înapoi în 
rándul dactilografelor? 


Oamenii de felul acesta nu sunt bolnavi. $i cu toate cá nu au 
nevoie de îngrijire psihiatricá, au nevoie de un ajutor pe care nu-l 
primesc de la nici o instituţie. 


Nu numai că există numeroase schimbări actuale în cazul 
cărora nimeni nu poate da un sfat, dar invazia noutăţii îi va 
confrunta în viitor pe indivizi cu tipuri totalmente noi de crize 
personale. Şi cum societatea goneşte spre diversificare, varietatea 
problemelor va creşte. În societăţile care se schimbă într-un ritm 
lent, tipurile de crize care stau în faţa indivizilor sunt mai uniforme, 
iar sursele de sfaturi specializate mai uşor de identificat. Persoana în 
criză se ducea la preot, la vrăjitor sau la şeful local. Astăzi serviciile 
de conseiere individuală din ţările cu o tehnologie avansată au 
devenit atât de specializate încât, ca urmare, au apărut specialişti 

care nu fac nimic altceva decât îl povátuiesc pe individ la cine să 
caute un sfat. 


Aceste servicii de îndrumare interpun o birocraţie şi o 
întârziere suplimentare între individ şi ajutorul de care are nevoie. 
În momentul când ajutorul ajunge la el, este posibil ca el să fi luat 
deja decizia vitală şi aceasta să fie una proastă. Putem prevedea 
dificultăţi tot mai mari dacă vom continua să presupunem că 
sfaturile trebuie să vină de la profesionişti tot mai specializaţi. De 
asemenea, atât timp cât stabilim specializările în funcţie de ceea ce 
„sunt” oamenii şi nu de ceea ce „devin” ei, noi vom omite multe 
probleme de adaptare reale. Sistemele tradiţionale de servicii 
sociale nu vor fi niciodată capabile să facă faţă cerinţelor. 


Soluţia este o completare a sistemului grupării situationale cu 
o reţea de consilieri care să recurgă nu numai la sfătuitori 
profesionişti, ci şi la un mare număr de experţi voluntari. Trebuie să 
admitem că ceea ce îi conferă unei persoane calitatea de expert 
într-un tip de criză nu sunt în mod necesar studiile de specialitate, ci 
experienţa pe care a avut-o trecând printr-o criză similară. 


Pentru a ajuta milioane de oameni să treacă de perioadele 
dificile pe care le va fi dat probabil să le înfrunte, va trebui să 
„delegăm” un mare număr de neprofesionişti - oameni de afaceri, 
studenti, profesori, muncitori si alţii — pentru a servi drept 
„consilieri ai persoanelor în criză”. Aceşti consilieri de mâine ai 
persoanelor în criză vor fi experţi nu în discipline tradiţionale ca 
psihologia sau medicina, ci în tipuri specifice de crize ca mutarea, 
promovarea în serviciu, divorţul sau schimbarea subcultului. 
Înarmaţi cu propria lor experienţă, lucrând voluntar sau pentru o 
retributie minimă, ei vor rezerva o mică parte a timpului lor pentru 

a-i asculta pe alţii vorbindu-le despre problemele, temerile si 
proiectele lor. 


La rândul lor, şi ei vor recurge la alţii pentru un ajutor similar 
în cursul propriei lor dezvoltări adaptative. 


Repetăm, nu este nimic nou în faptul că oamenii îşi dau 
sfaturi unul altuia. Nouă este însă capacitatea noastră, datorită 
folosirii calculatoarelor, de a forma operativ grupuri situationale, de 
a-i pune pe indivizi în contact cu consilierii şi de a face aceste două 
lucruri cu deosebită discreţie şi în anonimat. 


Avem deja dovada unei deplasări în această direcţie prin 
răspândirea serviciilor de „ascultare” si „îngrijire”, în Davenport, 
statul lowa, oamenii izolaţi pot forma un număr de telefon pentru 
a fi puşi în legătură cu o persoană „care ascultă” — unul din 
voluntarii care răspund prin rotaţie la telefon 24 de ore din 24. 


Programul iniţiat de o comisie locală pentru oamenii în vârstă 
este similar, dar nu identic cu serviciul „Care-Ring” * din New York. 
Abonatii acestuia din urmă plătesc o taxă în schimbul căreia sunt 
sunaţi de două ori pe zi la orele stabilite. Ei indică serviciului 
numele medicului lor, al vecinului, al administratorului clădirii, 
precum şi pe cel al unei rude apropiate, în caz că nu răspund la un 
apel, serviciul mai încearcă o dată după o jumătate de oră. Dacă 
nici atunci nu răspund, este anunţat doctorul şi o infirmieră este 
trimisă la faţa locului. Serviciile „Care-Ring” sunt în prezent 
incetátenite si în alte oraşe. În ambele servicii vedem precursorii 
sistemului de sfătuire a persoanelor în criză, specific viitorului. 


<notă> 

* Apel telefonic pentru îngrijire: care = grijă; ring = apel 
telefonic. — Nota trad. 


</notă> 


În cadrul acelui sistem, a da şi a primi sfaturi nu mai constituie 
un „serviciu social” în sensul obişnuit, birocratic şi impersonal al 
termenului, ci un proces extrem de personalizat, care nu numai că îi 
ajută pe indivizi să se menţină deasupra curenților schimbării din 
propria lor viaţă, dar îi ajută să cimenteze întreaga societate într-un 
fel de „reţea de dragoste” — un sistem interogator bazat pe 
principiul „Avem în egală măsură nevoie unul de altul”. Se pare că, 
pe măsură ce înaintăm cu toţii în incertitudinile viitorului, grupurile 
situationale şi consilierii individuali pentru situaţii de criză vor 


ajunge să joace un rol semnificativ în viaţa fiecărui om. 


Refugii la jumătatea drumului Un „paraşoc al viitorului” de un 
tip cu totul diferit este ideea de „refugiu la jumătatea drumului”, 
folosită deja de autorităţile progresiste ale unor închisori pentru a 
uşura celor ce ies de la închisoare readaptarea la viaţa normală. 
După părerea criminologului Daniel Glaser, trăsătura distinctivă a 


M» 


instituţiilor corectionale ale viitorului va fi „eliberarea progresivă”. 


În loc de a scoate omul din viaţa substimulatoare, atent 
supravegheată a închisorii, şi de a-l azvârli violent şi fără pregătire 
în societatea liberă, el este mai întâi transferat într-o instituţie 
intermediară, care îi permite să lucreze în comunitate în timpul 
zilei, dar în care revine noaptea. Restricţiile sunt ridicate treptat 
până în momentul când este complet adaptat la lumea exterioară. 
Acelaşi principiu a fost luat în considerare de diverse instituţii de 
boli mintale. 

Totodată s-a sugerat că problemele de adaptare a populaţiei 
rurale deplasate brusc în centrele urbane ar putea fi reduse simţitor 
dacă s-ar institui ceva asemănător acestui gen de „refugii la 
jumătatea drumului” pentru a-i uşura încadrarea în noul mod de 
viaţă. În conformitate cu această teorie, oraşele au nevoie de centre 
de primire în care noii veniţi să trăiască un timp în condiţii 
intermediare între cele ale societăţii rurale, pe care o părăsesc, şi 
cele ale societăţii urbane, în care încearcă să pătrundă. Dacă cei ce 
migrează la oraş ar fi mai întâi aclimatizati, în loc să fie trataţi cu 
dispreţ şi lăsaţi să se descurce singuri, ei s-ar adapta cu mult mai 
mult succes. 


O idee similară a apărut si în rândurile specialiştilor pe care îi 
preocupă „adăpostirea intruşilor” în marile oraşe din lumea 
subdezvoltată din punct de vedere tehnic. În jurul Khartumului, în 
Sudan, imii de foşti nomazi au creat inele concentrice de aşezări. 
Cei aflaţi cel mai departe de oraş trăiesc în corturi asemănătoare 
celor pe care le aveau în deşert. Grupul următor trăieşte în colibe 
din chirpici cu acoperişuri din foaie de cort. Cei şi mai apropiaţi de 
oraş ocupă colibe cu ziduri din chirpici şi acoperişuri de tablă. 


Atunci când poliţia s-a apucat să dărâme corturile, expertul în 
planificare urbană Constantinos Doxiadis a recomandat nu numai 
să nu le distrugă, ci şi ca locuitorilor lor să le fie asigurate anumite 
servicii municipale, în loc să privească aceste cercuri concentrice 
într-o lumină total negativă, el a sugerat că ele ar putea fi 
considerate drept un cadru ideal pentru un imens efort de educaţie 
în favoarea indivizilor şi a familiilor, aceştia fiind urbanizati pas cu 


pas. 


Aplicarea acestui principiu nu trebuie însă limitată la săraci, la 
alienatii mintali sau la delincventi. Ideea de bază, de a asigura 

schimbarea mai degrabă în etape controlate decât prin tranziţii 
bruşte, este esenţială pentru orice societate care vrea să facă faţă 
unor prefaceri sociale şi tehnice rapide. Individul care urmează să se 
pensioneze, de pildă, ar putea fi eliberat din serviciu într-un mod 
mai progresiv. Studentul provenit dintr-o comunitate rurală ar 
putea petrece câteva săptămâni într-un colegiu dintr-un oraş de 
dimensiuni mijlocii înainte de a intra într-o mare universitate 
urbană. Un pacient care a stat timp îndelungat într-un spital poate 
fi încurajat să meargă o dată sau de două ori acasă cu titlu de 
încercare înainte de a i se da drumul definitiv. 


Aceste strategii le experimentăm deja, dar mai sunt posibile şi 
altele. Pensionarea, de pildă, nu ar trebui să fie acea schimbare 
bruscă de genul „totul sau nimic” şi care nimiceşte eul, aşa cum se 
întâmplă în prezent pentru majoritatea oamenilor. Nu există nici 
un motiv ca ea să nu poată fi efectuată progresiv. 


Chemarea la armată, care îl desparte pe tânăr de familia sa în 
mod brusc şi aproape violent, ar putea fi făcută în etape. Separatia 
de bunuri, considerată ca o etapă pe drumul spre divorţ, ar trebui 
să devină mai puţin complicată din punct de vedere juridic şi mai 
puţin costisitoare sub raport psihic. Pe scurt, acolo unde se are în 
vedere o schimbare de statut, ar trebui luată în considerare 
posibilitatea de a o efectua gradat. 


Enclave ale trecutului Nici o societate care va străbate 
turbulenta următoarelor decenii nu se va putea descurca fără 
ajutorul unor centre specializate în care ritmul schimbării să fie 
redus în mod artificial. Cu alte cuvinte, vom avea nevoie de 
enclave ale trecutului, de comunităţi în care schimbarea, noutatea şi 
opţiunile să fie limitate în mod intenţionat. 

Acestea vor putea fi comunităţi în care istoria este parţial 
îngheţată, cum sunt „satele Amish” din Pennsylvania, sau locuri în 
care trecutul este simulat cu artă, ca Williamsburg în statul Virginia, 
sau Mystic în statul Connecticut. Spre deosebire de Williamsburg 
sau Mystic, prin care vizitatorii se scurg rapid şi constant, aceste 
viitoare enclave ale trecutului trebuie să fie locuri în care, dacă vor, 
oamenii ameninţaţi de șocul viitorului pot scăpa pe timp de 
săptămâni, luni sau chiar ani de zile de presiunile suprastimulării. 


Indivizii care doresc sau le este necesară o existenţă mai 
destinsă şi mai puţin solicitantă ar trebui să o poată găsi în 
asemenea comunităţi cu înaintare lentă. 


Aceste comunităţi trebuie să fie în mod deliberat capsulate şi 
ferite cu dlscernărnânt de influenţa societăţii înconjurătoare. 


Accesul cu vehiculele trebuie limitat pentru a se evita traficul. 
Trebuie să se publice hebdomadare, şi nu cotidiene. Dacă în 
general vor fi admise, radioul şi televiziunea trebuie să funcţioneze 
doar câteva ore Pe zi, şi nu zi şi noapte. Numai serviciile speciale de 
urgenţă — cele medicale, de exemplu — trebuie menținute la nivelul 
de eficienţă maximă permis de tehnologia avansată. 


Acest gen de comunităţi nu numai că nu trebuie să fie 
ridiculizate, ci, dimpotrivă, ele trebuie să fie subvenţionate de 
întreaga societate, ca o formă de asigurare mintală şi socială. În 
perioadele de schimbare extrem de rapidă se poate întâmpla ca 
întreaga societate să facă unele erori catastrofale si ireversibile. Să 
ne imaginăm, de exemplu, larga răspândire a unui aliment care s-ar 
dovedi, întâmplător, la fel de periculos ca talidomida. Ne putem 
gândi la accidente capabile să sterilizeze sau chiar să ucidă populaţii 
întregi. 

Prin proliferarea enclavelor trecutului, un fel de muzee vii, 
cresc şansele de supravieţuire ale rasei umane în cazul unei 
calamitáti grave. Asemenea comunităţi ar putea servi drept material 
didactic empiric. Astfel, copiii ar putea petrece câteva luni într-un 
sat de tip feudal, trăind şi muncind aşa cum o făceau copiii cu 
secole în urmă. Adolescentilor li s-ar putea cere să petreacă un timp 
într-o comunitate de la începuturile erei industriale şi să lucreze în 
„morile” şi fabricile sale. O asemenea educaţie, „pe viu”, le-ar oferi 
perspectiva istorică pe care nu le-ar asigura-o nici o carte. Bărbaţii şi 
femeile care doresc o viaţă mai calmă pot face în aceste comunităţi 
o carieră din „a fi” Shakespeare, Ben Franklin sau Napoleon, nu 
interpretând pur şi simplu rolurile lor pe scenă, ci trăind, muncind, 
dormind la fel ca ei. 


Cariera de „simulator istoric” ar atrage un mare număr de 
oameni cu talent actoricesc. 


Pe scurt, orice societate va avea nevoie de subsocietăţi, ai 
căror membri vor fi obligaţi să stea izolaţi de ultimele noutăţi. S-ar 
putea chiar să plătim oameni pentru a nu folosi cele mai noi 
produse, pentru a nu se bucura de facilităţile oferite de 
automatizare şi cercetare. 


Enclave ale viitorului Aşa cum dăm unor oameni posibilitatea 
să trăiască în ritmul mai lent al trecutului, trebuie să dăm indivizilor 
şi posibilitatea de a experimenta în prealabil aspecte ale viitorului 
lor. Aşadar, va trebui să creăm şi enclave ale viitorului. 


Am şi început să facem acest lucru, dar numai într-un sens 
limitat. Astronauții, piloţii şi alti specialişti se antrenează adeseori în 
stimulatoare ce reproduc mediul ambiant în care se vor afla la o 
anumită dată în viitor, când vor participa efectiv la o misiune. 

Prin reproducerea interiorului unei carlingi sau capsule le 
permitem să se obişnuiască treptat cu mediul ambiant viitor. 
Antrenamentele agenţiilor de poliţie şi ale spionilor, precum şi ale 
membrilor grupurilor de comandă şi ale altor specialişti militari 
cuprind vizionarea de filme în care îi văd pe oamenii cu care vor 
avea de-a face, fabricile în care vor trebui să se infiltreze, terenul pe 
care vor trebui să-l parcurgă. În felul acesta, ei sunt pregătiţi să facă 
faţă unei multitudini de situaţii neprevăzute. 


Avem toate motivele să credem că acest principiu poate fi 
generalizat. Înainte de a transfera un muncitor într-un loc nou, el şi 
familia sa ar trebui să vadă filme care să le infátigeze în amănunt 
cartierul în care vor trăi, şcoala pe care o voT frecventa copiii lor, 
magazinele din care vor târgui şi, poate chiar, pe profesorii, 
vânzătorii şi vecinii pe care îi vor întâlni. Preadaptându-i în felul 
acesta, le putem reduce neliniştea provocată de necunoscut şi îi 
putem pregăti din timp pentru rezolvarea unei bune părţi din 
problemele pe care probabil le vor avea. 


Ca urmare a progresului tehnicii stimulatoarelor, mâine vom 
putea merge mult mai departe. Individul în curs de preadaptare va 
putea nu numai să vadă şi să audă, dar şi să atingă, să guste şi să 
miroase mediul ambiant în care va trăi. El va putea întreţine relaţii 
imediate cu persoanele pe care le va întâlni mai târziu, va fi supus 
unor experiențe elaborate cu grijă menite să-i îmbunătăţească 
capacitatea de adaptare. 


Psihologii de mâine vor dispune de un domeniu fertil în 
proiectarea şi conducerea unor asemenea etape de preadaptare. În 
aceste enclave de „muncă, învăţătură şi distracţie”, care vor fi de 
fapt muzee ale viitorului, vor putea intra şi familii întregi, 
pregătindu-se astfel să facă faţă propriului lor viitor. 


= 

Sărbătorirea la scară mondială a cuceririi spaţiului cosmic 


„Fiind fascinati de însăşi ideea de schimbare - scrie John 
Gardner în Self-Renewal — trebuie să ne ferim de ideea că în istoria 
umană continuitatea este un factor neînsemnat, dacă nu 
condamnabil. Ea este o componentă de importanţă vitală în viaţa 
indivizilor, organizaţiilor şi societăţilor”. 


În lumina teoriei asupra limitelor adaptabilitátii este limpede 
că a insista asupra continuității în experienţa noastră nu înseamnă a 
te situa pe o poziţie necesarmente „reacţionară”, tot aşa cum a 
revendica o schimbare bruscă sau episodică nu înseamnă a avea o 
atitudine necesarmente „progresistă”. În societăţile stagnate există 
o puternică trebuintá psihică de noutate si stimulare. Într-o 
societate care se dezvoltă în ritm accelerat, se impune poate 


trebuinta de a menţine anumite continuităţi. 


În trecut, ritualul constituia un bun amortizor al schimbării. 
Antropologii ne spun că repetarea anumitor ceremonii — ritualuri 
legate de naştere, moarte, pubertate, căsătorie etc. — îi ajută pe 
indivizii din societăţile primitive să-şi regăsească echilibrul după 
evenimente care presupun mari eforturi de adaptare. 


„Nu avem nici o dovadă - scrie $. T. Kimball — că lumea 
urbană laicizată are mai puţin nevoie de mijloace de exprimare 
rituale... ". Carleton Coon declară că „societăţi întregi, indiferent 
de dimensiunea şi gradul lor de complexitate, au nevoie de control 
pentru a asigura menţinerea echilibrului şi acest control apare sub 
diferite forme. Una din ele este ritualul”. El consideră că ritualul 

supravieţuieşte astăzi în apariţia în public a şefilor de state, în 
religie, în afaceri. 


Acestea nu reprezintă însă decât un coltisor al ghețarului 
ritualurilor. În societăţile occidentale, de pildă, expedierea 
felicitărilor de Crăciun este un ritual anual care reprezintă nu numai 
un semn de continuitate, dar îi ajută pe indivizi să prelungească 
prieteniile şi cunoştinţele prea efemere. Sărbătorirea zilei de 
naştere, vacantele sau aniversările sunt un alt exemplu. Industria 
înfloritoare a felicitărilor — numai în Statele Unite se vând anual 2 
248.000.000 de felicitări pentru sărbătorile de iarnă — este un 
monument economic înălţat nevoii unei aparente de ritual pe care 
continuă să o resimtă societatea. 


Comportamentul repetitiv, indiferent de celelalte funcţii ale 
sale, conferă un sens acţiunilor nerepetitive, el constituind fundalul 
pe care se evidenţiază noutatea. După ce au studiat o sută de 
autobiografii publicate, sociologii James Bossard şi Eleanor Boli au 
găsit 73 de cazuri în care autorii au descris procedee ce pot fi 
„clasificate fără echivoc drept ritualuri familiale”. Aceste ritualuri 
provenite din „interacțiuni familiale simple sau întâmplătoare au 
început să se consolideze, deoarece le dădeau oamenilor senzaţia 
de succes sau satisfacţie, iar prin repetare s-au cristalizat în forme 
foarte precise”. 


Pe măsură ce ritmul schimbării se accelerează, multe dintre 
aceste ritualuri îşi pierd forţa sau sunt denaturate. $i totuşi ne 
luptăm să le menţinem. Astfel se întâroplă ca o familie de atei să 
rostească la masa de seară cuvinte de mulţumire adresate unor 
binefăcători ai omenirii ca Johann Sebastian Bach sau Martin Luther 
King. Soti şi soţii vorbesc despre „cântecul nostru" şi periodic 

EAE) 


vizitează „locul unde ne-am întâlnit pentru prima oară”. Pentru 
viitor putem anticipa o mai mare varietate de ritualuri familiale. 


În timp ce accelerăm schimbările şi introducem modele 
aritmice de efectuare a lor, simţim nevoia de a stabili care ritualuri 
vor fi menținute, tot aşa cum alegem în prezent pădurile, 
monumentele istorice sau sanctuarele păsărilor pentru protejare. S- 
ar putea chiar să trebuiască să fabricăm ritualuri. 


Nemaifiind, ca înainte, la discretia forţelor naturii, nemaifiind 
condamnaţi la întuneric noaptea şi la ger iarna, nemaifiind situaţi 
într-un mediu fizic neschimbător, regularitátile sociale sunt cele 
care, spre deosebire de cele naturale, ne ajută să ne orientăm în 
spaţiu şi în timp. 


În Statele Unite, pentru majoritatea orășenilor, sosirea 
primăverii este marcată nu de înmugurirea copacilor — în 
Manhattan este puţină verdeață —, ci de inaugurarea sezonului de 
base-ball. Prima minge este aruncată de Preşedinte sau de un alt 
demnitar, iar după aceea milioane de cetăţeni urmăresc zi de zi 
desfăşurarea acestui ritual de masă. La fel, sfârşitul verii este marcat 
de campionatul mondial tot atât de bine ca de orice simbol natural. 


Chiar şi cei pe care nu-i interesează întrecerile sportive nu pot 
să ignoreze aceste evenimente importante şi previzibile. Radioul şi 
televiziunea fac ca base-ball-ul să intre în fiecare casă. Ziarele sunt 
pline de ştiri sportive. Imaginile de base-ball formează un fundal, 
un fel de acompaniament muzical care pătrunde în conştiinţa 
noastră. Indiferent ce se întâmplă la bursă, în viaţa politică 
internaţională sau în viaţa de familie, „American League" și 
„National League" se infiltrează în mişcările lor. Rezultatele 
evoluţiilor individuale variază. Locul echipelor în clasament se 

schimbă, dar totul se desfăşoară în cadrul unor reguli rigide şi 
durabile care conferă siguranţă. 


Deschiderea lucrărilor Congresului în luna ianuarie a fiecărui 
an, apariţia unor noi modele de automobil primăvara, variațiile 
sezoniere ale modei, data limită de 15 aprilie pentru depunerea 
declaraţiei de venituri, sosirea Crăciunului, petrecerea de Anul nou, 
sărbătorile naţionale la date fixe, toate acestea punctează timpul 
nostru la intervale prevăzute, asigurând o anumită regularitate 
temporară care este necesară (deşi nu suficientă) pentru sănătatea 
mentală. 


Presiunea schimbărilor tinde însă să le „desprindă” din 
calendar, să le rărească şi să le dea un caracter neregulat. Adesea 
acest lucru este determinat de interese economice. Mai poate exista 
însă şi un cost ascuns în pierderea unor repere temporale stabile, 
care astăzi conferă o anumită coerenţă şi continuitate vieţii 
cotidiene. În loc să le eliminăm cu totul, ar fi poate bine să 
păstrăm unele dintre ele şi chiar să introducem anumite elemente 
de regularitate acolo unde nu există. (Meciurile pentru titlurile de 
campion la box se ţin la intervale neregulate, care nupot fi 
anticipate. Poate că aceste evenimente cu înaltă încărcătură rituală 
ar trebui să aibă loc la intervale fixe, la fel ca Jocurile olimpice.) Pe 
măsură ce timpul liber creşte, putem să creăm în societate noi 
puncte de stabilitate şi noi ritualuri, cum ar fi unele noi zile de 
concediu, sărbători, spectacole şi jocuri. Asemenea acţiuni pot 
contribui nu numai la asigurarea unei continuitáti a vieţii cotidiene, 
ci totodată la integrarea societăţilor, la atenuarea efectelor 
distrugătoare ale supraindustrialismului. Am putea, de pildă, să 
instituim zile de sărbătoare în onoarea lui Galilei sau a lui Mozart, 
a lui Einstein sau a lui Cezanne. Am putea statua o sărbătoare la 
scară mondială dedicată cuceririi spaţiului cosmic de către om. 

Încă de pe acum lansarea navelor cosmice şi recuperarea 
capsulelor au început să capete un fel de caracter dramatic ritual. 
Milioane de oameni urmăresc cu sufletul la gură numărătoarea 
inversă şi desfăşurarea misiunii, împărtăşind măcar pentru o clipă 
senzaţia de unitate a umanităţii şi înțelegând posibilităţile ei în fata 
universului. . 


Dacă vom conferi o anumită regularitate acestor evenimente 
şi vom amplifica pompa de care sunt însoţite, vom putea să le 
închidem în cadrul ritual al noii societăţi şi să le folosim drept 
repere temporale menite să apere sănătatea psihică. Evident, ziua 
de 20 iulie, ziua în care astronautul Armstrong a făcut „un pas mic 
pentru om, un salt uriaş pentru omenire”, ar trebui să devină o 
sărbătoare anuală mondială a unităţii speciei umane. 


În felul acesta, prin folosirea unor noi elemente si a ritualurilor 
deja existente, prin introducerea schimbărilor pretutindeni unde 
este posibil, sub forma unor evenimente previzibile, şi nu 
dezordonate, putem contribui la stabilirea unor elemente de 
continuitate chiar şi în toiul perturbărilor sociale. 


Transformarea culturală a locuitorilor insulei Manus a fost un 
lucru simplu în raport cu cea care ne aşteaptă pe noi. Îi vom 
supravieţui numai dacă vom depăşi' stadiul tacticilor individuale, 
adoptând o întreagă strategie socială, asigurând noi servicii de aju 
torare pentru individul hărțuit de schimbare, incluzând în civilizaţia 
incipientă a zilei de mâine o doză de continuitate şi amortizoare 
ale schimbării. 


Toate acestea sunt destinate să reducă la minimum răul 
provocat oamenilor de schimbarea rapidă. Mai există însă şi o altă 
modalitate de a ataca problema, şi anume de a lărgi capacităţile de 

adaptare ale omului — sarcina centrală a învăţământului în perioada 
revoluţiei supraindustriale. 


Învăţământul la timpul viitor în goana neînfrânată a omului si 
a maşinilor sale spre alte planete se folosesc resurse uriaşe menite să 
facă posibilă „aterizarea lină”. Fiecare subsistem al trenului de 
aterizare este proiectat cu minutiozitate pentru a rezista şocului 
contactului cu solul. 


Armate de ingineri, geologi, fizicieni, metalurgi şi alţi specialişti 
închină ani de muncă problemei impactului aterizării. Funcționarea 
defectuoasă a vreunuia din subsisteme în momentul contactului cu 
solul poate să ducă la pierderea de vieţi omeneşti, ca să nu mai 
vorbim de aparatele în valoare de miliarde de dolari şi de zecile de 
mii de ani-om de muncă. 


În prezent, un imiliard de fiinte umane, adică întreaga 
populaţie a ţărilor cu un înalt nivel tehnic, se grăbesc spre întâlnirea 
cu supraindustrialismul. 


Vom trece oare cu toţii printr-un şoc al viitorului? 


H 


Sau vom reuşi şi noi să „aterizăm lin”? înaintăm cu 
repeziciune. Contururile generale ale noii societăţi se şi întrezăresc 
din negurile viitorului. Dar, pe măsură ce viteza cu care ne 
îndreptăm spre ele creşte, este din ce în ce mai limpede că unul din 
subsistemele noastre vitale — învăţământul — funcţionează periculos 
de defectuos. 


Ceea ce trece astăzi drept învăţământ, fie el chiar Şi în „cele 
mai bune” şcoli şi colegii, nu este decât un anacronism dezesperant. 
Părinţii speră că. învăţământul îi va pregăti pe copiii lor pentru 
viaţa viitorului. Profesorii îi avertizează că lacunele sistemului actual 





437 


Alvin Toffler Socul viitorului 





vor mutila şansele copilului în lumea de mâine. Instituţiile 
guvernamentale, biserica, massmedia — toate recomandă cu căldură 
tinerilor să meargă la şcoală, insistând asupra faptului că acum, ca 
niciodată în istorie, viitorul omului depinde aproape în întregime 
de studiile sale. 


Dar, cu toate aceste discuţii despre viitor, şcolile noastre sunt 
ancorate într-un sistem sortit dispariţiei, în loc să privească înainte, 
spre societatea nouă în curs de a se naşte. Vastele lor energii sunt 
folosite pentru a fabrica Oameni Industriali — oameni croiti pentru a 
supravieţui doar într-un sistem ce va fi mort înaintea lor. 


Pentru a evita şocul viitorului, trebuie să creăm un sistem de 
învăţământ supraindustrial. lar pentru a face aceasta trebuie să ne 
căutăm obiectivele şi metodele în viitor, şi nu în trecut. 


Şcoala erei industriale 


Orice societate are o atitudine proprie faţă de trecut, prezent 
şi viitor. Această concepţie despre timp, formată ca reacţie la ritmul 
schimbării, este adeseori neglijată, deşi este una dintre cele mai 
puternice determinante ale comportamentului social şi se reflectă 
clar în modul în care societatea îi pregăteşte pe tineri pentru vârsta 


adultă. 


În societăţile stagnante, trecutul se infiltra în prezent pentru a 
se repeta în viitor. Într-o asemenea societate, calea cea mai 
raţională de a forma un copil era de a-l înarma cu deprinderile 
trecutului, căci tot de acestea avea să aibă nevoie şi în viitor. 


..% 


„înţelepciunea o deţin bătrânii” — atrăgea atenţia Biblia. 


= 

Astfel, tatăl îi lăsa moştenire fiului său tot felul de mijloace 
practice, paralel cu o scará de valori traditionalá si precis definità. 
Cunostintele erau transmise nu de specialişti adunaţi în şcoli, ci prin 
intermediul familiei, al institutiilor religioase si prin ucenicie. Elevii si 
profesorii erau împrăștiați în întreaga ] comunitate. Esenţa 
sistemului consta însă în închinarea sa netármuritá faţă de ziua de 
ieri. Programa analitică a trecutului era trecutul însuși. 


Era mecanică a spulberat toate acestea, căci industrialismul 
cerea un nou tip de om. El cerea tehnici pe care nici familia, nici 
biserica nu le puteau asigura și impunea o răsturnare în sistemul de 
valori. Dar mai presus de toate el cerea ca omul să-şi însuşească un 
nou mod de a percepe timpul. 


Învăţământul de masă a fost mecanismul ingenios construit de 
industrialism pentru a produce tipul de adulţi de care avea nevoie. 
Problema era nemăsurat de complexă. Cum să se preadapteze 
copilul la o lume nouă, o lume în care trebuie să muncească la 
bandă închis între patru pereţi, o lume de fum, de zgomot, de 
maşini, o lume aglomerată, dirijată de disciplina colectivă, o lume 
în care timpul urma să fie reglementat nu după ciclul soarelui şi al 
lunii, ci după sirena fabricii şi după ceas. 


Soluţia a fost un sistem de învăţământ care prin structura lui 
simula această lume nouă. Acest sistem nu a apărut dintr-o dată. 
Chiar şi astăzi mai păstrează elemente ale societăţii preindustriale, 
care îl trag înapoi. Totuşi ideea de a aduna laolaltă mase de elevi 
(materia primă) pentru a fi „prelucraţi” de profesori (muncitorii) 
într-o şcoală amplasată central (fabrica) a fost o idee genială. 
Întreaga ierarhie administrativă a învăţământului a urmat modelul 
birocraţiei industriale. Organizarea însăşi a cunoaşterii pe discipline 
permanente se întemeiază pe concepţii industriale. Copiii merg în 





439 


Alvin Toffler Socul viitorului 





şir dintr-un loc în altul şi se aşază în locuri stabilite dinainte. 
Clopotelul sună pentru a anunţa schimbarea orei. 


Viaţa interioară a şcolii a devenit, aşadar, o oglindă 
anticipativă, o introducere perfectă în societatea industrială. 
Tocmai trăsăturile cele mai critice ale învăţământului de astăzi — 
înregimentarea, lipsa de individualizare, sistemul locurilor şi 
rândurilor fixe, sistemul rigid de notare, rolul autoritar al 
profesorului — sunt acelea care fac ca învăţământul public de masă 
să fie un instrument de adaptare atât de eficient pentru locul şi 
timpul său. 


Trecând prin această maşină educaţională, tinerii păşeau într- 
o societate adultă ale cărei structuri, sub raportul funcţiilor, al 
rolurilor si instituţiilor, semănau cu cele ale şcolii înseși. Şcolarul riu 
învăţa doar lucruri pe care să le poată folosi mai târziu, el trăia şi 
totodată învăţa un mod de viaţă modelat după cel pe care urma 
să-l aibă în viitor. 


Şcolile, de pildă, inculcau cu subtilitate noul mod de a 
percepe timpul impus de industrialism. Puşi în faţa unor condiţii 
care nu mai existaseră, oamenii au trebuit să dedice tot mai multă 
energie înţelegerii prezentului. Astfel, încetul cu încetul, conţinutul 
învăţământului a început să evolueze de la trecut spre prezent. 


Lupta istorică purtată de John Dewey şi adepţii săi pentru a 
introduce măsuri „progresiste” în învăţământul american a fost în 
parte un efort disperat de a modifica vechea percepere a timpului. 
Dewey s-a luptat contra orientării spre trecut a învăţământului 
traditional, încercând să concentreze învățământul asupra 


actualitátii. „Calea de a ieşi din sistemul scolastic care face din trecut 

un fel în sine — declara el — este aceea de a face cunoştinţă cu 
trecutul ca un mijloc de a înţelege prezentul”. 


Cu toate acestea, câteva decenii mai târziu, tradiţionalişti ca 
Jacques Maritain şi neoaristotelici ca Ttobert Hutchins mai criticau 
cu vehementá pe toti cei ce încercau să încline balanţa în favoarea 
prezentului. Hutchins, fost preşedinte al Universităţii din Chicago şi 
în prezent şeful Centrului pentru studierea instituţiilor democratice, 
i-a acuzat pe educatorii care voiau ca elevii lor să studieze 
societatea modernă că fac parte dintr-o „sectă a imediatului”. 


Progresiştii erau acuzaţi de o crimă migeleascá: „actualismul”. 


Ecouri ale acestui conflict legate de modul de a percepe 
timpul mai dăinuie şi astăzi în scrieri cum sunt cele ale lui Jacques 
Barzun, care insistă asupra faptului că „este... absurd să încercăm să 
facem o educaţie... pentru o actualitate care nu poate fi definită”. 
Astfel, sistemele noastre de învăţământ nici nu au reuşit încă să se 
adapteze pe de-a-ntregul la epoca industrială că şi apare, pe 
neaşteptate, în fata lor nevoia unei noi revoluţii — revoluţia 
supraindustrială. Şi, aşa cum progresiştii de ieri au fost acuzaţi de 
„actualism”, tot aşa reformatorii de mâine ai învăţământului vor fi 
probabil acuzaţi de „futurism”. 


Căci vom constata cá un învăţământ cu adevărat 
supraindustrial nu este posibil decât dacă deplasăm spre viitor 
concepţia noastră despre timp. 


Noua revoluţie a învăţământului în condiţiile sistemelor 
tehnice de mâine — rapide, fluide şi autoregulatoare —, maşinile se 
vor ocupa de fluxul materialelor fizice, iar oamenii de fluxul 
informaţiilor şi de cugetare. Maşinile vor îndeplini din ce în ce mai 
mult muncile cu caracter de rutină, iar oamenii — muncile 

intelectuale şi de creaţie. În loc să se concentreze în uzine uriaşe şi 
oraşe-uzină, atât oamenii cât şi maşinile vor fi împrăștiați pe tot 
globul şi uniţi între ei prin comunicaţii uimitor de precise şi aproape 
instantanee. Munca oamenilor va părăsi cadrul fabricii şi al 
biroului, pătrunzând în comunitate şi în locuinţă. 


Maşinile vor fi sincronizate, după cum unele sunt deja, la o 
miliardime de secundă; oamenii însă vor fi desincronizaţi. Sirena 
fabricii va dispărea. Chiar şi ceasul, „principala maşină a erei 
industriale moderne”, după cum l-a numit Lewis Mumford cu o 
generaţie în urmă, va pierde ceva din puterea sa asupra 
problemelor umane, spre deosebire de cele pur tehnice. 
Organismele necesare pentru conducerea tehnicii se vor deplasa 
simultan de la birocratie la ad-hocratie, de la permanenţă la 
tranzientá şi de la preocuparea pentru prezent la aceea pentru 
viitor. 


Într-o asemenea lume, atributele cele mai apreciate ale erei 
industriale devin obstacole. Tehnica de mâine are nevoie nu de 
milioane de oameni semicalificati, capabili să efectueze la unison 
operaţii ce se repetă la nesfârşit, nu are nevoie de oameni care să 
primească ordine fără să clipească, ştiind că pâinea şi cuțitul se află 
în rnâinile autorităţilor, ci de oameni care să-şi Poată croi drumul 
printr-un mediu ambiant nou, care sa fie pregătiţi să identifice noi 
relaţii într-o realitate în schimbare rapidă. Ea are nevoie de oameni 
care, după expresia inspirată a lui CP. Snow, „să aibă viitorul în 
sânge”. 


În sfârşit, dacă nu vom reuşi să dobândim controlul asupra 
acestei evoluţii accelerate — şi sunt puţine motive să credem că o 
vom face -, individul de mâine va trebui să facă faţă unor 
schimbări şi mai febrile decât cele de astăzi. În ce priveşte 





442 


Alvin Toffler Socul viitorului 





învăţământul, lecţia este clară: obiectivul lui fundamental trebuie să 
fie acela de a spori „capacitatea de adaptare” a individului, pentru 
ca acesta să se poată adapta repede și uşor la noutatea 
permanentă. Şi cu cât ritmul schimbărilor este mai rapid, cu atât se 
cere mai multă atenţie pentru a discerne tipul de evenimente ce vor 
surveni. 


Nu mai este suficient ca Johnny să înţeleagă trecutul. Nu este 
suficient nici ca el sá inteleagá prezentul, cáci mediul ambiant 
imediat va dispărea curând. Johnny trebuie să înveţe să anticipeze 
sensul şi ritmul schimbărilor. El trebuie, ca să ne exprimăm în 
termeni tehnici, să facă previziuni repetate, probabiliste şi pe 
termen din ce în ce mai lung. Şi la fel trebuie să facă şi profesorii lui 
Johnny. 


Ca urmare, pentru a crea un învăţământ suprain'dustrial, va 
trebui mai întâi să producem imagini succesive si interschimbabile 
ale viitorului, să facem previziuni cu privire la tipurile de munci, de 
profesiuni şi de vocatii de care va fi nevoie în viitorii 20 — 50 de 
ani, să prevedem tipul de familie şi de relaţii umane care vor 
predomina atunci, natura problemelor etice şi morale care se vor 
pune, genul de tehnică de care vom fi înconjurați şi structurile 
organizatorice în care va trebui să ne angrenăm. 


Numai făcând asemenea previziuni, definindu-le, dezbătându- 
le, sistematizándu-le şi actualizându-le în permanenţă, putem 
deduce natura bagajului cognitiv şi afectiv de care vor avea nevoie 
oamenii de mâine pentru a supravieţui evoluţiei accelerate. 


A 


În Statele Unite există deja două „centre de cercetări în 
domeniul politicii învăţământului” — unul la Universitatea din 
Syracusa, celălalt la Institutul de cercetări din Stanford — însărcinate 

să scruteze orizontul din aceste puncte de vedere. La Paris, 
Organizaţia pentru Cooperare si Dezvoltare Economică a înfiinţat 
recent o direcţie însărcinată cu probleme similare. O mână de 
studenţi au început, de asemenea, să-şi îndrepte atenţia spre viitor. 
Şi totuşi aceste eforturi sunt jalnic de slabe în comparaţie cu 
dificultatea modificării concepţiei despre timp în învăţământ. Este 
nevoie nici mai mult, nici mai puţin decât de o mişcare de masă 
sensibilă la problemele viitorului. 


Trebuie să creăm în fiecare şcoală şi în fiecare comunitate un 
„consiliu al viitorului”, alcătuit din bărbaţi şi femei care să se 
consacre sondării viitorului în interesul prezentului. Prin proiectarea 
acestor  „viitoruri presupuse”, prin definirea unor reacții 
educaționale coerente față de ele, prin supunerea acestor 
alternative dezbaterii publice active, asemenea consilii — 
asemănătoare în unele privinţe „celulelor anticipative” ale lui 
Robert Jungk, de la Technische Hochsehule din Berlin — ar putea 


avea o puternică influență asupra învăţământului. 


Deoarece nici un grup nu deţine monopolul intuitiei viitorului, 
aceste consilii vor trebui să aibă un caracter democrat. Ele au o 
nevoie vitală de specialişti. Dar „consiliile viitorului” nu vor da 
roade dacă vor fi acaparate de educatori sau planificatori 
profesionişti sau de oricare altă elită nereprezentativă. 


Ele trebuie de la bun început să cuprindă şi studenți, şi nu 
doar pentru a aproba mecanic ideile adulţilor. 


Tinerii trebuie să ajute la conducerea acestor consilii, dacă nu 
chiar să le creeze, astfel încât aceste „viitoruri prezumate” să poată 
fi formulate şi dezbătute de cei care probabil că vor inventa şi 
popula viitorul. 

Mişcarea în favoarea „consiliilor viitorului” oferă o cale de a 
ieşi din impasul Sn care se află şcolile şi liceele noastre. Prinşi într-un 
sistem de învăţământ dornic să-i transforme în anacronisme vii, 
studenţii de astăzi au tot dreptul să se revolte. $i totuşi încercările 
studenţilor radicali de a-și fundamenta programul lor social au 
arătat cá sunt la fel de ferm înlănţuiţi de trecut şi prezent ca şi 
predecesorii lor. 


Crearea în învăţământ a unor forţe orientate spreviitor şi care 
să modeleze viitorul ar putea revoluţiona revoluţia tinerilor. 


Acelor educatori care recunosc falimentul sistemului actual, 
dar care încă nu au certitudinea etapelor următoare, mişcarea în 
favoarea consiliilor le va putea asigura atât un obiectiv cât şi o 
anumită putere mai degrabă prin alianţă cu tineretul decât prin 
ostilitate faţă de el. $i, cerând participarea comunităţii şi a părinţilor 
— oameni de afaceri, activişti sindicali, oameni de ştiinţă şi alţii —, 
mişcarea va putea acorda un sprijin politic larg revoluţiei 
supraindustriale în domeniul învăţământului. 


Ar fi o greşeală să presupunem că sistemul de învăţământ 
actual nu se schimbă. Dimpotrivă, el evoluează rapid. Dar o mare 
parte a acestei schimbări nu este decât o încercare de a perfecționa 
mecanismul existent, făcându-l mai eficient în urmărirea unor 
obiective învechite. Restul este un fel de mişcare brownianá care se 
autoanulează, incoerentă şi lipsită de direcţie. Ceea ce-i lipseşte 
învăţământului este o orientare consecventă şi un punct de pornire 
logic. 


Consiliile le-ar putea asigura pe amândouă. Orientarea este 
supraindustrialismul. Punctul de pornire — viitorul. 





445 


Alvin Toffler Socul viitorului 





Atacul organizatoric O asemenea mişcare va trebui să 
urmărească trei obiective — să transforme structura organizatorică a 
sistemului nostru de învăţământ, să revolutioneze programa lui 
analitică şi să încurajeze orientarea lui spre viitor. Ea trebuie să 
înceapă prin a pune în discuţie stătu quo-ul. 


Am menţionat, de exemplu, că organizarea sistemului şcolar 
actual se aseamănă în esenţă cu cea a fabricii. Generatii de-a rândul 
am considerat pur şi simplu că locul cel mai potrivit pentru a preda 
este şcoala. Şi totuşi, dacă vrem ca noul învăţământ să reproducă 
fidel societatea de mâine, va mai trebui el oare să se desfăşoare în 
şcoală?Pe măsură ce nivelul cultural creşte, tot mai mulţi părinţi 
sunt pregătiţi din punct de vedere intelectual pentru a-şi asuma 
anumite responsabilităţi delegate în prezent şcolilor. În apropiere 
de Santa Monica, statul California, unde se află sediul Corporatiei 
RÂND, în constelația centrelor de cercetări din jurul Cambridge- 
ului, statul Massachusetts, sau în oraşe ca Oak Ridge, Los Alamos 
sau Huntsville, unde se desfăşoară o largă activitate ştiinţifică, 
numerosi párinti sunt, evident, capabili sá predea mai bine anumite 
discipline copiilor lor decât profesorii din şcolile locale. Putem 
anticipa că odată cu înaintarea noastră spre o industrie bazată pe 
ştiinţă sau cu extinderea timpului liber, unii părinţi, puţini poate — 
fără ca prin aceasta faptul să fie mai puţin semnificativ —, vor tinde 
să-şi retragă copiii, cel puţin parţial, din sistemul de învăţământ 
public, oferindu-le în schimb, posibilitatea de a învăţa acasă. 


Această tendinţă va fi puternic încurajată de îmbunătățirile 
aduse învăţământului cu ajutorul calculatoarelor, magnetoscopiei, 
holografiei şi altor tehnici. Părinţii şi elevii vor putea semna 
„contracte de studiu” pe termen scurt cu şcoala din cartier, 
angajându-se să predea şi să înveţe anumite cursuri. Elevii vor putea 
continua să meargă la şcoală pentru anumite discipline pe care nu 

le vor putea învăţa singuri sau sub îndrumarea părinţilor sau a 
prietenilor familiei. Pe măsură ce şcolile vor deveni mai anacronice, 
presiunile în această direcţie vor creşte, iar tribunalele vor fi asaltate 
de procese contra legilor actuale desuete care impun frecvenţa 
obligatorie. S-ar putea ca în scurt timp să fim martorii unei reveniri 
dialectice parţiale la învăţământul în cadrul familial. 


La Stanford, teoreticianul proceselor de învăţământ Frederâck 
J. McDonald a propus o „educaţie mobilă” care să-l scoată pe elev 
din clasă nu numai pentru a observa, dar şi pentru a participa la 
activităţi importante ale comunităţii. 


În districtul Bedford-Stuyvesant din New York, un întins 
„slum” al negrilor în care domneşte încordarea, s-a prevăzut 
crearea unui colegiu experimental ale cărui activităţi să fie 
dispersate în magazinele, birou rile şi locuinţele din cartier; în felul 
acesta ne va fi greu să spunem unde sfârşeşte colegiul şi unde începe 
comunitatea. Atât adulţii din comunitate cât şi facultatea ca atare îi 
vor învăţa pe studenţi diverse îndeletniciri. Programele analitice vor 
fi alcătuite de studenti împreună cu grupuri provenite din 
comunitate şi educatori profesionişti. Harold Howe II, fost membru 
al Comisiei pentru problemele învăţământului din Statele Unite, a 
sugerat contrariul: să se aducă comunitatea în şcoală astfel încât 
magazinele locale, saloanele de coafură, tipografiile să beneficieze 
gratuit de locuri în şcoli în schimbul lecţiilor pe care le vor preda tot 
gratuit adulţii din conducerea lor. Acest plan destinat şcolilor din 
ghetourile urbane ar putea fi şi mai mult lărgit prin schimbarea 
concepţiei despre caracterul întreprinderilor invitate în şcoală: 
servicii de calculatoare, birouri de arhitectură, poate chiar 
laboratoare medicale, staţii de radio şi agenţii de publicitate. 

În altă parte se discută despre elaborarea unor programe de 


învăţământ secundar şi superior care să folosească „meditatori 
aleşi din rândul adulţilor. 


Asemenea meditatori nu numai că ar transmite anumite 
tehnici, dar ar arăta cum se aplică în viaţă abstracţiile din manuale. 
Contabilii, medicii, inginerii, oamenii de afaceri, tàmplarii, 
constructorii şi planificatorii pot deveni cu toţii parte integrantă a 
unei „facultăţi exterioare”, în cadrul unei alte cotituri dialectice, de 
data aceasta spre un nou tip de ucenicie. 


Numeroase schimbări asemănătoare plutesc în aer. 


Ele semnalează, chiar dacă deocamdată nu sunt decât nişte 
tentative, falimentul de mult prevăzut al şcolii copiate după 
modelul fabricii. 


Această dispersare în spaţiul geografic şi social trebuie să fie 
însoţită de o dispersare în timp. Învechirea rapidă a cunoştinţelor şi 
prelungirea duratei vieţii ne arată în mod clar că tehnicile învăţate 
în tinereţe vor fi complet depăşite pe măsură ce înaintăm în vârstă. 
De aceea, învăţământul supraindustrial trebuie să ia măsuri pentru 
a se desfăşura pe parcursul întregii vieţi, printr-o „conectare şi 
deconectare” permanentă. Dacă studiile trebuie să dureze toată 
viaţa, numai avem nici o justificare de a-i obliga pe copii să 
frecventeze şcoli cu orar normal. Pentru numeroşi tineri se va 
dovedi că este mai satisfăcător şi mai educativ să meargă la şcoală 
numai o parte din timp, iar în restul timpului să îndeplinească 
pentru comunitate anumite servicii plătite sau neplătite şi care cer 
un nivel de calificare redus. 


Asemenea inovaţii implică schimbări enorme şi în tehnicile de 
predare. În prezent mai domină prelegerile. Această metodă 

simbolizează vechea structură ierarhică de sus în jos a industriei. 
Deşi mai sunt utile în anumite domenii, prelegerile trebuie inevitabil 
să cedeze teren în faţa unei întregi game de tehnici de predare, 
mergând de la interpretarea rolurilor la seminare, prin intermediul 
calculatorului şi implicarea studenţilor în ceea ce am putea numi 
„experienţe simulate". Metodele de predare prin experienţă 
elaborate de  psihotrusturile de mâine pe baza activităţilor 
recreative şi de muncă vor lua locul prelegerii obişnuite, adeseori 
obositoare. Eficienţa studiului poate fi sporită prin folosirea unei 
alimentatii rationale sau a unor medicamente susceptibile de a face 
să crească coeficientul de inteligenţă al individului, ceea ce-i va 
permite să citească mai repede şi să înţeleagă mai bine. Asemenea 
schimbări şi tehnicile care stau la baza lor vor contribui la 
modificarea fundamentală a sistemului organizatoric. 


Actualele structuri administrative ale învăţământului, bazate 
pe birocraţia industrială, nu vor reuși să facă faţă complexităţii si 
ritmului schimbărilor inerente sistemului descris. Ele vor fi obligate 
să evolueze spre forme „ad-hocratice” de organizare mai degrabă 
decât să păstreze un simulacru de putere. 


Mai importante totuşi sunt implicaţiile organizatorice pentru 
clasa ca atare. 


Omul industrial a fost croit de şcoli astfel încât să ocupe un rol 
relativ stabil în ordinea socială şi economică. Învăţământul 
supraindustrial trebuie să pregătească oamenii pentru a lucra în 
organizaţii temporare, în „ad-hocraţiile” de mâine. 


În prezent, copiii de vârstă şcolară constată fără întârziere că 
fac parte dintr-o structură organizatorică standard şi în esenţă 
imuabilă: o clasă condusă de profesor. Un adult şi un anumit 

număr de tineri subordonați, aşezaţi de obicei în rânduri fixe cu fata 
spre el, constituie unitatea de bază strandardizată a şcolii erei 
industriale. În timp ce înaintează pas cu pas spre nivele superioare, 
ei rămân în acelaşi cadru organizatoric fix. Ei nu cunosc alte forme 
de organizare şi nici problemele trecerii de la o formă 
organizatorică la alta. Ei nu sunt pregătiţi pentru o schimbare a 
rolurilor. 


Nimic nu este mai opus adaptării. Dacă şcolile viitorului vor 
dori să uşureze adaptarea ulterioară în viaţă, ele vor trebui să 
experimenteze situaţii mult mai variate. Clase cu mai mulţi profesori 
şi un singur student, clase cu mai mulţi profesori sl un grup de 
studenţi, elevi organizaţi în grupuri de lucru sau echipe temporare 
angajate în elaborarea unui proiect, elevi care trec de la munca în 
grup la munca individuală sau independentă şi invers, toate 
acestea, în forme variate, vor trebui să fie folosite pentru a permite 
studentului să facă cunoştinţă din timp cu situaţiile pe care le va 
avea de înfruntat mai târziu, când va începe să se deplaseze prin 
structurile organizatorice schimbătoare ale supraindustrialismului. 


Obiectivele „consiliilor viitorului” în materie de organizare 
devin, aşadar, limpezi: dispersare, descentralizare, întrepătrundere 
cu comunitatea, administrare ad-hocratică, înlăturarea sistemului 
rigid de programe şi grupări. Când aceste obiective vor fi 
îndeplinite, orice asemănare organizatorică între învăţământ şi 
uzina erei industriale va fi o pură coincidenţă. 


Actualizarea programei analitice în ceea ce priveşte programa 
analitică, în loc să considere că fiecare obiect de studiu predat 
astăzi este predat cu o anumită rațiune, „consiliile viitorului”, ar 
trebui să pornească de la premisa inversă: nimic nu trebuie inclus în 


programa analitică dacă nu are o justificare temeinică din punctul 

de vedere al viitorului. Dacă aceasta înseamnă suprimarea unei 
părţi substanţiale a programei analitice oficiale, aşa să fie. 


x9» 


Nu intentionám să facem aici o declaraţie „anticulturală” sau 
o pledoarie pentru distrugerea totală a trecutului. $i nici nu 
sugerám cá putem ignora discipline fundamentale ca: cititul, scrisul 
sau matematica. Ceea ce vrem sá spunem este cá zeci de milioane 
de copii sunt obligati astázi prin lege sá petreacá ore pretioase din 
vietile lor tocind la materii a cáror utilitate viitoare este mai mult 
decát discutabilá. (Nimeni nu pretinde nici mácar cá ar avea o 
mare utilitate în prezent.) Este necesar oare ca elevii să piardă 
atâtea ore învățând franceza, spaniola sau germana? 


Sunt orele de engleză de o utilitate maximă? Este nevoie ca 
toţi copiii să studieze algebra? Nu vor profita ei oare mai mult din 
studiul probabilității, al logicii, al programării calculatoarelor, al 


. ee 


filozofiei, al esteticii, al comunicațiilor de masă? 


Îl invit pe acela care consideră că actuala programă analitică 
este raţională să explice unui elev inteligent în vârstă de 14 ani de 
ce este esenţial pentru el să înveţe algebra sau franceza sau oricare 
altă materie. Răspunsurile adulţilor sunt aproape întotdeauna 
evazive. Motivul este simplu: programa actuală este o menţinere 
absurdă a trecutului. 


De ce, de pildă, trebuie ca învăţământul să fie organizat în 
jurul unor discipline fixe ca: engleza, economia politică, 
matematica sau biologia? De ce nu în jurul etapelor ciclului vieţii 
umane: cursuri despre naştere, copilărie, adolescenţă, carieră, 
pensionare, moarte, sau pe probleme sociale contemporane? 


Sau despre tehnologiile semnificative ale trecutului si 
viitorului? Sau despre nenumărate alte lucruri imaginabile? 

Actuala programă analitică şi împărţirea ei în compartimente 
ermetice nu se bazează pe cercetarea aprofundată a necesităţilor 
umane contemporane. $i mai Putin încă se bazează pe o înţelegere 
a viitorului, pe o cunoaştere a capacităţilor de care va avea Johnny 
nevoie pentru a trăi în vârtejul schimbărilor. Ele se bazează pe 
inerție şi pe un conflict sângeros al breslelor universitare, fiecare din 
ele fiind interesată doar să-şi îmbunătăţească salarizarea, bugetul şi 
statutul. 


Această programă analitică anacronică este la originea 
standardizării şcolilor elementare şi medii. Elevii nu-şi pot spune 
cuvântul în legătură cu ce doresc să înveţe. Variaţiile de la o şcoală 
la alta sunt minime. 


Programa analitică este tintuitá pe loc de condiţiile rigide de 
intrare în facultăţi, care, la rândul lor, reflectă cerinţele profesionale 
şi sociale ale unei societăţi pe cale de dispariţie. 


În lupta lor pentru actualizarea învăţământului, celulele 
anticipative ale revoluţiei trebuie să se organizeze în comitete de 
revizuire a programei. Încercările actualei conduceri a 
învățământului de a revedea programa de fizică sau de a 
îmbunătăți metodele de predare a limbii engleze sau a matematicii 
nu sunt în cel mai bun caz decât încercări disparate. 


Deşi este important, poate, ca unele aspecte ale programei 
analitice actuale să fie menținute şi ca schimbările să fie introduse 
treptat, avem nevoie de mai mult decât nişte încercări 
întâmplătoare de a o moderniza. Avem nevoie de o abordare 
sistematică a problemei în ansamblul ei. 

Aceste grupuri revoluționare de  reconsiderare a 
învăţământului nu trebuie totuşi să elaboreze o nouă programă 
analitică permanentă şi general valabilă. 


Ele trebuie să creeze o întreagă gamă de programe 
temporare, ca şi procedeele de evaluare şi reînnoire a lor din timp 
în timp. Trebuie să existe un mijloc sistematic de a modifica 
programele, fără a declanşa de fiecare dată conflicte interne 
sângeroase. 


Trebuie, de asemenea, dusă lupta pentru a modifica raportul 
dintre standardizare şi varietate în programe. Diversitatea dusă la 
extrem poate da naştere unei nonsocietáti, în care lipsa unor repere 
comune va face să crească dificultatea comunicării între oameni. Şi 
totuşi pericolele fragmentării sociale nu pot fi îndepărtate prin 
menţinerea unui sistem de învăţământ perfect omogen, în timp ce 
restul societăţii se îndreaptă spre eterogenitate. O cale de a rezolva 
conflictul dintre nevoia de varietate şi nevoia de repere comune 
este de a face distincţia în cadrul învăţământului între „date” şi 


„tehnici”. 


Diversificarea datelor Societatea face obiectul unui fenomen 
de diferenţiere. Mai mult chiar, oricât de perfecţionate vor deveni 
instrumentele noastre de previziune, niciodată nu vom putea să 
prevedem succesiunea exactă a etapelor viitoare ale acestei 
societăţi. Astfel stând lucrurile, este cât se poate de raţional să 
încercăm să atragem toate şansele de partea noastră în sectorul 
învăţământului. Aşa cum diversitatea genetică favorizează 
supraviețuirea speciilor, diversitatea învăţământului măreşte şansele 
de supravieţuire ale societăţii. 

În locul programelor analitice standardizate pentru şcolile 
elementare şi medii, care dau în esenţă tuturor elevilor aceeași bază 
de date — aceeași istorie, aceeaşi matematică, aceeaşi biologie, 
aceeaşi literatură, aceeaşi gramatică, aceleaşi limbi străine etc. —, 
mişcarea futuristă în învăţământ trebuie să încerce să creeze 
mijloace de a oferi date larg diversificate. Copiilor trebuie să li se 
dea mult mai multe posibilităţi de a alege decât în prezent; ei 
trebuie încurajați să „guste” o largă varietate de cursuri pe termen 
scurt (poate de 2 sau 3 săptămâni) înainte de a se angaja pe termen 
mai lung. Fiecare şcoală trebuie să asigure zeci de obiective de 
studiu facultative, toate bazate pe supoziţii temeinice cu privire la 
nevoile viitoare. 


Evantaiul materiilor trebuie să fie suficient de larg pentru ca, 
separat de abordarea elementelor „cunoscute” (adică foarte 
probabile) ale viitorului supraindustrial, să se aibă în vedere în 
oarecare măsură si necunoscutul, neprevăzutul, posibilul. Am putea 
face aceasta prin elaborarea unor „programe pentru împrejurări 
neprevăzute”, programe educaţionale destinate să-i pregătească pe 
oameni pentru a trata probleme care nu numai că nu există acum, 
dar care s-ar pu tea să nici nu se concretizeze vreodată. Avem 
nevoie, de pildă, de un mare număr de specialişti pentru a face faţă 
unor situaţii neprevăzute potenţial catastrofale, deşi poate 
improbabile, cum ar fi contaminarea Pământului de către planete 
sau stele în urma călătoriilor în Cosmos, nevoia de a comunica cu 
viaţa extraterestră, apariţia unor monştri produşi de experienţele 
genetice etc. 


Încă de pe acum ar trebui să-i pregătim pe tineri pentru viaţa 
în comunităţi subacvatice. S-ar putea ca o parte a generaţiei viitoare 
să trăiască sub oceane. 

Ar trebui să încărcăm grupuri de elevi în submarine, 
invátándu-i să plonjeze, făcându-le cunoştinţă cu materialele de 
construcţii subacvatice, cu necesarul de energie, cu pericolele şi 
promisiunile implicate într-o invadare a oceanelor de către oameni. 
$i acest lucru ar trebui să-l facem nu numai cu absolvenţii ciclurilor 
mari, dar şi cu copiii din şcolile elementare şi chiar din grădiniţe. 


Simultan alti tineri ar trebui initiati în minunăţiile spaţiului 
cosmic, trăind laolaltă cu astronauți sau în preajma lor, învățând 
despre mediul planetar înconjurător, familiarizându-se cu tehnica 
spaţială, aşa cum majoritatea adolescenților de astăzi sunt 
familiarizați cu cea a automobilului părinţilor lor. Totodată cei care 
experimentează noile forme de viaţă în comun ale viitorului ar 
trebui încurajați, şi nu descurajaţi. Asemenea experienţe, desfăşurate 
sub o supraveghere competentă şi canalizate în mod constructiv, ar 
trebui considerate parte integrantă a unei educaţii corespunzătoare, 
şi nu ca o întrerupere sau negare a procesului de învăţământ. 


Principiul diversităţii va avea drept consecinţe reducerea 
numărului de cursuri obligatorii şi lărgirea gamei de posibilităţi 
oferite de diversele specialităţi. 


Evoluînd în această direcţie şi creînd programe pentru situaţii 
neprevăzute, societatea poate acumula un mare număr de 
calificări, inclusiv unele pe care poate că nu va trebui să le 
folosească niciodată, dar pe care trebuie totuși să le aibă la 
îndemână pentru eventualitatea că previziunile considerate ca cele 
mai probabile se vor dovedi a fi fost greşite. Rezultatul unei 
asemenea politici va fi formarea unor fiinţe umane cu mult mai 
individualizate, a unor deosebiri mai mari între oameni, a unor idei 
şi subsisteme politice şi sociale mai variate. 

Unificarea tehnicilor Din nefericire, această diversificare 
necesară a surselor de informaţii va agrava problemele 
supraabundentei de opţiuni posibile în viaţa noastră. Ca atare, orice 
program de diversificare trebuie să fie însoţit de eforturi puternice 
pentru a crea repere comune în rândul oamenilor printr-un sistem 
unificat de tehnici. 


Deşi nu toti studenţii trebuie să urmeze acelaşi curs, să 
asimileze aceleaşi fapte sau să înmagazineze aceleaşi serii de date, 
toţi studenţii trebuie să aibă o bază comună de calificări necesare 
comunicării între indivizi şi integrării sociale. 


Dacă presupunem cá tranzienţa, noutatea şi diversitatea vor 
continua să crească, caracterul unora dintre aceste tehnici 
comportamentale devine limpede. 


Un exemplu îl constituie faptul că oamenii care vor trăi în 
societăţile supraindustriale vor avea nevoie de noi tehnici în trei 
domenii vitale: studiul, relaţiile umane şi opţiunea. 


Studiul. Având în vedere accelerarea prevăzută, putem trage 
concluzia că cunoştinţele vor deveni tot mai perisabile. „Faptul” de 
astăzi devine „eroarea” de mâine. Acesta nu este un argument 
împotriva studierii faptelor sau datelor, departe de aceasta. 


Dar o societate în care individul îşi schimbă în permanenţă 
locul de muncă, domiciliul, legăturile sociale etc. pune o mare bază 
pe eficienţa studiului. De aceea, şcolile de mâine trebuie să predea 
nu numai date, dar şi modul de a le manipula. Elevii trebuie să 
înveţe cum să renunţe la vechile idei, cum şi când să le înlocuiască. 
Într-un cuvânt, trebuie să înveţe cum să înveţe. 

Primele calculatoare erau alcătuite dintr-o „memorie” sau 
bancă de date plus un „program” sau un şir de instrucţiuni care-i 
spuneau maşinii cum să manipuleze datele. Marile sisteme de 
calculatoare din generaţia cea mai nouă pot nu numai să păstreze 
în memorie mase mai largi de date, dar $i programe multiple, astfel 
încât operatorul poate aplica o varietate de programe la aceeaşi 
bază de date. Asemenea sisteme reclamă, de asemenea, un 
„supraprogram” (sau sistem de exploatare), care îi indică de fapt 
maşinii ce program să aplice şi când. Înmulțirea programelor şi 
adăugarea unui supraprogram sporesc în mare măsură puterea 
calculatorului. 


O strategie similară poate fi folosită pentru a spori 
adaptabilitatea umană. Instruindu-i pe elevi cum să înveţe, cum să 
uite ce au învăţat şi cum să reinvete, se poate adăuga o dimensiune 
nouă şi puternică învăţământului. 


Psihologul Herbert Gerjuoy de la Organizaţia de cercetări în 
domeniul resurselor umane exprimă acest lucru în termeni mai 
simpli: „Noul învăţământ trebuie să-l înveţe pe individ să clasifice şi 
să reclasifice informaţiile, să evalueze veridicitatea lor, să-şi schimbe 
conceptele când este necesar, să treacă de la concret la abstract şi 
invers, să privească problemele sub un unghi nou - să fie şi 
profesor, şi elev în acelaşi timp. Analfabetul de mâine nu va mai fi 
cel care nu ştie să citească, ci va fi cel care nu a învăţat cum să 
înveţe”. 


Relaţiile umane. Dacă ritmul vieţii continuă să se accelereze, 
putem, de asemenea, anticipa o dificultate tot mai mare de a stabili 
şi menţine relaţii umane rodnice. 

Ascultând cu atenţie ce spun tinerii, devine limpede că 
odinioară era mult mai simplu să-ţi faci prieteni adevăraţi decât 
este astăzi. Atunci când studenţii se plâng, de pildă, că „oamenii nu 
pot comunica unii cu alţii”, ei nu se referă doar la conflictul dintre 
generaţii, ci şi la problemele care se ridică în propriile lor rânduri. 
„Oamenii noi pe care i-am întâlnit în ultimele patru zile sunt 
singurii pe care mi-i amintesc” — scrie Rod McKuen, un muzician si 
poet foarte popular în prezent în rândurile tineretului. 


Dacă recunoaştem cá tranzienta este o cauză a înstrăinării, 
începem să înţelegem în oarecare măsură 4402 comportamentul 
aparent derutant al tinerilor. Mulţi dintre ei, de exemplu, consideră 
relaţiile sexuale drept o cale rapidă „de a cunoaşte pe cineva”. În 
loc să le privească drept ceva ce urmează după un proces 
îndelungat de construire a relaţiilor, ei le socotesc un drum scurt 
spre o înţelegere umană mai profundă. 


Aceeaşi dorinţă de a scurta calea spre prietenie ne ajută să 
explicăm fascinația tinerilor în fata unor tehnici psihologice ca 
„formarea sensibilităţii”. 


„T-grupul”,  „microlaboratoarele”, aşa-numitele jocuri 
„touchie-feelie” * sau mimodramele şi întregul fenomen al dinamicii 
de grup în general. Entuziasmul lor pentru viaţa în comun reflectă 
totodată un sentiment ascuns de singurătate şi incapacitatea de „a 


„a 


se deschide” în faţa altora. 


Toate aceste activităţi stabilesc un contact psihic strâns între 
participanţi, fără, o pregătire îndelungată şi adeseori fără o 
cunoaştere prealabilă. În multe cazuri se prevede ca relaţiile să fie 
de scurtă durată, scopul fiind ca jocul să intensifice legăturile 
afective, în pofida caracterului temporar al situaţiei. 

Cum relaţiile noastre se reînnoiesc din ce în ce mai repede, 
avem mai puţin timp pentru ca încrederea să se dezvolte, pentru ca 
prietenia să se maturizeze, în felul acesta suntem martorii căutării 


unor modalităţi de a depăşi comportamentul „public” conformist, 
pentru a cunoaşte imediat o anumită intimitate. 


<notă> 
* „Atinge-simte”. 
</notă> 


S-ar putea să existe dubii cu privire la eficienţa acestor tehnici 
experimentale în înlăturarea suspiciunii şi rezervei, dar câtă vreme 
ritmul succesiunii persoanelor în viaţa noastră nu va fi substanţial 
încetinit, ar însemna ca educaţia să-i îndrume pe oameni să accepte 
lipsa unor prietenii adevărate, singurătatea şi neîncrederea, dacă nu 
va găsi noi căi pentru a accelera formarea prieteniilor. Indiferent 
dacă o va face printr-o grupare mai imaginativă a studenţilor, prin 
organizarea unor noi tipuri de echipe de lucru sau prin variante ale 
tehnicilor discutate mai sus, educaţia va trebui să ne înveţe cum să 
stabilim relaţii cu cei din jurul nostru. 


Opţiunea. Dacă presupunem, de asemenea, că evoluţia spre 
supraindustrialism va spori tipurile şi complexitatea deciziilor 
posibile ce stau în faţa individului, devine limpede că învăţământul 
trebuie să abordeze direct problema supraabundentei de opţiuni. 


Adaptarea implică o succesiune de opţiuni. Pus în faţa unei 
serii de alternative, individul o alege pe cea care corespunde cel 
mai bine valorilor sale. Pe măsură ce numărul opţiunilor creşte, 
persoana care nu are o înţelegere clară a valorilor sale (indiferent 
care sunt ele) este treptat depăşită de evenimente. 

Şi, totuşi, cu cât problema valorilor devine mai vitală, cu atât 
mai puţin înclină şcolile noastre să se ocupe de ea. Nu este de 
mirare că în aceste condiţii milioane de tineri înaintează la 
întâmplare în viitor, deviind într-o parte sau în alta ca nişte rachete 
nedirijate. 


Ín societátile preindustriale, in care valorile erau relativ stabile, 
nu se punea problema dreptului generatiilor mai vechi de a impune 
valorile lor tinerilor, învăţământul se preocupa într-o măsură egală 
de insuflarea valorilor morale şi de transmiterea tehnicilor. Chiar la 
începuturile industrialismului, Herbert Spencer susţinea că „scopul 
educaţiei este de a forma personalitatea”, ceea ce într-o traducere 
liberă înseamnă că tinerii trebuiau, de voie sau de nevoie, să 
adopte sistemele de valori ale predecesorilor. 


În timp ce undele de şoc ale revoluţiei industriale au zguduit 
vechiul edificiu al valorilor, iar noile condiţii au cerut valori noi, 
educatorii au bătut în retragere. Ca o reacţie împotriva 
învăţământului clerical, predarea faptelor şi „îngăduinţa acordată 
elevului de a hotărî singur” au ajuns să fie considerate o virtute 
progresistă. Relativismul cultural şi o aparenţă de neutralitate 
ştiinţifică au luat locul insistentei asupra valorilor tradiţionale. 
Învăţământul s-a axat pe formarea caracterului, dar educatorii s-au 
dezis chiar şi de ideea inculcării valorilor, amăgindu-se cu gândul că 


pe ei nu-i priveşte această chestiune. 


Astăzi numeroşi profesori sunt stmjeniti când li se aminteşte cá 
tot felul de valori sunt transmise elevilor, dacă nu prin manuale, 
măcar prin diverse elemente ca: locul ocupat în clasă, clopotelul 
şcolii, segregatia după vârstă, deosebirile de clasă socială, 
autoritatea profesorului, faptul însuşi că elevii se află într-o şcoală, 
şi nu în sânul comunităţii. Toate detaliile de felul acesta trimit 

mesaje nevorbite elevului, modelându-i atitudinile şi părerile. 
Totuşi programa însăşi continuă să fie prezentată ca şi cum ar fi 
lipsită de valori. Ideile, faptele şi fenomenele sunt golite de orice 
implicaţii referitoare la valoare, sunt rupte de orice realitate 
morală. 


Şi mai rău este faptul că elevii sunt rareori încurajați să 
analizeze propriile lor valori, precum şi pe cele ale profesorilor şi 
colegilor lor. Milioane de tineri trec prin şcoală fără a fi fost 
obligaţi măcar o dată să caute contradicţiile din propriul lor sistem 
de valori, să examineze în profunzime obiectivele propriei vieţi sau 
măcar să discute aceste chestiuni sincer cu adulţii şi prietenii lor. 
Elevii se grăbesc să treacă dintr-o clasă în alta, iar profesorii sunt 
hártuiti şi rămân din ce în ce mai mult în urma evenimentelor. 


Chiar şi aşa-numitele „bull session”, unde se discută fără vreun 
plan — şi în afara programei — despre sex, politică sau religie pentru 
a-i ajuta pe participanţi să-şi identifice şi să-şi clarifice valorile, devin 
mai puţin frecvente şi mai puţin intime pe măsură ce tranzienta 
creşte. 


Nimic nu este mai susceptibil de a produce oameni nesiguri de 
obiectivele lor, oameni incapabili să adopte decizii eficiente în 
condiţiile abundenței de opţiuni posibile.  Educatorii erei 
supraindustriale nu vor trebui să încerce să impună elevului o serie 
rigidă de valori, ei vor trebui însă să organizeze sistematic activităţi 
oficiale şi neoficiale care să-l ajute Pe elev să-şi definească, să-şi 
explice şi să-şi verifice propriile sale valori, indiferent care sunt 
acestea. 


Şcolile noastre vor continua să producă oameni industriali cât 
timp nu-i vom învăţa pe tineri cum să identifice şi să clarifice, dacă 


= 

nu să aplaneze, conflictele din propriile lor sisteme de valori. 
Programa analitică de mâine trebuie, aşadar, să includă nu numai 
un spectru extrem de larg de cursuri orientate spre date, dar şi un 
puternic accent pe deprinderi comportamentale importante în 
viitor. Ea va trebui să îmbine conţinutul faptic cu o pregătire 
universală, formând ceea ce s-ar putea numi „priceperea de a trăi”. 
Ea trebuie să găsească modalităţi de a face ambele lucruri simultan, 
transmiţându-l pe unul în împrejurări sau condiţii care să-l atragă 
după sine pe celălalt. 


În felul acesta, făcând supoziţii clare cu privire la viitor şi 
schitánd pe baza lor obiective legate de structuri şi de programele 
de învăţământ, „consiliile viitorului” pot începe să modeleze un 
sistem de învăţământ cu adevărat supraindustrial. Mai rămâne 
totuşi de făcut un ultim pas vital. Căci nu este de ajuns să 
reorientăm sistemul spre viitor, trebuie să schimbăm şi atitudinea 
individului faţă de timp. 


Tacticile de previziune 


350 de ani după moartea lui Cervantes, oamenii de ştiinţă 
mai găsesc dovezi în sprijinul succintei sale pătrunderi în psihologia 
adaptării: „Paza bună trece primejdia rea”. Oricât de clare ar părea 
lucrurile, în majoritatea situaţiilor îi putem ajuta pe indivizi să se 
adapteze mai bine dacă le furnizăm din timp informaţii despre ceea 
ce-i aşteaptă. 


Studiile despre reacțiile  astronauţilor, despre familiile 
strămutate şi despre muncitorii din industrie duc aproape toate spre 

această concluzie. „Informarea prealabilă — scrie psihologul Hugh 
Bowen - permite... o schimbare considerabilă a rezultatelor”. 


Indiferent dacă este vorba de conducerea unui automobil pe 
o stradă aglomerată, de pilotarea unui avion, de rezolvarea unor 
probleme intelectuale, de a cânta la violoncel sau de a rezolva 
dificultăţi în relaţiile interpersonale, rezultatele se îmbunătăţesc 
atunci când persoana ştie la ce să se aştepte. 


Prelucrarea mintală a datelor prealabile în legătură cu oricare 
subiect reduce, fără îndoială, timpulnecesar prelucrării informaţiilor 
şi timpul de reacţie în cursul perioadei efective de adaptare. Cred că 
Freud este cel care a spus: „Gândul este repetiţia acţiunii”. 


Mai importantă chiar decât oricare fragment de informaţie 
furnizat în prealabil este obişnuinţa de a anticipa. Această pricepere 
condiţionată de a privi înainte joacă un rol preponderent în 
adaptare. Într-adevăr, unul dintre resorturile ascunse care îl ajută 
pe individ să facă faţă problemelor este posedarea unui simţ al 
viitorului. Aceia dintre noi care ţin pasul cu schimbarea, care reuşesc 
să se adapteze, par să aibă un sentiment mai bogat si mai bine 
dezvoltat a ceea ce-i aşteaptă în viitor decât cei ce fac faţă 
insuficient. Anticiparea viitorului a devenit la ei o obişnuinţă. 
Jucătorul de şah care prevede mişcările adversarului, cadrul de 
conducere care gândeşte într-o perspectivă îndelungată, studentul 
care parcurge tabla de materii înainte de a începe să citească prima 
pagină par cu toţii că se descurcă mai bine decât ceilalţi. 


Efortul de gândire consacrat viitorului, spre deosebire de 
trecut şi de prezent, variază foarte mult de la un om la altul. Unii se 
străduiesc mult mai mult decât alţii să se proiecteze în perspectivă 
imaginând, analizând şi evaluind posibilităţile şi probabilitățile. 

Ei se deosebesc, de asemenea, prin depărtarea în timp la care 
tind să se proiecteze. Unii obişnuiesc să se gândească la un „viitor 
apropiat”. Alţii pătrund numai într-un „viitor îndepărtat”. 


Avem, aşadar, cel puţin două dimensiuni ale previziunii — cât 
de mult si cât de departe. S-a dovedit că în rândul adolescenților 
normali maturizarea este însoţită de ceea ce sociologul Stephen L. 
Klineberg de la Princeton descrie drept „o preocupare crescândă 
pentru evenimentele dintr-un viitor îndepărtat”. 


Aceasta sugerează că atenţia pe care oamenii o acordă 
viitorului este mai mare sau mai puţin mare în funcţie de vârstă. 
„Orizonturile temporale” pot şi ele diferi. Totuşi nu numai vârstă 
ne influenţează simţul viitorului. Acesta din urmă este condiţionat şi 
de mediul cultural, iar una din cele mai importante influenţe de 
acest fel este ritmul schimbărilor din mediul înconjurător. 


Acesta este motivul pentru care simţul viitorului joacă un rol 
atât de critic în procesul de adaptare la individ. Cu cât ritmul vieţii 
se accelerează, cu atât mai repede se transformă mediul 
înconjurător actual şi cu atât mai repede devin realităţi 
potentialitátile viitorului. În fata evoluţiei accelerate a mediului 
ambiant suntem constrânşi nu numai să dedicăm mai multe resurse 
mintale gândurilor despre viitor, dar şi să ne extindem orizontul 
temporal, să cercetăm un viitor tot mai îndepărtat. Şoferul care 
circulă pe o autostradă cu 30 de km pe oră poate trece fără nici o 
dificultate pe un culoar de ieşire, chiar dacă indicatorul este foarte 
aproape de ieşire. Cu cât conduce însă mai repede, cu atât 
indicatorul trebuie să fie aşezat mai departe de ieşire, pentru a-i da 
timpul necesar să-l citească şi să reacționeze. Într-un mod similar, 
accelerarea generalizată a vieţii ne obligă să ne extindem orizontul 
temporal pentru a nu risca să fim surprinşi şi copleşiţi de 

evenimente. Cu cât mediul înconjurător se schimbă mai repede, cu 
atât mai mare nevoie avem de o previziune a viitorului. 


Unii indivizi, desigur, se proiectează atât de departe în viitor 
şi pe perioade atât de lungi încât anticipările lor devin fantezii, 
evadări din realitate. Mult mai răspândiţi sunt însă indivizii ale 
căror anticipări sunt atât de superficiale şi pe termen atât de scurt 
încât sunt permanent surprinşi şi ametiti de schimbare. 


Individul care se adaptează uşor se dovedeşte capabil să se 
proiecteze pe termenul „corespunzător” în timp, să examineze şi să 
evalueze mai multe variante de acţiune înainte de a lua decizia 


finală şi să ia în prealabil hotărâri provizorii. 


Studiile întreprinse de sociologi ca Lloyd Warner în Statele 
Unite şi Elliot Jaques în Anglia au arătat cât de important este 
factorul timp în procesul de luare a deciziilor la diferite niveluri de 
conducere. 


Muncitorul care lucrează la bandă nu trebuie să se preocupe 
decât de evenimente apropiate de el în timp. Dar cei care 
avansează pas cu pas în ierarhiaconducerii trebuie să se ocupe, cu 
fiecare promovare succesivă, de evenimente tot mai îndepărtate în 
viitor. 


Sociologul Benjamin D. Singer de la Universitatea din Western 
Ontario, al cărui domeniu de activitate este psihiatria socială, a 
mers şi mai departe. După părerea lui Singer, viitorul joacă un rol 
enorm, în mare măsură neapreciat, în comportamentul prezent. 


El sustine, de pildă, că „«eul» copilului este în parte influenţat 
de efectul anticipativ a ceea ce va fi”. 

Obiectivul spre care se îndreaptă copilul este „imaginea 
despre rolul pe care-l va avea în viitor”, adică o concepţie despre 
ceea ce el sau ea doreşte să fie într-o împrejurare sau alta în viitor. 


Această „imagine despre rolul pe care-l va avea în viitor” — 
scrie Singer — tinde... să organizeze şi să dea un sens modelului de 
viaţă pe care îl va adopta. Când însă rolul viitor este definit în mod 
vag sau este functional inexistent, dispare şi semnificaţia 
comportamentului prețuit de întreaga societate; activitatea şcolară 
îşi pierde sensul, la fel ca principiile burgheze și disciplina 


habi 


párinteascá". 


Mai simplu spus, Singer afirmă că fiecare individ poartă în 
minte nu numai o imagine despre sine în momentul respectiv, ci o 
serie de imagini despre sine, aşa cum doreşte să fie el în viitor. 
„Acest personaj viitor îi asigură un ţel copilului, constituie un 
magnet spre care el este atras; cadrul prezentului, am putea spune, 
este creat de viitor”. 


S-ar putea crede că învăţământul, preocupat de dezvoltarea 
ndividului şi de intensificarea adaptabilitátii lui, va face tot ce-i stă 
n putinţă pentru a-i ajuta pe copii să găsească atitudinea 
„corespunzătoare” faţă de timp şi să atingă un grad adecvat de 
previziune a viitorului. Nimic nu este mai periculos de fals. 


i 
î 


Să luăm, de pildă, modul inconsecvent în care şcolile de astăzi 
tratează spaţiul şi timpul. Fiecare elev din fiecare şcoală este ajutat 
cu grijă să se orienteze în spaţiu. El studiază geografia. Hărțile si 
globurile îl ajută să precizeze locul în care se află. $i îl ajutăm să se 
situeze nu numai în raport cu oraşul, regiunea sau ţara, ci încercăm 
chiar să-i explicámrelatia spaţială dintre Pământ, sistemul solar şi 
întregul univers. 

Când ajungem însă la localizarea copilului în timp, îi jucăm un 
renghi nemilos şi care îl face neputincios. El este cufundat pe cât 
posibil în trecutul ţării sale şi al lumii. Studiază Grecia şi Roma 
antică, apariția feudalismului, revoluţia franceză etc. Face 
cunoştinţă cu povestirile biblice şi legendele patriotice. 


Este bombardat cu nenumărate relatări despre războaie, 
revoluţii şi răscoale şi toate datele lor respective. 


De la un anumit nivel face cunoştinţă cu „actualitatea”. | se 
poate cere să aducă tăieturi din ziare, şi un profesor cu adevărat 
întreprinzător poate merge atât de departe încât să-i ceară să 
urmărească jurnalul de seară la televiziune. Într-un cuvânt, i se 
oferă o vedere de ansamblu asupra actualități. 


Apoi timpul se opreşte în loc. Şcoala nu spune nimic despre 
ziua de mâine. „Cursul de istorie se sfârşeşte cu anul în curs, si 
aceasta nu este totul — scria profesorul Ossip Flechtheim cu o 
generaţie în urmă —, aceeaşi situaţie o regăsim si în studiul formelor 
de guvernământ şi al economiei politice, al psihologiei şi al 
biologiei”. Timpul goneste şi apoi se opreşte brusc. Elevul este 
îndreptat spre trecut, în loc să fie îndreptat spre viitor. Viitorul, 
prohibit în sălile de clasă, este prohibit şi în conştiinţa sa. Totul se 


petrece ca şi cum nu ar exista. 


Această denaturare violentă a simțului timpului reiese dintr-o 
experienţă revelatoare întreprinsă de psihologul John Condry, 
profesor la Universitatea Corneli. În cadrul unor studii separate 
făcute la Corneli şi UCLA, Condry le-a dat unor grupuri de studenţi 
primul paragraf dintr-o povestire. Acest paragraf descria un 
personaj imaginar, „Profesorul Hoffman”, pe soţia sa şi pe fiica lor 

adoptivă, de origine coreeană. Ei o găsesc pe fetiţă plângând, cu 
hainele sfâşiate, înconjurată de un grup de copii care o privesc. 


Studenţilor li se cere să termine povestirea. 


Ceea ce nu ştiau subiecţii este că fuseseră mai înainte împărţiţi 
în două grupuri. Pentru primii, paragraful respectiv a fost pus la 
timpul trecut. Per sonajele „au auzit”, „au văzut” sau „au alergat”. 
Studenţilor li s-a cerut să „spună ce au tăcut domnul şi doamna 
Hoffman şi ce au spus copiii”. Pentru ceilalţi, paragraful a fost pus 
în întregime la timpul viitor. Li s-a cerut „să spună ce vor face 
domnul şi doamna Hoffman şi ce vor spune copiii”. În afară de 
această schimbare a timpului, cele două paragrafe erau identice. 


Au fost comparate rezultatele experienţei. Primul grup a scris 
finaluri de povestire bogate şi interesante, populând relatările cu 
numeroase personaje şi introducând în mod creator situaţii şi 
dialoguri noi. Celălalt a produs finaluri extrem de schematice, 
neconvingătoare, nereale şi forţate. Trecutul a fost conceput cu 
multă imaginaţie, viitorul era vid. „Totul se petrece — comenta 
profesorul Condry - ca şi cum ne-ar fi mai uşor să vorbim despre 
trecut decât despre viitor”. 


... 


Dacă vrem ca copiii noştri să se adapteze cu mai mult succes 
la schimbarea rapidă, trebuie să punem capăt acestei perceperi 
denaturate a timpului. Trebuie să-i sensibilizăm la posibilităţile şi 
probabilitățile de mâine. Trebuie să le accentuám simţul viitorului. 


Societatea dispune de mijloace numeroase prin care leagă 
generaţia actuală de cea trecută. Simţul trecutului ni se dezvoltă 
prin contactul cu generaţiile precedente, prin cunoaşterea istoriei, 
prin moştenirea acumulată în artă, muzică, literatură şi ştiinţă şi 
transmisă nouă în decursul anilor. El este intensificat de contactul 


M ————————————————— 

direct cu obiectele care ne înconjură, fiecare din ele avându-și 
originea undeva în trecut, fiecare oferindu-ne un grăunte de 
identificare cu trecutul. 


În accentuarea simțului viitorului nu dispunem de mijloace 
similare. Nu avem obiecte, prieteni, rude, opere de artă, muzică 
sau literatură care să-şi aibă originea în viitor. Cum s-ar spune, nu 
avem o moştenire a viitorului. 


Şi totuşi există modalităţi de a obliga mintea omului să se 
îndrepte spre viitor, aşa cum procedează cu trecutul. Trebuie să 
începem prin a trezi în rândul publicului o mai puternică conştiinţă 
a viitorului, şi nu doar cu ajutorul unor desene animate comice de 
Buck Rogers, filme ca Barbarella sau articole despre minunátiile 
călătoriilor în spaţiul cosmic sau ale cercetărilor medicale. Acestea 
au şi ele o contribuţie, dar ceea ce trebuie este ca indivizii să se 
concentreze asupra implicatiilor sociale şi personale ale viitorului, 
nu numai asupra caracteristicilor sale tehnice. 


Dacă omul modern vrea să facă faţă în decursul vieţii sale 
unei evoluţii comparabile cu cea pe care a cunoscut-o specia umană 
de-a lungul mileniilor, el trebuie să-şi facă o idee relativ precisă 
despre viitor. 


Oamenii medievali îşi făureau o imagine a vieţii „de apoi”, 
completată cu reprezentări mintale ale cerului şi infernului. Acum 
noi trebuie să făurim imagini dinamice, şi nu supranaturale, despre 
ceea ce va fi viaţa aici pe pământ, pentru cele cinci simţuri ale 
noastre în acest viitor atât de apropiat de noi. 


Pentru a ne făuri asemenea imagini şi a atenua astfel șocul 
viitorului, trebuie să începem să ne gândim la viitor cu seriozitate. 
In loc să-i ironizăm pe „ghicitorii în ghioc”, trebuie să-i încurajăm 

pe oameni, încă din copilărie, să facă supozitii libere, poate chiar 
ciudate, nu numai despre ceea ce-i aşteaptă săptămâna viitoare, 
dar şi despre ceea ce rezervă generaţia următoare întregii omeniri. 
Le oferim copiilor noştri cursuri de istorie, dar de ce nu şi cursuri 
despre „Viitor”, cursuri în care posibilităţile şi probabilitățile 
viitorului să fie exploatate în mod sistematic, exact aşa cum 
explorăm în prezent sistemul social al romanilor sau apariţia 
proprietăţii feudale? 


Robert Jungk, unul dintre principalii futurologi ai Europei, 
spunea: „în zilele noastre se pune un accent aproape exclusiv pe 
studierea a ceea ce s-a întâmplat şi ceea ce s-a făcut. Mâine... cel 
puţin o treime din toate prelegerile şi lucrările practice ar trebui să 
se ocupe de activitatea ştiinţifică, tehnică, artistică şi filozofică 
consacrată progresului, prevederii crizelor şi soluţiilor posibile la 
aceste probleme viitoare”. Noi nu avem o literatură a viitorului 
utilizabilă în cadrul acestor cursuri, dar avem o literatură despre 
viitor, constând nu numai din marile utopii, dar şi din beletristica 
stiintifico-fantasticá contemporană. 


Aceasta din urmă, ca ramură a literaturii, nu se bucură de 
prea mult respect şi poate că merită acest dispreţ critic. Dar, dacă 
privim scrierile stiintificofantastice mai degrabă ca pe un fel de 
sociologie a viitorului decât ca literatură, ele capătă o valoare 
imensă ca forţă stimulatoare în formarea deprinderii de a anticipa. 
Copiii noştri ar trebui să-i studieze pe Arthur C. Clarke, William 
Tenn, Robert Heinlein, Ray Bradbury şi Robert Sheckley nu pentru 
că aceşti scriitori le pot vorbi despre nave cosmice şi maşini de 
călătorit în timp, ci pentru că, ceea ce este mai important, ei îi pot 
face pe tineri să exploreze în imaginaţie hăţişul problemelor 
politice, sociale, psihologice şi etice care vor sta în faţa lor când vor 
fi adulti. 

Literatura stiintifico-fantasticá ar trebui citită la timpul viitor. 


Dar studenţii trebuie nu numai să citească. Au fost născocite 
diverse jocuri pentru a-i face pe tineri şi adulţi să se intereseze de 
posibilităţile şi probabilitățile viitoare. „Viitorul”, un joc distribuit 
de „Kaiser Aluminium and Chemical Corporation” cu ocazia celei 
de-a 20-a aniversări a sale, îi iniţiază pe jucători în diverse variante 
tehnice şi sociale ale viitorului şi îi obligă să aleagă una dintre 
acestea. Jocul arată cum sunt legate evenimentele tehnice si sociale 
unele de altele, îl încurajează pe jucător să gândească în termeni 
probabilişti şi, cu diverse modificări, poate ajuta la clarificarea 
rolului valorilor în luarea deciziilor. La Universitatea Corneli, 
profesorul Jose Villegas de la Facultatea de proiectare şi analiză a 
mediului înconjurător (Department of Design and Environmental 
Analysis) a creat cu ajutorul unui grup de studenţi o serie de jocuri 
legate de locuinţe $i activitatea comunităţii în viitor. Un alt joc 
elaborat sub îndrumarea sa este destinat să elucideze căile prin care 
tehnica şi valorile se vor conditiona reciproc în lumea de mâine. 


În cazul copiilor mai mici sunt posibile alte exerciţii. Pentru a 
preciza imaginea pe care şi-o face individul despre rolul său în 
viitor, elevilor li se poate cere să-şi scrie „autobiografiile viitoare”, 
în care să se imagineze pe ei înşişi aşa cum vor fi peste cinci, zece 
sau cincisprezece ani. Supunându-le discuţiei clasei, comparând 
diversele previziuni pe care le cuprind, pot fi identificate şi 
examinate contradicţiile din propriile proiectări ale copilului. Într-o 
perioadă când eul se dezagregă într-o multitudine de euri succesive, 
această tehnică poate fi folosită pentru a da o anumită continuitate 
individului. Dacă, de pildă, se dau unor copii de 15 ani 
autobiografiile viitoare pe care le-au scris când aveau 12 ani, ei pot 
vedea cum maturizarea a alterat imaginea pe care şi-o făceau 
despre ei înşişi în viitor. Ei pot fi ajutaţi să înțeleagă cum valorile, 

talentele, deprinderile şi cunoştinţele lor le-au modificat propriile 
posibilitáti. 


Elevilor cărora li se cere să-şi imagineze cum vor arăta ei înşişi 
peste câţiva ani, li se poate aminti cá fraţii, părinţii şi prietenii lor 
vor fi, de asemenea, mai în vârstă; totodată li se poate cere să-şi 
imagineze „celelalte persoane importante” din viaţa lor aşa cum 
vor fi ele. 


Asemenea exercitii legate de studiul probabilităților şi 
metodele simple de previziune utilizabile în viaţa personală a 
fiecăruia pot modela şi modifica concepţia despre viitor a fiecărui 
individ, atát pe plan personal cát si social. Ele pot fi la originea 
noilor atitudini individuale faţă de timp şi a unui nou interes pentru 
problemele viitorului, ceea ce se va dovedi util în abordarea 
exigenţelor prezentului. 


În rândul indivizilor cu o adaptabilitate ridicată, în rândul 
bărbaţilor şi femeilor care trăiesc cu adevărat în epoca lor şi sunt 
sensibili la ea, există o nostalgie efectivă a viitorului. Nu o 
acceptare fără rezerve a tuturor ororilor potenţiale de mâine, nu o 
încredere oarbă în schimbare de dragul schimbării, ci o curiozitate 
copleşitoare, o dorinţă de a şti ce se va întâmpla în continuare. 


Această dorinţă generează lucruri ciudate şi minunate, într-o 
seară de iarnă am simţit cum un fiorpătrunzător i-a cuprins pe toţi 
cei prezenţi într-o sală de şedinţe atunci când un bărbat cu părul alb 
a explicat unui grup de străini ce l-a determinat să urmărească 
cursul meu despre sociologia viitorului, în acest grup se aflau 
planificatori pe termen lung de la diverse corporaţii, înalte 
personalităţi de la marile fundaţii, directori de ziare şi cercetători. 


Fiecare participant a expus motivul prezenţei sale. 

În sfârşit, a venit rândul omuletului din colt. El a vorbit într-o 
engleză stâlcită, dar elocventă: „Mă numesc Charles Stein. Toată 
viaţa mea am făcut muncă manuală. Am 77 de ani şi vreau să am 
acum ce nu am avut în tinereţe. Vreau să ştiu totul despre viitor. 
Vreau să mor om instruit!” Tăcerea bruscă care a întâmpinat 
această afirmaţie răsună încă în urechile celor prezenţi. În faţa 
acestei elocinte, întreaga armură a titlurilor universitare, a funcţiilor 
din cadrul corporațiilor şi a poziţiilor prestigioase s-a náruit. Sper că 
domnul Stein mai trăieşte, se bucură de viitorul său şi le dă altora 
aceeaşi lecţie pe care ne-a dat-o nouă în seara aceea. 


Atunci când milioane de oameni vor împărtăşi această 
pasiune pentru viitor, vom avea o societate mult mai bine pregătită 
pentru a face faţă impactului schimbării. A trezi o asemenea 
curiozitate şi o asemenea înţelegere este o sarcină cardinală a 
învăţământului. A crea un învăţământ care să stârnească, la rândul 
său, această curiozitate este cea de-a treia misiune, şi poate cea mai 
importantă, a revoluţiei supraindustriale în şcoli. 


Învăţământul trebuie să treacă la timpul viitor. 


SUPUNEREA TEHNICII 


$ocul viitorului, această intolerantá la schimbare, poate fi 
preîntâmpinat, va fi însă nevoie de o energică acţiune socială, chiar 
şi pe plan politic. Indiferent de ritmul pe care încearcă indivizii să-l 
imprime vieţii lor, indiferent cum modificăm învăţământul, întreaga 
societate va continua să fie prinsă într-o mişcare monotonă până 
când va reuşi să dirijeze tendința de accelerare însăşi. 

Viteza mare a schimbărilor poate fi urmărită în numeroase 
sectoare. Creşterea demografică, urbanizarea, modificarea 
proportiei tinerilor şi bătrânilor în ansamblul populaţiei, toate 
acestea joacă un rol, şi totuşi progresul tehnic se află în mod clar 
chiar în centrul acestei reţele de cauze, fiind de fapt elementul vital 
care activizează întreaga reţea. O strategie eficientă în lupta pentru 
prevenirea unui şoc de masă al viitorului implică, aşadar, 
reglementarea conştientă a progresului tehnic. 


Noi nu putem şi nici nu trebuie să oprim în loc progresul 
tehnic. Numai neghiobii romantici revendică revenirea la „starea 
naturală”. Starea naturală este aceea în care copiii mici se ofilesc şi 
mor din lipsă de îngrijire medicală elementară, în care subnutritia 
îşi bate joc de intelect şi, aşa cum ne aminteşte Hebbes, viaţa 
obişnuită este „anevoioasă, dezgustătoare, animalică şi scurtă”. A 


întoarce spatele tehnicii ar fi nu numai stupid, dar şi imoral. 


Dat fiind că majoritatea oamenilor continuă să trăiască, într- 
un sens figurat, în secolul al XH-lea, ne putem oare permite fie şi 
numai să vorbim despre aruncarea cheilor progresului economic? 
Cei ce răspândesc absurditáti antitehnice în numele unor „valori 
umane” nebuloase trebuie întrebaţi despre „care fiinţe umane" este 
vorba. A da cu bună-ştiinţă ceasul înapoi ar însemna să 
condamnăm sute de milioane de oameni la o mizerie sordidă şi 
permanentă tocmai în momentul când eliberarea lor devine 
posibilă. Este clar că avem nevoie nu de mai puţină, ci de mai 
multă tehnică. 


Totodată nu se poate nega că adeseori folosim aceste 
mijloace tehnice în mod stupid şi egoist. În goana noastră după 
avantaje economice imediate de pe urma tehnicii, am transformat 

mediul ambiant într-un depozit de muniții de natură materială si 
socială. 


Propaganda accelerată a inovaţiilor tehnice, capacitatea 
progresului tehnic de a se autoîntreţine, în virtutea căreia fiecare 
pas înainte îl facilitează nu numai pe cel următor, ci mulţi alţi paşi 
noi, conexiunea intimă dintre tehnică şi rânduielile sociale, toate 
acestea creează o formă de poluare psihică, o accelerare aparent 
inevitabilă a ritmului vieţii. 


Această poluare psihică se adaugă deşeurilor industriale care 
umplu cerul şi mările noastre. Insecticidele şi ierbicidele se 
infiltrează în hrana noastră, caroseriile  contorsionate de 
automobile, cutiile de conserve, sticlele nerecuperabile şi tot felul 
de materiale plastice formează grămezi uriaşe de resturi menajere 
în mijlocul nostru, o cantitate tot mai mare din deşeuri rezistând 
timp de decenii. Nici măcar cu deşeurile noastre radioactive nu ştim 
încă bine ce să facem — dacă trebuie să le ingropám în pământ, să 
le proiectăm în spaţiul cosmic sau să le scufundăm în oceane. 


Puterea noastră tehnică creşte, dar efectele ei secundare şi 
primejdiile potenţiale escaladează şi ele. 


Trebuie să ne temem de termopoluarea oceanelor, de 
supraîncălzirea lor, de distrugerea uşor cantităţi nemăsurabile de 
viaţă marină şi, poate, chiar de topirea calotelor polare. Pe pământ 
concentrăm mase de populaţii atât de mari în insule tehnice-urbane 
atât de mici încât riscăm să consumăm oxigenul dinaer mai repede 
decât poate fi înlocuit, creînd posibilitatea unor noi Sahare acolo 
unde în prezent există oraşe. Perturbând astfel ecologia naturală, 
putem, fără exagerare, aşa cum spunea biologul Barry Commoner, 

să ,desfiintám această planetă ca loc adecvat pentru viaţa 
oamenilor”. 


A 


Repercusiunile tehnicii în timp ce efectele folosirii 
iresponsabile a tehnicii devin tot mai nemilos de evidente, cresc şi 
repercusiunile lor pe plan politic. Un accident pe o platformă 
maritimă de foraj care poluează o întindere de 800 de mile pătrate 
în Pacific declanşează un val de indignare de la un capăt la altul al 
Statelor Unite. Un industriaş multimilionar din Nevada, Howard 
Hughes, intentează un proces pentru a împiedica Comisia pentru 
energia atomică să continue experienţele sale nucleare subterane. 
La Seattle, Compania „Boeing” se luptă cu protestele tot mai ostile 
ale populaţiei contra planurilor sale de a construi un avion 
supersonic de transport. La Washington opinia publică impune o 
revizuire a politicii în domeniul rachetelor. La Institutul tehnic din 
Massachusetts, la Universitatea Corneli, la cea din Wisconsin şi la 
altele, oamenii de ştiinţă lasă din mână eprubetele şi riglele de 
calcul, în cadrul unui „moratoriu al cercetării”, pentru a discuta 
implicaţiile sociale ale muncii lor. Studenţii organizează aşa- 
numitele  „teach-in” (cursuri cu o durată nedeterminată) în 
problema mediului înconjurător, iar preşedintele ţării ţine în faţa 
naţiunii un discurs despre pericolul ecologic. 


Noi dovezi vădind o profundă preocupare pentru evoluţia 
noastră tehnică se ivesc în Anglia, în Franţa şi în alte ţări. 


Vedem aici primele scânteieri ale unei revolte internaţionale 
care va zgudui parlamentele şi congresele în deceniile viitoare. 
Acest protest împotriva distrugerilor la care duce folosirea 
iresponsabilá a tehnicii s-ar putea cristaliza sub o formă patologică, 
un fel de fascism futurofob, în care locul evreilor înlagărele de 
concentrare ar fi luat de oamenii de ştiinţă. Societăţile bolnave au 

nevoie de tapi ispăşitori. Cum presiunea schimbărilor îl apasă tot 
mai puternic pe individ, iar şocul viitorului se generalizează, aceste 
eventualitáti de coşmar devin tot mai probabile. Este semnificativ 
faptul că o lozincă înscrisă pe un zid de studenţii grevişti din Paris 
cerea „moarte tehnocratilor!". 


Trebuie să impiedicám însă ca mişcarea incipientă la scară 
mondială pentru controlul tehnicii să cadă în mâinile unor 
tehnofobi, nihilişti sau romantici iresponsabili de tip rousseauean. 
Căci forţa progresului tehnic este prea mare pentru a fi stăvilită de 
excese asemănătoare celor ale ludditilor. Mai rău chiar, încercările 
nesăbuite de a opri dezvoltarea tehnicii vor avea rezultate la fel de 
distrugătoare ca şi dezvoltarea ei necontrolată. 


Prinşi între aceste pericole germane, avem o nevoie disperată 
de o mişcare în favoarea utilizării raţionale a tehnicii. Avem nevoie 
de o unitate politică largă care să sprijine dezvoltarea cercetărilor 
ştiinţifice şi a progresului tehnic, dar numai pe o bază selectivă, în 
loc să ne irosim energia în acuzaţii aduse maşinii sau într-o critică 
negativistă la adresa programului spaţial, ar trebui să formulăm o 


serie de obiective tehnice-pozitive pentru viitor. 


O asemenea serie de obiective, dacă ar fi cuprinzătoare şi 
bine elaborate, ar putea face ordine într-un domeniu în care în 
prezent domneşte cea mai mare incoerentá. După părerea lui 
Aurelio Peccei, economist şi industriaş italian, în 1980 totalul 
cheltuielilor pentru cercetare şi dezvoltare din Statele Unite şi 
Europa va atinge 73 miliarde de dolari anual, ceea ce într-un 
deceniu înseamnă trei sferturi de trilion de dolari. 


S-ar putea crede că, fiind în joc sume atât de mari, guvernele 
vor planifica cu grijă dezvoltarea tehnică, legând-o de obiective 

sociale largi şi insistând asupra unei cantabilităţi stricte a 
cheltuielilor. Nimic nu poate fi mai greşit. 


„Nimeni, nici măcar savantul cel mai strălucit în viaţă astăzi, 
nu ştie cu adevărat încotro ne duce ştiinţa — spune Ralph Lapp, el 
însuşi om de stiintási autor de lucrări pe teme ştiinţifice. - Ne aflăm 
într-un tren a cărui viteză creşte, gonind pe o linie presărată cu un 
număr necunoscut de macazuri care duc la destinaţii necunoscute. 
Pe locomotivă nu se află nici un om de ştiinţă, iar acarii s-ar putea 
să fie demoni. Cea mai mare parte a societăţii se află în vagonul de 
bagaje şi priveşte înapoi”. 


Nu prea este de natură să ne liniştească mărturisirea făcută de 
un fost prim-ministru belgian, unul din autorii masivului raport 
asupra ştiinţei în Statele Unite, elaborat sub egida Organizaţiei 
pentru Cooperare şi Dezvoltare Economică, care a spus: „Am ajuns 
la concluzia că noi căutăm ceva... ce nu există: o politică a ştiinţei”. 
Comitetul ar fi putut căuta timp şi mai îndelungat şi cu un succes şi 
mai mic ceva ce să semene cu o politică lucidă în domeniul tehnicii. 


Numeroase rele sociale sunt nu atât consecinţa unui control 
intolerabil, cât mai ales a unei intolerabile lipse de control. Cruntul 
adevăr este că nimeni nu este niciodată răspunzător de ceea ce se 
întâmplă cu tehnica. 


Alegerea unui stil de civilizaţie 


Atât timp cât o ţară în curs de industrializare este săracă, ea 
tinde să întâmpine cu bucurie orice inovaţie tehnică care promite să 
îmbunătăţească productivitatea economică şi bunăstarea materială. 

Aceasta este de fapt o politică tehnică tacită şi care poate 
duce la o creştere economică extrem de rapidă. 


Dar este totuşi o politică rudimentară şi în consecinţă tot felul 
de maşini şi tehnici noi inundă societatea fără a se ţine seama de 
efectele lor secundare sau pe termen lung. 


După ce societatea ia startul spre supraindustrialism, politica 
de „merge oricum” devine total nepotrivită şi chiar periculoasă. 
Separat de creşterea forţei şi a amplorii tehnicii, se înmulţesc si 
opţiunile. Tehnica înaintată contribuie la crearea unei game 
excesive de opţiuni în domeniul bunurilor de consum, al pro- 
duselor culturii, al serviciilor, al subcultelor şi al stilurilor de viaţă. 
Totodată sortimentul excesiv devine o caracteristică a tehnicii 
înseși. 


Societatea se află în faţa unei game de noutăţi tot mai 
diversificate, iar problemele selecţiei devin tot mai acute. Vechea 
politică, conform căreia opţiunile ţineau seama de avantajele 
economice imediate, se dovedeşte periculoasă, neclară şi 
dezechilibrată. 


Astăzi, pentru a alege în domeniul tehnologic, avem nevoie 
de criterii mult mai subtile. Avem nevoie de asemenea criterii nu 
numai pentru a împiedica dezastrele ce pot fi evitate, dar şi pentru 
a ne ajuta să descoperim şansele de mâine. Pusă pentru prima dată 
în faţa unui sortiment tehnic excesiv, societatea trebuie să-şi aleagă 
acum maşinile, procedeele, tehnologiile şi sistemele sale în bloc, şi 
nu unul câte unul. 


Trebuie să aleagă aşa cum un individ îşi alege stilul său de 
viaţă. Trebuie să ia supradecizii cu privire la viitorul ei. 

Pe de altă parte, aşa cum un individ poate opta în mod 
conştient pentru un stil de viaţă, o societate poate opta conştient 
pentru un stil de civilizaţie. 


Acesta este un lucru nou în istorie. În trecut civilizațiile 
apăreau la întâmplare. Astăzi acest proces atinge pentru prima dată 
nivelul conştiinţei. Prin aplicarea unei politici tehnice conştiente — 
paralel cu alte măsuri — putem contura civilizaţia de imâine. 


În cartea lor, Anul 2000, Herman Kahn şi Anthony Wiener 
menţionează o sută de inovaţii tehnice „foarte probabile în ultima 
treime a secolului al XX-lea”. 


Acestea merg de la aplicări multiple ale laserului şi până la noi 
materiale, noi surse de energie, noi vehicule aeriene şi submarine, 
fotografia în relief şi „hibernarea umană” în scopuri medicale. Liste 
similare pot fi alcătuite pretutindeni. În transporturi, în comunicaţii, 
în toate domeniile imaginabile şi chiar în unele aproape 
inimaginabile suntem puşi în fata unei avalange de noutăţi. În 


consecinţă, complexitátile selecţiei devin ameţitoare. 


Acest lucru este elocvent ilustrat de noile invenţii şi descoperiri 
care au o contingenţă directă cu problema adaptabilităţii omului. 
Un asemenea caz este aşanumitul OLIVER * pe care încearcă să-l 
construiască un număr de experţi în calculatoare pentru a ne ajuta 
să facem faţă multitudinii excesive de decizii pe care trebuie să le 
luăm. În forma sa cea mai simplă, OLIVER nu ar fi decât un 
calculator de uz personal programat pentru a furniza informaţii 
individului şi a lua în locul lui deciziile de mai mică importanţă. La 
acest nivel ar putea păstra în memorie informaţii despre preferinţele 
prietenilor săi pentru un coctail „Manhattan” sau „Martini”, date 
despre itinerare, vreme, preţuri etc. Aparatul i-ar putea aminti când 

este ziua de naştere a soţiei sau ar putea chiar să comande automat 
flori. Ar putea să reînnoiască abonamentele la reviste, să plătească 
chiria la timp, să comande lame de ras şi altele. 


Pe măsură ce sistemele de informare cu ajutorul 
calculatoarelor se  diversifică, va putea recurge la un fond 
international de date depozitate în biblioteci, în arhivele 
întreprinderilor, în spitale, magazine, bănci, agenţii guvernamentale 
şi universităţi. În felul acesta, OLIVER ar putea da pentru el 
răspunsuri la întrebări de tot felul. 


Unii specialişti în calculatoare privesc totuşi mult mai departe. 
Teoretic este posibil să se construiască un OLIVER care să analizeze 
conţinutul cuvintelor proprietarului său, să-i examineze opţiunile, 
să deducă sistemul său de valori, să-şi actualizeze programul pentru 
a reflecta schimbările constatate şi, în ultimă instanţă, să ia în locul 
său decizii tot mai importante. 


OLIVER va şti, aşadar, cum va reacţiona — după toate 
probabilitățile — proprietarul sáu la diversele sugestii făcute într-o 
şedinţă de comitet. (Şedinţa ar putea avea loc în prezenţa unui grup 
de OLIVER-i reprezentându-i pe proprietarii lor, fără însă ca 
proprietarii respectivi să fie de faţă. Într-adevăr, experimentatorii 
au ţinut deja unele conferinţe „mijlocite de calculatoare”.) 


<notă> 


* On-Line Interactive Vicarious Expediter and Responder. 
Iniţialele au fost alese în onoarea lui Oliver Selfridge, iniţiatorul 
ideii. 


</notă> 

OLIVER ar şti, de exemplu, dacă proprietarul său va vota 
pentru candidatul X, dacă va contribui la opera de binefacere Y, 
dacă va accepta o invitaţie la un dineu la Z. După cum spunea un 
entuziast al lui OLIVER, un psiholog versat în calculatoare: „Dacă 
eşti un bădăran, OLIVER va şti aceasta şi va acţiona la fel. Dacă îţi 
înşeli soţia, OLIVER o va şti şi te va ajuta. Căci OLIVER nu va fi 
nimic altceva decât un alter-ego mecanic al tău. Mergând până la 
limita extremă a literaturii stiintifico-fantastice, ne putem chiar 
imagina OLIVER-i de dimensiunea unui ac implantati în creierul 
pruncilor şi folosiţi, împreună cu o transplantare a reflexelor, 
pentru crearea de alter-egouri vii, şi nu doar mecanice. 


O altă realizare tehnologică care ar putea întări facultăţile de 
adaptare ale individului ţine de coeficientul lui de inteligenţă. 
Experiențele larg comentate din Statele Unite, Suedia şi alte ţări 
sugerează puternic că într-un viitor previzibil s-ar putea să fim 
capabili să mărim inteligenţa omului şi capacitatea lui de prelucrare 
a informaţiei. Cercetările din domeniul biochimiei şi al nutritiei 
arată că proteinele, ARN-ul şi alte substanţe manevrabile sunt 
corelate, printr-un proces încă necunoscut, cu memoria si învăţarea. 
Un efort imens pentru a sfărâma barierele inteligenţei ar putea fi 
răsplătit printr-o ameliorare fantastică a adaptabilitátii omului. 


S-ar putea ca acesta să fie momentul istoric propice pentru o 
asemenea înflorire a umanităţii, pentru un salt spre un organism 
nou, suprauman. Dar care sunt consecinţele şi alternativele? Dorim 
noi oare o lume populată cu OLIVER-i? Când şi în ce condiţii? Cine 
ar trebui şi cine nu ar trebui să aibă acces la ei? Ar trebui folosite 
tratamente biochimice pentru a-i ridica pe deficientii mintali la 
nivelul oamenilor normali sau pentru a ridica nivelul general al 
inteligenţei? Nu ar fi mai bine să ne concentrăm asupra încercării de 
a crea supergenii? 

Opţiuni complexe similare abundă în toate domeniile. Oare 
trebuie să aruncăm toate resursele noastre în joc pentru a obţine 
energia nucleară ieftină? 


Sau trebuie să ne concentrăm eforturile pentru a stabili bazele 
biochimice ale agresivităţii? Trebuie să cheltuim miliarde de dolari 
pentru un avion de transport supersonic sau aceste fonduri ar trebui 
folosite pentru fabricarea de inimi artificiale? Trebuie oare să ne 
jucăm cu genele omului? Sau, aşa cum propun unii cu toată 
seriozitatea, ar trebui să inundăm interiorul Braziliei pentru a crea o 
mare de dimensiunea R. D. G. $i a R. F. G. la un loc? Fără indoială 
că în curând vom putea pune în fiecare dimineaţă în cafeaua 
noastră cu lapte o doză de super-LSD, de pilulă antiagresivă sau 
vreo substanță „huxleyană”. În curând vom putea coloniza 
planetele şi vom putea sădi „plăcerometre” în craniile noilor- 
născuţi. Dar trebuie oare să facem toate acestea? Cine trebuie să 
hotărască? După ce criterii umane trebuie luate asemenea decizii? 


Este limpede că o societate care optează pentru OLIVER, 
energie nucleară, transporturi supersonice, macrotehnică la scară 
continentală, precum şi pentru LSD şi „plăcerometre” îşi va 
dezvolta o civilizaţie fundamental diferită de cea care va opta 
pentru sporirea inteligenţei, difuzarea substanţelor antiagresive şi 
furnizarea de inimi artificiale ieftine. 


Vor apărea foarte repede deosebiri enorme între societatea 
care impune progresul tehnic în mod selectiv şi cea care se agaţă 
orbeşte de prima şansă întâlnită. Deosebiri şi mai accentuate se vor 
dezvolta între societatea care va modera ritmul progresului tehnic şi 
îl va dirija astfel încât să prevină şocul viitorului şi cea în care 
masele de oameni obişnuiţi sunt împiedicaţi să ia decizii raţionale. 
În prima, democraţia politică şi participarea pe 6cará largă sunt 

realizabile, în cealaltă presiuni puternice favorizează acapararea 
conducerii politice de către o mică elită tehnocratică. 


Pe scurt, alegerea pe care o vom face în domeniul tehnicii va 
modela în mod hotărâtor civilizațiile viitoare. 


Acesta este motivul pentru care problemele tehnice nu mai 
pot primi răspunsuri pur tehnice. Ele sunt probleme politice. Într- 
adevăr, ele ne afectează mai profund decât majoritatea chestiunilor 
politice de suprafaţă care ne preocupă astăzi. De aceea nu 
putemcontinua să luăm decizii de ordin tehnic la fel ca înainte. Nu 
putem permite ca ele să fie luate la întâmplare, independent unele 
de altele, şi nici să tolerăm să fie dictate numai de considerente 
economice pe termen scurt. Nu putem lăsa ca ele să fie luate într- 
un vid politic total şi nici nu putem delega răspunderea pentru ele 
la întâmplare, unor oameni de afaceri, oameni de ştiinţă, ingineri 
sau administratori care nu sunt conştienţi de consecinţele profunde 
ale propriilor lor acţiuni. 


Tranzistorii şi sexul 


Pentru a prelua controlul asupra tehnicii şi a dobândi în felul 
acesta o oarecare influenţă asupra tendinței generale spre 
acceleraţie, trebuie să începem prin a supune inovațiile tehnice unei 
serii de teste severe înainte de a le admite în mijlocul nostru. 
Trebuie să formulăm o întreagă serie de întrebări neobişnuite 
despre fiecare dintre ele înainte de a permite difuzarea lor. 


În primul rând, o experienţă amară ar fi trebuit deja să ne 
înveţe să studiem mai atent efectele materiale secundare ale oricărei 

tehnici noi. Indiferent dacă propunem o nouă formă Se energie, un 
nou material sau un nou produs chimic industrial” trebuie să 
încercăm să determinăm efectele sale asupra fragilului echilibru 
ecologic de care depinde supraviețuirea noastră. În plus trebuie să-i 
anticipăm efectele indirecte la mare distanţă în timp şi în spaţiu. 
Deseurile industriale aruncate într-un fluviu parcurg sute şi chiar mii 
de mile până la ocean. lar efectele DDT-ului nu apar decât după 
mai mulţi ani de la utilizarea lui. S-a scris atât de mult despre 
aceasta încât nu mi se pare necesar să mai insist. 


Există însă şi un al doilea punct, mult mai complex: impactul 
pe termen lung al unei inovaţii tehnice asupra mediului social, 
cultural şi psihologic. 


Sunt mulţi cei care consideră că automobilul a schimbat 
aspectul oraşelor noastre, a modificat tendinţa indivizilor de a fi 
proprietarii casei în care locuiesc şi condiţiile comerţului cu 
amănuntul, a perturbat obiceiurile sexuale şi a slăbit legăturile 
familiale. 


Pilula anticonceptionalá, calculatorul, programele spatiale, 
precum şi inventarea şi difuzarea unor tehnici intelectuale ca analiza 
sistematică au provocat importante schimbări sociale. 


Nu ne mai putem permite să lăsăm aceste consecinţe sociale şi 
culturale secundare să se producă la întâmplare. Trebuie să 
încercăm să le prevedem, estimând în măsura posibilului natura şi 
forţa lor şi momentul când vor apărea. Atunci când consecinţele 
unei inovaţii riscă să fie dezastruoase, trebuie să fim gata să o 
blocăm imediat. Nu putem permite tehnicii să facă ravagii în 
societate. 

Este adevărat că nu putem cunoaşte niciodată toate 
consecinţele unei acţiuni, fie ea tehnică sau de altă natură. Dar tot 
atât de adevărat este cá nu suntem total dezarmati. Putem uneori, 
de pildă, să experimentăm unele invenţii în zone limitate, în cadrul 
unor grupuri determinate, pentru a studia efectele lor secundare 
înainte de a le difuza. Am putea, dacă am avea destulă imaginaţie, 
să inventăm experienţe care să reproducă condiţiile vieţii sau chiar 
să constituim comunităţi de voluntari pentru a putea orienta 
deciziile noastre în domeniul tehnicii. Aşa cum am putea crea 
enclave ale trecutului, în care ritmul evoluţiei să fie încetinit în mod 
artificial, sau enclave ale viitorului, în care indivizii să fie situaţi din 
timp în mediul ambiant al viitorului, am putea, de asemenea, 
instaura şi chiar subventiona comunităţi specializate în inovaţie, în 
care drogurile, sursele de energie, vehiculele, produsele cosmetice, 
aparatele inedite şi alte invenţii ar fi folosite cu titlu experimental, 
pentru a se studia efectele lor. 


A 


În zilele noastre, orice întreprindere îşi experimentează 
produsele „pe teren” pentru a fi sigură că ele corespund 
aşteptărilor. Ea le va verifica şi pe piaţă pentru a se asigura că se 
vând. Dar, cu unele rare excepţii, nimeni nu-i va controla 
aposteriori pe consumatori şi comunitatea pentru a vedea care au 
fost efectele lor secundare asupra oamenilor. Şi totuşi supraviețuirea 
noastră în viitor va depinde poate de modul cum vom învăţa să 
facem aceasta. 


Chiar atunci când experienţele concrete se dovedesc 
irealizabile, ne este totuşi posibil să anticipăm efectele pe termen 
lung ale diverselor inovaţii. Specialiştii comportamentului pun la 
punct cu rapiditate noi instrumente de lucru, mergând de la 
modelarea matematică şi simulare până la aşa-numitele analize 
Delphi, care ne permit să judecăm mai bine consecinţele acţiunilor 





486 


Alvin Toffler Socul viitorului 





noastre. Noi acumulăm aparatul conceptual necesar pentru a 
evalua tehnica din punct de vedere social; tot ce mai avem de făcut 
este să-l folosim. 


Mai rămâne o a treia problemă, şi mai delicată decât primele 
două: pe lângă schimbările concrete din structura socială, cum va 
afecta o descoperire sau alta sistemul de valori al societăţii? Noi 
ştim puţine lucruri despre structura valorilor şi evoluţia ei, dar avem 
numeroase motive să credem că şi ea suferă influenţa tehnicii. Eu 
am propus deja, într-o altă lucrare, crearea unei noi profesiuni, 
aceea de „prospector al impactului asupra valorilor”, accesibilă 
femeilor şi bărbaţilor familiarizați cu tehnicile ştiinţifice cele mai 
avansate ale comportamentului, care vor putea evalua astfel 
implicaţiile unei oarecare inovaţii în domeniul valorilor. 


Un grup de eminenti economişti, cercetători, arhitecţi, 
planificatori, scriitori şi filozofi de la Universitatea din Pittsburgh au 
petrecut în 1967 o zi intreagă de simulare destinată să facă să 
progreseze arta prognozei în domeniul valorilor. Programul 
„Tehnica şi societatea” a întreprins la Harvard o acţiune de același 
gen. La Universitatea Corneli şi la Institutul pentru studiul ştiinţei şi 
problemelor umane de la Universitatea Columbia se fac încercări 
de a construi un model al raportului dintre tehnică şi valori şi de a 
inventa un joc care să servească la analiza impactului lor reciproc. 
Toate aceste iniţiative, chiar dacă sunt încă foarte rudimentare, 
promit să ne ajute într-o apreciere mai precisă decât până acum a 
inovatiilor tehnice. 


În cel de-al patrulea şi ultimul rând, trebuie să ne punem o 
întrebare care, până în prezent, nu a fost aproape niciodată 
analizată şi care este totuşi fundamentală dacă vrem să prevenim 
un şoc al viitorului de proporţii mari. În cazul fiecărei inovaţii 

tehnice majore trebuie să ne întrebăm: care sunt implicaţiile ei pe 
planul accelerării? 


Problemele adaptării depăşesc deja cu mult dificultăţile de 
care ne izbim pentru a ne acomoda cu o invenţie sau alta, cu o 
tehnică sau alta. Problema care se pune pentru noi nu mai este 
inovaţia, ci înlănţuirea de inovații., nu avionul de transport 
supersonic şi nici reactorul breeder, ci escalada acestor inovaţii si 
noul pe care-l revarsă în societate. 


Oare o inovaţie propusă ne permite să controlăm ritmul şi 
orientarea evoluţiei căreia ii dă naştere? 


Sau tinde să accelereze o serie de procese asupra cărora nu 
avem nici o putere? Cum afectează oare gradul de tranzientá, 
ponderea noutátii şi diversitatea opţiunilor? Cât timp nu vom da un 
răspuns sistematic tuturor acestor întrebări, încercările noastre de a 
subordona dezvoltarea tehnică unor obiective sociale şi de a 


controla tendinţa de accelerare în general se vor dovedi zadarnice. 


lată deci un program intelectual de primă urgenţă pentru 
ştiinţele sociale si fizice. Am învăţat singuri să creăm şi să combinám 
inovațiile tehnice cele mai extraordinare. Nu ne-am dat însă 
osteneala să le cercetăm consecinţele, şi astăzi aceste consecinţe 
ameninţă să ne distrugă. Trebuie să învăţăm să le identificăm, şi 
repede! 


Un consiliu pentru tehnologie Dar problema nu este numai de 
ordin intelectual, ea este şi de ordin politic. Dacă trebuie să creăm 
noi instrumente de cercetare, noi mijloace de a înţelege mediul 
înconjurător, trebuie, de asemenea, să organizăm noi instituţii 
politice care să garanteze că aceste chestiuni sunt cu adevărat 
studiate şi care să promoveze sau să descurajeze (poate chiar să in 

terzică) unele invenţii tehnice. Avem într-adevăr nevoie de un 
aparat care să selectioneze maşinile. 


Una dintre principalele sarcini politice ale deceniului următor 
va fi aceea de a crea un asemenea mecanism. Trebuie să ne dispară 
teama de a exercita un control social sistematic asupra dezvoltării 
tehnice. 


Responsabilitatea acestui control trebuie să revină unor 
agenţii guvernamentale si întreprinderilor şi laboratoarelor în care 
iau naştere inovațiile tehnice. 


Orice sugestie de exercitare imediată a unui control asupra 
tehnologiei este primită de oamenii de ştiinţă cu o ridicare din 
sprâncene şi este invocat spectrul amestecului imperativ al statului. 
Acest control nu implică însă o limitare a libertăţii de cercetare, în 
joc este nu descoperirea, ci difuzarea, nu invenţia, ci aplicarea. 
Sociologul Amitai Etzioni subliniază cu ironie: „Numeroşi liberali 
care au acceptat controlul economic propovăduit de Keynes sunt 
partizanii mersului de la sine în domeniul tehnicii. 


lar argumentele lor sunt tocmai acelea folosite odinioară 
pentru a apăra «mersul de la sine» în domeniul economiei, anume 


rn 


că orice încercare de a dirija tehnica ar frâna inovarea şi iniţiativa”. 


Nu ar trebui ignorate consecinţele unei dirijări excesive, dar 
cele ale lipsei unei dirijări ar putea fi cu mult mai rele. De fapt, 
ştiinţa şi tehnica nu sunt niciodată absolut libere. Invențiile şi ritmul 
aplicării lor sunt influențate de valorile şi de instituţiile societăţii 
care le -dau naştere. Într-adevăr, orice societate face o preselecție a 
inovatiilor tehnice înainte de a le difuza. 

Modul incoerent în care se face aceasta astăzi şi criteriile pe 
care se bazează selecţia trebuie să fie modificate. În ţările 
occidentale, criteriul de bază pentru filtrarea inovatiilor tehnice 
rămâne rentabilitatea economică. În ţările comuniste, testele 
decisive trebuie să arate dacă inovaţia va contribui la creşterea 
economică în general şi la puterea naţională, în primele, deciziile 
sunt particulare şi complet descentralizate, în celelalte au un 
caracter public şi centralizat. Se tinde în general să se ia în 
considerare doar consecinţele imediate şi cele mai evidente ale 
inovatiilor tehnice. Or, tocmai acest impact ne-imediat şi ne-evident 
este cel care ar trebui să ne preocupe. 


„Societatea trebuie să se organizeze în aşa fel, încât un anumit 
număr de oameni de ştiinţă dintre cei mai competenţi şi mai 
imaginativi să se ocupe permanent de prevederea efectelor pe 
termen lung ale tehnicii noi — scrie O. M. Solandt, preşedinte al 
Consiliului Ştiinţific al Canadei. — Metoda noastră actuală, care 
constă în a aştepta ca indivizi deosebit de vigilenti să prevadă 
pericolele şi în a forma grupuri de presiune care să încerce să 
corecteze greşelile, nu va mai fi bună în viitor”. 


Un pas pe calea cea mai bună ar fi acela de a crea un consiliu 
pentru tehnică, o agenţie guvernamentală însărcinată să primească, 
să examineze şi să acţioneze asupra plângerilor referitoare la 
aplicarea iresponsabilă a tehnicii. 


Cine ar trebui să răspundă de corectarea efectelor nefaste ale 
tehnicii? Difuzarea rapidă a detergentilor pentru spălat vase şi rufe 
a intensificat problema purificării apei în Statele Unite. Decizia de a 
lansa detergenti pe piaţă a fost luată de particulari, dar efectele lor 
secundare au făcut ca contribuabilii şi consumatorii în general să 
plătească şi ei (sub forma unei ape de o calitate inferioară). 

Costul poluării aerului este, de asemenea, suportat de 
contribuabili şi de comunitate, chiar dacă, aşa cum este adeseori 
cazul, această poluare poate fi pusă pe seama companiilor 
individuale, a industriilor sau a instalaţiilor guvernamentale. Poate 
că este mai judicios ca populaţia şi nu întreprinderile să suporte 
costul depoluării, sub forma unor cheltuieli sociale suplimentare. 
Există multe modalităţi de a le acoperi. 


Indiferent de cea pe care o alegem, este indispensabil să 
definim în mod clar responsabilitátile. De foarte multe ori, nici o 
agenţie, nici un grup şi nici o instituţie nu îşi asumă o 
responsabilitate bine definită. 


Un consiliu pentru tehnică ar putea face cunoscute în mod 
oficial plângerile. Atrăgând atenţia presei asu pracompaniilor sau a 
agenţiilor guvernamentale care au aplicat o tehnică nouă în mod 
iresponsabil sau fără a-i fi măsurat cu precizie consecinţele, o 
asemenea agenţie ar putea exercita presiuni pentru o folosire mai 
inteligentă a noilor descoperiri. Înzestrată cu puterea de a intenta 
procese de daune-interese atunci când este cazul, ea ar putea 
constitui o forţă capabilă să frâneze iresponsabilitatea în domeniul 
tehnicii. 


Pavăza ambientală 


Dar investigarea şi evaluarea responsabilitátii aposteriori nu 
sunt suficiente. Trebuie să ne creăm o pavăză ambientală care să 
ne apere de intruziunile periculoase, precum şi un sistem de 
stimulente publice pentru încurajarea acelei tehnici care este 

socialmente  dezirabilă şi  nedăunătoare. Aceasta înseamnă 
înfiinţarea unor organisme guvernamentale şi particulare care să 
verifice principalele inovaţii tehnice înainte de a fi lansate în public. 


Am putea cere corporațiilor să-şi formeze „grupuri de 
analizare a consecinţelor”, care să studieze efectele potenţiale ale 
inovatiilor pe care le tutelează. Le-am putea impune nu numai să-şi 
verifice inovațiile în zone-pilot, dar să facă şi un raport public 
despre impactul lor înainte de a permite să fie difuzate în societate. 
O mare parte a responsabilităţii ar trebui delegată chiar 
întreprinderilor industriale. Cu cât controlul este mai puţin 
centralizat, cu atât va fi mai bine. Dacă autodisciplina este eficientă, 
ea este preferabilă oricărui control exterior politic. 


Dar dacă ea eşuează, aşa cum se întâmplă adeseori, 
intervenţia publică se poate dovedi necesară, şi nu trebuie să ne 
eschivăm de răspundere în acest domeniu. Un membru al 
Congresului Statelor Unite, Emilio Q. Daddario, preşedinte al 
Subcomitetului pentru ştiinţă, cercetare şi dezvoltare, a propus 
crearea în sânul guvernului federal a unui consiliu însărcinat cu 
evaluarea inovaţiilor tehnice. Diverse studii făcute de Academia 
naţională de ştiinţe, de Academia naţională pentru tehnică, de 
Serviciul de referinţe legislative al Bibliotecii Congresului şi de 
programul tehnologic şi ştiinţific al Universităţii George Washington 
încearcă toate să definească forma adecvată a unui asemenea 
organism. Dar, dacă putem discuta despre forma lui, necesitatea lui 
este indiscutabilă. 


Societatea ar putea, de asemenea, să stabilească unele 
principii generale referitoare la dezvoltarea tehnică. Gând 
introducerea unei inovaţii poate avea urmări neaşteptate, 
societatea ar putea cere ca forul răspunzător să constituie un fond 

de rezervă pentru corectarea efectelor nefaste în caz de nevoie. Am 


putea, de asemenea, crea un „fond de asigurare tehnică” constituit 
din prime plătite de agenţiile de difuzare a inovatiilor. 


Anumite intervenţii ecologice pe scară largă ar putea fi 
întârziate sau chiar interzise, în conformitate cu principiul că, dacă 
proiectele care trebuie să afecteze natura sunt prea importante şi 
prea bruste pentru ca efectele lor să poată fi controlate şi eventual 
corectate, ele nu ar trebui să fie puse în aplicare. 


De exemplu, s-a sugerat că barajul de la Assuan, departe de a 
ajuta agricultura egipteană, ar putea duce într-o bună zi la 
săraturarea solului de pe ambele maluri ale Nilului, lucru care s-ar 
putea dovedi catastrofal. Dar un astfel de proces nu se va produce 
peste noapte. Va fi deci posibil, după toate probabilitățile, ca el să 
fie prevenit şi dominat. În 6chimb, proiectul de a inunda întreg 
teritoriul Braziliei poate avea asemenea consecinţe imediate, 
imprevizibile sub raport ecologic, încât nu trebuie admisă realizarea 
lui cât timp nu suntem siguri că vom păstra controlul asupra 
procesului şi nu dispunem de mijloace de intervenţie în caz de 
urgenţă. 


La nivelul consecinţelor sociale, inovațiile tehnice vor trebui să 
fie supuse unor grupuri mixte de specialişti în ştiinţele 
comportamentului — sociologi, psihologi, economişti, politologi — 
care să determine, în măsura posibilului, forța probabilă a 
impactului social al respectivei inovaţii în diferite momente în timp. 
Dacă ea riscă să ducă la perturbări grave sau să întărească tendinţa 
generală spre acceleraţie, vatrebui mai întâi să se stabilească balanţa 
pierderilor şi profiturilor pentru societate. În cazul unor invenţii cu 
consecinţe foarte grave, organismul însărcinat cu controlul tehnicii 
va trebui să aibă posibilitatea de a solicita o legislaţie restrictivă sau 

să impună o amânare până la încheierea discuţiei şi analizei 
publice, în alte cazuri, difuzarea unor asemenea inovaţii ar putea fi 
autorizată cu condiţia de a lua din timp ample măsuri pentru a le 
neutraliza consecinţele nefaste. În felul acesta, societatea nu va mai 
trebui să aştepte producerea catastrofelor pentru a aborda 
problemele pe care i le ridică tehnica. 


Ţinând seama nu numai de fiecare invenţie în parte, dar şi de 
relaţiile dintre ele, de perioadele de timp care le despart, de viteza 
preconizată a difuzării lor şi de alţi factori similari, vom putea 
dobândi în cele din urmă un anumit control asupra ritmului 
evoluţiei şi a orientării sale. 


Este de la sine înţeles că aceste propuneri sânt ele înseşi 
încărcate cu consecinţe sociale explozive şi necesită un studiu 
aprofundat. Există, poate, mijloace mai bune de a atinge 
obiectivele stabilite, dar este deja târziu. Nu ne mai putem permite 
să ne năpustim orbeste spre supraindustrialism. Politica controlului 
tehnicii va declanşa un conflict ascuţit într-un viitor apropiat. Dar, 
indiferent dacă vor îi sau nu conflicte, tehnica trebuie îmblânzită 
dacă vrem să dominăm procesul general de accelerare. $i trebuie 
să-l dominăm cu orice preţ dacă vrem să prevenim şocul viitorului. 


STRATEGIA PROSPECTIVEI SOCIALE 


Putem oare trăi într-o societate care ne scapă de sub control? 
Aceasta este întrebarea pe care ne-o pune noţiunea de şoc al 
viitorului. Căci aceasta este situaţia în care ne aflăm noi. Dacă 
tehnologia ar fi singura care şi-ar fi rupt lanţurile, problemele 

noastre ar fi fost suficient de grave. Cel mai de temut este însă 
faptul că multe alte procese sociale au început de asemenea să se 
desfăşoare necontrolat, oscilând nebunește şi rezistând tuturor 
eforturilor noastre de a le ghida. 


Urbanizarea, conflictele etnice, migrația, expansiunea 
demografică, delincventa — am putea cita mii de exemple din 
domenii în care eforturile noastre de a influența schimbarea par tot 
mai abursde, mai zadarnice. Unele dintre ele sunt strâns legate de 
faptul cá am scăpat háturile tehnologiei, altele sunt partial 
independente de el. Ritmul neuniform, neregulat al schimbărilor, 
cotiturile şi zigzagurile cursei pe care o urmează ne obligă să ne 
întrebăm dacă tehnosoeietátile, chiar şi cele comparativ mici, ca 
Suedia şi Belgia, nu au devenit prea complexe, prea rapide pentru a 
fi dirijate. 


Cum putem oare preveni un soc de masă al viitorului: reglànd 
selectiv diversele ritmuri ale schimbării sau ridicând ori reducând 
nivelul stimulării atunci când guvernele — chiar şi acelea animate de 
cele mai bune intenţii — par incapabile să orienteze transformările 


.. A 


societăţii în direcţia cea bună? 


Astfel, unul dintre cei mai buni urbanişti din America scrie fără 
să-şi ascundă dezgustul: „înschimbul unui preţ de peste trei miliarde 
de dolari, Agenţia pentru reînnoirea urbană a reuşit să reducă 
sensibil numărul locuinţelor cu chirii mici din oraşele americane”. 
Calamităţi asemănătoare pot fi citate dintr-o duzină de alte 
domenii. De ce programele actuale de asistenţă socială cel mai 
adesea le dăunează clienţilor lor, în loc să-i ajute? De ce studenţii, 
despre care se presupune că reprezintă o elită răsfăţată, se revoltă 
şi provoacă tulburări? De ce autostrăzile agravează aglomeraţia 
traficului în loc s-o reducă? Pe scurt, de ce atât de multe programe 

liberale bine intenţionate îmbătrânesc atât de repede, dind naştere 
la. efecte secundare care anulează efectele lor principale? Nu este, 
aşadar, de mirare că parlamentarul britanic Raymond Fletcher, 
dezamăgit de cele văzute în jurul său, a exclamat decurând: 
„Societatea înaintează la întâmplare”. 


Dacă prin aceasta înţelege lipsa totală a unui plan conducător, 
atunci desigur că merge prea departe. 


Dar, dacă vrea să spună că rezultatele politicii sociale au 
devenit capricioase şi imprevizibile, atunci el loveşte exact la ţintă. 
Acesta este deci sensul politic al şocului viitorului. Căci, aşa cum 
individul suferă șocul viitorului ca urmare a incapacității lui de a 
tine pasul cu ritmul schimbărilor, tot aşa şi guvernele suferă de un 
fel de şoc colectiv al viitorului, o degradare a proceselor lor 
decizionale. 


Sir Geoffrey Vickers, eminent sociolog englez, a definit 
problema cu o claritate care ne îngheaţă: „Ritmul schimbărilor se 
accelerează neîncetat, fără ca ritmul în care reacţionează omul să 
crească în mod corespunzător, şi aceasta ne apropie de pragul 
dincolo de care va fi imposibil să se execute cel mai mic control”. 


Moartea tehnocraţiei 


Ceea ce se desfăşoară în faţa ochilor noştri este înCePutul 
prăbuşirii definitive a  industrialismului şi, odată cu aceasta, 
falimentul planificării tehnocrate. 

Editorul socialist Michael Harrington a definitepoca noastră 
drept „secolul Hazardului”, pretinzând că am respins planificarea. 
Totuşi, aşa cum demonstrează Galbraith, chiar în contextul unei 
economii capitaliste, marile întreprinderi desfăşoară eforturi 
considerabile pentru a rationaliza producţia si dis tributia, pentru a- 
$i planifica viitorul cát mai bine posibil. Guvernele sunt, de 
asemenea, profund angajate in activitáti de planificare. Poate cà 
reaşezarea economiilor postbelice pe principii keynesiene este 
necorespunzátoare, dar nu este întâmplătoare. În Franţa, „Le Plan" 
a devenit o caracteristică obişnuită a vieţii naţionale. În Suedia, 
Italia, R. F. Germania şi Japonia, guvernele intervin in mod activ în 
sectorul economic pentru a proteja anumite ramuri industriale, a le 
sprijini pe altele şi a accelera creşterea generală. 


În Statele Unite si Anglia, chiar şi administratiile locale dispun, 
cel puţin nominal, de servicii de planificare. 


De ce atunci, în pofida tuturor acestor eforturi, sistemul ne 
scapă de sub control? Problema nu e pur şi simplu că nu planificăm 
destul, ci şi că planificăm nesatisfăcător. Dificultăţile se explică în 
parte prin înseşi postulatele implicate în planificarea noastră. 


Planificarea  tehnocrată, ea însăşi un produs al 
industrialismului, reflectă în primul rând valorile acestei epoci pe 
cale de dispariţie. Planificarea tehnocrată este econocentrică. 


În al doilea rând, planificarea tehnocrată reflectă opţiunea 
temporală a industrialismului. Luptându-se să se elibereze de 
atitudinea — paseistá  înăbuşitoare a societăților anterioare, 
industrialismul s-a concentrat puternic asupra prezentului. În 
practică, aceasta a însemnat că planificarea s-a ocupat de viitorul 
apropiat. Ideea unui plan cincinal a şocat lumea ca o anticipare 

nesăbuită atunci când a fost lansată pentru prima oară de sovietici 
în anii '20. După cum vom vedea în continuare, un pumn de 
corporaţii şi agenţii guvernamentale au început să-şi lărgească 
orizontul până la zece, douăzeci sau chiar cincizeci de ani în viitor. 
Cu toate acestea, majoritatea îşi limitează orbeşte preocupările la 
săptămâna care urmează. Planificarea tehnocrată este „pe termen 
scurt”. 


În sfârşit, reflectând organizarea birocratică a industrialismului, 
[planificarea tehnocrată se baza pe ierarhie. Lumea era împărţită în 
directori şi muncitori, planificatori si planificati, hotărârile fiind 
luate de un grup şi aplicate la celălalt. Acest sistem, adecvat atâta 
timp cât schimbarea urmează o cadență industrială, se prábuseste 
atunci când ritmul atinge viteze supraindustriale. Mediul ambiant 
din ce în ce mai instabil cere ca la bază să se ia decizii din ce în ce 
mai puțin programate. Nevoia de autoreglare instantanee 
estompează diferenţa dintre cadrele de conducere şi executanti, iar 
ierarhia se clatină. Planificatorii sunt prea izolaţi, cunosc prea puţin 
condiţiile locale şi reacţionează prea lent la schimbare. Pe măsură 
ce câştigă teren bănuiala că un control de sus în jos este 
impracticabil, cei planificaţi încep să revendice dreptul de a 
participa la luarea hotărârilor. Şi totuşi, planificatorii rezistă, căci, 
asemenea sistemului birocratic pe care îl oglindeste, planificarea 
tehnocratá este prin excelenţă nedemocratá. 


Forţele care ne împing spre supraindustriatism nu mai pot fi 
canalizate prin metodele discreditate ale erei industriale. Poate că 
vor mai continua să acţioneze un timp în ramurile industriale şi 
comunităţile înapoiate, cu o evoluţie lentă. Dar aplicarea lor greşită 
în ramurile industriale, în universităţile şi oraşele avansate — 
pretutindeni unde schimbarea este rapidă — nu poate decât să 
intensifice instabilitatea, ducând la convulsii şi zigzaguri tot mai 

nebunesti. Mai mult decât atât, pe măsură ce dovezile eşecului se 
îngrămădesc, se ivesc o seamă de tendinţe politice, culturale şi 
psihologice periculoase. 


Una din reacțiile pe care le stârneşte pierderea controlului 
este, de pildă, aversiunea faţă de inteligenţă. 


Ştiinţa i-a dat pentru prima dată omului un sentiment de 
putere asupra mediului înconjurător şi, deci, asupra viitorului. 
Făcând ca viitorul să pară maleabil, în loc de imuabil, a zdruncinat 
religiile narcotizante care propovăduiau pasivitatea şi misticismul. 
Astăzi înmulţirea dovezilor că societatea ne scapă de sub control 
provoacă o dezamăgire faţă de ştiinţă. În consecinţă asistăm la o 
recrudescentá zgomotoasă a misti cismului. Brusc astrologia face 
furori. Zenul, yoga, spiritismul şi vrăjitoria devin îndeletniciri la 
modă. 


Se formează grupuri în jurul căutării experienţelor dionisiace, 
al unei comunicări neverbale şi aşa-zisei comunicări nelineare. Ni se 
spune că este mai important să „simţim” decât să „gândim”, ca şi 
cum între acestea două ar exista o contradicţie. Oracoli 
existentialisti se alătură misticilor catolici, psihanaliştilor jungieni şi 
invátatilor hinduși, exaltând ocultul şi afectivul în dauna stiintificului 
şi rationalului. 


Această revenire la atitudini prestiintifice este însoţită — şi nu 
trebuie să ne mire aceasta — de un | colosal val de nostalgie în 
cadrul societăţii. Mobila, antică, afişele dintr-o epocă apusă, 
jocurile bazate pe rememorarea unor frivolitáti trecute, reînvierea 
stilului „Art Nouveau”, moda hainelor romantice, redescoperirea 
unor idoli práfuiti de odinioară ca Humphrey Bogart sau W. C. 
Fields, toate acestea oglindesc o propensiune psihicá spre un trecut 

mai simplu şi mai puţin agitat. Mecanisme puternice pentru 
satisfacerea capriciilor intră în acţiune exploatând această foame. 
Businessul nostalgiei devine o industrie înfloritoare. 


Eşecul planificării tehnocrate şi, în consecinţă, sentimentul de 
pierdere a controlului alimentează, de asemenea, filozofia 
„imediatului”. Cântecele şi reclamele salută apariţia „generaţiei 
imediatului”, iar savanții psihiatri, vorbindu-ne despre pericolele pe 
care le implică inhibarea, ne avertizează să nu ne amânăm 
plăcerile. Sunt încurajate defularea şi o căutare a recompensei 
imediate. „Suntem orientati mai mult spre prezent — spune o 
adolescentă unui reporter după festivalul monstru de muzică pop 
de la Woodstock. — Trebuie să faci ce doreşti şi când o doreşti... 
Dacă stai multă vreme într-un loc, te trezesti prins într-o treabă 
planificată... De aceea nu trebuie să te opresti". Spontaneitatea, 
echivalentul pe plan individual al lipsei de planificare socială, este 
ridicată la rangul de virtute psihică cardinalà. 


Toate acestea au un corespondent politic in aparitia unei 
ciudate coaliţii între reprezentanţi ai extremei drepte si ai Noii 
Stângi, în susţinerea unei abordări a viitorului pe baza principiului 
„fie cum o fi”. Astfel se explică faptul că auzim cereri tot mai 
numeroase în favoarea antiplanificării sau a lipsei de planificare, 
desemnată uneori prin termenul eufemistic de „creştere organică”. 
În rândul unor radicali, această atitudine capătă o nuanţă anarhică. 
Nu numai că se consideră inutil sau nechibzuit să se facă planuri pe 
termen lung pentru viitorul instituţiei sau al societăţii pe care doresc 
să o răstoarne, uneori se consideră chiar de prost-gust să se fixeze 
ordinea de zi a unei şedinţe. 


Neplanificarea este ridicată în slăvi. 

Sustinánd că planificarea impune valori viitorului, 
antiplanificatorii trec cu vederea faptul că lipsa de planificare face şi 
ea acelaşi lucru şi, adeseori, cu consecinţe mult mai grave. 
Nemultumiti de caracterul îngust, econocentric al planificării 
tehnocrate, ei condamnă analiza sistemică,  contabilizarea 
cheltuielilor şi beneficiilor şi alte metode similare, ignorând faptul 
că, folosite diferit, aceste instrumente pot fi convertite în 
instrumente puternice de umanizare a viitorului. 


Atunci când criticii acuză planificarea tehnocratá că este 
antiumană, în sensul că neglijează valorile sociale, culturale şi 
psihologice în goana ei neînfrânată după profitul economic maxim, 
ei au de obicei dreptate. 


Când o acuză că este mioapă şi nedemocrată au de asemenea 
dreptate, iar când pretind că este absurdă tot au de obicei dreptate. 


Când tind însă înapoi spre irationalism, când se cufundá în 
atitudini antiştiinţifice, într-un fel de nostalgie bolnávicioasá şi o 
exaltare a imediatului, ei nu numai că greşesc, dar devin chiar 
periculoşi. Aşa cum alternativele lor pentru industrialism reclamă în 
esenţă o revenire la instituţiile preindustriale, alternativa lor la 
tehnocratie nu este posttehnocratia, ci pretehnocratia. 


Nimic nu ar putea fi mai periculos de inadecvat. 


Indiferent de argumentele teoretice, forţele brutale se află în 
libertate în lume. Dacă dorim să prevenim şocul viitorului sau să 
controlăm creşterea populaţiei, să luptăm contra poluării, sau să 
oprim cursa înarmărilor, nu putem permite ca hotărârile care pun 
în joc soarta omenirii să fie luate nechibzuit, prosteşte sau 
neplanificat. A ne lăsa în voia întâmplării echivalează cu o 
sinucidere colectivă. 

Noi avem nevoie nu de o reîntoarcere la irationalismul 
trecutului, nu de o acceptare pasivă a schimbării, nu de disperare 
sau nihilism. Avem nevoie de o strategie nouă şi puternică. Din 
motive ce se vor clarifica, eu numesc această strategie „prospectivă 
socială”. Sunt convins că, înarmaţi cu această strategie, putem 
ajunge la un nou nivel de competenţă în dirijarea schimbării. 
Putem inventa o formă de planificare mai umană, mai 
clarvăzătoare şi mai democrată decât oricare alta folosită până în 
prezent. Într-un cuvânt, putem depăşi tehnocraţia. 


Umanizarea planificatorului 


Tehnocraţii suferă de o fixaţie economică. Cu excepţia 
războaielor şi a catastrofelor, ei pornesc de la premisa că remediile 
economice pot rezolva chiar şi probleme neeconomice. 


Prospectiva socială pune la îndoială această supoziţie 
fundamentală a cadrelor de conducere. La vremea sa, urmărirea 
exclusivă a progresului material de către societatea industrială a 
adus servicii bune rasei umane. Pe măsură ce ne grăbim spre 
supraindustrialism, îşi face însă apariţia o nouă morală, în care alte 
obiective ajung pe plan de egalitate şi chiar încep să le înlocuiască 
pe cele ale bunăstării economice. Pe plan personal, autorealizarea, 
responsabilitatea socială, aspectul estetic, satisfacția personală şi un 
număr de alte obiective rivalizează şi adeseori eclipsează cursa spre 
succesul material în sine. 


Belşugul devine o bază de pe care oamenii încep să lupte 
pentru diverse țeluri posteconomice. 

Totodată, în societățile care se lansează spre 
supraindustrialism, variabilele economice -— salariile, balanța de 
plăți, productivitatea — devin tot mai sensibile la schimbările din 
mediul înconjurător neeconomic. Problemele economice sunt 
numeroase, dar acum apar în prim plan o serie întreagă de 
chestiuni caresunt doar secundar economice. Rasismul, conflictul 
între generaţii, delincventa, autonomia culturală, violenta — toate 
acestea au dimensiuni economice, dar nici una nu poate fi tratată 
efectiv numai prin măsuri econocentrice. 


Trecerea de la producția industrială la servicii, caracterul tot 
mai psihologic al bunurilor şi serviciilor şi, în ultimă instanță, 
deplasarea spre producția de experiențe, toate acestea leagă 
sectorul economic mult mai strâns de forțele neeconomice. 
Preferintele consumatorilor se schimbă în acelaşi ritm cu stilul de 
viaţă, astfel încât apariţia şi dispariţia subcultelor se reflectă în 
dezordinea economică. Producția supraindustrială reclamă 
muncitori calificați în manipularea simbolurilor, astfel încât ceea ce 
se petrece în mintea lor dobândeşte o importanță mult mai mare 
decât în trecut şi, totodată, depinde mult mai mult de factorii 
culturali. 


Există chiar dovezi că sistemul financiar devine mai sensibil la 
presiunile sociale şi psihologice. Numai într-o societate îmbelşugată 
în drumul său spre supraindustrialism putem fi martorii creării de 
noi mijloace de investiţii, cum sunt fondurile mutuale, a căror 
activitate este în mod conştient fundamentată sau îngrădită pe baza 
unor consideratii de ordin neeconomic. Fondul mutual Vanderbilt si 
Fondul provident refuză să investească in industria tutunului si a 
băuturilor alcoolice. Uriaşul Fond Mates nesocoteşte stocul oricărei 
conitpanii angajate în producţia de muniții, în timp ce micul Fond 
Vantage 10/90 investeşte o parte din bunurile sale în întreprinderi 

care se străduiesc să uşureze problemele alimentare şi demografice 
din ţările în curs de dezvoltare. Există Fonduri care investesc numai 
sau mai ales în construcţia de imobile în care se practică integrarea 
rasială. O parte a bogatului portofoliu al Fundaţiei Ford şi al 
bisericii presbiteriene constă în acţiuni ale unor companii alese nu 
numai pentru rentabilitatea lor economică, ci şi pentru contribuţia 
lor potenţială la rezolvarea problemelor urbane. Asemenea 
evoluţii, deşi mici la număr, semnalează fără greş direcţia 
schimbărilor. între timp mari corporaţii americane cu investiţii fixe 
în centrele urbane sunt înghiţite, adeseori în ciuda propriei voințe, 
de vârtejul schimbărilor sociale. 


Sute de companii sunt angajate acum în asigurarea de locuri 
de muncă pentru şomerii cronici, în organizarea programelor de 
alfabetizare şi formare profesională, precum şi în zeci de alte 
activităţi insolite. 


Aceste misiuni noi au devenit atât de importante încât cea mai 
mare corporație din lume, Societatea americană de telefon şi 
telegraf, a înfiinţat recent o direcţie a problemelor mediului 
înconjurător. Fapt fără precedent, acestei instituţii i s-au atribuit o 
seamă de sarcini, printre care anchete despre poluarea aerului şi a 
apei, ameliorarea aspectului estetic al camioanelor şi instalaţiilor 
companiei şi elaborarea unor programe de învăţământ cu caracter 
experimental pentru copiii preşcolari din ghetourile urbane. Aceasta 
nu înseamnă că marile companii ar deveni altruiste, ci pur şi simplu 
reliefează legăturile tot mai strânse dintre sectorul economic şi 
puternicele forţe culturale, psihologice şi sociale. 


Dar, în timp ce aceste forţe bat la uşa noastră, majoritatea 
planificatorilor tehnocrati şi n şefilor de întreprinderi se comportă 
ca şi cum nu s-ar fi întâmplat nimic. Ei continuă să acţioneze ca şi 

cum sectorul economic ar fi izolat ermetic de influenţele sociale şi 
psihoculturale. Într-adevăr, premisele econocentrice sunt atât de 
adânc înrădăcinate şi se bucură de o popularitate atât de mare 
încât deformează sistemele informaționale esențiale pentru 
orientarea schimbărilor. 


De exemplu, toate naţiunile moderne dispun de un mecanism 
perfecţionat de măsurare a realizărilor economice. Noi cunoaştem 
practic, zi cu zi, evoluţia schimbărilor în ce priveşte productivitatea, 
preţurile, investiţiile şi alţi factori similari. Prin intermediul unei serii 
de „indicatori economici", noi apreciem gradul de sănătate al 
întregii economii, viteza cu care se schimbă, precum şi direcţiile 
generale ale schimbării. Fără aceste unităţi de măsură, controlul 
nostru asupra economiei ar fi mult mai puţin eficient. 


În schimb nu avem nici un fel de unitate de măsură, nici o 
serie de „indicatori sociali”, comparabili cu cei de mai sus, care să 
ne spună dacă societatea, şi nu economia, este şi ea sănătoasă. Nu 
dispunem de mijloace pentru a măsura „calitatea vieţii”. Nu avem 
indici sistematici care să ne spună dacă oamenii sunt mai mult sau 
mai puţin instráinati unii de alţii, dacă învăţământul este mai 
eficient, dacă arta” muzica, literatura sunt înfloritoare, dacă 
politetea, generozitatea sau amabilitatea sunt în creştere. „Produsul 
naţional brut este pentru noi Sfântul Graal — scrie Stewart Udall —, 
... dar noi nu avem un indice al mediului înconjurător, nu avem o 
statistică de ansamblu pentru a măsura dacă în ţară se trăieşte mai 
bine de la un an la altul”. 


La prima vedere, aceasta ar părea o chestiune pur tehnică, o 
problemă de resortul statisticienilor. Şi totuşi ea are o semnificaţie 
politică cât se poate de serioasă, căci în lipsa unor asemenea norme 
este din ce în ce mai greu să se stabilească o legătură între politica 


MM ———————————————— 

naţională sau locală şi obiectivele sociale pe termen lung. Absenta 
unor asemenea indici perpetuează tehnocratia vulgară. 


O luptă dusă în limitele politeţii, dar din ce în ce mai 
înverşunată şi totodată puţin cunoscută publicului a început la 
Washington în legătură cu această chestiune. Planificatorii si 
economiştii tehnocrati văd în ideea indicatorilor sociali o 
ameninţare la adresa poziţiei câştigate de ei lângă urechea 
politicianului, în contrast cu aceasta, necesitatea unor indicatori 
sociali a fost susţinută cu elocventá de sociologi de seamă ca: 
Bertram M. Gross de la Wayne State University, Eleanor Sheldon şi 
Wilbert Moore de la Fundaţia „Russell Sage”, Daniel Bell si 
Raymond Bauer de la Harvard. Sub ochii noştri, spune Gross, se 
produce o „rebeliune de mari proporţii împotriva a ceea ce a fost 
numit filistinismul economic al actualei organizaţii statistice a 
guvernului Statelor Unite”. 


Această revoltă şi-a atras un sprijin energic din partea unui 
mic grup de oameni politici şi de oficialități ale guvernului, care 
recunosc că avem o nevoie arzătoare de un sistem conceptual 
posttehnocratic pentru a cuprinde societatea. Printre aceştia se 
numără Daniel P. Moynihan, unul din principalii consilieri ai Casei 
albe, senatorii Walter Mondale din Minnesota si Fred Harris din 
Oklahoma, precum şi mai mulţi membri ai Cabinetului. Pentru 
viitorul apropiat putem  întrevedea izbucnirea unor revolte 
asemănătoare şi in alte capitale ale lumii, trasând o dată in plus o 
linie despártitoare între tehnocrati şi posttehnocrati. 


Pericolul şocului viitorului demonstrează totuşi necesitatea 
unor noi unităţi de măsură cu caracter social care nici măcar nu au 
fost menţionate până în prezent în vasta literatură despre 
indicatorii sociali. Avem, de pildă, o nevoie urgentă de tehnici 

pentru măsurarea nivelului tranzientei in diverse comunităţi, în 
diverse grupuri ale populaţiei, precum şi în viaţa individuală. Este 
posibil, în principiu, să se proiecteze un „barometru al tranzientei" 
care să dezvăluie ritmul în care stabilim şi rupem legăturile cu 
lucrurile, locurile, oamenii, organizaţiile şi structurile informaţionale 
care alcătuiesc mediul nostru înconjurător. 


Un asemenea barometru ar face cunoscute, printre altele, 
diferenţele fantastice dintre experienţele diverselor grupuri din 
societate — calitatea statică şi anostă a vieţii pentru un foarte mare 
număr de oameni, ritmul frenetic al schimbării în viaţa altora. 


Politica oficială care încearcă să se ocupe de ambele tipuri de 
oameni în acelaşi fel este sortită să se lovească de o rezistenţă 
furibundă din partea unora sau a altora ori chiar din partea 
ambelor grupuri. 


De asemenea avem nevoie de indicatori ai gradului de 
noutate din mediul înconjurător. Cât de des trebuie comunităţile, 
organizaţiile sau indivizii să facă faţă unor situaţii inedite? Câte din 
lucrurile din locuinţa unei familii medii de muncitori sunt cu 
adevărat „noi? ca funcţionalitate şi înfăţişare şi câte sunt 
tradiţionale? Care este gradul de noutate necesar — în ceea ce 
priveşte lucrurile, oamenii sau oricare altă dimensiune semnificativă 
— pentru a realiza stimularea, dar nu şi suprastimularea? Care este 
volumul de noutate pe care copiii îl pot absorbi suplimentar în 
raport cu părinţii lor, dacă într-adevărpot să absoarbă mai mult? 
Ce legătură există între îmbătrânire şi toleranța redusă la noutate şi 
cum se corelează astfel de deosebiri cu conflictul politic şi conflictul 
dintre generaţii care dezbină în prezent tehnosocietátile? Prin 
studierea şi măsurarea noutátii vom putea eventual începe să 

controlăm influxul schimbării în structurile noastre sociale şi în viaţa 
personală. 


Dar ce se întâmplă cu opţiunile şi excesul de opţiuni? Putem 
oare construi un sistem de măsurare a ponderii opţiunilor 
semnificative în viaţa umană? 


Poate oare vreun guvern care pretinde că este democrat să nu 
se preocupe de o asemenea chestiune? 


Căci, deşi se discută atâta despre libertatea de a alege, nici un 
organism guvernamental din lume nu poate afirma că ar fi încercat 
să o măsoare. Se presupune pur şi simplu că veniturile mai ridicate 
sau belşugul înseamnă un număr mai mare de opţiuni posibile şi că 
acest lucru, la rândul lui, înseamnă libertate. Nu este oare timpul să 
examinăm aceste supozitii de bază ale sistemelor noastre politice? 
Planificarea posttehnoerată trebuie să se ocupe tocmai de 
asemenea chestiuni dacă vrem să prevenim şocul viitorului şi să 


construim o societate supraindustrială umanizată. 


Un sistem sensibil de indicatori, adaptat pentru a măsura 
realizarea obiectivelor sociale şi culturale, şi integrat indicatorilor 
economici, face parte din zestrea tehnică de care are nevoie orice 
societate înainte de a putea atinge cu succes etapa următoare de 
dezvoltare ecotehnoiogicá. Este o condiţie prealabilă absolut 
necesară a planificării posttehnocrate şi a dirijării schimbării. 


Mai mult, umanizarea planificării trebuie să se reflecte şi în 
structurile noastre politice. Pentru a lega sistemul supraindustrial de 
informare socială de centrele de luare a deciziilor din cadrul 
societăţii, trebuie să institutionalizám o preocupare pentru calitatea 
vieţii. Astfel, Bertram Gross împreună cu alte persoane din cadrul 
mişcării pentru indicatori sociali au propus crearea unui Consiliu al 

consilierilor sociali pe lângă preşedintele S.U.A. După părerea- lor, 
un asemenea consiliu ar trebui să semene cu Consiliulconsilierilor 
economici, deja existent, şi ar îndeplini funcţii similare în domeniul 
social. Noua agenţie ar trebui să urmărească principalii indicatori 
sociali, exact asa cum procedează Consiliul consilierilor economici 
cu indicatorii economici, şi să explice preşedintelui schimbările. El 
ar pregăti un raport anual asupra calităţii vieţii, subliniind cu 
claritate progresul nostru social (sau lipsa acestuia) prin prisma 
obiectivelor specificate. Acest raport ar suplimenta şi totodată ar 
echilibra raportul economic anual pregătit de Consiliul consilierilor 
economici. Furnizând date utile şi sigure despre situaţia noastră 
socială, Consiliul consilierilor sociali ar începe să influenţeze 
planificarea în general, făcând-o mai sensibilă la costurile şi 
avantajele sociale, mai puţin tehnocrată şi econocentrică*. 


Înfiinţarea unor asemenea consilii nu numai la nivel federal, 
dar şi la nivelul fiecărui stat şi al fiecărui oraş, nu va rezolva toate 
problemele noastre, nu va elimina conflictele şi nu va garanta 
utilizarea corespunzătoare a indicatorilor sociali. Într-un cuvânt, nu 
va elimina fenomenul politic din viaţa politică, dar va asigura 
recunoaşterea ideii că obiectivele progresului depăşesc fenomenul 
economic, dându-i acestei idei şi forţa politică necesară. 
Desemnarea unor organisme care să urmărească indicatorii 
schimbării din calitatea vieţii ne-ar permite să parcurgem un drum 
lung spre acea umanizare a planificatorului, care este prima etapă 
esenţială a strategiei prospectivei sociale. 


<notă> 

* Părerile diferă în ce priveşte organizarea Consiliului 
consilierilor sociali, unii spunând că ar trebui să fie independent, iar 
alţii că ar trebui să facă parte dintr-un Consiliu al consilierilor 
economici şi sociali, mai cuprinzător. Toate părţile sunt totuşi de 


..A 


acord asupra necesităţii îmbinării datelor economice cu cele sociale. 
</notă> 


Orizonturile temporale 


Tehnocraţii suferă de miopie. Instinctiv ei gândesc la 
avantajele şi consecinţele imediate. Ei sunt membri prematuri ai 
generaţiei imediatului. 


Dacă o regiune are nevoie de electricitate, ei recomandă o 
centrală electrică. Faptul că o asemenea centrală ar putea modifica 
în mod brusc structura forţei de muncă, iar un deceniu mai târziu 
oamenii ar putea rămâne fără lucru, că ar impune o reorientare 
profesională pe scară largă a muncitorilor şi ar face să crească 
exagerat de mult cheltuielile pentru prevederi sociale ale unui oraş 
învecinat — toate acestea sunt considerente mult prea îndepărtate în 
timp pentru a-i preocupa. Faptul că centrala ar putea declanşa 
consecinţe ecologice distrugătoare o generaţie mai târziu pur şi 
simplu nu se înscrie între limitele de timp în care gândesc ei. 


Într-o lume caracterizată prin accelerarea schimbării, anul 
următor este mai aproape de noi decât era luna următoare într-o 
epocă mai tihnită. Acest fapt de viaţă radical schimbat trebuie 
asimilat de persoanele care iau decizii în industrie, administraţie şi 
alte domenii. Orizontul lor temporal trebuie extins. 

Planificând pentru un viitor mai îndelungat nu înseamnă că ne 
angajăm în programe dogmatice. Planurile pot fi experimentale, 
fluide şi supuse unei revizuiri permanente. Şi totuşi flexibilitatea nu 
înseamnă cu necesitate miopie. Pentru a depăşi tehnocraţia, 
orizonturile noastre temporale pe plan social trebuie să acopere 
decenii întregi, dacă nu chiar generaţii viitoare. Aceasta impune mai 
mult decât o prelungire a planurilor noastre oficiale. Înseamnă 
infiltrarea de sus în jos, în întreaga societate, a unei noi conştiinţe a 


viitorului, care să ţină seama de implicaţiile sociale. 


Unul dintre fenomenele cele mai sănătoase din ultimii ani a 
fost proliferarea bruscă a organizaţiilor dedicate studiului viitorului. 
Această evoluţie recentă este, în sine, o reacţie homeostatică a 
societăţii fată de accelerarea schimbării. În decurs de câţiva ani am 
fost martori la crearea unor rezervoare de gândire orientată spre 
viitor, cum este Institutul pentru viitor, la formarea unor grupuri de 
studiu universitare, cum sunt Comisia anului 2000 şi programul 
Harvard „Tehnologie si societate”, la apariţia unor periodice 
profilate pe teme de prospectivă în Anglia, Franţa, Italia, R. F. 
Germania şi Statele Unite, la răspândirea cursu rilor universitare de 
previziune şi alte subiecte înrudite, la convocarea unor întruniri 
internaţionale pe problemele prospectivei la Oslo, Berlin şi Kyoto, 
la fuzionarea unor grupuri ca „Futuribles”, „Europa 2000”, 
„Omenirea 2000”, „Societatea mondială viitoare”. 


Centre de prospectivă găsim în Berlinul occidental, la Praga, 
Londra, Moscova, Roma, Washington şi Caracas şi chiar în 
îndepărtatele jungle ale Braziliei, la Belem şi Belo Horizonte. Spre 
deosebire de planificatorii tehnocraţi conventionali, ale căror 
orizonturi nu depăşesc de obicei câţiva ani, aceste grupuri se ocupă 
de schimbările care vor avea loc peste cincisprezece, douăzeci şi 
cinci sau chiar cincizeci de ani. 

Oricare societate este pusă în faţa nu numai a unei succesiuni 
de tipuri „probabile” de viitor, dar şi a unei game de tipuri 
„posibile” de viitor şi a unui conflict privitor la tipurile 
„preferabile” de viitor. Dirijarea schimbării înseamnă transformarea 
posibilului în probabil, în drum spre preferabilul asupra căruia s-a 
convenit. Determinarea  probabilului impune o ştiinţă a 
prospectivei. Delimitarea posibilului reclamă o artă a prospectivei, 
iar definirea  preferabilului atrage după sine o politică a 
prospectivei. 


Mişcarea mondială în favoarea prospectivei nu distinge încă 
în mod clar între aceste funcţii. Ea pune un accent puternic pe 
evaluarea probabilităților. 


Astfel, în multe din aceste centre, economiştii, sociologii, 
matematicienii, biologii, fizicienii, specialiştii în cercetarea 
operaţională si alţii inventează şi aplică metode de previziune a 
probabilităților viitorului. La ce dată va putea acvacultura să 
hrănească jumătate din populaţia globului? Ce şanse există ca în 
următorii cincisprezece ani automobilul electric să ia locul 
automobilului acţionat cu benzină? Care sunt schimbările cele mai 
probabile în ce priveşte modul de petrecere a timpului liber, 
administrarea oraşelor, relaţiile între rase? 


Subliniind  interconexiunea unor evenimente şi tendinţe 
disparate, specialiştii în prospectivă acordă, de asemenea, o atenţie 
din ce în ce mai mare consecinţelor sociale ale tehnicii. Institute for 
the Future se ocupă, printre altele, de investigarea efectelor 
socialeşi culturale probabile ale tehnicii avansate a comunicaţiilor. 
Grupul de la Harvard se interesează de problemele sociale care ar 
putea rezulta din progresele biomedicinei. Specialişti în prospectivă 

din Brazilia examinează rezultatele probabile ale diferitelor variante 
de dezvoltare economică. 


Studierea unor tipuri probabile de viitor este imperativă. Este 
imposibil să treacă o singură zi de lucru fără ca un individ să nu 
facă mii de supozitii cu privire la viitorul probabil. Navetistul care 
spune „Voi fi acasă la şase” îşi bazează predicția pe supoziţii cu 
privire la probabilitatea ca trenul să ajungă la timp. Când mama îl 
trimite pe Johnny la şcoală, ea presupune în mod tacit că şcoala se 
va afla la locul ei când va sosi el. Aşa cum un pilot nu-şi poate 
conduce nava fără a-i proiecta traseul, noi nu ne putem dirija viaţa 
personală fără a face în permanenţă, conştient sau nu, asemenea 
supozitii. 


Societăţile îşi construiesc şi ele un edificiu de premise despre 
viitor. Persoanele care iau decizii în industrie, administraţie, politică 
sau alte sectoare ale societăţii nu s-ar putea descurca fără ele. În 
perioadele de schimbări furtunoase, aceste imagini ale unui viitor 
probabil modelate din punct de vedere social devin totuşi mai 
puţin exacte. Faptul că în societatea de astăzi unele procese ne-au 
scăpat de sub control este direct legat de imaginile noastre 
necorespunzătoare despre viitorul probabil. 


Desigur că nimeni nu poate „cunoaşte” viitorul în sensul 
deplin al cuvântului. Tot ce putem face este să sistematizăm şi să 
aprofundam supoziţiile noastre şi să încercăm să le stabilim gradul 
de probabilitate. 


Dar chiar şi acesta este un lucru greu de realizat, încercările de 
a prevedea viitorul îl modifică în mod inevitabil. De asemenea, 
dacă previziunea este difuzată, acţiunea de difuzare (separat de cea 
de investigare) produce şi ea o perturbare. Previziunile tind să 

capete un caracter autorealizator şi autodistrugător. Pe măsură ce 
orizontul temporal este împins mai departe în viitor, suntem 
obligaţi să ne bazăm pe intuiţie şi ipoteze. Şi nu numai atât, unele 
evenimente unice, cum ar fi asasinatele, sunt în toate privintele 
imprevizibile în momentul de faţă (deşi putem prevedea categorii 
de asemenea evenimente). 


A sosit vremea să sfărâmăm odată pentru totdeauna mitul 
larg răspândit că viitorul este „imposibil de cunoscut”. Dificultăţile 
ar trebui să modereze şi totodată să stimuleze, dar nu să paralizeze. 
William F. 


Ogburn, unul din marii cercetători ai schimbărilor sociale, 
scria: „Ar trebui să acceptăm ideea aproximatiilor, adică faptul că 
exactitatea sau inexactitatea estimării poate fi mai mare sau mai 
mică”. Este mai bine să avem o idee generală despre ce ne aşteaptă 
în viitor decât să nu ştim nimic, a continuat el, şi din multe puncte 
de vedere exactitatea dusă la extrem este absolut inutilă. 


De aceea, atunci când ne ocupăm de probabilitățile viitoare 
nu suntem atât de neajutorati cum cred majoritatea oamenilor. 
Sociologul englez Donald G. MacRae afirmă pe bună dreptate că 
„de fapt sociologii moderni pot să facă un mare număr de predicții 
comparativ limitate şi pe termen scurt şi care să prezinte o siguranţă 
destul de mare”. În afara metodelor clasice ale ştiinţei sociale, noi 
experimentăm în prezent noi instrumente, potenţial puternice, de 
sondare a viitorului. Acestea merg de la căile complexe de 
extrapolare a tendinţelor existente la construirea de modele, jocuri 
şi simulări deosebit de complicate, la pregătirea de scenarii 
detaliate bazate pe speculaţii, la studiul sistematic al istoriei în 
vederea efectuării unor analogii relevante, cercetările morfologice, 
proiecţii, explorarea contextuală şi altele de felul acesta, într-un 

studiu amplu al previziunii tehnice, doctorul Erich Jantsch, fost 
consultant pe lângă Organizaţia Europeană pentru Comerţ şi 
Dezvoltare si cercetător asociat la Institutul de tehnologie din 
Massachusetts, a identificat zeci de noi tehnici distincte fie aflate în 
uz, fie în stadiu experimental. 


Institutul pentru viitor din Middletown, statul Connecticut, un 
prototip al gândirii previzionale, se află pe primul loc în 
proiectarea noilor instrumente de previziune. Unul dintre acestea 
este metoda Delphi, o metodă în mare măsură elaborată de 
doctorul Olaf Helmer, matematicianul-filozof şi unul dintre fonda 
torii institutului. Metoda Delphi încearcă să se ocupe de un viitor 
foarte îndepărtat, folosind în mod sistematic ipotezele „intuitive” 
ale unui mare număr de experţi. Lucrându-se la metoda Delphi, s-a 
ajuns la o inovaţie de importanţă deosebită în încercarea sa de a 
preveni şocul viitorului prin reglementarea ritmului schimbărilor. 
Initiatáà de Theodore J. Gordon de la Institutul pentru viitor si 
numită „Analiza matricială a  repercusiunilor reciproce", ea 
urmăreşte efectul unei inovaţii asupra alteia, făcând pentru prima 
dată posibilă analiza anticipativă a unor lanţuri complexe de 
fenomene sociale, tehnologice şi de altă natură, precum şi a 
ritmurilor în care este probabil să se producă ele. 


Asistăm, pe scurt, la un avânt extraordinar spre o apreciere 
mai ştiinţifică a probabilităților viitoare, la o efervescenţă capabilă 
să aibă un impact puternic asupra viitorului. Ar fi absurd să 
exagerám posibilitățile actuale ale ştiinţei de a prevedea 
evenimente complexe cu precizie. Totuşi pericolul care ne ameninţă 
în prezent nu este că ne vom supraestima capacităţile; adevăratul 
pericol este că le vom utiliza insuficient. Căci chiar atunci când 
încercările noastre, primitive încă, de a face o previziune ştiinţifică 
se dovedesc a fi extrem de eronate, efortul ca atare ne ajută să 

identificăm variabilele esenţiale în schimbare, ne ajută să ne 
clarificăm obiectivele şi impune o evaluare mai atentă a variantelor 
de acţiune. În felul acesta, sondarea viitorului dă roade încă în 
prezent. 


Anticiparea unui viitor probabil nu este însă decât o parte a 
ceea ce trebuie să facem dacă vrem să modificăm orizontul 
temporal al planificatorului şi să insuflam întregii societăţi un mai 
puternic sentiment al zilei de mâine. Căci trebuie, de asemenea, să 
ne lărgim considerabil concepţia despre viitorul posibil. 


Riguroasei discipline a ştiinţei trebuie să-i adăugăm imaginaţia 
înflăcărată a artei. 


Astăzi avem mai mult ca oricând nevoie de o multitudine de 
viziuni, vise şi anticipări, imagini ale zilei de mâine potenţiale. 
Înainte de a putea decide în mod raţional ce variante să alegem, ce 
stiluri culturale să adoptăm, trebuie mai întâi să stabilim care dintre 
ele sunt posibile. Ipoteza, presupunerea si perspectiva vizionară 
devin o necesitate la fel de practică ca şi „realismul” cu-picioarele- 
pe-pământ al unei perioade anterioare. 


Acesta este motivul pentru care unele din cele mai mari şi mai 
tenace corporaţii din lume, care odinioară erau întruchiparea vie a 
imediatului, angajează acum  previzionişti intuitivi, autori de 
literatură stiintificofantasticá şi vizionari în calitate de consultanţi. La 
o gigantică companie chimică europeană lucrează un specialist în 
prospectivă a cărui pregătire ştiinţifică se îmbină cu studiile de 
teologie. Un imperiu american al comunicaţiilor angajează un critic 
social pe problemele viitorului. Un fabricant de sticlă caută un 
autor de scrieri stiintifico-fantastice care să-şi imagineze formele 
posibile pe care le vor îmbrăca corporatiile în viitor. Companiile 

recurg la aceşti „visători cu ochii deschişi” nu pentru a face 
previziuni ştiinţifice ale probabilităților, ci pentru presupuneri 
stimulative asupra posibilităţilor. 


Corporaţiile nu trebuie să rămână singurele organisme cu 
acces la asemenea servicii. Administraţiile locale, şcolile, 
organizaţiile obşteşti şi altele trebuie, de asemenea, să-și cerceteze 
viitorul potenţial cu ajutorul imaginaţiei. O modalitate de a le ajuta 
să facă aceasta ar fi de a înfiinţa în fiecare comunitate „centre de 
imaginaţie” consacrate unei stimulări intelectuale asistată prin 
mijloace tehnice. Acestea ar fi locuri în care oameni cunoscuţi mai 
degrabă pentru imaginaţia lor creatoare decât pentru experienţa lor 
tehnică se strâng laolaltă pentru a examina crizele actuale, a 
anticipa crizele viitoare şi a face în mod liber şi chiar în joacă 
presupuneri despre variantele posibile ale viitorului. 


Care sunt, de pildă, variantele posibile ale viitorului 
transporturilor urbane? Traficul este o problemă care implică 
spaţiul. Cum va putea oraşul de mâine să facă faţă mişcării 
oamenilor şi obiectelor în spaţiu? Pentru a face presupuneri pe 
această temă, un centru de imaginaţie ar putea recruta artişti, 
sculptori, dansatori, proiectanți de mobilă, paznici ai terenu- rilor 
de parcare, precum şi o varietate de alte persoane care 
manipulează, într-un fel sau altul, spaţiul cu ajutorul fanteziei. 
Conlucrând în rnod corespunzător, asemenea oameni vor veni în 
mod inevitabil cu idei la care planificatorii tehnocrati ai oraşelor, 
inginerii de drumuri şi autorităţile care se ocupă de circulaţie nici 
măcar nu au visat. 


Muzicienii, oamenii care trăiesc lângă aeroporturi, cei care 
lucrează cu ciocane pneumatice şi conducătorii de metrou şi-ar 
putea foarte bine imagina noi căi de a organiza, atenua sau suprima 

zgomotul. Grupuri de tineri ar putea fi invitate să-şi stoarcă creierii 
pentru a aborda sub noi unghiuri, necercetate anterior, probleme 
cum ar fi canalizarea urbană, suprapopularea, conflictele etnice, 
asistenţa pentru persoanele în vârstă sau o mie de alte aspecte 
prezente şi viitoare. 


În oricare efort de felul acesta, majoritatea covârşitoare a 
ideilor formulate ar fi, desigur, absurde, ridicole sau imposibil de 
realizat din punct de vedere tehnic. $i totuşi esenţa creativităţii 
constă în dorinţa de a o face pe nebunul, de a ne juca cu absurdul 
şi numai după aceea de a supune valul de idei unei judecăţi critice 
nemiloase. Aplicarea imaginaţiei la viitor are, aşadar, nevoie de un 
cadru în care este prudent să greşeşti, în care noile juxtapuneri de 
idei pot fi exprimate în mod liber înainte de a fi selectate în mod 
critic. Avem nevoie de sanctuare pentru imaginaţia socială. 


Ar trebui ca tot felul de creatori să poată participa la 
formularea ipotezelor despre viitorul posibil, dar totodată să aibă 
acces imediat — personal sau prin intermediul telecomunicatiilor — la 
o asistenţă de specialitate, de la ingineri acusticieni la zoologi, care 
să le arate când o sugestie este imposibilă din punct de vedere 
tehnic (ţinând seama că şi imposibilitatea este adeseori temporară). 


Cunostintele ştiinţifice ar putea, de asemenea, să joace un rol 
mai mult stimulator decât descurajator în procesul de imaginaţie. 
Specialişti cu o înaltă calificare pot construi modele care să-i ajute 
pe „imaginatori” să studieze toate permutările posibile dintr-o serie 
dată de relaţii. Asemenea modele sunt repre zentări ale condiţiilor 
de viaţă reale. După cum spunea Christoph Bertram de la Institutul 
de studii strategice din Londra, scopul lor este „nu atât de a prezice 
viitorul, cit de a arăta, prin examinarea unor variante ale viitorului, 
opţiunile care stau în faţă”. 

Un model corespunzător ar putea ajuta, de pildă, un grup de 
„imaginatori” să-şi reprezinte în mod clar ce impact ar putea avea 
asupra unui oraş fluctuatia cheltuielilor pentru învăţământ, cum vor 
fi afectate, să spunem, sistemul transporturilor, teatrele, structura 
profesională şi sănătatea comunităţii. Şi, invers, acesta ar putea 


arăta cum este afectat învăţământul de schimbările acestor factori. 


Şuvoiul návalnic al ideilor neincorsetate, neconformiste, 
excentrice sau pur şi simplu originale generate în aceste sanctuare 
de imaginaţie socială trebuie, după ce ele au fost exprimate, să fie 
supus unei filtrări neîndurătoare. Numai o mică parte a lor va 
supravieţui procesului de filtrare, dar acestea ar putea fi de cea mai 
mare importanţă, atrăgind atenţia asupra noilor posibilităţi care 
altfel ar putea fi trecute cu vederea. Pe măsură ce trecem de la 
sărăcie la belşug, fenomenul politic se schimbă de la ceea ce 
matematicienii numesc un joc de sumă nulă la un joc de sumă non- 
nulă. În primul, dacă un jucător câştigă, un altul trebuie să piardă. 
În celălalt, toţi jucătorii pot să câştige. Pentru a găsi soluţii de 
ultimul tip la problemele noastre sociale, avem nevoie de toată 
imaginaţia pe care o putem mobiliza. Un sistem de generare a unor 
idei politice pline de imaginaţie ne-ar putea ajuta să obţinem 
maximum de avantaj de pe urma posibilităţilor non-nule ce ne stau 
în faţă. 


Dacă centrele de imaginaţie se concentrează asupra unor 
imagini parţiale ale zilei de mâine, definind viitorul posibil pentru o 
anumită întreprindere, organizaţie, pentru un anumit oraş sau 
subsistemele sale, noi avem totuşi nevoie şi de idei năvalnice, 
profetice, care să vizeze societatea în întregul ei. Înmulțirea 
imaginilor noastre despre tipurile de viitor posibile este importantă, 
dar aceste imagini trebuie să fie organizate, cristalizate într-o formă 
structurală. În trecut, literatura utopică făcea aceasta pentru noi. Ea 





519 


Alvin Toffler Socul viitorului 





juca un rol practic şi fundamental în rânduirea visurilor oamenilor 
despre variantele viitorului. În prezent suferim de o lipsă de idei 
utopice în jurul cărora să organizăm imaginile concurente ale 
tipurilor de viitor posibile. 


Majoritatea utopiilor tradiţionale zugrăvesc tablouri ale unor 
societăţi simple şi statice, adică societăţi care nu au nimic comun cu 
supraindustrialismul. Lucrarea lui B. P. Skinner, Walden Two, un 
model pentru mai multe comunităţi experimentale existente, 
descrie un mod de viaţă preindustrial — de proporlii reduse, legat 
de pământ, bazat pe agricultură şi meşteşuguri. Chiar şi acele două 
strălucite antiutopii Admirabila lume nouă şi 1948 par în prezent 
exagerat de simple. Ambele descriu societăţi bazate pe o tehnologie 
înaltă şi o complexitate scăzută: maşinile sunt complexe, dar 
relaţiile sociale şi culturale sunt fixe şi simplificate cu buná-stiintà. 


Astăzi avem nevoie de noi idei utopice şi antiutopice 
puternice care să privească înainte, spre supraindustrialism, şi nu 
înapoi, spre societăţile mai simple. 


Dar aceste idei nu mai pot fi produse la fel ca înainte. Mai 
întâi, nici o carte nu poate descrie un viitor supraindustrial astfel 
încât să ne cucerească din punct de vedere emoţional. Fiecare 
concepţie despre o utopie sau antiutopie supraindustrială trebuie să 
fie exprimată mai degrabă sub numeroase forme — filme, piese, 
romane şi opere de artă — decât într-o singură lucrare de ficţiune. În 
al doilea rând, s-ar putea ca acum să fie prea greu pentru un scriitor 
oarecare, oricât ar fi el de talentat, să descrie în mod convingător 
un viitor complex. De aceea este nevoie de o revoluţie în producţia 
de utopii: este nevoie de o cooperare. Trebuie să construim „uzine 
de utopii”. 

O modalitate ar putea fi aceea de a strânge un mic grup de 
savanţi de primă mână care activează în domeniul social — un 
economist, un sociolog, un antropolog etc, — cerându-le să lucreze 
împreună timp suficient de îndelungat pentru a da formă unei serii 
de valori bine definite pe care cred ei că s-ar putea baza o societate 
utopică cu adevărat supraindustrială. 


Apoi fiecare membru al echipei ar putea încerca să descrie sub 
o formă ştiinţifică un sector al unei societăţi imaginare construite pe 
aceste valori. Care ar fi structura familiei în cadrul ei? Cum ar arăta 
economia ei, legile, religia, practicile sexuale, cultura pentru tineret, 
muzica, arta, sentimentul timpului, gradul de diferenţiere, 
problemele ei psihologice? Lucrând împreună şi aplanând 
contradicţiile acolo unde este posibil, se poate schiţa un tablou 
amplu şi complex al unei forme temporare de supraindustrialism. 


Din acest punct, odată cu încheierea analizei amănunțite, 
proiectul ar păşi în domeniul imaginaţiei. Romancierii, regizorii de 
film, autorii de literatură stiintifico-fantasticá, precum şi alţii, 
lucrând în strânsă colaborare cu psihologii, ar putea pregăti opere 
inventive despre viaţa unor personaje din societatea imaginară. 


Între timp alte grupuri s-ar putea ocupa de contrautopii. În 
timp ce utopia A ar pune accentul pe valorile materiale, orientate 
spre succes, utopia B s-ar putea baza pe valori senzuale, 
hedonistice, utopia C pe primatul valorilor estetice, utopia D pe 
individualism, utopia E pe colectivism şi aşa mai departe. În ultimă 
instanţă, din această colaborare între artă, ştiinţe sociale si 
prospectivă ar rezulta o sumedenie de cărţi, piese, filme şi 
programe de televiziune prin care marea masă a oamenilor ar fi 
informată despre profitul şi pierderea oferite de diverse utopii. 





521 


Alvin Toffler Socul viitorului 





In sfârşit, dacă imaginaţia socială este insuficientă, noi ducem 
şi mai mult lipsa oamenilor care să vrea să-şi supună ideile lor 
utopice unor teste sistematice. 


Majoritatea „comunităţilor intentionale" sau a coloniilor 
utopiste de astăzi dezvăluie o preferinţă puternică pentru trecut. 
Acestea pot prezenta o valoare pentru indivizi ca atare, dar 
societatea ar profita mai mult de pe urma unor experienţe utopiste 
bazate mai degrabă pe forme supraindustriale decât pe forme 
preindustriale. În locul unei ferme comunale, de ce nu o companie 
de programe de calculatoare ai cărei programatori să trăiască şi să 
muncească în comun? 


De ce nu o companie de tehnologie a învățământului ai cărei 
membri să-şi pună banii într-o casă comunági să-şi contopească 
familiile? în loc să cultive ridichi sau să croiască sandale, de ce' nu o 
instalaţie de cercetări oceanografice pe baze utopiste? De ce nu un 
grup de medici practicieni care să folosească tehnologia medicală 
cea mai modernă pentru a pune pe picioare o şcoală de medicină 
de un tip absolut nou? 


De ce să nu se recruteze grupuri existente pentru a verifica 
propunerile uzinelor de utopii? 


Într-un cuvânt, am putea folosi utopia mai degrabă ca un 
instrument decât ca o evadare dacă ne-am baza experimentele pe 
tehnologie şi pe societatea de mâine, nu pe cea trecută. Şi, odată 
făcut acest lucru, de ce să nu analizăm cu cea mai mare rigurozitate 
şi în modul cel mai ştiinţific rezultatele obţinute? Constatările ar 
putea fi nepretuite, ferindu-ne de greşeli sau ducându-ne spre forme 
organizatorice mai eficiente în industrie, învăţământ, viaţa de 
familie sau politică. 

Asemenea explorări pline de fantezie ale tipurilor posibile de 
viitor ar aprofunda şi ar îmbogăţi studiul ştiinţific al tipurilor 
probabile de viitor. Ele ar stabili o bază pentru extinderea radicală 
a orizontului temporal al societăţii şi ne-ar ajuta să aplicăm 
imaginaţia socială la însuşi viitorul prospectivei. 


Într-adevăr, ţinând seama de toate acestea, trebuie să trecem 
hotărât la înmulţirea organismelor ştiinţifice de explorare a 
viitorului. Întreaga structură guvernamentală a tehnosocietátilor 
trebuie să fie presărată cu institute ştiinţifice de prospectivă, astfel 
încât în fiecare departament, pe plan local sau naţional să existe un 
grup de oameni care să se ocupe cu scrutarea viitorului probabil pe 
termen lung în domeniul stabilit. Fiecărui partid politic, fiecărei 
universităţi, corporaţii, asociaţii profesionale, fiecărui sindicat şi 
fiecărei organizaţii studenţeşti va trebui să i se ataşeze un serviciu de 
experţi în prospectivă. 


Va trebui să pregătim mii de tineri pentru a se ocupa de 
perspectivele şi tehnicile prospectivei ştiinţifice, invitându-i să 
participe la captivanta aventură de explorare a tipurilor probabile 
de viitor. Avem nevoie de organisme naţionale care să asigure asis 
tentá tehnică comunităţilor locale ce doresc să-şi creeze propriile 
lor grupuri de experti în prospectivá. 


Şi, de asemenea, avem nevoie de un grup similar, înfiinţat 
eventual în comun de fundaţii americane şi europene, care să ajute 
centrele de experţi în prospectivă din Asia, Africa şi America Latină, 
aflate în fază incipientă. 


In prezent are loc o întrecere între creşterea nivelului 
incertitudinii produse de accelerarea schimbărilor şi necesitatea 
unor imagini de o exactitate acceptabilă despre viitorul cel mai 

probabil în fiecare moment al vieţii. Generarea unor imagini 
credibile ale viitorului cel mai probabil devine, aşadar, o chestiune 
de cea mai mare urgenţă, atât pe plan naţional cât şi internaţional. 


Cum globul însuşi este presărat cu antene dirijate spre viitor, 
ne-am putea gândi la crearea unui mare institut internaţional, a 
unei bănci mondiale de date despre tipurile de viitor. Un asemenea 
institut, prevăzut cu specialişti din toate ramurile ştiinţei, inclusiv 
ştiinţele sociale, şi-ar fixa drept obiectiv strângerea şi integrarea 
sistematică a unor anticipări elaborate de savanții şi gânditorii 
inventivi din toate disciplinele intelectuale de pe glob. 


Desigur că cei ce lucrează într-un asemenea institut ar şti că nu 
vor putea niciodată să creeze o schiţă unică şi statică a viitorului. 
Produsul eforturilor lor îl vor constitui o geografie în permanentă 
schimbare a viitorului, o imagine continuu îmbunătăţită, bazată pe 
cele mai bune previziuni existente. Persoanele angajate în această 
muncă ar şti că nimic nu este sigur, că vor trebui să lucreze cu date 
necorespunzătoare şi că vor trebui să lupte cu dificultăţi inerente 
cercetării teritoriilor neexplorate ale zilei de mâine. Dar oamenii 
ştiu deja despre viitor mai mult decât au încercat vreodată să 
formuleze şi să integreze într-un mod sistematic şi ştiinţific, 
încercările de a reuni aceste cunoştinţe ar constitui unul din cele mai 
mari eforturi intelectuale făcute de-a lungul veacurilor şi ar merita 
din plin strădania depusă. 


Încercările noastre de a dirija schimbările se vor ameliora în 
mod perceptibil numai atunci când cei ce iau decizii vor fi înarmaţi 
cu previziuni mai bune ale evenimentelor viitoare, când, cu ajutorul 
aproximatiilor succesive, vom mări acurateţea previziunii. 

Căci existenţa unor supozitii de o exactitate acceptabilă despre 
viitor este o condiţie prealabilă pentru înţelegerea consecinţelor 
potenţiale ale propriilor noastre acţiuni. Şi fără o asemenea 
înţelegere dirijarea schimbării nu este posibilă. 


Dacă umanizarea planificatorului este prima etapă în strategia 
prospectivei sociale, prelungirea orizontului nostru temporal este 
cea de-a doua. Pentru a depăşi tehnocratia trebuie nu numai să 
învingem filistinismul nostru economic, dar şi să devenim mai 
receptivi la tipuri de viitor mai îndepărtate, atât probabile cât şi 
posibile. 


Anticiparea democratică în ultimă instanță, prospectiva 
socială va trebui să meargă şi mai departe. Căci tehnocratia nu 
suferă doar de fixatie economică şi de miopie, ea suferă şi de un 
virus al elitismului. Pentru a dobândi controlul asupra schimbării va 
fi nevoie, aşadar, de o ruptură finală, radicală de tradiţia 
tehnocrată: va trebui să revolutionám însuşi modul în care ne 
formulăm obiectivele sociale. 


Creşterea gradului de noutate face ca obiectivele tradiţionale 
ale principalelor noastre instituţii — statul, biserica, corporatia, 
armata si universitatea — să nu mai corespundă. Accelerarea 
produce o schimbare mai rapidă a obiectivelor, o tranzienţă mai 
mare a scopului. Diversitatea sau fragmentarea duc la o înmulţire 
implacabilă a obiectivelor. Prinşi în acest mediu înconjurător 
învolburat şi asaltat de obiective, şocaţi de viitor, trecem 
descumpániti dintr-o criză în alta, urmărind o multitudine de țeluri 
contradictorii şi care se anulează reciproc. 


Nicăieri nu este acest lucru mai evident ca în încercările 
noastre patetice de a cârmui oraşele. Intr-o perioadă scurtă de 

timp,  newyorkezii au fost victimele unei succesiuni de 
cvasicatastrofe îngrozitoare: lipsă de apă, o grevă a metroului, 
violenţă rasială în şcoli, o revoltă a studenţilor de la Universitatea 
Columbia, o grevă a gunoierilor, lipsă de locuinţe, o grevă a 
distribuitorilor de păcură, o întrerupere a serviciilor telefonice, o 
grevă a profesorilor şi o întrerupere a curentului electric, ca să 
menţionăm doar câteva. La primărie, ca, de altfel, în mii de alte 
primării din ţările cu o tehnologie avansată, tehnocratii aleargă, cu 
stingătorul în mână, de la un incendiu la altul fără vreun plan sau o 
politică cât de cât coerente pentru viitorul oraşelor. 


Aceasta însă nu înseamnă că nimeni nu planifică. 


Dimpotrivă, în acest clocot social, planurile, subplanurile şi 
contraplanurile tehnocrate abundă. Ele cer noi şosele, centrale 
electrice sau şcoli. Promit spitale mai bune, locuinţe, centre de 
sănătate mintală sau programe de prosperitate. Dar planurile se 
anulează, se contrazic şi se consolidează unele pe altele în mod cu 
totul întâmplător. Foarte puţine sunt legate în mod logic unele de 
altele şi nici unul de o imagine generală, a oraşului preferat al 
viitorului. Nici un fel de viziune, fie ea utopică sau de altă natură, 
nu ne activizează eforturile. Nici un fel de obiective integrate în 
mod logic nu fac ordine în acest haos. lar la nivel naţional şi 
internaţional lipsa unei politici coerente este la fel de pronunţată şi 
de două ori mai periculoasă. 


Şi aceasta nu pentru simplul fapt că oraşul sau națiunea nu ştiu 
ce obiective să urmărească. Necazul este cu mult mai mare, 
deoarece accelerarea schimbării a făcut ca metodele prin care 
înfăptuim în mod obişnuit obiectivele sociale să se învechească. 


Tehnocraţii încă nu înţeleg acest lucru si, reacţionând în mod reflex 

la criza obiectivelor, apelează la metodele verificate şi cunoscute 
ale trecutului. 


Astfel, un guvern năucit de schimbări va încerca cu 
intermitentá să-şi definească obiectivele în mod public. EI 
înfiinţează instinctiv o comisie. În 1960, preşedintele Eisenhower a 
recurs, printre alţii, la serviciile unui general, ale unui judecător, ale 
câtorva industriaşi, mai multor preşedinţi de colegii şi ale unui lider 
sindical pentru a „elabora o schiţă amplă a politicilor şi 
programelor naţionale coordonate” şi pentru a „stabili o serie de 
obiective în diferite domenii ale activităţii naţionale”. La timpul 
potrivit a apărut, legat într-o copertă roşu-alb-albastru, un raport al 
comisiei, intitulat Obiective pentru americani. 


Nici comisia şi nici obiectivele sale nu au avut nici cel mai mic 
efect asupra publicului sau programului politic. „Djagernautul” 
schimbării a continuat să se rostogolească prin America fără să fie 
afectat în vreun fel de propunerile făcute de organele de 


conducere. 


Un efort mult mai însemnat de a face ordine în rândul 
priorităţilor guvernamentale a fost acela iniţiat de preşedintele 
Johnson prin încercarea sa de a aplica „sistemul planificare- 
programare-finantare" (SPPF) în întreg ansamblul organismelor 
federale. SPPF este o metodă de a lega mai strâns şi mai raţional 
programele de obiectivele organizatorice. Astfel, de pildă, prin 
aplicarea acestui sistem, Ministerul Sănătăţii, învăţământului si 
Bunăstării poate evalua costurile şi avantajele diverselor variante 
ale unor programe în vederea realizării obiectivelor respective. Dar 
cine precizează oare aceste obiective mai largi şi mai importante? 
Introducerea SPPF şi abordarea problemelor prin intermediul 
sistemelor sunt o realizare majoră în domeniul guvernării si 

totodată prezintă o importanţă excepţională în conducerea unor 
mari acţiuni organizatorice, dar lasă neatinsă o problemă profund 
politică, şi anume care dintre obiectivele generale ale unui guvern 
sau ale unei societăţi trebuie aleasă în primul rând. 


Preşedintele Nixon, prins şi el în criza obiectivelor, a încercat 
o a treia cale. „A sosit timpul — a declarat el — să ne întrebăm în 
mod lucid şi sistematic ce fel de naţiune vrem să fim”. El a pus astfel 
degetul pe rană, dar o dată în plus metoda aleasă pentru a da un 
răspuns la această întrebare s-a dovedit nepotrivită. 


„Am recomandat astăzi constituirea în cadrul Casei Albe a 
unui colectiv de studiere a obiectivelor nationale —, a anunțat 
preşedintele. — Acesta va fi un mic colectiv, prin excelență tehnic, 
alcătuit din specialişti în strângerea... şi prelucrarea datelor 
referitoare la necesităţile sociale şi în proiectarea tendinţelor 
sociale”. 


Un asemenea colectiv, situat la numai câţiva paşi de 
preşedinte, ar putea fi extrem de util în elaborarea de propuneri de 
obiective, în aplanarea (cel puţin pe hârtie) a conflictelor dintre 
diferitele organisme, în sugerarea noilor priorităţi. Alcătuit din 
excelenți sociologi şi experti în prospectivă, şi-ar merita existenţa 
chiar dacă n-ar face decât să oblige oficialităţile să se întrebe ce 
obiective ar trebui situate pe primul loc. 


Dar chiar şi această măsură, la fel ca cele două anterioare, 
poartă amprenta clară a mentalităţii tehnocrate. Căci şi ea ocolește 
miezul, atât de încărcat de sensuri politice, al problemei. Cum 
urmează a fi definite tipurile preferabile de viitor? Şi de către cine? 


Cine va fixa obiectivele pentru viitor? 

La baza tuturor acestor eforturi se află ideea că obiectivele 
nationale (si, prin extindere, cele locale) pentru viitorul societăţii ar 
trebui formulate la nivelul cel mai înalt. Această premisă tehnocrată 
reflectă perfect vechile forme birocratice de organizare, în care 
între personal şi cadrele de conducere se înălța un zid, în care 
ierarhia rigidă şi nedemocraticá făcea deosebire între conducător şi 
condus, între planificator şi planificat. 


Şi totuşi, spre deosebire de obiectivele formulate cu 
superficialitate, obiectivele reale ale oricărei societăţi pe drumul 
spre supraindustrialism sunt deja prea complexe, prea efemere şi 
depind prea mult de participarea benevolă a celor guvernati pentru 
a fi recunoscute şi definite cu uşurinţă. Nu strângând un grup de 
oameni cu funcţii de răspundere care să ne fixeze nouă obiectivele 
pălăvrăgind în fata unei ceşti cu cafea sau încredinţând această 
sarcină unui „colectiv prin excelenţă tehnic” vom putea ţine în frâu 
forţele frenetice ale schimbării. Este nevoie de o abordare absolut 
nouă a problemei fixării obiectivelor. 


Această abordare nu poate veni nici de la cei ce pretind în 
mod nesincer că sunt adepţii revoluţiei. Un grup de radicali, pentru 
care orice problemă este o manifestare a „tendinței spre profitul 
maxim”, dă dovadă, cu toată candoarea posibilă, de un 
econocentrism la fel de îngust ca şi cel al tehnocratilor. Un alt grup 
speră să ne arunce, volens-nolens, într-un trecut preindustrial. lar 
un altul priveşte revoluţia în termeni exclusiv subiectivi si 
psihologici. Nici unul din aceste grupuri nu este capabil să ne ducă 
spre forme posttehnocratice de dirijare a schimbării. 


Atrăgând atenţia asupra stupiditátii din ce în ce mai mari a 
tehnocratilor şi punând sub semnul întrebării nu numai mijloacele, 
dar şi obiectivele societăţii industriale, tinerii radicali de astăzi ne 

fac tuturora un mare serviciu. Dar nici ei nu ştiu mai mult decât 
tehnocratii pe care îi dispretuiesc cum să rezolve criza obiectivelor. 
La fel ca domnii Eisenhower, Johnson şi Nixon, ei nu au fost în 
stare să prezinte o imagine pozitivă a unui viitor pentru care să 
merite să te lupti. 


Astfel, Todd Gitlin, un tânăr radical american, fost preşedinte 
al grupării „Studenţii pentru o societate democratică”, observă că, 
în timp ce „orientarea spre viitor a fost semnul distinctiv al oricărei 
mişcări revoluţionare, şi deci şi liberale, din ultimul secol si 
jumătate”, Noua Stingă suferă de „neîncredere în viitor”. După ce 
a citat toate cauzele aparente pentru care Noua Stângă nu a 
prezentat până acum o viziune coerentă a viitorului, el mărturiseşte 
pe scurt: „Suntem incapabili să formulăm viitorul”. 


Alti teoreticieni ai Noii Stângi care discută această problemă îi 
îndeamnă pe discipolii lor să integreze viitorul în prezent, 
experimentând astăzi stilurile de viaţă de mâine. Până acum aceasta 
a dus la o adevărată şaradă patetică — „societăţi libere”, 
cooperative, comune preindustriale, din care puţine au vreo 
legătură cu viitorul, iar majoritatea dovedesc, în schimb, o 
înclinaţie pasionată pentru trecut. 


Lucrurile se complică cu atât mai mult dacă ne gândim că o 
parte a tinerilor radicali de astăzi (deşi nu toti) împărtăşesc cu 
tehnocraţii şi o înclinaţie spre un elitism virulent. În timp ce critică 
făţiş birocraţia şi cer „participarea democratică”, ei înşişi încearcă 
adeseori să influenţeze chiar acele grupuri de muncitori, cetăţeni de 
culoare sau studenţi în numele cărora cer participarea. Elementele 
nedemocratice din Noua Stângă ajung la concluzia marcusiană că 
masele sunt prea îmburghezite şi prea corupte de Madison Avenue 
pentru a şti ce este bun pentru ele. Şi astfel o elită revoluţionară 

trebuie să statornicească un viitor mai uman şi mai democratic, 
chiar dacă ar trebui să-l vâre cu sila pe gâtul celor ce sunt prea 
proşti pentru a-şi cunoaşte propriul interes. Într-un cuvânt, 
obiectivele societăţii trebuie să fie fixate de o elită. Tehnocratul şi 
antitehnocratul se dovedesc adeseori a aparţine de fapt aceleiaşi 
elite. 


Şi totuşi sistemele de formulare a obiectivelor bazate pe 
premise elitiste pur şi simplu nu mai sunt „eficiente”. În lupta 
pentru a dobândi controlul asupra forţelor schimbării, ele devin din 
ce în ce mai  contraproductive. Căci, în condiţiile 
supraindustrialismului, democraţia devine nu un lux politic, ci o 
necesitate fundamentală. 


Formele politice democratice au luat naştere în Occident nu 
pentru că un pumn de genii au vrut să le dea viaţă sau pentru că 
oamenii au dovedit o „înclinaţie înnăscută spre libertate”. Ele au 
luat naştere deoarece presiunea istorică spre diferenţiere socială şi 
spre sisteme cu o evoluţie mai rapidă a impus un puternic feedback 
social. În societăţile diferenţiate şi complexe, cantităţi uriaşe de 
informaţie trebuie să circule cu viteze tot mai mari între 
organismele oficiale şi grupurile de oameni care alcătuiesc întregul, 
precum şi între păturile şi substructurile din cadrul acestora. 


Atrăgând un număr din ce în ce mai mare de oameni în 
procesul de luare a deciziilor cu caracter social, democraţia politică 
facilitează feedback-ul. Şi tocmai acest feedback este esenţial pentru 
control. 


Pentru a dobândi controlul asupra schimbării accelerate, vom 
avea nevoie de mecanisme de feedback mai avansate şi mai 
democrate. 

Tehnocratul care continuă să gândească de sus în jos face 
adeseori planuri fără a lua măsuri în vederea unui feedback 
corespunzător şi instantaneu de la faţa locului, astfel încât el rareori 
ştie cât de bune sunt planurile sale. Când organizează însă 
feedback-ul, răspunsul pe care îl cere şi îl obţine are un 
caracterputernic economie, dar total neeorespunaător pe plan 
social, psihologic sau cultural. Ceea ce este şi mai rău, el face aceste 
planuri fără a ţine suficient seama de nevoile şi dorinţele în rapidă 
schimbare ale celor a căror participare este necesară pentru 
înfăptuirea lor cu succes. El îşi asumă dreptul de a fixa singur 
obiective sociale sau le acceptă orbeşte de la o instanţă superioară. 


El nu recunoaşte faptul cá un ritm mai rapid al schimbărilor 
reclamă şi creează un nou tip de sistem informaţional în societate: 
mai degrabă în formă de cerc decât de scară. Informaţia pulsează 
prin acest cerc cu viteze din ce în ce mai mari, produsul unui grup 
fiind absorbit de altele, astfel încât nici un grup, oricât de puternic 
ar părea el din punct de vedere politic, nu poate stabili în mod 
independent obiective pentru toată lumea. 


Pe măsură ce numărul componentelor sociale creşte, iar 
schimbarea zdrunciná şi destabilizează întregul sistem, puterea 
subgrupurilor de a distruge întregul este înspăimântător 
amplificată. După cum spunea celebrul cibernetician W/. Ross 
Ashby, există o lege ce poate fi dovedită matematic în virtutea 
căreia, „atunci când un sistem este alcătuit dintr-un număr de 
subsisteme, cel care tinde să domine este cel mai puţin stabil”. 


Cu alte cuvinte, pe măsură ce numărul componentelor sociale 
creşte, iar schimbarea face ca întregul sistem să devină mai puţin 
stabil, ne este din ce în ce mai greu să ignorăm cererile minorităţilor 
politice: hippies, negrii, mica burghezie adeptă a lui Wallace, 

profesorii sau proverbialele bătrânici incáltate în pantofi de tenis. 
Íntr-un context industrial cu o evolutie mai lentá, America ar putea 
întoarce spatele nevoilor minorităţii sale de culoare; în noua 
societate cibernetică, cu evoluţie rapidă, această minoritate poate 
să recurgă la sabotaj, grevă sau o mie de alte mijloace pentru a 
submina întregul sistem. În timp ce interdependenta creşte, grupuri 
din ce în ce mai mici din cadrul societăţii dobândesc o putere 
distructivă din ce în ce mai mare. Totodată, pe măsură ce ritmul 
schimbării se accelerează, ele trebuie luate în seamă în termenul cel 
mai scurt posibil. De unde şi lozinca: „Libertate imediat!”. 


Aceasta ne sugerează că cea mai bună cale de a trata 
minoritățile nemultumite sau recalcitrante este de a lărgi şi mai mult 
sistemul, incluzându-le şi pe acestea ca parteneri cu drepturi depline 
şi permițându-le să participe la stabilirea obiectivelor sociale, şi nu 
de a încerca să le ostracizăm sau să le izolăm. 


Tinerii eonstrânşi să rămână într-o adolescenţă prelungită şi 
lipsiţi de dreptul de a participa la luarea deciziilor cu caracter social 
vor deveni din ce în ce mai instabili, ajungând să amenințe întregul 
sistem, într-un cuvânt, obiectivele fixate în industrie, în viaţa 
politică, în învăţământ vor fi tot mai greu de îndeplinit fără 
participarea celor afectaţi de ele. Aplicarea în continuare a 
procedeelor tehnocrate de stabilire a obiectivelor de sus în jos va 
duce la o instabilitate socială din ce în ce mai mare, la un control 


tot mai redus asupra forţelor schimbării, va face să crească pericolul 
unor cataclisme ce ar putea distruge specia umană. 


Pentru a domina schimbarea va trebui, aşadar, să clarificăm 
obiectivele sociale pe termen lung şi totodată să democratizăm 
modul în care vom ajunge la ele. lar aceasta înseamnă, nici mai 

mult, nici mai puţin, decât viitoarea revoluţie politică din 
tehnosocietăţi — o afirmare uluitoare a democraţiei populare. 


A sosit momentul unei reevaluări dramatice a direcțiilor 
schimbării, o reevaluare făcută nu de politicieni sau sociologi, nu 
de cler sau de elita revoluţionarilor, nu de tehnicieni sau de 
preşedinţii de colegii, ci chiar de popor. Ceea ce trebuie să facem 
este să „mergem în popor”, adresându-i o întrebare care nu i se 
pune aproape niciodată: „în ce fel de lume doriţi să trăiţi peste 
zece, douăzeci sau treizeci de ani?" Pe scurt trebuie să initiem un 
plebiscit continuu privind viitorul. 


Este momentul să formăm în fiecare ţară cu o tehnologie 
avansată o mişcare în favoarea unei autorevizuiri totale, a unei 
introspectii publice destinate să lărgească şi să definească 
obiectivele „progresului” din punct de vedere social şi economic. În 
pragul unui nou mileniu, la un pas de o nouă etapă de dezvoltare 
umană, ne nápustim orbeşte spre viitor. Dar încotro vrem noi să 
mergem? 


Ce s-ar întâmpla dacă am încerca cu adevărat să răspundem 
la această întrebare? 


Să ne imaginăm drama istorică — impactul asupra puterii şi a 
evoluţiei — care s-ar produce în cazul când fiecare din ţările cu o 
tehnologie avansată ar rezerva următoarea perioadă de cinci ani 
pentru o intensă evaluare a propriei naţiuni, iar la sfârşitul celor 
cinci ani ar prezenta un proiect de plan pentru viitor, un program 
care să cuprindă nu numai sarcini economice, ci şi un vast complex 
de obiective sociale tot atât de importante; să ne imaginăm ce s-ar 
întâmpla dacă fiecare naţiune ar face cunoscut lumii întregi ceea ce 

doreşte să înfăptuiască pentru poporul său şi pentru omenire în 
general în decursul următorilor douăzeci şi cinci de ani. 


Ar fi util să convocam în fiecare ţară, în fiecare oraş şi în 
fiecare cartier adunări constituante democratice însărcinate cu 
inventarierea problemelor sociale, cu definirea şi stabilirea 
prioritátilor pe linia obiectivelor sociale pentru restul secolului. 


În asemenea „adunări pentru viitorul societăţii” ar putea fi 
reprezentate nu numai localităţile geografice, dar şi unităţi sociale — 
industria, sindicatele, bisericile, comunitatea intelectuală, artele, 
femeile, grupurile etnice şi religioase, studenţii, cu o reprezentare 
organizată şi pentru cei neorganizati. Nu există tehnici sigure 
pentru a garanta reprezentarea egală a tuturora sau pentru a afla 
dorinţele celor săraci, izolaţi sau ale celor incapabili să le exprime în 
mod clar. Totuşi, în momentul când vom recunoaşte necesitatea de 
a ţine seama de ele, vom găsi şi modalităţile de a face acest lucru. 
De fapt, problema participării la definirea viitorului este o 
problemă nu numai pentru cei săraci, izolaţi sau incapabili de a se 
exprima. Cadrele de conducere cu salarii mari, specialiştii, bine 
situaţi, intelectualii şi studenţii care îşi formulează cu o claritate atât 
de mare problemele, toţi se simt într-un moment sau altul privaţi de 
puterea de a influenţa direcţiile şi ritmul schimbării. Cuplarea 
acestora la sistem, transformarea lor într-o parte componentă a 
mecanismului de dirijare a societăţii constituie sarcina politică 
fundamentală a generaţiei viitoare. 


Să ne imaginăm ce s-ar întâmpla dacă la un nivel sau altul ar fi 
asigurat un loc în care toţi cei ce vor trăi în viitor vor putea da glas 
dorințelor lor pe această linie. Să ne imaginăm, într-un cuvânt, o 
exercitare masivă şi globală a anticipării democratice. 

Adunările pentru viitorul societăţii nu trebuie şi, dat fiind 
nivelul tranzientei, nu pot fi nişte instituţii permanente si solid 
ancorate. În schimb, ele ar putea îmbrăca forma unor grupuri ad- 
hoc, convocate la intervale regulate, de fiecare dată participând alţi 
reprezentanţi, în prezent cetăţenii sânt invitati să participe la 
diverse jurii ori de câte ori este nevoie. Ei consacră câteva zile sau 
câteva săptămâni din timpul lor acestei acţiuni, recunoscând că 
sistemul juriilor este una din garanţiile democraţiei şi că, deşi pot 
fixista inconveniente, cineva trebuie să facă $i această treabă. 
Adunările pentru viitorul societăţii ar putea fi organizate într-un 
mod similar, cu un număr constant de noi participanţi reuniți 
pentru perioade scurte, la dispoziţia societăţii, în calitate de 
„consilieri pentru problemele viitorului”. 


Fără ândoială că acest apel în favoarea unei forme de 
neopopulism le va părea unora naiv. Şi totuşi nimic nu este mai 
naiv decât ideea că putem continua să conducem societatea din 
punct de vedere politic aşa cum o facem astăzi. Unora li se va 
părea irealizabil, dar nimic nu este mai irealizabil decât încercarea 
de a impune de sus un viitor plin de umanitate. 


Ceea ce a fost naiv în timpul industrialismului poate deveni 
realist în perioada supraindustrialismului, ceea ce era util poate 
deveni absurd. 


Faptul încurajator este cá in prezent avem posibilitatea să 
realizăm progrese remarcabile pe linia democratizării procesului de 
luare a deciziilor dacă folosim cu iscusintá noile tehnologii — 
materiale şi intelectuale — care au contingentá cu problema. Astfel, 
sensul unor telecomunicaţii avansate este acela că participanţii la 
adunările pentru viitorul societăţii nu tre buie să se întrunească într- 
o încăpere unică, ci pot fi pur şi simplu prinşi într-o reţea de 

comunicaţii care brăzdează globul. O adunare a oamenilor de 
ştiinţă menită să discute obiectivele cercetării în viitor sau 
obiectivele legate de calitatea mediului înconjurător ar putea atrage 
participanţi din numeroase ţări în acelaşi timp. O adunare a 
otelarilor — reprezentanți ai sindicatelor si cadrelor de conducere — 
convocatá pentru a discuta sarcinile legate de automatizare si 
imbunátátirea procesului de muncá ar putea reuni participanti din 
numeroase uzine, birouri $i antrepozite, indiferent cât de 


împrăştiate sau de îndepărtate ar fi ele. 


Unei adunări a comunităţii culturale din New York sau Paris — 
artişti şi amatori care frecventează galeriile, scriitori şi cititori, 
dramaturgi şi public care discută obiectivele pe termen lung ale 
dezvoltării culturale a oraşului i s-ar putea arăta, prin folosirea 
magnetoscoapelor şi a altor tehnici, mostre reale de tipuri de 
producţii artistice discutate, proiecte arhitectonice pentru noile 
amenajări, esantioane de noi procedee artistice datorate 
progresului tehnologic şi altele. Cum va arăta tipul de viaţă 
culturală de care se va bucura un mare oraş al viitorului? Ce fel de 
resurse vor fi necesare pentru a realiza o anumită serie de 


obiective? 


Pentru a răspunde la asemenea întrebări, adunările pentru 
viitorul societăţii ar putea şi ar trebui să fie sprijinite de grupuri de 
specialişti care să furnizeze date asupra costului social şi economic al 
diverselor obiective şi să arate care ar fi preţul si avantajele 
schimbărilor propuse, astfel încât participanţii să poată alege în 
cunoştinţă de cauză tipul de viitor pe care îl doresc. În felul acesta, 
fiecare adunare ar putea ajunge, în ultimă instanţă, la o formulare 
coerentă a prioritátilor de mâine, făcută în termeni comparabili cu 


declaraţiile programatice ale altor grupuri. 

Aceste adunări pentru viitorul societăţii nu trebuie considerate 
nişte „festivaluri de oratorie”. Noi elaborăm cu rapiditate jocuri şi 
exerciţii de simulare al căror principal merit este acela că îi ajută pe 
jucători să-şi clarifice propriile valori. Charles Osgood de la 
Universitatea din Illinois face, în cadrul Proiectului Platon, un 
experiment cu calculatoare şi maşini de învăţat care va determina 
mari sectoare ale publicului să participe prin intermediul jocului la 
planificarea unor tipuri de viitor imaginare şi preferabile. 


Profesorul Jose Villegas de la catedra de proiectare şi analiză a 
mediului înconjurător a Universității Corneli a început să 
construiască cu ajutorul unor studenţi albi şi negri o varietate de 
„jocuri ale ghetourilor”, care dezvăluie jucătorilor consecinţele 
diverselor moduri de a acţiona şi astfel îi ajută să-şi clarifice 
obiectivele. Jocul „Ghetou 1984” a arătat ce s-ar întâmpla dacă 
recomandările făcute de comisia Kerner - Comisia naţională 
consultativă a S.U.A. pentru tulburările civile — ar fi adoptate în 
realitate. 


A arătat ce impact final ar avea asupra ghetoului ordinea în 
care ar fi aplicate aceste recomandări. l-a ajutat pe jucători, atât 
negri cât şi albi, să-şi identifice obiectivele precum şi conflictele 
nerezolvate. În jocuri ca „Peru 2.000” şi „Squatter City 2.000”, 
jucătorii proiectează comunităţi pentru viitor. 


În „Lower East Side”, un joc pe care Villegas speră de fapt să-l 
joace în comunitatea cu acelaşi nume din Manhattan, jucătorii vor 
fi nu studenti, ci locuitori efectivi din cadrul comunităţii - membri 
ai serviciilor de asistenţă socială, burghezie albă, mici negustori sau 
tineri portoricani, şomeri de culoare, poliţişti, proprietari si 
functionari municipali. 

În primăvara anului 1969, 50.000 de elevi din clasele 
superioare ale şcolilor din Boston, Philadelphia şi Syracusa, statul 
New York, au participat la un joc televizat despre un război simulat 
purtat în Congo în 1975. În timp ce echipele televizate simulau 
guvernele marilor puteri şi se luptau cu probleme de diplomaţie şi 
planificare a vieţii politice, elevii şi profesorii urmăreau jocul, 
discutau şi ofereau jucătorilor sfaturi prin telefon. 


Ar putea fi organizate jocuri similare, la care să participe nu 
zeci, ci sute de mii şi chiar milioane de oameni, pentru a ne ajuta să 
formulăm obiective pentru viitor. În timp ce jucătorii televizati 
interpretează rolul unor înalte oficialități guvernamentale care 
încearcă să iasă dintr-o criză — un dezastru ecologic, de exemplu -, 
s-ar putea convoca adunări sindicale, ale cluburilor femeilor, ale 
grupurilor religioase, ale organizaţiilor studenţeşti etc. spre a da 
posibilitate unui mare număr de oameni să urmărească programul, 
să ia hotărâri colective cu privire la opţiunile ce trebuie făcute şi să 
comunice aceste hotărâri jucătorilor din primele linii. Panouri mari 
de comandă şi calculatoare speciale ar putea capta opiniile sau 
sistematiza voturile, transmiţându-le apoi „celor ce iau decizii”. Un 
mare număr de oameni ar putea să participe fără a se deplasa de la 
domiciliu, deschizându-se astfel drumul pentru milioanele de 
oameni neorganizaţi şi care nu pot să participe în alt fel. Construind 
cu fantezie asemenea jocuri, va fi nu numai posibil, dar şi util să 
obţinem obiective de perspectivă de la masele anterioare 
neconsultate. 


Asemenea tehnici, primitive încă în momentul de faţă, vor 
deveni fantastic de complexe în anii imediat următori, punându-ne 
la dispoziţie o cale sistematică de a strânge şi îmbina imaginile 
contradictorii ale viitorului preferabil chiar de la oameni care nu 

sunt versati în dispute universitare sau în procedura dezbaterilor 
parlamentare. 


Presupunând că în asemenea primării ale viitorului lucrurile se 
vor putea desfăşura în bună rânduială sau armonios ori că vor fi 
organizate pretutindeni la fel, am da dovadă de un optimism 
incurabil. În unele locuri, adunările pentru viitorul societăţii ar 
putea fi convocate de organizaţiile din cadrul comunităţii, de 
serviciile de planificare sau de organisme guvernamentale. În alte 
părţi, ele ar putea fi tutelate de sindicate, de grupuri de tineri sau 
de lideri politici individuali orientati spre viitor, iar altundeva 
bisericile, fundaţiile sau organizaţiile voluntare ar putea fi acelea 
care să lanseze chemarea. De asemenea, aceste adunări ar putea lua 
naştere nu ca răspuns la o chemare oficială, ci ca o reacţie spontană 
faţă de criză. 


Ar fi la fel de greşit să credem că obiectivele elaborate de 
aceste adunări ar constitui nişte idealuri permanente, platonice, 
care plutesc undeva, într-o ţară metafizică Inexistentá. Ele trebuie 
privite mai degrabă ca nişte indicatoare de direcţie cu caracter 
temporar, nişte obiective largi valabile numai pentru o perioadă de 
timp limitată şi menite să joace un rol consultativ pe lângă 
reprezentanţii politici aleşi ai comunităţii sau naţiunii. 


Cu toate acestea, asemenea evenimente orientate spre viitor şi 
care formează viitorul ar putea avea un impact politic uriaş. Într- 
adevăr, ele s-ar putea dovedi a fi salvarea întregului sistem al 
reprezentării politice, sistem aflat în prezent într-o criză acută. 


Masa alegătorilor actuali este atât de departe de contactul cu 
reprezentanţii săi aleşi, chestiunile abordate sunt atât de tehnice 
încât chiar şi cetăţenii instruiți din rândul burgheziei se simt excluşi 

fără speranţă din procesul de stabilire a obiectivelor. Din cauza 
accelerării generalizate a vieţii, în intervalul dintre două alegeri se 
întâmplă atât de multe lucruri şi cu o viteză atât de mare încât 
omului politic îi este din ce în ce mai greu să dea socoteală 
„oamenilor de casă”. Şi, mai mult decât atât, aceşti oameni de casă 
se schimbă si ei fără încetare. În teorie, alegătorul nemulţumit de 
comportarea reprezentantului său poate vota contra lui la alegerile 
viitoare. În practică însă, pentru milioane de oameni chiar şi acest 
lucru este imposibil. Mobilitatea face ca mase întregi de oameni să 
părăsească regiunea, lipsindu-se uneori chiar de drepturi civile. 
Numărul noilor veniţi în regiune este de-a dreptul impresionant. 
Omul politic constată din ce în ce mai des că se adresează unor 
figuri noi. S-ar putea să nu trebuiască niciodată să dea socoteală de 
faptele sale sau de promisiunile făcute unei serii anterioare de 
alegători. 


Şi mai dăunătoare pentru democraţie sunt limitele temporale 
ale jocului politic. Orizontul politic al politicianului nu depăşeşte de 
obicei alegerile următoare. Congresele, dietele, parlamentele, 
consiliile municipale — organismele legislative în general — nu dispun 
de timpul, resursele sau formele organizatorice necesare pentru a 
gândi cu toată seriozitatea la viitorul pe termen lung. Cât despre 
cetăţean, ultimele lucruri În legătură cu care este vreodată consultat 
sunt obiectivele mal largi şi mal îndepărtate ale comunităţii, ale 
statului sau naţiunii sale. 


Se poate ca alegătorul să fie solicitat să-şi spună părerea 
despre diferite chestiuni concrete, dar niciodată despre forma 
preferabilă de viitor. Într-adevăr, nicăieri în viaţa politică nu există 
o instituţie prin care omul de pe stradă să-şi poată exprima ideile 
sale despre modul cum ar trebui să arate viitorul îndepărtat. 
Niciodată nu i se cere să se gândească la aceasta, iar în rarele ocazii 

când o face nu există o cale organizată pentru ca el să-şi poată face 
cunoscute ideile sale în arena politică. Rupt de viitor, el devine un 
eunuc politic. 


Din aceste cuvinte, precum şi din altele, ne îndreptăm în 
goană spre o prăbuşire fatală a întregului sistem al reprezentării 
politice. Pentru ca legislaturile să supravieţuiască cât de cât, ele vor 
trebui să stabilească noi legături cu alegătorii lor, noi legături cu 
viitorul. Adunárile pentru viitorul societăţii vor putea furniza 
mijlocul de stabilire a unei legături între legislator şi baza lui de 
masă, între prezent şi viitor. 


Convocate la intervale frecvente şi regulate, asemenea 
adunări s-ar putea dovedi în măsurarea voinţei poporului un 
instrument mai sensibil decât oricare altul existent în prezent. Însăşi 
convocarea unor asemenea adunări ar atrage în circuitul vieţii 
politice milioane de cetățeni care în prezent o ignoră. 
Confruntându-i pe oameni cu viitorul, cerându-le să se gândească 
cu cea mai mare seriozitate atât la propriile lor destine cât şi la 
traiectoriile noastre publice în curs de accelerare, vom ridica o serie 
de aspecte etice esenţiale. 


Însuşi faptul de a pune asemenea probleme oamenilor se va 
dovedi salvator. Procesul de evaluare socială va întări şi va purifica 
o populaţie plictisită de moarte de discuţiile tehnice despre modul 
de a ajunge într-un loc în care nu este sigur că ea vrea să ajungă. 
Adunările pentru viitorul societăţii ne vor ajuta să clarificăm 
deosebirile care ne despart cu o forţă tot mai mare în societăţile 
noastre puternic fragmentate; de asemenea vor identifica nevoile 
Sociale obişnuite — o bază potenţială pentru unităţi temporare. În 
felul acesta vor strânge laolaltă diverse forme de organizare într-un 

cadru inedit, din care, fără îndoială, vor rezulta noi mecanisme 
politice. 


Dar cel mai important lucru este cá adunárile pentru viitorul 
societăţii vor contribui la deplasarea culturii spre o viziune 
temporală cu un caracter  supraindustrial mai accentuat. 
Concentrând măcar o dată atenţia oamenilor asupra obiectivelor 
pe termen lung, şi nu numai asupra programelor imediate, cerându- 
le să aleagă viitorul preferabil dintr-un şir de variante posibile, 
aceste adunări ar putea dramatiza posibilităţile de umanizare a 
viitorului, posibilităţi la care mult prea mulţi au şi renunţat, 
considerándu-le pierdute. Procedánd astfel, adunările pentru 
viitorul societăţii vor putea descătuşa forte constructive puternice, 
forţele evoluţiei conştiente. 


Tendinţa de accelerare declanşată de om a devenit în prezent 
cheia întregului proces evoluționist de pe glob. Ritmul şi direcţia 
evoluţiei altor specii, supraviețuirea lor depind de hotărârile luate 
de om. Şi totuşi nimic nu este inerent în procesul evoluționist care 
să garanteze supraviețuirea omului. 


În trecut, în succesiunea diverselor etape ale evoluţiei sociale, 
omul devenea conştient de diversele evenimente de obicei după ce 
ele se produceau, si nu înainte. Schimbarea fiind lentă, el se putea 
adapta în mod inconştient, „organic”. În prezent adaptarea 
inconştientă nu mai corespunde. Dispunând de puterea de a 
modifica genele, de a crea noi specii, de a popula planetele sau de 
a depopula Pământul, omul trebuie acum să controleze evoluţia în 
mod conştient. Evitând şocul viitorului pe parcursul schimbărilor, el 
trebuie să domine evoluţia şi să modeleze viitorul pentru a satisface 
nevoile umane. În loc să se revolte contra lui, el trebuie chiar din 
acest moment să-l anticipeze şi să-l proiecteze. 


MM ————————————————— 

lată, aşadar, care este scopul final al prospectivei sociale, nu 
simpla depăşire a tehnocratiei si înlocuirea ei cu o planificare mai 
umanizată, mai clarvăzătoareşi mai democrată, ci supunerea 
procesului de evoluţie conducerii conştiente a omenirii. Căci acesta 
este momentul suprem, hotărâtor din istorie, în care omul fie că 
învinge procesul schimbării, fie că dispare, momentul în care dintr- 
o unealtă inconștientă a evoluţiei el devine fie victima, fie stăpânul 


ei. 


O provocare de asemenea proporții ne cere o atitudine cu 
totul nouă şi mult mai rațională faţă de schimbare. Cartea de față 
are drept protagonist schimbarea, mai întâi în calitate de ticălos 
potential şi apoi de erou potenţial. Cerând moderarea şi 
regularizarea schimbării, ea a cerut de fapt noi schimbări 
revoluţionare. Acest lucru este mai puţin paradoxal decât pare. 
Schimbarea este esenţială pentru om, la fel de esenţială acum, în 
cea de-a 800-a generaţie, ca și în prima. Schimbarea înseamnă 
viaţă. Dar schimbarea exagerată, nedirijată şi  nestăpânită, 
schimbarea accelerată care nimiceşte nu numai mijloacele de 
apărare fizică ale omului, dar şi procesele sale decizionale, o 
asemenea schimbare este duşmana vieții. 


De aceea, primul lucru şi cel mai presant pe care trebuie să-l 
facem noi înainte de a începe să dirijăm destinul nostru 
evoluționist, înainte de a construi un viitor umanizat este acela de a 
stăvili acceleraţia frenetică care supune mulțimile primejdiei şocului 
viitorului şi care totodată intensifică toate problemele cărora 
trebuie să le facă faţă. 


Nu există o cale uşoară de a trata această creştere năvalnică, 
acest cancer al istoriei. Nu există un leac magic pentru a vindeca 
boala fără precedent pe care o poartă pe urmele sale: şocul 

viitorului. Eu am sugerat diverse paliative pentru individul supus 
presiunii schimbării, precum şi procedee tămăduitoare mai radicale 
pentru societate — servicii sociale noi, un sistem educativ îndreptat 
spre viitor, noi căi de reglementare a tehnologiei şi o strategie 
pentru a dobândi controlul asupra schimbării. Mai trebuie găsite şi 
alte căi. Dar principala caracteristică a acestei cărţi este diagnosticul, 
căci diagnosticul precede remediul, şi nu putem începe să 
întreprindem ceva până nu cunoaştem în amănunt problema. 


Aceste pagini îşi vor fi atins scopul în măsura în care vor ajuta 
omul să ajungă la conştiinţa necesară pentru a controla schimbarea, 
pentru a-şi îndruma propria sa evoluţie. Căci folosind în mod 
imaginativ schimbarea pentru a o canaliza putem nu numai să ne 
scutim pe noi înşine de traumatismele șocului viitorului, dar putem 
chiar încerca să umanizăm un viitor îndepărtat. 


Mulţumiri 


Unul din clişeele cele mai sacre ale epocii noastre este acela că 
scriitorul duce o viaţă retrasă, că ideile sale provin dintr-o sursă 
interioară mistică şi că el scrie sub impulsul inspiraţiei. Majoritatea 
scriitorilor sunt de altă părere. Dar, oricât de bine s-ar aplica aceste 
idei la alţi autori şi la alte cărţi, ele nu se aplică şi la cea de faţă. 
Şocul viitorului este rodul unor contacte sociale şi de la om la om 
pe care le-am avut cu mii de persoane, de fapt atât de multe şi din 
atâtea universităţi, institute de cercetări şi birouri încât mi-ar fi 
imposibil să le mentionez pe toate. 

În afară de mine, singura persoană care a lăsat o amprentă 
mai puternică asupra cărţii este soţia mea, Heidi, care nu a fost 
proverbiala „soţie răbdătoare care-l apără pe scriitor de zarva 
copiilor”, ci un partener intelectual activ, discutând fiecare punct pe 
bază de argumente, obligându-mă să clarific şi să integrez noţiunile 
pe care se întemeiază cartea. Ca şi în trecut, a lucrat în calitate de 
redactor permanent, citind sau ascultând fiecare capitol, sugerând 
tăieturi, adăugiri sau sensuri noi. Cartea este într-o mare măsură si 
a ei, aşa cum este a mea. 


Câţiva prieteni au citit, de asemenea, în prealabil întregul 
manuscris sau o parte din el, făcând observaţii valoroase. Doctorul 
Donald F. Klein, director de cercetări psihiatrice la Spitalul Hillside 
din New York, doctorul Herbert Gerjuoy, psiholog, doctorul 
Benjamin Singer, sociolog, şi Harold Lee Strudler au avut fiecare 
amabilitatea să mă ajute în felul acesta. 


Trebuie, de asemenea, să-i mulţumesc domnişoarei Bonnie 
Brower, care a lucrat în calitate de cercetător în primele etape ale 
proiectului şi rn-a ajutat să selectionez masa de material de pe 
biroul meu, care uneori atingea înălţimi deprimante. 


O menţiune specială de recunoştinţă o datorez profesorului 
Ellis L. Phillips de la Facultatea de drept a Universităţii Columbia si 
Fundaţiei „Ellis L. Phillips” pentru răbdarea supraomenească de care 
au dat dovadă permiţându-mi în repetate rânduri să amân 
angajamente importante pentru fundaţie în timpul pregătirii cărţii. 

(200) Bell, Daniel The Reforming of General Education. 
(Reforma educaţiei generale). (New York: Columbia University 
Press, 1966.) 


(201) Boulding, Kenneth, The Image. (Imaginea.) (Ann Arbor, 
Mich.: University of Michigan Press, 1956.) 


(202) Bram, Joseph, Language and Scciety. (Limbaj şi 
societate.) (Garden City, N. Y.: Doubleday. 1955.) 

(203) Childe, V. Gordon, Society and Knowledge. (Societatea 
şi cunoaşterea.) (New York; Harper & Row, 1956.) 


(204) De Chardin, Teilhard, The Phenomenon of Man. 
(Fenomenul om.) (New York: Harper & Row, 1959.) 


(205) De Fleur, Melvin L., şi Larsen, Otto, The Flow of 
Information. (Fluxul informaţiilor.) (New York: Harper & Row, 
1958.) 


(206) Escarpit, Robert, The Book Revolution. (Revoluţia 
cărţii.) (Londra: UNESCO and George G. Harrap, 1966.) 


(207) Glaister G. A., Encyclopedia of the Book. (Enciclopedia 
cărţii.) (Cleveland: World Publishing, 1960.) 


(208) Hauser, Arnold, The Social History of Art. (Istoria 
socială a artei.) (New York: Vintage Books, 1958.) 4 vol. 


(209) Knight, Arthur, The Liveliest Art. (Arta cea mai vie.) 
(New York: New American Library, 1959.) 


(210) Kuhn, Thomas $., The Structure of Scientific Re 
volutions (Structura revolutiilor ştiinţifice.) (Chicaco: University of 
Chicago Press, 1962.) 


(211) Machlup, Fritz, The Production and Distribution of 
Knowledge in the United States. (Producţia şi distribuirea 
cunoştinţelor în Statele Unite.) (Princeton; N. J.: Princeton 
University Press, 1962.) 


(212) Robinson, John A. T., Honest to God. (Cinstit faţă de 
Dumnezeu.) (Londra: SCM Press Ltd. 1963.) Stiluri de 
viatá/subculturi/relatii interpersonale. 

(213) Amory, Cleveland, Who Killed Society? (Cine a ucis 
societatea?) (New York: Harper & Row, 1960.) 


(214) Baltzell, E. Digby, The Protestant Establishment. 
(Societatea protestantă.) (New York: Random House, 1964.) 


(215) Barber, Bernard, Social Stratification. (Stratificare 
socialá.) (New York: Harcourt, Brace & World, 1957.) 


(216) Barth, John, The Floating Opera. (Opera plutitoare.) 
(New York: Avon Books, 1956.) 


(217) Cox, Harvey, The Secular Ciiy. (Oraşul secular.) (New 
York: Macmillan, 1965.) 


(218) Dahrendorf, Ralf, Class and Class Conflict in Industrial 
Society. (Clase şi conflicte de clasă în societatea industrială.) 
(Standford, Calif.: Stanford University Press, 1966.) 


(219) Fishwick, Marshall, The Hero, American Style. (Eroul în 
stil american.) (New York: David McKey, 1969.) 


(220) Glazer, Nathan, şi Moynihan, Daniel. Beyond The 
Melting Pot. (Dincolo do creuzet. Camnbridge, Mass.: The MIT 
Press, 1963.) 


(221) Goffman, Erving, Behavior in Public Places. 
(Comportament în locuri publice.) (New York: The Free Press, 
1963.) 


(222) Goffman, Erving, Interaction Ritual. (Ritualul 
interacțiunii.) (Garden City, N. Y.: Doubleday, 1967.) 


(223) Goodman, Paul, Growing Up Absurd. (A deveni 
absurd.) (New York: Vintage Books, 1960.) 

(224) Greer Scot, The Emerging City. (Oraşul ce se naşte.) 
(New York: The Free Press, 1965.) 


(225) Haushnecht, Murray, The Joiners. (Companionii.) (New 
York: Bedminster Press, 1962.) 


(226) Hyman, Herbert H., şi Singer, Eleanor (ed.), Readings in 
Reference Group Theory and Research. (Prelegeri asupra teoriei şi 
cercetării privind grupul de referinţă.) (New York: The Free Press, 
1968.) 


(227) Josephson, Eric şi Mary (ed.), Man Alone. (Omul 
singur.) (New York: Dell Publishing, 1962.) 


(228) Klapp, Orrin E., Symbolic Leadders. (Conducători 
simbolici.) (Chicago: Aldine, 1964.) 


(229) McClelland, David C, The Achieving Society, (Societatea 
care realizează.) (New York: The Free Press, 1961.) 


(230) McKuen, Rod, Stanyan Street and Other Sorrows. 
(Strada Stanyan şi alte necazuri.) (New York: Random House, 
1963.) 


(231) Nadeau, Remi, California: The New Society. (California: 
Noua societate.) (New York: David McKay Co., 1963.) 


(232) Newcomb, Theodore M., şi Wilson, Everett K. (ed.), 
College Peer Groups. (Grupuri-perechi în colegii.) (Chicago: Aldine, 
1966.) 


(233) Packard, Vance, The Status Seekers. (Căutătorii de 
situaţii sociale.) (New York: David McKay, 1959.) 

(234) Podhoretz, Norman, Making It. (A reuşi.) (New York: 
Random House, 1967.) 


(235) Pynchon, Thomas, The Crying of Lot 49. (Plânsul lui Lot 
49.) (Philadelphia: J. B. Lippincott, 1966.) 


(236) Seeley, John R., Sim, R. Alexander, si Loosley, Elizabeth 
W., Crestwood Heights. (Dealurile Crestwood.) (New York: John 
Willey, 1963.) 


(237) Sheckley, Robert, Untouched by Human Hands. 
(Neatins de mâini omeneşti.) (New York: Ballantine Books, 1954.) 


(238) Sherif, Muzafer, and Carolyn W., Reference Groups. 
(Grupuri de referinţă.) (New York: Harper & Row, 1964.) 


(239) Wirth, Louis, On Cities and Social Life. (Despre oraşe şi 
viata socialá.) (Chicago: The University of Chicago Press, 1964.) 


(240) Yablonsky, Lewis, The Violent Gang. (Banda violentă.) 
(Baltimore: Penguin Books, 1966.MOBILITATE (241) Duhl, 
Leonard J. (ed.), The Urban Condition (Conditia urbaná.) (New 
York: Basic Books, 1963.) 


(242) Lipset, Seymour M., si Bendix, Reinhard, Social Mobility 
in Industrial Society. (Mobilitate socială in societatea industrială.) 
(Berkeley: Calif.: University of California Press, 1964.) 


(243) Morton, Herbert C. (ed.), Brookings Papers on Public 
Policy. (Studiile Brookings cu privire la politica socială.) 
(Washington: Brookings Institution, 1965.) 


(244) Neymark, Ejnar, Selectiv  Rorlighet. (Mobilitate 
selectivă.) (Stockholm: Personaladministrativa Radet, 1961.) 

(245) Osterberg, Gunnar R., An Empirical Study of Labour 
Reallocation Gains in Sweden Between 1950 and 1960. (Studiu 
empiric privind veniturile muncitorilor din realocatii în Suedia între 
1950 şi 1960.) (Stockholm: Industriens Utredningsinstitut, 1965.) 


(246) Rundblad, Bengt G.,  Arbetskraftens — Rorlighet 
(Stockholm: Almqvist and Wiksells, 1964.) 


(247) Weil, Simone, The Need for Roots. (Nevoia de 
rádácini.) (Boston: Beacon Press, 1952.) 


(248) Woodward, Eliot, G., şi Kaufman, Joan, International 
Travel (Cálátorie internationalá.) (Raport nr. 193.) (Menlo Park, 
Calif.: Stanford Research Institute, decembrie, 1963.) 


(249) — International Joint Seminar on Geographical and 
Occupational Mobility of Manpower (Final Report). (Seminarul 
combinat international privind mobilitatea geografică şi 
ocupationalá a forței de muncă.) (Raportul final.) (Paris: 
Organizaţia pentru Cooperare şi Dezvoltare Economică, OECD, 
1964.) 


(250) - Joint International Seminar on Geographical and 
Occupational Mobility of Manpower: Supplement to the Final 
Report. (Seminarul combinat international privind mobilitatea 
geografică şi ocupaţională a forţei de muncă; supliment la raportul 
final.) Castelfusano, noiembrie 19 — 22, 1963. (Paris: OECD, 1964.) 


(251) — L'Evolution de l'emploi dans les Etats membres (1954 — 
1958). (Evoluţia folosirii mâinii de lucru în statele membre) (1954 — 
1958.) (Bruxelles: Comisia pentru C. E. E., martie 1961.) 

TEORIA ORGANIZĂRII 


(252)  Bennis, Warren G., Changing Organizations. 
(Organizaţii în schimbare.) (New York: McGrawHill, 1966.) 


(253) Blau, Peter M., Bureaucracy in Modern Society 
(Birocratia în societatea modernă.) (New York: Random House, 
1956.) 


(254) Blau, Peter M., şi Scott, W. Richard Formal 
Organizations. (Organizaţii convenționale.) (San Francisco: 
Chandler, 1962.) 


(255) Boulding, Kenneth, The Organizational Revolution. 
(Revolutia organizationalá.) (New York: Harper & Row, 1963.) 


(256) Gerth, H. H., şi Mills, C. Wright (ed.), From Max 
Weber: Essays in Sociology. (Max Weber: Eseuri de sociologie.) 
(New York: Oxford University Press, 1958.) 


(257) Gross, Bertram M., The Managing of Organizations. 
(Conducerea organizatiilor.) (New York: The Free Press, 1964.) (2 
vol.) 


(258) Kafka, Franz, The Trial. (Procesul.) (New York: Alfred 
A. K. A. Knopf, 1945.) 


(259) Likert, Rensis, The Human Organization. (Organizatia 
umaná.) (New York: McGraw-Hill, 1967.) 


(260) Rice, A. K., The Enterprise and lts Environment 
(întreprinderea şi  environmentul ei.) (Londra: Tavistock 
Publications, 1963.) 

PERMANENŢĂ/ SCHIMBARE 


(261) Donham, W. B., Business Adrift. (Afacerile în derivă.) 
(New York: Whittlesey House/McGrawHill, 1931.) (Introducere de 
Alfred North Whitehead.) 


(262) Dunham, Barrows, Giant in Chains. (Uriașul în lanţuri.) 
(Boston: Little, Brown, 1953.) 


(263) Gellner, Ernest, Thought and Change (Gândire şi 
schimbare.) (Chicago: University of Chicago Press, 1965.) 


(264) Huxley, Julian, Essays of a Humanist. (Eseurile unui 
umanist.) (New York: Harper & Row, 1964.) 


(265) Huxley, Julian, Man in the Modern World (Omul în 
lumea moderná.) (New York: New American Library, 1959.) 


(266) Huxley, Julian, New Bottles for New Wine (Sticle noi 
pentru vin nou.) (New York: Harper & Row, 1957.) 


(267) Huxley, Julian, On Living in a Revolution, (A trái intr-o 
revolutie.) (New York: Harper & Row 1942.) 


(268) Schon, Donald A., Technology and Change. 
(Tehnologie şi schimbare.) (New York: Dell, 1967.) 


(269) Van Gennep, Arnold, The Rites of Passage. (Riturile 
tranziţiei.) (Chicago: The University of Chicago Press, 1960.) 


ŞTIINŢĂ / TEHNOLOGIE 

(270) Burlingame, Roger, Machines that Built America. 
(Masinile care au construit America.) (New York: New American 
Library, 1955.) 


(271) Capek, Karel, War with the Newits. (Războiul 
salamandrelor.) (New York: Bantam Books, 1964.) 


(272) Cipolla, Carlo M., The Economic History of World 
Population. (Istoria economicá a populatiei lumii.) (Baltimore: 
Penguin Books, 1962.) 


(273) Clarke, Arthur C, The Challenge of the Spaceship. 
(Provocarea navei spatiale.) (New York: Ballantine, 1961.) 


(274) Clarke, Arthur C. (ed.), Time Probe. (Proba timpului.) 
(New York: Dell, 1967.) 


(275) Delgado, Jose M. R., Physical Control of the Mind. 
(Controlul fizic al creierului.) (New York: Harper & Row, 1969.) 


(276) De Solia Price, Derek J., Little Science, Big Science. 
(Ştiinţă mică, ştiinţă mare.) (New York: Columbia University Press, 
1963.) 


(277) De Solia Price, Derek J., Science Since Babylon. (Ştiinţa 
de la Babilon incoace.) (New Haven: Yale University Press, 1961.) 


(278) Dole, Stephen, Habitable Planets for Man. (Planete 
locuibile pentru oameni.) (Santa Monica, Calif.: RAND Corp., 
martie 1964.) 


(279) Ettinger, Robert C. W., The Prospect of Immortality. 
(Perspectiva imortalităţii.) (New York: Doubleday, 1964.) 

(280) Farrington, Benjamin, Head and Hand in Ancient 
Greece. (Capul şi mâna în Grecia Antică.) (Londra: Watts & Co., 
1947.) 


(281) Fideli, Oscar (ed.), Ideas in Science. (Idei în ştiinţă.) 
(New York: Washington, Square Press, 1966.) 


(282) Forbes, R. J., şi Dijksterhuis, E. J., A History of Science 
and Technology. (O istorie a stiintei si tehnologiei.) (Baltimore: 
Penguin Books, 1963) (2 vol.) 


(283) Fourastie, Jean, Idees Majeures. (Idei majore.) (Paris: 
Editions Gonthier, 1966.) 


(284) Fourastie, Jean, Les Conditions de l'Esprit Scientifique. 
(Conditiile spiritului stiintific.) (Paris: Editions Gallimard, 1966.) 


(285) Gilman, William, Science: U. S. A. (Ştiinţă: S.U.A.) (New 
York: Viking, 1965.) 


(286) Gordon, Theodore J., şi Shef, Arthur L., National 
Programs and the Progress of Technological Societies. (Programe 
naţionale şi progresul societăţilor tehnologice.) (Huntington Beach, 
Calif.: McDonnell Douglas Corporation, martie, 1968.) 


(287) Hanrahan, James $., şi Bushnell, David, Space Biology. 
(Biologie spatialá) (New York: Science Editions, 1961.) 


(288) Hulten, K. G. Pontus, The Machine. (Magina.) (New 
York: Museum of Modern Art, 1968.) 


(289) Jewkes, John, Sawers, David, si Stillerman Richard, The 
Sources of Invention. (Izvoarele invenţiei.) (New York: St. Martin's 
Press, 1958.) 

(290) Lapp, Ralph E., The New Priesthood (Noua preoţie.) 
(New York: Harper & Row, 1961.) 


(291) Lesher, Richard şi Howick, George, Background, 
Guidelines and Recommendations for Use in Assessing Effective 
Means of Channeling New Technologies in Promising Directions. 
(Aspecte de fond, linii directoare şi recomandări, in vederea 
stabilirii mijloacelor eficiente de orientare a noilor tehnologii în 
direcţii promițătoare.) (Washington: National Commission on 
Technology, Automation and Economic Progress, noiembrie, 
1965.) 


(292) Levy, Lillian (ed.), Space: Its Impact on Man and 
Society. (Spaţiul: impactul asupra omului şi societăţii.) (New York: 
W. W. Norton, 1965.) 


(293) Lewis, Arthur O., Jr. (ed.), Of Men and Machines. 
(Despre oameni şi maşini.) (New York: E. P. Dutton, 1963.) 


(294) Lilly, John C, Man and Dolphin. (Omul şi delfinul.) 
(New York: Pyramid, 1962.) 


(295) London, Perry, Behavior Control. (Controlul 
comportării.) (New York: Harper & Row, 1969.) 


(296) McLuhan, Marshall, Understanding Media. (înţelegerea 
mediilor.) (New York: McGraw-Hill, 1965.) 


(297) Newman, James R. (ed.), What is Science? (Ce este 
ştiinţa?) (New York: Washington Square Press, 1961.) 


(298) Plumb, J. H. (ed.), Crisis in the Humanities. (Criza 
ştiinţelor umaniste.) (Baltimore: Penguin Books, 1964.) 

(299) Rapport, Samuel, şi Wright, Helen, Science: Method 
and Meaning. (Ştiinţă: metodă şi semnificaţie.) (New York: 
W/ashington Square Press, 1964.) 


(300) Reichenbach, Hans, The Rise of Scientific Philosophy. 
(Apariţia filozofiei stiintfice.) (Los Angeles: University of California 
Press, 1951.) 


(301) Schmeck, Harold, Jr., The Semi-Artificial Man. (Omul 
semi-artificial.) (New York: Walker, 1965.) 


(302) Schnapper, M. B. (ed.), New Frontiers of Knowledge. 
(Noile frontiere ale cunoaşterii.) (Washington: Public Affairs Press, 
1957.) ' (303) Schramm, Wilbur (ed.), Mass Communications. 
(Comunicaţii de masă.) (Urbana, lll.: University of Illinois Press, 
1960.) 


(304) Shannon, C. E., şi McCarthy, J. (ed.), Automata Studies. 
(Studii asupra automatelor.) (Princeton, N. J.: Princeton University 
Press, (1956.) 


(305) Snow, C. P., Science and Government. (Ştiinţă şi 
guvernare.) (Cambridge, Mass.: Harvard University Press, 1961.) 


(306) Snow, C. P., The Two Cultures and The Scientific 
Revolution. (Cele două culturi şi revoluţia ştiinţifică.) (New York: 
Cambridge University Press, 1959.) 


(307) Stover, Carl, F., The Government of Science 
(Guvernarea ştiinţei.) (Santa Barbara, Calif.: The Center for the 
Study of Democratic Institutions, 1962.) 


(308) Strachey, John, The Strangled Cry. (Strigătul înăbuşit.) 
(New York: William Sloane Associates, 1962.) 

(309) Sullivan, Walter, We Are Not Alone. (Nu suntem 
singuri.) (New York: McGraw-Hill, 1964.) 


(310) Vercors, You Shall Knoiv Them. (îi veţi cunoaşte.) (New 
York: Popular Library, 1953.) 


(311) Wiener, Norbert, The Human Use of Human Beings. 
(Folosirea umană a fiinţelor umane.) (Garden City, N. Y.: Anchor 
Books, 1954.) 


(312) — Implications of Biomedical Technology. (Implicații ale 
tehnologiei biomedicale.) (Cambridge, Mass.: Harvard University 
Program on Technology and Society, Reasearch Review No. 1.) 
Indicatori sociali/planificare/evaluări tehnologice 


(313) Bauer, Raymond A. (ed.), Social Indicators. (Indicatori 
sociali.) (Cambridge, Mass.: The MIT Press, 1966.) 


(314) Daddario, Emilio Q., Technology Assessment. 
(Evaluarea tehnologiei.) Dare de seamă prezentată de preşedintele 
Subcomitetului pentru ştiinţă, cercetare şi dezvoltare din Comitetul 
pentru ştiinţă şi astronauticá, Camera Reprezentanţilor S.U.A., 
Congresul nouăzeci. Sesiunea întâi. (Washington: Government 
Printing Office, 1968.) 


(315) Elsner Henry, Jr., The Technocrats. (Tehnocratii.) 
(Syracuse N. Y.: Syracuse University Press, 1967.) 


(316) Gross, Bertram M., A Great Society? (O societate mare?) 
(New York: Basic Books, 1968.) 


(317) Gross, Bertram M. (ed.), Social Intelligence for America's 
Future. (Inteligentá socialá pentru viitorul Americii.) (Boston: Allyn 
and Bacon, 1969.) 

(318) Harrington, Michael, The Accidental Century. (Secolul 
accidental.) (New York: Macmillan, 1965.) 


(319) Huxley, Aldous, Brave New World. (Admirabilă Lume 
Nouă.) (New York: Bantam Books, 1958.) 


(320) Kahn, Alfred J., Theory and Practice of Social Planning. 
(Teoria şi practica planificării sociale.) New York: Russell Sage 
Foundation, 1969.) 


(321) Kahn, Alfred J., Studies in Social Policy and Planning. 
(Studii de politică socială şi planificare.) (New York: Russell Sage 
Foundation, 1969.) 


(322) Lyons, Gene M., The Vneasy Partnership. (Asociaţia 
incomodă.) (New York: Russell Sage Foundation, 1969.) 


(323) Mayo, Louis H., Comments on Senate Resolution 78. 
(Comentarii cu privire la Rezoluţia Senatului 78.) (Washington: 
George Washington University, 4 martie, 1969.) 


(324) Mayo, Louis H., The Technology Assessment Function. 
(Funcțiunea de evaluare a tehnologiei). Partea I. Document intern 
de referinţă 25. (Washington: George Washington University, iulie, 
1968.) 


(325) Mayo, Louis H., şi Rao, P. L., The Tehnologtcal 
Assessment Function. (Funcțiunea de evaluare tehnologică.) Partea 
a ll-a. Document intern de referinţă 25. (Washington: George 
Washington University, iulie, 1968.) 


(326) Orwell, George, 1984. (New York: New American 
Library, 1949.) 

(327) Sheldon, Eleanor şi Moore, Wilbert, Indicators of Social 
Change. (Indicatori ai schimbării sociale.) (New York: Russell Sage 
Foundation, 1968.) 


(328) Skinner, B. F., Walden Il. (New York: Macmillan, 1962.) 


(329) Establish a Select Senate Committee on Technology and 
the Human Environment. (Stabilirea unui Comitet superior al 
Senatului cu privire la tehnologie şi environmentul uman.) Dare de 
seamá cu privire la Rezolutia Senatului 68, in fata Subcomitetului 
pentru relatii interguvernamentale al Comitetului pentru operatiuni 
guvernamentale, Senatul $.U.A. (Washington: Government Printing 
Office, martie si aprilie, 1967.) 


(330) Full Opportunity and Social Accounting Act (Seminar). 
Depline posibilitáti, dare de seamá asupra problemelor sociale 
(Seminar). Dare de seamá ín fata Subcomitetului pentru cercetare 
guvernamentalá, Comitetul pentru operatiuni guvernamentale, 
Senatul S.U.A., Congresul nouăzeci. Sesiunea întâi. $. 483, părţile 1 
— 3. (Washington: Government Printing Office, 1967.) 


(331) - Goals for Americans. (Teluri pentru americani.) 
Raportul Comisiei Preşedintelui cu privire la telurile nationale. 
(Englewood Cliffs, N. J. Prentice-Hall, 1964.) 


(332) - Inquiries, Legislation, Policy Studies Re: Science and 
Technology. (Anchete, legislatie, studii politice ref.: stiintá si 
tehnologie.) (Washington Government Printing Office, 1966.) 


(333) — Policy Issues in Science and Technology. (Probleme 
politice în ştiinţa şi tehnologie.) (Washington: Government Printing 
Office, 1968.) 

(334) - Preparation du Ve Plan: Rapport sur les Principales 
Options. (Pregátirea celui de-al cincilea plan; Raport asupra 
principalelor optiuni.) (Paris: Journal Officiel de la Republique 
Francaise, 1964.) 


(335) - Review of National Science Policy — United States. 
(Cu privire la politica nationalá in domeniul stiintei — Statele Unite.) 
(Paris: O. E. C.D. 1958.) 


(336) — Technology Assessment Seminar. (Seminar privind 
evaluarea tehnologiei.) Dezbaterile in fata Subcomitetului pentru 
probleme de ştiinţă, cercetare şi dezvoltare »i n". - şi dezvoltare al 
Comitetului pentru ştiinţă şi astronautică, Camera Reprezentanţilor 
S.U.A. (Washington: Government Printing Office, (337) 
septembrie, 1967.) — Toward a Social, ... un raport social.) 
(Washington: US Department of Health, Education and Welfare, 
ianuarie, Port 1969.) 


TIMP 


(338) Abe, Kobo, The Woman in the Dunes. (Femeia 
nisipurilor.) (New York: Berkeley, 1964.) 


(339) Beardslee, David, C, and Wertheimer, Michael, (ed.), 
Readings in Perception. (Prelegeri asupra percepției.) (Princeton, N. 
J.: Van Nostrand, 1958.) 


(340) Cohen, John (ed.), Readings in Psychology. (Prelegeri 
despre psihologie.) (Londra: Allen and Unwin, 1964.) 

(341) De Grazia, Sebastian, Of. Time, Work and Leisure. 
(Despre timp, muncă si timp liber.) (New York: Twentieth Century 
Fund, 1962.) 


(342) Fraser, J. T. (ed.), The Voices of Time. (Glasurile 
timpului.) (New York: George Braziller, 1966.) 


(343) Hali, Edward T., The Hidden Dimension. (Dimensiunea 
ascunsă.) (New York, Doubleday, 1966.) 


(344) Hali, Edward T., The Silent Language. (Limbajul tăcut.) 
(New York: Doubleday, 1959.) 


(345) Israeli, Nathan, Abnormal Personality and Time. 
(Personalitatea anormalá si timpul.) (New York: Science Press 
Printing Company, 1936.) 


(346) Mac lver, R. M., The Challenge of the Passing Years. 
(Provocarea anilor ce trec.) (New York: Pocket Books, 1962.) 


(347) Poulet, Georges, Studies in Human Time. (Studii asupra 
timpului uman.) (Baltimore: Johns Hopkins Press, 1956.) 


(348) Priestley, J. B., Man and Time. (Omul si timpul.) (New 
York: Dell, 1964.) 


(349) Wallis, Robert, Time: Fourth Dimension of the Mind. 
(Timpul: a patra dimensiune a mintii.) (New York: Harcourt, Brace 
& World, 1966.) 


(350) Warner, W. Lloyd, The Corporation in the Emergent 
American Society. (Corporatia in societatea americaná emergentá.) 
(New York: Harper & Row, 1962.) 





584 


Alvin Toffler Socul viitorului 





DIVERSE 


(351) Berelson, Bernard, şi Steiner, Gray A., Human Behavior. 
(Comportamentul uman.) (New York: Harcourt, Brace & World, 
1964.) 


(352) Chapple, Eliot Dismore, şi Coon, Carleton Stevens, 
Principles of Antropology. (Principii de antropologie.) (New York: 
Henry Hoit, 1942.) 


(353) Deutsch, Morton şt Krauss, Robert M., Theories in 
Social Psychology. (Teorii de psihologie socială.) (New York: Basic 
Books, 1965.) 


(354) Hartley, Eugene, Maccoby, Eleanor, şi Newcomb 
Theodore (ed.), Readings in Social Psychology. (Prelegeri de 
psihologie sociala.) (New York: Hoit, Rinehart and Winston, 1947.) 


(355)  Lindzey, Gardiner (ed.), Handbook of Social 
Psychology. (Manual de psihologie socială.) (Cambridge, Mass.: 

